
Mamai atminti 


Prologas 


Čikaga, Y- AV, 1999-ieji 


— Ar tikrai nenori, kad eičiau su tavim? — paklausė jis akimis ieškoda- 
mas jos akių. 

Ji papurtė galvą. 

— Ne, geriau eisiu viena. 

— Viskas bus gerai, — švelniai pratarė glausdamas ją. — Kai jį pamatysi, 
tikrai suprasi, ką turi daryti. 

Ji paniro į saugią jo tvirto kūno ramybę. Minutėlę negalėjo pratarti nė žo- 
džio. Mažiau nei po valandos baigsis trylika klajonių metų. Ji nudūrė akis į savo 
rankas ir iš lėto ėmė sukioti ploną auksinį vestuvinio žiedo lankelį. 

— O kas... o kas tada, jei jis nepanorės su manimi kalbėtis? — po akimir- 
kos paklausė ji. 

— Panorės. Tikėk manim. 

Ji giliai įkvėpė mėgindama nurimti. Paskui lėtai iškvėpė. 

— Geriau jau eisiu, — tarė ji po truputį iš jo vaduodamasi. — Paskui pa- 
skambinsiu. Kai... kai... | 

— Paskambink, kai būsi pasirengusi, — jis palenkė galvą ir stipriai, kone 
skaudžiai ją pabučiavo. — Viskas bus gerai, — tvirtai pasakė. — Pamatysi. - 

Ji linktelėjo ir nuėjo prie durų. Jis žvelgė į ją tuo pačiu ramiu, rūpestingu 
žvilgsniu, kokiu ją stebėdavo nuo pat pradžių. Ji nelinksmai šyptelėjo ir atidarė 
duris. 


Buvo vėsi lapkričio diena, nuo ežero jau pūtė šalti šiauriniai vėjai. Ji su- 
sijuosė paltą, pasistatė apykaklę ir po ja pakišo vešlių plaukų debesį, tarsi mė- 
gindama ilgiau sulaikyti šilumą. Ji ėjo Wi//ow gatve Fremonto link, mintimis 
jau nuskubėjusi gerokai į priekį. Ką ji pasakys? Ką ji galėtų pasakyti? Kaip ji 
viską paaiškins? Ji dar negalėjo patikėti, kad jį rado. Po šitiek metų ir netikrų, 
sudužusių vilčių pagaliau jį surado. Ji du kartus telefonu kalbėjosi su jo tėvais 
— Hovardu ir Džeraldina. Vieną kartą po to, kai parašė nedrąsų laišką, kuria- 
me dėkojo už jų supratimą, o antrą kartą — prieš kelias savaites, kai skambino 
norėdama jiems pranešti apie savo ketinimus jį aplankyti. Abu kartus jie buvo 
atsargūs, bet geri. Ne, jie jam niekada nieko nesakė, tikino tėvai. Oi, jie gana 
dažnai apie tai pagalvodavo, bet vis atrodydavo, kad dar ne metas. Prieš kelis 
mėnesius jie ir vėl apie tai kalbėjosi. O paskui, žinoma, ji parašė jiems laišką. 
Tarsi perkūnas iš giedro dangaus. 

Ji priėjo Fremontą. Šalikelę apstoję 3žuolai galės džiaugtis lapais vos ke- 
letą dienų; žemė po kojomis buvo drėgna ir klampi nuo nukritusių raudonų ir 
auksinių lapų. Ji nužvelgė namus: buvo aišku, kad Elisonai labai pasiturintys. 
Aukštas, elegantiškas, įspūdingas raudonų plytų namas, iš jo atsiveria puikūs 
vaizdai į parką ir Ežero kranto alėją. Taip, jie gyvena daugiau nei patogiai 
— kita vertus, o kaip kitaip jie galėtų jį išlaikyti? 

Staiga gatve nuskriejęs vėjo gūsis pakėlė į orą lapus. Ji praėjo pro mažuty- 
tę krepšinio aikštelę, įrengtą atviroje erdvėje tarp dviejų pastatų. Žaidė būrelis 
jaunuolių. Ji stabtelėjo sekundėlę pažiūrėti. 

— Ei! Darelai! Pirmyn, vyrioke! 

Staiga ji sustojo. Jaunuolis pašoko aukščiau už kitus; pilkas nertinis kils- 
telėjo apnuogindamas pilvą. Prieš nusitaikydamas į krepšį, jis sekundės dalelę 
tarsi pakibo ore. Jam nusileidus, pasigirdo šūksnis — į orą pakilo pustuzinis 
rankų, ketinančių susimušti su juo delnais. Puiku. Jėga, vyrioke. Gražus metimas. 
Jis apsisuko ir nubėgo į aikštelės pakraštį; sekundėlę jųdviejų žvilgsniai susitiko. 
Jis jai paskubomis nerūpestingai šyptelėjo. Pora kitų žaidėjų jai sušvilpė, užėmę 
savo vietas aikštelės viduryje. 

— Ei, mažute! — riktelėjo vienas jų. Kiti nusijuokė. Paaugliai. Visi ap- 
sivilkę standartine miestiška uniforma: apdribusiomis kelnėmis ir sportiniais 
nertiniais su gobtuvais. Beveik nesiskyrė vieni nuo kitų. Išskyrus vieną. Ji pa- 
juto, kaip viduje tarsi kažkas apsivertė; pajuto į skruostus suplūdusį raudonį 
ir pradėjusią daužytis širdį. Ji bet kur būtų jį pažinusi. Bet kuriame pasaulio 
kampelyje. 

Port o Prensas, Haitis, 1985-ieji 


Vieną karštą, tvankią gegužės popietę, kai liovėsi pūtęs lengvas vėjelis ir 
oras buvo nepaprastai ramus, Sen Lazarų šeimos 7esfe-avec Amelina, paskui 
save tempdama kibirą ir grindų blizgintuvus, atidarė svetainės duris. Buvo 
trečia valanda, bet kaitra nenuslopo. Ponia Sen Lazar kaip paprastai ilsėjosi po 
pietų, namuose buvo tylu. Niekas nejudėjo — net ir kampe stovinčio senelio 
laikrodžio rodyklės, sustojusios tada, kai mirė ponios vyras, kurio Amelina nie- 
kada nebuvo mačiusi. Na, bent jau ponia taip sakė. Penkios minutės po trijų, 
sekmadienio popietę. Amelina nebuvo tikra, ar ja tiki. 

Mergina atsargiai uždarė paskui save duris. Tik šiuo vieninteliu atveju 
jai leidžiama eiti į svetainę. Kleonai, senoji kambarinė ir senasis virėjas, jau 
nebegali lankstytis, todėl pareiga blizginti medines grindlentes natūraliai ati- 
teko Amelinai. Ji pastatė kibirą ir pasiėmusi šluostes ėmė skubiai valyti tamsių 
sunkių baldų paviršius; poniai tokie baldai labai patiko, tačiau ant jų matėsi 
kiekviena dulkelė — kiekvienas vaiduokliškai baltas krislas, tarsi tai būtų tal- 
ko milteliai, kuriais Amelina kartais pabarstydavo sau odą, kai sekmadieniais 
kartu su Kleona susirengdavo į bažnyčią. Ji pakėlė žalvario žvakidę, kurioje jau 
seniai nebebuvo žvakių, ir pamatė, kad ir žvakides reikėtų išblizginti, o paskui 
atsargiai pastatė jas į vietą, mintyse pakartojusi, jog reikia imtis šio darbo, kol 
to nepastebėjo ereliškos ponios akys ir neėmė priekaištauti. Mergina švelniai 
perbraukė skudurėliu per dvi porcelianines figūrėles; šešiolikmetė ponios duk- 
raitė Laura jai sakė, kad figūrėlės atkeliavo iš vienos parduotuvės Paryžiuje, 
Prancūzijoje. Iš pradžių ji nuvalė dažytas jų galvas, paskui — lygias, standžias 
jų sijonų klostes, galiausiai — postamentėlius. Kaip tik tada ir pamatė jį, gulintį 
ant žalios medžiagos adresu į viršų, — šviesiai melsvą laišką, skirtą gabenti oro 
paštu. Išpūtusi akis ji žiūrėjo į laišką. Sekundėlę padvejojusi paėmė jį, o širdis 
ėmė daužytis tankiau. Amelina apsižvalgė, paskui mikliai įleido voką į prijuos- 
tės kišenę. Ponia nulips į apačią tik penktą, kai pagaliau nusileis saulė. Laura 
turėtų būti mėgstamiausioje savo vietoje — trys šakos virš Žemės prie jos mie- 
gamojo lango augančiame juodosios dalbergijos medyje; ji turi nunešti Laurai 
šį laišką. Tuoj pat. Kol nenubudo ponia. 

Amelina greitai išpureno pagalvėles, ištiesino sofos apklotą ir skubėdama 
išvalė grindis. Jas išvaškuos ir išblizgins vėliau, nes dabar yra kitų neatidėlio- 

tinų reikalų, kuriuos būtina sutvarkyti. Ji greitai perbraukė skuduru per durų 
viršų ir jas uždarė, paskui skubiai padėjo kibirą ir šluostę į spintą šalia virtuvės 
durų. Tada kaip žaibas nulėkė per kambarius, kol Kleonai neatėjo patikrinti 
jos darbo. 

Amelina spruko pro galines duris ir nubėgo į sodą; jai bėgant čežėjo į 
šlaunis besiplakantis vokas. Kai ponia pastebės, kad laiško nėra, teks pereiti 
pragarus, bet šią košę jos kabins vėliau. Joms reikės sugalvoti kokią nors prie- 
žastį, kad paaiškintų, kaip laiškas atsidūrė Lauros rankose, nors jis ir buvo a4- 
resuotas jai. Laurai Sen Lazar. Užrašyta Belos Sen Lazar ranka. Bela Sen Lazar 
— Čikagoje gyvenanti Lauros motina. Ji mojuodama laišku bėgo juodosios 
dalbergijos medžio link. 

— Lulu! Lulu! Pažiūrėk! Pažiūrėk, ką radau! 


Pašnibždomis ištarti šūksnio žodžiai nuskriejo pro lapus ir staiga nutraukė 
Lauros Sen Lazar svajas. Ji atsiduso. Šios svajos tokios ma/onios; jose kaip visada 
ji regėjo savo kelionę iš Haičio — su lagaminu rankose ji eina gudronuotu taku 
link didžiulio lėktuvo, kuris ją nuskraidins į Čikagą, pas motiną, išvaduos iš 
močiutės troškios namų atmosferos ir iš lipnaus popiečio karščio, nuo kurio rai- 
tosi plaukai ir nesiliauja blizgėjusi nosis. Mergina pažvelgė pro šakas žemyn. 

— Kas čia? 

Amelina rankose laikė kažkokį daiktą ir nekantraudama juo mojavo. Ji 
pažvelgė atidžiau. Tai laiškas. Jai ėmė sparčiau plakti širdis. Laiškas? Iš Belos? 
Ji nė nedrįso pasižiūrėti. 

— Aš jį radau, — šnabždėjo Amelina kišdama virš galvos iškeltą laišką. — 
Ką tik dabar. Kai valiau svetainę. Štai, paimk. Greitai! Kol nepamatė Kleonai. 

Laura mikliai nulipo ant žemiausios šakos, pasilenkusi ištiesė ranką ir 
čiupo laišką besidaužančia širdimi. Oro paštu atsiųstas laiškas švelniai melsvos 
spalvos voke galėjo reikšti tik viena — laiškas iš Belos. Iš Maman. Laura ne- 
drąsiai jį paėmė, tarsi negalėdama patikėti tuo, ką turi. 

Ji dar kartą pažvelgė žemyn, bet Amelinos jau nebuvo; jos smulki, liauna 
figūrėlė šmėkštelėjo sode ir dingo iš akių. Ji vėl pažvelgė į laišką. Taip, tai jos 
motinos vaikiška kilpelėmis išmarginta rašysena, Čikagos pašto ženklas. Laura 
dirstelėjo į datą — 1985 m. kovo 3-ioji. Prireikė daugiau nei dviejų mėnesių, 
kad laiškas ją pasiektų. Ji dar kartą apžiūrėjo voką, o paskui užkišo už atvartėlio 
drebantį pirštą. 

2 


Londonas, "Jungtinė Karalystė, 1985-ieji 


Melani Miler pažvelgė į laikrodį, padėtą ant židinio atbrailos. Dešimt mi- 
nučių po devintos. Ji sumirksėjo nugindama nusivylimo ašaras, vengdama ne- 
kantraujančio motinos žvilgsnio. Nejaukiai tylėdamos jos sėdėjo kambaryje ant 
pliušinių ir aksominių pagalvėlių, atrodo, nė nenorėdamos kalbėtis. Galiausiai 
motina atsiduso. 

— Tikriausiai jį kas nors užlaikė oro uoste ar šiaip kas, mieloji, — pagaliau 
pratarė Stela Miler, nesugebėdama užgniaužti balse nuskambėjusių apmaudžių 
gaidelių. 

— Bet juk mano gimtadienis, — griežtu, piktu balsu pasakė Melani. — Jis 
negali pamiršti! 

— Jis ir nepamiršo, mieloji. Esu ži47a, kad nepamiršo. Esu tikra, kad jis 
pasirodys bet kurią minutę. 

— Tu kartoji tą patį nuo septintos, o jo vis dar nėra! 

— Žinau, mieloji. Jis gali pasirodyti bet kurią minutę. 

— Kodėl vis kartoji? — Melani jau kėlė balsą. Ji netikėtai atsistojo. 

— Oi, mieloji... — motina irgi pakilo. Jos pečiai buvo bejėgiškai nuleis- 
ti. — Pažadu, jis turės kuo pasiteisinti. 

— Ar tujam priminei? 

Mergina pajuto, kaip viena ašara jau pradėjo savo kelionę skruostu. Ji grei- 
tai sumirksėjo. Jai labai nepatinka verkti motinos akivaizdoje. 

— Taip, — skubiai sumelavo motina. — Kalbėjau su juo šiandien po pie- 
tų... jis rengėsi į oro uostą. Jis... jis ketino išrinkti tau dovaną ir... 

— Oi, prašau... — suniurzgė Melani. — Mama, man aštuoniolika, aš nebe 
vaikas. Nereikia man meluoti! 

 — Ašir nemeluoju, mieloji, — mikčiojo motina; jos skruostai akimirksniu 
ją išdavė. — Kur... kur tu eini? 

— Išeinu, — Melani pasuko prie durų. 

— Išeini? — šūktelėjo motina jai pavymui sunerimusiu balsu. — Kur iš- 
eini? 

— Koks tavo reikalas? — atšovė ji ir užlipo laiptais, paskui užtrenkė savo 
miegamojo duris ir davė valią karštoms, piktoms ašaroms, kurios kaupėsi visą 
vakarą. 

— Oi, Maikai, trauk tave velniai, — piktai murmėjo Stela siekdama ci- 
garetės. Vargšelė, vargšelė Melani. Ji ištisas savaites laukė šventinių aštuonio- 
liktojo gimtadienio pietų. Maiko sekretorius užsakė stalelį Le Caprice, Melani 
nusipirko naujus drabužius... jie turėjo surengti šventę, paskutinę šventę prieš 
egzaminus. Jai ir pačiai norėjosi verkti. Jau savaitės pradžioje ji jam apie tai 
priminė ne vieną, o žris kartus, bet ar galėtumėte patikėti, jis vis žie4 pamiršo. 
O ji taip stengėsi — pripirko daugybę puikių dovanų, tarp jų ir gražų sidab- 
ro vėrinuką, puoštą deimantu, iš 7//any parduotuvės, kurį jis patarė nupirkti. 
„Velniop tą suknistą kainą, — patenkintas kalbėjo jis telefonu iš Diuseldorfo, 
Miuncheno ar dar iš kokios nelabos skylės, kur jie koncertavo. — Ji — mano 
mažoji mergaitė, jai — visa, kas geriausia.“ Stelai jau sukosi ant liežuvio žo- 
džiai: „Melani nereikia visko, kas geriausia, tik garantuok, kad pats būsi.“ Bet, 
aišku, ji to nepasakė. O jis, aišku, neatvažiavo. 

— Einu pas Džesę, — staiga jos mintis pertraukė dukters balsas. Ji stovėjo 
tarpduryje ašarų nurausvintu veidu, žvelgdama liūdnu ir kartu rūsčiu žvilgsniu. 

— Gerai, mieloji, — Stela pažvelgė į ją, o paskui nusuko akis. Melani 
skriauda buvo per daug skaudi, kad ji galėtų ją lengvai iškęsti. — Gal tave pa- 
vėžėti? — švelniai paklausė motina. 

— Ne. Eisiu pėsčia. Visą dieną prabuvau namuose, — Melani susikišo 
rankas į palto kišenes. — Iki, — tarė. 

Stela bejėgiškai žiūrėjo, kaip ji susigūžusi išeina iš kambario, tarsi ją slėg- 
tų viduje degantis nusivylimas. Maikai, trauk tave velniai, pakartojo ji sau. Po 
velnių tave. Po ve/niy. 

Laura drebėjo; aišku, ji neleis, kad močiutė tai pastebėtų. Ji atsitiesė, kiek 
labiau atkišo smakrą ir atrėmė griežtą, ledinį močiutės žvilgsnį. Kambaryje 
buvo visiškai tylu. Viršuje, laiptų aikštelėje, tyliai mušė laikrodis. Buvo antra 
valanda dienos, karščiausias paros metas. 

— Iš kur jį gavai? — pagaliau pro sukąstus dantis paklausė močiutė. Laura 
nugurgė seiles. 

— Jis gulėjo ant stalo. Koridoriuje. 

— Kas tau jį padavė? Ta idiotė? 

Laura pajuto sukilusią pykčio bangą. Ji negalėjo pakęsti tokių močiutės 
kalbų apie Ameliną. Taip, Amelina tik res/e-avec, tačiau ji jai daugiau nei sesuo, 
žmogus, kuriam ji rūpi kur kas labiau nei pačiai močiutei. 

— Ji ne idiotė, — pasipiktinusi atsakė Laura. — Ji nekalta. Tai mano laiš- 
kas. Jis adresuotas man. 

— Ne, laiškas ne tau. Tavo motina turėtų gerai pagalvoti. Ji visada kemša 
tau į galvą visokias nesąmones. Laura, tu nieko nesupranti. 

Dukraitė vogčiomis sugniaužė kumščius. 

— Taip, nesuprantu. Aš nieko nesuprantu, nes man niekas nieko 7epa- 
sakoja, — jos širdis smarkiai daužėsi. — Ji nori, kad atvykčiau... pažiūrėk, ji taip 
ir rašo. — Laura ištiesė laišką. 

Močiutei jis atrodė svarbus tiek, kiek jai buvo svarbi kambaryje zyzianti 
mieguista musė. 

— Esi per jauna ką nors suprasti. 

— Man šeštolika! Aš jau ne vaikas. 

— Būsi vaikas iki tol, kol pasakysiu, jog yra kitaip, — valdingai atsakė 
močiutė ir mostelėjo ranka Lauros panosėje baigdama pokalbį. — Dabar imk tą 
prakeiktą laišką ir jį sudegink. Tavo motina nežino, ką kalba. Tikrai, atsigabenti 
tave į Ameriką! Oi, skelčiau tai mergiotei antausį! 

— Gal todėl... — staiga pratrūko Laura. — Gal ji... 

— Laura! — piktai sugriaudėjo močiutė. — Pakaks! Eik į savo kambarį. 
Šiandien nebenoriu daugiau tavęs matyti. Kaip tu drįsti! Pirmyn, lauk. Lauk! 

Močiutė atsistojo ir grėsmingai dėbsojo į ją. Mergina tik kartą dirstelėjo į 
jos pykčio iškreiptą veidą ir pasileido laiptais į viršų, šokdama per dvi pakopas 
iš karto. Ji puolė į savo kambarį ir krito ant lovos. Garsiai girgždėjo virš galvos 
besisukantis ventiliatorius, nustelbdamas jos raudas. Ji gniaužė rankose bran- 
gųjį laišką, kurio plonas popierius buvo drėgnas nuo prakaito. Nugara perbėgo 
šiurpuliukai. Mama jai parašė. Kad ir kaip ten būtų, ji jos nepamiršo. Ji nori, kad 
dukra atvyktų. Ji yra Čikagoje, didžiuliame mieste Jungtinių Valstijų viduryje, ir 
nori, kad ji, Laura, atvyktų. Ji visą gyvenimą laukė šių žodžių. 

Tą vakarą Laura nenusileido vakarieniauti. Ji girdėjo, kaip netoliese bruz- 
da Amelina ir Kleona, kaip ir kas vakarą dengdamos stalą — jos dėliojo išbliz- 
gintą sidabrą, tviskantį porcelianą, krištolo taures, kurių močiutė primygtinai 
reikalaudavo net ir tada, kai jos vakarieniaudavo tik dviese. Mergina nekentė 
kruopščiai padengto stalo vaizdo — viskas atrodė tobula, bet priėjus kiek ar- 
čiau pasimatydavo nuosmukio ženklai: drobinė staltiesė nudėvėta, visos lėkštės 
sueižėjusios, krištolinės taurės buvo tiek kartų plautos ir blizgintos, jog aiškiai 
matėsi tūkstančiai mažyčių įbrėžimų. Net raudonmedžio indauja nuo drėgmės 
apsilupinėjo, ir nebebuvo nieko, kas galėtų ją sutvarkyti. Šveicaras stalius, visada 
prižiūrėdavęs močiutės turtą, jau seniai išvykęs iš šalies. Didžiulis girgždantis 
namas, kuriame jie visi gyveno, — močiutė, Laura, Amelina, taip pat ir Kleona 
su Ti Žanu, kurį močiutė ištempė iš degančių Maderos, Sen Lazarų paveldėtos 

užmiesčio vilos, griuvėsių, — buvo šiek tiek panašus į patį Haitį... pasmerktas 
nesėkmėms, kupinas nevilties, bet vis tiek gražus. Ji šimtąjį kartą pataisė pa- 
klodę, pirštais čiupinėdama išsiuvinėtą -savo vardą. Laura Sen Lazar. Kartais 
dėl kažkokių sunkiai paaiškinamų priežasčių jos vardas jai atrodė panašesnis į 
keiksmažodį. 


4 


Amelina pažvelgė į nelaimingą Lauros veidą ir pati panoro verkti. Jai buvo 
nepaprastai sunku matyti Laurą nuliūdusią, todėl suko galvą ieškodama žodžių, 
galinčių ją pralinksminti. Bet ką pasakyti? Net ji matė, kad situacija beviltiška. 
Nors pati per visą savo gyvenimą nebuvo nė viename vakarėlyje, gerai žinojo, 
kaip jaučiasi Laura. Pasak jos, mokykloje jau kelis mėnesius apie nieką kitą ne- 
kalbama, tik apie artėjančio Žosetės Demaršeljė šešioliktojo gimtadienio puotą. 
Iš pradžių ponia paprasčiausiai atsisakė leisti da/yvauti puotoje, ką jau kalbėti 
apie sutikimą skirti pinigų naujai suknelei, bateliams ir mažam rankinukui, to- 
kiam, kokį ji matė tos snobės, geriausios Lauros draugės, Reginos de Menieres 
rankose, kai ėjo į Lauros kambarį. Rankinukas buvo baltas su mažomis raus- 
vomis rožytėmis ir auksinėmis sagutėmis. Amelina niekada anksčiau nebuvo 
mačiusi tokio gražaus daiktelio. Ji spoksojo į rankinuką ir prie jo priderintus 
batelius, kol tai pastebėjo Regina ir liepė iš apačioje esančios virtuvės atnešti 
apelsinų sulčių stiklinę. 

— Nuo jos mane krečia šiurpas, — Amelina išgirdo šnabždant Reginą. Ji 
išgirdo ir Lauros atsakymą: 

— Ji man tarsi vyresnioji sesuo, todėl nedrįsk su ja šiurkščiai elgtis. 

Mergina šypsodamasi leidosi laiptais. Nors ji ir nebuvo vyresnioji Lauros 
sesuo — žinoma, daugiau niekas kitas, išskyrus ją, taip nemanė, — buvo labai 
malonu žinoti, jog kažkas apie tave taip galvoja. Ne ne, griežtai priminė ji sau, 
ji — ne Lauros Sen Lazar sesuo, ji — res/e-avec. „Pagalbiniai“ — kaip tik taip 
Haityje vadinami tokie kaip ji; Amelina buvo atskirta nuo savo šeimos trejų ar 
ketverių metukų, — niekas nežino, kiek jai metų, — kad sudarytų draugiją ne- 
seniai gimusiai Laurai Sen Lazar, su motina ir močiute gyvenusiai milžiniškoje 
fazendoje tenai, ties horizontu, iškart už bažnyčios. Amelina neprisimena, kaip 
ir kada čia atvyko. Jie sako, kad ji atkako ant asiliuko, bet pati mergina to nepri- 
simena. Tiesą sakant, ji neprisimena savo gyvenimo iki atvykstant į Maderą. Jai 
buvo pasakyta, kad jos tėvai mirė praėjus keliems mėnesiams nuo jos atvykimo 
į naująją vietą, nors niekas taip ir nepaaiškino, kodėl ir kaip jie mirė. Jai taip 
pat buvo pasakyta, kad turi brolių ir seserų; daugumą jų priglaudė kaimynai ar 

tolimi giminaičiai, gyvenę Žakmelyje ar netoli jo; jai sakė, kad ir ji iš ten kilusi. 
Tačiau iš jų niekada nesulaukė nė žodelio. Net nežinojo, kiek brolių ir seserų 
turi. Tačiau jai nelabai ir rūpėjo. Lulu ir buvo toji šeima, kurios jai reikėjo. Nors 
buvo keleriais metais vyresnė už Laurą, — laiba, prakauli, tikra priešingybė 
aukštai, patraukliai, apkūniai Laurai, — Amelina atrodė jaunesnė. 


Ir štai tau! Žosetės šventė. Ji pažvelgė į Laurą ir pajuto, kaip jos pačios 
lūpų kampučiai iš užuojautos nusileido žemyn. Po kelių mėnesių maldavimo 
močiutė pagaliau kapituliavo ir leido jai eiti, bet kategoriškai atsisakė skirti 
pinigų drabužiams pirkti. 

— Reginos teta Majamyje jai nupirko suknelę, — po valandėlės paniurusi 
tarė Laura. — Suknelė balta. Ir dar ji gavo prie suknelės priderintus batelius. 

— Ir vis viena atrodys kaip kumelė, — kaip tikra ištikima draugė pasakė 
Amelina, nors tai nebuvo teisybė. 

Tiesa, Regina neturėjo tokių dailių skruostikaulių ir migdolo formos akių, 
kokias turėjo Laura, tačiau kultūroje, kur Žmonės tiesiog pamišę dėl šviesesnės 
odos spalvos, Reginos oda buvo „teisingo“ atspalvio — šviesi, kremo rusvumo, 
o Lauros — ne. Laura buvo beveik tokia pat tamsi kaip ir Amelina — grynas 
kartusis šokoladas. Haityje tai mažų mažiausiai nedovanotina. Bela, gražioji, 
aikštingoji Lauros motina, pagimdė kūdikį, kurio oda buvo degintos melasos 
spalvos. Amelina žinojo, kad tai dar viena priežastis, dėl kurios ponia negalėjo 
prisiversti atleisti savo dukrai. Ganėtinai blogai buvo tai, kad Bela Sen Lazar 
pasijuto nėščia būdama penkiolikos, tačiau Pesjonvilyje, ten, kur jie gyveno, 
aukštai kalnuose, virš Port o Prenso lūšnynų, vis dar sklandė kalbos... na, kad ji 
„tai“ padarė su juodu kaip anglis arklidžių darbininku, savo dukrai suteikdama 
apskrudusio iriso spalvą. Kalbos netilo ir po šešiolikos metų, beje, buvo kalbama 
beveik nė neslepiant pikto džiaugsmo. Taip, tiesa, mergaitė buvo graži, tą turėjo 
pripažinti visi, bet... fokia famsi. Kokia gėda. Daugelio kartų pastangos pasirink- 
ti tinkamus partnerius ir susilaukti „teisingų“ palikuonių nuėjo vėjais. 

Laura nekreipė dėmesio į aplinkinėse vilose gyvenančias jaunas merginas, 
bet Amelina žinojo, kad mokykloje viskas buvo kitaip. Ypač dabar, kai Laurai 
šešiolika. Tai vakarėlių, vaikinų ir slaptų raštelių, apie kuriuos taip karštai kalba- 
ma su draugėmis smagiai kikenant, metai. Laura ką tik pradėjo suvokti, kad gal 
išties odos spalva yra svarbu. Jai patiko vaikinas iš vyresnės klasės, bet po truputį 
ėmė aiškėti, kad ji jam nepatinka — ir dėl tos pačios priežasties, dėl kurios po- 
nia išbraukė iš savo gyvenimo savo dukrą. Tamsus — blogas žodis kalbant apie 
Lauros socialinės padėties žmogų. Taip, Sen Lazarai buvo beveik baltaodžiai. 

Šviesiausi iš šviesiausių. Kartų kartos šviesiaodžių, šviesiaplaukių, mėlynakių 
kreolių moterų. Kol pasirodė Bela ir viską sugadino. 

— Žinau, — staiga prabilo Amelina, vos nutvėrusi į galvą šovusią min- 
tį. — Atsimeni, kaip tada ėjome į palėpę? Kaip lagamine radome tuos senus 
drabužius? Pačiame gale. Eime, pažiūrėsim, gal ten kas nors yra. Paskubėkim, 
kol neatsikėlė ponia. 


Palėpėje buvo karšta ir tamsu. Visi langai sandariai uždaryti. Namo kaitra 
lėtai kilo laiptais ir smelkėsi pro medines grindų lentas. Amelina trūktelėjo vie- 
ną mažyčių langelių, šis pasidavė ir iš ilgos, siauros patalpos išlaisvino šiek tiek 
užspeistos šilumos. Jos nervingai apsidairė. Staiga Laura sudrebėjo, nors buvo 
išties karšta. Palėpė — tai patalpa, į kurią ištremta jos motina; visa, kas liko po 
Belos Sen Lazar, susukta į ryšulius ir sukišta į lagaminus, sustatytus viename 
palėpės gale. Minutėlę mergina stovėjo, žiūrėjo į juos ir staiga ėmė dvejoti. Ji 
labai menkai teprisiminė savo motiną. Kai Bela pabėgo, jai buvo dveji; močiutė 
nėrėsi iš kailio, kad niekas niekam neprimintų moters, kadaise pripažintos pačia 
gražiausia visame Port o Prense. Nė vienos nuotraukėlės. Tarsi jos niekada nė 
nebūtų buvę. Tačiau Laura vis dėlto turėjo vieną daiktelį, vienintelį, išgyvenusį 
„pjūtį“, — mažytę nelabai ryškią nuotrauką margame sidabriniame rėmelyje, 
kurią vieną dieną Amelina rado užkritusią už bufeto svetainėje. Ji greitai įlei- 
do nuotrauką į kišenę, kaip kad pasielgė su laišku, ir atidavė ją Laurai. Jos abi 
įnikusios tyrinėjo atvaizdą, o Laura, atidžiai žiūrėdama, nesąmoningai jame 
ieškojo savo pačios bruožų; ji niekada anksčiau nebuvo mačiusi tokio savo 
motinos veido — blizgančios skaisčiai raudonos jos lūpos buvo pravertos, bet 
nesišypsojo. Bela. Maman. Mano motina. Ji pamėgino palyginti šią jaunos, išdi- 
džios, gražios merginos nuotrauką su kitomis jai pažįstamomis moterimis — su 
Reginos ar Sabinos motinomis. Ne. Bela buvo kitokia. Nors Reginos mama 
buvo graži, o Sabinos turėjo puikių drabužių, Belos žvilgsnis buvo kitoks. Bela... 
tarsi nepatenkinta. Seksuali. Tada Laurai buvo dvylika, ji visai neseniai tebuvo 
pradėjusi šį tą nutuokti apie tokius dalykus. Žvelgdama į nuotrauką pasijuto 
nepatogiai; sutrikdyta to, ką buvo bepradedanti savyje atrasti, ji padėjo nuo- 
trauką į šalį. Tačiau norėjo sužinoti daugiau. Ji meldė Ameliną jai papasakoti. 
Ar ir jos akys kaip Belos? O lūpos? Kartą, kai ji viešėjo pas Reginą namuose, 
mergaitės motina papasakojo apie pokylį, kuriame jos dalyvavo dar būdamos 
paauglės; moteris pasakojo apie tai, kaip jos tėtė gydytojas vis nenuleido akių 
nuo Belos... Močiutė sukišo jas abi į automobilį ir išsiuntė tiesiai namo — taip 
ji bijojo. Tada Belai tebuvo trylika, bet mergaitė jau traukė vyrus. Ar tai tiesa? 
Ar Amelina ją matė tą vakarą? Kuo ji vilkėjo? 

Amelina nėrėsi iš kailio norėdama užpildyti šias „duobes“, tačiau net ir jai 
buvo sunku prisiminti smulkmenas. Bela su ja beveik niekada nesikalbėdavo, 
nebent pasiųsdavo paimti Kleonų išlygintą suknelę ar iš šaldytuvo atnešti šalto 
vandens stiklinę. Amelina visada bijojo Belos, bijojo jos būdo ir aršių, nevaldo- 
mų protrūkių. Šiame taisyklių ir griežtų apribojimų sklidiname name ji gyveno 
tarsi į spąstus įviliotas retas drugelis. Nors Amelina buvo per maža viską gerai 
suprasti, ji visai nenustebo, kai Bela pabėgo. 

Amelina priėjo prie vieno lagaminų, kurio jos anksčiau nebuvo atidariu- 
sios, ir grindimis nuvilko jį į šviesą. Paskui ją sekė vaiduokliški dulkių debesėliai; 
jau daugiau kaip metai čia, viršuje, niekas nesilankė. Ji atkėlė lagamino viršų, 
antvožas garsiai sugirgždėjo, ir staiga visas oras prisipildė troškių išsivadėjusių 
kvepalų ir cigarečių dūmų kvapo... Belos kvapo. Jos abi stovėjo tylėdamos ir 
giliai alsuodamos. 

— Pažiūrėk, — sušnabždėjo klaupdamasi Amelina ir traukdama iš la- 
gamino kažką sidabriška. Ji atsistojo laikydama prie savęs pridėtą drabužį. Tai 
buvo ilga, prie kūno turėjusi priglusti suknelė, pasiūta iš tūkstančio mažutyčių 
tviskančių blizgučių, panašių į šviesą laužiančius žuvies žvynelius. Laura spok- 
sojo į suknelę. Ant lieso prakaulaus Amelinos kūno, kuriame nesimatė krūtų ir 
šlaunų, suknelė karojo beviltiškai apkritusi. Laura galėjo tik įsivaizduoti, kaip 
ji turėjo atrodyti užsivilkta Belos; kartą ji nugirdo ponią Diupuji šnabždant 
močiutei: „Gerasis Dieve, jos ir krūtys visai kaip Belos...“ Tada mergaitės nu- 
gara perbėgo virpuliukai. Vadinasi, šiuo požiūriu, jeigu jau ne kitais, ji ir Bela 
vienodos. Kai jos pasilenkė prie lagamino išimti kitus daiktus, Laura mintyse 
išgirdo lyg ir kažką tyliai dainuojant. 

Ant visų lagamine sudėtų daiktų viršaus buvo maža brangenybių dėžutė; 
merginos atidarė dėžutę, ir iš jos pabiro bet kaip sumesti vėriniai ir žiedeliai. 
Jos aiktelėjo. | 

— Tik pažvelk, — murmėjo Amelina, paėmusi perlų vėrinį su puošniu 
aukso ir turkio užsegimu. — O čia... — Ji užsimovė ant piršto didelį žvilgantį 
žiedą. — Ar tai deimantas? 

— Ne, kvailute, — staiga nusijuokė Laura. — Čia stiklas... o tasai mėly- 
nas, manau... topazas, — šnairuodama į žiedą pasakė ji. Menkas mažmožis, gal 
net beskonybė. Ji vėl atsigręžė į lagaminą, į ten sudėtus daiktus. 

—0O kaip šita? — Amelina ištraukė plonytės juodos medžiagos skiautę, 
išmargintą spagečių plonumo dryželiais. Medžiaga buvo beveik permato- 
ma. — Žiūrėk, galėtum ją dėvėti su štai kuo! — Ji ištraukė porą auksinių ba- 
telių, kurių nosys buvo puoštos absurdiškai dideliais kaspinais. Laura papurtė 
galvą: Amelinos skonis renkantis drabužius visada buvo abejotinas. — O štai 
šita? — Amelina krestelėjo nedidukę baltų nėrinių suknelę pūstomis rankovė- 
mis. Trūktelėjusi išėmė iš lagamino platų juodą diržą. — Su šituo... ir šižuo... pa- 

žiūrėk! — Ji rodė į juodą šalį. — Galėtum apsivynioti... — Sekundėlę ji atrodė 


sutrikusi, bet paskui nušvito: — ...galvą. Štai taip! — Ji paėmė vieną šalio galą 
ir tarsi mantiliją apsivyniojo aplink galvą. 

Laura papurtė galvą. 

— Atrodai kaip Habibo žmona, — sukikeno ji. Habibas buvo siras krau- 
tuvininkas, įkalnėje pardavinėjęs daržoves ir vaisius. — Tai šalis, kvaile. Ne 
skara. Be to, nesiriši skaros vilkėdama vakarinę suknelę. 

— Kodėl ne? 

— Todėl. 

— Na, man atrodo, kad būtų gražu, — pasakė Amelina gal kiek įžūlokai. 
Ji įkišo ranką į lagaminą ir rausdamasi staiga sustingo. — Lu... Lulu... — visa 
Įsitempusi pratarė ji. 

Laura pakėlė akis. 

— Kas? 


— (Čia kažkas yra... o, Dieve... Lulu, kažkur įkliuvo mano ranka! 

— Ką čia kalbi? — Laura greitai pripuolė prie suklupusios Amelinos, įki- 
šusios ranką į lagaminą; jos veide atsispindėjo siaubas. Mergina pajuto vidurius 
traukiančią baimę. — Kas ten? Kas laiko tavo ranką... parodyk! 

— Negaliu... ji įstrigo, — verkšleno Amelina. 

— Laikykis! — Laura sugriebė merginą už parankės ir trūktelėjo. 

Sekundėlę jos tylėjo ir apstulbusios žiūrėjo į išsišiepusią lapės galvą, o pas- 
kui Laura prapliupo juoktis. 

— Kas? Kas tai? — beveik rėkte rėkė Amelina. 

— Ššš! — sušnypštė Laura susiėmusi už galvos. — Močiutė išgirs. Tai 
šerpė, Ame, štai ir viskas... 

— Kas? 

— Šerpė. Ją reikia užsimesti ant kaklo. Štai, nejudėk... žiedas... jis įstrigo 
tarp dantų, — vis dar kikendama šnabždėjo ji, paskui atsargiai praskėtė ne- 
gyvo žvėries snukutį ir išlaisvino merginos ranką. — Tavo veidas, — springo 
Laura. — Kad būtum mačiusi savo veidą... 

— Jėzau Kristau! Ir kas galėtų norėti nešioti ant kaklo negyvą žvėrį? — 
nesuprato Amelina ir iš baimės vis dar tirtėjo visu kūnu. 

— Manau, tokia buvo mada, — šluostydamasi akis atsakė Laura. 

— Kvailystė! — piktinosi Amelina. — Tokiame karštyje? 

— Suprantu, — atsiduso Laura. — Norėčiau prisiminti daugiau... Žinai, 
mama ir močiutė, dar ponia de Menieres... gali įsivaizduoti? Jos visos apsiren- 
gusios kaip filmuose... 

— Ponia de Menieres? Toji dešra? Ji niekada neįlįstų į tokius drabu- 
žius, — su panieka pasakė Amelina. Ji nemėgo nei Reginos, nei jos motinos. 

Laura kostelėjo. Tikra tiesa. Ji pasisuko ir lengvai palietė krūvelėmis iš- 
dėliotas medžiagas. Šilkas, satinas, drobė, nėriniai... niekada anksčiau nebuvo 
mačiusi tokių medžiagų. Perbraukė rankomis per standų ilgos juodos vakarinės 
suknelės šifoną, per storą purų aksomą, iš kurio buvo pasiūtas siauras sijonas 
iki kelių. Net ir blausioje palėpės prieblandoje ji matė tokių spalvų ir faktūrų, 
kurių nė nemokėjo įvardyti. Turkio spalva, žalsvai mėlyna, smėlinė, bronzinė... 
rantytos medžiagos, šiauštos, rauktos, klostytos, plisuotos... Bela priklausė kitai 
Haičio erai — gerovės, kokteilių vakarėlių ir juodais smokingais vilkinčių vyrų 
su Kubos cigarais rankose metui. Dabar jau nieko iš viso to nebeliko. Laura ėmė 
galvoti apie praktiškas paprastas sukneles, kurias visada dėvėjo močiutė, apie 
kruopščiai išlaidytų išblukusių marškinėlių krūvelę ir paprastučius medvilni- 
nius sijonus — galima sakyti, tik tokius drabužius jai ir buvo leidžiama dėvėti. 
Ji pažvelgė į draugę ir jai suspaudė širdį. Amelina turėjo dar mažiau — trejus 
ar ketverius senus apspurusius marškinėlius ir vienintelį blyškiai žalsvą sijoną, 
kurį, kaip miglotai prisiminė, kažkada nešiojo ji. Ar Amelina kada nors turėjo 
tokį drabužį, kuris anksčiau nebuvo Lauros? 

— Štai šita, — staiga tarstelėjo ji stodamasi. — Ir pakaks. 

Ji paėmė žvilgančią suknelę, kurią Amelina buvo ištraukusi pačią pirmąją. 

Susižavėjusi Amelina žiūrėjo į ją. 

— Oi, Laura... ji tokia graži... Ji atrodo kaip... 

— Eime, — greitai tarė Laura ir kulnu uždarė lagaminą. — Daugiau 
nebenoriu žiūrėti. — Ji metė suknelę Amelinai į glėbį. — Paskui galėsime 
persiūti. Man... man nelabai gera, — pasakė ji baimindamasi, kad staiga neap- 
sipiltų ašaromis. Staiga apsigręžė ir beveik bėgte nubėgo siaurais suktais laip- 
tais, palikdama sutrikusią Ameliną vidury dulkinos palėpės su piktai žibančiais 
deimantais nusagstyta suknele rankose. 


Po trijų dienų, tą popietę, kai turėjo būti švenčiamas Žosetės gimtadienis, 
Laura užsikišo už ausų plaukus, pataisė suknelę, kurią Amelina kiek persiuvo — 
nukirpo ties keliais ir iš medžiagos skiaučių pasiuvo platesnes petnešėles, — ir 
nervindamasi nusekė laiptais žemyn paskui Ameliną. Ji pabeldė į svetainės du- 
ris. Buvo kelios minutės po ketvirtos. Saulė pagaliau pradėjo letargišką kelionę 
žemyn; ji tęs savo kelionę virš Pesjonvilio kalvų, vis labiau ilgindama žemę klo- 
jančius šešėlius. Svetainėje, kuri visą likusią dienos dalį būdavo užrakinta, kaip 
ir kiekvieną popietę be jokių išimčių, močiutė dėliojo pasjansą. Laura negalėjo 
pakęsti tame kambaryje tvyrojusių kamparo, konjako ir pelėsiais apėjusių retai 
kada naudojamų — arba ir visai nenaudotų — kėdžių sumišusių kvapų. 

— Oui, — nuskambėjo valdingas močiutės balsas. 

Laura stumtelėjo duris, o paskui ją įėjo nė per žingsnį nuo jos neatsitrau- 
kianti vis dar besišypsanti Amelina. 

— Ko 7;vaiposi? — nepakeldama akių paklausė močiutė. 

Nė neatsigręžusi Laura žinojo, kad Amelina paskubėjo nutrinti nuo vei- 
do šypseną. Laurą trikdė ir pykdė močiutės pomėgis kankinti vargšę Ameliną 
— močiutė tiesiog negalėjo į ją Žiūrėti. 

— Nieko; madam, — žaibiškai atsakė Amelina. 

— Tššič, — pasipiktinusi pro dantis sucaksėjo liežuviu senoji moteris. Tai 
vienintelė jos daroma nuolaida kreolų kalbai, kuria bjaurėjosi. Prancūzų kalba, 
kuria ji kalbėdavo, buvo vienintelė tuose namuose pakenčiama kalba. Kreolų 
kalba — tik neišmanėliams, didžiosioms nuskurdėlių beraščių masėms, tiems 
visiems juočkiams, tokiems, kaip pati žinai kas, kartais pridurdavo ji, tiems, 
kurie gyvena kalno papėdėje, kurie, kaip ji buvo įsitikinusi, žlugdo visą šalį. 
Paprasčiausiai ž/ugdo. O, ji dar prisimena tuos laikus, kai... Kai močiutė imdavo 
dalytis prisiminimais apie praeitį, Laura visada pradėdavo galvoti apie ką nors 
kita. Pirma, prisiminimuose niekada neatsirasdavo vietos Belai; antra — jie 
visada baigdavosi vienodai: „Brangioji, su tavo odos spalva bus sunku susirasti 
tinkamą vyrą. Na, tikėkimės.“ Pastaruoju metu darėsi vis sunkiau susilaikyti ir 
neatšauti močiutei, kad ji niekada nenorėjo ir nenorės tekėti. Ir kas gi norėtų? 
Lauros manymu, ištekėjus gali nutikti tik du dalykai: arba galiausiai tampi tokia 
kaip močiutė — tulžinga aštrialiežuve moterimi, kurios vyras kaip vienintelę iš- 
eitį pasirinko mirtį, arba apsigauni kaip Bela ir pabėgi. Atvirai kalbant, nė vienas 
variantas neatrodo patrauklus. Tad odos tamsumas — nereikšmingas dalykas. 

Ji išgirdo, kaip Amelinai išsmukus užsidarė durys. Laura nugurgė susi- 
kaupusias seiles. Močiutė atidžiai ją nužvelgė. 

— Kur gavai tą suknelę? — paklausė ji apgaulingai ramiu balsu. 

— Aš... aš ją radau. Ji buvo... — Laura vėl nugurgė. Jos pažastys sušlapo 
nuo prakaito. — Palėpėje. 

Ji atlaikė močiutės žvilgsnį, pati žvelgdama maištingai. 

— Palėpėje? — pakartojo močiutė. 

— Taip. Viename lagaminų. Amelina ją pataisė, kad man tiktų. 

— Matau. — Įsivyravo netvari tyla, kurios metu Laura bijojo net kvėpuo- 
ti. Močiutė pažvelgė į žalia gelumbe dengtą kortų stalelį ir pasiėmė dar vieną 
kortą. — Bon. Ti Žanas tavęs atvažiuos vienuoliktą. Kai tik jis atvyks, jau būk 
pasiruošusi. Nenoriu, kad jis lauktų. 

Laura sumirkčiojo. Ir viskas? Apstulbusi ji žiūrėjo į galvą panarinusią mo- 
čiutę. Ar jai tik taip atrodo... ar tikrai?.. Ne, negali būti. Ji žiūrėjo, kaip pudruoto 
smakro raukšlelėmis lėtai nurieda vienintelė ašara ir nukrenta — /akš// — ant 


stalelio. Ji apsigręžė ir spruko. 

— Štai... — Kažkas jai įdavė stiklinaitę. — Iš Amerikos. Amerikietiška 
kokakola. 

Laura gurkštelėjo. Nebūtų pasakiusi, kad gėrimas kuo nors skiriasi. 
Pasirodo, Žosetės tėvas importuoja net kokakolą. 

— Skanu, — tarė vildamasi, kad jos žodžiai nuskambėjo nuoširdžiai. 

— Taip, šitoji daug skanesnė, — atsakė jaunuolis ir šyptelėjo aiškiai jaus- 
damas savo pranašumą. 

Laura pažvelgė į jį atidžiau. Atrodė lyg ir pažįstamas, Žanas Pjeras ar 
kažkaip panašiai... ji neprisiminė jo pavardės. Jis buvo porą metų už ją vyresnis. 
Vaikinukas pažvelgė į Laurą, tarsi ketindamas kažką sakyti, bet iš vidinio kiemo 
galo pasigirdo garsūs, linksmi šūksniai, ir jie abu atsigręžė. Ką tik atvyko Filipas 
ir Antonas Delakrua; jiems žengiant į kambarį, visi sužiuro. Broliai stovėjo 
tarpduryje petys į petį ir jautė visų, susibūrusių aplinkui, susižavėjimo kupinus, 
dievinančius žvilgsnius. Pagaliau taip ir turėjo būti. Beveik pametinukai broliai 
buvo iš vienos turtingiausių ir seniausių Haičio šeimų. Filipas buvo aukštas ir 
grakštus, jo oda — smėlio spalvos. Žalsvai mėlynos akys, tiesi, siaura nosis... ir 
lūpos, kurios jam šypsantis tarsi dalijo veidą pusiau; tik šypsojosi jis nedažnai. 
Todėl tie reti atvejai, kai jis vis dėlto nusišypsodavo, atrodydavo dar ypatinges- 
ni. Jis niekada gyvenime nėra kalbėjęs su Laura, bet ji buvo šalia Reginos, kai 
mokyklos kieme Filipas stabtelėjo ir teikėsi su ja pasikalbėti. Vos pažvelgus ir 
pamačius, kaip jis žiūri į Reginą, Laurą staiga užplūdo keistas ilgesys, privertęs 
ją nesmagiai pasijusti. Jai niekas niekada /a/7 nesišypsojo. 

Naujasis Lauros draugas staiga dingo, panoręs prisidėti prie Žaviuosius 
brolius apsupusio būrelio. Ji gurkštelėjo amerikietiškos kokos ir stebėjo, kaip 
Antonas, žemesnis iš jųdviejų, atsiskyrė nuo būrelio ir patraukė baseino link. 
Visų galvos atsigręžė jo pusėn... Laura nurijo seiles... jis eina prie jos. Sutrikusi 
ji sumirksėjo — ar tikrai?.. Ne. Negali būti... ar galėtų? Ar jis šypsosi... jai? Ji 
išpūtė iš nuostabos akis, pajuto, kaip keistai sutraukė skrandį. Dabar Antonas 
visai arti; kankinamai lėtai jis nusišypsojo ir paleido kerinčias sroves. Laura jam 
irgi atsakė šypsniu. Tada jis sustojo. Suraukė nosį. Ir nusigręžė — lėtai, žyčia 
lėtai. Ji pajuto galugerklį sugniaužusias ašaras. Greičiau nei spėjo mirktelėti, ji 
buvo priimta ir ažsžu7nfa. 

Kol dar nepastebėjo kiti, ji mėgino pasislėpti už kolonos, bet nesuskubo. Ją 
pamatė Fransina Lekuflor ir kažką pašnabždėjo visoje mokykloje pagarsėjusiai 
bjaurybei Mari Džo Masimon. Ką jis padarė? Kas atsitiko? Oi, kaip baisu! Laura 

drebančiais pirštais pastatė stiklinaitę ir prasispraudė pro būrelį kikenančių 
merginų. Ir tada staiga prisiminė motiną. Tarsi ėmė kalbėti mama. Kas žau yra, 
mergaite? Kas, bo velnių, tasai Antonas Delakrua? Del! Dievo, juk tu Sen Lazar. 
Eik į vonią, nusibrausk veidą, baryškink lūbas trupučiu blizgesio, kurį aną dieną 
kartu su Amelina nusipirkai, ir eik aukštai iškėlusi galvą. Tu ne prastesnė už kitas, 
čia susirinkusias, net geresnė. Ar nežinai, kas buvo tavo senelis? Jis nebūtų išslinkęs 
kaip išgąsdintas šuo. Beje, kai atvyksi į Čikagą, viskas bus kitaip. Turėsi visus vai- 
kinus, kurių tik banorėsi, bažadu. Palauk ir bamatysi. 

Akies kampučiu matė nustebusį Reginos žvilgsnį, kai ji išsitiesė ir atsi- 
gręžė į Mari Džo ir Fransiną. Netarusi nė žodžio, praėjo pro jas ir pasuko vo- 
nios kambario link. Po kelių minučių ji pasirodė žvilgančiomis lūpomis, atgal 
sušukuotais plaukais ir — taip taip — aukštai iškelta galva. Kaip kad patarė 
Bela. Ji susirado atsigerti pasiūlius; jaunuolį ir pakvietė jį šokti. Jis buvo labai 
laimingas. 

Trys suaugusieji nieko nesuprasdami spoksojo į Melani. Ši stovėjo nu- 
dūrusi į grindis akis ir skaičiavo plyšius medinėse lentose. 

— Nežinau, ką ir sakyti, Melani, — galiausiai pratarė direktorė ponia 
Vikers. — Na, paprasčiausiai to nesuprantu. Ir ką tu sau ga/vojai? 

— Tiesiog tai taip į ją zepanašu, — pratrūko motina, supratusi, kad iš 
dukters daugiau nieko neišpeš; tėvas nesakė nieko, tik žvelgė nuobodžiaujančiu 
žvilgsniu. — Ką dabar turėtume daryti? — motina atsigręžė į direktorę ir žvelgė 
1 ją maldaujamu žvilgsniu. 

Ponia Vikers pažvelgė į juodu. 

— Gal galėčiau su jumis abiem pasikalbėti? Tik su jumis abiem. Melani, ar 
neprieštarautum?.. — švelniai paklausė ponia Vikers. 

Mergaitė gūžtelėjo pečiais. Kad ir kas būtų, ji atsistojo nekreipdama dė- 
mesio į nevilties kupiną motinos žvilgsnį ir nuėjo prie durų. Tėvas rausėsi po 
kišenes ieškodamas cigaretės. Ji uždarė duris, bet dar suspėjo išgirsti graudų vėl 
prabilusios motinos balsą: 

— Anksčiau ji niekada taip nesielgdavo... 

Melani pravėrė sunkias paradines duris ir skubiai vėl jas uždarė sau už 
nugaros. Daugiau nieko nebenorėjo girdėti. Ejo koridoriumi toldama nuo ad- 
ministracijos pastato sodų link. Melani vis dėlto pastebėjo porą smalsiai į ją su- 
žiurusių jaunesnių mergaičių; kalbos po mokyklą pasklido labai greitai: Melani 
Miler išėjo iš A lygio anglų kalbos egzamino prabėgus vos kelioms minutėms 

nuo jo pradžios; tačiau mergaitės per daug drovėjosi ar net jos privengė, kad už- 
kalbintų. Melani nekreipė į jas dėmesio ir stumtelėjo stiklines duris, vedančias į 
kiemą. Nors vasara jau prasidėjo, lauke buvo vėsu. Ji apsisiautė pečius megztuku 
ir patraukė link nedidelio suolelio, stovėjusio prie rožių krūmų. Atsisėdo mė- 
gaudamasi grynu oru, pajutusi palengvėjimą išėjus iš tvankaus mažo kabineto 
su trimis į ją spoksančiais suaugusiaisiais, svarstančiais, gal ji kraustosi iš proto. 
Dviem suaugusiaisiais, skubiai pasitaisė Melani; jos tėvas visai į ją nežiūrėjo. Jo 
nesudomino net gresianti nesėkmė laikant A lygio anglų kalbos egzaminą. Jis 
žiūrėjo į dukterį taip, kaip žiūri visada — pašaipiai sudėjęs lūpas, vieną ranką 
nerūpestingai nukoręs per kėdės atlošą, nutaisęs kiek suglumusią, net nuobo- 
džiaujančią išraišką. Melani žinojo, kad tėvas labai nemėgsta namuose kylančių 
krizių. Tiesą sakant, jai tik dabar ėmė aiškėti, kokia jam svetima pati „namų“ 
samprata. 

— Melani? — išgirdo ji Dianos, jos ieškančios direktorės pavaduotojos, 
balsą. Ji atsiduso ir atsistojo. — Melani? A, štai kur tu... Ponia Vikers tavęs ieš- 
ko. Man atrodo, tavo tėvai jau išėjo... ar ji galėtų su tavimi pasikalbėti? 


Henrieta Vikers nė neapsimetė neapžiūrinėjanti priešais stovinčios pa- 
niurusios jaunos merginos. Ji pažinojo Melani Miler nuo tada, kai mergaitė 
beveik prieš šešerius metus atvyko į Veldoną. Ji neabejotinai atsigimusi į tėvą. 
Žvilgantys tamsiai rudi plaukai, blyški skaisti oda ir stulbinamai mėlynos akys. 
Duktė buvo paveldėjusi net kai kurias tėvo manieras — atrodė apatiška, bet 
kartu elegantiška, lyg nuobodžiaujanti, tačiau panorėjusi mokėjo būti guvi ir 
linksma. Melani visai kitokia nei į isteriją linkusi jos motina. Ponia Vikers atsi- 
duso — dar viena graži, turtinga, nerimo apnikta jauna mergina. Liūdna, tačiau 
tai labai gerai žinoma istorija. Šioje privilegijuotoje mergaičių mokykloje, kuriai 
ji vadovauja, mokosi išties daug įžymybių ir net karališkosios šeimos dukterų... 
ir tos įžymybės ne ką garsesnės nei Maikas Mileris. Dar jai augant Maikas 
Mileris buvo ryškiausia roko žvaigždė, ir neatrodo, kad šiai žvaigždei būtų iški- 
lusi grėsmė prigesti. Tiesą sakant, juo jis buvo vyresnis, juo patrauklesnis atrodė. 
Jaunystėje buvo tipiškas „blogas vaikinas“, ir nors dabar jau tikriausiai baigia 
šeštąją dešimtį, o gal net ir įkopė į septintąją, neatrodo praradęs saviironiško 
žavesio ar puikios išvaizdos. Jis niekada nebuvo dingęs iš laikraščių ar žurnalų 
apie įžymybes puslapių; paprastai fotografuodavosi su už dukrą jaunesnėmis 
būsimomis žvaigždutėmis, nutūpusiomis jam ant kelių ar pakibusiomis ant pa- 
rankės. Henrieta Vikers jau buvo pametusi jo žmonų skaičių... Jis vedęs penktą 
ar šeštą kartą? Melani gyveno su motina, antrąja jo žmona, jeigu tik ji gerai pri- 
simena, ir trečiuoju motinos vyru, garsiu šveicarų architektu. Vargšė mergaitė 

buvo blaškoma iš vienų namų į kitus, augo neturėdama nuolatinės vietos, kol 
galiausiai jos motinai prašvito protas ir ji atgabeno dukrą į Veldoną. Henrietai 
Vikers buvo absoliučiai aišku: Melani šaukte šaukėsi dėmesio; jos manymu, bet 
kokio dėmesio; tikriausiai Melani mąstė taip: jeigu tapusi viena geriausių klasės 
mokinių ji to dėmesio nepelnė, vertėtų pamėginti pasiekti savo tikslą „iš kito 
galo“. Kaip negerai. Mergaitė gabi ir protinga, žikrai protinga. 

— Ar viskas gerai? Na, kalbu apie namus, Melani, mieloji? — švelniai 
klausinėjo ji. Sekundėlė dvejonių; tos sekundėlės pakako, kad ji suprastų, jog 
prieš ją stovinti mergina akivaizdžiai mėgina suimti save į rankas. Mėlynos akys 
apniukusios, apatinė lūpa virpa, tačiau kaip direktorė daugybę kartų buvo pa- 
stebėjusi bendraudama su kitomis jaunomis merginomis, Melani išmoko slėpti 
skausmą. Akimirką padvejojusi, ji truktelėjo pečiais dėdamasi nuobodžiaujanti, 
neva lengvabūdiška; Henrietos Vikers manymu, tai galėjo suklaidinti daugelį. 

— Taip. 

— Ar tikrai? Gal norėtum pasikalbėti? Na, turiu galvoje ne egzaminą... 
bet ką nors kita. 

— Ne. 

Direktorė atsiduso. Ji tai matė daug kartų — užsisklendimas, ištiestos ran- 
kos ir siūlomos pagalbos atsisakymas, neįskaitomas veidas ir skausmo šešėlio 
prigesintos akys... Taip, tai mergaitei tikrai labai skauda. Tačiau Melani — ne 
vaikas; negalėdama jai pasiūlyti nieko daugiau, tik įprastus patarimus, — nors 
jai kažkodėl ir neatrodė, kad mergina būtų juos priėmusi, — Henrieta tikrai ne- 
beišmanė, kaip padėti — visame Veldone nebuvo žmogaus, kuris išmanytų. Bet 
juk tai ne pasaulio pabaiga. Ji neišlaikė egzamino, na, ir kas? Ji galėtų išlaikyti 
kitais metais; kelioms merginoms buvo panašiai nutikę. Tačiau nė viena jų ne- 
pasielgė taip drastiškai — neišėjo iš egzamino praėjus vos dviem minutėms nuo 
jo pradžios... Henrieta Vikers niekada nebuvo mačiusi žokio dalyko. 

— Melani, tu turi suprasti, kad gali grįžti bet kada. Visada esame pasi- 
rengę padėti. Suprantu, tikriausiai tu ne taip norėjai išeiti... 

— Nesirengiu grįžti, — mergina šiuos žodžius ištarė labai kategoriškai, 
tarsi padėdama tašką. Henrieta kiek patylėjo. 

— Taip, dabar tu taip jautiesi, Melani... bet, patikėk, iš tikrųjų nenori visko 
mesti tik todėl... | 

— Tai mano gyvenimas, ponia Vikers. Su juo elgiuosi kaip tinka- 
ma, — nutraukė ją mergina. Nepasakytum, kad ji kalbėjo šiurkščiai, bet ir vėl 
kategoriškai. 

Henrieta nutilo. Nors kartą ir jai pritrūko žodžių. Ji neišmanė, ką pasakyti, 
nenutuokė, kas nors truputį palengvintų Melani,o ir ją pačią užgulusį sunkumą. 
Skaudžioje tyloje tegalėjo žiūrėti, kaip mergina pakyla nuo priešais ją pastatytos 

kėdės ir neskubėdama eina iš kambario. Melani išėjus, direktorė dar ilgai žiū- 
rėjo įsmeigusi akis į duris. 


/ 


Tą vakarą su savo motina ir patėviu Norbertu Kraiceriu sėdėdama prie 
pietų stalo Melani tylėjo, kai motina vėl prisiminė — savaime suprantama, su 
neišvengiamu dramatizmu — istoriją apie tai, ką ji padarė. Motinai kalbant 
Norbertas dirstelėjo į Melani ir kaip paprastai vėl greitai nusuko akis. Jis do- 
mėjosi mergina dar mažiau nei jos tėvas, jeigu tai apskritai įmanoma. Norbertas 
nuolat primena jos motinai, kad Melani — ne jo vaikas. Nors, kita vertus, koks 
skirtumas. Norbertas Kraiceris beveik nekreipė dėmesio į nieką, kas nėra stiklas 
ir plienas. Todėl Melani nesuprato, ką jis atrado jos motinoje, ir atvirkščiai. Jie 
buvo vedę jau ketverius metus, Norbertas Kraiceris darėsi vis garsesnis, o jos 
motina buvo prisiekusi daugiau niekada neįsipainioti į tokias situacijas, nors, 
reikia pasakyti, galiausiai ji beviltiškai įklimpo iki ausų. Stela buvo ryški, įspū- 
dinga išsiskyrusi blondinė, kviečiama į įvairiausius pobūvius ir vakarėlius, tarp 
jų ir į ganėtinai prašmatnius pietus, surengtus vieno televizijos vadybininko 
garbei. Jis pateikė užsakymą kažkokiam niekam nežinomam gana pasipūtusiam 
šveicarų architektui įrengti naujus kabinetus... Po kelių mėnesių Stela ir pasi- 
pūtėlis architektas atšventė „grynas“ vestuves „gryname“ mieste netoli Bazelio, 
į kurias buvo pakviesta šešiasdešimt svečių ir trisdešimt fotografų, neabejotinai 
besitikinčių, kad pasirodys ir Maikas Mileris. Jis nepasirodė. Dvylikametė 
Melani buvo pamergė, be to, išskirtinio grožio, todėl jie puolė ją fotografuoti. 
Melani beveik įprato tą pačią dieną matyti savo tėvą žurnalo He//o! viršelyje, o 
patėvį — pirmajame Zže Times puslapyje. Tačiau žvelgiant į juos atrodė, jog nė 
vienas nepastebi jos buvimo. 

Jiems baigiant vakarieniauti nepastebėta ji spruko nuo stalo. 


Po poros mėnesių Melani tupėjo ant palangės pasislėpusi po lapoto ąžuolo 
šakomis, apsipylusiomis vešlia lapija, ir iš lėto traukė vieną cigaretę po kitos. 
Buvo šeštadienio popietė, trečia valanda. Nuo tada, kai ji visus nuvylė susikirtusi 
per A lygio egzaminą ir, visų kitų žodžiais tariant, susigriovė gyvenimą, praėjo 
beveik aštuonios savaitės. Ji prunkštelėjo. Visiškos nesąmonės. Melani negalėjo 
suprasti, kodėl visi taip dėl to nervinasi. Juk ji sugebėjo išlaikyti kitus du egza- 
minus, tiesa? Vienas jos atviro nepaklusnumo aktas nelaimėjo tėvo dėmesio... 
tiesą sakant, jai net nereikėjo vargintis. Juk vis vien niekas nepasikeitė. Motina 

vis dar nervinasi lakstydama aplinkui ir nesiliaudama kudakavusi, patėvis, rodos, 
sunkiai beprisimena, kas ji tokia, geriausia jos draugė Polė mano, kad ji išpro- 
tėjo, o tėvas, atrodo, jau pamiršo, kodėl pusvalandžiui buvo iškviestas į ponios 
Vikers kabinetą iš turnė po Europą. Tą rytą, kai jam paskambino ir pakvietė 
„pasikalbėti dėl Melani“, jis paskambino iš Milano — toks jo poelgis pasirodė 
gana neįprastas — ir patarė jai pralinksmėti ir taip nesigraužti. Jis pažadėjo 
nusivežti dukterį į Los Andželą, vos tik baigs groti Europoje. Artimiausias dvi 
savaites ji praleido apimta nekantraus laukimo karštinės, retsykiais leisdamasi 
į ilgas ir brangias apsipirkinėjimo „iškylas“ Hlarrods ir Se/fridges parduotuvėse, 
kur ji nusipirko viską, ko, jos manymu, galėtų prireikti mėnesį gyvenant sau- 
lėtame krašte... bet paskui kaip visada nieko nenutiko. Jis pamiršo. Jis grįžo 
iš kelionių po Europą, nusivedė ją papietauti ir, rodos, visai pamiršo, ką buvo 
žadėjęs. Melani pamėgino pradėti ta tema pokalbį, tačiau tėvas, mestelėjęs mig- 
lotą frazę apie tai, jog paskambins jai vėliau i7 viską aptars, išmetė šią mintį iš 
galvos, kaip kad išmesdavo iš galvos viską, kas tik su ja susiję. Skubiai jos pusėn 
mesta šypsenėlė, pliaukštelėjimas per sėdynę... ir jis jau ją pamiršo. 

Mergina permetė per palangę kojas, užgesino nuorūką ir uždarė langą. 
Pažvelgė į laikrodį. Dvidešimt po trijų. Namuose nieko nėra. Mama išėjusi 
apsipirkti, namų tvarkytoja išvažiavusi savaitgaliui, patėvis — dievai žino kur. 
Jis buvo nominuotas kažkokiai kvailai architektų premijai, ir dabar netilo te- 
lefonas. Galėtum pamanyti, kad laimėjo prakeiktą Nobelio premiją, paniurusi 
mąstė Melani. Ji ėmė svarstyti, ką dabar veikti — galėtų aplankyti Polę, bet 
jau vakar pas ją buvo, beje, ir užvakar. Nusibodo. Į kiną? Pasivažinėti dviračiu? 
Niekas netraukia. Ji nuėjo į vonios kambarį ir pažvelgė į savo atvaizdą veidrody- 
je. Plaukai atrodė kiek per daug prisiploję. Melani atsuko dušo čiaupą ir greitai 
nusimetė drabužius. Dušas ją pažadins, ji pasijus geriau. Gal tada net pajėgs 


sugalvoti, ką veikti. 


Po dešimties minučių Melani sėdėjo prie tualetinio stalelio iki pažastų su- 
sisupusi į rankšluostį ir šukavosi susivėlusius ilgus, tamsius plaukus. Šis nuslydo, 
bet namuose buvo tylu, todėl nebeužsitraukė juosmenį apkritusio rankšluosčio. 
Buvo vasara, pro langus pūsčiojo gaivus vėjelis, pro praviras į laiptų aikštelę 
vedančias duris įsmukęs ir į jos miegamąjį. Šukuodamasi plaukus ji niūniavo. 
Permetusi į priekį ilgas, šlapias sruogas, lygino jas nuleisdama ant nuogų krūtų, 
papūtusi lūpas žvelgdama į veidrodį, kaip daro modeliai iš mados žurnalų, kurių 
buvo primėtyta visuose namuose. Abiem rankomis laikydama plaukų šepetį ji 
pradėjo dainuoti, bet staiga susivokė, kad jau nebe viena. Pažvelgė į veidrodį ir 
sustingo — tarpduryje stovėjo patėvis, kuris tikriausiai ėjo į koridoriaus gale 

buvusį didžiulį miegamąjį. Melani atsikrenkštė. Jis dar minutėlę ten pastovėjo, 
— paprastai abejingame, santūriame žvilgsnyje atsispindėjo kažkas sunkiai pa- 
aiškinama, — paskui atplėšė nuo jos akis, apsisuko ir dingo. Po kelių sekundžių 
ji išgirdo užtrenkiamas miegamojo duris. Mergina pajuto geliantį karštį, už- 
liejusį skruostus, o paskui pasklidusį po visą kūną. Lėtai užsitraukė rankšluostį 
paslėpdama krūtis ir drebančiais pirštais susuko į mazgą plaukus. Nieko. Nieko 
neatsitiko. Jis ją užklupo netyčia; nėra dėl ko jaustis sutrikusiai, juk ji tik buvo 
užtikta tarianti kažkokios kvailos dainelės žodžius. Tačiau aiškiai jautė malonų 
gumuliuką, virpčiojantį kažkur pilve. Jis nepstengė atplėšti nuo jos akių. Norbertas 
Kraiceris, keturiasdešimt perkopęs pasaulinio garso architektas, jos motinos 
vyras... nesugebėjo nukreipti žvilgsnio. Ji privertė jį žiūrėti į ją; jį, kuris, galima 
sakyti, nė nepastebėjo jos buvimo. O kas visų nuostabiausia? Ji nepratarė nė 
žodžio. 

— Ei, mažyte... tu... taip, žu... — balsas buvo kareivio, stovinčio ant Rue 
L'Ouverture gatvėje esančios Gasbards uiversalinės parduotuvės laiptų. Jis 
stovėjo atsainiai virš galvos iškėlęs ranką, kakta liesdamas vieną kolonų, prie 
skruosto prispaudęs rasotą alaus skardinę. Laura dėjosi jo nepastebinti. Ji ne- 
skubėdama ėjo pro šalį, tik trupučiuką subangavo klubais, kai visai priartėjo prie 
kareivio. — Eli... tu, — jis jai šypsojosi. — Ateik, mažyte. Eikš. Neįkąsiu, — ka- 
reivis rodė į ją, ne į Reginą. 

Laura išgirdo šalia ėjusios draugės piktą balsą: 

— Laura, nekalbėk su juo! — šnypštė ji timptelėjusi merginą už ranko- 
vės. — Eikim. Jis — amerikietis. Jie visi yra iš Žakmelio bazės. 

Kareivis nuleido ranką ir nušokęs nuo laiptelio žingsniavo jų link. 

— Eikš, meilute. Nesirengiu tavęs va/gy:i! — juokėsi jis. — Pažadu. 

Prancūziškai jis kalbėjo gerai, bet su siaubingu akcentu. 

Laura atrėmė jo žvilgsnį. 

— Sveikas, — ramiai pratarė jausdama į ją įremtą panikos apimtos 
Reginos žvilgsnį. 

— Laura! — suinkštė Regina. — Maniau, kad nori eiti pasimaudyti? 

— Noriu, — iš lėto tarė nenuleisdama nuo kareivio akių. — Tu eik. Aš 
pasivysiu. | 

— O, Dieve, Laura... — sudejavo Regina. — Jeigu kas nors mus pamatys, 
prisidarysime tiek bėdų. 


— Tu eik. Ir aš po minutėlės ateisiu. Niekas manęs nepamatys. 

— Aš tavęs nesuprantu, — šnypštė Regina. — Jau po Žosetės vakarėlio vos 
nelikai sėdėti užrakinta namuose. Jeigu tavo močiutė tave sučiups... 

— Jėzau, Regina, gal užsičiaupsi? — niuktelėjo ją Laura. — Ji manęs 2e- 
sučiups. O dabar gal jau ei/um? Būsiu po minutėlės. 

— Gerai, tik nesakyk, kad tavęs neįspėjau, — išdidžiai atšovė mergina ir 
apsigręžusi greitai nuėjo. 

Apsidžiaugusi Laura pažvelgė jai pavymui. Nors Regina buvo populiari, 
iš tiesų ji buvo tikra baikštuolė. Laura vėl atsigręžusi pažvelgė į priešais stovintį 
kareivį. Jis buvo aukštas, gerai sudėtas — tokie gali būti tik amerikiečiai — ir 
visas švytėte švytėjo, o pūpsantys raumenys blizgėjo nuo prakaito. Lygi jo oda 
buvo pieninio šokolado spalvos; plaukai — juodi, trumpai kirpti... aišku, jis šyp- 
sojosi rodydamas nepriekaištingai baltus dantis. Amerikiečio dantis. 

— Na, mažyte, gal pasakysi man savo vardą? — paklausė jis minkštu, 
šilkiniu balsu. 

— Laura, — atsakė ji pajutusi, kaip pilve kažkas suplazda, kaip atsistoja 
kaklą apaugę plaukeliai. — O tu kuo vardu? 

— Delrojus. Delrojus Viveris, madam. 

Jo balse Laura išgirdo šiltą gaidelę. Pilve tebejausdama keistą jausmą, žiū- 
rėjo į kareivį laukdama kažko, ko ir pati dar nesugebėjo pavadinti. 

— Tu — amerikietis? — paklausė prisimerkusi žvelgdama į jį. 

— Taip, madam. 

Jis nužvelgė ją nuo galvos iki kojų, o paskui žengė žingsnį arčiau. Netarę 
nė žodžio, jie ėmė žingsniuoti vienas greta kito. Laura negalvojo, kur jie eina, 
jai pakako eiti šalia jo. Ji dar niekada nesijautė tokia drąsi. Jie žingsniavo gatve 
parko link. 

— Na... Laura, tai kur buvai susirengusi? — paklausė Delrojus. Jo rankovė 
lengvai lietė jos rankovę, ir mergina juto po visą ranką lakstančius malonius 
šiurpuliukus. 

— Ai, ėjome į baseiną. Ketinome pasimaudyti. 

— Kur nors netoli gyveni? 

Ji nuraudo vyro balse pajutusi slepiamą nuostabą. Laura kuo puikiausiai 
suprato, ką jis sako: vaje, negi ta juodukė gyvena šiuose rajonuose? 

— Taip, gyvenu su močiute. Tame kampiniame name. 

— Na, ar galėčiau kada nors ateiti pas tave į svečius? — paklausė lėtinda- 
mas žingsnį. 

Ji sustojo ir pažvelgė jam į akis. Tamsios, spindinčios juodos akys... kaip jos. 

— Nemanau. Mano močiutei tai nepatiktų, — nenorom atsakė Laura. 

— Ar ji turėtų apie tai Žinoti? — šie žodžiai nuskambėjo kaip teiginys, o 
ne kaip klausimas. 

Laura pažvelgė į jį. 

— Na, manyčiau... ne, tikriausiai ne. Na, tik kaip... na, ką... — sutrikusi ji 
nutilo. Delrojus iš jos juokėsi. 

— Juk gali jai pasakyti, kad eini kur nors kitur. Su drauge. Su kuo nors, 
kas nepanašus į mane. 

— Tikriausiai... — dvejojo ji. 

— Tai gal rytoj vakare? Išeinu aštuntą. 

— Devintą, — staiga labai ryžtingai atsakė Laura. Širdis pašėlusiai stuk- 
seno. Tai pirmas kartas, kai ji vogčiomis išsmuks iš namų. Devintą valandą mo- 
čiutė jau bus viršuje, bus saugiau. Ji galės pasprukti iš namų nepastebėta. 

— No problem, — angliškai tarstelėjo jis. 

Laura susilaikė nesukikenusi. Ji, galima sakyti, nė žodžio nemokėjo angliš- 
kai, nors beveik ketverius metus tos kalbos mokėsi mokykloje. Tačiau visi žino, 
ką reiškia 20 problem. Visi kareiviai taip kalba. Mergina skubiai pažvelgė į jį. 

— Puiku. Na, manau... Tada iki rytojaus... — nelabai tvirtai pasakė 
Laura. 

Jis jai šypsojosi. Jai labai patiko kilstelėję jo akių kampučiai jam šypsantis. 

— Aišku, mažyte. Iki, Laura, — jis mirktelėjo ir švilpaudamas nuėjo. 


— Gal išprotėjai? — sušnypštė Regina, kai po pusvalandžio Laura 
pliumptelėjo į baseiną. 

— Išprotėjau? Ne, nemanyčiau, — atsakė ji, vandeniui vėsinant liepsno- 
jančius skruostus. 

— Laura, jis — jūrų pėstininkas... mano mama sako, kad jie bjaurūs... 
Žinai, jie vaikšto į Ti Maries, — Regina reikšmingai pažvelgė į ją. 

Ti Maries buvo prastos reputacijos viešnamis, įsikūręs kalvos papėdėje. 

— Na, ir kas? Gal jis ten nevaikšto? Žinai, juk ne visi jie vienodi. 

— Oi, Laura... aišku, kad jis ten vaikšto. Juk matyti. 

— Iš ko matyti? 

— Nežinau... matyti, ir tiek. 

— Nori pasakyti, kad tu matai. Dieve, Regina, tu tokia snobė. 

— Aš ne snobė! — piktai atšovė draugė. 

Laura papurtė galvą ir panardino degantį veidą po vandeniu. Jai buvo 
apmaudu. Kiekvieną kartą, kai Regina pasibučiuodavo su vaikinu, kai klasėje 
gaudavo kokį raštelį ar ką nors įsižiūrėdavo, ji turėdavo jos klausytis valandų va- 
landas, be galo. Dabar Laura pirmą kartą turėjo ką papasakoti, o Regina tiesiog 
negalėjo to pakęsti. Nuostabu. Jeigu ji to nori... Laurai šitai visai nerūpi. Ji turi 


apie ką galvoti. Pirmiausia — apie kitą vakarą. 


31 


la 


Laura nerimaudama apžiūrinėjo save veidrodyje. Ji nė nenutuokė, kur jis 
galėtų ją nusivesti, todėl neišmanė, kaip apsirengti. Jau matavosi pustuzinį sijo- 
nų — visi atrodė lyg ir per daug vaikiški. Paskui skubiai movėsi džinsus — pa- 
simatavo visus trejus. Pagaliau išsirinko labiausiai aptemptas kelnes — džinsus, 
kuriais mūvėdama, anot Reginos, ji eina kaip bloga bloga mergaitė, ir užsivilko 
paprastus baltus marškinėlius. Paleido plaukus, nors žinojo, kad kitą dieną teks 
už tai sumokėti, kai negalės į juos įkišti šukų. Paskutinę minutę šovė mintis ant 
kaklo užsisegti vėrinėlį — taip atrodė nors truputį mažiau panaši į mokinukę. 

Sulaikiusi kvapą /aukė, kol išgirs lygiai aštuntą užsidarančias močiutės 
kambario duris. Išgirdo silpną įjungto radijo garsą, pažįstamą grindlenčių 
girgždes; močiutei žengiant prie kambario viduryje pastatytos aukštos meta- 
linės lovos. Pusę devynių visame name jau buvo tylu. Laura palaukė dar pen- 
kiolika minučių, o tada kaip įmanydama tyliau atidarė žaliuzėmis dengtą savo 
kambario langą, permetė koją per palangę ir išlipo. Išsikišęs siauras balkonėlis 
atstojo laiptelį į juodosios dalbergijos medį, o jau tada teliko smagiai nusliuogti 
storu kamienu ir minkštai nusileisti ant žolės. Ji nusibraukė nuo džinsų medžio 
žievės likučius ir dulkeles, užsikišo už ausies plaukus ir spruko pro gyvatvorę, 
augusią vienoje namo pusėje. 

Gatvėje buvo tylu ir tamsu kaip duobėje — Pesjonvilio žibintai jau se- 
niai nebeatliko savo funkcijų. Ji nužvelgė tuščią kelią. Niekur nieko nematė. 
Laukdama stovėjo kelio pakraštyje, juto, kaip iš jaudulio traukia skrandį. Ji 
niekada nėra dariusi nieko panašaus. Dirstelėjo į laikroduką: beveik devynios. 
Nejau jis neateis? Gal persigalvojo? Ji stovėjo kiek sutrikusi, mindžikuodama 
nuo vienos kojos ant kitos, galvodama, kur jis, kad galbūt supainiojo laiką, o 
gal dieną, svarstydama, ar pasirinkti džinsai ir marškinėliai tikrai tinkami dra- 
bužiai eiti į... pasimatymą? Ar tai pasimatymas? Taip. Juk jis ją pakvietė, tiesa? 
Vadinasi, tai pasimatymas. Pirmasis jos pasimatymas. Gražiai atrodai, staiga 
mintyse suskambėjo Belos balsas. Man patinka tavo palaidinė. Laura pati sau 
nusišypsojo tamsoje. 


— Sveika, — kažkur kairėje suskambo balsas. 

Laurai vos neiššoko širdis. Jis stovėjo už kelių pėdų; ji pastebėjo tamsoje 
sužibusius jo dantis. Vyrukas šypsojosi. 

— Išgąsdinai mane! — sušnabždėjo ji. — Aš... aš nepastebėjau... nema- 
čiau, kaip ateini. 

— Žinai kodėl? — švelniai paklausė jis eidamas arčiau jos. Laura papurtė 

galvą. — Kariai. Niekas niekada nemato, kaip ateiname, — atsakė jis ir palietė 
jos alkūnę. Ji suvirpėjo, nors buvo karšta. 

— Ką... kur eisime? — paklausė staiga apnikta didžiulio noro kiek galima 
greičiau sprukti tolyn nuo namų. 

— Ar buvai kada nors „Neapolyje“? — paklausė Delrojus. Laura pažvelgė 
] jį nustebusi. Kavinė „Neapolis“ įsikūrusi miesto centre; ji buvo ne tik už gerų 
penkiolikos mylių, bet ir garsėjo kaip prasčiausios reputacijos Port o Prenso 
baras. Vyras nusijuokė išvydęs jos išraišką. — Liaukis. Visureigis pastatytas 
kitame kelyje. Maniau, kad nori truputį paslapukauti. 

Negalėdama nieko padaryti, jausdama galugerklyje įstrigusį gumulą ji nu- 
sekė paskui jį. 


Mėlyna neoninė iškaba virš įėjimo į „Neapolio“ kavinę švietė be dviejų 
raidžių — be „N“ ir „o“. Kavinė „eaplis“. Su Delrojumi eidama baro link Laura 
nužvelgė statinį. Langai apklijuoti Prestige alų reklamuojančiais plakatais, sie- 
nų dažai apsilupę. Delrojus atidarė duris; viduje buvo pilna žmonių, prirūkyta, 
dūmai spiralėmis tingiai kilo į viršų siekdami lemputes be gaubtų. Nedidelis 
plotelis prie baro buvo sausakimšas. Žmonės gręžiojosi į Laurą, kai Delrojus 
skynėsi kelią baro link laikydamas ją už riešo ir tempdamas per būrį pilvotų 
pagyvenusių vyriškių ir prie jų prigludusių laisvų merginų stiklinėmis akimis. 
Muzika buvo garsi ir tranki. Atsidūrusi prie baro, ji paklausė Delrojaus ir užsi- 
ropštė ant aukštos kėdės šalia jo. 

— Ko norėtum išgerti? — paklausė jis perrėkdamas ūžiantį triukšmą. 

Laura bejėgiškai nužvelgė virš barmeno galvos išrikiuotų butelių eilę. A/s. 
Viskis. Romas. Sutrikusi papurtė galvą. 

— Bet ko, — atsakė jam. Ji nė nenutuokė, ko paprašyti. Niekada nieko ne- 
buvo gėrusi, tik valgio metu iš nedidelės taurės gurkštelėdavo vyno. Laura stebė- 
jo Delrojų, kai šis užsakinėjo dvi taures romo ir derėjosi dėl dviejų gabalėlių ledo. 

— Gal prie romo norėtum kokos? — paklausė spoksodamas į ją. 

Ji papurtė galvą, nes buvo per daug susijaudinusi, kad įstengtų pratarti 
žodį. Delrojaus ranka atsidūrė jai ant kelio; per džinsus ji juto jo delno karštį. 
Laura surizikavo atsargiai dirstelėti kairėn ir dešinėn. Regina numi7ržy išgirdusi, 
kur ji pateko. Aplink buvo prakaituoti žmonės švytinčiais nuo muzikos, šokių 
ir triukšmo veidais, vyrai ir moterys, tokių, tiesą sakant, ji niekada nematė. 
Žinoma, kartais, nors ir retai, su močiute ji išeidavo į miestą, nueidavo į Champs 
de Mar turgų, kartais per mokyklos organizuojamas iškylas ištrūkdavo iš sau- 
gomo aukštuomenės kvartalo Pesjonvilio; tada ji susidurdavo su nepagarbiai 

močiutės vadinama „liaudimi“ — triukšmingais, sunkiai suvaldomais tamsiao- 
džiais vyrais ir moterimis, kurie, kaip jai atrodė, yra jos tautiečiai ir žemiečiai, 
tačiau ji visada vengdavo žikr70 bendravimo su jais. Na, gal tik sušnabždėtas 
merci, prekeiviui įspraudus jai į ranką bananą, kai ji dar buvo maža; kitą kartą, 
kai ją mirtinai prispyrė į tualetą joms su Kleona apsipirkinėjant turguje, ji buvo 
nuvesta į kažkieno išvietę už prekeivių kioskelių; tiesą sakant, ten buvo tik skylė 
žemėje. Jai prireikė sukaupti visas gero elgesio Žinių atsargas, kad prisimintų 
padėkoti padėjusiai moteriai ir neužsiimtų nosies. Les gens du peuple buvo ne- 
švarūs, primityvūs ir agresyvūs, bent jau taip visą laiką sakydavo močiutė, ir 
iki šios akimirkos, kol nebuvo atsisėdusi ant baro kėdės šių Žmonių apsuptyje, 
Laura neturėjo jokios priežasties ja suabejoti. 

Tačiau už kelių pėdų stovinti moteris neatrodė nešvari, ji neatrodė nei 
primityvi, nei agresyvi. Laura neatplėšė nuo jos akių — ilgi į kasytes supinti 
plaukai buvo susukti į įmantrias bangeles ir spirales, milžiniški žiedų formos 
auskarai sūpavosi ausyse kiekvieną kartą, kai tik palenkdavo galvą norėdama 
ką nors pašnibždėti savo draugui į ausį, o tas draugas buvo beveik perpus už 
ją mažesnis ir ne kažin ką daugiau tegalėjo nuveikti, tik spoksoti į nuostabias 
krūtis, iš aptemptos, blizgančios suknelės besiveržiančias tiesiai jam į veidą. Jos 
lūpos buvo žvilgančios, raudonos, padažytos taip, kad derėtų prie nagų — o gal 
atvirkščiai. Moters oda buvo visai juoda, beveik mėlyna. Tą akimirką Laurai ji 
atrodė pati gražiausia, egzotiška būtybė, kokią tik buvo mačiusi. Ir dar žmo- 
nėms atrodo, kad 7: tamsi? 

Romui nusvilinus gerklę, o paskui maloniai nuslinkus vėsiam mažutyčiui 
greitai tirpstančiam ledo kubeliui, apimta malonaus tinguliuko Laura apsižval- 
gė. Dabar Delrojaus ranka buvo jai ant juosmens, jo balsas — šiltas, erotiškas 
gausmas tiesiai į ausį. Nuo aidinčios muzikos, nuo sūkuriuojančių dūmų spira- 
lių, nuo žemo, intymaus pokalbio puse lūpų ji beveik apsnūdo. Delrojus prisi- 
traukė kėdę arčiau jos; ji atsirėmė į tvirtą raumenų sieną, kuri pasirodė esanti jo 
krūtinė, ir žiūrėjo, kaip jis stumteli baro paviršiumi tuščią jos taurę — žmogau, 
dar vieną. Sulig dar vienu gurkšniu Laura juto, kaip tirpsta paskutiniai aštriab- 
riauniai nesaugumo ir netikrumo kristalai. Čia, Port o Prense, apsupta besis- 
tumdančio ir besijuokiančio būrio, ji keistai pasijuto kaip namie. 


Kai Delrojus surinko nedidelę krūvelę juodų žetonų ir išmetė paskutinę 
kortą, buvo beveik antra nakties. Prie stalo nugriaudėjo linksmas šūksnis. Jie 
beveik dvi valandas lošė kortomis... ji, Delrojus ir saujelė jūrų pėstininkų iš Fort 
Aileto bazės. Laura buvo nutūpusi ant jo kėdės ranktūrio; lošdamas jis viena 
ranka laikė ją tvirtai apkabinęs per liemenį, tarsi ko iš jos tikėtųsi. Jis gurkštelėjo 
alaus, nurijo mauką ir atsigręžęs į Laurą prisitraukė ją arčiau. 

— Na, tai kur dabar, madam? — šyptelėjęs paklausė. 

Laura pastebėjo, kad Delrojus išlošė šiek tiek pinigų. Kitame stalo gale 
vyras skubiai keitė krūvelę žetonų į pluoštą banknotų. Ji padėjo galvą ant pra- 
kaituoto įkaitusio jo peties, tarsi lauktų kokio nors patikinimo, atsakymo į 
klausimą, kurio net nemokėjo paklausti. Kiek anksčiau jiedu šoko, ji juto prie 
jos prisispaudusio įsitempusio jo kūno alkį. Laura tenorėjo vieno — kad naktis 
nesibaigtų. Rytoj į mokyklą... Prisiminusi už naktinio klubo sienų esantį pa- 
saulį, kuriam ji priklausė, Laura pajuto perbėgančius šiurpulius. Šis pasaulis 
— triukšmas, dūmai, juokas ir Delrojaus ranka jai ant liemens — yra tik sapnas. 
Ji kiekvieną sekundę gali nubusti, o nuostabus vaizdas jai prieš akis — dingti. 

— Namo? — droviai paklausė ji vildamasi, kad jis pasiūlys eiti kur nors 
kitur. 

— Pas mane eiti negalime, — sušnabždėjo į ausį imdamas laimėjimą ir 
kišdamas į švarko kišenę banknotus. — Gyvenu bazėje. Manau, ir pas tave eiti 
negalime... 

Laura papurtė galvą; supratusi, ką jis jai siūlo ir žada, ji pajuto, kaip įsi- 
tempia kiekvienas gyvas nervas. 

— O ką, jei išleisime šiek tiek šlamančiųjų? — paklausė jis plekšnoda- 
mas per kišenę, į kurią buvo susikišęs laimėtus pinigus. Laura dvejodama nuo 
jo atšlijo. Ji buvo daugiau nei truputį įkaušusi... ir jo pasiūlymą suvokė labai 
miglotai. Jis... jos norėjo. Gėlėtų marškinių pridengta jo ranka slydo dailiu jos 
nugaros išlinkimu. Ji tirpo, pamažu lydėsi, tarsi plūduriavo. Taip, apkvaitusi 
linktelėjo ji gręždamasi į jį ir lūpomis pajutusi šiltas, alkanas jo lūpas. Akies 
krašteliu pastebėjo į juos Žiūrintį vieną ar du jūreivius; ji suprato, kad jie pavy- 
di, ir pajuto aštrų pasitenkinimo dygliuką. Jie jam pavydi. Juk jis turi /g — be- 
veik sėdinčią jam ant kelių; jo ranka kažkur po jos marškinėliais, liežuvis ieško 
jos liežuvio. — Einam, mažyte, — sušnabždėjo jis, švelniai stumdamas ją nuo 
kelių. — Eikim iš čia. 


Mažame kambaryje, į kurį ją atsivedė, buvo karšta. Karšta ir tamsu... pa- 
slaptinga vieta. Ji klausėsi jo lėto, monotoniško kalbėjimo, ramiai skambančio 
balso, kai jis stengėsi ją parengti taip, kaip ji tebuvo skaičiusi ir girdėjusi iš 
kitų. Iš pradžių — šiltas ir saldus romas, kuriuo jie dalijosi gerdami iš vienos 
taurės; oda slystantys pirštai, liečiantys tokias kūno vietas, nuo kurių pasklinda 
malonūs šiurpuliukai. Ji išgirdo save — gilų gerklinį juoką; jis pasakė, kad jam 
tas juokas pa/inka, bet visi kiti sakydavo, jog ji juokiasi visai kaip Bela. Delrojus 
pasakė, kad tai pats nuostabiausias dalykas, kokį tik jis yra girdėjęs. 


— Mažyte, žinai, tavo juokas pats seksualiausias. 

Jo rankos slysta jos nugara aukštyn ir žemyn, jis pakelia jos marškinė- 
lius, nutraukia per galvą ir beveik piktai sviedžia šalin. Paskui džinsai... lėtai 
ir atsargiai atsega užtrauktuką, nusmaukia nuo kojų. Atsigulusi skersai lovos 
kambaryje, kurį jis išnuomojo specialiai jai, Laura išgirdo gilų jo kvėpavimą, o 
paskui pajuto nuostabiai sunkų atkaklaus jo kūno, slystančio tai aukštyn, tai že- 
myn, svorį; jo veidas temdė šviesą. Iš pradžių jis vedžiojo rankomis po jos kūną, 
glostė ją kažką murmėdamas angliškai, ko ji nesuprato, ir galiausiai — aštrus 
dūris... keistas pojūtis tarp skausmo ir malonumo... Ji aiktelėjo. Jis tarsi nebe- 
galėjo valdytis, jo veide, kaip jai atrodė, matėsi mirtina įtampa, jis skverbėsi vis 
giliau, giliau, vėl, vėl... galingas, kvapą gniaužiantis skverbimasis į kažką, ko ji nė 
nenutuokė turinti, o paskui palaiminga dejonė ir kaip akmuo slegiantis staiga 
suglebusio jo kūno svoris, kurį ji pajuto virpančiu savo kūnu. Kelias minutes jis 
nieko nesakė, o paskui iš lėto vėl sugrįžo pas ją — kartkartėmis jo ranka nu- 
slinkdavo karšta, drėgna jos oda. 

— Tiesiog tu geriausia, — pagaliau suvebleno jis, veidu įsikniaubdamas į 
šiltą, lipnią jos kaklo odą. 

Geriausia. Malonus karštis, kurį ji pajuto tarp kojų, lėtai kilo jai į skruos- 
tus. Tai pirmas kartas, kai apie ją taip pasakoma. Pats pirmasis. 

Viskas prasidėjo tarsi žaidimas. Kvailas nekaltas žaidimas. Ji niekada nie- 
ko nebūtų dariusi, aišku, ne. Jis — jos motinos vyras, mažiausiai trisdešimčia 
metų vyresnis. Jai jis niekada nepatiko, tiesą sakant, ji niekada žmoniškai su juo 
nesikalbėjo. Jis jai buvo svetimas, ir ne tik todėl, kad užsienietis; tačiau dabar ji 
pirmą kartą kaip reikiant į jį įsižiūrėjo. Jis atrodė gerai — kiek šaltokas, aukštas, 
plačiapetis, tvirtai sudėtas; tokie vyrai traukia akį ir yra pratę prie kitų žvilgsnių. 
Jo plaukai buvo tamsūs, ties smilkiniais žilstelėję, akys — plieno pilkumo; at- 
rodė, kad jos perveria viską ir kiekvieną, taip pat ir ją. Per ketverius metus, nuo 
tada, kai triumfuojanti motina jį atsigabeno į jų namus, ji galėjo suskaičiuoti 
ant vienos rankos pirštų, kiek kartų jie kalbėjosi, jeigu neminėtume įprastų 
kasdienių frazių, kuriomis neišvengiamai persimeta po vienu stogu gyvenantys 
žmonės. Kuo jis darėsi garsesnis, tuo atrodė nepasiekiamesnis. Jo dažnai ne- 
būdavo, o tomis retomis progomis, kai būdavo su jomis, nei vienai, nei kitai 
beveik neturėdavo ko pasakyti. Gerai nors tiek, kad netoliese atsiradus tėvui 
gyvenimas nors trumpam pagyvėdavo. Kita vertus, Norbertas Kraiceris buvo 
absoliutus linksmumo antipodas. Melani net nebuvo tikra, ar kada nors matė 
jį besišypsantį. 


36 


Tačiau dabar, po to mažo incidento prie veidrodžio, jis jos vengė kiek 
įmanydamas. Jeigu jam vis dėlto prireikdavo ką nors pasakyti, kreipdavosi į ją 
kruopščiai kontroliuodamas savo veido išraišką ir kuo greičiau baigdavo po- 
kalbį, tarsi ji būtų kokia atstumianti bjaurybė. Iš pradžių tai skaudino. Vėliau 
ėmė ją pykdyti. Ji ėmė jį vilioti — visiems susėdus prie pietų stalo, užduodavo 
jam kokį paprastą tiesmuką klausimą ar du ir stebeilydavosi į jį, kad jam būtų 
tiesiog neįmanoma į ją nereaguoti. Jos motina buvo maloniai nustebinta. Vieną 
popietę Melani išgirdo, kaip kalbėdamasi su drauge motina džiaugėsi, jog pa- 
galiau pajuto didelį palengvėjimą. Ji buvo /okia patenkinta, kad galiausiai jie 
rado bendrą kalbą. Ji neva žinojusi, kad jie vis žiek pradės sutarti. Melani kaltai 
nusigręžė. Kaip ji galėtų pasakyti motinai, jog jis jai nepatinka, jog ji tik žaidžia 
kvailą žaidimą. Ji tik norėjo pažiūrėti, kiek ilgai jis atlaikys jos spaudimą, jei tik 
apskritai leisis spaudžiamas. Žinoma, neatrodė, kad jis labai trokštų būti spau- 
džiamas; atvirkščiai — buvo akivaizdu, kad jis trokšta bet kokia kaina jos iš- 
vengti. Jai visa tai pasirodė žavu, nors niekada neįsivaizdavo, kad tai įmanoma. 


Ir tada atėjo toji diena, kai viskas tikrai siaubingai išslydo iš rankų. O pra- 
sidėjo ganėtinai nekaltai. Tas šeštadienis buvo panašus į daugelį kitų vasaros 
šeštadienių — nepakeliamai nuobodus. Ji ir Polė nuėjo į Parsons Green žaisti 
teniso. Paskui Polės motina ją pavėžėjo, ir greitai bėgdama takeliu ji pamatė, 
jog prie įvažiavimo paliktas juodas Norberto „Saab“, o sidabrinio motinos 
„Mercedes“ nėra. Ji miglotai prisiminė, kaip motina kažką kalbėjo, jog žada eiti 
„susitvarkyti plaukų“, o šis procesas paprastai užtrukdavo didesnę dienos dalį. 

Melani įkišo į skylutę raktą. Ji jautė augantį jaudulį vien pagalvojusi apie 
tai, kad dabar bus su juo viena. Namuose buvo tylu. Padėjo raketę į spintelę ir 
skubiai dirstelėjo į svetainę. Jo ten nebuvo. Nusileido laiptais į didžiulę juodai ir 
baltai dekoruotą virtuvę — ir čia jo nėra. Šaldytuve susižvejojo vandens butelį 
ir nekreipdama dėmesio į mintyse iškilusį motinos veidą su nutaisyta susirau- 
kusia išraiška prisikišo jį prie lūpų, o paskui patraukė laiptais viršun. Eidama 
laiptų aikštele išgirdo balsus, sklindančius iš viršuje, koridoriaus gale, buvusios 
svetainės. Ji patraukė link jos; taip, tai Norberto balsas. Mergina truputį pravėrė 
duris ir dirstelėjo vidun. Patėvis sėdėjo priešais milžinišką televizorių ir kažką 
žiūrėjo... ji suraukė kaktą. Jis žiūri pats į save, rodomą per televiziją! Kažkoks 
interviu... ji prisiminė, kaip jis minėjo apie tai motinai. Buvo labai keista jo vei- 
dą matyti ekrane, o jo pakaušį — priešais save. Ji tyliai atidarė duris ir atsistojo 
jam už nugaros. 

— O, sveikas, — tarstelėjo apsimestinai nustebusi. — Nemaniau, kad kas 
nors yra. 

Jis pašoko, tarsi kas būtų į jį šovęs. Melani šyptelėjo. Ji klestelėjo ant sofos 
šalia jo. Arti, bet ne per daug. Ji nenorėjo, kad jis pabėgtų. 

— Ą, čia tu, — jis negalėjo dar aiškiau išsiduoti, kaip labai jos išsigando. 

Melani sekundėlę padvejojo, o paskui ištiesė kojas ir susidėjo jas ant stalo. 
Ji tebesegėjo trumpą baltą teniso sijonėlį ir labai gerai žinojo, kokia stangri 
šlaunų ir blauzdų oda, kaip gražiai atrodo kojų įdegis kreminiais raštais išmar- 
gintos sofos fone. 

— K čia žiūri? — paklausė ji, į šiuos žodžius sudėdama tiek entuziazmo, 
kiek tik įstengė savyje rasti. — Čia tu, tiesa? — tęsė ji nepalikdama galimybės 
jam atsakyti. Pajuto, kaip po sėdyne krusteli sofa. — Vaje, tikriausia labai smagu 
patekti į televiziją. Žinai, kartą ir aš buvau televizijoje, tačiau... ta kvaila mote- 
riškė iš tikrųjų tenorėjo pasikalbėti apie mano tėtį. Jis tikrai garsus, manyčiau, 
šiek tiek primena tave, tik... 

— Melani. Ko tu nori? — netikėtai ją nutraukė Norbertas, o jo balsas 
buvo šaltas. 

Ji kiek įmanydama išpūtė akis. 

— Aš? Nieko... Tiesiog išgirdau televizorių ir... 

— Liaukis žaidusi tuos žaidimus, — pasakė jis taip tyliai, jog iš pradžių ji 
pamanė, kad tikriausiai ne taip išgirdo. — Labai gerai žinai, apie ką kalbu. 

Jis žvelgė į ją nutaisęs neįskaitomą veido išraišką. Staiga jis jai ėmė atrody- 
ti labai suaugęs ir labai labai tolimas. Melani pasijuto nepatogiai. 

— Aš... aš nesuprantu, apie ką kalbi, — mikčiojo kaistančiais skruostais ir 
kamuojama neaiškumo pažvelgė į jį. Jos planai buvo truputį kitokie. 

— Aišku, kad žinai, — patėvis žvelgė į ją taip, kaip ji dar nebuvo mačiu- 
si, todėl ir negalėjo nieko suprasti. Jo veidas buvo sklidinas... pykčio? Melani 
nejaukiai krustelėjo. — Neturėtum taip elgtis, — pasakė jis staiga raiškesniu 
akcentu. — Tau tikrai nereikėtų taip elgtis. Tu nežinai, ką darai. 

Ji nukėlė nuo stalo vieną koją; staigus judesys, aštrus, staigus kvėpsnis, ir 
jis ją palietė. Ji nė nenutuokė, kaip tai atsitiko. Pajuto citrininį losjono kvapą 
ir jos veidą gremžiančius jo skruostų šerelius. Televizoriaus garsas kažkur nu- 
tolo; viskas susitelkė į kelias absoliučios tylos akimirkas, ir ant savo kelio pajuto 
jo ranką. Prisilietimas buvo užtikrintas, mitrus, visai nepanašus į anksčiau jos 
turėtų vaikinų nedrąsius grabinėjimus. Ji užsimerkė pajutusi galingą ilgesio 
bangą, nuvilnijusią visu jos kūnu, vos tik jo ranka palietė nuogą jos odą. Jis 
atsikrenkštė, ir jo ranka dar stipriau spustelėjo kelį. Atrodė, kad jis nori kažką 
pasakyti, tačiau kontaktinių lęšių pridengtos šaltos pilkos akys, kurias ji matė 
pro nuleistas blakstienas, buvo sutrikusios, o kai ji atsargiai pakreipė galvą taip, 


kad jos burna atsidurtų visai prie jo lūpų, pajuto, kad jo kūnas kapituliuoja — jo 

ranka slydo jos šlaunimi, o lūpos pagaliau saldžiai palietė jos lūpas. Ji giliai įkvė- 
pė — ją užvaldė tiesiog dusinantis džiaugsmas. Melani ėmė jį bučiuoti; nė pati 
nesusivokdama, apsivijo rankomis jo kaklą. Ji juto prislegiantį jo kūno svorį, 
tačiau to svorio jai vis buvo negana; ji įsitvėrė iškrakmolytos baltos marškinių 
apykaklės, norėdama prisitraukti jo veidą, mėgindama įsirangyti jo glėbin. Ji 
neišgirdo, kaip atsidarė lauko durys, kaip koridoriumi jų link kaukšėjo kažkieno 
kulniukai; ji buvo tarsi įkalinta nevaldomo, kaustančio jaudulio — pagaliau jai 
pavyko kažką jame palaužti. Jai nė nedingtelėjo mintis, kad jis — jos patėvis; jos 
gyvenime jis tebuvo kažkokia miglota, kažkur atokiai egzistuojanti būtybė. Iki 
tos akimirkos jis buvo visai toks pat, kaip ir kiti jos sutikti vyrai, — nesidomin- 
tis, abejingas, atsainus. Ir vis dėlto... reikėjo tiek nedaug, kad viskas pasikeistų. 
Jo ranka lengvai šoko ant plonos jos kelnaičių medvilnės. Jai atrodė, kad ji gali 
mirti iš malonumo. 

Štai tada ir prasidėjo. 

— O Dieve! O mano Dieve! — tylą perskrodė riksmas nuo durų. Viskas 
įvyko labai greitai. Norbertas taip piktai metė ją nuo savęs, jog ji galva trenkėsi 
į sofos atramą. Vieną siaubingą sekundę buvo tylu, paskui šoko ištikta motina 
vėl pradėjo rėkti: — Ga/vijas! Suknistas ga/vijas! Kaip tu galėjai! 

— Nein, Stela... viskas visai ne taip... nein. Ne aš... ji... — Melani girdėjo 
Norberto balsą, pajuto kilstelėjusią sofą, kai jis atsistojo. Ji užsimerkė. 

— Tu, kaliūkšte, — jis spjaudėsi keiksmažodžiais. — Suknista kaliūkštė! 

Tada ji išgirdo, kaip užsitrenkė kambario durys. Klausėsi koridoriumi 
tolstančių jo žingsnių, laiptais į viršų bėgančios motinos piktų riksmų, sunkių 
ją besivejančio Norberto žingsnių. Ji užspaudė delnais ausis, bet tai tik perpus 
sumažino riksmo ir ramiai, monotoniškai dundenančio patėvio balso garsą, 
sklindant iš ekrano, esančio už kelių pėdų. 

— Beje, ar turite mylimiausią miestą? — tirpo sacharininis klausėjos 
balsas. 

— Na, turėčiau labai ilgai vardyti... Aišku, Venecija ir Niujorkas. Tokia 
energija. Aš tikrai myliu Ameriką. Amerikoje viskas taip šviežia, taip jauna. 
Taip nauja. 

Amelina jau beveik baigė aižyti juoduosius žirnelius, kai pro virtuvės 
duris, garsiai jas užtrenkdama sau už nugaros, įžygiavo Kleona ir numetė ant 
žemės visą glėbį skalbinių. Amelina pakėlė į ją akis. 

— Kas yra? 

— Ta... ta mergaitė! — spjaute išspjovė Kleona, iš pykčio vos netreptelėjusi 
koja. 

— Kas? Laura? 

— O kas gi dar? 

— Kas atsitiko? Ką ji padarė? 

— Keturiolika marškinėlių... keturiolika? Per vieną dieną? Kas er vieną 
dieną gali užnešioti keturiolika marškinėlių? Ji apsivelka vienerius, paskui meta 
į skalbinių krepš;; tada apsivelka kitus... kas, po velnių, ji tariasi esanti? 

— Gal man juos išskalbti? — atsidususi paklausė Amelina. Kas Laurai 
pasidarė? Po Žosetės vakarėlio ji pasikeitė. Tapo paslaptingesnė, nebe taip no- 
riai kalbasi... o vieną dieną Amelina ją užklupo besikalbančią su savimi; visa tai 
labai keista. 

— Ne,ji gali juos išsiskalbti pati! Štai kas. Ketinu viską pasakyti poniai. 

— Oi, ne... ne, klausyk, aš juos išskalbsiu. Man nesunku... Paprašysiu 
Lauros daugiau taip nedaryti. Duok juos man. 

— Hmm. Kas čia jums abiem darosi? Tu visada ją užstoji. Kas nors galėtų 
pagalvoti... — Kleona kaip paprastai nutilo. 

Amelina atsiduso. Jeigu pokalbio tema būdavo Laura Sen Lazar, tasai 
pokalbis visada vykdavo vienodai. Kiek tik Amelina atsimena, ji visada nujaus- 
davo, kad Kleona — ar bet kas kitas — nenori visko iki galo atskleisti. Visada 
likdavo kažkas nepasakyta, būdavo praleidžiama kokia nors smulkmena, ne- 
baigtas sakinys pakibdavo ore... likdavo nepasakyta tai, kas galėtų paaiškinti, 
kodėl jie visi persikėlė gyventi į Rue Troui//ai, į beveik kalvos viršūnėje esančius 
iškrikusius namus. Amelina menkai prisiminė Maderą, kur jie gyveno prieš 
persikeldami į Pesjonvilį. Tačiau ji prisiminė tuos laikus, kai namuose buvo 
daugiau tarnų, sode — daugiau gėlių, kai buvo dy automobiliai, o ne tik senas 
prikimęs „Jaguar“, kurį kiekvieną sekmadienio popietę vis dar vairuoja ponia. 
Atrodo, viskas buvo labai seniai. 

— Ką kas nors galėtų pagalvoti? — neryžtingai paklausė Amelina. 

— Nieko, kvailiuke. Gerai, jei nori susigadinti rankas, gali skalbti! 

Ji suėmė drabužių krūvą ir numetė Amelinai prie kojų. Mergina šyptelėjo 
— susigadinti rankas? Jos jau sugadintos, kaip ir ji pati. Kleona apsisuko ant 
plačių plokščių kulnų ir nutrepseno atgal į virtuvę. 


Po kelių valandų glėbyje laikydama išskalbtus ir išlaidytus marškinėlius 
Amelina pasibeldė į Lauros miegamojo duris. Jokio atsakymo. Pabeldė dar 
kartą — jau garsiau. Vis dar jokio atsakymo. Tada labai atsargiai pravėrė duris. 
Kambarys buvo tuščias. Ji suraukė kaktą. Buvo šeštadienis, trečia valanda po- 

piet; Amelina tikrai negirdėjo, kad kas nors būtų išėjęs iš namų, ji žinojo, kad 
Lauros nėra ir juodosios dalbergijos medyje... Tai kur ji? Mergina padėjo krūvą 
marškinėlių ant lovos krašto ir uždarė duris. Kad ir kur ji būtų, jai tikrai geriau 
parsirasti, kol dar negrįžo ponia. 


Po mėnesio, jau trečią kartą tą savaitę, Amelina stebėjo, kaip Laura išlipa 
pro langą ir pasileidžia išilgai gyvatvorės. Kareiviui užvedant visureigį, pasigirdo 
tylus kostelėjimas; paskui visureigis lėtai nuvažiavo link Rue Lamarre kampo. 
Po kelių sekundžių ji išgirdo užsitrenkiančias dureles; tada mašina burgzdama 
dingo naktyje. Jie išvažiavo. Vienas Dievas težino kur. 

Ji nunešė nuo lango žvakę ir atsargiai ją pastatė prie lovos. Buvo pusė de- 
šimtos, o gal dešimta vakaro. Amelina neturėjo laikrodžio, tačiau į savo kambarį 
namo gale nuėjo pusę devintos, sutvarkiusi pietų stalą ir suplovusi indus; ji ma- 
žiausiai valandą gulėjo ir skaitė prie žvakės šviesos, o tada išgirdo lengvą dunks- 
telėjimą — tai Laura nusileido ant žemės išlipusi per langą. Amelina prikando 
lūpą — ar ji turėtų ką nors pasakyti? Ar galėtų? Ponia ilgai netrukusi pati viską 
išsiaiškins... tai vyksta jau visą mėnesį, todėl dabar viskas — tik laiko klausimas. 
Ją nukrėtė šiurpas vien pagalvojus apie tai, kas būtų, jei vieną vakarą ponia 
dirstelėtų pro langą kaip tik tada, kai Laura sliuogia medžio kamienu. Amelina 
nevalingai persižegnojo. Ponios būdas buvo nuožmus. Tiesą sakant, ji niekada 
nematė ponios, mušančios Laurą, tačiau pati Amelina daug kartų vos išvengė 
jos antausių, o pastaruoju metu ponios nuotaikos vis prastėja, o ne gerėja. 

Amelina atsisėdo ant lovos krašto. Gal ji turėtų ką nors pasakyti Kleonai... 
Šitoje šeimoje, kur viskas buvo ne taip, kaip iš tikrųjų atrodė, ji visada žinodavo, 
ką daryti. Ne... Kleona tik apskųs Laurą poniai. Ji nuolat kartoja, kad Laura 
darosi panaši į Belą; ir tai visai ne komplimentas. Kai tik būdavo minimas Belos 
Sen Lazar vardas, Kleona griebdavosi itin nemalonaus sarkazmo. Jau ir taip 
blogai, kad mergaitės oda tokia tamsi, bet jos charakteris irgi toks pat tamsus, 
mėgdavo kartoti Kleona. Kokia mama, tokia ir dukra. Obuolys nuo obels netoli 
rieda. Ir taip toliau. Amelina negalėjo to suprasti. Jos akimis žiūrint, Laura buvo 
pati gražiausia mergina, kokią tik jai teko matyti. Ji labai troško turėti storus, 
vešlius, neklusnius garbanotus Lauros plaukus. Ji nebuvo liesa, ne tokia kaip 
Amelina — kreivokomis kojomis ir su tarpeliu tarp priekinių dantų; ne, Laura 
buvo aukšta, galėjo puikuotis gražiais kūno išlinkimais, be to, ji buvo geisminga 
— Amelinai sunkiai sekėsi ištarti šį žodį. Laura surado tą žodį žodyne ir jai 
parodė; jos abi sutiko, kad taip, tikra tiesa, Laura kaip tik tokia ir yra. Na ir kas, 
kad ji kokiu pustoniu ar dviem tamsesnė už ponią? Amelina girdėjo, kad kažka- 
da ponia irgi buvusi tikra gražuolė. Tik ji niekaip neįsivaizdavo, kad taip galėjo 

būti. Ponia atrodė lyg pavargęs senas kuinas, ypač tada, kai šypsojosi. Gerai nors 
tiek, kad taip nutikdavo nedažnai. Jos oda buvo šviesi, plona tarsi popierius, iš- 
vagota tūkstančio mažutyčių pykčio, nusivylimo ir... skausmo, kaip vieną dieną 
jai pašnabždėjo Kleona, raukšlelių. Kleona žinojo beveik viską, kas atsitiko Sen 
Lazarų šeimai. Beveik viską. Amelina žinojo, kad yra tokių dalykų, apie kuriuos 
niekas niekada nekalba, bet kaip visada sakydavo Kleona, taip geriau. 

Ji užpūtė žvakę ir tamsoje greitai nusirengė. Jos kambaryje nebuvo užuo- 
laidų, ir niekada negalėjai žinoti, kas sumanys paspoksoti pro gyvatvorę. Nors 
šioje Pesjonvilio dalyje namai buvo didelės, elegantiškos vilos su mediniais lan- 
gais, pridengtais žaliuzėmis, sulaikančiomis šviesą, ir didžiuliais vešliais sodais 
bei gyvatvorėmis, tokiomis aukštomis, kad galėtų apsaugoti nuo šniukštinėjan- 
čių kaimynų žvilgsnių, šiame rajone gyvenantys tarnai nebuvo tokie taktiški. 
Amelina pažinojo mažiausiai dvi netoli jų gatvės gyvenančias tarnaites, kurios 
šauniai pasipildydavo pajamas neįprastai atidžiai stebėdamos pas kitus ateinan- 
čius ir išeinančius žmones; joms būdavo mokama už tai, kad tylėtų. 

Ji atklojo ploną antklodę ir šmurkštelėjo į patalą. Buvo siaubingai karšta. 
Kaip ir visi kiti, negalėjo sulaukti, kada prasidės lietūs. Ten, apačioje, lygumoje 
prie jūros, miestas bus apsemtas purvo. Pesjonvilyje, aukštai ant kalno, atvirkš- 
čiai, bus labai malonu ir gaivu. Štai kodėl /es 5/ancs — baltieji — ir mulatai 
pasirinko šias vietas. 

Ji užsimerkė ir ėmė svarstyti, kaip įspėti Laurą, kad būtų labai labai at- 
sargi. 

Laura atsidūrė labai keblioje padėtyje. Tikrai gali būti, kad Delrojus 
Viveris yra pats nuostabiausias nuotykis jos gyvenime, o ji neturėjo nieko, kam 
galėtų apie tai bapasakoti. Savaime suprantama, su Regina ji negalėjo apie jį 
kalbėtis. Mergina troško kam nors papasakoti apie tai, kaip nuleidę visureigio 
stogą jie nuvažiavo į Gonaivo paplūdimį, o paskui jai prireikė ištisų valandų, 
kad iššukuotų susivėlusius plaukus, kol jos nepamatė močiutė. Bet... kam? Ir 
kaip? Vien pagalvojus apie Delrojų ir apie tai, ką jie darydavo, jai užsiplieks- 
davo skruostai, o nugara imdavo lakstyti šiurpuliukai. Ji jautėsi, tarsi būtų 
pasidalijusi į dvi dalis. Viena jos dalis kiekvieną dieną vaikščiojo į mokyklą 
ir droviai sėdėjo šalia Reginos ir Martinos, viena ausimi klausydamasi, ką be 
paliovos dudena mokytojai. Kita dalis buvo su Delrojumi mažame pensiono 
kambarėlyje, kur jis ją veždavosi kas antrą vakarą. Toji Laura pusę nakties pra- 
šokdavo miesto baruose ir visai ramiai gulėdavo šalia šokolado spalvos vyro, 

kuris į siaurą lovą nešdavo varvančius ledo kubelius ir vedžiodavo jais per nuo- 
gą jos odą. 7oji Laura Delrojui darė tai, apie ką Regina ir dauguma jos klasės 
mergaičių tikriausiai buvo tik girdėjusios, ir tai tik kam nors pašnabždėjus 
puse lūpų. Ji desperatiškai troško kam nors viską išpasakoti ir sulipdyti dvi 
gyvenimo — taip pat ir savęs pačios — puses. Bet kam? Kartą ji pamėgino 
užsiminti Reginai apie savo slaptąjį gyvenimą po pamokų, bet draugė pažvelgė 
1 ją taip, tarsi ji būtų pamišusi. 

— Kokie klubai? Apie ką tu kalbi? — paklausė Regina į ją spoksodama. 

— Oi... Žinai... mieste. 

— Tu ėjai į miestą? Laura, gal išprotėjai? 

— Kodėl visada taip kalbi? Kuo tas miestas blogas? 

— Ten pilna... pilna... žmonių! — galiausiai spjovė Regina. 

— Žinoma, ten pilna žmonių. Juk tai miestas. 

— Taip, bet ne tokių žmonių kaip mes. 

Laura išpūtė akis. Kartais Regina būna tokia siauraprotė. Ne, ji visada to- 
kia. Įniršusi Laura apsidairė, žvelgdama į lėtai tuštėjančią klasę. Ji visą gyvenimą 
pažinojo šiuos žmones — bent jau daugumą, — ir nuo jų jai darėsi bloga, jie ją 
vargino. Jie visi tokie snobiški ir riboti. Vargu ar kas nors kada nors buvo išėję iš 
paauksuotos Pesjonvilio teritorijos, o jeigu ir buvo, grįžę pasakojo apie svetimą 
vietą, tarsi toji vieta būtų užsienyje; bet iš tikrųjų tai buvo jų namai. Cižė Soleis ir 
Jalouzi — vietos, apie kurias, ji buvo tikra, tik nedaugelis tebuvo girdėję, — yra 
tokia pat Haičio dalis, kaip ir Pesjonvilio vilos ir ledų svetainė Olofsone, kur jie 
mėgdavo leisti popietes. Ne, pamėginti paaiškinti Reginai, kokia yra toji kita 
jos gyvenimo pusė, dabar buvo neįmanoma. Ganėtinai kvaila, ką ir kalbėti. Ji ir 
Regina buvo draugės nuo darželio laikų, tik Regina visada buvo toji populia- 
rioji, visada apsupta būrelio gražių šviesiaodžių mergaičių, į Laurą žiūrinčių iš 
aukšto. Laura nekreipė į tai dėmesio. Ji turėjo Ameliną, be to, močiutė jos nie- 
kur neišleisdavo daug aršiau nei kitų mergaičių tėvai. Jai patikdavo būti vienai, 
įsitaisyti juodosios dalbergijos medyje, skaityti ir svajoti. Kiti Reginos draugai 
jai nė trupučio nerūpėjo. Reginai patiko būti populiariai, ji stengėsi tokia būti, 
jai to reikėjo. Laurai — ne. 

Tačiau pastaraisiais metais skirtumas tarp jų ėmė subtiliai keistis. Kai 
mergaitėms sukako penkiolika, vėliau — šešiolika, nepaisant tamsios odos, ėmė 
ryškėti Lauros grožis; Belos grožis dukroje atgimė dar spalvingesnis. Regina 
buvo smulki ir graži; Laura buvo aukšta, įspūdinga, grakšti ir truputį ilgesinga, 
kaip balerina; na, baleto pamokas ji lankė neilgai. Su berniukais ji žaisdavo 
krepšinį, bėgimo trasoje buvo viena greičiausių mergaičių ir kasmet vis nešė 
į namus plaukimo varžybose laimėtus prizus. Tą vasarą atsirado daug vaikinų 
ir merginų, kuriuos ėmė traukti gilus, gerklinis Lauros juokas. Regina tai pa- 

stebėjo ir buvo nepatenkinta. Laurai, atrodo, tai buvo nė motais. Jai atrodė visai 
nereikšmingi kartkartėmis draugę apninkantys pavydo priepuoliukai; ji įjunko 
kartoti, kad gyvenimas tokiems dalykams per trumpas. Tačiau tai Reginą dar 
labiau pykdė. Kam per trumpas? 7am, — tarsi atsakydavo tamsios, blizgančios 
Lauros akys, — kai kam, apie ką negaliu pasakoti. 


— O kaip ten viskas toje Amerikoje? — vieną vėlyvą vakarą Laura paklau- 
sė Delrojaus, kai jiedu gulėjo iki pusės prisidengę plonyte medvilnine paklode. 

— Viskas priklauso nuo to, kokią vietą turi galvoje, — vyras užsikvempė 
ant jos siekdamas cigarečių. Kitoje gatvės pusėje mirgančioje neoninėje šviesoje 
jis jai atrodė gražesnis nei kada būtų galėjusi nusakyti žodžiais. 

— Na, kokia Čikaga? — smalsavo ji. 

— Oi, Čikaga graži. Tikrai puiki. Ten daug juodukų. 

— Juodukų... tai ką, tokių kaip tu? Bet, žinai, iš tikrųjų tu nesi juodas, — 
tarstelėjo Laura. Jo odos spalva buvo kaip mulato. Nejuoda. 

— Mažyte, ten, iš kur esu kilęs, tu juodas, jei turi nors krislą juodumo. 
Niekada sau negalėjau to paaiškinti — visi velniškai kimba prie žmogaus odos 
spalvos. Jeigu nesi baltas, vadinasi, tu juodas. Ir baigtas kriukis. 

— Ar taip yra ir Amerikoje? 

— O kaip tu manai? 

— Noriu keliauti į Ameriką. 

— I wanna live in America — tyliai jai į ausį uždainavo Delrojus anglų 
kalba. — I wanna be an American, — jis nusišypsojo. — Niekada nematei? 

— Ko? — Laura nesuprato jo ištartų žodžių. 

— „Vestsaido istorijos“. Tai toks filmas. Niekada jo nematei? 

— Dar nemačiau, — tyliai, bet ryžtingai atsakė Laura. — Jau greitai. 
Žinai, ketinu vykti gyventi pas mamą. 

— Apie ką čia kalbi? 

— Mano mama gyvena Čikagoje. 

— O, tikrai? Ežero kranto gatvė. Granto parkas. Prieplauka. Tau patiks. 
Taip, tai gražus miestas. 

— Kas yra Ežero kranto gatvė? — ganėtinai sunkiai tardama žodžius pa- 
klausė Laura. 

— Tai ilga graži gatvė palei ežerą. Daugybė dangoraižių, pastatų, kuriuose 
yra išties puikių apartamentų. Kur gyvena tavo mama? 

— Aš... aš neprisimenu, — skubiai atsakė Laura. — Neprisimenu gatvės 
pavadinimo. 


— Gal Sautsaide. Ten gyvena daug žmonių iš Haičio. Žinai, kai atvyk- 


si į Valstijas, turėsime susitikti. Tada būsi vyresnė, — jis visu kūnu atsisuko į 
ją, — būsi dar labiau patyrusi, — jo balsas nukrito visa oktava. 

Laura pajuto užplūstantį jau pažįstamą saldų malonumą. Ji atsisuko ir 
pažvelgė į jį. 

— Ar dabar nesu pakankamai patyrusi? — sušnabždėjo ji tarsi bijodama, 
kad kas nors jos neišgirstų. 

— Oi, ne. Mažyte, aš tau galėčiau parodyti daug daugiau... 

Jo delnas pradėjo lėtą kelionę per jos skruostą, nuslydo į kaklo įlinkį, ėmė 
švelniai ją glostyti. 

— Tai parodyk, — tarė Laura ir pati negalėjo patikėti savo drąsa. Jai pa- 
sirodė, kad sekundėlę jis dvejoja, o paskui pajuto, kaip jo rankos panyra į susi- 
taršiusius jos plaukus. 

Jis laikė suėmęs rankomis jos veidą, po to palenkė jos galvą žemyn. Dar 
žemiau. Jis kimiai nusijuokė jai į ausį. 

— Sparčiai mokaisi, a? 

Ir ką daryti su Melani? Motina nebegalėjo jos matyti. Iškart po to įvy- 
kio patėvis dingo, tvirtindamas, kad jam reikia dalyvauti naujos kontoros 
Honkonge atidaryme. Penkias pačias nemaloniausias dienas savo gyvenime 
Melani praleido namuose bijodama išeiti iš miegamojo. Na, jeigu neminėtume 
vieno siaubingo susitikimo laiptų aikštelėje, kai ji mėgino pasikalbėti su motina, 
bet buvo atstumta Stelai prakošus: „Nekalbink manęs. Nedrįsk manęs kalbinti.“ 
Nuo tada jos nebendrauja. Motina ir tėvas ne kartą ilgai kalbėjosi telefonu; 
vakare, pravėrusi motinos miegamojo duris, ji girdėjo, kaip Stela rauda į ragelį. 
Melani suėmė rankomis galvą ir stengėsi negalvoti apie tai, ką padarė. O ką ji 
padarė? Nieko neatsitiko. Tiesą sakant, tikrai nieko. Ir kaip tik jis ją „prilenkė“, 
o ne atvirkščiai. Ji tuo neabejojo. Tai /; reikia bausti piktu, priekaištaujančiu 
Stelos veidu, kuriame atsispindėjo dar kai kas — baimė. Melani nelabai supra- 
to, ko jos motina turėtų bijoti. Kelis kartus skambino Polė, teiravosi, kas Melani 
atsitiko. Ji praleido aštuonioliktojo Sebastijano Vaito gimtadienio pobūvį, kurio 
abi laukė ištisus mėnesius. Ar nutiko kas nors bloga? Melani negalėjo prisiversti 
atsakyti. Sėdėjo savo kambaryje spoksodama į sieną ir kramtydama nagus. Ji 
niekaip nesuprato namuose tvyrančio pykčio ir įtampos. Troško ištrūkti, pa- 
bėgti, bet... kur? 

Penktą dieną, kai Melani ėmė dvejoti, ar pajėgs ilgiau ištverti, prie namų 
privažiavo jos tėvo „Bentley“. Motinos nebuvo namie. Smarkiai plakančia širdimi 

ji puolė iš miegamojo. Ji nebuvo tikra, kaip ją sutiks tėvas — ką jam papasakojo 
motina? Jis stovėjo laiptų apačioje, atrodo, nekantraudamas. Melani sustojo. 

— Eikš, saldainiuk, — pratarė jis kreipdamasis į dukrą sena pravarde ir 
žvelgdamas į ją per cigaretės dūmus. — Eime papietauti. Tik apsivilk ką nors 
moteriškiau, o ne tuos siaubingus džinsus, gerai? Juk žinai, kad negaliu pakęsti 
džinsus mūvinčių moterų, — mirktelėjo jis Melani. 

Ji pajuto užliejantį palengvėjimą — šiltą ir raminamą tarsi alkoholis. Jis ant 
jos nepyko. Melani akyse ėmė tvenktis ašaros. Ji apsigręžė ir užlėkė laiptais. Jai 
prireikė penkių minučių apsirengti, susišukuoti ir prisistatyti tėvo įvertinimui. 

— Taaaip, dabar bus gerai, — nutęsė ją nužvelgęs Maikas. — Eime, auto- 


mobilis laukia. 


Po pietų mėgstamame Londono restorane, sėkmingai išvengęs atsitiktinio 
atkaklaus fotografo, Maikas pastatė vyno taurę ir pažvelgė į dukrą. 

— Gal bus geriausia, jei kur nors trumpam išvyksi, Mela, — beveik liūd- 
nai pratarė jis. Melani akyse sublizgo ašaros. — Ne ne, visai ne tai, tavęs niekas 
niekur neišsiųs. Tu nieko bloga nepadarei, bent jau man taip atrodo. Tiesiog 
tavo mama šiek tiek įsitempusi dėl viso to... ir nepasakyčiau, kad aš ją kaltinu. 
Kokį velnią jis galvojo? Juk tu dar velniškai jauna, tik paauglė! 

Melani nieko neatsakė. Mažumėlę veidmainiška jos tėvui koneveikti 
Norbertą; kad ir kaip ten būtų, dabartinė jo mergina vargu ar už ją vyresnė! Jis 
pastebėjo jos žvilgsnį ir vyptelėjo. 

— Taip, gerai. Žinau, žinau... Gera man kalbėti... Varge, aš tikrai nesu pats 
geriausias pavyzdys, juk taip? — kalbėjo jis ir neatrodė, kad dėl to nors kiek gai- 
lėtųsi. Jis pakėlė vyno taurę. — Manau, turėjau dažniau tave lankyti, sutinki? 

Minutėlę Melani tylėjo. Tėvui nebūdinga pripažinti savo klaidas, kad ir 
kokiom užuolankom jis apie tai kalbėtų. Staiga padrąsėjusi pažvelgė į jį. 

— Tėti... ar galiu tavęs kai ko paklausti? — dvejodama pratarė ji. 

— Ko? 

— K... kodėl vedei mamą? Na, kokia buvo svarbiausia priežastis. Juk jūs 
niekada gerai nesutarėt. 

Neįprastai nutilęs Maikas minutėlę apžiūrinėjo vyno taurę. Paskui atsiduso. 

— Jeigu tau tikrai įdomu... — pratarė jis vėl pastatydamas taurę. — Dėl 
puikių kojų. Jos kojos buvo nuostabios. Tiesą sakant, jos ir dabar tokios. O pa- 
skui... na, paskui atsiradai tu. 

— Bet juk tu negalėjai pakęsti namų, negalėjai ten būti, tiesa? Tada, kai 
gimiau. Mama pasakojo, kad tavęs nebuvo net per pirmąjį mano gimtadienį. 

— Taip, na... tu buvai gražutė mažylė, ir visa kita... — santūriai šypsoda- 
masis kalbėjo Maikas. — Bet paskui pradėjai rėkti, sisiodavai visuose kampuo- 


46 


se... nežinau, manau, paprasčiausiai norėjau nors šiek tiek ramybės ir tylos. Kad 
ir kokia, saldainiuk, buvai, niekada nebuvai tyli. 

— Na, taip, suprantu, iš kur visa tai paveldėjau, — kandžiai atsakė 
Melani. 

Maikas šyptelėjo. 

— Klausyk, Mela... Nesirengiu apsimetinėti ir teigti, kad visas kelias buvo 
vien rožėmis klotas, — kalbėjo jis tuštindamas vyno taurę, kviesdamas padavėją 
ir kartu glostydamas jai ranką, — bet pati žinai... Niekada nesidėjau esąs toks, 
koks nebuvau, sutinki? Niekada nesakiau, kad būsiu labai geras tėtis. Ir ne- 
buvau. Bet toks jau esu. Tau telieka su tuo susitaikyti, tik ne flirtuojant su savo 
vargšės mamos vyru. Vargšelė Stela, jai ir taip teko pakelti daug nusivylimų. 

— Na, tai kur turėčiau išvykti? — suirzusi paklausė Melani. Jai nepatiko 
taip pasisukęs pokalbis. Juk, kad ir kaip ten būtų, jie turėtų kalbėtis apie ją, o ne 
apie motiną. 

Minutėlę Maikas tylėjo suraukęs kaktą. Paskui tarsi nustebęs kilstelėjo 
antakius. Kažkas jam šovė į galvą. 

— O kaip Los Andželas? — nušvisdamas paklausė jis. — Galėtum gy- 
venti pas Tiną... kaip manai? Tau patiktų, tiesa? 

Melani linktelėjo išpūtusi akis. Tina Rouz buvo jos tėvo reikalų tvarkytoja 
Amerikoje. Ji pažinojo Tiną nuo paauglystės metų. Tina buvo keturiasdešimt 
ketverių (arba keturiasdešimt penkerių ar šešerių, atsižvelgiant į tai, kaip jaus- 
davosi ar su kuo kalbėdavosi). Ji labai prisidėjo prie jos tėvo grupės sėkmės 
Jungtinėse Valstijose pačioje jų kelio pradžioje ir už tai pelnė neblogą atlygį ir 
nesilpstantį Maiko pasitikėjimą. Moteris tvarkė visus reikalus, susijusius su jų 
gastrolėmis ir reklama; Melani manymu, ji — šauniausias žmogus, kokį tik jai 
buvo tekę sutikti. Ji labai gerbė Tiną Rouz ir ja žavėjosi. Taip jau nutiko, kad jas 
skyrę daugiau nei dvidešimt metų neatrodė reikšmingi; Tina buvo tarsi motina, 
kurios Melani visada ilgėjosi. Šauni, šiuolaikiška, sumani ir smarki. Ne kokia 
isteriška įkyruolė. 

— Oi, tėti, ar tikrai galėčiau? Aš jai neįkyrėsiu, pažadu. Aš visada būsiu... 

— Gerai, gerai, viską supratau. Tu nori vykti. Rytoj paskambinsiu Tinai. 
Gal taip ir bus geriausia. Porą mėnesių pagyvensi su ja, kol paaiškės, ką norė- 
tum veikti. Nemanau, kad tave domintų koledžas, ką? Ne-a, man taip neatrodo. 
Žinai, manęs tai nedomino. 

Melani nieko neatsakė. Ji net pati gerai nežinojo, kas ją domina. Težinojo 
tik tiek, kad nori kiek įmanoma toliau pabėgti nuo visko, ką pati privirė. 


Po trijų dienų ji išskrido iš Londono. Pirma klasė ir daugiau nei 100 ki- 
logramų bagažo. Jeigu jau turi išvykti, liūdnai tarė sau Melani, tai reikia išvykti 

stilingai. Louis Vuitton lagaminai buvo kimšte prikimšti naujų drabužių — mar- 
gų medvilninių suknelių, ilgų vilnijančių sijonų, mažų baltų džinsinių šortukų; 
lagamine buvo pustuzinis Prankie Goes to Hollywood stiliaus marškinėlių, de- 
šimt porų tokio paties stiliaus džinsų su skylėmis skirtingose vietose, — kai 
kurias skyles Melani žirklėmis prakirpo pati, lydima strategiško Polės žvilgsnio: 
vaje, ar šita skylė nėra per arti sėdynės? — ir tuzinas nuostabių blizgučiais nu- 
sagstytų trumpų glaustinukių, kokias buvo mačiusi „Čelsio merginose“ prieš 
pat išvykstant. Ji su Pole dalį popietės praleido Peter Robinson salone Oksfordo 
žiede, išleidusios tik truputį pinigų; iš parduotuvės jos išvirto pilnomis ranko- 
mis krepšių. 

— Tėtis sakė, kad galiu pirkti, ką noriu, — tarstelėjo Melani joms ropš- 
čiantis į taksi. 

— Tau labai pasisekė, — pavydžiai pasakė Polė, įlipusi į automobilį ir nu- 
metusi krepšius į kairę, į dešinę ir priešais save. 

Melani nieko neatsakė. Ji nesijautė lydima sėkmės. Ji jautėsi blogai. 


Tina ją pasitiko Los Andželo tarptautiniame oro uoste. Ji atvažiavo 
baltu sportiniu automobiliu pakeliamu stogu. Į jį tilpo vos ketvirtadalis jos 
bagažo. Nieko baisaus. Greitai buvo iškviestas ilgas limuzinas, kad paimtų 
likusius lagaminus, ir vėjui taršant plaukus jos pasileido Ensino link. Tina 
smagiai įsuko į keliuką, vedantį prie gražaus šviesiai geltono vienaukščio 
namo, aptverto balta tvora; namo sienos buvo apaugusios vijoklinėmis raus- 
vomis rožėmis. Melani net aiktelėjo. Kalnų papėdėje įsikūręs Ensinas buvo 
vienas iš Amerikai labai būdingų priemiesčių — turtingas, gražus, tylus. Šis 
namas labai skyrėsi nuo ankstesnių Tinos namų — milžiniškos „lofto“ erdvės 
Manhatano centre. 

— Oi, man čia taip patinka, — pasakė Tina, paspaudusi signalą sucypus 
stabdžiams ir automobiliui sustojus priešais garažą. — Nuo Niujorko buvo /ai7 
bloga. Ten visko per daug, supranti, ką noriu pasakyti? 

Melani nesuprato, tačiau vis tiek entuziastingai linktelėjo. 

Nustebusi ji sumirksėjo: prieš jas staiga išdygo išskirtinės išvaizdos jau- 
nuolis, vilkintis tik nukirptais džinsiniais šortais. Anksčiau ji niekada nebuvo 
mačiusi tiek raumenų. Jis bičiuliškai pamojavo joms abiem. 

— Kas jis? 

— Aa, tai Timas, tvarko baseinus, — nerūpestingai tarstelėjo Tina. — Jis 
prižiūri visų aplinkinių namų baseinus, — ji spustelėjo nuotolinio valdymo 
pultelį, ir tyliai prasivėrė garažo durys. — Jis labai šaunus. Be to, dar ir gražus. 
Jam tai į naudą. 

Melani teliko linktelėti. „Gražus“ jai pasirodė netinkamas žodis šešių 
pėdų Adoniui — tamsiai rudų plaukų, žalių akių ir pilvo, kokį ji buvo mačiusi 
tik per televizorių, savininkui — apibūdinti. Beje, jis gal koks šimtasis tobulai 
gražus Žmogus, jos išvystas atkeliavus į šį miestą, o juk ji vieši čia vos porą 
valandų. Net Tina patyrė radikalias Los Andželo įkvėptas transformacijas: 
ji susitvarkė nosį, patobulino krūtis, palygino pilvą. Ji darbavosi „kiekvieną 
suknistą rytą“, aiškino Tina apstulbusiai Melani, niekada nemačiusiai sporto 
salės. Ji kiekvieną mėnesį dažė ir kirpo plaukus, jos nagams atliktas manikiū- 
ras, makiažas — vos matomas. Prieš eidama į darbą ji kiekvieną rytą tepasi 
savaiminio įdegio kremu. 

— Čia — Los Andželas! — pasakė ji per petį nusišypsodama Timui to- 
bulai balta šypsena, kai šis sutempė Melani lagaminus į prieškambarį. — Juk 
reikia pasitemnpti, tiesa? 

— Ee... taip, — apstulbusi atsakė Melani. 

— Gyvensi čia, — pasakė Tina vesdama ją koridoriumi. Ji pravėrė duris į 
gražų erdvų kambarį, kurio langai žvelgė į sodą ir tviskantį turkio spalvos ba- 
seiną. — Galėsi žvalgytis į Timą, — sukikeno, kai vaikinas vaikinas įsvirduliavo 
į kambarį. 

— Prakeikimas, — išsišiepęs pratarė jis, pastatęs ant grindų porą lagami- 
nų. — Beje, ką čia turi tuose lagaminuose? 

— Ai, tik kelis... 

— Timai, ji — įžymybė, — nusijuokė Tina. — Mažoji Maiko Milerio 
mergaitė. Juk žinai, kaip tokie keliauja! 

— Oi, aš ne įžymybė... ne, aš... — skubiai nutraukė ją Melani. 

— "Tu anglė? — staiga jos paklausė Timas žvelgdamas į akis. Melani dro- 
viai linktelėjo. — Tai šaunu. Man pažinka anglai. 

— Tarsi ką nors pažinotum, — pavarčiusi akis nusijuokė Tina. — Gerai, 
leiskime mažajai panelei anglei atsigauti. Palįsk po dušu, nusnausk... daryk ką 
tinkama. Jauskis kaip namie. Turiu sutvarkyti porą reikaliukų, o paskui sode 
prieš pietus galėsime ko nors išgerti. Atitinkamai nusiteiksime — Spago už- 
sakiau staliuką. Vakar vakare ten susitikau su Džeku Nikolsonu. O aną savai- 
tę — su Harisonu Fordu! Jis žo4s „indianadžounsiškas“, tiesiog superinis. 

— Atrodo, kad jūs, ponios, linksminatės kiekvieną vakarą, — pasakė 
Timas mirktelėdamas Melani, ir ji pajuto, kaip pilve akimirksniu susinarpliojo 
visos žarnos. — Ar jums tikrai nereikia draugijos? 

— Mes jau žurime draugiją, — Tina vėl nusijuokė stumdama jį iš kamba- 
rio. — Turime viena kitą. O dabar eik iš čia. Palik mergaites ramybėje, — tebe- 
kikendama uždarė jam už nugaros duris. Tina juokėsi nuolat. Štai kodėl ji čia 


ir atvyko. 


49 


15 


Amelinos keliai taip tirtėjo, jog ji buvo tikra, kad garbusis tėvas, pagyve- 
nęs šeimos kunigas, išgirs, kaip jie trata. Nors formaliai kalbant jis nė nebuvo 
kunigas. Daugiau nei prieš dvidešimt metų buvo išmestas iš Katalikų bažnyčios 
— vienas Dievas težino dėl ko, — tačiau ir toliau nešiojo kietai krakmolytą 
baltą apykaklę ir visada atrodė globėjiškai susirūpinęs, o Žmonės, nepaisydami 
to, kas nutiko praeityje, ir dabar jį vadino tėvu. Tarp tarnų net sklido gandai, 
kad jis buvo makužas“, baisiosios Diuvaljė“ slaptosios policijos narys. Amelina 
nė nenutuokė, ar tai tiesa, bet jai ir nerūpėjo. Jau ir taip buvo baisu sėdėti šalia 
jo, nenuleidžiant nuo jo rankų budraus žvilgsnio. Nuo neramių jo rankų. Ir apie 
jas yra girdėjusi. Ji atsisėdo kiek įmanoma toliau nuo jo; savo rankas laikė tvirtai 
paspaudusi po šlaunimis. Ponia su būreliu bičiulių ir ponia de Manieres buvo 
priekinėje svetainėje, o ji — galiniame kambaryje su juo viena. 

— Na, ma ptite:.. — murmėjo garbusis tėvas. — Tai nematei mažosios 
savo bičiulės? — Tylėdama kaip akmuo Amelina papurtė galvą. Ji kuo pui- 
kiausiai suprato, apie ką jis kalba. — Žinai, jūs nepanašios... labai skirtingos. 
Trės different, — beveik su savimi kalbėjo jis. Tamsia, rudomis dėmelėmis iš- 
marginta ranka jis glostė ūsų galiukus. — Bon. — Jis ištiesė ranką ir ją nuleido 
ant virpančio Amelinos kelio. Jai atrodė, kad nuo susitvenkusios įtampos tuoj 
užvirs kraujas. — Jeigu kartais ją pamatytum, pasakyk jai, gerai?.. Pasakyk, kad 
jos ieškojau. Jau senokai jos nemačiau, o šiais laikais tiesiog ne;manoma būti per 
daug atsargiam. Kas žino, su kokia kompanija ji gali susidėti. Na, o gal jau ir su- 
sidėjo? — Jo ranka slydo aukštyn Amelinos šlaunimi. Laimė, pasigirdęs ponios 
balsas staiga nutraukė jo tyrinėjimus. Amelina vos nenualpo iš palengvėjimo. 

— Garbusis tėve, — ponia šūktelėjo jį. — Prašyčiau ateiti. Jūs toks malo- 
nus, kad gaištate laiką su tomis kvailomis jaunomis merginomis, bet jau pakaks, 
eime. Ponia de Manieres ką tik sakė... 

Garbusis tėvas sunkiai šnopuodamas atsistojo ir paglostė Amelinai galvą. Ji 
suakmenėjo, stengdamasi nesusigūžti nuo jo prisilietimo, ir išlėkė iš kambario. 


Pasijutusi saugi tarp savo kambario sienų užtrenkė duris ir į jas atsirėmė, 
mėgindama kvėpuoti normaliai. Po kelių sekundžių ją pakvies paimti padėklų, 


* 1957 m.išrinkto Haičio prezidento Fransua Diuvaljė, kuris šalyje įvedė teroro režimą, asmeniniai su- 
karinti būriai, kuriuose tarnavę vadinamieji tonton makutai (vyrai vaiduokliai) žudė jo režimo priešininkus. 

* Žanas Klodas Diuvaljė — Fransua Diuvaljė sūnus, paveldėjęs postą po tėvo mirties, faktiškai tęsė 
tėvo pradėtą režimą. 

kuriuos paruošė Kleona ir Prisina, ne visą darbo dieną pas juos dirbanti virėja. 
Jos mintys kunkuliavo. Ar jis kur nors matė Laurą? O gal kas nors ją išdavė? 
Haitis yra kupinas paslapčių; šnabždantys informuotojai — tiesiog dalis Haičio 
kultūros. Kažkas kažkur turėjo ką nors pasakyti. Bet ką? 

— Amelina! — išgirdo ją šaukiančią Kleoną. Ji susisuko neklusnius plaukus 
į kiek įmanoma tvarkingesnį kuodelį ir drebančiomis rankomis atidarė duris. — 
Eikš! Paskubėk. Nunešk šitą padėklą. Palauk... paimk arbatinuką, kvaiša! 

Garbusis tėvas sėdėjo ant minkštos kėdės kambario gale. Jis plačiai nusišyp- 
sojo Amelinai, kai ji priėjo ir atsargiai padėjo padėklą. Tik vėl išsitiesusi ji paste- 
bėjo, kad jo žvilgsnis buvo įbestas į suknelės sijoną. Sutrikusi nusigręžė laikydama 
arbatinuką, bet užkliuvo už stalo. Lėkštelėse ėmė skimbčioti puodeliai, sutarškėjo 
šaukšteliai; dar blogiau — truputį karštos arbatos ji išliejo ant kilimo. 

— Ouelle idiote! — sušnypštė ponia, Amelinai mikliai pastačius arbati- 
nuką ir puolus prie durų. — Išties šiais laikais neįmanoma rasti darbuotojų. 
Tikriausiai jie jau tokie gimė... šioji gyveno su mumis nuo gimimo... ir vis tiek... 
Tik pažiūrėkite. 

— Oui, — sumurmėjo ponia de Manieres, su vos slepiama panieka nu- 
žvelgdama merginą nuo galvos iki kojų. — Jie visi idiotai, visi iki vieno. 

— Ūli, ponios, liaukitės, — išgirdo sakant garbųjį tėvą; jo balsas buvo per- 
sunktas saldaus žavesio. — Puikiai matau, kad jūs nevengiate krikščioniškos 
mielaširdystės. 

Amelina vos neapsivėmė. 


Tą patį vakarą, kiek vėliau, kai ponia nuėjo gulti, Amelina įsmuko į namą 
ir lengvai užbėgo laiptais į Lauros kambarį. Ji kiek įmanydama tyliau pabeldė 
į duris. Sutrukdyta besirengianti išeiti, Laura jos nesutiks bičiuliškai. Mergina 
girdėjo vamzdžiu srūvantį vandenį — Laura prausėsi duše. 

— Kas ten? — Laura tik truputį pravėrė duris. 

— Man reikia su tavimi pasikalbėti, — sušnabždėjo Amelina. — Labai 
svarbu. 

Laura suraukė kaktą ir atidarė duris. Amelina tyliai įslinko vidun. 

— Kas yra? — paklausė Laura imdama plaukų šepetį. 

Amelina spoksojo į merginą. Ji niekada nebuvo mačiusi Lauros pasidažiu- 
sios. Jos plaukai buvo paleisti, išvaduoti iš gumyčių ir segtukų, garbanų debe- 
sėliais jie buvo apkritę veidą. Lūpos blizgėjo, o virš akių kažkas žėrėjo. Atrodė 
tarsi žurnalo nuotrauka. Graži. Bauginanti. 

— Aš dėl garbiojo tėvo, — užsikirsdama pradėjo Amelina. Ji sunkiai 
rinko žodžius. — Šiandien popiet jis buvo atėjęs... ir klausinėjo apie tave. Jis 

sakė... — ji atsikrenkštė. — Jis kažką kalbėjo apie tai, kad tavęs vis nėra... ir 
manęs klausinėjo, kur tu. Na, jo žodžiai nuskambėjo taip, tarsi jis žinotų... arba 
kur nors būtų tave matęs... — ji nutilo. 

— Suknistas ožys, — su panieka tarstelėjo Laura. Ji padėjo šepetį. — 
Pasakyk, kad eitų po velnių, — pasakė ji atsukdama Amelinai nugarą. — Ir kad 
žiūrėtų savo reikalų. 

— Oi, Lulu... negaliu taip sakyti. Jis galėtų... jis galėtų papasakoti... žinai, 
jis galėtų ką nors pasakyti. 

— Ar man rūpi? — Lauros balsas buvo piktas. Paskui, didžiai Amelinos 
nuostabai, Laura pasirausė kišenėje ir ištraukė cigarečių pakelį. Amelina spok- 
sojo negalėdama patikėti. Kada Laura pradėjo rūkyti? 

— Lulu... aš tik nerimauju... 

— Nusiramink. — Laura prisidegė cigaretę ir greitai — per greitai — iš- 
pūtė dūmus. Amelina suprato, kad ji ką tik buvo pradėjusi rūkyti. — Ir pati 
galiu savimi pasirūpinti, — pasakė ji su Amelinai niekada negirdėtu pasiti- 
kėjimu. — Klausyk, man reikia ruoštis. — Ji užspaudė cigaretę ir pasuko link 
vonios kambario. — Tu nieko nepasakei, ką? Niekam nieko? 

— Aš? Žinoma, ne! — Amelina pyktelėjo. — Niekada nieko nepasaky- 
čiau. Padaryčiau bet ką, kad tik tave apsaugočiau... 

— Oi, nebūk tokia melodramatiška. Man nieko neatsitiks. Aš tik truputį 
linksminuosi, štai ir viskas. Ką nors tau parvešiu, — pridūrė Laura atsisukdama 
] ją ir šypsodamasi. — Pažadu. 

Amelina spoksojo į ją. Laura dingo vonios kambaryje. Jai nebeliko nie- 
ko kita, tik išeiti. Amelina sunkia širdimi tyliai leidosi laiptais. Ji desperatiškai 
troško, kad Laura būtų teisi. 


Praėjo kelios dienos, ir nieko nenutiko. Amelina lengviau atsipūtė. Po pas- 
kutinio garbiojo tėvo apsilankymo stengėsi nesimaišyti jam po kojomis. O, ji 
girdėjo visokiausių istorijų — daugiausia iš Kleonos — apie tai, ką jis išdarinėjo 
su aplinkiniuose namuose tarnaujančiomis merginomis, bet prie jos jis artintis 
nedrįs, tiesa? Juk ji — res/e-avec, augintinė, o ne tarnaitė. Taip, ponia nemanė, 
kad dėl to ji tapo išskirtinė, bet pačiai Amelinai visada atrodė, kad ji saugi. Ją 
nukrėtė šiurpas. Ji vylėsi, kad yra teisi. Jis buvo šlykštus. 

Išgirdo Kleoną ją šaukiant. Amelina nuskubėjo į virtuvę. 

— Ponia ir vėl turi svečių, — pasakė Kleona piktai barškindama ant pa- 
dėklo rikiuojamais puodukais; ji atkišo padėklą Amelinai. — Greičiau! Nunešk 
jai. Paskubėk, mergyte. 


Amelina paėmė padėklą ir nužingsniavo koridoriumi. Šį kartą jai pasi- 

lenkus įpilti arbatos, garbusis tėvas sėdėjo už nugaros. Išsitiesusi ir atsigręžusi 
mergina matė, kaip užkritusios jo akys varstė visą jos kūną. Jai pasidarė silpna 
nuo pasibjaurėjimo. 

— Atnešk dar karšto vandens, — tarstelėjo ponia. — Juk žinai, ponia 
Diupi nemėgsta stiprios arbatos. 

Amelina spruko iš kambario. 

Ji ką tik buvo pastačiusi ant padėklo arbatinį su karštu vandeniu ir jau 
rengėsi praverti virtuvės duris, kai koridoriuje išgirdo žingsnius. Durys atsidarė, 
ir tarpduryje pasirodė garbusis tėvas, nutaisęs šaltą, gašlią šypseną. 

— Leisk tau padėti, ma p'ife, — pasakė jis prilaikydamas duris. Amelina 
pamatė, kad tarp durų ir jo išsikišusio pilvo beveik visai nėra vietos prasisprausti, 
ir jai staiga išdžiūvo gerklė. Kad ir kaip ji mėgintų eiti, vis tiek kuria nors kūno 
dalimi turės prie jo prisispausti. Ji krenkštelėjo. — Viens, ponia laukia, — su- 
murmėjo jis nuleidęs akis ir įsižiūrėjęs jai į krūtinę, kad ir visai plokščią. 

Staiga prasivėrė galinės durys, ir įžengė Kleona. Įėjusi ji apsidairė ir paste- 
bėjo išsigandusį merginos žvilgsnį. Amelinos nuostabai, ji pajuto kažkokį tarp 
jų užsimezgusį ryšį. Kleona buvo tarnaitė. Šiaip ji net neturėtų drąsos pažvelgti 
garbiajam tėvui tiesiai į akis. Jis buvo kunigas, nors ir puolęs; jis buvo lygus jos 
darbdavei poniai Sen Lazar. Amelina nustebusi žiūrėjo, kaip Kleona sunėrė 
rankas, ramiai nužvelgė garbųjį tėvą, o paskui liepė jai padėti padėklą ir palaukti 
už virtuvės durų. Amelina dvejojo. 

— Eik, mergaite, — švelniai pakartojo Kleona. — Aš nunešiu padėklą. 
Tau nebereikės nešioti arbatos. Kol esu šiuose namuose, nereikės. — Ji kils- 
telėjo smakrą. Garbusis tėvas kažką piktai purkštelėjo ir pasitraukė nuo durų. 
Kleona ir Amelina žiūrėjo, kaip tyloje ant vyrių suposi durys, ko! galiausiai atsi- 
stojo į savo vietą. Kleona priėjo prie stalo ir paėmė padėklą. — Daugiau jis prie 
tavęs nekibs, — ramiai pasakė ji linktelėdama merginai. Taip tarusi stumtelėjo 
duris ir dingo. Amelina lėtai sumirksėjo. Kleona? Ji ją apgynė? 

— Jie šaunūs, tiesa? — perrėkdama muziką šūktelėjo jai Tina. Melani ne- 
skubėdama linktelėjo. Tiesą sakant, jie nebuvo /abai jau šaunūs, ji buvo girdėjusi 
daug daug geresnių grupių, bet, atrodo, Tinai jie patiko... o juk Tinos skonis ge- 
ras, taip? — Velniškai stulbinantys! — šaukė moteris, iškėlusi virš galvos rankas 
ir karštai plodama su visa minia. 

Kartais būdavo sunku patikėti, kad Tinai per keturiasdešimt. Melani ap- 
sidairė. Jos buvo Skakeys on Sunset klube; tai tokia Los Andželo vietelė, kur 

pasirodo visos karštos naujienos. Čia buvo taip tamsu, kad ji vargiai galėjo 
ką nors įžiūrėti, todėl susikaupusi galvojo tik apie rankose laikomą gėrimą ir 
kažkur, maždaug ties kairiąja ausimi, skambant Tinos balsą. Ji atsiduso. Los 
Andžele vieši beveik mėnesį ir, nors niekada niekam apie tai neprasitartų, o 
ypač Tinai, čia jai, tiesą sakant... jau pradėjo atsibosti. Didesniąją dienos dalį 
Tina praleisdavo darbe arba sporto salėje, palikusi Melani plūduriuoti turkio 
spalvos baseine ar kiurksoti kambaryje priešais milžinišką televizoriaus ek- 
raną su dubeniu mikrobanginėje krosnelėje skrudintų kukurūzų; atrodo, tie 
kukurūzai ir buvo vienintelis maistas visame name. Tina negamino. Ir nevalgė. 
Taškas. Melani nevairavo automobilio, o apie keliones po Los Andželą nau- 
dojantis visuomeniniu transportu negalėjo būti nė kalbos. Gražuolis baseinų 
prižiūrėtojas Timas ateidavo tik kartą per savaitę, bet po poros popiečių, pra- 
leistų gulint ant vandens ir stebint raibuliuojančius jo nugaros raumenis jam 
valant baseiną, Melani suprato, kad su juo ne kažin ką pasikalbėsi. Jo gebėjimai 
megzti pokalbį buvo ganėtinai riboti. „O, taip?“ „Tikrai?“, „Jėga“. Štai ir viskas. 
Kad ir ką ji pasakytų, jo atsakymai visada būdavo vienodi. Po mėnesio ji trokš- 
te troško su kuo nors pasikalbėti. Su 5e/ kuo. Net su motina. Ypač su motina. 
Tačiau Maikas ją buvo įspėjęs nė nemėginti. 

— Ji atsigaus, — pasakė jis dukrai, kai jiedu kalbėjosi paskutinį kartą. — 
Duok jai nors truputį erdvės. 

Ji jau persisotinusi pasiūlymais duoti erdvės. Jai norėjosi su kuo nors pa- 
sikalbėti. Dabar. 

Scenoje grojanti grupė paskutinį kartą suklykė į mokrofoną, porą kartų 
apsisuko, o paskui pagrindinis vokalistas, kaip ir pridera, sudainavo dar kelis 
gabaliukus. Susižavėjusi minia rėkė, muzika pasiekė epogėjų... ir viskas. Scenoje 
šviesos užgeso, salėje užsidegė — koncertas baigėsi. 

— Melani? Štai čia! Eikš, — prarėkdama kitus šaukė jai Tina. — Eime į 
užkulisius. 

Melani vienu mauku nurijo likusį gėrimą ir nusiyrė per minią paskui 
Tiną. Tai vienas Tinos darbo privalumų — jai reikėdavo su visais susipažinti; 
vadinasi, Melani — taip pat. Melani net nebuvo apsisprendusi, ar tikrai norėtų 
susipažinti su ta grupe, bet po dvidešimties minučių, sėdėdama mažame už- 
kaborėlyje Judy Jukes užkandinėje, esančioje kitoje gatvės pusėje, į kurią eidavo 
visi, kurie roko pasaulyje turėjo šiokį tokį vardą, ji greitai pakeitė nuomonę. 
Pagrindinis ką tik jos girdėtos grupės „Vieniša žvaigždė“ vokalistas Rudis buvo 
ramus, ryškus jaunuolis, kuris į ją žiūrėjo taip, kad ji raudo iki kaulų smegenų. 
Jis buvo stamantrus, lieknas, tamsiaplaukis... po plona smilkinių oda matėsi 
nuolat pulsuojanti gyslelė. Melani sėdėjo šalia jo, ir jos pulsas vis dažnėjo. Staiga 
Los Andželas tapo daug įdomesnis. 

Laura atsisėdo ant vonios krašto ir susisielojusi užsimerkė. Kaip tai galėjo 
nutikti? Delrojus buvo atsargus, net per daug atsargus. Haityje jaunai merginai 
tiesiog nebuvo įmanoma kokiu nors būdu gauti kontraceptikų, todėl jis jai pa- 
siūlė viską patikėti jam. Ji ir patikėjo. Kad ir kaip ji nekentė tų bjaurių gobžu- 
vėlių, kurių jis, atrodo, nešiojosi neribotas atsargas, jai tiesiog nebuvo kito pasi- 
rinkimo. Ir atrodė, kad tie go6/uvė/iai padeda. Padėjo iki šiol. Ji nusisuko ir antrą 
kartą sužiaukčiojo užsikvempusi ant unitazo. Iš tikrųjų ją tąsantis šleikštulys 
buvo niekis, palyginti su gyslose sruvenančia baime. Vien pagalvojusi apie mo- 
čiutės veido išraišką viską išsiaiškinus... ji pradėjo vemti... paskui ir dar kartą. 

Po pusvalandžio nuslinko į virtuvę, gerklėje tebejausdama tulžies kartumą, 
ir pravėrė šaldytuvo dureles. Jai reikėjo ko nors išgerti — apelsinų ar citrinų 
sulčių, bet ko, kad nuplautų tą bjaurų skonį. Vos tik spėjo prisipilti stiklinę, pra- 
sivėrė galinės durys, ir įėjo Kleona. Laura pakėlė akis. Kleona irgi į ją pažvelgė, 
ir tą pačią akimirką tarp jų tyliai prasklendė aiškus suvokimas. Kleona žinojo. 
Aišku, kad žinojo. Pro jos akis beveik niekas neprasprūsdavo. Laurai keliant 
prie burnos stiklinę, drebėjo ranka. 

— Kąsniuką duonos. Sausos, — dalykiškai pasakė Kleona. 

Laura tylėjo. Ji girdėjo, kaip iš kiemo į virtuvę eina Amelina. Po kelių 
sekundžių vėl pajutusi sukilus; kartumą, vos spėjo pribėgti prie kriauklės ir su- 
silenkti — ji vėl vėmė. 

— Kas jai atsitiko? — išgirdo klausiančią ką tik į virtuvę įėjusią Ameliną. 
Kleona nieko neatsakė. — Ar gerai jautiesi? — paklausė ji priėjusi prie kriauk- 
lės. Laura teįstengė linktelėti. Tada ją sutąsė nauja šleikštulio banga, ir ji vėl 
pradėjo vemti. — Lulu! — Amelinos balsas buvo labai sunerimęs. — Kas yra? 
Ar ką nors ne tą suvalgei? 

Kleona pyktelėjusi suniurnėjo. Amelina pažvelgė į ją. 

— Kas jai yra? — pakartojo ji. 

Laura išsitiesė atgalia ranka šluostydamasi lūpas. 

— Man viskas gerai, — atsakė ji balsu, bylojančiu, jog tikrai taip nėra. — 
Man viskas gerai. | 

— Neįsivaizduoju, kaip žmogus, atsidūręs tavo padėtyje, galėtų sakyti, kad 
viskas gerai, — sušnarpštė Kleona nukeldama nuo viryklės švilpiantį arbatinį. 

Amelina įbedė akis į ją, paskui į Laurą. 

— Apie ką kalbate? Kokioje padėtyje? — sušnabždėjo ji. 


Laura užsimerkė. Tyla gerokai užsitęsė; ji girdėjo savo širdies dūžius — 

vienodą galingą tuksenimą — ir koridoriuje tiksintį laikrodį. Juto į save įsmeig- 
tą Amelinos žvilgsnį, bet niekas nieko nepratarė. Tada Kleona paėmė arbatinį, 
įpylė karšto vandens į jau paruoštą puodelį ir ištrepseno iš virtuvės. 

Laura atsikrenkštė. Tuščioje virtuvėje šis atsikrenkštimas nuskambėjo la- 
bai garsiai. Tada apsigręžė ir išėjo. 


Pro langines mirgančioje vaiduokliškoje neoninėje šviesoje Delrojus žvel- 
gė į ją nutaisęs neįskaitomą veido išraišką. Laura, nudūrusi žemyn akis, sėdėjo 
ant kietos medinės kėdės d'Amour viešbučio kambaryje, kuriame jie nuolat 
lankėsi pastaruosius kelis mėnesius. Ji tikėjosi kiek kitokios vaikino reakcijos. 
Kelias minutes jie sėdėjo nejaukiai tylėdami. 

— Aš galėčiau... 

— Nejau nežinai?.. — jiedu prabilo vienu metu. Delrojus prisidegė ciga- 
retę. Laura atsikrenkštė. 

— Aš galėčiau... mes galėtume pasilikti... kūdikį, — šiek tiek dvejoda- 
ma pratarė Laura. — Na, suprantu, niekada apie... apie tai nesikalbėjome, bet 
Amelina galėtų gyventi su mumis ir... 

— Ką čia kalbi? — Delrojus vos neišmetė iš burnos cigaretės. — Gal iš- 
protėjai? 

— Ne... aš tik... pamaniau... 

— Mergyte, sužinojusi mano Žmona pasius, išprotės, po velnių... 

— Tavo žmona? — dabar atėjo Lauros eilė apstulbti. — Tu turi žmoną? 

— Žinoma, turiu žmoną. Dar kyla toks klausimas? 

— Bet... tu... — Laura spoksojo į jį jausdama, kaip staiga kaktos plote 
kažkas ima siaubingai kaisti. Aišku, jis turi žmoną. Tasai žmogus, sėdintis ant 
lovos priešais ją ir traukiantis į plaučius dūmus, buvo ne tas pats žmogus, kurį ji 
pažinojo. Sulig trimis žodžiais — aš esu nėščia — viskas pasikeitė. Taip pat ir jis. 
Ji sėdėjo tarsi mietą prarijusi, pastirusi iš skausmo ir baimės — taip, iš baimės, 
kuri lėtai smelkėsi į visą kūną. Jis turi žmoną. Nebebus jokių „ilgai ir laimingai 
gyveno“. Jis atrodė taip, tarsi negalėtų sulaukti, kol galės iš čia išsinešdinti. 

— Nejau nieko nepažįsti? — paklausė jis gesindamas cigaretę. — Ko nors, 
kas galėtų tau padėti? 

— Man padėti? — suakmenėjusi pakartojo Laura. 

— Taip. Atsikratyti kūdikio. Juk neketini jo nešioti, ką? 

— Aš... aš nežinau... 

— Mergyte, ar pablūdai? Po velnių, tu taip bijai močiutės. Ir kaip ketini 
jai pasisakyti? 

Laura sėdėjo labai tyliai. Ji giliai įkvėpė, jausdama, kaip sklaidosi paskuti- 

niai vilties likučiai, ir kietai sučiaupė lūpas, nepalikdama beveik jokio plyšelio. 
Važiuok pas mane. Staiga ji labai aiškiai prie pat ausies išgirdo motinos balsą. 4š 
tavimi pasirūpinsiu. Ji pakėlė akis ir pažvelgė į Delrojų. 

— Nesirūpink. Aš ką nors sugalvosiu. 

Tada ji labai atsargiai atsistojo, pasiėmė mažytę rankinę ir išėjo iš kam- 
bario. 


Amelina slankiojo palei Lauros duris nesiryždama įeiti. Ji girdėjo, kaip apa- 
čioje muša senelio laikrodis. Beveik šešta. Ponia greitai grįš iš klubo, o ji dar ne- 
baigė ruošti vakarienės. Tebedvejodama kramtė lūpą. Galiausiai pabeldė į duris. 

— Lulu, čia aš... Kai ką atnešiau. Galiu užeiti? 

Ji išgirdo tylų Lauros atsakymą ir pravėrė duris. Mergina sėdėjo ant lovos 
rankomis apglėbusi pilvą, tarsi jį saugotų. 

— Kleona prašė, kad atneščiau, — pratarė Amelina nedrąsiai sėsdamasi 
šalia. — Chininas, — ji ištiesė Laurai stiklinį buteliuką. — Ir dar žolių tepa- 
las, — ant naktinio staliuko pastatė stiklinę su vandeniu. 

— K....kur... kas tai? — kimiai paklausė Laura. Ji žiūrėjo į stiklinius bu- 
teliukus. Pirmame buvo balzganas skystis; antrame — tamsi, tiršta masė. Ją 
nupurtė šiurpas. 

— Sako, padeda, — tyliai pratarė Amelina. — Ji sakė, kad iš pradžių tau 
truputį skaudės, bet paskui imsi kraujuoti. Pirmiausia išgerk chinino, — kalbėjo 
ji prisimindama, ką jai sakė Kleona. — Jis kartokas, bet greitai veikia. Kai pra- 
dėsi kraujuoti, išgerk kito. Ateisiu vėliau. 

Ji apkabino Laurą ir stipriai prispaudė prie savęs. Laura minutėlę pasėdėjo 
prisiglaudusi ir svaigdama iš baimės. Ji įsitvėrė Amelinos rankos. Amelina dar 
kartą ją apkabino ir atsistojo. 

— Geriau jau eisiu, — pratarė. — Ponia gali grįžti kiekvieną minutę. Gal 
tau atnešti ko nors užvalgyti? Na, jei nenori leistis žemyn. 

Laura nežymiai papurtė galvą. Maistas jai dabar mažiausiai rūpėjo. 

— Ateisiu vėliau, — pasakė Amelina siekdama durų rankenos. — Atnešiu 
tau sulčių. 

Laura neįstengė prisiversti jai atsakyti, tik spoksojo į merginos atneštus 
buteliukus. 

Chininas išties buvo kartus. Ji užsiėmė burną ir prisivertė nuryti viską iki 
paskutinio lašo. Jai sutraukė burną, paskui burna pritvinko seilių, ji pajuto aštrų 
nemalonų skonį. Kelias sekundes luktelėjusi, Laura nurijo gurkšnį vandens. Kas 
dabar turi nutikti? Ji prigulė atsirėmusi į pagalves; truputį stigo oro. Mintys 
vijo viena kitą. Su ja kalbėjosi mama, kvietė atvykti. Tuo metu matydama, kaip 

Delrojus nuo jos traukiasi, ji manė, kad tai — vienintelė išeitis. Tačiau dabar, 
sėdint kambaryje, toks poelgis jai atrodė tarsi neįmanomas žygdarbis. Ir kaip ji 
galėtų vykti? Vos grįžusi į savo kambarį patikrino kuklias santaupas — mažiau 
nei šimtas dolerių. Jai reikės lėktuvo bilieto, vizos, dar trupučio pinigų... be to, 
ji net nežino, kur Bela gyvena, nežino jos telefono numerio. Ji negalės susisiekti 
su Bela nepaklaususi močiutės, ir jau vien nuo tos minties skaudžiai dilgtelėjo 
skrandį. Ji dirstelėjo į laikrodį. Praėjo penkiolika minučių — gal vaistai jau 
veikia? Vietoj šaltos, lipnios baimės, prie kurios ji iš lėto pratinosi, ją užliejo 
palengvėjimas. Laura užsimerkė ir ėmė melstis, prašydama, kad tik neskaudėtų, 
kad ir kas nutiktų. Ji niekada negalėjo ištverti skausmo. 

Bet nieko nenutiko. Po vakarienės Amelina užslinko laiptais nešina lėkšte 
šaltos vištienos su ryžiais, tačiau Laura negalėjo žiūrėti į maistą. Ji kas trisde- 
šimt minučių lipo iš lovos... nė lašelio kraujo. Tiršta, klampi žolių masė taip ir 
liko nepaliesta ant lėkštelės, padėtos šalia lovos. Ji atsisėdo laukdama dabar jau 
pažįstamos šleikštulio bangos. Amelina gali pasirodyti kiekvieną minutę.... ji 
pajuto aštrų baimės dyglį. Ką ji pasiūlys dabar? 


Laura pažvelgė į Ameliną, paskui į Kleoną ir papurtė galvą. Ne. Ji fikrai 
neis pas Aougoun, Haičio vudu šventiką-gydytoją, kurį močiutė taip niekino. 
Jokių šventikų. Jokio vudu. Tikrai ne. Kleona žvelgė į ją kraipydama galvą. 

— Li nwa tan kou bombon siwo, — pasakė ji žvelgdama tiesiai Laurai į 
akis. Jis bus tamsus kaip pyragas su cukranendrių sirupu. 

Mergina žiūrėjo į ją negalėdama patikėti. Nejau Kleona mano, kad ji nori 
atsikratyti kūdikio tik todėl, kad baiminasi, jog jis bus tamsus? 

— Man nesvarbu, kokia bus jo odos spalva, — pratarė ji įskaudinta 
Kleonos žodžių. — Aš jo nenoriu, girdi? Aš jo nenoriu. 

— Tu esi Sen Lazar, — paniekinamai tarstelėjo Kleona. — Aišku, tau 
svarbu. 

— Ką čia šneki? — spoksojo į ją Laura. 

— Sen Lazarai, — ramiai kalbėjo Kleona. — Jiems visada svarbu odos 
spalva. Štai kodėl... — staiga ji nutilo. 

— Štai kodėl kas? — paklausė Laura pajutusi, kaip ėmė smarkiau plakti 
širdis. — Aš nesuprantu. Apie ką kalbi? 

— Gal jai paprasčiausiai reikėtų duoti dar vieną porciją chinino? — sku- 
bėjo įsiterpti Amelina, mėgindama keisti pokalbio temą. Kleonos akyse žibėjo 
aršios, gąsdinančios ugnelės, kurios paprastai įsižiebdavo jai rengiantis pulti 
Sen Lazarų šeimą. Amelina buvo įsitikinusi, kad tokiu metu Laurai mažiausiai 
reikėtų tai išgirsti. 

Laura nekreipė į ją dėmesio. Ji žiūrėjo į Kleoną. 

— Geriau jau sakyk tiesiai, ką turi galvoje, — tyliai pratarė ji. — Jeigu turi 
man ką nors pasakyti, sakyk dabar. 

Tvyrojo įtempta tyla. Tada Kleona ėmė suktis po virtuvę tarškindama 
puodais ir trankydama spintelių dureles. Galiausiai liovėsi ir atsigręžė į Laurą. 
Jos veide švietė keista, beveik kreiva šypsena. 

— Paklausk močiutės, iš kur ji kilusi, — galiausiai pasakė ji. — Paklausk 
jos, už ko ji ištekėjo, ir dar paklausk, kas ji yra, — ji bakstelėjo pirštu į 
Ameliną. — Paklausk savo močiutės apie Kasalus ir paklausyk, ką ji tau atsakys. 
O tada grįžk pas mane ir pasakyk, ką nusprendei dėl bougoun. 

Ji koja užtrenkė vienos spintelės dureles, numetė pašluostę ir išėjo iš virtu- 
vės. Minutėlę Amelina žvelgė jai pavymui, o paskui, netarusi Laurai nė žodžio, 
taip pat dingo. 

Kelias minutes Laura dar pasėdėjo virtuvėje mėgindama suturėti sūku- 
riuojančias mintis. Apie ką Kleona kalbėjo? Ką ji turėjo galvoje kalbėdama apie 
močiutę? Kas tie Kasalai? Ir kuo čia dėta Amelina? Ji panardino rankas į tankių 
plaukų debesį. To jau per daug. Ji pateko į bėdą, ir sprendimas, jos manymu, 
tebuvo vienas. Apie tai pagalvojus jai darėsi bloga iš baimės. 


Kambaryje buvo visai tylu. Laura sėdėjo ant kėdės kraštelio įsitvėrusi 
ranktūrių, tarsi galėtų nukristi. 

— Kiek laiko? — spjaute išspjovė močiutė, atrodo, tarsi po ištisos amži- 
nybės. 

Laura nepajėgė Žiūrėti jai į akis. 

— Du mėnesiai, — sušnabždėjo ji. 

— Dy mėnesiai? — springo močiutė. — O tėvas? 

Laura papurtė galvą. Ji negali sakyti, ji nesakys. 

Močiutė tylėjo. Slinko minutės. Galiausiai ji prabilo. 

— Bon. Tau bus geriau išvykti. Į Čikagą. Pas Belą. Juk to visada ir norėjai, 
nest ce pas? 


Tada skubiai pakilo nuo kėdės ir išėjo iš kambario. 

Čikaga, fungtinės Valstijos, 1985-ieji 


Tarsi žengtum nuo uolos krašto ar kristum į kelyje išmuštą duobę — taip ji 
išpuolė iš vieno pasaulio ir staiga — sutrikusi ir visų apleista — atsidūrė kitame. 
Iš pradžių ilga, tyli kelionė į oro uostą, širdies skausmas tarpduryje pamačius 
sielvartingą Amelinos veidą, sučiauptos močiutės lūpos joms lėtai einant au- 
tomobilio link. Kiek tik siekia atmintis, ji visada svajojo išvykti iš Haičio, bet 
niekada negalvojo, kad reikės išvykti šitaip. Apsigėdinus. Kad ir kaip močiutė 
stengėsi tą reikalą nuslėpti, per kelias savaites iki išvykstant Laurai buvo tyliai 
laidomi kaltinimai. Visai kaip motina. Ir ko gi buvo galima tikėtis? Obuolys nuo 
obels netoli rieda. Ponia de Manjeres metė į ją žvilgsnį ir iškart atspėjo teisingai. 

— Tai į Ameriką, hmm, Laura? Aplankyti mama2? Na, manyčiau, taip bus 
geriau. Čia jau nieko nebepadarysi. 

O paskui — siaubingas skrydis iš Port o Prenso į Majamį. Lėktuvui 
dundant pakilimo taku, ji pažvelgė pro langelį ir iš baimės vos neapsivėmė. 
Anksčiau Laura niekada neskrido lėktuvu, tuo labiau nesilankė erzeliuojančia- 
me tarptautiniame oro uoste. Majamio oro uoste buvo siuntinėjama iš vieno 
terminalo į kitą; Laurai stengiantis suvokti, kas jai sakoma, gerklėje strigo širdis. 
Amerikoje vartojama anglų kalba buvo milijonus mylių nutolusi nuo ramių, 
orių britų balsų, į kuriuos ji ganėtinai abejingai reaguodavo būdama mokykloje. 
Čia žmonės nukąsdavo žodžius, kalbėjo pro nosį ir visada visada... tos siaubin- 
gos akinamos šypsenos. Kiekviename sutiktame žmoguje ji matė Delrojų. 

Po kelių valandų įlipo į kitą lėktuvą, nuskraidinusį ją į šiaurę, į Čikagą. 

Bela neatėjo į oro uostą jos pasitikti. Laura turėjo adresą; prakalbusi klum- 
pančia mokykline anglų kalba, ji susirado taksi vairuotoją, kuris, pasirodo, ži- 
nojo, kur galėtų būti 76-as Šiaurės Kilerio gatvės numeris. Beje, kelionė iš oro 
uosto žiemiškomis, tarsi nupudruotomis didžiausio kada nors jos gyvenime 
matyto miesto gatvėmis buvo dar baisesnė nei skrydis. Čikaga pasirodė esanti 
ne kas kita, o blizgantys betono liežuviai, kuriais juda daugiau automobilių 
nei ji kada nors apskritai matė. Laura atsirėmė į sėdynės atlošą ir stengėsi 
apie nieką negalvoti. Prieš keturis mėnesius ji buvo nerūpestinga paaugliukė, 
sliuoginėjanti aukštyn žemyn gumbuota po jos miegamojo langu augančio 
juodosios dalbergijos medžio šaka, skubanti susitikti su Delrojumi ir daugiau 
apie nieką pasaulyje negalvojanti ir niekuo nesirūpinanti. Mokykla, Regina, 
šeštadienio popietės klubo baseine... tris kartus per dieną valgiais nukrau- 
namas stalas ir galimybė pasikalbėti su Amelina. Pagalvojus apie ją Laurai 
skaudžiai sugniaužė gerklę. Ką dabar veikia Amelina? Likus savaitei iki jos iš- 
vykimo, Amelina beveik nesiliaudama kiekvieną dieną verkdavo. Laura verkti 
negalėjo. Nuo tada, kai močiutė kalbėjosi su Bela telefonu — įsivaizduoji, ji 
visą laiką žinojo, kaip'ją rasti! — ji neįstengė galvoti apie tai, kaip reikės skirtis 
su Amelina. Sunkiai įsivaizdavo, kaip reikės išeiti iš mokyklos, nors išėjimas 
reiškė galimybę išsiskirti su Regina ir Martina; močiutės, aišku, ji nepasiilgs. 
Bet Amelinos... su Amelina ji kalbėdavosi kiekvieną mielą dieną, visą gyve- 
„nimą, jos Žuvo kaip seserys... jos buvo seserys. Laura vis dar negalėjo suvokti, 
kad ten, kur ji keliauja, Amelina vykti negalės. Jai atrodė, kad kažkas po tru- 
putį gniaužia jai širdį ir gniauš tol, kol ji mirs. Vis dėlto stengėsi susikaupti ir 
galvoti apie tai, kas jos laukia. 


Po ištisų valandų, kaip jai pasirodė, taksi galiausiai privažiavo prie kažko- 
kio pastato; buvo truputį po šeštos. Vairuotojas atsigręžęs pažvelgė į ją. 

— Ar čia, panele? — paklausė jis. Laura žvelgė į jį nieko nesakančiu 
žvilgsniu. — Ar šitos vietos ieškai? — pakartojo jis. 

Ji papurtė galvą. 

— Nesuprasti, — dvejodama tarstelėjo ji. 

— Šūdas. Duokš man tą, — jis ištiesė ranką, norėdamas paimti popieriaus 
lapelį, kurį Laura saugojo kaip savo akį nuo tada, kai lėktuvas pakilo iš Port 
o Prenso. Ji padavė vairuotojui lapelį. Šis pažvelgė į užrašą. — Taip, Šiaurės 
Kilerio septyniasdešimt šeši. Čia ir yra. 

Pro stikle buvusį plyšį jis numetė jai skiautę. Iš saugaus kampelio galinėje 
automobilio sėdynėje Laura nužvelgė namo fasadą: ji per visą savo gyvenimą 
nebuvo mačiusi nieko bjauresnio. Pastatas buvo didžiulis, tarsi milžiniška, ne- 

švari beveidė tvirtovė; ji žiūrėjo į išdaužytus langus, gra/f// išmargintas sienas ir 
sunykusius medelius kieme, aptvertus vielos tvorelėmis. Laura aiktelėjo. Negali 
būti. Turbūt čia kokia nors klaida. Juk čia negalėtų būti Belos namai, tiesa? 

— Kilerio aveniu? — paklausė ji vairuotojo. Šis nekantraudamas linkte- 
lėjo. 

— Taip, panele, čia ir yra Šiaurės Kilerio septyniasdešimt šeši. Kodėl tau 
neišlipus ir nepažiūrėjus, ar yra namie tie, kurie tavęs laukia? Pirmyn, mergu- 
žėle. Atvažiavom. 

Jis išlipo iš automobilio ir nuėjo prie jos durelių. Jai lipant prilaikė du- 
reles. 

— Dabar eik, — pamatęs atsikišusį jos pilvuką jau ne taip grubiai prakal- 
bo jis. — Klausyk, aš čia palauksiu, o tu įsitikink, ar tikrai kas nors yra namie. 
Po šitą kvartalą tau nereikėtų šlaistytis vienai. 

Laura bejėgiškai papurtė galvą — nesuprato nė žodelio. Ji giliai įkvėpė ir 
išsirito iš automobilio. Buvo šalta, ji drebėjo. Čia buvo šalčiau nei kur kitur, kur 
jai teko lankytis. Ji užsimetė ant pečių megztuką, kurį buvo pasiėmusi iš palė- 
pėje rastų lagaminų, ir ėmė lipti laipteliais. 

Nežinia iš kur išdygo vaikas su triratuku ir ėmė raizgyti priešais ją viso- 
kiausias kilpas; Laura dvejodama stovėjo priešais vartus. 

— Ei! — šūktelėjo Laurai vaikas, pastebėjęs jos žvilgsnį. — Į ką spok- 
sai? — Laura žiūrėjo įbedusi į jį akis. Toks mažas ir toks agresyvus! Ji gūžtelėjo 
pečiais. Iš to, ką jis pasakė, ji nesuprato nė žodžio. — Ei! — vėl šūktelėjo jai 
vaikas. Kitoje gatvės pusėje ją stebėjo pavargęs taksi vairuotojas. Ji atsipūtė ir 
stumtelėjo geležinius vartus. 

Kairėje pusėje pamatė pavardžių ir mygtukų eilę. Pastato laukujės durys 
— dabar ji pamatė, jog šis namas yra daugelio butų kompleksas — buvo storos, 
iš tvirto plieno, su daugybe užraktų ir skląsčių, su vieliniu tinkleliu, saugan- 
čiu mažytį liuką. Ji dirstelėjo vidun. Nieko nesimatė; viduje buvo visai tamsu. 
Atsigręžusi pažvelgė į mygtukus. Levis. Gonsalesas. Marimba. Teilor. Sen Lazar. 
Ji liovėsi skaičiusi. B. Sen Lazar. Laura kilstelėjo pirštą, paskubomis persižeg- 
nojo ir paspaudė mygtuką. Praėjo kelios sekundės. Nieko nenutiko. Ji atsigręžė 
pasižiūrėti į taksi vairuotoją; dabar jis sėdėjo automobilyje, rūkė ir skaitė laik- 
raštį. Ji vėl atsisuko į mygtukus. Laura dar kartą spustelėjo skambutį; šįkart jau 
stipriau. Dabar pasigirdo nuo plieninių durų sklindantis piktas burzgesys. Ji 
greitai stumtelėjo duris ir staiga atsidūrė viduje. 

Prireikė kelių sekundžių, kol jos akys priprato prie tamsos, o nosis — prie 
čia tvyrančių kvapų. Šlapimas, papiltas alus, cigarečių dūmai. Ji vos nepradėjo 
žiaukčioti. Stovėdama koridoriuje gerokai įtempusi žvilgsnį pažvelgė kairėn, 


paskui — dešinėn. IA, IB, IC. Švytėjo sidabriniai numerėliai. Dirstelėjo į po- 

pieriaus skiautę. Joje nebuvo pažymėtas butas, tik gatvės pavadinimas ir namo 
numeris. Laura prikando lūpą. Ji pamiršo pažiūrėti prie mygtukų eilės. Jau ren- 
gėsi dar kartą stumtelėti sunkiąsias duris, kai koridoriaus gale prasivėrė durys. 
Tarpduryje stovėjo šviesos apsupta moteris. 

— Laura? Ces/ f012 

Kurtinama savo pačios alsavimo Laura pažvelgė ta kryptimi, jausdama, 
kaip smarkiai daužosi širdis. Tai Bela. 

— Oui, — tyliai atsiliepė. Ji beveik prarado balsą. 

— Viens. Eikš. 

Laura tvirčiau suspaudė krepšį ir patraukė jos link. Ėjo įsmeigusi akis į 
tarpduryje stovinčią moterį. Aukšta, kaip ir ji pati, iš pažiūros tvirta, ties juosme- 
niu gal kiek pilnesnė nei įsivaizdavo. Šviesios odos — balintos kavos atspalvio 
— šviesiai rudų tiesių plaukų, veidą apkritusių atskiromis sruogomis... ir tokio 
veido... Nuo tos dienos, kai Amelina rado nuotrauką, Laura buvo išsaugojusi 
abejingą, atitinkamai kruopščiai nutaisytą devyniolikmetės Belos veidą, ir tasai 
veidas nė iš tolo nebuvo panašus į priešais ją stovinčios ir ramiai rūkančios mo- 
ters per trisdešimt; jai nuolat kilsčiojant prie lūpų cigaretę, beveik nepastebimai 
virpėjo pirštai, ir tai buvo vienintelis ženklas, bylojantis apie kažkokią menką 
emociją, įsižiebusią joms vėl susitikus. Ar tai galima vadinti susitikimu? Laura 
neprisiminė savo motinos, visai neprisiminė... nieko, nė menkiausio dalykėlio. 
Kai pažadėjusi sugrįžti Bela išvyko, palėpėje palikusi iškvėpintų dulsvų drabu- 
žių prigrūstą lagaminą ir mažytę dukrelę, Laurai buvo dveji. Bela taip niekada 
ir negrįžo. O dabar ji štai čia. 

— Viens, — pakartojo Bela, prilaikydama praviras duris. Laurai sprau- 
džiantis vidun, ji metė skubų žvilgsnį į; merginos pilvą. Joms už nugarų užsi- 
darė durys. — Užeik, — pasakė Bela ir nuvedė viešnią siauru koridoriumi. — 
Svetainė štai čia. 

Laura žvalgėsi nevalingai raukdama nosį, negalėdama nuslėpti pasibjau- 
rėjimo. Gal namas Pesjonvilyje ir nebuvo toks elegantiškas kaip kadaise, bet jis 
bent jau buvo švarus. Kleonos, Ti Žano ir Amelinos dėka visame name neatsi- 
rastų nė vieno kvadratinio centimetro, kuris nebūtų nušveistas ir neblizgėtų. 
O čia — ji dar kartą nervingai permetė akimis kambarį — čia nešvaru. Ne, čia 
bjauru. Purvina. Jos žvilgsnis nukrypo į kilimą. Išmargintas dėmių, apėjęs pū- 
kais ir purvo gniužuliukais, vietomis visai nusidėvėjęs ir išplonėjęs... sienos irgi 
dėmėtos — suteptos kava ir, matyt, į jas mesto maisto likučiais. Gerklėje paju- 
tusi sukilusią tulžį, Laura sunkiai nurijo seiles. Ir čia Bela kvietė ją atvažiuoti? Ji 
vėl išvydo šviesiai mėlyną voką, vėl perskaitė eilutes: Ma cbėre Laure... a/važiuok 
pas mane. Aš esu tavo mama — dabar ir visada, — kad ir ką jie kalbėtų. Netiesa. 
Jeigu tai būtų tiesa, ar Bela galėtų ją pasikviesti į tokią buveinę? Staiga burnoje 

pajutusi susikaupusį kartėlį ir visą tulžį, kurios nebeįstengė praryti, ji suvokė: 
močiutė buvo teisi. Iš žikryjų Belai jos nereikėjo. Bela net nesugeba pasirūpinti 
savimi. O Dieve, ir kur ji įsipainiojo? 


Praslinkus porai valandų, po nemalonių ir nevalgomų pietų priešais 
televizorių, per kuriuos Bela beveik be perstojo kalbėjo tik apie save, Laura 
atsidūrė siauručiame mažame kambarėlyje; Bela pasakė, kad dabar tai jos kam- 
barys. Mergina atsargiai atsisėdo ant neklotos lovos, per daug dėmėtos, kad 
galėtų blaiviai mąstyti. Kažkokiu ypatingu žinojimu, kurio nė neįtarė turinti, 
ji išskaitė, jog Bela visai nenori, kad čia sukiotųsi nėščia paauglė jos dukra. 
Kaip ir anksčiau, svarstė Laura, motina jos nenorėjo, ji jos nenori ir dabar. 
Paprasčiausiai. Gal pūpsantis dukros pilvukas per ryškiai priminė tai, kas ji 
kažkada buvo, ką ji, Bela, padarė? Gal Bela tiesiog norėjo pamiršti, kaip kad 
dabar nori Laura? Kokia motina, tokia ir dukra. Ir vėl ta pati dainelė — už- 
kliuvo už varčios, ir vėl iš pradžios... Ponia de Manjeres buvo teisi. Obuolys nuo 
obels netoli nuriedėjo. 

Kambaryje, atsiduodančiame purvu, išgertuvėmis ir cigaretėmis, Laura 
įsikniaubė veidu į ploną kietą pagalvę ir mėgino pamiršti viską, ką žinojo iki at- 
vykdama čia. Ji tarė sau, jog tai vienintelis būdas ištverti. Viską pamiršti. Viską. 
Tačiau kad ir kaip stengtųsi, ji negalėjo pamiršti Amelinos, taip pat ir joje vis 


augančios gyvybės, primenančios, ką ji su Delrojumi padarė. 

Port o Prensas, Haitis, 1985-ieji 


Diena, kai išvyko Laura, be jokių abejonių, buvo pati baisiausia Amelinos 
gyvenime. Ji manė, kad širdis paprasčiausiai plyš perpus. Pradėjo verkti likus 
savaitei iki Lauros išvykimo; ją buvo galima sutikti koridoriuje ar galiniame 
kieme nuo ašarų išpurtusiu negražiu veidu, raudančią taip, tarsi ašaroms nebūtų 
galo. Tačiau toji diena, kai Laura išvyko, buvo blogiausia. Net Kleona susijau- 
dino ir nubraukė ašarėlę ar dvi likus valandai iki garbiajam tėvui ir močiutei 
išvežant merginą į oro uostą. 

Juodajam automobiliui dingus už horizonto, o Amelinai likus stovėti 
ant šaligatvio, nekreipiant dėmesio į kaimynų ir jų tarnų vaipymąsi ir skersus 
žvilgsnius, ji nuėjo į savo mažąjį kambarėlį, nutraukė patalus ir krito į lovą. Ji 


67 


nekreipė dėmesio į vis rėksmingesnius Kleonos reikalavimus lipti iš lovos — 

„ei! Mergiote, ar kelsiesi!“ — ir padėti ruošti vakarienę. Kai iš oro uosto grįžusi 
ponia sužinojo, kad Amelina atsisako keltis, atidarė jos kambario duris ir tvirtu, 
puikiai kontroliuojamu balsu paklausė, ar jai tikrai nieko neatsitiko. Amelina 
negalėjo atsakyti. Ji nusigręžė į sieną ir — negalėjo patikėti, kad sukaupė tiek 
drąsos tokiam poelgiui — į ponią nekreipė dėmesio. 

— Kas, po šimts, tau yra, mergele? Gal sergi? — nekantraudama klausinė- 
jo ponia. Lovoje susirietęs kamuoliukas tylėjo. 

— Atsakyk poniai, netikėle! — kreolų kalba spjovė Kleona. Amelina nie- 
ko nesakė. Ji nė nekrustelėjo. 

— Iš tiesų, kas jai yra? — girdėjo klausinėjančią ponią, kai jos su Kleona 
buvo priverstos išeiti. 

— Ji tik apsimeta, — stačiokiškai atkirto Kleona. — Ji taip nervinasi dėl... 
pati žinote, dėl ko. 

— Taip, na, jei mes visi imtume ir pasiduotume jausmams... — ponios 
balsas nuslopo jai įžengus į namą. 

Amelina suleido dantis į pirštą, kad neuždusintų sukilęs įtūžis. /ausmams? 
Ta sena karvė neturi jokių jausmų! Kas ji mano esanti, kad kalba apie jausmus? 
Mergina užsimerkė ir pamėgino įsivaizduoti, ką dabar veikia Laura. Jai nepavy- 
ko. Amelina niekada nebuvo išvykusi iš Port o Prenso, niekada nesėdėjo lėktu- 
ve, niekada nematė jūros. Laura mėgino jai parodyti, kur vyksta, atvertusi didelį 
atlasą, kurį močiutė laikė svetainėje, tačiau „Amerika“ Amelinai labai mažai ką 
reiškė — ji buvo mačiusi didelių miestų vaizdų per televiziją; jai buvo beveik 
neįmanoma suvokti, kad kaip tik ten dabar yra Laura. Ji girdėjo, kaip virtuvėje 
Kleona piktai barškina puodais ir keptuvėmis; ji nusisuko į sieną ir verkė. 


Amelina ir toliau dirbo kasdienius namų ruošos darbus, kurių šiek tiek 
sumažėjo — jai nebereikėjo prižiūrėti Lauros ar tvarkyti jos daiktų. Tačiau ir 
dabar kiekvieną dieną valė jos kambarį, kruopščiai šluostė dulkes nuo kelių čia 
paliktų daiktelių, tarsi ji kiekvieną akimirką galėtų sugrįžti. Kambaryje buvo 
nedidelė stiklinė balerinos figūrėlė, kurią Laurai padovanojo Reginos motina, 
kai abi mergaitės pradėjo lankyti baleto pamokas, kol ponia galiausiai nepa- 
dėjo taško. Per brangu, sakė ji. Amelina atsargiai su meile palietė figūrėlę. Ji 
tokia graži. Čia buvo ir sunkus apskritas prespapjė, ant kurio buvo parašyta 
„Niujorkas“. Miniatiūrinis neįtikėtinai aukštų pastatų peizažas perregimame 
melsvame skystyje — kai daikčiuką apverti dugnu į viršų, visą peizažą apkren- 
ta balti dribsniai. Laura jai sakė, kad tai sniegas. Nė viena jų niekada nebuvo 
mačiusi sniego. Laura jai sakė, kad šį daiktą jai padovanojo Delrojus. Amelina 

svarstė, kodėl ji paliko vaikiną. Dar du vėžlio kiauto plaukų segtukai, tuščia 
rožinio šilko piniginė... tų daiktų nebuvo daug. 

Kartais į sidabrinę vazelę, nuo neatmenamų laikų stovėjusią ant Lauros 
naktinio staliuko, ji pamerkdavo gėlę. Nežinodama, ką dar galėtų padaryti, imda- 
vo už ją melstis. Ji sudėdavo rankas, karštai prašydama Dievo saugoti Laurą, nes 


pati dabar jos saugoti nebegali. Amelina ilgėjosi jos labiau nei įstengė nusakyti. 


Būdama tokios keistos būsenos, tuščia galva, kurioje sukosi tik mintys 
apie Laurą, vieną rytą, praėjus maždaug savaitei po jos išvykimo, Amelina 
staiga suvokė, kad ir ji gali išeiti. O kodėl gi ne? Kas jos laukia ateityje? Ji gana 
gerai numanė, ko gali tikėtis. Kleona seno; dabar ji nebesiėmė jokių kitų darbų, 
išskyrus valgio gaminimą. Ti Žanas vos įstengė prižiūrėti sodą; vieną rytą lūpas 
perkreipusiai poniai jis pasakė, kad nebegali pasilenkti. Gal Amelinai vertėtų 
imtis ravėti daržovių lysves? Mergina girdėjo, kaip jie aptaria ir taip ilgą jos 
darbų sąrašą; dabar, kai Lauros nėra, jiems atrodo, kad ji kiaurą dieną neturi ko 
nusitverti. Mergina jų klausėsi apsunkusia širdimi. Ji žinojo, kas paprastai nu- 
tinka aplinkinių namų tarnams. Dabar, kai ji jau nebėra resfe-avec, kai žmogus, 
kurio vaikystės draugė ji buvo, iškeliavo iš namų, tas pats neabejotinai atsitiks 
ir jai. Kas nutiks, kai nebebus Kleonos, galinčios ją apginti ne tik nuo garbiojo 
tėvo, bet ir nuo visų kitų, sugebėjusių įsigauti į Sen Lazarų namus? Ponia tik- 
riausiai labai apsidžiaugtų jos atsikračiusi, kad jau viskas pakrypo tokia linkme. 
O jei žai7 ir nenutiktų, ko dar galima tikėtis? Gyvenimo, praleisto valant, ver- 
dant, nešiojant... dirbant vietoj Kleonos ir Ti Žano. Ji nebūtų pirmoji rese-aver, 
iš žaidimų draugės statuso nupuolusi iki virėjos, bet Amelina norėjo daugiau. 
Kažko kita. Kitokio gyvenimo. Ji negalėtų pasielgti taip, kaip pasielgė Laura; 
jai iškeliauti iš Haičio buvo tas pats, kaip nuskristi ; Mėnulį, bet juk galima 
pasirinkti ką nors kita, tiesa? Amelina buvo girdėjusi apie darbą viešbučiuose, 
sutūpusiuose aplink stūksančius kalnus. Kambarinės, durininkės, padavėjos... ji 
padarytų bet ką, kad tik ištrūktų iš namų, atsiduodančių liūdesiu, vis dar kupinų 
Lauros balso aidų. Ji padarys viską, kad tik nuo viso žo pabėgtų. 


Sekmadienį, praėjus dešimčiai dienų po Lauros išvykimo, tarsi genama 
kažkokios nematomos jėgos, Amelina įveikė tris su puse mylios iki Pa/me d'Or 
viešbučio, įsikūrusio ant netoliese stūksančio kalno, ir priėjusi prie administra- 
torės stalelio pasisakė, kas esanti. Iš de Manjeres namuose dirbančios virėjos 
buvo girdėjusi, kad Pa/me 4'Or valdytojas Kalėdoms ieško daugiau darbuotojų, 


o Kalėdos jau po mėnesio. Apsispręsti jai prireikė vos penkių minučių. Ji nu- 


sirišo prijuostę, susišukavo į viršų plaukus ir suėmė juos į nedidelį kuodelį. 
Paskui užsivilko tvarkingai išlaidytus baltus marškinius, rastus Lauros spintoje 
— Laura juos paliko, užsisegė seną Lauros mokyklinį sijoną, vos siekus; kelius. 
Skubiai dirstelėjo į koridoriuje kabantį veidrodį, kol ponia dar nespėjo nusileisti 
pusryčiauti. Ji atrodo visai padoriai, tiesa? Švariai, tvarkingai, padoriai... kaip 
dar turėtų atrodyti kambarinė? 


— Oui? — priekabiu žvilgsniu nuo galvos iki kojų ją nužvelgė už admi- 
nistratorės stalelio sėdinti atšiauri labai šviesios odos mulatė. 

— Aš... aš girdėjau... kai kas man sakė... kad čia yra darbo, — pradėjo 
Amelina, jausdama, kaip pilve pakilo būrys drugelių. Ji negalėjo patikėti tuo, 
ką dabar daro. Visą gyvenimą dirbo pas ponią Sen Lazar ir neįsivaizdavo, kad 
galima dirbti kur nors kitur. Ir vis dėlto ji čia, atpėdinusi tris su puse mylios; ji 
prašo darbo, atskirsiančio ją nuo visų, kuriuos pažinojo. Bet kokia prasmė pasi- 
likti, jei nėra Lauros? 

— A, Gasparai! — pasisukusi šūktelėjo moteris, žvelgdama į kitą kabine- 
tą. — Kai kas tavęs ieško. 

Ji mostelėjo Amelinai raudonai lakuotu nagu papuoštu pirštu, nutaisiusi 
nuobodžiaujančio Žmogaus išraišką. 

— Klausk jo. Aš netvarkau personalo reikalų. 

Galiu lažintis, kad netvarkai, pamanė sau Amelina apeidama administra- 
torės staliuką. 

— Oui? — Gasparui, papurtusio veido prancūzui, ji, atrodo, nepadarė 
jokio įspūdžio. 

— Aš... girdėjau, kad jūs galbūt ieškote darbuotojų, — nervindamasi pra- 
dėjo Amelina. — Kalėdoms... o gal ir ilgesniam laikui? Mano draugė... 

— Ką moki daryti? — tasai žmogus kalbėjo stačiokiškai. 

— Moku gaminti valgį, — kiek dvejodama atsakė Amelina. 

— Ne. Virėjos man nereikia. Ieškau kambarinių. Žinai, ką tai reiškia? 

— Aišku, žinau, kas yra kambarinė, — tarė Amelina kiek griežčiau nei 
turėtų. Ji prisivertė pažvelgti jam į akis. 

Gasparas pirmą kartą kaip reikiant ją nužvelgė. 


— Vaje... ar mes ne per daug aršūs, — šelmiškai paklausė jis. — Kuo tu 
vardu? 

— Amelina, pone. 

— Amelina? Tiesiog Amelina? 

— Tiesiog Amelina, — ramiai atsakė ji. Jis dabar jau palankiau žvelgė į ją. 

— Kiek tau metų? 

— Dvidešimt vieneri, — išdrįso pasakyti Amelina. 

— Na... tai kada norėtum pradėti dirbti? 

— Rytoj, — atsakė mergina, neįstengdama nuslėpti balse pasigirdusio 
jaudulio. 

— Rytoj? Na, taip, manau, gerai... o kodėl ne? Per dieną darbuojasi dvi 
pamainos. Viena darbą pradeda šeštą valandą ryto ir baigia ketvirtą, o kita dirba 
nuo ketvirtos popiet iki vidurnakčio. Trisdešimt kambarių, keturi apartamentai 
ir restoranas. Viskas turi blizgėti iki tol, kol baigsis tavo pamaina. Kai dirbsi 
dieninėje pamainoje, gausi priešpiečius, kai dirbsi vakare — gausi pietus. Šešios 
dienos per savaitę, nepamiršk... turiu pasakyti, kad atlyginimas nedidelis, bet jei 
tau reikia vietos gyventi, galime ką nors sugalvoti. Ar tinka? 

— O, taip. D... dėkoju. Labai jums ačiū, — staiga Amelina pasijuto tuoj 
pravirksianti. 

— Na, geriau pažiūrėkime, kaip tau seksis, o tada ir padėkosi. Žinai, ma 
ptite, dirbti sunku. 

— Žinau. Aš pratusi sunkiai dirbti, p... pone, — ji nežinojo, kaip į jį 
kreiptis. 

— Vadink mane Gasparu. Esu atsakingas už darbuotojus. Registratūroje 
dirba Rozalija. Dar yra dvi kambarinės... su jomis susipažinsi rytoj, o visi kiti — 
restorano darbuotojai. Mes nesame didžiausi Port o Prense, bet stengiamės būti 
geriausi. 

Amelina linktelėjo; ji buvo per daug užvaldyta dėkingumo, kad galėtų 
kalbėti. Jai nerūpėjo, kad teks sunkiai dirbti. Bet kas — Že/ as — bus geriau nei 
gyvenimas ten, kur ji yra dabar. 


Ji beveik bėgte parbėgo namo. Baigė ruošos darbus, nekreipdama dėme- 
sio į tramdomą įtūžį Kleonos veide. Kur ji buvo, atsisakė paaiškinti. Susirinko 
dulkių šluostes, šluotas ir išėjo iš virtuvės, Kleonai nespėjus užduoti dar daugiau 
klausimų. .Visą likusią dieną laikėsi nuo jos atokiau. Sukantis po kambarius 
buvo sunku patikėti, kad kažkokiu būdu ji buvo sukaupusi drąsos nubėgti tris 
su puse mylios ieškoti kitokio gyvenimo. Negalėjo pagalvoti, kad rytoj jos čia 
nebebus. 

Ir tik vėlai vakare, gulėdama savo kambaryje rašalo juodumo tamsoje, 
Amelina iš tikrųjų suvokė: ji išeina. Jai teprireikė penkiolikos minučių savo že- 
miškam turtui susikrauti į seną Lauros krepšį, kurį atsargiai pasidėjo prie durų. 
Beveik iki aušros taip ir pragulėjo atviromis akimis. 


* 
TN 

Kleona buvo virtuvėje ir ruošė daržoves ponios priešpiečiams. Su krepšiu 
rankoje ji pravėrė duris. Kleona atsigręžė ir iš lėto mirksėdama pažvelgė ; ją. 

— Aš... aš išeinu, Kleona, — dvejodama prabilo ji. 

Kleona jai niekada nebuvo parodžiusi nė lašelio meilės, bet vis dėlto... jos 
gyveno ir dirbo kartu, kiek tik siekia Amelinos atmintis. Ji negalėjo pamiršti, 
kaip Kleona ją apgynė tada, kai ji mažiausiai to tikėjosi. 

— Ir tu? — Kleonos rankos toliau skuto ir pjaustė. 

— Taip, — Amelina pajuto akis graužiančias ašaras. 

— Dieu pran swen. Telydi tave Dievas, — Kleona dirstelėjo į ją, o paskui 
atsuko nugarą. Ir viskas. 

Amelina paleido duris, kad šios pačios užsidarytų, ir apsigręžė. Ti Žano 
arti nebuvo... o daugiau nėra kam pasakyti. Tik nedrįs savęs gailėti, murmėjo ji, 
atidarydama galinius vartus. Beveik vidurdienis. Laimė, dangus buvo aptrauk- 
tas debesimis, pūtė vėsus vėjelis. Ji paėmė krepšį ir stumtelėjusi paleido vartus. 
Paskutinį kartą. 


16 


Los „Andželas, “fungtinės Valstijos, 1985-ieji 


Ne viskas yra taip, kaip atrodo. Taip Melani galėjo sakyti apie Los 
Andželą, beveik du mėnesius pragyvenusi naujuose namuose. Tą patį ji galėjo 
pasakyti ir apie gyvenimą. Kad, tarkim, ir Tina; kai ji būdavo gerai nusiteiku- 
si, būdavo labai linksma, puiki pašnekovė, domėdavosi Melani, su ja būdavo 
įdomu pasikalbėti. Na, pokalbiai gal kiek per daug išsitęsdavo... Tiesą sakant, 
Tinai buvo gerai pažįstamas tik vienas pasaulis — muzikos pasaulis; po dvi- 
ejų mėnesių Melani jau buvo pradėję viskas mažumėlę įkyrėti. Tačiau kai 
Tinos nuotaika subjurdavo, ji tapdavo visai kitu žmogumi. Melani kiekvieną 
rytą nebūdavo tikra, su kokiu žmogumi ji susitiks, kai iš savo kambario išeis 
Tina. Tai jau buvo bepradedą veikti jos nervus. Tarsi gyventum su dviem ar 
trimis skirtingais žmonėmis, iš kurių nė vienas nepanašus į kitus du. Jeigu ji 
nežinotų, manytų, kad Tina vartoja narkotikus. Tačiau ji nevartojo. Ar išties? 
O Rudis? Na, ką ji gali pasakyti apie Rudį? Jis jai /abai patiko, o Melani toks 
pripažinimas buvo ganėtinai neįprastas. Ji buvo pratusi, kad kiti jos trokštų, 
ypač vaikinai. Ji visada žinojo, kad jos buvo siekiama dar ir dėl to, kad ji 
— Maiko Milerio dukra... Visiems norėjosi trupinėlio Maiko, o jeigu Melani 


yra vienintelis pasiekiamas asmuo, esantis arti jo, tebūnie ji. Koks žavo tėtis iš 

tikrųjų? Ar jis tikrai toks pašėlęs, kaip apie jį kalba? O tu? Ši nuolatinė dainelė 
buvo neatsiejama jos paauglystės metų dalis, todėl ji net nenumanė, ką darytų, 
jei susipažintų su kuo nors, kam visi tie dalykai nebūtų svarbūs. Su kuo nors, 
kam nebūtų įdomu, kas jos tėvas. Kaip Rudžiui. Neatrodė, kad jis nors truputį 
domėtųsi Maiku. Kai kažkas jam apie tai užsiminė, jis tepasakė: „Jėga.“ Ir nie- 
ko daugiau. Melani būtų galėjusi apsiverkti iš palengvėjimo. Tai reiškė, kad ji 
jam tikrai patinka, taip? 

Bet... ar tikrai? Iš proto varė jo nepaslankumas. Ir nenuspėjamumas. Ir 
prieštaringumas. Jis gali jai paskambinti devintą valandą ryto ir tingiu balsu 
lakoniškai paklausti, gal ji norėtų papusryčiauti, o paskui... nepasirodyti iki 
vėlyvos popietės. Visada atsirasdavo kokių nors netikėtų kliūčių. Jis gali jos 
paklausti, gal ji norėtų su juo susitikti Edo Debevediko bare Beverlio bulvare 
arba Shakeys on Sunset, ar dar kokiame nors bare, kur jie paprastai lankydavosi, 
o kai ji be kvapo, nekantraudama kuo greičiau jį pamatyti, ten nuskubėdavo, 
rasdavo su trisdešimčia žmonių; jis visą vakarą su ja beveik nepersimesdavo 
nė žodeliu. Rudis keletą kartų ją bučiavo; ji visada svajojo apie tokius bučinius 
— ilgus, lėtus, šiltus; bet tik tiek. Kartais jis uždėdavo jai ant kelio savininko 
ranką ir glostydavo koją aukščiau kelio; jai darydavosi silpna nuo keisto visą 
kūną apimančio geismo, bet tada jis liaudavosi. Nusigręždavo. Imdavo veikti ką 
nors kita. Melani nieko nesuprato. Sutrikusi valandėlei užsisklęsdavo savyje, o 
vidurnaktį jis jai paskambindavo ir dvi valandas prakalbėdavo telefonu. Ne, ji 
išties visai nieko nesuprato. „Brangute, tai Los Andželas, — tepasakė Tina, kai 
Melani pamėgino gvildenti šią temą. — Žaisk žaidimą.“ Kokį žaidimą? Kokios 
taisyklės? Ji paprasčiausiai nieko nesuprato. 


Vieną vakarą paniurusi džiovinosi plaukus, nuolankiai susitaikiusi su 
mintimi, kad penktadienio vakarą teks praleisti vienai. Rudis buvo žadėjęs po 
pietų paskambinti, bet, aišku, nepaskambino. Beveik visą popietę ji praleido 
savo kambaryje spoksodama į tylintį telefoną, trokšdama, kad jis paskambintų. 
Nepaskambino. Tina buvo darbe ar sporto salėje. Namuose tylu; tris kartus per 
savaitę ateinanti namų tvarkytoja buvo išblizginusi visus namus, ir žvilgančios 
grindlentės girgždėjo po basomis jos kojomis. Melani susuko dar drėgnus plau- 
kus į mazgelį ir nuėjo į virtuvę, svarstydama, kaip, po galais, ko nors pasigaminti 
pietums. Gaila, bet du mėnesiai, praleisti su Tina, nepatobulino jos kulinarinių 
sugebėjimų, o neturėdama automobilio ar draugų, su kuriais galėtų kur nors 
nuvažiuoti papietauti, ji buvo bepradedanti gailėtis, kad tiek mažai dėmesio 
skyrė namų ruošos pamokoms. Mergina atidarė milžiniško šaldytuvo duris ir 
dirstelėjo vidun. Šampanas, alus, baltasis vynas... plėvele aptraukto pageltusio 


73 


sūrio gabalėlis, ryšelis salotų... ką, po šimts, iš viso to galima pagaminti? Jai taip 
bestovint ir betrinant basa pėda kitą koją suskambo telefonas. Melani nutipeno 
į koridorių ir pakėlė ragelį. Aišku, skambina Tinai. Jai visada skambina. 

Tačiau skambino Rudis. Gal ji nori važiuoti į vakarėlį? Melani taip pa- 
lengvėjo, kad vos neapsiverkė. 

— Po dvidešimties minučių tave paimsiu, — pasakė jis ir greitai padėjo 
ragelį. Melani vos nenusisuko kaklo vėl bėgdama į vonią. 

Po penkiolikos minučių ji jau buvo pasirengusi. Iš didžiulės Tinos spin- 
tos pasiskolino sidabro spalvos brokato palaidinę atvira nugara ir įsispraudė į 
siauručius juodus džinsus; jai kažkaip pavyko užsitraukti kelnių užtrauktuką 
atsigulus ant lovos ir prisivertus nekvėpuoti. Nekantraudama pažvelgė į savo 
atvaizdą veidrodyje. Daug plaukų lako, pora originalių juodų aukštakulnių 
smailianosių batelių ir tonos blakstienų tušo. Ji jau pradėjo kopijuoti Tinos 
grimą — tamsios, gerokai pridažytos akys, kruopščiai nubrėžti antakiai, ir 
daugiau beveik nieko. Melani lengvai patepė lūpas blizgiu ir įsižiūrėjo į save 
veidrodyje. Ji tikrai neatrodo aštuoniolikos. Ji atrodo... suaugusi. Patyrusi ir 
rafinuota. Ir argi tokia galėtų nepadaryti Rudžiui įspūdžio? Ji išgirdo į keliu- 
ką įsukantį automobilį. O jis ankstyvas! Čiupo rankinę ir nubėgo į kambarį. 
Atvažiavo ne Rudis, bet Tina. 

— Oho! — šūktelėjo ji atidariusi duris. — Sžu/binamai atrodai, meilute. 
Tokią galima ir suvalgyti. Ar ir tu eini į tą vakarėlį? Visi eina... turėtų būti sma- 
gu. Rudis tave paims? 

Melani linktelėjo. Vadinasi, ten bus ir Tina. Bent jau turės su kuo pasi- 
kalbėti, jei Rudis „nusiplaus“. 

— Aš tik noriu, kad jis mane pastebėtų, — sumurmėjo ji, nors žodžiai 
visai nederėjo prie intonacijos. Melani pajuto, kaip ima kaisti skruostai. 

— Pastebės, jau dabar pastebi... tikėk manim. Jis tik puikiai žaidžia, — 
šypsodamasi kalbėjo Tina. — Čia taip jau yra. Niekas nenori nieko gainiotis. 
Kiekvienas nori, kad gainiotųsi jį. Tarsi koks keistas džiunglių įstatymas. 

— Bet kodėl? Kodėl jis negali tiesiog... būti kaip aš? — Melani suprato, 
kad jos žodžiai skamba graudžiai, tačiau nieko negalėjo padaryti. Trys „puikaus 
žaidimo“ mėnesiai ją tiesiog žudė. 

— Pastebi, vaikeli, pastebi. Klausyk, liaukis nerimavusi dėl Rudžio. Tik eik 
ir puikiai praleisk laiką. Atrodai stu/binamai, dėl tavęs vyrai visai pames galvas. 
Smaginkis! — Tina stumtelėjo ją durų link. — Jeigu taip man tavo kūną... — 
šypsodamasi kalbėjo ji. — Velnias... ir tau net dirbti nereikia, kad tokį turėtum. 
O kai kurie žmonės!.. 

Tina nieko nepagražino. Tikrai visi stovėjo išsirikiavę prie blizgančio pil- 
ko betono ir plieno statinio su milžiniškomis šešiomis purpurinėmis palmėmis, 
aišku, dirbtinėmis. Kaip ir beveik viskas Los Andžele. Į dangų plieskė virš galvos 
kybantys galingi prožektoriai, skrodžiantys kitų šviesų srautus; jau už kvartalo 
girdėjosi sklindanti muzika. Rudis įmetė į piniginę raktelius ir sparčiai nuėjo 
skersai kelio; Melani kiek galėdama greičiau tipeno jam iš paskos. Apsauginiai 
jį, aišku, atpažino, jiems mostelėjo ir įleido pro duris. Melani buvo labai malonu 
matyti jos pusėn laidomus nuoširdaus pavydo sklidinus žvilgsnius, kai ji įėjo pa- 
skui Rudį. Čia buvo merginų, kurios atrodė tūkstantį, ne, mi/ijoną kartų geriau 
už ją, kurios šokčiojo nuo vienos aukštakulniu bateliu apautos kojos ant kitos, 
kol ji valso žingsneliu įskriejo tiesiai vidun. Viduje viskas buvo iš stiklo ir plieno 
— ultramodernus, ultražvilgantis interjeras, nuo kurio Norbertas tikriausiai 
nualptų. Pagalvojusi apie jį, Melani pajuto nemalonų dilgtelėjimą. Jau beveik 
trys mėnesiai, kai ji nesikalbėjo su motina. 

— Rudi! Štai čia, bičiuli! — kažkas jiems šūktelėjo per minią, maloniai 
nutraukdamas jos mintijimus. 

Eidama paskui vaikiną ji žvalgėsi aplinkui. Restorano staliukai buvo iš- 
nešti, ir didžiulė atsivėrusi erdvė pripildyta geriančių, plepančių ir fotografams 
pozuojančių žmonių skleidžiamų garsų. Kaip paprastai viename kvadratiniame 
colyje čia buvo daugiau gražių žmonių nei bet kurioje kitoje pasaulio vietoje. 
Net padavėjai atrodė tarsi nužengę iš iliustruotų žurnalų puslapių. Juos pašau- 
kęs Žmogus mostelėjo jiems per minią ir nuvedė į privatų kambarį restorano 
gale, skirtą savininko bičiuliams. 

— Užeikite, — tarė jis atidarydamas duris. — Vakarėlis štai čia! 

Kambaryje ant žemų odinių kėdžių sėdėjo gal dešimt ar penkiolika žmo- 
nių; Rudis, atrodo, pažinojo juos visus. 

— Eikš, žmogau, sėskis. Ir tu, mažyte. 

Melani nedrąsiai atsisėdo. Ji nervingai apsidairė: visi atrodė neįtikėtinai 
žavūs ir... labai suaugę. Pasijuto tarsi mokinukė. Moterys ją varstė žvilgsniais 
nuo galvos iki kojų, akimirksniu įvertindamos. Vyrai neskubėjo. Melani pajuto, 
kaip ima kaisti skruostai. 

— Tai Melani. Iš Anglijos, — tingiu balsu ją pristatė Rudis kitiems susi- 
rinkusiesiems. 

Moteris ištiesė raudonais nagučiais šviečiančią ranką. 

— Sveika, Melani iš Anglijos. Aš Džulė. 

“ — Maiko Milerio dukra, — be reikalo pridūrė Rudis. — Ji su manimi. 
Todėl būkite jai malonūs. Gerai? 

Visi nusijuokė. 

— Tikrai? Maikas Mileris — tavo tėtis? — kažkas paklausė. Melani ne- 
norom linktelėjo. — Jėga. Tikrai jėga. Tu tikrai į jį nepanaši. 

— Ačiū Dievui, — kažkas juokdamasis pratarė iš kito kambario galo. 

Melani pakėlė akis. Tamsūs plaukai surišti į uodegėlę, įdegęs kampuotas 
veidas, kruopščiai nuskusta ožio barzdelė, stulbinamai mėlynos akys... Ji nuty- 
lėjo. Vyras žvelgė į ją tiesiu, atviru žvilgsniu. Mergina pajuto skruostus užliejus; 
karštį. 

— Oi, Sživai, — tarstelėjo jam už nugaros stovėjusi moteris, žaismingai 
pliaukštelėjusi jam per riešą. — Ar negirdėjai, ką sakė Rudis? Būk jai malonus. 

— Aš tik taip kalbu, — švelniai atsakė Stivu pavadintas vyras, žingsniuo- 
damas link sėdinčios Melani. — Gal ir visai padorus dainininkas, bet ar no- 
rėtum, kad tavo dukra turėtų jo veidą? — jis pažvelgė į Melani. — Tikriausiai 
atsigimei į mamą. 

Melani teįstengė nebyliai linktelėti. 

— Stivas irgi iš Anglijos, — pasakė kažkas. 

— Stivas di Markas, — tarė jis tiesdamas ranką. Melani ištiesė ir savąją, 
tikėdamasi, kad jis nepastebės drebančių jos pirštų. Jis ją išties sunervino. — 
Tikriausiai londoniškė? Kur gyveni? 

— Mmm, Čelsyje, — sumurmėjo Melani staiga pritrūkusi žodžių. 

— Mažų mažiausiai skautė. Na, na... — Stivas pažvelgė į ją kilstelėjęs lūpų 
kampučius. 

— Gerai, gerai. Taigi dabar visi vieni kitus pažįstame, — įsiterpė Rudis, o jo 
balsas nuskambėjo piktokai. — Gal galėtume ko nors išgerti? — jis pakėlė tuščią 
taurę. Stivas linktelėjo dviem padavėjams, mandagiai lūkuriavusiems kampe. 

— Ko galėčiau pasiūlyti, pone? — vienas jų plačiai šypsodamasis priėjo 
arčiau. 

— Southern Comfort. Su ledukais. 

— Kodėl geri tokį šlykštų viskį? — purtydama galvą sušnabždėjo 
Melani. 

— O kuojis blogas? — Rudžio balsas nuskambėjo nenatūraliai garsiai. — 
Kokį velnią turėčiau gerti? 

Melani akimirksniu išraudo. Ji tikrai nenorėjo /okios reakcijos. 

— Tik norėjau pasakyti, kad... yra daugybė kitokių viskio rūšių, kurios... 
skanios, — mikčiojo ji. 

— Jeigu norėčiau skaniai atsigerti, gerčiau apelsinų sultis. O čia viskis. Yra 
skirtumas, — Rudžio balsas buvo išties bjaurus. Melani sutrikusi žiūrėjo į jį. 

— Ji teisi, — staiga prabilo Stivas di Markas. — Leisk tau įpilti kai ko 
kita. 

Jis pakilo ir nuėjo prie mažos spintelės kambario gale. Prie stalo grįžo 
nešinas pustuščiu G/en/ivet buteliu. Melani jam nusišypsojo, jausdamasi labai 


dėkinga. 

— Štai kur geras gėrimas. Štai ką geriu as. Duok taurę. Suprasi, apie ką ji 
kalba. 

Rudis truktelėjo pečiais, nesirengdamas slėpti susierzinimo. Melani sku- 
biai dirstelėjo pirma į vieną, paskui į kitą — kas čia dedasi? Stivas di Markas 
kilstelėjo butelį ir pažvelgė tiesiai jai į akis. 

— Nori? 

— E, taip, prašyčiau... 

Ji beveik nebejautė po kojomis žemės. Šiame kambaryje Melani buvo pati 
jauniausia; jos manymu, visi kiti buvo už ją vyresni mažiausiai dešimčia metų. 
Savininkiška Rudžio ranka nusileido jai ant šlaunies, ir Melani miglotai suvokė, 
kad jį sutrikdė. Tačiau ji to nenorėjo; ji leptelėjo kelis žodžius apie jo pasirinktą 
viskį tik dėl to, kad turėtų ką pasakyti. Melani su dėkingumu paėmė Stivo di 
Marko pasiūlytą taurę. G/en/ivet buvo mėgstamas jos tėvo gėrimas. Šito jis ją 
išmokė. Nors tiek. 


Likus; vakarą ji buvo pritilusi, stengėsi elgtis apdairiau, todėl kaip įma- 
nydama mažiau kišosi į kitų pokalbius; tiesą sakant, nelabai ką ir tesuprato. Jie 
kalbėjo apie žmones, apie kuriuos ji nebuvo nė girdėjusi ir tikriausiai niekada 
neišgirs. Staiga siaubingai panoro namo. Ji ilgėjosi saugaus gerai pažįstamo 
kambario Kingsroude prieglobsčio ir Polės balso. Ji ilgėjosi motinos. Jai at- 
rodė, kad praėjo šimtmetis, kol būrelis pagaliau pakilo ir klegėdamas išėjo į pa- 
grindinę restorano salę. Rudis jau nebečiupinėjo Melani šlaunies, o dėjosi visai 
jos nepažįstąs. Tina taip ir nepasirodė, o į Melani mažai kas tekreipė dėmesį; 
Stivas di Markas akimirksniu buvo prarytas naująjį jo restoraną užplūdusių ir 
ji garbinančių neįtikėtinai žavių žmonių minios. Suglumusi ji stovėjo nuošaly, 
apglėbusi trečią G/en/ivet taurę, desperatiškai trokšdama būti kur nors kitur. Jai 
nusišypsojo keli pro šalį praskrieję žmonės — tikriausiai jie ieško gražesnių, 
garsesnių ir visokeriopai vertesnių žmonių nei ji. Melani jau rengėsi brautis 
per minią ir ieškoti Tinos, o tada maldauti jos iš čia išeiti, kai pajuto, kad šalia 
kažkas stovi. Ji atsisuko. 

— Tai visai viena? 

Stivas di Markas. Melani pašoko. 

— Aš... aš ketinau eiti... — išgirdusi jo balsą mikčiojo ji vėl rausdama. 

— Eiti? Kur eiti? Tikiuosi, ne namo? Vakarėlis ką tik prasidėjo, — jo bal- 
sas buvo tylus, tarsi kažkur kviečiantis, nors ji gerai ir nesuprato. 

— O... aš... aš truputį pavargau, — vebleno ji, plūsdama pilve suplasnoju- 
sius drugelius. — Aš... mes vakar vakare iki vėlumos buvome išėję ir... 

— Liaukis. Vėliau prasidės šokiai. Tu panaši į merginą, kuriai patinka šokti. 

Jo balsas skambėjo visai prie Melani ausies, taip arti, kad ji beveik tai juto. 
Jai vėl viduj sukirbėjo. Jai patiko, kaip jis taip apie ją pasakė. 

— Na... gerai. Tik... aš čia nieko nepažįstu... — kiek dvejodama tarstelėjo 
ji. — Jaučiuosi truputį... 

— Priblokšta? — demonstruodamas stulbinamą įžvalgą pasakė jis. Melani 
dirstelėjo į vyrą. Jo veidas nieko neišdavė. Ji lėtai linktelėjo; jai palengvėjo. Nors 
Stivas di Markas buvo sėkmės lydimas ir neabejotinai populiarus žmogus, kal- 
bėti su juo buvo labai paprasta. Jis santūriai nusišypsojo. — Ir aš taip jaučiausi 
pirmą kartą čia patekęs. Aš iš Balhamo, Pietų Londono. Ten tikriausiai niekada 
nė nebuvai, ką? 

Melani papurtė galvą. 

— Mes buvom darbininkų klasė. Mano tėtis turėjo ledų vežimėlį. Visada 
norėjau čia atvykti, į Holivudą... gyventi saulėtame krašte. Žinai, mano tėvai 
italai. Saulė tiesiog mano kraujyje. 

— Taip, ir tavo vardas... Jis toks... ee, i/a/iškas, — neišmanydama, ką sakyti, 
kalbėjo Melani. 

Jis nusijuokė. 

— Na, taip. Stefanas di Markas. Tiek to itališkumo, ar ne? Čia gyvenu 
beveik penkiolika metų. Atvykau būdamas aštuoniolikos. Manyčiau, nedaug 
jaunesnis už tave. Beje, kiek tau metų? 

— Dvidešimt vieneri, — automatiškai atsakė Melani. 

— Vadinasi, jau pakankamai suaugusi. 

— Kam suaugusi? — staiga ėmusi flirtuoti paklausė Melani. 

Stivas žvelgė į ją nutaisęs neįskaitomą veido išraišką. Sekundėlę jis dve- 
jojo; atrodo, ketino kažką sakyti, bet staiga iš kažkur išdygo aukšta, įspūdingo 
stoto blondinė ir klykdama ėmė džiūgauti, kad su juo susitiko, o po akimirkos 
jį nusitempė. Melani jautėsi taip, tarsi jai pasiūlyta jaudinanti nekasdienė 
staigmena iškart buvo atimta. Ji spoksojo į vyro pakaušį, dabar šmėžuojantį 
kažkur priekyje, už kelių pėdų. Melani užfiksavo visas smulkmenas: tankias 
jo uodegėlės garbanas, plačius pečius, paslėptus po, atrodo, brangiais mėlynais 
marškiniais, iki alkūnių atraitotas rankoves, sidabru žybčiojantį laikrodį. Jis 
buvo aukštas, puikios laikysenos, atrodė panašus į žmogų, kuris nuolat budrus 
ir viskam pasirengęs. Greitas, akylas... net plėšrus, bet erotiškas ir jausmingas. 
Nieko keista, kad jos pilve nesiliovė plazdėję drugeliai. Melani dar niekada 
nebuvo sutikusi į jį panašaus žmogaus. Jam dabar — ji mikliai suskaičiavo 
— trisdešimt treji. Jai — aštuoniolika. Jis penkiolika metų už ją vyresnis. Jam 
jau tiek metų, kad... beveik tiktų jai į tėvus. Arba tiek, kiek Norbertui. Tik jis 
visai nepanašus nei į tėvą, nei į Norbertą. Jis į nieką nepanašus. Staiga ji vėl 
panoro su juo pasikalbėti. Nuo atvykimo dienos iš visų čia sutiktų žmonių 

Melani jis pasirodė panašiausias į normalų žmogų. Bet jis nuėjo. Jį prarijo 


kažkas kitas. 


19 


Pirmas kelias dienas Laura stengėsi nieko nesakyti dėl apleisto būsto ir 
ypač dėl pačios Belos būsenos, nors kaip tik tai ją išties neramino. Ką jos motina 
veikė? Neatrodo, kad būtų dirbusi — tik jau ne įprastą darbą. Kiekvieną vakarą 
ji išeidavo iš namų; ją paimdavo kažkoks vyras, su kuriuo Bela supažindino 
Laurą, sakydama, kad tai „dėdė Frenkas“. Tai buvo paniuręs, nekalbus vyriškis 
su baugiai bjauriu randu per visą skruostą. Jis beveik nepratarė nė žodžio, tačiau 
akys atrodė budrios. Laura gūždavosi jį pamačiusi. Naktimis Belos manuose 
nebūdavo, kartais ji grįždavo į savo būstą tik ankstyvą rytą. Laura stengėsi ne- 
galvoti apie tai, kur ji būna ir ką veikia. Kartais kambaryje girdėdavo balsus, 
— dviejų, o kartais ir trijų vyrų, tačiau pati Bela niekada nesakė, ką ji veikia, kas 
tie svečiai, o Laura tylėjo prikandusi liežuvį. 

Tačiau maždaug po savaitės tylos ir mėginimų kiek įmanoma mažiau 
įkyrėti ji neišturėjo. Laura jau nebesijaudino, kad galbūt įskaudins Belą, ir susi- 
kaupusi nutarė pamėginti paversti šią irštvą šiek tiek labiau namus primenančiu 
būstu. Tai padaryti nebuvo lengva. Niekada gyvenime ji nebuvo išplovusi jokio 
indo ar lėkštės, nė nenutuokė, kokių reikmenų griebtis konkrečiam darbui 
nudirbti. Tiesa, Bela neturėjo nieko, kas nors šiek tiek būtų panašu į valymo 
priemones. Tačiau baigiantis pirmajai savaitei, kai vėl pamatė pusryčiams pa- 
liktą dar vieną sudžiūvusios picos gabalą, ji suvokė turinti ką nors daryti. Jau 
nebegalėjo valgyti tų bjaurių išėdų, kurias Bela palikdavo ant virtuvės stalo, bet 
taip pat negalėjo atidaryti šaldytuvo, pirma jo neišvaliusi, kad ir kokia nepa- 
tyrusi valytoja būtų. Laura nutarė eiti ir paieškoti prekybos centro, kad galėtų 
nusipirkti valiklių. Juk netoliese tikrai turėtų būti prekybos centras. Įdomu, ar 
sunku yra valyti? 

Ji pasileido Pulaskio aveniu, centrine gatve, kertančia Garfildo parką. Ėjo 
orientuodamasi pagal automobilių ūžesį. Be jokių abejonių, tai plačiausia jos 
matyta gatvė, ir ja abiem kryptimis važinėja daugiau automobilių, nei jų galima 
pamatyti greitkelyje, jungiančiame Pesjonvilį su Port o Prensu. Ji sustojo šali- 
kelėje taip nervindamasi, kad net neįstengė pereiti gatvės. Kažkas kažką jai šūk- 
telėjo, tačiau ji nesuprato ką; ji iš paskutiniųjų stengėsi nekreipti dėmesio. Čia 
buvo kirpyklų, manikiūrininkių salonų, perukais ir kitokiais plaukų dirbiniais 
prekiaujančių parduotuvių, tatuiruočių salonas — išsigandusi ji pasitraukė nuo 
lango; buvo ir kažkoks pastatas, pavadintas „laidojimo namais“, o žvelgdama iš 

tos vietos, kur stovėjo, Laura suskaičiavo mažiausiai keturias degalines. Tačiau 
niekur nematė nieko, kas nors truputį primintų prekybos centrą ar paprastą 
parduotuvėlę. Ji prisiminė Pesjonvilį — jau vien Rue Rigaud buvo pustuzinis 
krautuvėlių, pardavinėjančių viską — nuo šviežių daržovių iki vyno. O čia tik 
kirpyklos ir grožio salonai. Nejau Amerikoje žmonės nevaikšto apsipirkti? Ar 
jie negamina valgio? O gal jie kaip Bela gyvi vien išvežiojamomis picomis ir 
neaiškiais mėsos gabalais, plūduriuojančiais šviesiai oranžiniame padaže, kurį 
Bela vadina „saldžiarūgščiu“? Kaip bjauru. 

Ji nužingsniavo Pulaskio aveniu greitkelio link ir atsidūrė ant plataus tilto. 
Apačioje buvo dar daugiau automobilių, ir jie važiavo dar greičiau. Uūūūžt, 
paskui staiga dingsta. Kitoje tilto pusėje buvo dar viena degalinė ir — ji geriau 
įsižiūrėjo — lyg nedidelė parduotuvėlė. „Septyni-vienuolika“ perskaitė Laura. 
Apačioje neoninėmis raidelėmis matėsi užrašas „B-a-k-a-1-ė-j-a“. Bakalėja. 
Gal tai ir reiškia maistą? Skubiu žingsniu ji pasileido krautuvėlės link. 

Jai įžengus pro duris pasigirdo siaubingai garsus gongas, ir Laura vos neiš- 
virto iš kojų. Už prekystalio stovintis vyras nusijuokė ir kažką pasakė. Ji papurtė 
galvą. Nesuprasti. Tai tikrai nedidelis prekybos centriukas, palengvėjusia širdi- 
mi žvalgėsi Laura. Čia buvo duonos, pieno ir dar kažko skardinėse... Sparčiu 
žingsniu ji vaikštinėjo tarp lentynų. Švaros prekės... Ji stabtelėjo. Visos etiketės 
buvo anglų kalba, tačiau ji pamatė, jos manymu, valiklio buteliuką su pridė- 
tu paketėliu — mėlynos ir baltos spalvos medžiaginėmis skiautėmis; tokias 
naudodavo Amelina. Laura atsiduso. Staiga ji pajuto užplūdusią ilgesio bangą 
— jai taip baisiai trūko linksmo, guvaus Amelinos veido. Merginos pirštai su- 
spaudė buteliuką su šviesiai žaliu skysčiu, jos manymu, skirtu indams plauti, 
ir priekyje stovėję kiti buteliukai pavojingai suvirpėjo. Ji susitvardė. Ašaroms 
čia ne vieta. Patraukė tarpeliu tarp lentynų. „B-a-1-i-k-1-i-s“. Ryškiai rožinis 
buteliukas su mėlynu kamštuku. Ji atsuko kamštuką ir giliai įkvėpė uostydama. 
O... cbloras. Nuo kvapo vos neapsivėmė. Kartais ji vis dar vemdavo rytais; te- 
reikėdavo ko nors paragauti ar užuosti, ir jau bėgdavo į tualetą. Tualetas. Belos 
vonios kambariui jai prireiks ko nors stipriau nei chloras. Ji apžiūrinėjo valiklių 
buteliukus... Ar kartais Amelina nenaudojo mėlyno skysčio tualetui valyti? Ji 
paėmė mėlyną buteliuką. „Mrs Wright mėlis. Baltą padaro dar baltesnį!“ Ji nė 
nenutuokė, ką šis užrašas reiškia, bet akivaizdžiai matėsi, kad skystis mėlynas. 
Paėmė du buteliukus. Reikėjo valyti visą vonios kambarį. 

Po pusvalandžio jau turėjo viską, ko, jos manymu, reikėjo bent jau iš pra- 
džių. Iš visų bičiuliškų pardavėjo plepalų ji nesuprato nė žodžio, tik linktelėdavo 
kiekvieną kartą, kai į ją kreipdavosi. Ji stropiai atskaičiavo pinigus — aštuonio- 
lika dolerių ir šešiasdešimt devynis centus — ir pasiėmė du krepšelius, į kuriuos 

pardavėjas sukrovė prekes. Džiaugėsi, kad mokėjo angliškai padėkoti. Jai išei- 
nant pardavėjas nusišypsojo. Du krepšeliai įvairių valymo priemonių, kiaušinių 
dėžutė ir duonos kepaliukas. Dar gerai, kad ji lyg ir moka išsivirti kiaušinį. 


Greitai suprato, kad valyti namus — ne juokai. Pirmiausia nė viena 
jos pirkta priemonė toje netvarkoje nė trupučio negelbėjo. Švelnios baltos ir 
mėlynos medžiagos skiautės, kurias pamačiusi ji taip apsidžiaugė, neįveikė už- 
duoties nuo virtuvės paviršių nuvalyti kelerių metų riebalus, ką jau kalbėti apie 
sienas ar grindis. Mrs Wrights skystasis mėlis nudažė mėlynai viską, kur tik jo 
pateko. Net ir grindis. Gal tai dažai? Nežinodama, ką daryti, ji žvelgė į grindis. 
Prieš valant purvas ir dėmės margino tikrąją grindų dangą — rudą linoleumą, 
o dabar jos buvo rudos ir mėlynos lyg žaislinis Reginos dalmatinas. Kriauklė 
atrodė tokia pat nešvari, kokia ir buvo, o viryklė... Laura krenkštelėjo. Niekas 
neįveiks tokių nešvarumų. Niekas. Net visas chloro buteliukas, užpiltas ir pa- 
liktas kelioms valandoms. Ką jau kalbėti apie po visą butą pasklidusią smarvę; 
deja, namai nepakvipo švara, o tiesiog dvokė. Ji du kartus vėmė. 

Bela net nepastebėjo. Tą vakarą ji grįžo namo vėliau, numetė ant grindų 
paltą ir vėl atsidarė vieną tų bjaurių kartoninių dėžučių, prikimštų kiniško 
maisto. Laura niekada gyvenime jo nebuvo ragavusi. Jis atrodė labai nepatrauk- 
liai, be to, niekaip negalėjai pasakyti, kas tose dėžutėse. Laura pasikepė dar 
vieną kiaušinį ir pasiskrudino skrebučių. Ji buvo labai pavargusi. Per visą savo 
gyvenimą nebuvo išplovusi nė vieno indo... O dabar tik tai ir teveikė — plovė. 
Ir valė. Ir šlavė. Ar tokius darbus ištisą dieną dirbdavo Amelina? Nuo minčių 
apie ją sugniaužė gerklę, o akys pritvinko ašarų. Kai čia atvyko, ji rašė Amelinai 
ir Reginai beveik kasdien, tačiau iš jų nesulaukė jokios žinios. Dabar mintyse 
ji kalbėdavosi ne su Bela, bet su Amelina. Ar taip ir gyvens visą laiką? Nuolat 


kreipdamasi į tuos, kurių nemato? 


Vieną ypač nemalonų rytą, po įprastos kelionės į vonią — ar šis rytinis 
pykinimas niekada nesiliaus? — Laura nuėjo į kambarį ir vos neapsiverkė. Bela 
grįžo rytą, gerokai po penkių, ir tame kambaryje miegojo. Beje, ne viena. Ant 
naujo sofos užtiesalo, kurį prieš savaitę Laura nupirko iš slaptų sparčiai mažė- 
jančių santaupų, mėtėsi alaus buteliai, tušti cigarečių pakeliai, tušti plastikiniai 
sodos vandens buteliukai ir trys neseniai smilkusios nuorūkos. Ji žvelgė į baisią 
netvarką kambaryje, kurį buvo sutvarkiusi vakar popiet, ir galiausiai joje kažkas 
tarsi spragtelėjo. Susmuko ant nešvarios lovos, nekreipdama dėmesio į pelenų 
krūveles, ir užsidengė delnais veidą. Ji nėščia jau penktą mėnesį. Neturi pinigų, 

profesijos, ateities... Žodžiu, tai, ką ji turėjo, buvo išties labai mažai, kad būtų 
įmanoma gyventi toliau. Ji gyvena su motina, nesugebančia ja pasirūpinti, o ir 
ji pati rengiasi tapti mama vaikeliui, kurio visai nenori. Akis dengusi ašarų už- 
danga staiga praplyšo, jai skaudžiai sugniaužė gerklę. Kodėl viskas taip blogai 
susiklostė? Ką ji padarė, kad žo nusipelnė? Ji spoksojo į mirgantį televizoriaus 
ekraną — Bela kaip visada pamiršo išjungti. Laimingi, besišypsantys veidai, 
pasirodantys nuolat vykstančiame žaidimų šou, balbatuojantys kalba, kurios 
ji beveik nesupranta. Jautėsi kaip belaisvė, bijojo išeiti iš namų, kad nebūtų 
klaidingai suprasta. Tuos kelis kartus, kai buvo nuėjusi į kampinę parduotuvėlę 
nusipirkti pieno ar duonos, ji vos neapsiverkė, nes neįstengė suprasti, kas jai 
buvo sakoma, ir negalėjo nusipirkti net menkiausio daiktelio. Atsinešė didžiulį 
žodyną, tačiau nesuprato, kaip žodžiai jungiami, o jos tartis aplinkiniams atrodė 
visai neaiški. Pėnas. Pėnas. Galima sakyti, iš „Septyni-vienuolika“ ji išėjo kone 
apsipylusi ašaromis. 

Laura žiūrėjo, kaip ekrane žmonės gręžiasi vienas į kitą; visų akys švie- 
čia, veiduose šypsenos, jie ima dar vieną prizų komplektą, paskui dar vieną... 
Atrodo, kad laimėti — svarbiausia. Amerikiečiams patinka nugalėtojai. Na, 
vadinasi, ji tikrai bus atstumta, mąstė Laura, skruostais tekant naujam ašarų 
pliūpsniui. 

Staiga į duris kažkas pabeldė. Ji pakėlė galvą ir ėmė įnirtingai šluostytis 
skruostus. Kas čia galėtų ateiti? Dirstelėjo į sieninį laikrodį — dešimta valanda 
ryto. Dar kartą nusišluostė skruostus ir atsistojo. Svečias vėl pabeldė, tik šį kartą 
garsiau. Ji priėjo prie durų kiek stipriau plakančia širdimi. 

— Na? — šūktelėjo ji nenorėdama atidaryti durų. Jau buvo pakankamai 
prisižiūrėjusi įvairiausių Žmonių, per dieną šlitinėjančių aplinkui. 

— Paštininkas, — atsiliepė balsas kitapus durų. — Laiškas panelei Laurai 
Sen Lazar, — jis kažkaip sunkiai ištarė jos vardą. — Ar ji namie? Jai reikia pa- 
sirašyti. 

Laura nieko nesuprato, išskyrus tai, kad buvo ištartas jos vardas. Pasuko 
spyną, atitraukė skląstį ir pravėrė duris, palikdama nedidelį plyšelį. Už durų 
stovėjo vyras, apsivilkęs pilkšvai mėlyna uniforma, ir kažką laikė rankose. Ji 
spoksojo į jo rankas. Laiškas! Oro paštu atsiųstas laiškas. 

— Taip... man? — paklausė ji kiek plačiau atverdama duris. 

— Jūs — panelė Sen Lazaro? 

— Taip. Moi. Cest moi. 

— Gerai, panele. Gal galėtumėte čia pasirašyti? — pro praviras duris 
padavė jai popieriaus lapą ir parkerį. Laura pasirašė ir besidaužančia širdimi 
paėmė laišką. 


— D... dėkoju, — sumikčiojo ji ir prieš uždarydama duris dar spėjo pa- 

matyti jo šypseną. Ji žvelgė į laišką. Laurai Sen Lazar. Kruopšti, daili Amelinos 
rašysena. Mėgindama atplėšti laišką, vos jo nesudraskė. 

Laura skaitė laišką penkis kartus — nuo pradžios iki galo. Penkis bran- 
gius, liūdnai džiugius kartus. Kiekvieną žodelį, kiekvieną sakinį. Baigusi skaityti 
įsikniaubė veidu į delnus ir verkė. Susigėdusi. Kol ji sėdėjo ant lovos Belos iršt- 
voje, Amelina paprasčiausiai darbavosi toliau. Ji išėjo iš namų. Ji patraukė pėsčia 
į viešbutį kitame Pesjonvilio gale, paprašė darbo ir jį gavo. Dabar ji kambarinė 
Palme d'Or viešbutyje. Ji turi savo kambarį, uniformą, kiekvieną mėnesį gauna 
atlyginimą. Laura vis apžiūrinėjo laišką. Ma chėre Lulu. 

Ji kažką išgirdo. Tai Bela. Laura įsikišo laišką į kišenę ir nusišluostė ašaras. 
Atsistojusi ir nuėjusi į virtuvę gaminti priešpiečių, iškilmingai prisiekė: daugiau 
jokių ašarų. Ji paskutinį kartą nusišluostė skruostus. Amelinos laiškas ją su- 
gėdino. Jeigu Amelina sugebėjo — ji, aišku, neturi galvoje nieko bloga, — taip 
padaryti... kodėl, po velnių, negali ji? 

Už keturių tūkstančių mylių Amelina rengėsi į darbą. Ant liemens užsiri- 
šo standžios baltos prijuostės raištelius, pasitikrino, ar tvarkingai atrodo plaukai, 
ir uždarė paskui save mažo kambarėlio duris. Buvo pusė septintos ryto, vis dar 
vėsu; jos laukė ilga, sunki diena. Gasparas nejuokavo — darbas buvo sunkus. 
Trisdešimt kambarių, keturi apartamentai ir restorano zona, užėmusi visą prie- 
kinę pastato dalį, taip pat ir verandą, kurią mieliau rinkdavosi daugelis svečių. 
Tačiau jeigu tik būtų prireikę, Amelina būtų dirbusi triskart sunkiau. Ji buvo 
laisva. Ji mėgavosi šiuo žodžiu, mėgavosi jausmu, kuris ją užplūsdavo kiekvie- 
ną rytą suvokus, kad 7/ bus atsakinga už tai, ką nuveiks per dieną. Ji viena. Jai 
niekas nenurodinėjo, ką ji turi daryti, nebent tie, kurių darbas — jai vadovauti. 
Pasibaigus darbo dienai, jie visi skirstydavosi kas sau, užsiimdavo savo reikalais. 
Viešbučio darbuotojai buvo neblogi žmonės; jau vėliau paaiškėjo, kad net ir 
Rozalija nėra snobė, kaip atrodė iš pradžių. Jie visi dirbo, kad užsidirbtų pra- 
gyvenimui; todėl viskas atrodė taip ypatinga. Čia nebuvo nė vieno, kuris, deja, 
būtų čia ir gimęs; ne, jie visi čia susirinko laisva valia. 

Ji buvo darbšti. Padirbėjusi dvi savaites sulaukė Gasparo pasiūlymo prisi- 
imti truputį daugiau atsakomybės — jai tektų rūpintis skalbinių spinta, už- 
sakinėti naują patalynę, tikrinti, ar visi skalbiniai grąžinti iš skalbyklos, žiūrėti, 
kad tarp skalbinių būtų įdėta kvapiųjų miltelių, ir panašiai. Aišku, už tai jai 
truputį pakeltų atlyginimą ir vietoj dviejų kartų per dieną galėtų valgyti tris 


kartus. Amelina mielai sutiko. Jai nebuvo svarbu, ar sunkiai ir kiek ilgai teks 

dirbti. Kartais dirbdavo 45i pamainas — pradėdavo auštant, o baigdavo vidur- 
naktį. Ji šliaužte nušliauždavo iki lovos labai pavargusi, bet patenkinta. Namai. 
Anksčiau niekada nesuprato, koks saldus gali būti jausmas užsidirbti teisę val- 
gyti ar miegoti. Kambarėlis buvo skurdus, paženklintas anksčiau čia gyvenusių 
darbuotojų, tačiau Amelinai tai nebuvo svarbu. Kambarėlis jos. Ji jį užsidirbo. 

Mergina pastebėjo ir daugiau dalykų. Daugeliu atvejų Pa/me 4'Or buvo 
kaip ir pats Haitis — po truputį, įtrūkis po įtrūkio, jis byrėjo. Byrėjo iš lėto, 
slydo kažkur, ko niekas negalėjo įvardyti. Ji ir pati matė, kad Pa/me 4'Or pri- 
traukdavo vis mažiau turistų. Skalbiniai, kaip ir ponios namuose, čia buvo nu- 
dėvėti; per pastaruosius metus nenupirkta naujų. Ant daugelio paklodžių ir 
pagalvių užvalkalų jau seniai buvo iširęs siuvinėtas paveiksliukas — palmė, ir 
jokios skalbimo priemonės negalėjo pašalinti žymių, likusių iškritus siūleliams. 
Rankšluosčiai visai nusidėvėję ir išskydę, o apartamentuose kaboję chalatai din- 
gę; darėsi vis sunkiau aprūpinti kambarius tualeto reikmenimis, dėl kurių Pa/me 
4'Or ir gavo teisę vadintis keturių žvaigždučių viešbučiu. Brangiąją miniatiūri- 
nių šampūno ir gaiviklio buteliukų slėptuvę Gasparas buvo įrengęs dideliame 
seife, savo kabinete. Be Rozalijos, Amelina buvo vienintelė darbuotoja, kuriai 
patikėjo slėptuvės raktą. 


Vieną rytą, likus kelioms savaitėms iki Kalėdų, valgykloje ji šluostė nuo 
stalų dulkes ir išgirdo kažką kalbant — lyg ir į ją kreiptųsi. 

— Ar man išties negresia būti aptarnautam? 

Amelina pakėlė nustebusias akis. Balso savininkas buvo vidutinio am- 
žiaus turistas, vienišas sėdintis verandoje. Ji padėjo dulkių šluostę ir nuskubėjo 
prie jo. 

— Atleiskite, pone, padavėja tikriausiai trumpam išėjo... — Ji dairėsi ap- 
linkui. Marselės niekur nesimatė. — Gal... gal aš galėčiau jums ko nors atnešti, 
pone? 

— Na, pirmiausia būtų visai neblogai papusryčiauti. Koks meniu? 

Amelina tylėjo. Pa/me 4'Or buvo gerai žinomas vienas triukas: Marselė 
arba Inesa, padavėjos iš Dominikos, išvardydavo visą ypatingųjų patiekalų sąra- 
šą, kantriai išklausydavo svečio užsakymo, o paskui paprasčiausiai atnešdavo tai, 
ką virėja sugebėdavo pagaminti. Dažniausiai keptą kiaušinienę su skrebučiais. 
Kartais, bet labai retai, duoninį ragelį ar du. 

— Manyčiau, kiaušinienė, pone, — nervindamasi atsakė Amelina. 

— A... Kaip ir aną kartą. Oi, na... vadinasi, kiaušinienės. Gal jums būtų 
nesunku atnešti dar ir kavos? O gal turėčiau kreiptis į kitą padalinį? 

Amelina nelabai suprato. Turistas trumpai ir nelinksmai nusijuokė. 


— Nekreipkite dėmesio. Aš beveik mėnesį mėginau patekti į Tautos rū- 
mus. Man visada būdavo sakoma, kad turiu kreiptis į kitą padalinį. Taigi pra- 
šyčiau kiaušinienės, kavos ir skrebučių. Jeigu neprieštarautumėt... 

— Ne, pone... aš... aš pranešiu virtuvei... — Amelina išskubėjo. 

Po dvidešimties minučių nuobodžiaujančio veido Inesa padėjo priešais jį 
lėkštę su kiaušiniene, dvi riekeles skrebučių ir mažytį kavos puodelį. Turistas 
viską suvalgė ir paliko šiek tiek arbatpinigių. Atsistojęs ir ketindamas eiti jis 
linktelėjo atsisukęs į Ameliną. 

— Visai neblogai, turint galvoje... 

Ką turint galvoje? Amelina neįstengė užčiuopti raudonveidžio žmogaus 
balta panama ir ilgomis samanų spalvos kelnėmis minties. Jis atrodė kaip... Ji 
suraukė kaktą. Jis... atrodė kaip turistas. Jis viską perskaitė jos veide. 

— Turint galvoje tai, kad pusryčiai tokie patys, kokie buvo vakar. Ir už- 
vakar. Tikriausiai ir užužvakar. 

Jis kilstelėjo Amelinai skrybėlę ir nusileido laiptais. Mergina spoksojo 
jam pavymui. Labai keista. Ji svarstė, iš kur jis galėtų būti. Prancūziškai kal- 
bėjo gerai, tačiau neatrodė, kad būtų prancūzas. Amerikietis? Ji nė nenutuokė. 
Amelina pakėlė dulkių šluostę ir vėl ėmėsi darbo. 

Kitą rytą jis sėdėjo prie to paties staliuko. Šį kartą užsakymą priėmė nuo- 
bodžiaujančio veido Marselė. Jis ir vėl kilstelėjo kepurę pastebėjęs Ameliną, 
kuri iš valgomojo stūmė vežimėlį su skalbiniais. Ji skubiai jam šyptelėjo sumi- 
šusi... Ko jis iš jos nori? 

Trečią rytą, trečią kartą stebėjusi, kaip priimamas užsakymas, kaip jai kils- 
telėjama kepuraitė, Amelina įsidrąsino prieiti prie jo staliuko ir paklausti, gal jis 
norėtų ragelio ar dar ko nors... Gal ji galėtų pakalbėti su virėja? 

— O, dėkui, ne... tiks ir kiaušinienė. Beje, labai malonu, kad paklausėte. 

— Na... nėra už ką dėkoti... — mikčiojo Amelina. Ji nežinojo, kaip su 
svečiais kalbėti. Viešbutyje darbavosi lyg užkulisiuose — viską stengėsi atlikti 
nepriekaištingai, kad jai nereikėtų su niekuo kalbėtis. Ji paskubėjo atsiprašyti ir 
beveik bėgte nubėgo į skalbyklą. 


Kitą rytą jis nepasirodė. Amelina nežinojo, ar apsidžiaugti, ar... ar ką? Gal 
Kalėdoms jis išvyko namo? Ji ir toliau skaičiavo paklodes. Net pati nustebo, kai 
per priešpiečius plepėdama su Rozalija pajuto, kad laksto akimis registracijos 
žurnalo puslapiais. Jeinas Bleikas. 26 kambarys. Anglas. Jo vardą ji pamatė antra- 
me puslapyje. Vadinasi, jis anglas? Ji dar niekada nebuvo mačiusi anglo. 

— Anąkart mačiau, kaip su juo šnekučiavaisi, — pasakė Rozalija dildy- 
dama nagus. 

Amelina akimirksniu išraudo. Ji kuo puikiausiai žinojo, ką Rozalija turi 
galvoje. 

— Aš? Oi, ne... na, tik... jis kažko norėjo... aš tik... 

— Viskas gerai. Juk Žinai, kad turi teisę kalbėtis su svečiais. Tiesą sakant, 
Gasparas tai net skatina, — tai pasakiusi ji ėmė kalbėti tyliau. — Būna ir vieni- 
šų svečių. Tai geras būdas šiek tiek prisidurti iš šalies. 

Amelina įsmeigė į ją akis. 

— O... apie ką tu kalbi? 

— Ai, liaukis... nevaidink nustebusios. Nori pasakyti, kad nenutuoki, kas 
čia dedasi? 

— Taip... nenutuokiu. Tai ne mano reikalas. 

— Puiku. — Rozalija nutaisė įprastą nuobodžiaujančio žmogaus išraišką. 
Ji vėl ėmėsi nagų. — Pamiršk, ką sakiau. Tik pamaniau, kad susidomėsi galimy- 
be prisidurti iš šalies. Mes visos prisiduriame. 

— Na, o aš — ne, — pabrėžtinai oficialiai atsakė Amelina. 

— Ir gerai. Pamiršk. 


Po šio pokalbio jų santykiai kiek atvėso. Staiga Pa/me 4'Or Amelina iš- 
vydo įvairiausių dalykų, kurių anksčiau nebuvo iki galo supratusi, o gal tik 
nenorėjo suprasti. Dabar jai paaiškėjo, kodėl vidury dienos ilgam kažkur 
dingdavo Marselė ir Inesa; ji matydavo, kaip Rozalija kartais išeidavo iš vieš- 
bučio lydėdama neseniai čia apsigyvenus; svečią. Gasparas apsimetė nematąs, 
kas dedasi po jo stogu. Gal tikrai, kaip buvo užsiminusi Rozalija, jis skatino 
tokius dalykus? Net Amelinai buvo aišku, kad verslui tai padeda. Akivaizdu, 
jog gyventi tampa vis sunkiau. Čia, aukštumoje, Pesjonvilyje, kur vėsiau ir veši 
sodai, kur Žydi vyšniniai ir rožiniai bugenvilijų krūmai, kur siūruoja grakščios 
palmės, lengva pamiršti apie tai, kas vyksta kalno papėdėje. Marchė de Fer ir 
Feuilles de Carrefour lūšnynuose lėtai kaito įtampos ir nepasitenkinimo parako 
statinė. Žinios apie tai pasiekdavo ir viešbutį — kartą gandus atnešė vienas 
apstulbęs svečias: bare pasirodė tonton makutai ir visus sumušė, tarp jų ir patį 
svečią, kuriam vargais negalais pavyko pasprukti. Dažniausiai toks svečias per 
kelias minutes susikraudavo daiktus ir dingdavo iš Haičio, mėgindamas išveng- 
ti po dangčiu kunkuliuojančio pragaro. Amelina klausydavosi tų kalbų, tačiau 
niekaip negalėdavo susieti begsiplieskiančio pragaro fen, apačioje, su nykstančia 
prabanga čia, viršuje. Tarsi Haitis iš tikrųjų būtų dvi šalys, keliaujančios dviem 
vienas šalia kito bėgančiais keliais. Tačiau kartkartėmis, kaip parodė pokalbis su 
Rozalija, tie keliai susikirsdavo. Amelina užsimerkdavo ir užsikimšdavo ausis. 
Jai pakako ir savų rūpesčių. 

Likus savaitei iki Kalėdų valgykloje, tarp palmių lapijos ir paveikslų, 
vėl pasirodė pažįstamas veidas. Jeinas Bleikas sugrįžo. Jis su ja pasisveiki- 
no senamadiškai, oriai, labai mandagiai; Amelinai iškart užkaito skruostai. 
Atsakinėdama į jo klausimus ir slapta vildamasi, kad Inesa rūpinasi — visomis 
šio žodžio prasmėmis — kitu svečiu, mergina juto įbestą Rozalijos žvilgsnį 
— tikriausiai dabar ji iš jos šaiposi. Jeigu Inesos nebūtų, Amelina rastų dingstį 
ilgėliau čia pasisukioti, pasiklausyti melodingo jo balso, klausinėjančio šio to 
apie Port o Prensą ir jai pažįstamas vietas. Ji nebuvo pratusi, kad su ja kas taip 
kalbėtų. Paskutinis žmogus, su kuriuo ji, galima sakyti, daugmaž padoriai kal- 
bėjosi, buvo Laura. Ji ėmė tankiai mirksėti. Netikėtai Amelinos akys pritvinko 
ašarų, ir ji kone bėgte nubėgo nuo stalelio. 


Kitą rytą Amelina pamatė jį sėdintį balkone ir žvelgiantį į kalno atšlaitę. 
Jis kažką rašė į nedidelį juodą bloknotą, kurį, ji matė, nešiodavosi visur, kad ir 
kur ėjo. Ji stabtelėjo, bet paskui priėjo prie jo stalelio. 

— Labas rytas, pone, — pratarė Amelina vildamasi, kad jos balsas nu- 
skambės nesuvirpėjęs. 

— O! Mūsiškė mergina su perlo auskaru, — jis nusišypsojo Amelinai. Ji 
žvelgė į vyrą nieko nesuprasdama. — Vermejeris. Olandų tapytojas. Jis nutapė 
jauną tarnaitę. Su perlo auskaru, visai kaip jūsų. 

Amelina kilstelėjo ranką prie Lauros dovanotų auskarų. Šešioliktojo 
gimtadienio proga Laurai juos padovanojo Regina, bet Laura juos vėl supa- 
kavo ir padovanojo Amelinai. Amelina niekada jų neišsisegdavo. Juokinga, bet 
ji pasijuto labai pamaloninta; palietė abu ausų spenelius. Staiga panoro daugiau 
išgirsti apie Vermejerį ir tarnaitę. 

Keturiasdešimt ketverių metų Jeinas Bleikas, sveikstantis alkoholikas, 
žlugęs rašytojas, besistengiantis vėl grįžti į visavertį gyvenimą, pastatė kavos 
puodelį ir stebėjo tarp stalų šmėžuojančią jauną kambarinę. Kambarinė jį su- 
intrigavo. Amelina. Ji sakė neturinti pavardės. Ji visai neseniai pradėjo dirbti 
nuostabiai nublankusiame Pa/me 4'Or. Vos prisiminęs šį pavadinimą imdavo 
kikenti. Auksinė palmė... Čia nebuvo jokio aukso, nieko, kas būtų panašu į 
palmę. Akivaizdu, kad ši sena, gerokai apšepusi kolonijinio stiliaus fazenda yra 

mačiusi ir geresnių dienų. Viešbutyje tvyrojo vos juntamos nevilties atmosfera 
— beje, kaip ir visoje šalyje. Tarsi ori, sena našlė, viešbutis stengėsi iš visų jėgų: 
pavyzdžiui, kiekvieną vakarą apačioje esančiame bare pianinu grojo pagyvenęs 
vyriškis, taip pat čia niekada netrūkdavo išties puikių vynų. Kita vertus, dažnai 
užsikimšdavo tualetai ir kas antrą vakarą dingdavo elektra. Padavėjos buvo 
gražios ir dažnai gana lengvai paperkamos. Kad ir toji registratūroje — kartą 
ar du ji aiškiai parodė, kad jis iš jos gali tikėtis gerokai daugiau nei kas antrą 
dieną keičiamų rankšluosčių... Jam tereikėjo tarti žodelį. Jis atsiduso. Šito jam 
mažiausiai reikėjo. Tačiau Amelina... jau visai kas kita. Ji kažkuo ypatinga. Jis 
tarėsi girdįs suirzusios buvusios žmonos žodžius: O Jeinai, jos visada būna kuo 
nors ypatingos. Kiekviena prakeiktoji vis kuo nors ypatinga. Bet tai tiesa. Ji nėra 
graži, ne tokia, kaip toji mergina registratūroje. Na, bent jau nekrenta į akis. 
Tačiau kuo ilgiau į ją žiūri, kuo daugiau kalbiesi, tuo patrauklesnė ji atrodo. 
Smulkus, pailgas veidelis, smalsios, gyvos akys, graži burna, ypač tada, kai šyp- 
sosi, gražūs dantys, — tokius dažniausiai turi salos gyventojai, — tarsi eilė baltų 
perlų. Jis perbraukė liežuviu per savo dantis — dabar jam tenka mokėti už ilgus 
nepriežiūros metus. Visada atsirasdavo kokių nors blogybių. Jo mintys vėl ėmė 
suktis apie Ameliną. Ir figūrėlė jos nuostabi. Gal kiek smulkoka. O Jeinai, vėl 
griežtai papriekaištavo Vivos balsas. Jis ir vėl atsiduso. Ne, dabar jam mažiau- 
siai reikia merginos. Jis buvo įsipareigojęs parašyti apie Haitų; Balardo žodžiais 
tariant, jam reikėtų sukurpti „kokią nors kvailą tropinę situacijų komediją“, o jo 
redaktorius jau skambina iš Londono, nekantraudamas išvysti juodraštį, kelis 
puslapius, keliais žodžiais nusakytą sumanymą... tik pačią idėją... 5ef ką, kas 
patvirtintų, kad jis dirba, o ne geria, kad HarmondBat/erwort neapsiriko juo pa- 
sitikėdama. 

Tik bėda, kad jis jau keturis mėnesius gyvena tropinėje situacijų kome- 
dijoje, bet vis dar nėra plunksna palietęs popieriaus. Dėl to šiek tiek kaltas 
karštis. Jis išsunkia viską — taip pat ir norą dirbti. Pirmas kelias savaites Jeinas 
tenkinosi paprastu stebėjimu. Kiekvieną rytą kulniuodavo į miestą. Į miestą. 
Galbūt šį pasakymą galima traktuoti kaip eufemizmą. Port o Prensas nėra 
miestas. Port o Prensas — išdrikusi, chaotiška netvarka. Ant kiekvieno gatvės 
kampo — elgetos; atvirais visureigiais važinėja makutai, jiems vos pasirodžius 
išsibėgioja viščiukai, gatvės prekeiviai ir pėstieji; pakelės kioskai, kuriuose po 
plieskiančia saule parduodama viskas, išskyrus, žinoma, tai, ką susigundytum 
pirkti... Jis net pamėgino patekti į Tautos rūmus, tačiau visa tai virto farsu. 
J; stumdė iš departamento į departamentą — iš miesto valdžios atstovų 
spaudai kabineto į Informacijos ministerijos protokolų skyrių (dar vienas 
klaidingai vartojamas pavadinimas), nuo užsienio reikalų ministro sekreto- 
riaus — pas krašto apsaugos ministro padėjėją... Sąrašą būtų galima tęsti be 

galo. Galiausiai jam teko pripažinti pralaimėjimą. Jo nė neketinama įsileisti. 
Aklavietė. Istorijos pabaiga. 

Kita vertus, aišku, jokia ne pabaiga. Jam reikia parašyti knygą. Po trijų 
mėnesių, praleistų Haityje, šalyje, turėjusioje jam įkvėpti ne tik norą rašyti, 
bet ir troškimą parašyti knygą, kuri galėtų išgelbėti žlungančią jo karjerą, 
atgaivinti jaudinantį Piterio pasitikėjimą juo ir įtikinti nelemtą jo leidėją 
HarmondButterworth išleisti dar vieną neabejotinai reikšmingą skandalingą 
leidinį... nieko nenutiko. Nieko. Iš siaubingo Olofsono viešbučio kalno papė- 
dėje (iš to, kuriame Grinas parašė „Komediantus“, nors Jeinui buvo sunku net 
įsivaizduoti... o gal tais laikais viešbutis atrodė geriau?) jis išsikėlė į kalno viršū- 
nėje įsikūrusį maloniai grakštų Pa/me 4'Or viešbutį, vildamasis, kad pasikeitęs 
oras ir peizažas jį įkvėps, bet, kaip ir buvo galima numanyti, jam teko pripažinti, 
jog labiausiai jį įkvėpė čia sutikta nelaboji kambarinė. Na, kiek beviltiškai susi- 
klosčiusi situacija? Nors, mąstė jis, stebėdamas ją nueinančią, gal viskas ir nėra 
taip kvaila, kaip atrodo. Įpykęs Piteris jo paklausė, kada, jo manymu, jis galėtų 
ką nors — bet ką — parašyti, ir jis atsakė, jog jam sunku įsilieti į Haičio gyveni- 
mą — jis vis dar jaučiasi kaip prašalaitis. Haitis visai čia pat, bet jam sunku rasti 
būdą įsigauti giliau. Tačiau dabar liekna, daili kambarinė sužadino jo smalsumą, 
ir jis pirmą kartą susimąstė apie tai, kad galbūt tą būdą rado. Ne įsigauti ; jg 
— ne ne, jis nežaidžia žodžiais, bet fer ją įsigauti į Haitį. Nors, svarstė jis, pir- 
masis variantas irgi būtų neblogas pasirinkimas... Jis ryžtingai užvertė bloknotą. 
Neik ten. Prašau. Daugiau nereikia. Daugiau niekada... 


ŽŽ 


Čikagoje buvo gruodis, orai nepastovūs, kas savaitę vis šalo. Būdavo dienų, 
kai vėjas pūsdavo nuo ežero, ir Laura drebėdavo apsivilkusi plonyčiais megz- 
tukais ir medvilniniais sijonais. Ji jautėsi taip, tarsi skęstų vis giliau; niekada 
neįsivaizdavo, kad įmanoma taip giliai nugrimzti. Blogiausia būdavo rytais. 
Ji ėmė bijoti užmigti, nes tai reiškė, kad ji nubus anksti, kai dar tvyro pilkšva 
prieblanda, kai ateitis atrodo juoda, tiesiog dusinanti juodumu. Ji neįstengė 
liautis nerimavusi dėl to, kas atsitiks praėjus gegužei, kai gims kūdikis. Visą 
dieną prasėdėdavo prie televizoriaus, užspeista tyliame neiššifruojamų garsų 
burbule, priblokšta chaoso, į kurį pati pavertė savo gyvenimą. Beveik neįma- 
noma patikėti, kad per keturis mėnesius jos pasaulis apsivertė aukštyn kojomis, 
ir dėl visko kalta tik ji. Ji negalėjo patikėti, kad buvo tokia kvaila. Kas tą dieną 
ją pastūmėjo eiti su Delrojumi? Kodėl ji nepasielgė taip, kaip Regina, kodėl 
neįstengė tiesiog nekreipti į jį dėmesio? Ar tiesa tai, apie ką visi kalba? Kad 


89 


ji tokia pati kaip Bela? Tikra bausmė buvo vien matyti šią palaužtą, beviltišką 
moterį, į kurią pavirto Bela; ar gali būti, kad ir ji galiausiai tokia taps? Laurą 
nupurtė šiurpas vien apie tai pagalvojus. Kartą ar du sėdėdama ant įdubusios 
purpurinės sofos ir bukai žiūrėdama į televizoriaus ekraną ji pastebėjo, kad 
Bela rengiasi išeiti — prie kambario kampe įgrūsto stalelio ji atsinešė plastikinį 
maišelį, kuriame laikė kosmetikos priemones, ir ėmė, jos žodžiais tariant, „piešti 
sau veidą“: vienoje rankoje laikė cigaretę, o kitoje — blakstienų tušo šepetėlį. 
Tokiomis akimirkomis Laura pastebėdavo iš po pudros sluoksnio blykstelintį 
grožį, apie kurį visi kalbėdavo — miklus flirtuojantis galvos krestelėjimas, į ją 
nukreiptas padūmavusių pilkšvai žalsvų akių žvilgsnis, ties kulkšnimis ir keliais 
elegantiškai lieknos kojos... Visą šį grožį Bela lengvabūdiškai pražudė. Laura 
vėl nusisuko į televizorių, bet ekrane judančius siluetus suliejo plonytė ašarų 
skraistė. Jai taip negali nutikti, tiesa? 


Vieną vakarą, praėjus kelioms dienoms po varganiausių Kalėdų, kokias 
tik Laura prisiminė, kai lauke temperatūra nukrito žemiau nulio, o ji gulėjo 
lovoje mėgindama kaip nors sušilti, išgirdo, kaip trinktelėjo laukujės durys ir 
koridoriuje nugriaudėjo piktas vyro balsas. Ji išgirdo, kaip Bela nušlumščiojo 
į savo kambarį ir užtrenkė duris. Kelias sekundes buvo tylu, o paskui staiga su 
trenksmu nuo vyrių nukrito išspirtos durys. Besidaužančia širdimi Laura atsi- 
sėdo lovoje. Maldaujantis Belos balsas... paskui kažkas trinktelėjo į sieną. Ji 
tebesėdėjo baimindamasi lipti iš lovos, bet kartu ir bijodama dėl motinos. Vyro 
balsas aidėjo dar kelias minutes — žodžių Laura nesuprato, tačiau suvokė jų 
prasmę. „Suknista kekšė. Niekas daugiau, tik pigi, šlykšti kekšė.“ Ji užsimerkė. 
Kekšė. Laura iškart suprato, ką tai reiškia. Bela yra kekšė. Tada ji išgirdo, kaip 
kažkas garsiai atplėšė buto duris, paskui su trenksmu jas uždarė. Įsivyravo sle- 
gianti tyla. Laura išsliuogė iš lovos, ant atsikišusio kieto pilvo užsitempė chalatą 
ir pravėrė duris. Ji girdėjo, kaip savo kambaryje rauda Bela. Įėjusi į kambarį rado 
motiną ant grindų, pusiau gulomis, pusiau sėdomis atsirėmusią į nepaklotą lovą. 
Kambarys dvokė alkoholiu, cigaretėmis ir pigiais kvepalais. Laurai rietė nosį, 
kai ji nerangiai pasilenkė prie Belos. 

— Maman, ar tau viskas gerai? — paklausė ji. Kambaryje buvo tamsu. 
Ji nenorėjo degti šviesos, bijodama to, ką gali pamatyti. Belos rauda — bjau- 
rūs, kimūs garsai, sklindantys tam vyrui išėjus staiga įsivyravusioje tyloje. — 
Maman? — dar kartą tarstelėjo ji. Bela lyg sudejavo, o Laurai ištiesus ranką 
ir palietus jos veidą, krūptelėjo. Atitraukusi ranką Laura pajuto, kad delnas 
lipnus. Ji nervingai krenkštelėjo. — Ar galiu uždegti šviesą? — paklausė ranka 


jau grabinėdama prie lovos buvusio jungiklio. Staiga kambarį užliejo šviesa, 

Bela instinktyviai nusuko galvą. Laura pažvelgė į ją ir aiktelėjo. — Oi, m2a- 
man, — sušnabždėjo ji. 

Bela buvo stipriai sumušta. Viena akis primerkta, kita ištinusi, išburkusi, 
ant skruosto matėsi bjaurus rumbas — ant nelygios, ašarų išvagotos odos likęs 
gana ryškus sagties įspaudas. Jos burna kraujavo; akivaizdu, vyras skėlė jai an- 
tausį... beje, stiprų. 

— Nereikia... — gūždamasi prabilo Bela. 

— Viskas gerai. Ššš. Štai, leisk, nušluostysiu... — Laura stengėsi ją pakel- 
ti. — Atnešiu kokią šluostę... 

Bela nieko neatsakė. Jos galva nusviro ant krūtinės. Ji buvo labai girta. 
Palikusi ją Laura nubėgo į vonią ir susirado frotinį rankšluostį. Atsukusi čiau- 
pą, kelias minutėles palaikė rankšluostį po karštu vandeniu ir grįžo į kambarį. 
Atsiklaupusi prie motinos, švelniai ir kruopščiai nuplovė kraują ir purvą. 

— Na, maman... pasistenk atsistoti. Nagi, — įkalbinėjo ji motiną, steng- 
damasi ją pakelti. Bela jai buvo per sunki, ypač dabar. Ji pakišo rankas motinai 
po pažastimis ir stengėsi ją priversti išsilaikyti ant kojų. — Gerai... dabar statyk 
koją čia... štai taip... ir kitą. 

Verkdama ir kažką nerišliai murmėdama Bela galiausiai buvo įkalbėta 
stovėti. Ji stovėjo nejudėdama, skruostais ritosi ašaros; Laura ją nurengė ir pa- 
dėjo atsigulti į lovą. Patraukusi antklodę, atsisėdo ant lovos krašto ir Žiūrėjo į 
motiną, kol vis gilėjantis parpiantis jos kvėpavimas paliudijo, kad Bela užmigo. 
Laura susuko į gniutulą purvinus drabužius ir išnešė juos į koridorių, tik kartą 
atsigręžusi, kad užgesintų šviesą. 

Grįžusi į savo kambarį, ji įlipo į lovą. Niekada, šnabždėjo užsimerkusi, 
mėgindama kvėpuoti tolygiai. Niekada. Niekada iki tiek nenusirisiu. Vai Laura 
sau kartojo be paliovos. Kad ir kas jai atsitiktų — atgalia ranka ji palietė pilvą, 
— niekada nepuls taip žemai kaip Bela. 


Tą vakarą pasikeitė viskas. Pamačiusi tokį Belos nuosmukį, Laura tarėsi 
metusi baugų žvilgsnį į ateitį ir tvirtai pasiryžo, jog jai taip niekada nenutiks. 
Jai reikia ištrūkti. Pirmiausia reikia išmokti anglų kalbą. Kūdikis turėjo gimti 
gegužės pradžioje, vadinasi, ji turi keturis mėnesius, per kuriuos teks susigrumti 
su keista ir sunkia kalba. Be šios kalbos jos ateitis baigsis nė neprasidėjusi. 

Apsiginklavusi tik žodynu, ji ėmėsi vienintelio dalyko, kurį išmanė 
— dieną naktį žiūrėjo televizorių prisiversdama mokytis. Elementarių anglų 
kalbos žinių buvo įgijusi mokykloje; sėdėjimas priešais televizorių su parkeriu 
ir popieriaus lapu rankose šiek tiek priminė mokyklą. Ji sutramdė save, pajutusi 
atplūdusią nostalgiją, kai prisiminė ankstesnį gyvenimą, ir iš visų jėgų susitelkė 

į laukiančią užduotį. Vos pajutusi grėsmingai artėjantį vienatvės skausmą ir 
neviltį, pagalvodavo apie Ameliną. Narsioji mažoji Amelina. Ji padarė tai, ko 
niekas iš jos nesitikėjo — ji išėjo ir dabar pati kuriasi gyvenimą. Ir Laurai taip 
reikėtų. 

Ji įjungė televizorių ir įsistebeilijo į ekraną. Ką tik prasidėjo Žinios. 
Sutelkusi visą dėmesį ji suraukusi kaktą įstengė suvokti, kad kažkuriame pa- 
saulio krašte nutiko kažkas baisaus... Libane. Beirute. A, Libane. Ji žiūrėjo, kaip 
neabejotinai šokiruoti reporteriai ima interviu iš vieno jaunuolio. Ji nesuprato, 
ką jis kalba, tačiau ją pribloškė jo akyse liepsnojantis įtūžis. Jis, atrodo, nekreipė 
jokio dėmesio į televizijos reportažų autoriams galiojančias taisykles ir piktai 
gestikuliavo rodydamas į gyvenvietes, į kurias net fotoreporteriai nenorėjo už- 
sukti. Įsiutusi, negalėdama suvokti, kas ten dedasi, ji išjungė televizorių. 

— Sveikas. Ar Stivas yra? — po pusantro mėnesio Melani tebejuto nejti- 
kėtinai malonų virpuliuką, kai priėjo prie „Purpurinių palmių“ barą saugančio 
apsaugininko ir pasiteiravo Stivo. 

— Užeik, Melani. 

Štai dar vienas jaudinantis pasakymas. Jie visi žino jos vardą. Ji paskubo- 
mis nusišypsojo Maikiui, milžinui airiui, buvusiam boksininkui, ir įėjo vidun. 
Baras buvo sausakimšas kaip visada. Kad ir ką Stivas di Markas būtų veikęs Los 
Andžele per tuos penkiolika metų, ši paskutinioji jo veikla, be jokių abejonių, 
pati sėkmingiausia. Jis jai sakė, kad Los Andžele dvi savaitės naujam restoranui 
yra labai ilgas laikotarpis; jis dirba jau šešias savaites, ir kiekvieną dieną — per 
pusryčius, pietus ir vakarienę — užsakymų sulaukia daugiau nei turi staliukų. 
Formulė paprasta: naujoviškas, modernus interjeras iš natūralių poliruotų me- 
džiagų, sušvelnintas baltos odos sėdynių, ryškios dirbtinės purpurinės palmės ir 
geras, paprastas, visiems amerikiečiams įprastas maistas. Oi, ir dar gera muzika. 
Savaitgaliais čia sukiodavosi keli patys geriausi Los Andželo diskotekų vedėjai, 
mėgaudamiesi moderniu baru ir šauniais jo lankytojais. Atmosfera buvo leng- 
va, nerūpestinga, bet kartu dvelkė nepaprasta elegancija. Stivas pasikvietė porą 
šimtų supermodelių ir jaunų aktorių, o jų lankymasis bare garantavo stilingų, 
ultramadingų aktorių ir šiaip įtakingų miesto asmenų vizitus; tokių Žmonių 
buvimas garantavo Gražių Žmonių lankymąsi... Atrodė, viskas taip ir tęsis 
— tarsi begalinis nuostabių, besišypsančių, sėkmės lydimų žmonių judėjimas. 
Taigi ji — viena tų žmonių. Ji, Melani. Graži, jauna Stivo di Marko mergina. 
Niekas nė neužsiminė apie jos tėvą. Būdavo ir tokių dienų, kai ji net negalėdavo 

patikėti, kad visa tai nutiko jai. Po to pirmo „Purpurinių palmių“ baro atidary- 
mo vakaro, kai jis ją nusivedė ant stogo pasižiūrėti Beverli Hilso žiburių ir pa- 
bučiavo G/en/ive: kvepiančiomis lūpomis, Melani pasijuto įsimylėjusi iki ausų. 
Neabejotinai absoliučiai įsimylėjusi. Rudis paprasčiausiai nebeegzistavo. Stivas 


di Markas buvo tikras pinigas. Tikras vyras. Jos vyras. 


Melani įėjus į kabinetą, Stivas kalbėjo telefonu. Stivo kabinetas — tai 
milžiniškas baltas kambarys antrame aukšte su didžiuliu stikliniu darbo stalu, 
dviem baltomis sukamosiomis kėdėmis ir indauja; daugiau beveik nieko. Kartais 
Melani šaudavo galvon mintis, kaip jis gali vadovauti restoranui sėdėdamas 
prie neįtikėtinai tvarkingo stalo, ant kurio beveik nieko nebuvo, išskyrus baltą 
telefoną. Ji niekada jo nebuvo mačiusi virtuvėje ar tame aukšte, kuriame buvo 
restoranas; jis tik išberdavo visus nurodymus į telefono ragelį. Jo personalas 
buvo neįtikėtinai gausus — vairuotojai, pasiuntinukai, asmeniniai sekretoriai, 
„tvarkytojai“, žmonės, kurie „jam viską parūpina“. „Tegu man parūpina“ — vie- 
na mėgstamiausių Stivo frazių. Tegu man parūpina Spaiką prie telefono. Tegu 
man parūpina kavos. Tegu kas nors tuo pasirūpina. Tegu man eina iš čia po velnių. 
Aplink jį tarsi plaštakės nuolat pleveno ištisa armija žmonių, pasirengusių kaip 
tik taip ir padaryti. Nenorėdama trukdyti pokalbio, ji mostelėjo jam ranka. 

— Labas. Minutėlę, gerai? — Jai įėjus Stivas nenutraukė pokalbio. Tasai, 
su kuriuo jis kalbėjosi telefonu, beveik visą laiką tylėjo; daugiausia šnekėjo 
Stivas. Kalba sukosi apie neteisingai nurodytu adresu nukeliavusią siuntą. — 
Viską sutvarkyk, po velnių, girdi? Daugiau nieko nenoriu girdėti. Tiesiog imk 
ir sutvarkyk, drauguži. — Neatsisveikinęs jis padėjo telefono ragelį ir mostelėjo 
jai kviesdamas prieiti. — Eikš. — Jis patapšnojo per stiklinį stalviršį šalia savęs. 
Melani dvejojo. Tikriausiai jis neprašo jos sėstis ant stalo? — Gali drąsiai sėstis, 
mieloji, — pasakė jis, perskaitęs jos mintis. — Nesuduš. Aš irgi ant jo sėdžiu, 
nors sveriu tikriausiai dvigubai daugiau už tave. 

— Gerai. 

Melani kiek drovėdamasi timptelėjo suknelę ir nutūpė ant kraštelio. 
Stivas uždėjo vieną ranką ant nuogos jos šlaunies, o kita vėl paėmė telefoną. 
Tikriausiai kažkas jam mirtinai įgriso. Jam klausantis į kitą ragelį kažką kal- 
bančio Žmogaus, nervingai trukčiojo skruosto raumuo. Viso pokalbio metu 
mergina matė tik jo veidą. Ji pagalvojo, jog galėtų jį taip tyrinėti amžinybę 
— glostyti akimis iškilumus ir įlinkius, tankias, akis išryškinančias apatines 
blakstienas, skruostikaulius apėjusių šerelių šešėliavimą ir tvarkingą, kruopščiai 
apskustą ir apkirptą trikampę barzdelę ant smakro. Tarp tamsiai rudų plaukelių 
matėsi viena kita žila dėmelė. Melani negalėjo paaiškinti, kodėl taip yra, tačiau 

žvelgdama į tas dėmeles ji pajusdavo atplūstančias neįtikėtinai jaudinančias 
malonumo bangas. Stivas di Markas nebuvo panašus į jokį kitą kada nors jos 
pažinotą žmogų. Įžūlokas, pasitikintis, velniškai greitas ir netoleruojantis jokių 
klaidų. Niekas neprasprūsdavo pro jo akis, absoliučiai niekas. Iš kito kambario 
galo jis sugebėdavo pastebėti naują lūpų dažų spalvą ar užuosti naujus kvepalus, 
duoti nurodymus telefonu ir skaičiuoti plytos storio dolerių pluoštą... ir viską 
vienu metu. Šimtus kartų per dieną ji klausdavo savęs, kokį velnią jis joje pa- 
matė. Tina menkai kuo tegalėjo padėti. 

— Jam patinka jaunos gražios merginos, — atsakė ji, kai Melani jos pa- 
klausė. — Tu esi jauna. Tu — graži. Tu jam patinki. Nekomplikuok padėties. 

— Bet ar tu manai, kad aš jam pažinku? Kad tikrai patinku? — vos ne kas 
minutę klausinėjo Melani. 

— Brangute, iš kur galiu žinoti? Tu jo paklausk. 

— Bet juk sakei... prisimeni? Turiu išmokti žaisti. Šauniai žaisti. 

— Tai ir žaisk šauniai. Liaukis jaudintis. Jeigu jam nebepatiksi, jis tau pa- 
sakys. 

— Bet aš jaučiuosi tokia... bejėgė. 

— Ir es: bejėgė. Jos visos tokios. 

— Jos? K... kiek jų yra?.. 

— Žaisk šauniai, Mela. Žaisk šauniai. 


— Kaip? 


— Apvyniok aplink tą suknistą gyvatę ir išsiųsk, — šaltu balsu kalbėjo 
Stivas. Melani suakmenėjo atplėšusi nuo jo veido akis. Apie ką jis kalba? Ji su- 
nerimusi nužvelgė vyrą. Jis tebekalbėjo ramiu, bet bauginamu tonu. — Iš kur, 
po velnių, galiu žinoti? — urzgė į ragelį. — Ar aš panašus į suknistą zoologijos 
sodo šeimininką? Parūpink gyvatę. Bet kokią gyvatę, — jis padėjo ragelį ir pa- 
žvelgė į ją bereikšmiu veidu. 

Melani į jį žiūrėdama suraukė nosį. 

— Gyva/ę? — pakartojo ji vyptelėjusi. — Kam tau reikalinga gyvatė? Tu 
kalbi rimtai? 

— Mažyte, aš visada kalbu rimtai. 

Stivo ranka jos šlaunimi kilo vis aukščiau. Melani pasijuto tuoj sutirpsianti. 

— Bet ką... ką ketini daryti su... gyvate? 

— Nesuk sau galvos. — Stivo ranka ir toliau ją glamonėjo. — Na, ar apsi- 
sprendei, kur šįvakar norėtum nueiti? 

— Ne... tiesą sakant, dar ne. Pamaniau... na, juk galima ir pasilikti, tie- 
sa? — Melani sulaikė kvapą. Pasi/ikti — kvailas vaikiškas eufemizmas, reiškian- 

tis pasimylėjimą; būdama šalia jo ji tik tiek ir teįstengdavo sumąstyti. Pakako 
vienintelio jo prisilietimo prie nuogo kūno, kad jai pasidarytų silpna ir ji pultų 
prieš jį ant kelių. 

— Negaliu, meilute. Juk žinai, kad turiu nuolat rodytis mieste. 

Melani atsiduso. Tai dar vienas dalykas, kurio ji negalėjo suprasti mąs- 
tydama apie Stivą di Marką. Ji buvo pratusi prie žmonių, kurie 2en0rėjo būti 
matomi; patys anksčiausi jos prisiminimai susiję su pastangomis pabėgti nuo 
paparacų, o ne pulti jiems į glėbį. Tėvas juos vadino pasaulio padugnėmis, ypač 
tada, kai paparacai jį užtikdavo susiklosčius kompromituojančioms situacijoms. 
Melani buvo įpratusi prie fotoaparatų blyksčių, prie ją atpažįstančių žvilgsnių, 
ypač Londone, ir beveik nė nepastebėdavo, kad šalia — fotografai. Kita vertus, 
atrodė, kad Stivas nekreipia dėmesio į tai, ar fotografai jį mato, ar ne; ne jie 
jam rūpėjo. Tačiau Melani vis dar neįstengė išsiaiškinti ko jam reikia. Žmonių, 
lengvabūdiškai atsakydavo jis. Tinkamų žmonių. Tokie žmonės buvo reikalingi 
restoranui. Ji negalėjo išsiaiškinti kodėl. 

— Net nežinau. Gal eikime į „Pinafariną“? Žinai, kur netoli Beverlio centro. 

— Gera mintis. Verta konkuruoti. — Jis atstūmė kėdę ir atsistojo. — Graži 
suknelė, — pratarė paliesdamas suknelės sijono kraštą. — Puikios kojos. 

Melani pamanė, kad jai tuoj sprogs širdis. Ji nuslydo nuo stiklinio stalo ir 
klusniai sekdama jam iš paskos išėjo iš kambario. 


Kai Stivo vairuotojas sustojo prie jo namų Holivud Hilse, buvo šiek tiek 
po trijų nakties. Melani beveik miegojo, jos galva kadaravo tarp Stivo peties ir 
kaklo. Jis, žinoma, su kažkuo tyliai kalbėjo telefonu; Stivo pašnekovas mažai ką 
ir sakė, išskyrus kas minutę kartojamą „taip“. Jo oda dvelkė prabangiu losjonu 
ir išskalbtų marškinių krakmolu. Pirštais jis braukė per nuogą Melani petį, ir 
nuo jo prisilietimų jai dilgčiojo kirkšnį. Ji buvo lengvai apsvaigusi — po trečio 
kokteilio liovėsi skaičiavusi, tačiau Stivas budriai stebėjo, kad Melani „nepersi- 
stengtų“. Jau per antrą pasimatymą pasakė jai negalįs pakęsti girtų merginų. Jis 
negali pakęsti nesivaldančių žmonių. 

— Eime, Mela, — pasakė jis automobiliui sustojus. — Kokia tu lengva, 
eikš. Lipam. — Jis apkabino ją per liemenį ir padėjo išlipti iš automobilio. — 
Atvažiuok po valandos, — paliepė vairuotojui. — Parveši ją namo. 

— Gal galėčiau pasilikti?.. — mieguistu balsu paklausė Melani. 

Ir dar vienas smagus dalykas kalbant apie Stivą — jis niekada jai neleisdavo 
pasilikti nakčiai, kad ir kaip vėlai jie grįžtų. Jis negalėjo miegoti su kuo nors kitu 
vienoje lovoje. 

— Atvažiuok po pusantros valandos. 

Jis paėmė Melani už rankos ir prisitraukė arčiau savęs. Stivas nesivargino 
jai atsakydamas. 


Ji beveik nepajuto, kaip jis atitraukė suknelės užtrauktuką. Drabužis nu- 
slydo, ir ji stovėjo prieš Stivą pusnuogė. Oras keistai kvepėjo — Melani suprato, 
kad jis rūko marihuaną. Jis padavė jai suktinukę. Mergina atsargiai patraukė. 
Aišku, ji buvo rūkiusi mokykloje, bet, tiesą sakant, jai nepatiko. Paskui tik skau- 
dėjo galvą, ir nieko daugiau. Tačiau dabar, kai priešais ją ant baltos odinės sofos 
sėdi Stivas, kai savitvarda išsiskiriantis jo veidas mažumėlę atsipalaidavo, jai 
truktelėjus pirmą kartą, o paskui dar vieną... viskas atrodė kitaip. Stivas paėmė 
iš jos suktinukę ir atsargiai padėjo. Ji tebestovėjo priešais jį lengvai svyruodama, 
jausdama atplūstančią malonią šilumą, laukdama to, kas dabar bus. 

— Eikš, — pamojo jai Stivas. 

Ji susmuko ant kelių dar greičiau besidaužančia širdimi; Stivas lėtai segėsi 
diržą, paskui suėmė pirštais jos smakrą. Savitvarda. Labiau už viską jam patiko 
valdytis. Melani stebėjosi supratusi, kaip labai jai visa tai patinka. Ypač tokio- 
mis akimirkomis kaip ši, kai jis buvo tą savitvardą beprarandąs. Ji atsigulė ant 
balto avies kailio kilimo ir užsimerkė, o Stivas praskyrė jos kojas ir visu sunkiu 
kūnu ją užgulė. Jai niekada nešovė į galvą stebėtis, kodėl kaip tik jis, o ne ji 
pameta galvą. Ji taip svaigo nuo savo galios jam, kad nereikšmingas jos pačios 
juntamo malonumo faktas paprasčiausiai išnyko. Svarbiausia ne ji, o jis. Apie 
tai, ką 7: jam gali padaryti. Neatrodė, kad ji ko nors tikėtųsi sau pačiai. Jis apie 


tai irgi negalvojo. 

Jos pačios nuostabai, vos po poros savaičių, praleistų prie televizoriaus, vis- 
kas po truputį ėmė įgyti prasmę. Vieną rytą, po Naujųjų metų praėjus kelioms 
savaitėms, ji nustebo suvokusi, kad iš televizoriaus ekrano sklindantis triukšmas 
staiga virto aiškių žodžių ir sakinių virtine, kuriuos ji iškart suprato. Ji suprato 
nuotrupas to, kas buvo sakoma. Ne viską, — dar per anksti suprasti viską, — ta- 
čiau tai jau pradžia. Susijaudinusi ji nuėjo į „Septyni — vienuolika“ krautuvėlę, 
buvusią už trijų kvartalų, jau nebejausdama pilve kirbančios baimės, norėdama 
praktiškai išmėginti ką tik įgytą gebėjimą. 

— Sveika, Lora, kaip laikaisi? — milžinas pardavėjas Duanas užmiego- 
tomis akimis visada taip sveikindavosi jai užsukus pasitobulinti šnekamosios 
kalbos. Jam buvo ganėtinai sunku ištarti Laura. 

— Ačiū, gerai, o kaip tu? 

Jis sakydavo, kad išgirdęs jos akcentą visada nori nusišypsoti. Jos balsas 
labai malonus. Išties malonus balsas. 

— Ar turite šviežių... veisiy? — paskutinį žodį ji ištarė prancūziškai. 
Veceisių. 

— Vaaaisių. Vaaaisių, mieloji. Ne veeeisių, — šyptelėjo jai Duanas. — Nors 
man patinka /avo tartis. Taip, turim. Ko nori? Yra bananų, vynuogių... oi, yra ir 
keli apelsinai. 

— Visko. Ačiū, Duanai, — atsargiai kalbėjo Laura duodama jam pinigus. 
Ji suspaudė popierinį krepšelį, pilną įvairiausių šviežių vaisių, kokių tik buvo 
„Septyni-vienuolika“ krautuvėlėje. 

— Nėra už ką, mieloji. Geros dienos, Lora. 


— Ačiū, Duanai. Iki. 


Pirmą kartą pajutusi krustelėjus; kūdikį, sustojo kaip įbesta — ji buvo pake- 
liui į namus iš prekybos centro; ją smelkte persmelkė baimė. Jis apsivertė. Kūdikis 
joje apsivertė ir truputį kilstelėjo; ji vos įstengė stumtis pirmyn nepradėjusi garsiai 
šauktis pagalbos. Skubėjo namo ir meldėsi, kad Bela arba miegotų, arba jos ne- 
būtų. Ji nebuvo tikra, ar tokią akimirką pakęstų ką nors šalia savęs. Atidarė duris ir 
tyliai įėjo. Belos kambario durys buvo uždarytos. Laura įsmuko į savo kambarį ir 
atsisėdo ant lovos, ranka spausdama atsikišusį kietą pilvą. Jis. Kūdikis, jos kūdikis. 
Kūdikis joje, jis gyvas. Ji atsigulė ir sunkiai alsuodama atsirėmė į pagalves. Delrojus. 
Ji kovojo su savimi, tačiau jo vardas ir dabar kėlė saldų svaigulį, kaip tada, kai pirmą 
kartą už lango išgirdo jo automobilio signalą — tas pats kvapą gniaužiantis degi- 
nantis laukimas. Viskas susiklostė visai ne taip, kaip ji tikėjosi; kita vertus, o ko gi 
ji tikėjosi? Juk taip elgdamasi — sprukdama naktį iš namų, lipdama į jo visureigį, 
gerdama romą ir prieš jį bučiuodama laukdama, kol burnoje ištirps ledo kubeliai, 
kad pajustų jo lūpų skonį, — žinojo, kad visa tai ilgai negalės tęstis. Ją vis tiek būtų 
užklupę. Viskas būtų pasibaigę. Toks dvigubas gyvenimas, kokį ji gyveno pasku- 
tinius kelis mėnesius, negalėjo ilgai tęstis. Juk ji visa tai žinojo, tiesa? Ji vėl palietė 
pilvą. Kaip atrodys jos kūdikis? Ar bus berniukas, ar mergaitė? Panašus į ją? O gal 
į jį? Laura mėgino įsivaizduoti į juos abu panašią būtybę: iš jos paveldėta tamsaus 
šokolado spalva ir jo šviesesnė balintos kavos oda. Rudos akys, kaip jo, jos tamsūs, 
stori plaukai. Ji labai ilgai gulėjo tamsoje ir įsivaizdavo, įsivaizdavo... 


ŽD 


Tarp Amelinos ir Jeino susiklostė keisti kasdieniai santykiai — rytais ir 
per pietus ji stabtelėdavo prie jo stalelio apie šį bei tą paplepėti. Ji niekada prie 

jo neprisėsdavo. Vakarais, susitvarkiusi po vakarienės, pasiremdavo ant balkono 
turėklų ir su juo kalbėdavosi; kartais tie pokalbiai užsitęsdavo iki vėlyvos nakties. 
Jis labai mokėjo klausytis, o Amelina, jau seniai atpratusi kalbėtis, po truputį buvo 
prišnekinta papasakoti apie save, ir pasakojo apie tai, apie ką pati buvo beveik pa- 
miršusi. Jis klausinėjo apie šeimą, iš kur ji, ir jos atsakymai jį stebino. 

— Ką reiškia augintinė? — klausinėjo jis, niekada anksčiau negirdėjęs šio 
žodžio. — Toji, su kuria kartu augi? Kaip suprasti? 

— Na, tai... žmogus, kuris kartu gyvena tuose pačiuose namuose. Jis būna 
iš vargingesnės šeimos. 

— O kur tavo šeima? Ar nori pasakyti, kad tave paprasčiausiai atėmė? Kas 
tavo šeimai atsitiko? 

— Aš... aš nežinau, — prisipažino Amelina, pirmą kartą supratusi, kad jos 
padėtis išties nemaloni. — Manau... na, jie man sakė, kad mano tėvai mirė. Bet 
aš jų neprisimenu. Net nežinau jų vardų. 

— Ar kalbi rimtai? Kokia tavo pavardė? Viskas skamba tikrai žiauriai, — 
kalbėjo Jeinas siekdamas dar vieno stiklo su gėrimu. 

— Aš... aš nežinau. Aš... aš neturiu pavardės. 

Jeinas spoksojo į ją negalėdamas patikėti. 

— Kaip tu pati save vadini? — klausinėjo jis. — Tiesiog Amelina? 

— Taip. 

— Gerasis Dieve. Tarsi gyventum viduramžiais. O toji moteris, kurią va- 
dini „ponia“?.. Kas ji? 

— Ponia Sen Lazaro? Ji... ji mane čia atvežė, čia, į Pesjonvilį. Kad palaiky- 
čiau draugiją. 

— Kam? 

Prieš atsakydama Amelina turėjo nuryti gerklėje susikaupusias seiles. 

— Jos dukraitei Laurai. Ji... ji man tarsi sesuo, Laura. Aš... aš jos pasiilgau. 

— O ji kur? 

Amelina nudelbė akis į savo rankas. 

— Amerikoje, — tyliai atsakė ji. — Jai... jai reikėjo išvykti. Vieną dieną, 
kai nuvyksiu į Ameriką, ją susirasiu. 

Jeinas nieko neatsakė. Tačiau ji dar ilgai juto jo žvilgsnį. Tai buvo pirmas 
kartas, kai ji susigėdo Žemos savo kilmės. Ji net pavardės neturi. Anksčiau šis 
faktas niekada nekėlė nerimo. 


Kitą sekmadienį, kai jai nereikėjo dirbti, Jeinas paklausė, gal ji norėtų paly- 
dėti jį į miestą. Jis ją nusivedė prie Tautos rūmų Cžamps de Mars gale ir parodė 
Desalino“ skulptūrą. Jo nuostabai, ji žinojo, kas yra Desalinas. Gal ji ir kamba- 

rinė, tačiau stebėtinai išprususi. Mergina jam pasakė, kad mokėsi kartu su ją 
paėmusios šeimos dukra. Jeinas dažnai stebėdavosi malonia puikia prancūzų 
kalba, kuria ji kalbėjo; netikėtai nusijuokusi pasakė, kad tai vienas iš daugelio 
privalumų, kurių įgijo tapusi Sen Lazarų augintine. Jis pastebėjo ir puikų jos 
humoro jausmą. 

Tačiau ne tik Jeinas vedžiojo ją po miestą. Amelina irgi nusivedė jį į tolyn 
nusidriekusį prastų kvartalų turgų ir tapo visai kitu žmogumi — ji ginčijosi su 
prekeiviais kreolų kalba, triumfavo, kai pavykdavo nusiderėti gurdą“" ar du. Jis 
nedrįso jai pasakyti, kad iš tikrųjų jam nėra jokio skirtumo. Palyginti su šalimi, 
iš kurios jis atvyko, Haityje viskas buvo begėdiškai pigu. 

Rue Corbe jis nupirko jai sumuštinį, o paskui parodė arabiškus užrašus ant 
parduotuvių fasadų. Ne, jis jos tikrai nemergina; per tuos tris mėnesius, kiek 
Amelina jį pažįsta, nebuvo užsiminęs apie nieką kitą, išskyrus neįprastą jo pa- 
siūlytą draugystę. 


Baigiantis sausiui viešbutyje beveik neliko jokių svečių. Tik Jeinas ir pora 
Jungtinių Tautų pareigūnų. Viešbutyje ėmė lankytis Pa/me d'Or savininkas 
rausvaveidis belgas, vardu Pjeras Dalri, kurio Amelina niekada anksčiau ne- 
buvo mačiusi; jis vienas valgydavo terasoje, kur dažnai sėdėdavo Jeinas. Vieną 
popietę atvyko pora misionierių. Jie atsisėdo kelios pėdos nuo jo, nepritariamai 
žvelgdami į alaus butelius, tarsi milžiniškos gimtadienio žvakutės vis gau- 
sėjančius ant jo stalelio. Dalris, parodydamas, kad jam tai nė motais, garsiai 
atsirūgo. Gasparas ir Rozalija nervingai trypčiojo prie registracijos stalelio. 
Tvyrojo įtampa. Atrodė, kad visa šalis sulaikiusi kvapą, nors niekas tvirtai ne- 
žinojo, kodėl. Gatvėse apačioje netilo kalbos apie maištus; kažkas pasakojo, kad 
Gonaive liepsnoja visas miestas. Rabotju lūšnynų gyventojai ėmė protestuoti 
prieš režimą, protestai plito tolyn. 

Vakare Amelina girdėjo kaukiančias patrulių automobilių ir visureigių, 
lekiančių Pesjonvilį ir Port o Prensą skiriančiu greitkeliu, sirenas; net kaimy- 
nystėje gyvenantys šunys prisidėjo prie sąmyšio, valandų valandas kaukdami 
prieš jau seniai iš dangaus dingusį mėnulį. Mergina svarstė, kaip dabar gyvena 
ponia ir Kieona. Ji buvo ten grįžusi tik kartą, vieną sekmadienio popietę, tačiau 
Kleona aiškiai parodė, kad jai nereikėtų čia vaikščioti. Dabar, kai ji išėjo, jos 
nenori ir prisiminti. Amelina šito nesuprato. Tačiau ji suprato viena — dabar ji 


* Žanas Žakas Desalinas (1758-1806) — nepriklausomybės kovų vadas, 1804 m. paskelbė šalies ne- 
priklausomybę. 
“ Gurdas (pranc. gourde) — Haičio piniginis vienetas. 

pati sau šeimininkė. Ji baiminosi, kad po kiek laiko ir viešbutis galiausiai užvers 
duris... Kas tada? Inesa išėjo, Rozalija vis bambėjo, kad dirba paskutinę dieną... 
viskas smukte smuko tiesiog akyse. Greitai ir Jeinas išvyks. 


— K... kaip manote, kada... iškeliausit? — vieną sekmadienio vakarą, 
baigiantis sausiui, paklausė jo Amelina, pajutusi, kaip nemaloniai, nors ir ne- 
stipriai, ima spausti kaktą. Ji tikrai nepradės verkti, taip? 

— Manyčiau, jau greitai. Juk situacija nesitaiso, ką? Redaktorius mano, 
kad turiu iškeliauti, kol neatsitiko kas nors tikrai baisaus, — kalbėdamas jis 
atidžiai ją stebėjo. 

Amelina lėtai linktelėjo. Taigi taigi, taip ir yra. Juk jis turtingas baltaodis 
turistas, taip? Kodėl turėtų čia pasilikti? Haitis ir toliau lėtai, kankinamai grimz- 
do į... Į ką? Beprotybę? Įtampa mieste neslūgo; kiekvieną dieną pasigirsdavo vis 
naujų gandų apie tai, kad mažasis Diuvaljė ir jo žmona išvyko, pabėgo iš šalies 
ar nusižudė, ar buvo sumušti tonton makutų, ar nunuodyti, ar dar blogiau... 
Tačiau nė vienas gandas nepasitvirtino. Ji stengėsi negalvoti apie tai, kas jiems 
galėtų nutikti, kas nutiktų jo žmonai — išskirtinio grožio Mišelei Bene, — jei 
sukilimas laimėtų. Užuot apie tai galvojusi, Amelina susitelkė į darbus. Tačiau 
dabar net ir darbai nebebuvo tokie patys. Taip, ji kasdien dirbo kaip dirbusi, 
tačiau puikiai suprato, kad keičia patalynę svečiams, kurie čia nebesilanko, kad 
užsakinėja skalbimo priemones šalyje, kurioje trūksta muilo. Jeinas buvo vienas 
paskutinių čia viešinčių užsieniečių, o dabar ir jis iškeliauja. Personalas iš pasku- 
tiniųjų stengėsi apsimesti, kad viskas išsikvėps ir subliūkš, kad kitas sezonas bus 
geresnis, kad viskas atrodys šviesiau. Tokios jų pastangos buvo beveik komiškos. 
Dabar Dalri beveik kiekvieną popietę iš lėto nusigerdavo iki sąmonės netekimo 
verandoje, kuri kažkada puošė puikų statinį. Kartkartėmis jis pakeldavo akis ir 
pamatydavo praeinančią Ameliną ar kokią kitą merginą su padėklu rankose; jis 
kilstelėdavo stiklą, tarsi pašaipiai kviesdamas išgerti, nors mergina taip ir nesu- 


prato, ką jis kviečia. 


— Ar norėtum rytoj eiti pavakarieniauti? — po savaitės paklausė Jeinas, 
žvelgdamas į ją labai iš arti. — Juk tau laisva diena, tiesa? 

— Pavakarieniauti? Su jumis? — šie žodžiai Amelinai išsprūdo nespėjus 
susivaldyti. Ji sutriko pamačiusi, kaip nukaito jo skruostai. 

— Taip, na... gal tau tai ir yra kiek neįprasta, bet aš tik pamaniau... nes gal 
jau greitai išvyksiu, — skubiai bėrė žodžius Jeinas, viską mėgindamas paversti 
juokais. Amelinos skruostai irgi liepsnojo. 

— Ne ne... aš... aš tik nesitikėjau... žinote, tai ne... 

— Tik pavakarieniauti, — švelniai pasakė jis. — Kur nors kitur, ne čia, 
norėjau pasakyti. Mes tris mėnesius plepėjome prie to paties stalelio balkone. 
Pamaniau, būtų gerai nueiti kur nors kitur. Kad tinkamai atsisveikintume. 

Ją užliejo nusivylimo banga. Jis tikrai išvyksta. Vienintelis jos draugas. 
Mergina pažvelgė į jį ir prisivertė nusišypsoti. 

— Būtų puiku. Aš... aš nežinau jokios kitos vietos, — dvejodama kalbėjo 
ji. — Niekada nesu buvusi... restorane. 

— Tada aš paieškosiu, ar galima rasti ką nors gražaus, — šypsodamasis jai 
atsakė Jeinas. — Jeigu tik dar yra kokių veikiančių. Paprašysiu Gasparo užsakyti 
taksi. Ar galime tartis aštuntą valandą? 

— Taip, būtų šaunu, — rimtai atsakė Amelina. Ji greitai apsidairė. — Aš... 
aš geriau eisiu prie darbo, — pralemeno ji, — kol dar niekas manęs nepamatė. 

— Žinoma, — nusišypsojo jai Jeinas. Nors gal ne jai, šypseną kėlė jos vai- 
dyba. — Ar galėčiau tavęs laukti prie viešbučio durų? Tarkim, be penkiolikos 
aštuntą? 

— Taip, — ir tada ji nubėgo. 


Jeinui kažkaip pavyko rasti veikiantį restoraną už kelių mylių, dar aukščiau 
kalnuose. Amelinai, seginčiai kiek laisvoką skolintą sijoną ir vilkinčiai palaidi- 
nę, kurią jai susimylėjo paskolinti Rozalija, šis vakaras buvo išties stebuklingas: 
tvyranti atmosfera nustelbė kartkartėmis nuo slėnio ataidinčius šūvius. Jie kal- 
bėjosi apie Jeino knygą ir jau seniai besikamuojančio redaktoriaus jaudulį. Jis 
išsitraukė iš švarko kišenės spausdintą puslapį ir paklojo ant stalo tarp savęs ir 
Amelinos. Ji nemokėjo angliškai skaityti. „Amelinai“, — išvertė jai Jeinas. Ši 
knyga taip pat ir jos, todėl jai ir skiriama. Mergina spoksojo negalėdama supra- 
sti, kas jį įkvėpė parašyti tokius žodžius. 

— Viskas tiesa, — šypsodamasis pasakė Jeinas. — Daugiausia, ką parašiau, 
sužinojau kalbėdamasis su tavimi, matydamas Haitį tavo, o ne savo akimis. 

— O! — Amelina žvelgė į savo rankas. Ir ką čia gali pamatyti? Haitis 
merdi. Jie visi tai žino. Tarsi pritardama tokiai jos minčiai, juodą nakties dangų 
perskrodė dar viena kulkosvaidžių papliūpa. 

— Tau viskas bus gerai, Amelina, tiesa? — staiga jo tonas tapo atkaklus. 

— Taip, žinoma, — skubėjo jį patikinti mergina. 

— Ką tu veiksi? Kur keliausi, jeigu... jeigu reikalai pablogės? 

Amelina gūžtelėjo pečiais. Ji nežinojo. 

— Gal reikalai pagerės, — staiga žaismingai atsakė. 

Ir tada nugriaudėjo toks garsas, kokio ji dar niekada nebuvo girdėjusi — 

kurtinantis dunkstelėjimas; akimirką viskas aplinkui nurimo, o paskui padangė 
tarsi užsiliepsnojo ir sprogo. Girdėjosi tratantys pabūklai ir lėtas, vientisas dar 
kažko švilpesys, kažko, ko nebuvo galima atpažinti, nuo ko ėmė drebėti langai 
ir nuo stalų ristis druskinės ir pipirinės, kurios pabiro ant grindų. Visi sustingo, 
lauke ėmė staugti šunys ir mirksėti šviesos. Staiga restoraną apgaubė tamsa; ir 
vėl dingo elektra. Kieme kažkas rėkė: „Nebėra mažojo Diuvaljė! Jų nebėra!“ 
Viduje niekas nė nekrustelėjo. 

Jeinas greitai atitraukė kėdę. 

— Manau, — dėdamas ant stalo servetėlę lėtai pratarė jis, — mums būtų 
geriau iš čia nešdintis. 

— Kur... kur mums eiti? — vos beįstengė ištarti Amelina. 

— Geriau vykti į Didžiosios Britanijos ambasadą. Nujaučiu, kad tai buvo 
artilerijos papliūpos. 

— Aš... bet... aš... aš geriau grįšiu į viešbutį, — mikčiojo Amelina. Kokia 
prasmė jai eiti į Didžiosios Britanijos ambasadą? 

— Tu, — atsakė Jeinas per stalą siekdamas jos rankos, — keliausi su ma- 
nimi. 


Įbaugintas taksi vairuotojas sutiko juos pavėžėti tik pusę kelio ir tik ga- 
vęs visus Jeinui likusius pinigus. Kitą kelio atkarpą jie nubėgo bėgte. Virš gal- 
vų dūzgė sraigtasparniai; Jeinas bėgo nurodytu keliu kartkartėmis stabčioda- 
mas; jie prisiplodavo tai prie sienos, tai prie tvoros, kai pro šalį pravažiuodavo 
šarvuota mašina ar mikroautobusas, pilnas rėkiančių ir ginklais mojuojančių 
vyrų. Jiedu labai bijojo. Amelina nesiliovė galvojusi apie savo likimą, jeigu 
ją sučiuptų bėgančią su dvigubai už ją vyresniu baltuoju ir ieškančią miesto 
centre įsikūrusios ambasados. Ji tik laikėsi įsikibusi vyro rankos ir bėgo ten, 
kur jis liepė ir kada liepė. Atrodė, kad praslinko ištisos valandos, kol jie pa- 
siekė aptvertą ir saugomą ambasadą; Jeinas sušuko ginkluotam sargybiniui, 
liepdamas kuo greičiau juos įleisti. Akimirką tvyrojo sumaištis, Amelina ne- 
besupaisė skubių, piktų pastabų, o paskui kažkas išėjo ir tikriausiai atpažino 
Jeiną; ji tik atsimena, kaip atsivėrė sunkūs vartai, ir jiedu buvo beveik tempte 
įtempti vidun. Ji stovėjo apšviesta prožektoriaus, iš baimės visa drebėdama, 
o Jeinas, atrodo, ginčijosi su juos įleidusiu vyru. Gal ir gerai, kad ji nesuprato 
nė žodelio. Baltais marškiniais vilkintis vyras su prastai surištu kaklaraiščiu 
nuolat baksnojo į ją pirštu ir purtė galvą. Ji užsimerkė. Ji įsivaizdavo, kas dėsis 
toliau. 


TN. 

Jeinui atrodė, kad jam tuoj sprogs širdis — ir ne tik nuo adrenalino bei 
baimės, kurią patyrė leisdamiesi nuo kalno ir bėgdami į ambasadą, bet ir iš pyk- 
čio. Prakeikta tipiška situacija — suknisti biurokratėliai. Simpsonas, šlykštus 
šiknius, pirmasis sekretorius, kurį jis ne kartą buvo matęs netoli Tautos rūmų 
veikiančiuose baruose besilankančių poros kekšių glėbyje, nėrėsi iš kailio, kad 
užsidirbtų gerą smūgį į veidą. 

— Kas, — jis nesiliovė šaltai klausinėjęs, — yra /0j4? 

Jis baksnojo pirštu į Ameliną su tokiu sarkazmu, rasizmu ir pasišlykštėji- 
mu, kokį tik galėjo sutalpinti į vieną trumpą žodį žoji. 

— Toji, — pasakė Jeinas, o paskui pusbalsiu pridūrė: „Pasipūtęs, bjaurus 
niekše“, — yra mano Žmona. 

— Jūsų žm20n1a? 

— Taip. Mano žmona. 

Oi, kaip Jeinas norėjo jam trenkti. Tiesa, beveik taip pat jį nustebino iš- 
sprūdę žodžiai. Bet ką gi dar jis turėjo daryti? Juk negalėjo jos palikti likimo 
valiai, kad ir kas nutiktų, tiesa? 

— Suprantu. Ar turite kokius nors asmens liudijimo dokumentus? Kurie 
galėtų... ee, kaip sakoma, patvirtinti jos, ee, statusą? 

— Jėzau Kristau, Simpsonai. Kai visas tas šou prasidėjo, mes vakarie- 
niavome. Prakeiktas mano pasas yra viešbučio seife. Jūsų šutvė kaip tik ten ir 
liepė laikyti pasus. Mes bėgome tuo suknistu kalnu. Net negalėjome išsikviesti 
taksi, kad mus čia atgabentų. Kokio velnio iš manęs tikiesi? Nori, kad grįžčiau 
ir susirasčiau santuokos liudijimą? — griaudėjo jis. Etonas. Oksfordas. Suveikė. 
Simpsonas iškart nusileido. 

— E, ne. Tik... tiesą sakant... turėsime jus išsiųsti per amerikiečius... tik jie 
turi sraigtasparnių. Jie jus nugabens į Majamį, pone. 

— Ir? — dėbtelėjo į jį Jeinas. 

— Paprastai jie prašo... suprantate. Dokumentų. 

— Simpsonai, juk karas, jeigu dar nepastebėjai. 

— Taip, pone, teisingai. Aš... eee, aš viską sutvarkysiu. Yra dar pora 
kitų... ee, žmonių, pone... patekusių į tokią padėtį. Jeigu tik norėtumėte perei- 
ti... — Tada pasigirdo dar viena kurtinanti pabūklų salvių papliūpa. Jie visi trys 
instinktyviai pasilenkė. — Vidun, pone! Ir jūs; panele! Norėjau pasakyti, ponia 
Bleik. Štai čia! Prašau greičiau! 


26 


Baigiantis sausiui Laura suprato beveik viską, kas buvo kalbama per tele- 
vizorių. Ji jau nebeprisimerkdavo mėgindama susikaupti ir išsiversti kiekvieną 

žodelį. Ji net pradėjo sapnuoti angliškai. Kiek augo jos pilvas, tiek didėjo ir pa- 
sitikėjimas savimi. Laura ėmė galvoti apie tai, kas nutiks gegužę, tada, kai gims 
kūdikis; ji labai troško išeiti iš Belos namų, bet pirmiausia jai reikia susirasti 
darbą. Kad ir kaip stengėsi, negalėjo įsivaizduoti, kaip pavyks rasti darbą su 
kūdikiu ant rankų. Gal vėliau, kai vaikeliui bus kokie trys ar keturi mėnesiai, ji 
rastų kokį nors darbą ne visą darbo dieną? Gal galėtų neštis ir kūdikį? Ji suko 
galvą mėgindama įsivaizduoti, koks tai galėtų būti darbas... tačiau galiausiai 
pasidavė. Ji paprasčiausiai nenutuokė, ką daryti. 


Vieną nepaprastai šaltą vasario pradžios vakarą ji baigė gaminti maistą 
ir nusinešė į savo kambarį lėkštę su ryžiais ir pupelėmis. Nerangiai įsitaisė ant 
sofos, įsijungė televizorių. Greitai šešios, nors už lango jau pora valandų kaip 
tamsu. Lauke šalo; tądien Duanas jai buvo sakęs, kad greitai pasnigs. Tuoj bus 
žinios. Jau rengėsi įsidėti į burną maisto, kai ekrane šmėstelėjo Port o Prenso 
vaizdai. Jos pulsas akimirksniu sutankėjo. Ji padėjo lėkštę ir padidino garsą. 

— Haityje, Karibų jūros saloje, kilo neramumai, — prabilo pranešėja 
keistai šypsodamasi, tarsi paskelbtų geras, o ne blogas naujienas. — Nuverstam 
prezidentui ir jo žmonai priešiškų žmonių minios... — Laura spoksojo į ekraną. 
— Jungtinės Valstijos pasiuntė jūrų pėstininkų batalioną... 

Laura padėjo šakutę, ją nusmelkė baimė. Nuo paskutinio Amelinos laiško 
praėjo beveik dvi savaitės. Dieve, prašau, tebūna ji saugi. Mirgant jai pažįs- 
tamiems vaizdams, Laurai stingo širdis. Ji nužvelgė prie virtuvės, ant stalelio, 
padėtą telefoną. Su močiute nekalbėjo nuo tada, kai čia atvyko. Iš pradžių, kai 
atrodė, kad nebepakęs kankinančios vienatvės, kartą ar du ji buvo surinkusi nu- 
merį, tačiau paskutinę minutę, prisiminusi močiutės veide žybtelėjus; pykčio ir 
pasibjaurėjimo kupiną žvilgsnį, kai ši ją lydėjo į oro uostą, Laura neištvėrė. Ji vėl 
pažvelgė į ekraną. Akivaizdu, kad reporteris nenutuokia, kur esąs. 

— Slėnyje, Pesjonvilyje... — perrėkdamas dūzgiančius sraigtasparnius 
šaukė jis. 

Kvailys, pamanė sau Laura. Kiekvienas žino, kad Pesjonvilis yra viršuje, 
kalnuose. Ji vėl pažvelgė į telefoną. Bela ją užmuštų, sužinojusi, kad ji skambino į 
užsienį. Laura prikando lūpą, stengdamasi sukaupti drąsą ir paskambinti namo. 
Galiausiai pakėlė ragelį ir drebančia ranka surinko Rue Rigaud Nr. 3 numerį. 
Telefonas suskambo kartą, antrą... Suskambus trečią kartą, kažkas pakėlė ragelį. 

— Oui? — pasigirdo valdingas močiutės balsas, nuskambėjęs lygiai taip, 
kaip skambėdavo visada. Laura luktelėjo kelias sekundes, o paskui padėjo ragelį, 
jausdama, kaip daužosi širdis. Ji nerado jėgų su ja pasikalbėti. Tačiau dabar žino, 
kad močiutė gyva. Kad būtų sugriautas močiutės gyvenimas, prireiks gerokai 

daugiau nei kelių sraigtasparnių ir būrelio jūrų pėstininkų. Ji jau seniai tai įrodė. 
Nekantraudama Laura vėl atsisuko į televizoriaus ekraną. 


2/ 


Įsibauginusi Amelina dairėsi aplinkui. Ji nebuvo tikra, ar iš spintos kas 
nors neiššoks — kas nors, gal policininkas, gal koks makutas, — ir... na, ir 
ką jis galėtų padaryti? Ji giliai atsiduso. Jeinas išėjo rengtis tolesnei kelionei į 
Londoną. Pastarosios dvi dienos buvo baisiausios jos gyvenime — ne tik dėl 
Port o Prense pratrūkusio smurto, bet ir todėl, kad viskas, kas jai atsitiko, atsi- 
tiko pirmą kartą. Ji pirmą kartą skrido lėktuvu, pirmą kartą išvyko iš Haičio, 
pirmą kartą į ją buvo kreiptasi „ponia“, nors ji ir žinojo, kad tai netiesa. Vos tik 
jiems atvykus į Majamį, Amelina paklausė, gal jie galėtų vykti į Čikagą paieš- 
koti Lauros. Jis švelniai nusijuokė ir pasakė, kad Čikaga — už 6000 mylių. Net 
toliau nei Haitis. Jis susirado Jungtinių Valstijų žemėlapį ir jai parodė. Amelina 
pirmą kartą žemėlapyje pamatė Čikagą. Ji pažvelgė į Jeiną nusivylimo apniauk- 
tu veidu. Viso bauginančio skrydžio sraigtasparniu metu, pakilusi virš liepsno- 
jančio miesto, ji tegalvojo apie tą vienintelį dalyką. Lulu. Ji vėl pamatys Lulu. 
Mes ją susirasime kitą kartą, švelniai plekšnodamas per ranką pasakė jis. 

O dabar jis nori ją nusigabenti į Londoną. Jis nori jai padėti. Pastatyti ją 
ant kojų. Ji nenutuokė, ką jis sau mano, ji neišmanė, ką pačiai galvoti. 

Į duris dar kartą kažkas stuktelėjo. Amelinai širdis nukrito į kulnus. 

— Oui? — po minutėlės surizikavo ji. Paskui pratarė garsiau: — Taip? 

Lėtai prasivėrė durys. 

— Ūkio tarnyba. Pamiršau atnešti rankšluosčius, — įėjusi į kambarį jai 
nusišypsojo jauna ispaniškos išvaizdos kambarinė. Amelina žvelgė į ją buku 
žvilgsniu. Ji nesuprato nė žodelio. Mergina dūrė pirštu į rankšluosčius. — 
Rankšluosčiai? 

— Rankšluos-čiai. 

— Taip. Dominicana? ; 

— Non, Haitienne, — Amelina pakankamai mokėjo ispaniškai, kad su- 
prastų, ko jos klausė. 

— Aa. No bables esbanol? 

— Non. Francais. 

— Ah. No lo bablo. Agui? — ji linksmai nusišypsojo ir parodė į vonios 
kambarį. Mergina padėjo minkštučius rankšluosčius ant specialios lentynėlės ir 
tebesišypsodama išėjo iš kambario. 

Amelina vėl liko viena. Jai buvo /abai ša/ta. Jai dar niekada gyvenime ne- 
buvo taip šalta, kaip čia, kambaryje, kuriame veikė oro kondicionierius. Dar 
vienas pirmas kartas. Ji atsistojo ir nuėjo į vonios kambarį. Nusitraukė nuo 
lentynėlės vieną minkštą rankšluostį ir atsisėdusi ant lovos apsigaubė juo pe- 
čius. Rankšluostis buvo nuostabiai švelnus ir šiltas; ji atsirėmė į pagalves, kurios 
buvo didesnės ir švelnesnės už visas kitas, kokias tik jai buvo tekę liesti. Kelionė, 
nesuprantama kalba, nuolatinės šypsenos ir staigus šuolis į visai nesuprantamą 
ir nepažinią ateitį — visa tai ir vargino, ir baugino. Ji ėmėsi vienintelio į galvą 
šovusio dalyko — užmigo. 


Jeinas grįžo po pusvalandžio. Dirstelėjo į pritemusį kambarį ir išvydo 
merginos, dėl kurios taip beatodairiškai pasielgė, siluetą; ji buvo susirietusi lo- 
vos kampe, tarsi bijodama užimti daugiau vietos nei jai būtinai reikėjo; jis vos 
neapsiverkė. Jeinas įėjo į kambarį, tyliai uždarė duris ir pamatė, kad ji užsime- 
tusi ant pečių rankšluostį. Ką, po galais, padariau, — klausinėjo jis savęs, atsar- 
giai ją apklodamas antklode. Beveik nepagalvojęs išgabeno merginą iš Haičio. 
Dabar jis viešbučio kambaryje, kažkur Majamio vidury, ir nė velnio neišmano, 
ką toliau daryti. Jis perbraukė ranka veidą. Kad ir kas atsitiktų, buvo aišku viena 
— dabar jis už ją atsakingas. O kas toliau? Nusigabenti ją į Malverną? Tik nie- 
kaip negalėjo įsivaizduoti Amelinos trobelėje Elgarleine. Ką pasakytų Viva? 

Jis nusiavė batus ir vaikščiojo po kambarį vienomis kojinėmis. Pirmiausia 
tai, kas svarbiausia — jam būtinai reikėjo nusiprausti po dušu. Atsuko čiaupą 
ir atsistojo po vėsaus vandens čiurkšle. Mano vargšelė vargšelė Amelina. O kas 
toliau? 


Amelina nubudo vos išgirdusi šniokščiantį vandenį. Ji dar pagulėjo kelias 
minutes lovoje, svarstydama, ką dabar turėtų daryti. Drabužius turėjo tik tuos, 
kuriais vilkėdama čia atvyko — skolintą Rozalijos sijoną, marškinius ir daugiau 
nei metus dėvimus sandalus. Staiga šniokštimas nutilo, ir ji išgirdo, kaip atsi- 
veria dušo durys. Jai ėmė daužytis širdis. Amelina greitai išlipo iš lovos, pasi- 
lygino sijoną, pasitvarkė plaukus, o kai pagaliau atsidarė vonios kambario durys 
ir pasirodė Jeinas, ji jau stovėjo prie lango. 

— Amelina. — Jis stovėjo prieš ją susisupęs į juokingai didelį viešbučio 
chalatą. Jo veidas buvo geras ir šiltas. Mergina nenutuokė, ką dabar daryti ar 
sakyti. — Žinai, kodėl gi man neapsirengus? Tikriausiai tu alkana... gal eisime 
kur nors papietauti? Tęsime, ką pradėję? 

— Ačiū... taip, prašau. 

Amelina jautėsi išbadėjusi. Skrydžio metu ji per daug bijojo, kad valgytų. 
Be to, nesuprato nė žodelio, kas jai buvo sakoma — kaip jai reikėjo atsakyti? Ji 
atsisėdo prie stalo, stovėjusio prie lango, o Jeinas vėl dingo vonios kambaryje; 
po kelių minučių jis išėjo stulbinamai švarus, nors ir buvo apsirengęs tais pačiais 
drabužiais, kuriuos vilkėjo pastarąsias dvidešimt keturias valandas. Amelina 
nudūrė akis į savo kojas; ji neturi ko apsiauti... ar šitaip tiks? Mergina nervingai 
grąžė rankas. Ką žmonės pamanys? 

— Atrodai labai gerai, — pratarė Jeinas, tarsi perskaitęs jos mintis. — 
Tačiau rytoj eisime į parduotuves, pasirūpinsime drabužių. Nebenoriu dar 
dvidešimt keturias valandas vilkėti šiais, — jis trumpai be jokio džiaugsmo nu- 
sijuokė. Amelina nukreipė akis. Ji nieko neturėjo — nė grašio. — Eikš, mieloji. 
Jau senokai nebuvau Majamyje, bet, manau, „Okeano bulvare“ vis dar kepa 
gerus žlėgtainius. Tik po tavęs... — jis atidarė jai duris. 

Praeidama pro jį Amelina užuodė dvelktelėjus; muilo ir viešbučio šam- 
pūno kvapą. Jis kvepėjo švara ir solidumu, kažkodėl su juo buvo ramiau. Ji su- 
mirksėjo mėgindama nuginti ašaras. Dabar ne metas verkti. 


Kitą rytą jai nubudus Jeinas buvo išėjęs. Ji gulėjo didžiulėje lovoje, kurią jis 
mandagiai pasiūlė jiems grįžus iš restorano, sakydamas, kad jis kuo puikiausiai 
išsimiegos ir ant sofos. Jie turi užtektinai laiko visiems tiltams pereiti, sumur- 
mėjo jis. Amelina neišmanė, ką atsakyti. Už spintos veidrodžio buvo užkištas 
raštelis. Ji išlipo iš lovos ir jį paėmė. „Būtinai išleisk visus!“ Ant stalo buvo pa- 
dėta nedidelė banknotų krūvelė. Spoksodama į pinigus ir negalėdama patikėti 
ji paėmė pluoštelį. Du šimtai dolerių. Ji skubiai suskaičiavo pinigus. Pinigų yra 
daugiau, nei ji apskritai buvo mačiusi per visą savo gyvenimą. Viską išleisti? 
Gal jis nesveikas? Ji atsargiai paėmė vieną banknotą. Dvidešimt dolerių. Plonas 
žalias banknotas su griežtai į ją žvelgiančio kažkokio jau mirusio Amerikos pre- 
zidento atvaizdu. Amelina nurijo gerklėje įstrigusį gumulą. Ji net nežino, kur 
eiti. Vis dėlto, nepaisant dvejonių, ji pajuto kažkokią šiltą, nuostabiai malonią 
bangą — po truputį ją apimantį ir sunkiai beatpažįstamą kaitinantį jaudulį. Ji 
niekada nėra pirkusi drabužių; per visą gyvenimą nėra nieko daugiau pirkusi, 
tik maistą. Kartą ar du lydėjo Laurą į Port o Prenso parduotuves, kai šios dar 
veikė, ir Laura abu kartus stengėsi ką nors nupirkti ir jai, tačiau vien mintis apie 
tai, kad galės eiti į parduotuvę ir išsirinkti, ko pa7/ nori... Amelina kone svaigo 
iš malonumo. Tik kur jai eiti? Liaukis, Amelina... mąsžyk! Ji moka kelis žodžius 
ispaniškai... tikriausiai jų pakaks, norint kreiptis pagalbos į kokią nors kambari- 
nę? Ji pašoko nuo lovos. Jeino jau nėra ilgiau nei valandą, o ji tebesėdi ant lovos 


krašto spoksodama į pinigų krūvelę. Ji silpna ir kvaila. Metas judėti. 

Po pusvalandžio, nusipraususi po dušu ir tvarkingai nusibraukusi nuo 
veido plaukus, ji buvo pasirengusi. Įsispyrusi į nudėvėtus sandalus, užsikišo už 
liemenėlės pluoštą banknotų ir pravėrė duris. Tyliame išsirangiusiame korido- 
riuje nebuvo nieko. Įsitikinusi, kad tikrai turi raktą, uždarė duris ir patraukė 
lifto link. Jų numeris buvo keturioliktame aukšte; langai žvelgė į kažkokį uostą. 
Ji visai nepažinojo Majamio, tik žinojo, kad ten karšta, labai šviesu ir, kas jai at- 
rodė visų šauniausia, labai švaru ir daug blizgesio. Visai kaip rodoma televizijos 
laidose, kurias jos su Laura žiūrėdavo. 

Liftas ją tyliai nugabeno žemyn, į pirmą aukštą. Prasivėrus durims išvydo 
blizgančias marmurines grindis, milžiniškus lagaminus stumiančius unifor- 
muotus pasiuntinukus ir akimirką pasijuto apimta panikos. Amelina pasijuto 
sėdinti ne savo rogėse: visi gražiai apsirengę — švariais, šviesiais drabužiais, 
visi neabejotinai trykštantys pasitikėjimu, kurį suteikia pinigai. Vogčiomis ji 
pėdino pirmyn. Nuleidusi galvą perėjo visą aukštą. Daužėsi širdis ir prakaitavo 
delnai. Buvo įsitikinusi, kad visi į ją spokso. Ji priėjo prie stalelio ir skubiai ap- 
sižvalgė. Visi atrodė tokie užsiėmę, tokie savimi pasitikintys... tokie fobu/į. 

— Sveiki, gal galėčiau kuo padėti? — į ją Žiūrėjo už stalelio stovinti besi- 
šypsanti šviesiaplaukė mergina. 

— Es... espaniol, por favor? — beveik sušnabždėjo Amelina. 

— Si... puedo ayudarle? — nė akimirkos nesudvejojusi atsakė mergina. 

Per penkias minutes administratorė davė Amelinai miesto planą ir par- 
duotuvių galerijoje sąrašą, artimiausio prekybos centro adresą ir iškvietė taksi 
su vairuotoju iš Martinikos, vardu Džojus, kad nuvežtų ją į parduotuvę, o paskui 
parvežtų atgal. Štai taip, viskas paprasta. Svaigstančia galva ji išėjo iš viešbučio. 


Po kelių sekundžių jau sėdėjo galinėje taksi sėdynėje ir lėkė keliu. 


Prekybos centras pasirodė esanti didžiausia ir siaubingiausia vieta, kokioje 
tik jai teko būti. Tokia daugybė žmonių... jie plūdo pro daugybę prekybos cen- 
tro įėjimų aukštai iškėlę galvas, rūpestingai persimetę per pečius krepšius; vaikai 
bėgo priešais tėvus... visi atrodė įkvėpti to, kas jų laukia. Įėjus pro centrinį įėjimą 
jai užėmė kvapą. Stiklinis atrijus stiebėsi į viršų beveik iki dangaus. Ant tvis- 
kančių marmuro grindų krito tūkstančiai aštrių šviesos spinduliukų, o viduryje 
matėsi didžiulis fontanas, purškiantis spalvoto vandens čiurkšles, kurios liejosi 
žemyn akmenine sienele; visur skambėjo muzika, ore tvyrojo lengvas kvepalų 
aromatas. Po visą milžinišką pirmą aukštą buvo išmėtyti nedideli metaliniai 
kioskai, kuriuose pardavinėjo didžiulius, purius rožinius debesėlius su cinamo- 

nu ir šimtais kitokių prieskonių, kurių ji neatskyrė, kvepiančias mažytes bandu- 
tes, dešrainius su garstyčių ir pomidorų padažais, varvančiais per šonus vaikams 
kandant milžino kąsniais... Jai ėmė linkti kojos. Niekada nebuvo mačiusi nieko 
panašaus. Oi, /asai Jeinas... kodėl jis negalėjo eiti kartu? Jai buvo per daug baisu 
žengti į šį žemiškąjį rojų — iš baimės ėmė svaigti galva. 

Prireikė gerų dvidešimties minučių, kad galėtų nusiraminti. Keista, tačiau 
jai pagelbėjo kaip tik ponia. Kaip ji pasielgtų? Amelina susimąstė. Ponia buvo 
vienintelis autoritetingas jos pažinotas asmuo, todėl dabar jai tereikėjo įsivaiz- 
duoti, ką ponia darytų, o tada taip pasielgti pačiai. Ponia niekada nesišlaistytų 
pakampėmis nuleidusi galvą, nervingai trūkčiojančiomis nuleistomis rankomis, 
kaip kad dabar atrodo Amelina; tikrai, čia ne juokas. Ponios galva būtų aukštai 
iškelta, ji būtų tiesi kaip rykštė, net truputį užrietusi nosį — 24 i7 pažvelk į mane 
1$ aukšto, Jei išdrįsi! 

Ji giliai atsiduso, susikaupė ir nukulniavo tiesiai į artimiausią parduotuvę. 
Didžiulėje patalpoje buvo daugybė nedidelių prekystalių su kosmetika, o mo- 
terys, pasiėmusios kvepalų flakonėlius, purkštelėdavo kiekvieną kartą pirkėjui 
priėjus arčiau. Amelina neįstengė perskaityti užrašų, tačiau neilgai trukusi atsi- 
dūrė apatinių drabužių parduotuvėje. Apstulbusi žingsniavo tarp lentynėlių su 
gražiausiomis liemenėlėmis ir kelnaitėmis; čia buvo ir kitokių jai nesuprantamų 
drabužėlių, kokių anksčiau niekada nebuvo mačiusi. Ji atsargiai palietė pirštu 
rausvos ir žalsvos spalvų nėriniuotą liemenėlę, ties siūlėmis puoštą gėlytėmis; 
tokią galėjai ir suvalgyti, ką jau kalbėti apie dėvėjimą. Ir kas galėtų dėvėti tokią 
subtilybę ir toki mažumą? Tik jau ne'ji. 

Amelina išėjo iš prabangaus moteriško apatinio trikotažo skyriaus ir atsi- 
dūrė tarp lentynų, kur buvo parduodami labiau jai tinkantys drabužiai. Paprasti 
balti apatiniai, tačiau vis tiek minkštesni ir baltesni už tuos, kuriuos ji kada nors 
dėvėjo. Marškinėliai, mėlyni džinsai, visai kaip Lulu; dvi poros padorių batų 
— žikry batų, uždaromis nosimis ir kulnais. Ji negalėjo patikėti, kaip lengvai 
galima išleisti du šimtus dolerių. Praėjus beveik valandai, prisipirkusi daugiau 
drabužių nei galėjo panešti, ji dar turėjo šimtą dvidešimt penkis dolerius ir de- 
vyniasdešimt penkis centus. 

Svirdinėdama išėjimo link pastebėjo atokiau pakabintą dailią juodą su- 
knelę. Ji sustojo ir įsižiūrėjo į ją. Suknelė graži — paprasta, iki kelių, tačiau 
akį patraukė blizgiais juodais žvyneliais išsiuvinėtas korsažas; labai panašu į tą 
suknelę, kurią tądien jos su Lulu apžiūrinėjo. Ji padėjo ant grindų krepšelius. 
Kiek kainuoja suknelė? Amelina atsargiai apvertė etiketę su kaina. Šimtas 
devyniasdešimt devyni doleriai! Ji skubiai patraukė ranką, tarsi etiketė galėtų. 
įkasti. Mergina dar kelias sekundes ilgesingai žvelgė į suknelę ir jau rengėsi imti 
krepšius, kai šypsodamasi ir kažką klegėdama prie jos priėjo pardavėja. Amelina 
papurtė galvą. Ė 

— Turėtumėte pasimatuoti, panele, — dar plačiau išsišiepdama pasakė 
mergina. Nieko nesuprasdama Amelina papurtė galvą. Jai smarkiai daužėsi 
širdis — jau kaip tie amerikiečiai kalba ir šypsosi... Tikras siaubas! 

— Non, non... trop cher, — mikčiojo Amelina mėgindama sprukti. — Cher, 
cher... — kartojo ji trindama nykštį į smilių, griebdamasi visiems suprantamo 
ženklo, reiškiančio pinigus. Nors ir atrodė, kad šį ženklą supranta visi, ameri- 
kiečiai, matyt, buvo išimtis. 

— Gal jus domintų prie suknelės deranti rankinė ar bateliai, panele? 
Suknelė juoda, puiki spalva... prie jos viskas tinka... kaip? Panele? Ar gerai 
jaučiatės? 

Amelinos akyse pasirodė pykčio ašaros. Ji purtė galvą. Paskui, pardavėjos 
siaubui, ji įkišo už liemenėlės ranką, ištraukė pinigus ir metė šiai į delną likusius 
daugiau nei šimtą dolerių. Amelina parodė į etiketę ir papurtė galvą. 

— Bet suknelei taikoma 2x0/aida, — pasakė mergina, vis dar negalėdama 
atsigauti po to, kai išvydo iš užančio traukiamus pinigus. Pardavėja bakstelėjo 
pirštu į didžiulę raudoną etiketę su užrašu „5090 nuolaida“, prikabintą prie 
korsažo. — Suknelė su nuolaida, ji parduodama už devyniasdešimt devynis 
dolerius. Tiek pinigų turite... ar norėtumėt? 

Po penkių minučių vis dar svaigstančia galva Amelina išėjo iš parduotuvės su 
gražia brangia suknele, įvyniota į šilkinį popierių ir įdėta į dėžutę, kuri nekainavo 
nieko. Ji buvo per daug susijaudinusi, kad įstengtų mąstyti. Džojus tebelaukė ten, 
kur buvo sustojęs. Vos ją pamatęs kikendamas iššoko iš automobilio, norėdamas 
padėti. Į parduotuvę ji įžengė suglumusi ir sutrikusi, kalbėjo jis, o dabar — tik pa- 
žvelkite. Vos begali panešti visa, ko prisipirko. Sveika atvykusi į Ameriką! 

Paleidęs ją prie viešbučio durų jis tebekikeno. Liemenėlėje sužvejojusi 
paskutinius dvidešimt dolerių, Amelina padavė juos vairuotojui. Jis purtė gal- 
vą, bet ji nenusileido. 

— Prašau, — kalbėjo ji sprausdama jam į delną pinigus, — ačiū už tai, 
kad pavežėte... ir palaukėte. Niekada nebūčiau ten nukakusi, jei nebūtumėte 
nuvežęs. 

— Vaje, jūs tikrai labai maloni, panele. Jeigu tik kada ko nors reikės... pa- 
skambinkite, girdite? 

— Paskambinsiu. 

— Ir dar, — pridūrė jis labai tyliai, jai dar nespėjus uždaryti durelių, — 
jūsų vietoje... įsigyčiau piniginę. Čia jiems nelabai patinka, kai žmonės nešiojasi 
pinigus štai čia, — jis pabaksnojo sau į krūtinę ir reikšmingai mirktelėjo. 

Amelinos skruostai paraudo. Dėkodama ji nusišypsojo ir pasiėmė krep- 
šius. Prie jos prišoko pasiuntinukas ir paėmė sunkiausius nešulius. Mergina, 
nekreipdama dėmesio į nustebusius aplinkinių žvilgsnius, nužingsniavo tiesiai 

prie lifto. Ji vylėsi, kad Jeinas dar nebus grįžęs; Amelina norėjo nusiprausti po 
dušu, nusimesti senus drabužius ir užsivilkti 44 m07s nauja. 

Stipriai besidaužančia širdimi atidarė kambario duris. Jo dar nebuvo! 
Atidavė pasiuntinukui paskutinius porą dolerių ir suvilko visus krepšius į kam- 
barį. Dirstelėjo į prie lovos buvusį laikrodį. Beveik penkios. Visą dieną ji nieko 
nevalgė — per daug nervinosi. 

Jai prireikė pusvalandžio, kol tvarkingai sulankstė ir susidėjo visus naujus 
daiktus. Viską susidėliojusi, didžiuodamasi pažvelgė į spintą. Dabar jos daiktų 
buvo daugiau nei Jeino; vienoje spintos pusėje kabojo keli jo marškiniai ir kelnės. 
Ji dar kelias minutes pastovėjo žvelgdama į pirkinius, paskui apsigręžė ir nuėjo 
į vonią. Greitai nusirengė, sumetė dešimties metų senumo marškinėlius, sijoną 
ir nekenčiamus sandalus į šiukšlių maišą. Sudie viskam. Ji atsistojo po karšto 
vandens srove ir nusiplovė nuo plaukų ir nuo viso kūno paskutinius Haičio liku- 
čius. Tada susisupo į didžiulį frotinį chalatą ir nuėjo prie lovos. Užsimovė sniego 
baltumo kelnaites, drebančiais pirštais užsisegė naują liemenėlę. Jos žvilgsnis 
užkliuvo už atvaizdo spintos veidrodyje, Amelina sumirksėjo. Ji atrodė... gerai. 
Švari. Graži. Jeigu ne tie plaukai, styrantys ant galvos kaip seno čiužinio kam- 
šalas... ji greitai surišo plaukus į žemą uodegėlę. Naujoji juoda suknelė tiko kuo 
puikiausiai — aptempė kūną kaip pirštinė. Žibanti suknelė gražiai apspaudė 
krūtinę ir šlaunis, ties keliais buvo nedidelis skeltukas, kad būtų patogiau žengti. 
Ji vėl pažvelgė į laikrodį. Buvo šešta valanda. Beveik vakarienės metas. Jai vėl 
sugurgė pilvas. Pasuko į vonios kambarį ir ėmė teptis nusipirktas kosmetikos 
priemones. Tik prastai prisiminė, kokia tvarka reikia naudoti visus buteliukus 
ir dėžutes. Ar pirmiausia reikėtų teptis tuo keistu rudu skysčiu? O kada tepti 
pudrą? Ir kuo skiriasi raudona ir ruda pudros? Ji kilstelėjo šepetuką ir ėmė tepti 
ten, kur, jos manymu, reikėjo. |. 


Jeinas atidarė duris ir išvydo lovoje miegančią Ameliną — juoda suknelė 
buvo apsivijusi jai apie šlaunis, ant kojų taip ir likę visai padorūs bet kaip už- 
mauti bateliai. Degė šalia lovos stovinti naktinė lempa, ant miegančios mer- 
ginos metanti minkštos, šiltos šviesos pluoštą. Dabar. ji atrodė visai kitokia. 
Klubus aptempusi suknelė buvo graži, pro iškirptę matėsi dailios krūtys. Jis 
nurijo įstrigusį gumulą. Štai taip gulėdama ji atrodė tokia rami ir nekalta. Jis 
dirstelėjo į veidą. „Kas čia dabar?..“ — sumurmėjo žvelgdamas į ją atidžiau. Ką, 
po galais, ji padarė savo veidui? 

Staiga ji krūptelėjusi nubudo. 

— Och, — sudejavo, tarsi nesuprasdama, kur esanti. Ji mėgino atsisėsti. 
Jeinas tebestovėjo pasilenkęs, žvelgdamas jai į veidą. 

— Amelina... kaip, po galais, apsirengei? Ką padarei veidui? 

— Šitai? — ji droviai kilstelėjo ranką. Jeinas pajuto, kaip jam suspaudė šir- 
dį. — Aš... aš maniau... toji mergina parduotuvėje... ji man davė... — ji sunkiai 
spaudė žodžius. Jeinas uždegė šviesą. 

— Ką, po galais... — pradėjo jis pasilenkęs tiek, kad jo veidas būtų viename 
aukštyje su Amelinos. Ji apsipylė ašaromis. — Oi, Amelina... ne, ne... neverk, 
meilute... ne, nereikia. Tu tikrai gražiai atrodai, tikrai gražiai, — mikčiojo jis. 

Amelina tik dar labiau ėmė raudoti. 

— Aš ne... — verkė ji traukdamasi ant kelių suknelę. — Aš nežinojau, ką 
man daryti su visais... su... 

— Ššš... mažutė, nereikia... prašau, neverk. Prašau. Eisime pietauti, kaip ir 
sakiau... liaukis, senute... 

— Senute? Aš nesena... 

— Aišku, ne, tai tik toks angliškas posakis. Prastas vertimas. Ne, tu atrodai 
gražiai. Gal galėtume truputį sumažinti tų pudrų... — kalbėjo jis rodydamas į 
skruostus. — Tiesiog truputėlį per daug užtepei ant skruostų raudonos spalvos, 
štai ir viskas. Eikš, kelkis, — jis ištiesė jai ranką. Amelina atsargiai jos įsitvė- 
rė. — Ko norėtum valgyti? Jūros gėrybių? Itališkų patiekalų? 

— Bet ko, — atsakė Amelina vis dar besikilnojančia krūtine. 

— Ko valgei pietums? 

— Nieko... nevalgiau... 

— Kodėl nevalgei? 

— Nemokėjau... nemokėjau, kaip paprašyti... negaliu pasinaudoti telefo- 
nu,— vėl ėmė grasinti ašarų pliūpsnis. Jeinas spoksojo į ją — jis baisėjosi savo 
neapdairumu ir nenuovokumu. 

— O, Amelina... žinai, aš daugiau nepaliksiu tavęs vienos. Kai kitą kartą 
turėsiu išeiti, pasiimsiu ir tave kartu. Geriau pradėsime mokytis anglų kalbos, 
mano mergyte. Juk negaliu tavęs vežtis namo, kai nė žodelio nesupranti. — Jis 
žvelgė į ją svarstydamas, ar ji suprato, ką jis siūlo. Jis ketina vežtis šią vargšę 
merginą į Londoną. Ir jis, — Jeinas nurijo seiles, — jis ketina ją vesti. Ką dar 
jis ketina daryti? Galima sakyti, jis stengiasi gyventi pagal tam tikrą strategiją, 
taip, kaip buvo mokytas. Padėk tiems, kuriems toji pagalba reikalinga. Amelina 
jam padėjo nė pati to nenutuokdama; dabar atėjo jo eilė. 

Padėdamas Amelinai nusiprausti veidą jis svarstė, kaip viskas galėtų at- 
rodyti kitiems. Mintyse vėl pasigirdo Vivos balsas — perdėtai suirzęs tonas: 
O, Jeinai, kokį velnią sumanei? O Amelina? Jo vos neištiko širdies smūgis, pa- 
mačius išdažytą jos veidą ir tokį pažeidžiamą kūną, kai gulėjo laukdama jo 
viešbučio kambaryje; taip, tai užuojauta ir gailestis, dėl jos jam skaudėjo širdį. 

Tačiau — ir šis klausimas visų svarbiausias — vargu ar gailestis gali būti pa- 
grindas vedyboms, tiesa? 

— Na, štai, — murmėjo duodamas Amelinai rankšluostį. 

Ji trynėsi veidą kaip vaikas, spausdama rankšluostį prie akių, vaduodamasi 
nuo į akis patekusio muilo ir karšto vandens. Įveiktas tokio vaizdo jis žvelgė į 
merginą. Na, geidulys šiuo atveju irgi neturėtų nugalėti, svarstė Jeinas, vėl pa- 
galvojęs apie Vivą. Beje, nepasakytum, kad Amelina jo netraukė. Dieve, kad ir 
kaip visa tai jam pasirodė siaubinga, pamatęs jos grakščias rudas kojas ir lygią, 
tamsią iš blizgučiais puošto suknelės korseto išsprūdusių krūtų odą, jis patyrė 
tokią erekciją, kokios jau neprisiminė. Bleikai, būk atsargus, tramdė save jis. Ji 
tik šiek tiek suaugesnė nei vaikas. Na, gal ir ne; jo manymu, jai jau galėjo būti 
suėję dvidešimt, tačiau Amelina tokia naivi ir nekalta. Jėzau, kur jis brenda? Kur 
jis ją klampina? 


Amelina padėjo peilį ir šakutę ir įsižiūrėjo į jį. 

— Tekėti už jūsų? — pakartojo ji nebūdama tikra, ar teisingai išgirdo. 

— Taip. Už manęs tekėti, — jis nenuleido nuo jos akių. 

— Bet... jūs ne... jūs manęs nepažįstate... — pratarė Amelina nebesupai- 
sydama sūkuriuojančių minčių. — Ar tai dėl?.. 

— Amelina, tu — nepaprastas žmogus. Aš... aš noriu tau padėti, — su- 
vebleno jis. Atrodo, jis menkai teišmanė, ką sakyti. 

— Jūs man jau padėjot, — nesutiko ji. — Net nežinau, ar kada nors įsteng- 
siu jums atsidėkoti... — Mergina apsidairė po restoraną, į kurį jis buvo ją atsive- 
dęs. Ji spoksojo į lėkštę — į dar nepaliestą omarą, gražiai išpjaustytas bulveles ir 
daržoves, kurių pavadinimus tą vakarą ištarė pirmą kartą. Prieš dvi dienas ji valgė 
virtus kopūstus; jau ištisus mėnesius nebuvo burnoje turėjusi mėsos. 

— Tekėk už manęs, — pakartojo jis šį kartą jau įsakmiau. Ir jo maistas 
nebuvo paliestas. 

Amelina mėgino nuryti gerklėje įstrigusį gumulą. Ar viskas tik dėl to? 
Ar dėl to išgabeno ją iš Haičio? Kad ją vestų? Ji vėl pamėgino nuryti. Šis pa- 
siūlymas buvo toks tolimas jos fantazijoms, kad tolimesnis nė negalėjo būti. 
Kai Laura įsisvajodavo apie vaikinus, meilę ir vestuves, Amelina manė, kad 
bažnyčia, balta suknelė ir viskas, kas susiję su vestuvėmis, jai neskirta. Laurai 
— taip, žinoma; jos labai daug kalbėdavosi apie Lauros galimybes susirasti tin- 
kamą jaunikį, turint galvoje jos tamsų gymį, tačiau niekada nekalbėdavo apie 
ją, Ameliną... apie ją jos niekada nekalbėdavo rimtai. Geriausia, ko ji galėjo 
tikėtis — kokio nors kaimynystėje dirbančio žmogaus. Na, gal ne sodininko ar 
naktinio sargo, ne žo4io žemo rango darbininko, bet... vis dėlto Amelina visada 


— 

suprato, kad balta suknelė ir ta ypatinga diena niekada jai neskirta. O štai dabar 
ji sėdi tokiame restorane, kokiame nė nedrįso svajoti kada nors dirb::, priešais 
ją Žmogus, tinkantis jai į tėvus, be to, dar ir baltasis; ji apsivilkusi drabužiais, 
kuriuos jis nupirko šalyje, į kurią ją ir atsigabeno. Mergina pajuto, kaip ima 
gniaužti gerklę; dabar tikrai pasipils ašaros. 

— Amelina... vaje... nejau mano pasiūlymas toks baisus? — Jeinas žvelgė į 
ją su tokiu nerimu, kad ji ištiesė per stalą ranką ir pirmą kartą pati jį palietė. 

— Ne, ne... ne dėl to... aišku, ne. Aš tik... Aš tik nežinau, ką atsakyti... 

— Atsakyk „taip“. Prašau, atsakyk „taip“, — jo veide vis dar matėsi įtampa. 

Ji prasižiojo. Viskas aplinkui tarsi sustojo. Restorano garsai nutolo, vis- 
kas lyg atsitraukė nuo šio ką tik jai pateikto klausimo rimtumo. Ponia, Laura, 
Kleona, taip, ir garbusis tėvas, nors ji ir labai stengėsi apie jį negalvoti. Viskas 
mirgėjo jos akyse, šokinėjo kaip kaleidoskopas, kurį kartą jai buvo rodžiusi 
Laura, o paskui susiaurėjo iki šio vienintelio klausimo. Taip arba ne? Jai už 
nugaros liko Haitis ir per dvidešimt ketverius metus susikaupusios nelaimės. 
Priešais ją... kas? Galimybė gyventi kitaip? Ji nemyli Jeino Bleiko, tai kaip ji 
galėtų? Jis skirtas ne jai, jis priklauso kitokiam pasauliui, tam, kuris, normaliai 
susiklosčius aplinkybėms, niekada nebūtų susikirtęs su jos pasauliu. Tačiau 
aplinkybės nebuvo normalios. Ar ne čia ir slypi visa esmė? Haitis pratrūko, 
sprogo — staiga pasikeitė viskas, taip pat ir ji. Ji nebegali grįžti. Jeinas Bleikas 
turi raktą į jos ateitį, kad ir kokia ji būtų. Vienintelis aisakymas. Taip arba ne. Ji 
giliai įkvėpė. 

— Taip. 

Kurį laiką buvo tylu; nė vienas jų nekrustelėjo, nepratarė nė žodelio. Tada 
Jeinas perbraukė ranka sau per veidą. 

— Dėkui Dievui už tai, senute, — pratarė jis drebančia ranka pakėlęs vyno 
taurę. — Ačiū Dievui. 

1986 m. vasario 7-ąją, lydimas žmonos ir būrelio ištikimų sekėjų, jaunasis 
Diuvaljė amerikiečių lėktuvu pabėgo iš Haičio. Laura dienų dienas sėdėjo pri- 
lipusi prie televizoriaus. Viskas atsidūrė kariuomenės rankose, nebuvo aišku, 
kas pakeis Diuvaljė. Įveikusi baimę ji paskambino namo, tačiau teišsiaiškino, 
kad telefoninio ryšio nebėra. Ji negalėjo prisiskambinti ir poniai de Manjeres. 
Jos nepasiekė jokie laiškai; ji nežinojo jokių naujienų. Tik tyla. Ir Bela niekuo 
negalėjo padėti; jos nedomino sparčiai visą šalį apimanti krizė; kai tik Laura 
imdavo apie tai kalbėti, ji gūžtelėdavo pečiais ir nusigręždavo. 

— Kvailiai, — tepasakė Bela, nors Laura nesuprato, ką ji turi galvo- 
je. — Taip jiems ir reikia, — karčiai pridūrė prisidegdama cigaretę ir abejingu 
žvilgsniu žvelgdama į ekraną. — Visi iki vieno supuvę iki kaulų smegenų. 

— O kaip močiutė? — droviai paklausė Laura. — Ir Amelina? 

Bela vėl gūžtelėjo pečiais. 

— Ypač ji. — Šįkart buvo aišku, apie ką ji kalba. Laura prikando liežuvį. Ir 
čia yra dalykų, kurių geriau neminėti. Ji nutilo ir dar nerimastingiau ėmė naršyti 
po laikraščius. Vis tiek jokių naujienų. Jokio žodelio iš niekur. 


Vieną rytą, praėjus beveik dviem mėnesiams po to, kai buvo nuverstas 
Diuvaljė, ir likus maždaug mėnesiui iki gimdymo, Laura nubudo išgirdusi kaž- 
ką beldžiant į duris. Ji atsisėdo lovoje žvelgdama į laikrodį. Lauke buvo šviesu, 
tačiau jos kambario užuolaidos buvo užtrauktos. 

— Laura? Nemiegi? 

Tai Bela. Jos balsas skambėjo kaip niekada bičiuliškai. 

— Ne... nemiegu. 

— Galiu užeiti? — sutrikusi Laura žvelgė į duris. Bela niekada nepra- 
dukra čia gyvena. 

— Žinoma. 

Bela įėjo lydima kvepalų debesėlio; paskui ją vilkosi nudėvėto šilkinio 
chalato dirželis. Jos plaukai styrojo į visas puses, tarsi būtų ką tik atsikėlusi. 
Vienoje rankoje laikė nepridegtą cigaretę; Bela iškart dribtelėjo ant Lauros 
lovos krašto. 

— Mieloji, — susijaudinusi pradėjo ji. — Štai aš vis galvoju... 

Laura susinervinusi žvelgė į ją; ką, po galais, gali reikšti tokia šiluma? 

— Apie ką? — neramiai paklausė ji. 

— Apie kūdikį. Cherie, žinau, kad nenori to vaiko. Aš tavęs neklausiau, 
bet juk nesu akla. — Laura tylėjo. Bela nė trupučio nesidomėjo vaikeliu... Tai 
kodėl dabar taip? — Kalbėjausi su Marija, — tęsė ji. Laura atsargiai linkte- 
lėjo. Marija Nites buvo Belos draugė, iš Haičio atvykusi moteris, gyvenanti 
šiaurinėje miesto dalyje; ten gyveno dauguma Haičio bendruomenės narių, 
atvykusių į Čikagą. Ji dirbo slauge ir kartais, kai Belai kildavo sunkumų ben- 
draujant su vienu ar kitu „draugu“, iš ligoninės ji šio to atnešdavo. — Štai koks 
reikalas, — tęsė motina prisidegdama cigaretę ir pūsdama dūmus Laurai į 
veidą, — Marija sako pažįstanti gyvą peklą porų, kurios tiesiog miršta, kaip 
nori vaiko, — ji žvelgė į Laurą. — Įvaikinimas, ma pžite. Galėtum kam nors 
atiduoti kūdikį įvaikinti. 

Laura atsikrenkštė. Ji instinktyviai užsidengė pilvą rankomis, tarsi mėgin- 
tų apsisaugoti. 

— Beje, — atsargiai tęsė Bela, — gražiausia yra tai, kad jie nori sumokėti. 
Krūvą baksų. Galėtum viską sutvarkyti tyliai, pati viena. Ji pažįsta vieną tokią 
porą... juodaodžių porą. Ji teisininkė ar panašiai... jis — kažkoks stambus versli- 
ninkas. Mieloji, jie metų metus stengiasi... ji jiems apie tave papasakojo. 

Laura prasižiojo ir mėgino kalbėti, tačiau nepratarė nė žodžio. Parduoti. 
Žinoma. Bela nori, kad ji parduotų savo vaiką. Nieko keista, kad ji įsvirduliavo 
į jos kambarį pusiau miegodama aštuntą valandą ryto. 

— Mieloji, turiu tavęs paklausti, — kalbėjo Bela uždėdama ant Lauros 
ranką. — Kūdikio tėvas... ar jis... na, ar jis buvo... na, žinai, ar jis žamsus? Ar jis 
buvo tamsiaodis? 

Laura vos neapsivėmė. 

— Aš... ne... aš negaliu... man reikia į vonią, — pasakė sunkiai tardama 
žodžius. Nekreipdama dėmesio į uždėtą Belos ranką ji išsiropštė iš lovos ir be- 
veik bėgte nubėgo į vonią. Jos motina nori, kad ji parduotų vaiką! Laura pasirėmė 
į kriauklę sunkiai tverdama pykinimą. 

— Klausyk, — iš tarpdurio atsklido Belos balsas. Laura atsigręžė. Motina 
stovėjo ir rūkė. — Mieloji, esi jauna... prieš akis — visas gyvenimas. Už kū- 
dikį jie siūlo dešimt tūkstančių dolerių, Laura! Dešimt tūkstančių dolerių! 
Įsivaizduoji! Maža to, jei kūdikis tamsus, jei jis bus ž/47ai juodas, galbūt gautu- 
me dar daugiau. Ponas Elisonas? Jis juodas kaip vynų tūzas! — mažame vonios 
kambaryje nuaidėjo aukštas, skambus Belos juokas. Laura sėdėjo ant klozeto 
dangčio neįstengdama pakelti į ją akių. — Mieloji, pamąstyk apie tai, — patarė 
jai Bela apsisukdama ir ketindama eiti. — Tik nesvarstyk per ilgai, gerai, cbėrie? 
Jie tikrai nekantraudami laukia, kol visa tai nutiks. 

Užsidarius durims Laura dar ilgai sėdėjo grumdamasi su užplūdusiomis 
mintimis. Atsisakyti kūdikio? Ji nebūtų galėjusi pasakyti, kurią akimirką liovėsi 
apie jį galvojusi kaip apie siaubingiausią jai nutikusį dalyką ir pasijuto pripratusi 
prie fakto, kad kūdikis tikrai joje gyvena. Ji priprato prie staigių spyrių ir keistų 
sukinukų jam mėginant įsitaisyti; ji net ėmė su juo tyliai kalbėtis braukdama 
ranka per lygią, įtemptą odą. Maždaug po mėnesio ji susitiks su tuo mažutyčiu 
žmogučiu, kurį nešioja, o dabar Bela prašo pasvarstyti, gal vertėtų jo atsisakyti. 
Ne, ne atsisakyti, o parduoti. Nuo tokios minties jai pasidarė bloga. Kita vertus, 
o ką ji pati galėtų pasiūlyti? Laura apsižvalgė po mažutį kambarėlį. Kad ir kaip 
stengėsi, nepajėgė įsivaizduoti, kad galėtų čia atsigabenti vaikelį. Butas dvokė 
nuorūkomis ir neplautais indais, nors ji ir stengėsi laikytis švaros. Bela nuola- 
tos rėkia, virš galvų ūžia ir burzgia sraigtasparniai, alėjoje kartkartėmis nuaidi 
šūviai. Jeigu gims berniukas, koks jis užaugs? Bus kaip tie jaunieji kontraban- 

dininkai, stoviniuojantys pakampėmis ir stumdantys vyresnius ir labiau patyru- 
sius narkotikų prekeivius po atvažiuojančių policijos automobilių ratais? O jei 
gims mergaitė... ką ji galės pasirinkti? Taip ir baigs dieneles kaip Bela arba kaip 
tos nepilnametės prostitutės, besidarbuojančios po neoniniais gatvės žibintais? 
Laurą nupurtė šiurpas. Tai baisiausias dalykas, apie kokį tik galėjo pagalvoti. 
Tai ne pasirinkimas. Net negalima taip sakyti. 

Ji niekada jo taip ir nepamatė. Jis buvo iš jos paimtas 1986 m. birže- 
lio 4-ąją, trys minutės po šeštos ryto, po beveik šešių valandų kankinančio 
gimdymo. Ji žinojo, kad gimė berniukas — sveikas berniukas, sveriantis šešis 
svarus ir keturias uncijas, su dešimčia rankų ir dešimčia kojų pirštelių... štai ir 
kad septintoje palatoje gulinti graži jauna mergina nutarė atsisakyti vaikelio ir 
iškart atiduoti jį įvaikinti; jos puikiai išmanė tokias procedūras. 

— Mieloji, bus geriau, jei prie jo nė neprisiliesi, — kalbėjo akušerė praus- 
dama Laurą. — Kitaip būtų sunkiau. 

Laura neįstengė kalbėti. Ji spoksojo į sesutę, visa savo esybe pajutusi tokią 
tuštumą, kokios negalėjo nusakyti žodžiais. Staiga, tarsi spragtelėjus pirštais, 
likti be jo... buvo sunkiau, nei ji drįso įsivaizduoti. 

— Kokios jis... spalvos? — po minutėlės paklausė ji. Akušerė sumišusi 
pažvelgė į ją. 

— Kokios spalvos? Ką turi galvoje, mieloji? Jis juodas, kaip tu, — nusi- 
juokė ji. 

— Ne, aš norėjau paklausti... ar jis tamsus? Šviesus? 

— Oi, mieloji, jie visi gimsta šviesūs. Po kelių dienų patamsės, pamaty- 
si, — paskui ji nutilo. — Na, manyčiau, tu jo nepamatysi. Bet, kad ir kaip ten 
būtų, jis šaunus. Bus guvus berniukas. Tau tiek ir tereikia žinoti, brangioji. 

Paskui ji išėjo. Laura atsigulė į iškrakmolytus patalus ir nusigręžė į sieną. 
Pamiršk viską. Pamiršk jį. Jam tu padarei gera. Ji šnabždėjo sau šiuos žodžius. Ji 
žinojo, kad neturi iš ko rinktis. Jeigu ir toliau apie tai galvos, numirs. Uždėjo 
ranką ant drebančio lyg drebučiai pilvo ir meldė jėgų viską pamiršti. 


Kai kitą dieną ją išrašė, jos laukė Bela. Laura jautėsi labai blogai: jos krūtys 
buvo sunkios, jas skaudėjo, einant drebėjo kojos. Emocijos tiesiog kunkuliavo 
— vieną minutę ji tarėsi jaučianti palengvėjimą, o kitą ašaros jau plūdo skruos- 
tais nesuvaldomos. 

— Gerai jautiesi? — tepaklausė Bela dėdama Lauros krepšį į dėdės 
Frenko žalio, blizgančio automobilio bagažinę. Dėdė Frenkas sėdėjo prie vairo 
ir beveik nedirstelėjo į įlipusią Laurą. Ji atsigręžė norėdama pažiūrėti pro langą. 
Kuko apygardos ligoninė. Ji jau šį tą žinojo apie Čikagą — bent jau tiek, kad į 
šią ligoninę gabenami vargšai — juodukai, Lotynų Amerikos šalių emigrantai, 
gyvenantys iš valstybės pašalpų, veltui gaunantys medicininę pagalbą. Nors, 
prisiminė, dabar ji neturėtų būti vargšė. Dešimt tūkstančių dolerių. Tiek už jį 
sumokėjo pora iš Linkolno parko. Laura buvo su jais susitikusi likus savaitei 
iki gimdymo; moteris primygtinai reikalavo asmeniškai susitikti su ja ir Bela. 
Laura sėdėjo atokiau ir beveik nepravėrė burnos, o Bela tarškėjo, tarškėjo. Ji 
negalėjo patikėti tuo, ką darė — nejau ji parduoda savo vaiką? — tačiau, o 
Dieve, ji net negalėjo sukaupti jėgų protesto žodžiams. Viskas yra ne taip. Aš 
jam suteikiu geresnį gyvenimą. Ji vis kartojo šiuos žodžius. Juto į save įsmeigtą 
moters žvilgsnį; jos veido išraiška buvo kažkokia keista. Gal tai panieka? Laura 
negalėjo pasakyti. Ji ir nenorėjo žinoti. Ji girdėjo, kaip Bela derina smulkmenas 
dėl užmokesčio: penki šimtai dolerių rankpinigių, kurie Laurai buvo sumokėti 
grynaisiais; likę pinigai bus sumokėti tada, kai gims kūdikis. Sveikas. Tokia bū- 
tina sąlyga. Brokuotų prekių jiems nereikia. 

Na, savąją sandėrio dalį ji įgyvendino. Šaunus mažytis berniukas. Ji nusi- 
braukė nuo skruostų ašaras ir įsispraudė į sėdynės kamputį. Ji norėjo mirti. 


Po valandos ji žiūrėjo į Belą nebūdama tikra, ar tikrai tai girdi savo ausi- 
mis; jai atrodė, kad tuoj išslys iš po kojų žemė. 

— Matai, taip jau atsitiko, — kalbėjo Bela, drebančiais pirštais keldama 
prie lūpų cigaretę, — ketinau padėti pinigus į banką... ir net nežinau, kas nu- 
tiko... pinigai buvo čia, štai čia, prisiekiu, nežinau, kas juos paėmė... 

— Nešdinkis, — staiga angliškai pasakė Laura. Ji pajuto, kad nebeišsilai- 
kys ant kojų, todėl sunkiai klestelėjo ant lovos. — Prašau išeiti. 

Ji žvelgė į sugniaužtas savo rankas. Pagaliau joje kažkas tarsi spragtelėjo. 
Bela pažvelgė į ją nustebusi ir skubiai išėjo iš kambario. Laurai skaudėjo krūtis 
— beveik taip pat, kaip ir širdį. Akušerė jai sakė, kad pieno latakai savaime iš- 
džius, kai tik organizmas pajus, jog nėra vaikelio, kurį reikia maitinti. Nėra vai- 
kelio, kurį reikia maitinti. Ji sėdėjo labai labai ramiai, kramtydama liežuvį, kad 
neprapliuptų garsiai raudoti. Nekreipė dėmesio į skausmą ir į staiga burnoje 
pajustą šilto kraujo skonį. Jeigu ir toliau sėdės labai ramiai, ją užlies juodžiausio 
sielvarto banga, ir bus viskas. Ji sėdėjo nejudėdama, laukdama. 

Kiek vėliau rankove nusišluostė ašaras ir išpūtė skruostus. Ji pasiėmė pi- 
niginę, į nedidelį kelionmaišį įsidėjo naktinius marškinius, dantų šepetėlį, kelis 

apatinius kitam rytui ir giliai alsuodama sekundėlę pastovėjo prie lango. Gana. 
Visko jai jau gana. Bela pavogė Elisonų sumokėtus pinigus. Ji turėjo penkis 
šimtus dolerių, kuriuos jai buvo davę prieš gimdymą, ir kelis drabužėlius pa- 
sikeisti... ir viskas. Tačiau to pakako. Turėjo pakakti; jai nebuvo iš ko rinktis. 
Ji pasiėmė pasą, porą knygų ir Amelinos rašytus laiškus. Pažvelgė į stalelį prie 
lovos. Ten tebestovėjo įrėminta Belos nuotrauka, kurią jai buvo davusi Amelina. 
Laura išėmė iš rėmelių nuotrauką ir lėtai, bet ryžtingai perplėšė ją pusiau. 
Paskui dar kartą pusiau. 

Laura užgesino šviesą ir išėjo į koridorių. Ji girdėjo, kaip Bela ginčijasi su 
Frenku; tikriausiai dėl pinigų. Amerikoje ji mažiau nei šešis mėnesius; ji pa- 
gimdė vaikelį ir jį pardavė. Nieko blogiau jau negalėjo atsitikti. Ji išėjo iš Belos 
neatsisveikinusi. Pasielgė taip, kai su ja kadaise pasielgė motina. 

Užtruko ilgiau nei mėnesį, kol ji susirado darbą. Penkios savaitės minant 
įkaitusius, dulkinus šaligatvius, vaikštant vis dar skaudamomis krūtimis ir 
liulančiu pilvu, kasdien minant kontorų, parduotuvių, prekybos centrų slenks- 
čius... einant bet kur, kur tik įmanoma... Kiekvieną kartą jos laukdavo tas pats 
pokalbis: 

— Koks tavo socialinio draudimo numeris? Neturi tokio? O, tu nelegalė? 
Atsiprašau, tiesiog negaliu. 

Galiausiai ji suvokė, kad šiuos reikalus reikia tvarkyti kiek kitaip — eiti 
ne per centrines, bet per galines duris. Kreipdamasi su prašymu gauti nuolatinį 
darbą — sekretorės, administratorės, prekybos centro kasininkės — ji nieko 
nepeš. Ir ne dėl to, kad nemokėjo spausdinti mašinėle. Jai reikia ieškotis kitur, 
tokiose vietose, kur darbo ieško tie, kurie neturi dokumentų ar oficialios teisės 
dirbti. Laura nebuvo kvaila — šešis mėnesius prasėdėjusi prie televizoriaus ji 
išmoko šio to daugiau nei pakenčiamai kalbėti angliškai. Ji žiūrėdavo žinias; 
domėjosi statistika. Žinojo, kad Čikagoje turėtų gyventi pusantro milijono ne- 
legalių imigrantų. Tai žmonės, kurie galėjo atvykti į šią šalį legaliai, lėktuvu. 
kaip ir ji, tačiau, kaip nutiko jai, jų vizų galiojimo laikas baigėsi, ir nežinia dėl 
kokių priežasčių tų vizų nepratęsia. Šiame didžiuliame mieste pusantro milijo- 
no žmonių negalėtų taip paprastai sėdėti ir laukti, kol mirs iš bado. Jie kažkur 
eina, dirba, uždirba ir sau, ir šeimoms, turi ką padėti ant stalo. Reikia atsakyti 
į kitą klausimą: kur tokių žmonių rasti, kur rasti tuos, kurie juos įdarbina? Kur 
tokie žmonės galėtų dirbti? Kokie smulkiojo verslo savininkai galėtų tokius 
samdyti? Mąstyk, Laura... mąsžyk! Ji prisėdo ant lovos aptriušusiame motelio 

kambaryje, kuriame apsigyveno išėjusi iš Belos, ir pro galinį langą žiūrėjo į vais- 
kų žydrą ankstyvos vasaros dangų, įtemptai mąstydama ir stengdamasi nepulti 
į juodą nevilties duobę, nuolat grasinančią ją pasiglemžti. 

Kiek vėliau, tą patį vakarą, staiga jai šovė į galvą mintis. Restoranai. 
Žinoma! Padavėjos ir virtuvės personalas. Ji atsisėdo. Už prekystalio besidar- 
buojančios merginos nedideliuose grožio salonuose, kurių tiek daug aplinkui. 
Kirpyklas šluojančios ir plaunančios merginos. Staiga jai prieš akis atsivėrė visas 
potencialių darbdavių pasaulis — na, ir kas, kad visa tai milijonus mylių nutolę 
nuo tų moksleiviškų pokalbių su Regina... kuo nori būti užaugusi? Laura pri- 
kando apatinę lūpą. Kuo greičiau pamirš tuos pokalbius, tuo geriau. 

Kitą popietę ją aplankė sėkmė. Ji buvo nusamdyta dirbti padavėja nedi- 
deliame Milvoukio restoranėlyje, kurio savininkai buvo du gana linksmi broliai 
kubiečiai. Ji įėjo, paprašė leidimo susitikti su vadybininku ir išdėstė jau įprastą is- 
toriją — atvyko iš Karibų regiono, laukia, kol jai bus sutvarkyti visi dokumentai, 
tačiau jau dabar ieško darbo. Dirbtų bet ką — jos negąsdina ilgos darbo valan- 
dos, ji pratusi sunkiai dirbti... ji labai stengėsi kalbėti ramiai. Chulijas, vyresnysis, 
kaip vėliau išsiaiškino, tikriausiai pajuto jai gailestį. Gerai, galiausiai pratarė jis, 
leisime tau pamėginti. Laura spoksojo į jį beveik negalėdama patikėti savo au- 
simis. Jis nusivedė ją į tarnybines patalpas, supažindino su virėju ir savo broliu, 
su kitomis dviem padavėjomis ir nukabino nuo kabliuko prijuostę. Pasakė, kad 
prieš dieną viena padavėja išėjo iš darbo, todėl dabar jiems trūksta darbuotojų. 
„Tau šiandien pasisekė, senjorita!“ Laura drebančiomis rankomis paėmė prijuos- 
tę, užsirišo ją ant juosmens ir nusekė paskui jį. Dabar, kai jau gavo darbą, tarsi 
suakmenėjo. Ji nieko nenutuokė, kaip reikia dirbti, ką reikia daryti. 

Tačiau atrodė, kad tą popietę ją kažkas tarsi saugojo, nes po darbo dienos 
Chulijas padavė jai dvidešimties dolerių banknotą ir pasakė ateiti rytoj. Ji iš 
restoranėlio išėjo apsvaigusi, svaigulys nepraėjo einant Vašingtono gatve iki 
motelio. Pagauta tokios nuotaikos užėjo į prekybos centrą, kuriame lankėsi 
beveik prieš mėnesį, ir nusipirko ledų. Padavė tą patį dvidešimties dolerių 
banknotą kasininkei ir nekreipė dėmesio į sunerimusį jos žvilgsnį. Tik išėjusi iš 
parduotuvės Laura suprato, jog verkia. Nieko keista, kad kasininkė atrodė tokia 
sutrikusi. 


Po poros dienų ji sumišusi spoksojo į tris lėkštes, kurias laikė rankose. 
Merde... kuri kuriam? Kas prašė viščiuko 4urri/o, kas norėjo jautienos? Ji dirbo 
jau trečią dieną, tačiau dabar viskas klojosi prasčiau nei pirmąją. 

— Atleiskite, pone... viščiukas? — paklausė ji nuleidusi lėkštę su vištiena 
ir desperatiškai stengdamasi išlaikyti ant kitos rankos sudėtas lėkštes. 

— Ne, aš vegetaras, — atsakė, atrodo, pyktelėjęs vyriškis. — Užsisakiau 
enchilada, vegetarišką enchi/lada, o mano žmona užsisakė chimichanga. Ne burri- 
to, — jis dirstelėjo į patiekalą, kurį ji ketino padėti ant stalo. 

— O, gerai, sekundėlę, pone... tuoj grįšiu. 

Laura juto, kaip nugara varva prakaitas. Mažyčiame restoranėlyje buvo 
taip karšta. Nejau ji blogai užsirašė? Visi tie patiekalai... burritos, enchbiladas, 
tacos ir chimichbangas... sunku ir supaisyti. Kaip ir tradicinis kubietiškas maistas 
šiame „Irazu“ restotane teikė malonumą visam Lotynų Amerikos subkonti- 
nentui. Tai reiškė, kad dabar ji turėjo išmanyti ne tik tokius daugmaž žinomus 
patiekalus kaip burritos ir žacos, bet taip pat ir įvairiausius keistai skambančius 
valgius: carne en jocėn, jautieną pomidorų ir pipirų padaže, chucbitos, Meksikoje 
dar vadinamus /ama/es; toks paprastas patiekalas kaip ryžiai su pupelėmis turėjo 
kokius keturis pavadinimus — f7/70/es con arroz, gallo binto, asopao Gvatemaloje, 
o jei dar pridėsi vištienos gabaliukų, jau visa tai vadinsis gvesad;//as, nors patie- 
kalas labai priminė minkštas 7or7+//as, tik su sūriu... Jau po pirmų kelių valandų 
jai ėmė suktis galva. 

Laura nubėgo laiptais žemyn vis dar mėgindama išlaikyti ant rankos 
sudėtas lėkštes. Kodėl trys? — paklausė savęs jau nusileidusi. Prie stalelio, 
kurį ką tik aptarnavo, sėdėjo du žmonės... mėšlas... tikriausiai nuėjo ne prie 
to stalelio. Ji apsigręžė ir nuskubėjo atgal. Žinoma, prie lango buvo stalas, prie 
kurio sėdėjo trijulė; jie visi atrodė pyktelėję. Ji atsiprašė ir atsargiai padėjo ant 
stalo lėkštes. 

— Atsiprašau, — išgirdo garsiai tariant už nugaros. Ji atsigręžė ir kaltai 
pažvelgė. Dar vienas klientas baksnojo į laikrodį. — Panele, nesėdėsiu čia visą 
dieną. 

— Einu, pone, einu... 

Laura nuskubėjo į virtuvę ir paėmusi dar dvi lėkštes su garuojančiu 
maistu užlėkė laiptais aukštyn. Na, o kas užsisakė šį maistą? Ji pasisuko kai- 
rėn; ar čia vegetariška encbi/ada? O gal viščiukas chimichanga? O gal tostada, 
kurią užsisakė tasai ponas prie lango? Ji vėl pasisuko kairėn, o paskui sutrikusi 
— dešinėn. Vienu kryptelėjimu buvo per daug. Lėkštė su encbi/ada slystelėjo 
nuo rankos. Mėgindama ją sučiupti išmetė kitoje rankoje laikytą lėkštę su 
chimichanga — pasigirdo riksmas, kažkas garsiai atitraukė kėdę... dužo į ce- 
mentines grindis atsitrenkęs porcelianas. Klientė, pajutusi, kad kažkas kliudė 
jai koją, suklykė. Laura užsidengė rankomis veidą. Ant grindų buvo tikras 
jovalas — pupelės, avokado gabaliukai, vištienos kąsneliai aštriame padaže. 
Laiptais užlėkė iš už baro išėjęs Chulijas. Jis suėmė Lauros petį. 

— Mira, chica. V abajo, — stebėtinai švelniai pratarė jis. — Eik žemyn. 


Pailsėk porą minučių, gerai? Nagi, eik. 

Laura be žodžių linktelėjo. Jai buvo per daug gėda, kad įstengtų kalbėti. 
Nuskubėjo laiptais žemyn vengdama smalsių klientų žvilgsnių — juk jie ką tik 
matė, kaip ji apsikvailino. Ji net padavėja nesugeba dirbti. Laura pravėrė kabi- 
netuko, kuriame dirbdavo Chulijas ir Leonas prieš atidarydami restoraną, duris. 
Kampe stovėjo kėdė. Atsisėdo, nes kojos buvo tarsi vatinės, ir įsikniaubė veidu 
į kelius. Ją, aišku, atleis, net neturėtų kilti kokių nors klausimų. Vos trys dienos 
darbe, o ji jau susimovė. 

— Chica, — pratarė po kelių minučių į kambarį įėjęs Chulijas, šluostyda- 
masis į prijuostę rankas. Jis pažvelgė į Laurą. Ji taip pat žiūrėjo į jį didžiulėmis 
juodomis ašarotomis akimis. Jam pagailo merginos. Tikrai pagailo. Ji buvo graži 
mergaitė. 

— Aš labai... atsiprašau, — sumikčiojo skubiai stodamasi. — Maniau, kad 
man pavyks... aš tikrai labai atsiprašau. 

Jis kilstelėjo ranką ją tildydamas. 

— Nieko baisaus. Atsipūsk. Šiandien sunki diena. Eik namo, gerai? Ateisi 
rytoj. 

Jis ir pats nežinojo, kodėl jai suteikia dar vieną progą, tačiau ji atrodė tokia 
atkakli ir kartu tokia gležna... velnias, ji dar visai vaikas. Jai daugiausia aštuonio- 
lika. Jis papurtė galvą. Ji gali dirbti geriau. Jis suteiks jai dar vieną galimybę. 

Laura spoksojo į jį. 

— Bet... aš negaliu... iš manęs jokios naudos. Aš nesugebu. Aš... 

— Ir gerai. Neklausinėk, kodėl... Manau, tu tinkama. Man patinka, kaip 
tu juokiesi... girdėjau tave juokiantis vienintelį kartą. Tačiau juokiesi nepakan- 
kamai. Todėl eik namo, gerai? Ateik rytoj, — nutraukė ją Chulijas. Laura nu- 
dūrė akis į grindis bijodama prapliupti verkti. — Nori, pasakysiu smagų dalyką, 
chica? — tarė jis apsisukdamas ir ketindamas lipti laiptais į viršų. — Tu, mažyte, 
atrodai taip prastai, kad prieš tave net aš atrodau puikiai! — jis vėl garsiai nu- 
sijuokė ir dingo užlipęs laiptais. 

Nereikia būti genijumi, kad viską išsiaiškintum. Ženklai buvo akivaizdūs, 
tik Melani nesugebėjo jų tinkamai perskaityti. Ji nenorėjo. Buvo taip užsiėmusi 
kitokiais — svarbesniais — dalykais, pavyzdžiui, mėginimais priversti Stivą 
leisti jai pas jį apsigyventi, kad nesusimąstydavo apie tai, ką jis veikia tada, kai 
nebūna „Purpurinių palmių“ bare. Ji prašė, maldavo, meilikavo, įkalbinėjo, ver- 
kė... Darė viską, kad priverstų jį sulaužyti auksinę savo taisyklę — niekas nepa- 
silieka. Niekada. Tikriausiai jis dar nebuvo sutikęs tokio užsispyrusio žmogaus 

kaip Melani. Praėjus trims mėnesiams po to, kai mergina pradėjo ataką, jis 
galiausiai pasidavė. Melani buvo devintame danguje. Po valandos, kai jis pa- 
dėjo telefono ragelį, ji jau buvo apsigyvenusi prabangiame jo būste su langais į 
Holivudo kalnus. Jai prireikė savaitės parsigabenti daiktams iš Tinos namų, o 
paskui dar savaitės, kol susivokė, kas iš tikrųjų vyksta. 

Stivas di Markas nebuvo paprastas restorano šeimininkas. Tiesą sakant, 
vargu ar jį galima pavadinti restorano šeimininku. Tikrasis Stivo verslas buvo 
narkotikai. Heroinas. Kokainas. Tačiau visa tai išsiaiškinusi Melani net nega- 
lėjo pasakyti, ar jai tai rūpėjo. Kad ir kaip ten būtų, jos tėvas yra gaminęs nar- 
kotikus — tonų tonas. Visko būna šiam pasauly, sakydavo jis gal net kiek di- 
džiuodamasis. Ji užaugo matydama plonytes baltas miltelių linijas ant lygaus 
marmurinio virtuvės stalviršio ar kriauklėje, apačioje esančiame tualete; tos 
linijos atsirasdavo kiekvieną kartą, kai tik tėvas ateidavo jos aplankyti. Ji viską 
žinojo apie pakilimus, 4ai/4 ir abstinenciją, ji gerai prisiminė, kaip jis laksto 
po namus tarsi žaibas, kaip paskui geria tabletes, kad galėtų užmigti. Melani 
negalėjo pasakyti, kiek kartų jis gulėjo reabilitacijos klinikoje, ji taip pat prisi- 
minė namus užplūdusią ramybę, kai pas juos atsikraustė Norbertas Kraiceris, 
nors pirmiausia išsigando, susivokusi, kad buvo visai apie tai pamiršusi. Ji 
prisiminė, kaip pirmus kelis mėnesius po motinos vestuvių ji žvelgdavo į pa- 
tėvį ir svarstė, ar tikrai du vyrai gali būti tokie skirtingi. Karas ir taika. Ugnis 
ir smėlis. Kaip ji galėjo užmiršti? Juokingiausia, kad Stivas di Markas turėjo 
jų abiejų savybių. Jam buvo būdingas plieninis, pamatuotas Norberto ryžtas 
ir šelmiškas, beveik paaugliškas Maiko humoro jausmas. Nieko keista, kad ji 
taip giliai įklimpo. Jame ji matė viską, ko tikėjosi iš vyro. Mažytė smulkmena 
apie jo neįprastus verslo interesus jai visai neatrodė problema. Tiesą sakant, 
ji greitai pastebėjo, kad tai jai netgi patinka. Jai patiko šiurpuliukus keliantis 
pavojus ir ore tvyranti uždrausto vaisiaus skleidžiama atmosfera. Žmonės čia 
lankydavosi visą parą — ir dieną, ir naktį; svarbūs žmonės, ne kokie nors 
smulkūs sukčiai ar vagišiai, kurie, anksčiau ji manė, yra narkotikų platintojai. 
Ne, Stivas di Markas „stovėjo“ aukštai, pačiame tiekimo tinklo centre. Jis 
bendravo su dideliais berniukais, rimtais vyrais, su vyrais, vilkinčiais brangiais 
itališkais kostiumais, lydimais asmens sargybinių ir vairuotojų, iš po kurių 
nepriekaištingai pasiūtų švarkų skvernų kyšojo ginklai. Stivas buvo visagalis, 
visažinis, ir jai tai patiko. Ir viskas atrodė dar patraukliau ir ypatingiau dėl to, 
kad jis pasirinko ją. 

Jai patiko ir jo namas — baltas, kaip ir jo kabinetas, apstatytas tik bū- 
tiniausiais baldais; žodžiu, interjeras visai toks pat, kaip tviskantys pustuščiai 
erdvūs interjerai, rodomi prabangių žurnalų puslapiuose ar filmuose; negausiai 
apstatyta nuostabiai švari aplinka, atrodanti taip, tarsi čia niekas negyventų. 

Viskas buvo balta — sienos, grindys, sofos, stalai, virtuvė... absoliučiai viskas. 
Milžiniški langai veidrodiniais stiklais žvelgė į terasą, iš kurios buvo galima 
patekti prie tviskančio turkio spalvos baseino; po pietų Melani gulėdavo ant 
balto šezlongo stengdamasi lygiai įdegti. Pagaliau Los Andželas paveikė ir ją. 
Ji deginosį, nusivilkusi viršutinę maudymosi kostiumėlio dalį, nes Stivas pasakė, 
kad jam nepatinka neįdegę ruožai ant kūno. 

Tiesa, vienintelis jos horizontą temdęs debesėlis buvo motina ir, žinoma, 
toji smulkmena, kad ji negali grįžti namo. Na, nepasakytum, kad ji norėjo grįž- 
ti, — atvirkščiai. Tačiau po devynių mėnesių akmeninės tylos iš už Atlanto ir 
primygtinių motinos atsisakinėjimų su ja pasika/bėti Melani ėmė jaustis išties 
prislėgta. Tokios mintys negalėjo sugadinti dienos, tačiau jų pakako, kad staiga 
pasinertų į liūdesį, kurio neįstengė nei suprasti, nei kontroliuoti. 

Neatrodė, kad Stivas visa tai pastebi, o jei ir pastebėdavo, nieko nesa- 
kydavo, galbūt tikėdamasis, kad staiga užplūdusi prasta nuotaika greitai išsi- 
sklaidys. Stivas nemėgo liūdnų. Jam patiko aplink save matyti pakilios nuo- 
taikos, energija trykštančius, gerai nusiteikusius žmones; kaip tik dėl to jis ir 
atvyko į Ameriką. Jo tėvas turėjo ledų vežimėlį ir pavasario, vasaros mėnesiais 
Balhamo gatvėse dirbdavo nuo aušros iki sutemų, kol parduodavo visus ledus. 
Kai jį ištiko pirmasis širdies smūgis, jis pardavinėjo minkštais ledais kimštas 
vaflines tūteles. Stivas jai pasakojo, jog į; Ameriką atvyko dėl to, kad išvengtų 
štai tokio darbo iki gyvenimo pabaigos, ir dėl to, kad uždirbtų pakankamai 
pinigų ir tėvui nebereikėtų dirbti. Melani klausėsi jo pasakojimų su baugia 
pagarba. Jos pačios vaikystė, nužymėta netikėtų tėvo vizitų ir tokių pat ne- 
tikėtų išvykimų, atrodė lėkšta ir tuščia, palyginti su šiltu, jaukiu Stivo nupieštu 
itališko šeimyniškumo paveikslu. Ji net negalėjo įsivaizduoti, ką reiškia matyti 
mamą, laukiančią ant suolelio, kol tu dalyvauji sporto varžybose, arba žiemos 
vakarais būti pamalonintai į lovą atneštu karštos kakavos puodeliu. Melani su- 
prato, kad Stela visai nepanaši į tokią mamą, kokią turėjo Stivas. Motina būtų 
mieliau sutikusi nusikirpti plaukus nei pagaminti dukrai pietus, ir tai išties šį 
tą sako. Stelos plaukai siekė juosmenį ir buvo platinos spalvos, labai šviesūs; 
kiek Melani atmena, jos plaukai visada tokie buvo; kad jie nuolat atrodytų 
puikiai, motina išleisdavo krūvas pinigų ir sugaišdavo labai daug laiko. Pinigai. 
Tai vienintelis dalykas, kurį ji visada turėjo, o Stivas — ne. Kai Melani įsidrą- 
sino papasakoti keletą savo gyvenimo istorijų, jis tik nusijuokė ir pavadino ją 
Amerikos žydų princese. 

— Bet aš ne žydė, — protestavo ji. — Ir ne amerikietė. 

— Bet vis tiek tikra mažoji princesė, — sumurmėjo jis. — Ar ne taip? 

Tačiau Melani nesijautė kaip princesė. Ji jautėsi kaip iš namų išvarytas 
Žmogus. 

„Irazu“ restoranėlyje ji buvo išdirbusi beveik tris mėnesius, kai vieną rytą, 
pusiaukelėje į Milvoukį, maisto prekių parduotuvės lange pamatė reklaminį 
lapelį. Sunku buvo jo nepastebėti. Lapelis buvo fosforinės geltonos spalvos su 
„riebiu“ šriftu spausdintais žodžiais. „Ar nori laisvalaikiu uždirbti daugiau pini- 
gų? Ar esi jauna, patraukli, dailios figūros? Uždirbk laisvalaikiu 888. Skambink 
312-466-9901. Šiandien!“ Laura įtariai nužvelgė skelbimą. Taip, ji labai troško 
uždirbti daugiau pinigų. Jai patiko dirbti „Irazu“, tačiau vos sudūrė galą su galu; 
didžiam savo nusivylimui, ji vis dar negalėjo išsikelti iš „Saulėtojo motelio“. 
Tam, kad galėtų išsikelti, jai reikėjo rankpinigių ir mėnesio nuompinigių; kaip, 
po šimts, jai sukaupti tokius pinigus, jei jai moka po trisdešimt baksy į dieną? 
Ji vėl pažvelgė į skelbimą. „Ar esu jauna?“ Taip, ji jauna. „Patraukli?“ Šiuo metu 
ji negalvoja apie savo išvaizdą, tačiau, jos manymu, figūrą turi neblogą. Laura 
žinojo, kad dabar ji lieknesnė nei buvo tada, kai čia atvyko — kai kuriuos dra- 
bužius jai teko susisegti žiogeliu. Ji dar kartą pažvelgė į lapelį. „Uždirbk laisva- 
laikiu $88.“ Ji nusigręžė ir skubiai nužingsniavo gatve. Ne, tikriausiai čia kokie 
nors spąstai. Kitaip negali būti. 


— Laura, ar eisi su mumis šįvakar? — šūktelėjo jai Marilė, kasininkė iš 
Gvatemalos, kai ji paskutinį kartą perbraukė šluoste per stalviršį ir nusimovė 
pirštines. Laura dvejojo. Marilė jau ketvirtą kartą per dvi savaites siūlo jai kur 
nors nueiti. Jai tikrai nereikėtų atsisakyti. Laurai patiko mergina— ji buvo gyva, 
linksma ir sumani. Ji keleriais metais vyresnė už Laurą, iš Gvatemalos į Čikagą 
atvyko prieš dvejus metus visai viena ir per tą laiką sugebėjo susirasti butą, už- 
sirašyti į mokyklą ir dirbti dviejuose darbuose po ne visą darbo dieną; Laura jai 
juto didelę pagarbą. Marilė patiko visiems — klientams, kitoms padavėjoms, 
Chulijui ir Leonui... visiems. Ji dar kartą nusišypsojo Laurai. — Einam... Ką gi 
tu veiksi? Sėdėsi namie ir žiūrėsi televizorių? 

— Na, jeigu... jeigu tikrai manai... 

— Aišku, manau. Eik, pasiimk daiktus. 

Laura beveik bėgte nubėgo laiptais į kabinetą. Tai buvo pirmas kartas 
praėjus beveik metams, kai ji rengėsi kažkur išeiti; iki šiol eidavo tik į darbą, į 
maisto prekių parduotuvę ir kartais — labai retai — į kokias nors Milvoukio 
parduotuves. Ji beveik nepažino Čikagos; nors bendradarbiai „Irazu“ jai buvo 
daugiau nei geri, su jais ją siejo tik darbo reikalai, kada ji paskutinį kartą su 

kuo nors sėdėjo prie kavos puodelio ir ka/bėjosi? Jai sagstantis paltuką šiek tiek 
virpėjo pirštai. 

— Eini su mumis? — Iš savo kabineto išėjo Chulijas, rankoje barškinda- 
mas didžiulį raktų ryšulį. Jis atrodė nustebęs. Laura droviai linktelėjo. — Puiku! 
Visada stebėdavausi, kaip gali štai taip sprukti namo. Gal turi pavydų vaiki- 
ną? — jis geraširdiškai nusišypsojo. Laurai teko nusukti akis. Ji papurtė galvą 
nedrįsdama atsakyti. 

Po valandos, sėdėdama su keturiais draugais prie stalo mažyčiame skli- 
dinai prigrūstame merengos klube Milvoukyje, Laura pasijuto trepsinti į taktą 
koja, nors ir nesusivokė tai daranti. 

— Vaje! — rodydama į ją pirštu nusijuokė Marilė. — Matote! Tik pažvel- 
kite į ją. Tu /ikrai norėtum pašokti. Matai, Leonai? 

— Tikrai matau, — sukikeno Leonas. — Čia tavo muzika, tiesa? 

Šypsodamasi Laura papurtė galvą. 

— Ne,tai Dominikos muzika... Haičio gyventojai visada sako, kad meren- 
ga yra kilusi iš Haičio, tačiau visi žino, kad taip nėra. Bet man vis tiek patinka. 

— Nori pašokti? — Leonas atitraukė savo kėdę. 

— Eik, mergaite! — drąsino ją Marilė. Laura neturėjo kito pasirinkimo, 
tik sekti paskui jį į sausakimšą šokių aikštelę. 

Po kelių sekundžių Laura jau pamiršo, kodėl visada atsisakydavo su jais 
eiti. Po kelių minučių vėl pasijuto esanti prirūkytuose klubuose pakalnėje, Port 
o Prense, į kuriuos ją veždavosi Delrojus. Leonas buvo geras šokėjas; ji sekiojo 
akimis gyvatiškus jo klubus, pati linguodama klubais išskirtine Dominikos m2e- 
rengos maniera; šokis panašus į salsą, tik lėtesnis ir jausmingesnis. 

— Ohoho! — nusistebėjo į ją žiūrėdamas Leonas. — Tu gera šokėja. 

— Ir jūs, — nusijuokė Laura, po truputį vaduodamasi iš pastarųjų kelių 
mėnesių slogučio ir nerimo. Čia, šokių aikštelėje, tapo visai kita mergina — da- 
bar ji gali užsimiršti muzikos ritme, o prie stalelio jos laukia draugai ir stiklas 
šalto alaus. Ji — tokia pati, kaip ir visi kiti; pirmą kartą nuo tada, kai atvyko į 
Ameriką, ji linksminosi. Leonas buvo kubietis; didžiuodamasis jis pasakė, kad 
jau gimė šokdamas. „Galėčiau šokti kiaurą naktį!“ Po pusvalandžio, nugara 
žliaugiant prakaitui, Laura atsiprašė. Juokdamasi grįžo prie stalelio ir godžiai 
išmaukė alų. Vėliau, po dviejų taurių romo su koka, jau pasakojo anekdotą, 
nors, tiesa, kiek dvejodama. Ji pastebėjo, kad sunku juokingai pasakoti kalba, 
kuri nėra gimtoji. Tačiau neatrodė, kad Marilė ar Chulijas būtų tai pastebėję; 
jie plyšo juokais jai vos pradėjus kalbėti. Anekdotas nebuvo labai juokingas 
— jis buvo gana ilgas ir painus; tai anekdotas apie Haityje gyvenančią vienuolę 
ir amerikietį turistą; jį Laurai kadaise pasakojo Regina. Bet Chulijas sakė, kad 


juokingiausia buvo stebėti Lauros veidą; jis dar niekada nebuvo jos matęs tokios 

susijaudinusios. Anekdoto kulminacija nepavyko, nes susipainiojusi Laura vis- 
ką išklojo kiek per anksti. Nesvarbu. Vis iek tai buvo smagiausia istorija, kokią 
tik jis tądien girdėjo. 

Jie palydėjo Laurą namo antrą valandą nakties; Chulijas vis dar kikeno. 

— Ačiū, — padėkojo Laura jiems priėjus Pulaskį. — Gyvenu kitoje gatvės 
pusėje. Aš... aš puikiai praleidau laiką, — droviai pratarė ji. 

— Taigi... gera matyti, kaip šypsaisi, — mirktelėjo Chulijas. — Eik su 
mumis ir kitą kartą ir papasakok dar daugiau anekdotų! 

— Buenas noches, chiguita, — šūktelėjo Leonas Laurai einant per gat- 
vę. — Hasta /uego. 

— Iki, — tyliai atsakė Laura stumtelėdama duris. Ji jau seniai taip gerai 
nesijautė. Beveik visą vakarą buvo pamiršusi, kas esanti, ką yra padariusi, ko ne- 
padariusi. Ji buvo viską pamiršusi. Kartais taip gera pamiršti. 


Po savaitės skelbimas Milvoukyje tebekabojo. Ji stabtelėjo, apsižvalgė ir 
krepšelyje skubiai susižvejojo rašiklį. Kiek įmanydama greičiau užsirašė te- 
lefono numerį ir nuskubėjo toliau. Skelbime nebuvo parašyta, už kokį darbą 
laisvalaikiu gali gauti $8$, tačiau darbas kaip nors turi sietis su pozavimu — „ar 
esi jauna, patraukli?“ Atvirai kalbant, tokia nesijautė, tačiau mintis apie gali- 
mybę uždirbti daugiau pinigų buvo per daug gundanti, kad būtų įmanoma jai 
atsispirti. Kitą rytą ji susirado krepšelyje įmestą lapelį su brūkštelėtu numeriu 
ir paskambino, tačiau atsiliepė atsakiklis ir paprašė pasakyti vardą, telefono nu- 
merį ir laiką, kada buvo skambinta... Ji padėjo ragelį. 

Kitą rytą vėl pamėgino paskambinti tuo numeriu, paskui dar kitą rytą, ir 
tik ketvirtą kartą, kai jau rengėsi padėti ragelį, atsiliepė kažkoks vyras. Smarkiai 
besidaužančia širdimi skubiai paaiškino, kad Milvoukyje, maisto prekių par- 
duotuvės vitrinoje, ji pamatė skelbimą ir skambina, nes norėtų išsiaiškinti šį tą 
daugiau — koks tasai darbas? 

— Koks tavo ūgis? — paklausė vyriškis. Lauros širdis suspurdėjo. Tai tik- 
rai modelio darbas. 

— E, penkios pėdos ir aštuoni, — atsakė greitai metrus pavertusi į pė- 
das. 

— Kiek sveri? 

— E, nežinau... gal penkiasdešimt penkis kilogramus? 

— Kiek? 

— Atleiskite... Nežinau, kiek tai bus svarais... nelabai daug, — skubiai 
bėrė žodžius. Amerikiečiai menkai tenutuokė apie metrinę matų sistemą. 

— Kiek tasai „nelabai daug“? 

— (Gal šimtas... šimtas dvidešimt penki? — spėliojo Laura, pati sau mė- 
gindama išsiaiškinti. 

— Gerai. Rasė? 

— E, juodaodė. Ne, afroamerikietė, — skubiai pasitaisė ji. 

— Puiku. Kada gali ateiti į studiją? 

— Pirmadienį? — viltingai paklausė Laura. Tai buvo vienintelė jos laisva 
diena. 

— Aišku. Ateik... tarkim, vienuoliktą. 

— Gerai. Jūs... ee, skelbime jūs minėjote... aš tik pagalvojau... kiek mokate 
už valandą? — ji paklausė labai neužtikrintai. Jai vis dar buvo sunku kalbėti apie 
pinigus. Ten, iš kur ji buvo kilusi, tarp žmonių iš gerų šeimų nebuvo priimta 
apie tai kalbėti. 

— Priklausys nuo tavęs, mieloji. Kai kurios merginos per dieną uždirba po 
penkis šimtus baksų, o gal net daugiau. Viskas priklauso nuo to, ką nori daryti. 
Klausyk, aš tau pasakysiu adresą, ir susitiksime pirmadienį. Tada ir pakalbėsime 
apie tai, kas tave domina. 

Jis pasakė adresą — Humbolto parke, maždaug pusvalandžio kelionės 
autobusu nuo jos namų. Ji paklausinėjo dar vienos kitos smulkmenos, padėkojo 
ir baigė pokalbį. Penki šimtai dolerių per dieną? Laura vos nenualpo. Pajuto nu- 
krečiantį nekantros šiurupliuką; ji jau taip seniai dėl ko nors džiaugėsi. 


Tą vakarą prieš susitikimą, po darbo grįžusi į motelį, Laura ilgai prau- 
sėsi po šiltu dušu, trinkėsi plaukus, po ištiso šimtmečio mėgaudamasi ant 
pečių ir nugaros krintančių vešlių šilkinių sruogų svoriu. Plaukai užaugo tokie 
ilgi. Dažniausiai juos šukuodavo į viršų ir susukdavo į ilgą įmantrią kriauklę. 
Sėdėdama ant siauros lovos sukryžiavusi kojas, ji supynė plaukus į kaseles, iš- 
spausdama paskutinius vandens lašelius, o paskui jas susuko ant viršugalvio ir 
rūpestingai surišo. Žinojo, kad rytą plaukai bus vešlūs, spindintys ir banguoti, 
o ne garbanoti, ir ji atrodys taip gražiai, kaip tik gali atrodyti. Kai galiausiai 
įsliuogė į lovą ir atsargiai padėjo ant pagalvės galvą, buvo beveik antra valanda. 
Jai reikia būti labai atsargiai — nesivartyti per smarkiai ir per dažnai; valandą ar 
dvi pagulėsi netinkamai padėjusi galvą, ir rytą pamatysi, kad esi panaši į kobrą 
su styrančiais ant pakaušio plaukais. 

Rytą nekantraudama pažvelgė į save veidrodyje, kabančiame virš kriauklės. 
Plaukai gaubė veidą guldami švelniomis, blizgančiomis bangomis; prieš kelias 
dienas prekybos centre ji buvo nusipirkusi lūpų dažų ir skaistalų; dabar atsargiai 
pasidažė lūpas, paskirstydama dažus taip, kaip ją buvo mokiusi Regina, ir atsi- 
traukė nuo veidrodžio. Jos pilve plasnojo drugeliai. Jau seniai nebuvo jy jutusi. 

Paskutinį kartą pažvelgė į savo atvaizdą, pasiėmė paltuką, rankinę ir nusileido 
laiptais. Jeigu gaus darbą, šnabždėjo Laura pati sau eidama vestibiuliu, susiras 
padorią vietą gyventi — pirmiausia to ir imsis. „Saulėtajam moteliui“ tikriausiai 
nė nesugalvotum labiau netinkamo pavadinimo. Tačiau tai pirmasis motelis, į 
kurį užsuko tą siaubingą rytą pabėgusi iš Belos; čia bent jau viskas jai pažįstama. 
Ir pigu. Tačiau ji ilgėjosi dienos, kai pagaliau galės iš čia išeiti. 

Jai prireikė beveik keturiasdešimt penkių minučių, kol surado nurodytą 
adresą. Laura įlipo į autobusą, per Milvoukį važiuojantį Ermitažo link, paskui 
persėdo į kitą autobusą, važiuojantį į Kedzį. Jai reikėjo vienu kvartalu toliau 
nuo Kedzio — į Spoldingą. Štai. 4546 Šiaurės Spoldingas. Eidama gatve dai- 
rėsi. Namai buvo panašūs į Garfildo parko namus, tik čia vejos prie nedidelių 
namukų buvo nupjautos, o gatvės — švarios. Kompaktiški dviaukščiai plytiniai 
ir dažyti mediniai namai; išsikišęs priebutis ir nedidelė laiškų dėžutė ant vartų, 
puoštų Amerikos vėliava... tarsi uniforma... Ji svarstė, kokio fotografo studija 
galėtų būti įrengta tarp tokių priemiesčio namus primenančių statinių. Šiaurės 
Spoldingo 4546 buvo namas. Laura nužvelgė jo fasadą. Nebuvo nieko, kas 
rodytų, kad jame užsiimama kokiu nors verslu. Sekundės dalį jai dingtelėjo 
mintis, kad galbūt šita vietelė nėra tokia jau švari, galbūt čia dirba ne tokie jau 
ir profesionalai, kaip ji manė... tačiau mintis apie penkis šimtus dolerių per die- 
ną ragino žengti pirmyn. Ji galėtų susirasti butą! Svaigstančia galva stumtelėjo 
vartelius ir užlipo kelis laiptelius. Durys atsidarė jai dar nepriėjus; tarpduryje 
stovėjo aukštas, stambus vyras; susinėręs ant krūtinės rankas stebėjo, kaip ji eina 
taku. 

— Sveiki, — kiek nedrąsiai pratarė Laura. Jis atrodė gana grėsmingai. — 
Aš... ketvirtadienį aš skambinau... pagal skelbimą. 

— Su kuo kalbėjaisi? — sudundėjo jis. 

— Atleiskite, pamiršau paklausti vardo... kalbėjausi su vyru, manau, jis 
buvo... 

— Viskas gerai, Džimai. Aš ją prisimenu. Įleisk, — iš koridoriaus pasi- 
girdo balsas. Žmogus, vardu Džimas, pasitraukė, ir Laura įėjo. 

Viduje tvyrojo prieblanda. Ji atsidūrė hole, kuriame iš visų pusių buvo 
daug uždarų durų. Masyvūs mediniai sukti laiptai kilo į antrą aukštą. Sienos 
tamsios, apkaltos medžiu. Visas namas atrodė tamsus, niūrus, kiek apšiuręs. 
Laura nervinosi. Gaivus ankstyvo rudens oras atrodė nepasiekiamai toli, už 
milijonų mylių. Kažkas atsikrenkštė. Ji atsigręžė. Kitoje holo pusėje stovėjo ką 
tik kalbėjęs jaunas vyras — tikriausiai tas pats, su kuriuo bendravo telefonu. Jis 
vilkėjo tamsiu kostiumu, šviesiai mėlynais marškiniais, buvo pasirišęs kaklaraiš- 
tį; kai sveikindamasis kilstelėjo ranką, ant mažylio sužibėjo deimantukas. 

— Sveika, tu tikriausiai Laura, taip? 

Ji linktelėjo. Jis nežengė arčiau jos. Laura stovėjo kur stovėjusi, o vertinan- 
tis jo žvilgsnis lėtai matavo ją nuo galvos iki kojų. Jis linktelėjo. 

— Prašau eiti čia, — galiausiai pratarė jis. Metusi nervingą žvilgsnį 
į Džimą, Laura nusekė paskui jį į vieną iš kambarių. Ją nuvedė į kabinetą, 
kuriame daugiausia vietos užėmė kiek paklypęs didelis medinis darbo stalas. 
Laura greitai atsisėdo, kur jai buvo nurodyta. — Aš vardu Aronas, — pasakė jis 
kapota intonacija ir su akcentu, sėsdamasis į sukamąją kėdę kitoje stalo pusė- 
je. — Malonu susipažinti, — per stalą jis ištiesė jai ranką. Laura ją paspaudė, o 
galvoje sūkuriavo įvairiausios mintys. Ji negalėjo pasakyti, iš kur jis atvykęs. Jam 
už nugaros atsidarė durys, ir įėjo dar vienas vyras; ant kaklo buvo pasikabinęs 
fotoaparatą. Laura su palengvėjimu atsikvėpė. A, fotografas. O ji jau buvo pra- 
dėjusi dėl visko abejoti. Fotografas vertinamai ją nužvelgė, paskui atsigręžė į 
Aroną ir kažką pasakė keista gomurine kalba. Ji stebėjo, kaip jiedu apie ją kalba, 
kartkartėmis nutildami ir ją nužvelgdami. 

— Laura, gal galėtum atsistoti? Prašau apsisukti, — staiga jos paprašė 
Aronas. Ji padarė ko paprašyta. — Pažvelk į mane per petį. Gerai... nusišypsok 
man, štai taip. | 

— Ji tiks, — pasakė fotografas, kišenėje ieškodamas cigaretės. Paskui iš- 
tiesė cigarečių pakelį Laurai. Ji papurtė galvą. Vyras gūžtelėjo pečiais ir prisi- 
degė cigaretę. Laura žiūrėjo, kaip dūmų garbanos sukasi ir kyla lubų link. 

— Gerai, Laura, — Aronas pasisuko su visa kėde ir kreipėsi į ją. — Taigi... 
mudu manome, kad tu išties puikiai tinki. Tikrai labai puikiai, — tarė Laurai 
spoksant į jį. — Ar anksčiau esi pozavusi? — švelniai paklausė jis. 

Laura vėl papurtė galvą. 

— N... ne, — sumikčiojo ji. — Aš... aš niekada apie tai negalvojau... 

— Na, o turėtum. Tu labai graži. Mes siūlome įvairias pozavimo gali- 
mybes... romantiškai, erotiškai, tik suaugusiesiems. Tavo valia rinktis. Mudu 
manome, kad tau vienodai gerai tiktų pozuoti visais trimis atvejais. 

Laura nurijo įstrigusį gumulą. Ji ne kvailė. Romantiškai, erotiškai, tik su- 
augusiesiems. Ji suprato, ką jis turi galvoje. 

— Aišku, už tik suaugusiesiems mokama daugiausia, — ramiai tęsė 
Aronas. — Galėtum užsidirbti šiek tiek pinigų. Štai ten, kampe, yra keli seg- 
tuvai. Apžiūrėk, pamatysi, ką mes siūlome. Po valandėlės grįšime, — jis pakilo 
nuo stalo, ir jie abu išėjo iš kambario. 

Spausdama rankinę Laura lėtai pakilo nuo kėdės ir nuėjo prie aptrintos 
sofos kambario kampe. Dėžėje bet kaip buvo sumesti keli fotoalbumai. Ji pa- 
ėmė vieną ir atsargiai atvertė. Iš nuotraukos provokuojamai žvelgė pusiau apsi- 
rengusi blondinė blizgančiomis lūpomis. Jos krūtys buvo neįtikėtinai įrudusios, 
didelės ir standžios; tarp raudonų, sultingų lūpų ji gundančiai laikė ledinuką. 

Laura aiktelėjo. Ji skubiai vartė celofanuotus puslapius. Albumuose buvo šimtai 
merginų įvairiausiomis pozomis — nuo absurdiškiausių iki atvirai seksualių. 
Laura garsiai užvertė albumą; jos skruostai liepsnojo. Ji paėmė kitą. Čia nuo- 
traukos nebuvo tokios trikdančios — daugiausia kalendorinės, jose dažniausiai 
buvo pavaizduotos pusnuogės merginos, atsirėmusios į prabangius automobi- 
lius. Ji padėjo albumą ir paėmė kitą. Laura greitai jį užvertė. Och! Ketvirtame 
albume buvo sudėtos visai kitokios nuotraukos. Bevei4 meninės, daugiausia 
nespalvotos nuogų merginų nuotraukos, kai kurios — stulbinamai gražios... 
taip, štai taip ji galėtų. Jeigu ją tinkamai nugrimuotų, sušukuotų... gal net būtų 
smagu, jei kas nors taip triūstų prie jos veido ir plaukų. Ji padėjo albumą ir atsi- 
stojo. Tarsi jie ją būtų stebėję, iškart atsidarė durys ir pasirodė Aronas su savo 
pagalbininku. 

— Na... ką manai? Kaip manai, ar pamėginsi? — klausinėjo Aronas sal- 
džiai švelniu balsu. Laura dvejodama linktelėjo. 

— Mados pasaulio ir tos... na, žinote, tos labiau meninės nuotraukos... 
kiek už jas mokate? — paklausė ji. 

— O, ne... tos — visai kas kita. Deivi, idiote, juk prašiau tuos albumus 
išnešti. Ne, matai, už tas nuotraukas 7725 moka patys modeliai. Jie kreipiasi 
į fotografus pagalbos, kad gautų... supranti, kad gautų įvairiausių darbų. Juk 
reikia įgyti kiek įmanoma daugiau patirties. Atleisk, neturėjome ten palikti tų 
albumų. 

— O... Na, tai ką aš galėčiau... na, jei nenorėčiau fotografuotis kaip nors 
kitaip... na, suprantate... be drabužių? — nusivylusi klausinėjo Laura. 

— Tai tokios nuotraukos tau neįdomios? Gaila, nes pozuojant kaip tik 
tokioms nuotraukoms gali užsidirbti daugiausia pinigų, o tavo veidas ir kūnas 
tikrai tam tinka, supranti? Ne? Tu nenori? Na, gerai... už pozavimą su apatiniais 
irgi neblogai mokama. Gal nuo šimto iki dviejų per dieną, atsižvelgiant į po- 
reiki. Norėtum pamėginti? 

Laura linktelėjo; šį kartą jau ryžtingiau. 

— Na... tai galime pradėti jau šiandien, jeigu nori. Deivis paruoš studiją, 
padarysime kelias nuotraukas, pažiūrėsime, kas išeis. Ar.sutinki? Šiandien tik 
pamėginsim. Sumokėsiu tau šimtą baksų. Grynaisiais. Gerai? 

Laura net išsižiojo. 

— Taip, Žž-Ž... žinoma, — sumikčiojo pajutusi, kaip po visą kūną sklinda 
šiluma. Šimtas dolerių už poros valandų darbą? Jai sukosi galva. Ji nusekė pas- 
kui Aroną į galinį kambarį, kuriame kvepėjo drėgme ir chlorkalkėmis, tačiau 
buvo per daug susijaudinusi, kad apie ką nors galvotų. Sunkios užuolaidos buvo 
nuleistos, kambario kampe ant aukšto stovo stovėjo lempa, skleidžianti gelsvą, 

gana blausią šviesą. Jis parodė į kambario kampe stovintį krepšį su nėriniuotais 
drabužėliais ir paprašė išsirinkti tą, kuris jai labiausiai patiks. 

— Užsivilk kurį nors iš tų. 

Padavė jai purkštuką su bespalviu skysčiu. — Užsipurškus tavo oda 
blizgės. Nuotraukoms tai labai tinka. Tik stenkis nepurkšti ant drabužių. Po 
dešimties minučių grįšiu. 

Jis uždarė paskui save duris. Laura apsidairė po kambarėlį. Ant grindų 
buvo padėtas čiužinys, šalia jo — krūva apklotų: kailinių, šilkinių, aksominių. 
Nusivilkus megztuką ir džinsus jai pasidarė truputį gėda, tačiau drabužėlis, 
kurį išsitraukė, tikrai buvo gražus, o toji mintis, kad iš šio namo išeis su šimtu 
dolerių kišenėje... ji jau nesuko sau galvos. Kaip dar galėtų gauti tokius pinigus 
nesiversdama tuo, kuo vertėsi Bela... o žwo tikrai niekada nesivers. Ji užsimetė 
nėriniuotą juodą liemenėlę, mikliai užsisegė ir kiek palinko į priekį, kad krū- 
tys sukristų į savo vietas. Jai už nugaros buvo veidrodis, atspindintis visu ūgiu. 
Laura atsigręžė ir kone aiktelėjo — ji atrodė tokia pat spindinti ir graži kaip visi 
tie modeliai, kurių nuotraukas matė albume. Aronas buvo teisus. Nuo aliejaus 
jos oda švytėjo blausioje šviesoje; dabar Laura atrodė tamsesnė, geidulingesnė. 
Vešlūs, sunkūs plaukai bangomis krito ant kaklo ir leidosi ant krūtų; po truputį 
ji susivokė, kad atrodo seksualiai, ir pati nustebo. Dieve, kaip seniai tai buvo. Ji 
pasisukiojo visu liemeniu į šalis. Nėriniuotas juodas apatinių komplektas — lie- 
menėlė ir kelnaitės — buvo uždariausias iš visų, buvusių krepšyje; drabužėliai 
puikiai atrodė ant tamsiai rudos jos odos. Kažkas pabeldė į duris. 

— Pasirengusi? — tai Aronas. 

— Taip, pasirengusi, — šūktelėjo jau spėjusi delnais užsidengti liemenėlę. 
Kaip, po galais, ji atsiguls ant čiužinio ir leis nepažįstamam vyrui fotografuoti 
beveik nuogą savo kūną? — klausinėjo savęs, kai Aronas ir Deivis įėjo pro duris. 
Ją išvydę abu sustojo ir pirmą kartą nusišypsojo. | 

— Ohoho! — šūktelėjo Aronas linktelėdamas, tarsi išties patyręs didžiulį 
įspūdį. Ji droviai nusišypsojo. Malonu, kai tavimi žavisi. Jis jai mostelėjo prieiti 
prie kušetės. — Atsisėsk štai ten, Laura, — pasakė jis, Deiviui ėmus reguliuoti 
fotoaparatą. — Truputį prigulk... štai taip... atsiremk į pagalvėles. Fantastika. 
Gerai. Deivi, pasirengęs? Pradedam, Laura. Pažvelk į fotoaparatą... štai taip. 
Puiku. Bus 7x0s:26u. Nujaučiu! 


Po dviejų valandų ji paėmė iš Arono rankų ploną baltą voką, vos beįsteng- 
dama patikėti savo sėkme. Išėjusi į kiemą jį praskleidė. Taip, šimtas dolerių šva- 
riais, gurgždančiais banknotais. Ji kone suspiegė. Per dvi valandas uždirbo tiek, 
kiek uždirbtų beveik per savaitę, na, aišku, jei neskaičiuotum arbatpinigių... 

bet vis tiek jai reikėtų visą savaitę kaip pakvaišusiai lakstyti laiptais aukštyn ir 
žemyn laviruojant apsikrovusiai lėkštėmis, kęsti klientų burnojimus, o vakarais 
kristi į lovą taip nusivarius nuo kojų, kad net pamirštama pavalgyti. Šitas darbas 
lengvas. O, taip... šifai ji sugebėtų daryti. Užsimerkusi. 


Aronas laikėsi žodžio. Ji jam vėl paskambino po dviejų dienų, kaip buvo 
liepta, ir jai buvo pasakyta, kad nuotraukos yra puikios, kaip jie ir tikėjosi. 

— Kada galėsi vėl ateiti? — nekantraudamas klausinėjo jis. — Šiandien 
popiet? 

— Iki kito pirmadienio negalėsiu, — kiek dvejodama atsakė Laura. — 
Pirmadienis — vienintelė mano laisva diena, — ji skubiai apsižvalgė po tuščią 
Chulijo kabinetą. Nenorėjo kam nors pasakoti apie tai, kuo ketina užsiimti. 

— Kur tu dirbi? — atrodė, kad jam visa tai jau pradeda nusibosti. 

— Restorane. Aš... galėčiau paprašyti boso, kad man leistų su kuo nors 
pasikeisti, — skubėdama kalbėjo Laura. — Man tik reikėtų... 

— Klausyk, Laura, ar nori užsidirbti šiek tiek pinigų, ar nenori? — nu- 
traukė ją Aronas. 

— Žinoma! Aš... aš pasikalbėsiu su bosu... ir aš... 

— Daryk, ką turi daryti, — dar griežčiau pasakė Aronas, — nes yra dau- 
gybė merginų, kurios atiduotų viską, kad galėtų užsiimti tuo, ką mes tau siūlo- 
me, Laura. Nepamiršk to. 

— Žinoma... a... ar rytojus tiks? — šnabždėjo Laura grumdamasi su at- 
plūdusia panikos banga. Jai tereikės paskambinti į darbą ir pasakyti, kad su- 
sirgo. 

— Gerai. Iki rytojaus. Ateik anksti. Fotografuosime visą dieną. 

— D... dėkoju, — sumikčiojo Laura ir padėjo ragelį. Ji prikando lūpą. Ji 
nekentė melo, niekam nenorėjo meluoti. O Chulijas ir Leonas jai buvo tokie 
geri. Tačiau du šimtai dolerių už vieną darbo dieną! Kaip galėtų atsisakyti? Kaip 
galėtų prarasti tokią progą? 


Kitą dieną, lygiai dešimtą valandą, ji jau buvo prie namo Spoldingo gatvė- 
je. Apsivilkusi naujais drabužiais ir labiau savimi pasitikinti, kiek nerimaudama, 
ar pasidažiusi nepasirodys panaši į per daug laisvų pažiūrų merginą, stovėjo prie 
durų ir juto, kaip traukia skrandį ir kaip daužosi širdis. Duris atidarė Aronas; 
į ją mestas žvilgsnis akimirksniu Laurą nuramino. Ji nepersistengė. Ji atrodė 
gerai. Jo akys tai patvirtino. 

Jis nuvedė Laurą į galinį miegamąjį, kur jau darbavosi Deivis, dėliodamas 

prožektorius ir butaforijas. Kambario gale, ant nedidelio stalelio, buvo padėti 
keli „drabužėliai“. Laura metė į juos nervingą žvilgsnį. Balti moteriški apatiniai 
su tiek nėrinių, raukinių, kaspinėlių ir juostelių, kiek dar niekada nebuvo ma- 
čiusi. Tikriausiai jie nemano, kad ji juos vilksis? Vis dėlto manė. Šiandieninės 
fotosesijos rezultatus jie nusiųs automobilių varikliams alyvą tiekiančios kom- 
panijos direktoriui, aiškino Aronas. Jie pageidauja kontrasto tarp „sunkaus“, 
purvino gaminamo produkto ir šviežio, gaivaus, beveik lėliško modelio nekal- 
tumo — tai geras sumanymas. Išmėgintas ir patikrintas. Iki jai pradėjus dirbti, 
kompanija buvo pardavusi tūkstančius kalendorių ir reklaminių lankstinukų. 
Laura paėmė vieną drabužėlį. Tai buvo kažkoks ypatingas korsetas su liemenė- 
le, kurios kaušeliai turėjo dengti tik pusę krūtų; korsetą puošė šimtai kilpelių, į 
jas buvo įverti rožiniai nėriniai, surišti į kaspinėlius, ir gumos dirželis, taip pat 
išpuoštas kaspinėliais ir juostelėmis; nuo korseto driekėsi klaikiai absurdiška 
visokiausiais raukinukais puošta satino juosta, kuri, kaip parodė Aronas, tu- 
rės juosti jos šlaunį ir prilaikyti kojines, prisegamas širdelės formos segtukais. 
Laura nurijo gerklėje įstrigusį gumulą. Visa tai atrodo pigiai, juk taip? Aronas ir 
Deivis iškart puolė ją raminti ir įtikinėti. Ne ne, nepigiai... gal kvailai, bet, kita 
vertus, juk tikrasis bosas yra klientas, tiesa? Jis žinojo, ką parduoda. Laura vis 
dar abejodama linktelėjo. 

— Apsivilk, pasižiūrėsi, kaip atrodai, — pasakė Aronas rodydamas 
Deiviui, kad šis išeitų. — Jeigu iš tiesų jausiesi nepatogiai, pakeisime drabužį. 
Bet, manau, atrodysi pritrenkiamai. Prisiekiu Dievu. Grįšime po minutėlės. Ir 
nepamiršk purkštuko, gerai? — jie išėjo užtrenkę paskui save duris. 

Išėjęs Aronas pažvelgė į Deivį ir sukryžiavo pirštus. 

— Šūdas, manau, sutiks vilktis ir šituos, — pratarė jis žiūrėdamas į už- 
darytas duris. Deivis linktelėjo. — Ji — puikiausios išvaizdos mergina, kokios 
neturėjome šimtą metų. 

— Taip, ji išties gerai atrodo. Jau se2i4i nemačiau tokios subinės. 

— Įdomu, iš kur ji. Iš kalbos neatrodo, kad būtų amerikietė. 

— O kam rūpi? Juk jai moka ne už tai, kaip ji kalba. 

— Eli ei... ką gali žinoti, — tyliai jį įspėjo Aronas. — Jeigu tinkamai žai- 
sime... kas žino? Galėtume ją paimti ir į filmavimus. Būk su ja malonus, girdi? 
Laužk švelniai. Nepadaryk iš jos Deirdrės. 

Deivis gūžtelėjo pečiais. Jis jau labai seniai sukosi šiame versle. Buvo prisi- 
žiūrėjęs ką tik atėjusių merginų skaisčiomis akimis, vilčių kupinų nekaltybių; jis 
matė ir kaip jos išeina po kelerių metų — neįtikėtinai degradavusios, perdegu- 
sios ir niekam nebetinkamos. Kaip ta kvaiša šliundra Deirdrė. Ši, atrodo, esanti 
gera mergina. Būtų blogai, jei ir jai panašiai baigtųsi. 

— Pažiūrėsiu, ar ji jau pasirengusi, — pasakė gręždamasis į duris. 

Laura atsisuko į jį beveik negalėdama pakęsti skruostus užplūdusio karš- 
čio. Ji stovėjo užsidengusi delnais krūtis, nerangiai sukryžiavusi kojas. Deivis 
uždengė čiužinį juodo šilko apklotu; jam prireikė beveik dešimties minučių, kol 
įkalbėjo ją atsigulti. Žodelis po žodelio, ir jam pavyko padėti jai atsipalaiduoti, 
nuraminti nervus, atgauti orumą. Ne, ji neatrodo kvailai. Gal juokauja? Ji atro- 
do karšta. Po daugybės komplimentų ir nurodymų Laura galiausiai įstengė atsi- 
palaiduoti tiek, kad jis galėtų pradėti normaliai dirbti. Viskas buvo sunkiau nei 
atrodė. Ji turėjo išbūti viena poza beveik penkias minutes, kol jis zujo aplinkui 
su prožektoriais, tai vienaip, tai kitaip taisė apklotą, tvarkė liemenėlės petnešėlę, 
braukė atgal plaukus. Gulėdama ir matydama nuolat į save įbestą jo žvilgsnį ji 
jautėsi tarsi hipnotizuojama. Jis taip ir nenuleido nuo jos akių, išskyrus tada, kai 
įpusėjus rytiniam darbui nuėjo parūkyti. Po valandėlės Laurai net ėmė visa tai 
patikti. 

— Pažvelk į mane, štai taip. Truputį atkišk lūpas, papūsk lūpytes... dar 
truputį... dar, štai taip. Puiku. Pantas:ika. Pabūk taip sekundėlę... dar truputį. 
Štai taip. 

— Taip? — paklausė Laura stengdamasi viską daryti taip, kaip jai lie- 
piama. 

— Puiku. Nuostabu. Gražu. Atrodo, kad jau seniai tuo užsiimi. 

— Tikrai? — staiga ji pasijuto labai pamaloninta. 

— Taip, tikrai. Aš tau sakau. Dirbi kaip profesionalė. Dabar kiek daugiau 
parodyk krūtis... truputėlį daugiau, taip, štai taip. Na, dabar leisk man. Vaje, at- 
rodai stulbinamai. 

Lauros skruostai liepsnojo; ji net pati negalėjo patikėti, kad guli ant šilko 
pakloto su iš liemenėlės virstančiomis krūtimis ir klauso nurodymų kažkokio 
vyro, su kuriuo susipažino vos prieš porą dienų. 


Kai viskas baigėsi ir jis iškėlė į viršų du nykščius, sakydamas, kad ši fotose- 
sija buvo geriausia iš visų, jai buvo sunku suvaldyti užplūstantį pasididžiavimą 
savimi. Ji ne tik gali tai daryti, ji dirba gerai. 

Nusišluosčiusi nuo kūno aliejų ir apsirengusi išėjo į koridorių. Aronas 
kalbėjosi su jauna mergina, tikriausiai dar viena vilčių kupina jaunikle. Ji ne- 
buvo graži — liesa, veidas pageltęs, prastai apkirpti plaukai, palaikiai apsmukę 
drabužiai. Laura pažiūrėjo į ją sekundėlę ir sumišusi nusigręžė. Jis jai atsakė. 
Paliko merginą stovėti ir priėjo prie Lauros kišenėje kažko ieškodamas. 


— Štai, — pasakė ištraukdamas didžiulį pluoštą banknotų po dvidešimt 

dolerių. Jis atskaičiavo dešimt banknotų, sulenkė juos pusiau ir įspraudė Laurai 
į delną. — Šiandien išties gerai padirbėjai, — šiltai pasakė jis. — Esame įsitiki- 
nę, kad klientas paims nuotraukas. Puikus darbas — tikrai gera pradžia. 

Laura per daug džiaugėsi, kad įstengtų kalbėti. Ji suspaudė delne pinigus, 
pažvelgė į pavydžiai ją stebinčią merginą ir pasuko durų link. Prieš uždarydama 
duris išgirdo Arono žodžius: 

— Šią merginą nusamdėme praėjusią savaitę. Ji graži... kaip tik tokių ir 
ieškome romantiškoms nuotraukoms. Jeigu atrodytum taip, kaip atrodo ji... 

Sulig tais žodžiais durys užsidarė. Nors ir avėjo aukštakulniais, ji beveik 
bėgte nubėgo takeliu, negalėdama patikėti savo sėkme. Pažvelgė į laikrodį. 
Pirma valanda. Ji dirbo keturias valandas. Neįtikėtina. 


Ilgai netrukus ji mes darbą „Irazu“ restoranėlyje. Laurai prireikė trijų sa- 
vaičių, kol sukaupė drąsos apie tai pranešti Chulijui ir Leonui. Iki tol begales 
kartų jiems melavo, sakydavo, kad blogai jaučiasi, nors iš tikrųjų važiavo į šiau- 
rinę Spoldingo dalį, kad per kelias valandas uždirbtų tiek, kiek „Irazu“ uždirba 
per savaitę. Palyginti su lakstymu laiptais ištisas aštuonias valandas, šis darbas 
buvo /engvas. Tai kodėl jai apskritai nemetus darbo restoranėlyje? 

Pasibaigus pamainai Laura pabeldė į kontoros duris. Juto, kad širdis plaka 
kažkur galugerklyje. Chulijas ir Leonas ne tik ją nusamdė, bet ir buvo jai geri. 
Jie ir Marilė buvo vieninteliai draugai, kuriuos turėjo Čikagoje; ji negalėjo pa- 
kęsti minties apie galimybę prarasti jų draugystę ir jai rodomą pagarbą. Tačiau 
pinigai... tokios geros progos negalima praleisti. Ji vėl pastukseno į duris. 

— "Taip... užeikit! — Chulijas buvo užsikvempęs ant sąskaitų krūvos. Jis 
atsigręžė ir jai nusišypsojo. — Kas yra, cbica? 

Nuo jo šypsenos Laurai linko kojos. 

— Chulijau? Aš tik norėjau jūsų paprašyti... na, tiesą sakant... man pasiūlė 
kitą darbą, Chulijau, — mikčiojo ji suprasdama, kad jos skruostai liepsnote 
liepsnoja. 

— O, tikrai? Ohoho... kažkas kitas nori tave paimti? Nejuokauk... kiek 
man jam sumokėti? — Chulijas stengėsi prasklaidyti akivaizdžiai matomą jos 
nerimą. Laura buvo bepravirkstanti. | 

— Tai ne padavėjos darbas... tai kai kas kita. Kiek kitoks darbas. 

— Na, tai ir gerai, chica. Tiesą sakant, aš niekada ir neklausiau, ką norėtum 
veikti. Ir numaniau, kad nesisukiosi čia visą gyvenimą. Na, tai ką dabar dirbsi? 
Ką nors įdomaus? 


— Tai... modelio darbas. 

— O, tikrai? Matysime tave visuose žurnaluose? — paklausė jis plykste- 
lėdamas šypsena. 

Laura dar labiau nuraudo. 

— Oi, ne, nieko panašaus. Tai tik... na, žinote, menkniekiai... katalogėliai 
ir panašiai... 

Staiga pasidarė labai tylu. 

— Ar supranti, ką darai, chica? — švelniai paklausė jos Chulijas. Laura 
linktelėjo; jos skruostai degė. 

— Taip, viskas gerai, tikrai viskas gerai. Jie išties šaunūs vyrukai... — mik- 
čiojo ji. Chulijas Žiūrėjo į ją. 

— Klausyk, cica, jeigu tau kas nors nepavyks ar ko nors prireiks... nesvar- 
bu, 444 ir kas būtų, ateik pas mane, gerai? — jo Žodžiai netikėtai nuskambėjo 
labai primygtinai. Laura linktelėjo; jai buvo per daug gėda, kad įstengtų kalbėti. 
Jis supranta, kam ji pasirengusi, net nekyla abejonių. Jis ištiesė ranką. — Laura, 
būk atsargi, girdi? Ir jeigu tau ko nors prireiks... 5e£ ko... paskambink mums. 
Supratai? 

Jis paspaudė merginai ranką, o paskui greitai prisitraukė prie savęs ir 
stipriai apkabino. Susigėdusi ji panarino galvą. Tada švelniai ją atstūmė ir išėjo 
iš kabineto. Ji išgirdo laiptais tolstančius jo žingsnius. Beveik metus klausėsi 
šitų Žmonių keliamų garsų — dažniausiai savo pačios — aukštyn žemyn iškly- 
pusiais mediniais laiptais bildančių žingsnių. Beveik neįmanoma įsivaizduoti, 
kad jų niekada nebegirdės. Ji pakėlė ranką prie skruosto; šis buvo šlapias nuo 
ašarų. 


Ji greitai pastebėjo, kad pinigai gali daug ką sušvelninti. Net kaltės jausmą. 
Po mėnesio jau sėdėjo ant lovos ir skaičiavo santaupas. Tūkstantis aštuoni šim- 
tai septyniasdešimt šeši doleriai ir aštuoniasdešimt vienas centas. Tikras lobis! 
Laura buvo pasirengusi žengti kitą svarbų žingsnį — išsikelti iš motelio. Ji pa- 
kišo po lova batų dėžutę ir pasiėmė ką tik nusipirktų laikraščių pluoštą. 

Po valandos jau buvo susitarusi apžiūrėti pustuzinį vietų, kurios skelbimuo- 
se buvo vadinamos „žavios“, „nuostabios“, „gražiai įrengtos“, tačiau iš tikrųjų, 
be jokių išimčių, visi būstai pasirodė esantys dar prastesni nei pigūs nugyventi 
viešbučiai. Pasirengusi apžiūrėti aštuntą būstą, mažam, plikam puertorikiečiui 
šeimininkui atidarius duris ir ją įleidus, ji turėjo nosinaite prisidengti nosį. 

— Ne ne, — purtė galvą Laura. — Ne, ačiū. Gal turite ką nors... na, ge- 
riau? 

— Už tiek pinigų, kiek ketinate išleisti, niekada nerasite nieko geriau, — 
atsakė jis Laurai, taip pat purtydamas galvą. — Tik tiek ir gausite už du šimtus 

dolerių per mėnesį. Kas nors geriau jums kainuos mažiausiai penkis šimtus 
dolerių. 

Mažiausiai? Laura tylėjo. Ji jam padėkojo ir išėjo. 

Nuėjusi į netoli esančią kavinukę išsitraukė bloknotą ir vėl ėmėsi skai- 
čiuoti. Ar ji išgalėtų mokėti penkis šimtus dolerių? Per mėnesį uždirbo maž- 
daug tūkstantį penkis šimtus dolerių. Ji buvo prisiekusi sutaupyti bent jau 
trečdalį sumos ir pragyventi už tūkstantį dolerių. Jeigu penkis šimtus atiduos 
už nuomą... Ji atsiduso. Neatrodė, kad būtų iš ko rinktis. Jau verčiau 22775, nei 
gyvens štai tokiame nušiurusiame būste, kokį ką tik matė. Ne, jai labai svarbu 
susirasti padorią vietą, net jei dėl to tektų apkarpyti visas įmanomas išlaidas. 
Ji susiverš diržą, maldaus Arono daugiau darbo, darys beveik viską, ko tik pri- 
reiks. Ji būtinai turi susirasti geresnę vietą gyventi. Ji turi gyventi ten, kur m07; 


gyventi. 


Po savaitės „Septyni-vienuolika“ lange Milvoukyje Laura pamatė skelbi- 
mą. Ji brūkštelėjo numerį ir nulėkė į artimiausią telefono būdelę. Po valandos 
jau stovėjo prisimerkusi nuo vėlyvos popietės saulės ir žiūrėjo į seno pastato 
Vikerio parke fasadą. Iš automobilio išlipo moteris ir pasisakė esanti savininko 
sesuo. Kartu su Laura lipdama laipteliais ji paaiškino, kad kambariai neseniai 
atnaujinti. Butas buvo labai mažas — tik du nedideli kambariai, tačiau išties 
gana šaunus. 

— Čia mažai patenka saulės, todėl truputį sumažinome nuomos kai- 
ną, — kalbėjo ji rakindama laukujas duris. 

Koridorius buvo tamsus, bet visur gaiviai kvepėjo švara; ši vieta — di- 
džiulis kontrastas namams, kuriuos neseniai apžiūrėjo. Butas buvo antrame 
trijų aukštų pastato aukšte; vos tik moteris atidarė duris, Laura suprato, kad 
tikrai čia nuomosis. Taip, mažas, bet švarus! Ką tik išdažytas. Medinės grindys. 
Mažutė tvarkingai įrengta virtuvėlė su virykle, šaldytuvu ir didelėmis baltomis 
spintelėmis. 

— Imu, — išgirdo savo balsą Laura. 

— Puiku! Jūs — pirmas žmogus, kuriam šį butą parodžiau. Žinote, aš ką 
tik pakabinau skelbimą. 

— Aš jį nuomosiuosi, — pakartojo Laura. Ji negalėjo patikėti savo sėkme. 
Šis butukas bus jos? — Ar sumokėti dabar? 


Po dviejų valandų, beprotišku greičiu sulaksčiusi į motelį pasiimti daik- 
tų, drebančiomis rankomis, vos begalėdama kvėpuoti atidarė duris ir atsistojo 

kambario viduryje. Ji dairėsi viską atidžiai apžiūrinėdama, nenorėdama praleisti 
menkiausios smulkmenos. 

Nedidelės siauros durys vedė į kitą erdvę — priešais matėsi plytų siena; 
kita buvo nudažyta baltai. Vienoje pusėje turėjo būti mažytis miegamasis — čia 
tebuvo vietos lovai ir nedideliam staleliui, toliau tęsėsi gyvenamosios patalpos. 
Tiesą sakant, valgomojo stalui vietos nebebuvo, bet ir gerai — ji neįstengtų 
įpirkti kokių nors baldų. Net lovos. Virtuvė buvo mažutė, kaip ir visas butas, 
tačiau labai švari: ką tik nudažytos spintelės, pilkas stalviršis, priešais nedide- 
l; langelį — kriauklė ir indų džiovykla, po kriaukle — spintelės, o prie durų 
— didelis šaldytuvas. Gyvenamajame kambaryje buvo pakankamai vietos sofai 
ir televizoriui. Nesugebėdama gerai susivokti, užsimerkė. Ji čia galėtų gyventi 
visai nieko neturėdama. Visai nieko. Laura atsisėdo ant grindų sukryžiavusi 
kojas ir vis dar stipriai užsimerkusi priglaudė prie medinių grindų skruostą. Tai 
viso likusio jos gyvenimo pradžia. 

„Malxvernas, „Anglija, 1986-ieji 


Jeigu Jeinas Bleikas nors sekundės dalelę, nors ir prabėgomis, nors ir būda- 
mas labai išsiblaškęs būtų pagalvojęs, kad Vivos reakcija išgirdus apie jau dvi 
savaites trunkančią jo santuoką nebus labai entuziastinga, dabar turėtų pripa- 
žinti, kad tada save būtų apgaudinėjęs. Jam pranešus šią žinią minutėlę tvyrojo 
įtempta tyla, o paskui ji čiupo vyrą už parankės taip stipriai, kad šis pajuto į 
venas susmigusius jos nagus, ir nutempė į virtuvę. 

— Ar išprotėjai? — šnypštė ji nuo patirto šoko ir... paniekos išpūtusi akis. 

— Paleisk, — ir jis sušvokštė mėgindamas ištraukti ranką. Jeinas pirštais 
perbraukė nagų žymes odoje. — Velniškai skauda. 

— Bet nė iš tolo tiek, kiek skaudės tam vargšui vaikui, — spjovė prisimer- 
kusi žvelgdama į jį; oi, kaip gerai jam pažįstamas šis žvilgsnis! 

— Ji ne vaikas! 

— Po velnių, tikrai ne. Ji — paaug/ė! Jeinai, kaip tu galėjai. Kaip tu ga/ėjai? 

— Viva, jai dvidešimt ketveri. Ji jau suaugusi moteris, — jis tapo dirglus, 
nors namuose tebuvo vos penkias minutes. Dieve, kaip jis įstengė išgyventi su 
šia moterimi trylika metų? 

— Ji nekalba ang/iškai! 

— Na, ir kas? Pusė suknisto pasaulio nekalba angliškai. Ką tai turi ben- 
dra? 

— Ji — juodaodė! 

— O, po velnių... Ar tau tai trukdo? 

— Ne, bet aš tau kai ką pasakysiu dovanai. Kaip /ik tai trukdys pusei čia 
gyvenančių žmonių. Tu mega/i jos čia palikti! Gal pakvaišai? Ką, po velnių, ji čia 
veiks? 

— Ji pradės lankyti mokyklą, išmoks anglų kalbą. Viva, mes jau apie tai 
kalbėjomės... čia jai bus geriausia. Aplinkiniai žmonės prie jos pripras... tikrai, 
pamatysi. 

— Jeinai, Jėzau Kristau... Gal bent jau galėtum ją išgabenti į Londoną? 
Dėl Dievo, juk čia Ma/vernas. Dauguma čia gyvenančių žmonių niekada nėra 
matę... 

— Ar užsičiaupsi! — staiga sugriaudėjo Jeinas. Jam jau viso to paka- 
ko. — Sakau, užsičiaupk! Aš taip nusprendžiau, supratai? Pasikviečiau tave, 
kad su ja susipažintum, nes, patinka tau tai ar ne, jūs būsite kaimynės. Jeigu 
nieko nenori apie tai žinoti, puiku. Kadangi mes esame draugai, tiesiog pama- 
niau, — jis dėbtelėjo į Vivą, — kad būsi mano pusėje. Bet... puiku. Jeigu negali 
su tuo susitaikyti... 

— Kuo čia dėtas mano susitaikymas ar nesusitaikymas, — staiga nutraukė 
jį Viva. — Mes ir esame draugai. Tu man svarbus, Jeinai. Nuoširdžiai sakau, 
tikrai svarbus. Ir 427 žik todėl, kad tu man svarbus, dėl tavęs nerimauju. 

— Ir dėl ko gi nerimauji? Viva, aš ją myliu. Dėl Dievo, ji juk mano žmona. 

Viva pažvelgė į jį. 

— Oi? Ar ji tave myli? — ramiai paklausė ji. 

Minutėlę buvo tylu. Ji įsmeigė į jį mėlynas akis taip, kad jam pasidarė ne- 
jauku. Viva jį pričiupo. Jėzau Kristau. Nuo jų skyrybų praėjo dešimt metų, bet 
ji vis dar gali jį prismeigti vienu žodeliu. 

— Pamils. Ji... žinai, ji dar mokosi... pratinasi prie manęs. Tikrai. 
Nepamiršk, kad jai visa tai — didžiulis gyvenimo pokytis. 

— O, Jeinai, — Viva vėl palietė jam ranką, tik šį kartą švelniai. Jis ją nusi- 
purtė. Jis tikrai nenorėjo, kad jo gailėtųsi. 

— Išvirsiu visiems po puodelį arbatos, gerai? — pratarė tikėdamasis, kad 
jo balsas nuskambės tvirtai. Jis nusisuko ketindamas įjungti elektrinį virdulį. 
Buvusios žmonos reakcija jį daugiau nei sunervino — staiga jis labai sunerimo. 
Labai paprasta buvo abstrakčiai kalbėti apie tai, ką Amelina veiks atvykusi į 
Angliją. Sėdint alpiame Majamio karštyje, ištrūkus iš abiem įprastos gyvena- 
mosios aplinkos, buvo galima patikėti, kad įmanoma pasiekti bet ką. Tačiau 
grįžęs į Malverną, į pažįstamą vėsią, drėgną Anglijos kaimo pilkumą, staiga 
pasijuto labai pažeidžiamas. Gal Viva ir teisi — dabar visi galvos, kad jis — pa- 
gyvenęs iškrypėlis, atostogų metu nusičiupęs jauną prostitutę... arba nuotaką 
paštu. Staiga iš gėdos jam pašiurpo oda. Ar iš tiesų viskas taip ir atrodo? Ar iš 
tiesų, — staiga nurijo susikaupusias seiles, — jis taip ir jaučiasi? 

Nors ir gerai nesuprasdama anglų kalbos, Amelina puikiai suvokė, kas kal- 
bama virtuvėje. Ji ne kvailė. Jau šešios dienos kai ištekėjusi; net per tokį trumpą 
laiką suprato, ką reiškia žmonių žvilgsniai jai su Jeinu pasirodžius viešai. Gal ji 
ir naivi, bet nekvaila. Ji suprato, kaip viskas atrodo visam pasauliui. 

Moteris nudūrė akis į grindis. Iki pat sienų driekėsi raštuotas kilimas, visai 
kaip Amerikos viešbutyje. Ji svarstė, kaip reikėtų jį valyti. Juk tai ne kilimėlis, 
kurį galima išnešti ir išdaužyti — taip ji valydavo kilimėlius ponios namuose. O 
jeigu pamėginsi valyti šepečiu, viskas baigsis tuo, kad iš vieno lopinėlio purvas 
bus perneštas į kitą. Bet purvą čia būtų sunku pamatyti. Tarp tokių gėlių, juostų 
ir vingrių linijų raštų sunkiai įžiūrėtum nukritusią cigaretę. Ji pažvelgė į priešais 
stovėjusią sofą — ši vos laikėsi. Amelina atrodė sumišusi: ji manė, kad Jeinas 
turtingas. Tačiau šis aptriušęs namelis, į kurį ją atsivežė, buvo siaubingas. Beveik 
toks pat aptriušęs, kaip ir ponios namas. Kambariai aukšti ir siauri, beveik nėra 
vietos kur apsisukti; sienos išklijuotos kažkokiais raštuotais popieriais... ji jau 
norėjo ištiesti ranką ir juos paliesti; nieko panašaus nebuvo mačiusi. Name tvy- 
rojo dar ir nemalonus kvapas, čia atsidavė drėgme ir dar kažkuo, ko ji negalėjo 
įvardyti — kažkokia aštri gaiži smarvė, tarsi namas nebūtų tinkamai valomas. 
Amelina suraukė nosį. Jis jai sakė, kad turi butą Londone, tačiau tai tik vieno 
kambario butas, kurį įsigijo studentaudamas. Jeinas jai pasakojo, kad už pinigus, 
gautus parašius ankstyvąsias knygas, nusipirko šią trobelę — taip jis pavadino 
savo namelį. Vieną knygą jis jai parodė — tai buvo plona knygelė apie Kubą. Ji 
spoksojo į knygelę negalėdama įsivaizduoti, kaip už tokį menką daiktelį galima 
nusipirkti visą namą. 

— Amelina, mieloji... gal išgersi arbatos? — Įėjo padėklu nešinas Jeinas. Ji 
sutrikusi pašoko. Tai ji turėtų nešioti puodelius ir lėkšteles, o ne jis. Pamėgino 
paimti iš jo padėklą. — Ne ne, viskas gerai. Aš viską padarysiu. Tu tik, prašau, 
sėskis. 

Toji moteris, kurią jis vadino buvusia žmona, stovėjo jam už nugaros. 
Amelina matė, kaip ji įpykusi, vartydama akis žiūri į Jeiną, nors, kita vertus, 
kokio velnio ji galėtų pykti? Amelina šaltai atrėmė jos žvilgsnį. Ji kažką pasakė 
Jeinui, ko Amelina, aišku, nesuprato — atrodo, moteris prastai kalba prancū- 
ziškai. 

— Štai, prašau, — duodamas puodelį tarstelėjo Jeinas. Amelina sėdėjo 
mėgindama išlaikyti nepatogiai ant kelių padėtą lėkštelę. Ji jautėsi dėkinga už 
ponios pamokas, gautas dar tada, kai buvo maža — ji išmoko tinkamai laikyti 
peilį ir šakutę, gerti iš puodelio su lėkštele. Ji net žinojo, kaip atkišti mažąjį 
pirštelį laikant puoduką — Amelina visą gyvenimą matė, kaip tai daro ponia. 

Ji jautė į save įsmeigtas moters akis ir gerdama, ir kąsdama minkštą, gana saldų 
pyragaitį, kurį buvo nupirkęs Jeinas. 

— Jeinas man sakyti tu eini į mokyklą, — pasakė moteris siaubinga pran- 
cūzų kalba. 

— Oui, madame, — atsakė Amelina. 

— Anglų mokyklą? Labai gerai kalbėti angliškai. 

— Oui, madame, — ji buvo nusiteikusi daugiau nieko ir nekalbėti. Akies 
krašteliu matė, kaip nervingai muistosi Jeinas. 

— Ji vardu Viva, mieloji, — pasakė jis Amelinai dirbtinokai juokdama- 
sis. — Ne „madam“. 

— Taip taip, Vivjena. Aš, — moteris absurdiškai bakstelėjo į save pirštu. 

Amelina pavartė akis. Joje netikėtai nubudo ilgai snaudęs užsispyrimas. 

— Oui, madame, — droviai atsakė ji gurkšnodama arbatą. Jeinas kostelėjo. 
Akivaizdu, jis jautėsi nejaukiai. 

— Tai gerai. 

Jis skubiai pašoko nuo besuyrančios sofos ir kažką pasakė moteriai... bai- 
karbatą. Amelinai patiko angliškų žodžių skambesys. Vivjena ištuštino puodelį 
ir atsistojo. Jiedu apsikeitė keliais sakiniais; Amelina pagavo per petį mestą 
gailesčio kupiną žvilgsnį; paskui moteris išėjo. 

— Na, viskas praėjo ne taip jau blogai, ką? — trindamas rankas grįžo į 
kambarį Jeinas. Amelina pažvelgė į jį. Nejau ir jis mano, kad ji kvaila? 

— Aš jai nepatinku. Ji mano, kad padarei klaidą. 

— Oi, ji apsipras. Dėl jos nesijaudink. 

— Aš taip nemanau, — tvirtai atsakė Amelina. — Nemanau, kad kada 
nors apsiprastų. 

Laura lėtai stūmė vežimėlį painiame prekybos centre. Koks didžiulis 
pasirinkimas. Per didelis pasirinkimas. Trisdešimt skirtingų modelių lempų, 
keturiasdešimt įvairiausių kilimėlių, mėlynos lėkštės, baltos lėkštės, kanarėlių 
geltonumo lėkštė, stiklinės, vyno taurės, nerūdijančio plieno peiliai ir šakutės... 
Ji neskubėdama vaikštinėjo tarp lentynų: Čia buvo daiktų, kurių, jos manymu, 
niekada neturėtų prireikti. Pjaustyklė kiaušiniams — kodėl negalima supjaus- 
tyti peiliu? Ilga plona metalinė lazdelė su pritaisytu termometru — ji per- 
skaitė etiketę — skirta įkišti į kepamą kalakutą. Nedidelis porcelianinis indas 
kukurūzų burbuolėms. Ji papurtė galvą. Čia buvo įvairiausių aparatų viskam, 
ką Kleona ir Amelina virtuvėje namuose darydavo pačios — šluotelės, plaktu- 

vai, pjaustyklės, maišytuvai... Ji manė sau, kad Amerikoje viskam yra aparatai. 
Laura nužingsniavo kitu tarpueiliu. Drabužiai: krūvos marškinėlių po dolerį, 
medvilniniai sportiniai nertiniai su gobtuvais po penkis dolerius, teniso bateliai, 
krūvos kojinių, ryšuliai apatinių... kaip jie gali sau leisti viską pardavinėti taip 
pigiai, svarstė svaigstančia galva. Staiga, nė pati nepastebėjusi, priėjo prie vaikų 
drabužių skyrelio. Ir sustojo pajutusi, kaip ima gniaužti krūtinę. Laura stovėjo 
priešais rausvus, žydrus ir baltus vaikiškus šliaužtinukus — įprastos naujagimių 
drabužėlių spalvos. Beveik negalvodama ištiesė ranką ir paėmė šviesiai mėlynus 
minkštučius medvilninius šliaužtinukus su viduryje išsiuvinėtu šviesiai geltonu 
meškiuku: 9,99 dolerio. Ji laikė mažutyų drabužėlį rankose ir mėgino suvaldyti 
užplūdusias emocijas. Tada rūpestingai sulankstė ir įsidėjo į krepšį. Duodama 
kasininkei pinigus juto, kaip gerklę smaugia aitrios ašaros. Ji beveik pasiekė 
namus, kol įstengė tas ašaras nuryti. 


Ji įėjo į savo namus ir virtuvėje ant stalo padėjo krepšius. Uždegusi šviesą 
minutėlę pastovėjo siaurame koridoriuje. Lyg ir iš nieko įstengė susikurti na- 
mus. Vos keli daikteliai — komiso parduotuvėje pirkta languota sofa, dulsvas 
stiklinis kavos stalelis, nedidelis televizorius ant medinės „konsolės“ — jai pa- 
tiko šio žodžio skambesys — toks suaugėliškas ir subtilus. Pardavėjas jai aprodė 
kokį pustuzinį spintelių televizoriui pastatyti, kol ji galiausiai išsirinko. Spintelė 
buvo dengta tamsaus medžio fanera; spalva nelabai derėjo prie kavos stalelio, 
tačiau „konsolę“ ji pamatė tik tada, kai stalelį jau buvo nusipirkusi; beje, ji ne- 
kreipė į tai dėmesio. Dabar kambarys atrodė išties tinkamai įrengtas... buvo 
panašus į namus. Trečiame aukšte gyvenanti striptizo šokėja Sandra, su kuria ji 
draugavo, buvo sužavėta. 

Laura atsargiai išėmė vieną plastikinį maišelį ir atsiklaupė ant kilimėlio 
priešais televizorių. Viršuje girdėjo vaikštančią Sandrą. Taukšt taukšt, taukšt 
taukšt... Ji net ir savo namuose avėjo neįtikėtinai kvailas aukštakulnes pūkuotas 
basutes, o kadangi grindys buvo medinės, Laura girdėjo kiekvieną jos žingsnį, 
kiekvieną krustelėjimą. Bet tai jos netrikdė. Dabar, kai susipažino su Sandra, 
jautėsi nebe tokia vieniša. Drebančiais pirštais ištraukė iš maišelio brangiuosius 
šliaužtinukus ir giliai alsuodama ištiesė juos ant sofos. Skausmas ir kaltė buvo 
nepakenčiami, užplūdo staiga ir netikėtai; ji juto, kaip šie jausmai kyla ir dusina, 
draskyte drasko. Stengėsi kaip nors susivaldyti, užgniaužti emocijas kaip papra- 
stai darydavo, tačiau dabar ją triuškino kertantys sielvarto kumščiai. Ji nusirito 
nuo sofos ant plikų grindų, prispaudė prie krūtinės šliaužtinukus ir ėmė raudoti 
nesuvaldydama aimanų, dejuodama Sandros kulniukų ritmu. Iš jos sklido tokie 
gąsdinantys garsai, kokios buvo ir pačios emocijos, kurias mėgino užgniaužti. 

Taip pragulėjo, kaip jai atrodė, valandų valandas; jai apraudant paliktą vaikelį 
skruostais be paliovos plūdo ašaros. Ji net nedavė jam jokio vardo. Tada tai at- 
rodė kvaila — kam duoti vardą vaikui, kurio niekada nebematysi. Kartais net 
gailėdavosi, kad jai pasakė, jog gimė berniukas. Jeigu nebūtų pasakę, būtų buvę 
lengviau pamiršti. Tačiau tai ir yra esmė? Ji guli ant grindų sukišusi į burną 
kumščius, kad numaldytų skausmingas dejones, — /ai ir yra esmė, tiesa? Ji ne- 
gali pamiršti, kad taip atsitiko. Kūdikis — tai ne blogi atsiminimai, ne draugas, 
su kuriuo susiginčijai. Kūdikis — tai gyvenimas. Tiek jos, tiek jo gyvenimas. Ji 
jo negali pamiršti, kaip negali pamiršti savęs. 

Jai prireikė pusvalandžio, kol įstengė vėl ritmingai kvėpuoti. Be skausmo, 
kad jo atsisakė, kamavo dar ir kaltė. Kaltė irgi visam gyvenimui. Ji spaudė švelnią 
šliaužtinukų medžiagėlę prie lūpų, kol šios ėmė kraujuoti. Ji girdėjo, kaip žings- 
niuoja Sandra, o paskui, po kelių sekundžių, jos kulniukų taukšėjimas pasigirdo 
laiptuose. Dabar bet kurią akimirką ji gali pabelsti į duris. Laura prisimerkė, kelis 
kartus giliai įkvėpė ir vargais negalais atsistojo. Štai. Sandra barbeno į duris. 

— Tuoj atidarysiu, — šūktelėjo Laura. 

Ji nubėgo į vonią, apsiprausė veidą šaltu vandeniu ir nusišluostė. Nuryk 
viską, nustumk giliau, negalvok apie tai — patarinėjo sau svarstydama, ką drau- 
gė pamanys išvydusi paraudusias jos akis ir dėmėtą veidą. Ji užsikišo už ausų 
plaukus, jautė, kaip skausmo peilis lėtai sminga tarp šonkaulių, kur dažniausiai 
ir slypėdavo. Taip geriau. Ten skausmas ir gyveno — ne ant grindų priešais 
televizorių, kad visas pasaulis matytų. Ji uždarė vonios kambario duris ir nuėjo 
prie buto durų. 

— Labas, mergyt, — atidžiai žvelgė į ją Sandra. — Kas yra? 

— Nieko. Aš tik... ką tik grįžau iš parduotuvės. 

Jeigu ir pastebėjo, kad kažkas blogai, nutarė to nesakyti. 

— (Gal norėtum užkąsti? Mirštu iš bado. Eime į „Flo“. 

Laura pažvelgė į laikroduką. Spoldingo namuose turėjo pasirodyti po 
kelių valandų. 

— Žinoma, — atsakė ji. — Kodėl gi ne? 

— Tai pasiimk paltą. Eime. Po poros valandų pradedu darbą. 

— Ir aš. 

Laura pasiėmė rankinę, paltą ir nusekė koridoriumi paskui merginą. 
Keista, bet Sandra jai priminė Ameliną. Sandra atrodė tvirta, sumani, todėl, 
nepaisant gniaužiančio netekties skausmo, priminė Ameliną. 


Joms bevalgant — Sandra nusipirko mėsainį, keptų bulvyčių ir pieno 
kokteilį, o ji — sumuštinį su tunu, — Laura žiūrėjo į Vakarine gatve lekiančias 

mašinas ir viena ausimi klausėsi liūdnų draugės istorijų. Ji nuolat pykosi su 
Ričardu, savo vaikinu; dažniausiai dėl pinigų. Sandra visada norėjo daugiau. 
„Jeigu nori gerai atrodyti, reikia pinigų“, — mėgdavo sakyti ji. Moteris užaugo 
kvartale, esančiame į vakarus nuo Garfildo parko, kvartale, kuriame gyveno 
daugiausia ispaniškai kalbančių šalių imigrantai. Ten tebegyveno jos motina su 
dviem broliais ir jaunesnė jos įseserė, kurios Sandra nemėgo. „Pragaras“ — taip 
ji pasakė apie savo vaikystę. Tačiau, ačiū Dievui, ji ištrūko, ir nors dabartinis 
vedusių vyrų draugužės statusas ir striptizo šokėjos darbas nebuvo tai, apie ką 
ji būtų linkusi kalbėtis su motina, po velnių, už tai ji gauna daugiau pinigų nei 
gautų dirbdama padavėja...beje, taip uždirbtus pinigus kartkartėmis ji siųsdavo 
motinai. 

— Ji nesuka sau galvos, iš kur tie pinigai, — vyptelėjo Sandra. 

— Bet ar tu kartais... na, nežinau, ar kartais nepagalvoji, kad juos būtų ga- 
lima uždirbti kaip nors kitaip? — gurkšnodama koką droviai paklausė Laura. 

— Bet tai ir yra kitaip, — atsakė Sandra tuštindama pieno kokteilio stik- 
linę. — Kiekvieną vakarą puolu ant kelių ir dėkoju Dievui. 

Laura tylėjo. Tikriausiai Sandra teisi. Sprendžiant iš jos papasakotų istori- 
jų, tai, ką ji veikia dabar, neabejotinai yra geriau už tai, ką darė anksčiau. 

— Na, gerai, eikim. Man dar reikia šį tą nusipirkti vakarui. Kai baigsiu 
darbą, pas mane ateis Ričardas, o aš žinau vienintelį būdą, galintį padėti vyrui 
praverti piniginę... supranti, apie ką aš? 

Laura papurtė galvą. 

— Oi, liaukis, nesidėk esanti tokia jau nekalta, — stodamasi juokėsi 
Sandra. — Galiu lažintis, kad ir mane šio to išmokytum! 

Laura tik nusijuokė. Sandra eina klaidingu keliu. Gerai nors tiek, svarstė 
ji, sekdama paskui draugę durų link, kad nemiega su vyrais vien dėl to, kad su- 
mokėtų nuompinigius. Jos padėtis dar nėra tiek beviltiška. 


Kai tą popietę ji atėjo į darbą, Aronas atrodė sunerimęs. 

— Kas atsitiko? — paklausė sekdama paskui vyrą į studiją. Jis pasikasė 
galvą ir suglumęs pažvelgė į Laurą. 

— Na, tiesą sakant... atsimeni, kai das tam vyrukui iš automobilių 
parduotuvės? Maždaug prieš mėnesį? 

Laura linktelėjo. Tai pirmasis jos darbas. 

— Jis persigalvojo. Nuotraukos jam nepatinka. Tačiau... štai kas. Jam pa- 
tikai tu. Labai. Taigi jis siūlo daug daugiau pinigų... jeigu galėtum, na, žinai... 
viską nusiimti. 

— Ką? — spoksojo į jį Laura. 

— Nuoga. Žinoma, vis tiek viskas būtų labai skoninga. Tačiau jis ketina 
sumokėti daug daugiau, kad tik būtum nuoga. Ką pasakysi? Tau reikia šiek tiek 
laiko pagalvoti? Žinoma, pagalvok kelias minutes. Ir kitas reikalas — dabar 
neturiu nieko daugiau pasiūlyti. Gailiuosi, kad šiandien tau reikėjo atvykti tokį 
kelią, bet esu tikras, kad per artimiausias porą savaičių kas nors atsiras. Tad pa- 
galvok apie tai ir man pasakyk, gerai? 

Kitas garsas, kurį išgirdo, buvo jam pavymui užsitrenkusių durų pokštelė- 
jimas. Tada ją akimirksniu sukaustė baimės šaltukas. Ši4 savaitę žau neturiu ko 
pasiūlyti... gal po poros savaičių. Ji labai gerai suprato, ką visa tai reiškia. Laura 
įsikišo į burną kumštį. Vos prieš kelias dienas Sandra pareiškė netikinti jos žo- 
džiais, kai ši kalbėjo apie Aroną ir Deivį. 

— Šaunūs vyrukai? Tikriausiai juokauji. Paminėsi mano žodžius, — su 
panieka kalbėjo ji, — jie tikrai mėgins tave priversti dirbti kitaip. Esi per graži 
tokioms šūdinoms banalybėms. 

— Man nerūpi, ko jie manęs prašys, aš to nedarysiu, — maištavo 
Laura. — Beje, jie ne tokie. Jie geri. 

— Mieloji, nėra gerų, užsiimančių tokiu bizniu. Prablaivėk, mergyte. 

Na, atrodo, Sandra buvo teisi. Laura stovėjo koridoriaus viduryje, kaip 
jai atrodė, valandų valandas; mintys vijo viena kitą. Ji galvojo apie močiutę, 
apie Ameliną... ką jos pasakytų, jei sužinotų, iki ko ji nusirito? Netikęs kraujas, 
karčiai pasakytų močiutė. Kokia motina, tokia ir dukra. Ar ir Belai taip nutiko? 
Ji galvojo apie batų dėžutę su daugiau nei trijų tūkstančių dolerių santau- 
pomis, apie nedidukę baltą lempą, kurią neseniai nusipirko, apie saugumo ir 
pasitikėjimo jausmą, kurį suteikia pinigai. Ar galėtų vėl gyventi skaičiuodama 
kiekvieną skatiką, svarstydama, ką geriau pirkti — kepaliuką duonos ar pa- 
kelį kavos — žikros kavos? Ji galvojo apie mažytę prancūzišką kepyklėlę, kurią 
buvo aptikusi Šiauriniame aveniu; grįždama iš fotosesijų ten užsukdavo išgerti 
puodelį kavos su sviestinuku, suvalgyti skanų cukraus pudra apibarstytą ragelį 
ir, žinoma, pasinaudoti proga pakalbėti gimtąja kalba. Ar ji įstengtų viso to 
atsisakyti? 

Aronas atėjo pačiu tinkamiausiu momentu. Jis atidarė duris ir pamatęs jos 


akis suprato, kad Laura pasiduoda. Jis palaikė jai duris, kol ji įėjo vidun. 


Po kelių pirmų fotosesijų nusprendė, kad visa tai nėra jau /aip /abai kitaip 
ar sunku. Žinoma, būdavo akimirkų, kai mirtinai sutrikdavo Deiviui paprašius 
kiek plačiau praskėsti kojas ar delnais suimti krūtis... Tomis akimirkomis pa- 
jusdavo skandinantį karštį, nuo kurio jos skruostai degte degė, tačiau Deivis 
dažniausiai pasakydavo, kad dėl to ji atrodo dar patrauklesnė. Taip padirbėjusi 

keturis ar penkis kartus, Laura priprato; ji daugiau apie nieką negalvodavo, tik 
apie tai, ar kambaryje šalta, ar karšta, ar ryškiai šviečia prožektoriai. Ji pratinosi 
lėtai, bet užtikrintai. Nepasakytum, kad visa tai jai labai patiko, tačiau ją nu- 
ramino savaitės pabaigoje gautas pluoštelis grynųjų. Gavusi pinigus ji pakvietė 
Sandrą pavakarieniauti; Surf'n'Turf kepsnių restoranėlyje Brodvėjuje Laura 
vaišino ją žlėgtainiu ir omaru. Laura prisipažino prie viso to jau pripratusi. 

— "Taip, na na... jau pradedi priprasti prie to, kad grynieji ir yra grynie- 
ji, — pratarė Sandra, pilna burna kramtydama omarą. 

— Tikriausiai. Kartais... aš... pagalvoju apie tai, kad galėčiau užsiimti kuo 
nors kitu, Žinai... gal reikėtų pamąstyti apie karjerą? 

— Tu jau padarei karjerą, brangioji. Tik ne ten, kur norėtum. Bet tikriau- 
siai uždirbi gerus pinigus, ką? 

— Sakyčiau, taip. Aš taupau. Gal stosiu į koledžą ar dar kur. 

— Galiu lažintis, kad banke visi tave labai 72y/, — pratarė Sandra kišda- 
ma į burną žlėgtainio kąsnį. 

— Banke? — sutrikusi pakartojo Laura. — Kokiame banke? 

— Tavo banke. Jeigu kiekvieną savaitę įneši pinigų, galiu lažintis, kad jie 
tikrai tave myli. 

— Oi, aš neturiu banko sąskaitos. Aš... aš neturiu socialinio draudimo nu- 
merio, — gūžtelėjusi pečiais pasakė Laura. 

— Kaip tai nutiko? 

— Na, aš... aš neturiu leidimo dirbti. 

— O kam tau reikia leidimo dirbti? — sutrikusi žvelgė į ją Sandra. 

— Žinai, aš ne amerikietė. 

— Tai aš žinau. Tiesiog girdžiu. O kaip čia atvykai? 

— Lėktuvu, — vartydama akimis atsakė Laura. — Tačiau mano vizos 
galiojimo laikas pasibaigė. Ir dabar aš — nelegalė. 

— Jūdas. Kažkokia nesąmonė, Laura, — stebėjosi Sandra kalbėdama 
pilna burna. Laura nusijuokė. — Tai ką tu su tais pinigais darai? — vis dar ne- 
nuleisdama nuo jos akių paklausė Sandra. 

Laura sukikeno. 

— Tikriausiai neturėčiau taip daryti, — baugščiai kalbėjo ji, — bet pini- 
gus laikau batų dėžutėje. Spintoje. 

— Vaikuti, tu per daug pašėlusi, — šyptelėjo Sandra. 

— Man patinka juos skaičiuoti. Tada gerai jaučiuosi, — paprastai atsakė 


Laura. 

— Po velnių, džiaugčiausi, jei man pavyktų kiek nors sutaupyti. 

— Ar tu neturi jokių santaupų? — nustebusi paklausė Laura. Sandra pa- 
purtė galvą. 

— Santaupų? Gaudama tokį atlyginimą? Turbūt juokauji. Ar nežinojai, 
kad pinigus taupo tik azijiečiai? 

— Aš taupau. 

— Na, taip... Tu — ne amerikietė. Paduok pomidorų padažą, ką? 

Arono nuojauta neapgavo. Nuo pozavimo nuogai iki vaidinimo nuogai... 
Laura pradėjo lėtai, bet neišvengiamai slysti. Metas nėra labai palankus, vie- 
ną rytą pasakė Aronas Deiviui, pasivedėjęs jį į šalį, bet jis jau dabar jos akyse 
įžiūri pirmuosius pavargusio žmogaus nuolankumo ženklus. Jis vis dar gerai jai 
mokėjo — kelias savaites Laura uždirbo beveik po keturis šimtus dolerių, bet 
ne per dažnai, jis viską apskaičiavo. Gero po truputį. To pakanka, kad būtų su- 
žadintas apetitas. Ji atrodė gerai — subalansuota dieta, kelios laisvos dienos per 
savaitę, geresnis grimas ir drabužiai... Taip, jeigu jis — jie — tinkamai žais ir to- 
liau, greitai savo rankose turės tikrą žvaigždę. Jie galėtų mesti ją į rinką. Pradėtų 
nuo kuklesnių leidinių — tokių žurnalų kaip Tik vyrams, o paskui, kaip sakoma, 
pasilypėtų karjeros laipteliais. Kas žino... gal net pasiektų tokias aukštumas kaip 
Playboy ar Pentbouse? O jau tada, Aronas žinojo, viskas klostosi labai paprastai. 
Šuoliukas nuo nuotraukos per du puslapius iki filmų tik suaugusiesiems visai 
menkas ir tiesus. Pornožvaigždė. Pastaruosius porą metų jie tikrai nebuvo matę 
tokio puikaus kūno: dailiai pilnas, aptakus, be colio lašinukų, geidulingas ir 
jausmingas, gražiai erotiškas, be menkiausio pigaus gašlumo atspalvio. Tobula 
oda, kaip tik toks odos atspalvis kuo puikiausiai tiko filmuoti ar fotografuoti 
— ne per tamsus, kaip tų mėlynai juodų kekšių, kokios jiems teko pastaruosius 
dvejus metus, ir ne per blyškus, todėl nereikia grimuoti viso kūno. Taip, Laura 
— pats tikriausias pinigas, ir nutaikę tinkamą momentą jie susikrautų šlaman- 
čiųjų. Labai daug šlamančiųjų. Dabar visa tai — tik laiko klausimas; tinkamo 
momento — taip pat. Tas idiotas Deivis jai neabejingas. Ir tai Aroną pykdė. Jie 
čia tam, kad uždirbtų pinigų, o ne mylėtųsi, jeigu kaip tik to jis ir tikisi. Tačiau 
Aronas žinojo, kad Deivis jau įgavo Lauros pasitikėjimą, todėl su jais abiem 
reikėjo elgtis labai atsargiai. Dabar ne metas trinti iš džiaugsmo rankas. Turint 
gerą scenarijų, tinkamus rekvizitus, sumanius atitinkamą veiksmą, ši mergina 
išties taptų dide/ė. Didesnė už Sjuzi Lords, didesnė net už tą kvailą blondinę 
anglų mergytę, kurios nuotraukų pilna visuose žurnaluose... už tą kažkokią 
Samantą. Foks. Samantą Foks. Vaje, jei jiems pavyktų susukti filmą su jomis 
abiem... Juodmedis ir dramblio kaulas. 


Jį jau dabar pylė prakaitas. 

— Pasikeisti vardą? — nustebusi pakartojo Laura, žvelgdama tai į Aroną, 
tai į Deivi. — Kodėl man reikėtų tai daryti? 

— Dabar per sunku ištarti, — švelniai kalbėjo Aronas. — Amerikiečiams 
per sunku. 

— Bet kam galėtų prireikti tarti mano vardą? 

— Laura, gal galėtum daugiau manimi pasitikėti? — vis labiau irzdamas 
kalbėjo Aronas. — Ar mes nebuvome tau geri? Ar dabar neuždirbi tokių pini- 
gų, apie kokius galėdavai tik pasvajoti? 

Laura krūptelėjo. Jai labai nepatikdavo, kai jis supykdavo. 

— Kiek uždirbai prieš ateidama pas mus? Ką? Trisdešimt baksų per 
dieną? 

— Gerai... taip, jūs teisus. Atsiprašau, — skubiai atsakė Laura. — Aš tik 
stebiuosi, štai ir viskas. Tiesiog nepagalvojau... 

— Ir neturėtum galvoti. Tai aš čia galvoju. Mes su Deiviu pasitarėme ir 
manome, kad Lulu Seint tau bus tinkamas vardas. Gražus vardas. Lulu. Mums 
patinka. 

— Taip, — noriai įsiterpė Deivis. — Ir tikrai skamba panašiai. Na, Laura... 
Lulu... beveik tas pats vardas. 

Lulu. Taip vaikystėje ją vadindavo Amelina. Tarsi kažkas būtų smogęs 
tiesiai į paširdžius. Vien nuo minties, kas būtų, jei Amelina ją pamatytų tokioje 
aptriušusioje, baisioje vietoje, norėjosi verkti. Labai sunkiai, tačiau Laurai pavy- 
ko išmesti iš galvos Ameliną ir viską, ką ji kažkada paliko. Tai vienintelis būdas 
su savimi susitarti. 

— Aš... tik ne Lulu, prašau, — sušnabždėjo ji. — Kas tik norit, bet ne 
Lulu. Prašau. 

— Gerai, gerai, — nekantravo Aronas. — Gali vadintis kitaip. Lori, Liza. 
Kaip tik nori. Laura, mes tau siūlome puikiausią, kokia tik gali būti, progą. 
Koks tau skirtumas, kaip tave pavadinsime? 

— Lori bus gerai, — nedrįsdama pakelti akių sušnabždėjo Laura. Ji ne- 
norėjo, kad jis pamatytų jos ašaras. 

— Puiku. Klausyk, žinai, mes pamanėme, kad reikėtų, — prabilo Deivis 
keisdamas pokalbį, — na, supranti, padoraus tiražo ir formato.... kad ir tokio 
kaip Pentbouse žurnalas. Žinai tokį? — Laura papurtė galvą. — Atnešk mums 
porą numerių, gerai? — paprašė jis Arono. Tada vėl atsigręžė į merginą. — Tai 
jau aukšta klasė, Laura, galėtum užsidirbti tūkstančius, — Deiviui kalbant apie 
merginas, kurios pradėjo fotografuotis automobilių alyvą reklamuojantiems 
kalendoriams, o paskui ėmė pozuoti plakatams ir rodytis P/ayboy žurnalo nuo- 


153 


traukose per du puslapius, jo balse vis labiau ryškėjo susijaudinimas. Tūkstančiai 
dolerių už nuotrauką, kalbėjo jis žibančiomis akimis. Bet aš nenoriu tūkstančių 
dolerių, Laura norėjo verkti. Aš žik noriu uždirbti tiek, kad man pakaktų savimi 
pasirūpinti, kad nereikėtų nerimauti dėl to, ar bus ką valgyti. Aš nenoriu būti tur- 
tinga, tik jau ne privalėdama praskėsti kojas kažkokiam bigiam, bjauriam žurna- 
liūkščiui, kurį išvydusi mano močiutė ar koks nors pažįstamas gautų širdies smūgį. 
Tačiau ji to nepasakė. Sėdėjo kietai sučiaupusi lūpas ir prasižiojo tik tada, kai 
Deivis paskleidė prieš ją atverstus žurnalus. Ir tada ji tepasakė „oho“. 


Tą vakarą namo ji grįžo vėlai. Diena buvo sunki. Vos įžengusi vidun nu- 
simetė drabužius ir beveik bėgte nubėgo į dušą. Jautėsi taip, tarsi visas kūnas 
būtų padengtas purvo sluoksneliu, nematoma antra gėdos oda, iš kurios niekaip 
negalima iššinerti, kad ir kaip stengtumeisi. Ji tol trynė odą, kol ši paraudo ir 
sudirgo, o paskui grieždama dantimis iki galo atsuko karšto vandens čiaupą. 
Laurai atrodė, kad ji išvirs. Tačiau viskas, kad ir kas būtų, yra geriau nei mintys 
apie tai, ką ji padarė, ką ji daro. Bet mano planai buvo kitokie, verkė ji vandeniui 
pliaupiant galva ir pečiais. Viskas turėjo būti ne taip. 

Tačiau, nepaisant skausmo, dušas jai padėjo. Ji išėjo iš kabinos nuo karščio 
dilgsinčia oda ir įsisupo į vieną prabangių minkštų rankšluosčių, kurį nusipir- 
ko... ką? Vos prieš kelias dienas?.. Štai čia ir slypi didysis keblumas. Dabar ji 
gali įpirkti prabangius daiktus, o tai Ževei4 — vis dėlto beveik — sušvelnina 
situaciją. Tądien ji uždirbo penkis šimtus dolerių. Penkis šimtus, atėmus Arono 
dalį. Jis pažadėjo ir kitą dieną sumokėti tiek pat. Su tokiomis nuotraukomis jis 
jau galės varžytis aukcione, o jau tada aukščiausia visa ko riba — tik dangus. Šeši 
mėnesiai, tarė ji sau rankšluosčiu trindama plaukus. Zaip dirbsiu šešis mėnesius. 
Atidėsiu ne pusę uždirbtos sumos, o tris ketvirtadalius. Ir tada išvažiuosiu iš čia. Ji 
nenutuokė, kur važiuos, tiesiog išvažiuos. Išvažiuos turėdama tiek pinigų, kad 
pakaks viską pradėti iš pradžių kur nors kitur, toli nuo purvo ir nešvankybių, 
kuriose jautėsi panirusi iki kaklo. 

Laura nuėjo į miegamąjį, atidarė spintą, norėdama išimti naktinius 
marškinius, o paskui atsiklaupė, ketindama ištraukti batų dėžutę. Ji nežiūrėjo 
dėžutės vidun nuo tada, kai daugiau nei prieš savaitę čia įdėjo paskutinįkart 
uždirbtus tris šimtus dolerių. Dabar tikriausiai bus netoli keturių tūkstančių. 
Ji nusišypsojo pragiedrėjusi nuo tokių minčių. Rankomis grabinėjo įprastoje 
vietoje, po paltu. Ten nieko nebuvo. Patikrino kairiau... nieko... paskui vėl de- 
šiniau. Laurai liovėsi plakusi širdis. Ji pasilenkė stumdydama batus ir rankines. 
Tada plačiai mostelėjo iš kairės į dešinę, nuo vieno šono iki kito. Nieko. Ji 
vėl atsitiesė besidaužančia širdimi. Laura nutraukė nuo pakabos paltą, šalia 

kabojusius drabužius ir spoksojo į tuščią spintos ertmę. Ten nieko nebuvo. 
Jokios batų dėžutės, nieko. Pajutuo burną kaustančią baimę. Jai daužėsi šir- 
dis, ji negalėjo kvėpuoti. Nurimk. Palauk... tikriausiai padėjai kur nors kitur... 
Laura, mąstyk. Mąstyk! Kada paskutinį kartą matei dėžutę? Kada... brieš dieną, 
dvi dienas... kada? Jai sunku kvėpuoti. Gerai. Lipk į viršų... ir paklausk Sandros, 
gal ji matė ką nors ateinantį ir išeinantį. Ką nors neįprasta. Ir tada jai trenkė 
kaip perkūnas. Sandra. Ji nebegirdi Sandros kulniukų taukšėjimo jau... kiek? 
Kelias dienas? Savaitę? Laura susikišo į burną kumštį, kad nepradėtų garsiai 
rėkti. Sandra... ji turėjo raktą! Ji turėjo atsarginį Lauros buto raktą! Jos buvo 
davusios viena kitai savo atsarginius raktus, jeigu kartais kuri užtrenktų duris 
iš lauko pusės. Siaubas sunkėsi į kiekvieną porą. Kada Sandra pasiūlė pasikeisti 
raktais? Praėjus porai dienų po jų pokalbio restoranėlyje, po to, kai Laura jai 
pasisakė neturinti banko sąskaitos. Ji vos nenualpo. Ji pati jai viską babasakojo! 
Batų dėžutėje, spintos gale. Ji atsistojo, svaigo galva. Nubėgo į virtuvę, pasirau- 
sė viename stalčiuje ir rado Sandros raktą. Nesivargindama įsispirti į šlepetes 
užbėgo laiptais ir drebančiais pirštais įkišo į skylutę raktą. Laura atidarė duris 
ir susmuko ant grindų. Butas buvo tuščias. Nieko... viskas išgabenta. Ir Sandra 
išėjusi. Su jos pinigais. 

Tik kartą. Vienas filmas — dviejų valandų trukmės — kurio metu ji su- 
laikė kvapą, užsimerkė ir stengėsi galvoti apie bet ką — apskritai apie bet ką, 
tik ne apie tai, kas dedasi aplinkui. Aronas netvėrė savame kailyje ir vis trynė iš 
džiaugsmo rankas. Juodosios dalbergijos medžio žievė jai slystant kamienu; dunks- 
telėjimas nusileidus į švelnią, kartais klampoką žolę. 

— Gerai... Laura? Pasirengusi? Džonai... eik šalia jos, gerai. 

Tyliai tiksintis senelio laikrodis apačioje, koridoriuje, ir ypatinga drėgname ore 
tvyranti ryto ramybė, kai kaitra nutildo net paukščius. 

— Laura, gal nors pamėgintumn atrodyti taip, lyg visa tai tau patiktų? Padėk 
ranką ant jo „gaidžiuko“... taip, 224, o ne šalia. Gerai. Deivi? Pasirengęs? 

Žvilgsnis į ką tik išplautus ir iššukuotus tiesius Amelinos plaukus; šampūno 
ir suylančių drėgnų plaukų kvapas, Kleonai ir Amelinai pamėginus ištiesinti ir jos 
garbanas. 

— O dabar paimk į burną... Tik neįkąsk, gerai? Gerai... Džonai? Ir tu kokį 
garselį. Kalbėk su ja... jei nori, kalbėk visokias šlykštynes. Puiku. 

Apie bet ką. Ant viryklės verdančių žirnių kvapas ir Kleonos šveičiamų puodų 
tarškėjimas. Apskritai apie bet ką. 

Pinigus ji pasiėmė kitą dieną. Tūkstantį dolerių čežančiais dvidešimties 
dolerių banknotais. Aronas buvo ja patenkintas. Nors ji ir buvo kiek sukaustyta, 
filmas puikus, entuziastingai kalbėjo jis. /i atrodė puikiai. Jis turi ir daugiau 
įvairiausių idėjų. Būtų gerai kas nors tamsu ir egzotiška. Juk jos saloje prakti- 
kuojama vudu, tiesa? Gal vertėtų pamėginti sukurti kokią siužetinę liniją, ką 
nors keista. 

— Ei, aukščiau galvą. Juk nebuvo taip jau blogai, ką? Penktadienį vėl fil- 
muosime. Pailsėk. 

Laura papurtė galvą ir pamėgino nusišypsoti. Ji įsikišo voką su pinigais į 
vidinę palto kišenę ir apsisuko ketindama eiti. 

— Na, tai iki penktadienio? — šūktelėjo Aronas jai priėjus prie durų. 

— Žinoma, — ramiai atsakė ji, bet neatsigręžė. Laura atidarė duris ir išėjo 
į šaltų. Ji niekada negrįš. 

Stivui paėmus vieną banknotų paketėlį ir stumtelėjus per stalą Melani, 
tvyrojo įtampa. Ji spoksojo į paketėlį. Ką ji turėtų su tais pinigais daryti? 

— Suskaičiuok, gerai? — paprašė Stivas atidarydamas stalčių. 

Priešais jį sėdintys du vyrai neramiai krustelėjo. Melani praplėšė pake- 
tėlį lygiai taip, kaip buvo šimtus kartų mačiusi darantį Stivą ir jo „liokajus“ 
— po popierinė juostele įkiši peiliuką, mikliai trukteli, ir banknotų paketėlis 
išyra. Šimto dolerių banknotai. Šlamantys, švarūs, kvepiantys dažais. Ji paėmė 
banknotų malką, gražiai ją sulygino ir pradėjo skaičiuoti. Kartkartėmis, kaip 
jau buvo mačiusi, iškeldavo banknotą prieš šviesą ir pažiūrėdavo, ar matosi plo- 
nyčiai kontroliniai raudoni siūleliai, įterpti tarp kelių banknoto sluoksnelių ir 
liudijantys, kad pinigas tikras. Lyg ir viskas gerai. Tačiau priešais Stivą sėdintys 
du vyrai vis dar nervinosi. Ji pažvelgė į arčiausiai jos sėdėjusį vyrą. Melani matė, 
kaip jo sprandu nuriedėjo prakaito lašelis, paskui susigėrė į marškinių apykaklę. 
Jai skaičiuojant, kartkartėmis jam trukčiojo nugaros raumuo. Du tūkstančiai 
du šimtai, du tūkstančiai trys šimtai, du tūkstančiai keturi šimtai... ji sustojo. 
Melani kilstelėjo vieną banknotą — čia kažkas ne taip. Banknotas buvo švel- 
nesnis už kitus, ji tai pajautė pirštų galiukais. Melani prisimerkė — ne, čia tikrai 
nėra raudonų siūlelių. 

— Stivai, — susinervinusi pasakė ji, — šitas... ir dar pora... Nesu tikra... 


Melani padavė jam krūvelę. To vyro sprandu varvėjo prakaito karoliukai. 

Jam drebėjo rankos. Stivui vieną po kito imant banknotus ir keliant juos prieš 
šviesą, kabinete buvo mirtina tyla. 

— Pakviesk Karlosą, — paliepė jis Melani po kelių minučių. Jo balsas 
buvo ramus. — Dabar. 

Melani pašoko nuo stalo ir atidarė duris. Ir jai drebėjo rankos. Kažkodėl 
ją velniškai nervino pati atmosfera. Ji žinojo, kad tai didelis narkotikų sandėris. 
Tie du vyrai, sėdintys priešais Stivą, — naujokai, o Stivas niekada nemėgo de- 
rėtis su žmonėmis, kurių nepažįsta. Už juos laidavo kažkas kitas. Per pastaruo- 
sius kelis mėnesius Melani girdėjo pokalbių nuotrupų; šis sandėris turėjo būti 
vienas didžiausių Stivo sandėrių. Jau vien dėl to jis buvo sudirgęs. Tiesą sakant, 
ji dar niekada nebuvo mačiusi, kas nutinka tada, kai Stivas sudirgsta, bet nu- 
manė. Prisimenate gyvatę? Ji sutriko — kodėl reikėtų kam nors siųsti negyvą 
gyvatę? Dabar suprato, kad tai jo nepritarimo ženklas. Jeigu sandėris nepavyk- 
davo, atsirasdavo įvairiausių bausmių, atsižvelgiant į ant kortos pastatytą pinigų 
sumą ir apgaulės mastą. Apie rožių puokštę apvyniota negyva barškuolė, palikta 
prie tavo ar tavo mylimų žmonių durų, — viena tokių bausmių. Bet tai tik pir- 
mas žingsnis. Jo kerštas, atrodo, buvo neįtikėtinai aršus ir grėsmingas. Kai Tina 
jau anksčiau apie tai mėgino papasakoti Melani, ji pamanė, kad Tina juokauja. 
Tačiau ji nejuokavo; nejuokavo ir Stivas. Iš dalies tai paaiškino ir jį lydinčią sėk- 
mę. Jis buvo iš tų Žmonių, kurie, atitinkamai susiklosčius aplinkybėms, galėtų 
būti garsūs aktoriai ar režisieriai... jis neabejotinai buvo apdovanotas kūrybin- 
gumu. Kartą Melani pasakė Tinai, kad, jos manymu, išties labai blogai, jog jis 
niekada neturėjo progos ką nors daryti taip, kaip pridera, legaliai. Tina tik nu- 
sijuokė ir patarė liautis būti tokiai dorai. 

Karlosas ir Lukas, du Stivo „machinatoriai“, nusekė paskui Melani į kam- 
barį. Jai įėjus, Stivas pakėlė akis. 

— Kviečiau ne tave, mieloji. Palauk manęs lauke, gerai? Štai, paimk auto- 
mobilio raktelius, — jis stumtelėjo per stalą raktelius. Melani pažvelgė į išsi- 
gandusius dviejų vyrų veidus, čiupo raktelius ir dingo. 


Po pusvalandžio Stivas pravėrė savojo „Porsche 911“ dureles ir atsisėdo į 
vairuotojo vietą. Melani atsigręžė ir pažvelgė į jį. Buvo septinta vakaro, beveik 
sutemę. Jis tankiai kvėpavo, bet užvesdamas variklį nepratarė nė žodžio. Melani 
žiūrėjo į jo rankas. Rankovė buvo truputį kažkuo nutaškyta. Purvu? 

— Pietauti, — pratarė jis į ją nežiūrėdamas. Tai nebuvo klausimas. — Yra 
nauja vietelė S/udio City. Geri žlėgtainiai. 

— Taip, žinoma, — Melani stengėsi kalbėti kiek įmanoma nerūpestin- 
giau. Iš patirties žinojo, kad prireiks šiek tiek laiko jam aprimti. Stivas vairavo 

automobilį vingiuotais Holivud Hilso keliukais, ir po pusvalandžio jie sustojo 
priešais restoraną. Patarnautojas nuvairavo automobilį tolėliau, o Stivas, grakš- 
čiai paėmęs už parankės Melani, nusivedė ją vidun. Jiems susėdus ji pastebėjo, 
kad tos purvo dėmelės ant jo rankovės — visai ne purvas. Jeigu ji neklysta, tai 
kraujas. Melani užgniaužė kvapą. Ji dažnai galvodavo, kaip toli Stivas eis — yra 
nuėjęs. Dabar ji žinojo. Nors buvo karšta, staiga ją nukrėtė šaltukas. 


56 


Amelina nuščiuvo; jos rankos buvo miltuotos. Ji pakreipė galvą; taip, kaž- 
kas ką tik pabeldė į duris. Jeinas buvo Londone ir nežadėjo grįžti iki rytojaus 
popietės. Amelina svarstė, kas čia galėtų būti. Ji greitai nusiplovė rankas ir nuėjo 
prie durų. Per apšalusį, vaizdą kraipant stiklą matė viešnios siluetą. 

— O, — atėjo Viva. 

— Labas, — dažytos Vivos lūpos prasivėrė ir vėl užsičiaupė. Amelina at- 
sargiai ją nužvelgė. Dabar ji jau mokėjo angliškai tiek, kad galėtų bendrauti su 
žmonėmis, nors, tiesą sakant, tų žmonių nedaug ir tebuvo. Tie, su kuriais ji kal- 
bėdavosi: moterys prekybos centre, autobuso vairuotojas, laiškininkas, — buvo 
labai malonūs, bet Amelina nujautė, kad niekada nesužinos, kas iš tikrųjų slypi 
už šių blankių besišypsančių veidų. Jų kaimynas, gyvenęs iš vienos jų namo pu- 
sės, buvo kurčias; namas iš kitos pusės tuščias, parduodamas. Todėl iš tikrųjų nė 
nebuvo su kuo pasikalbėti. — Atnešiau kelis kiaušinius, — skubiai bėrė žodžius 
Viva, tarsi tikrai neturėtų laiko pasisvečiuoti, — ir laikraštį. 

— O, dėkoju, — atsakė sutrikusi Amelina. Ji žurėjo kiaušinių. O jeigu būtų 
norėjusi laikraščio... Jos žvilgsnis užkliudė laikraštį. Le Soir. 

— Laikraštis prancūziškas, — kvailai tarstelėjo Viva. — Pamaniau, gal 
norėtum ką nors... paskaityti. 

Amelina truputį virpančia ranka paėmė kiaušinius ir laikraštį. Toks geru- 
mas — visa tai reiškė gerumą — buvo labai netikėtas, todėl trikdantis. 

— D... dėkoju, — vėl sumikčiojo ji. 

— Nėra už ką. Na, tai gal geriau eisiu. Turiu daug darbų. Artėja pavasa- 
ris, — Viva paskubomis šyptelėjo. — Darbai darže ir visa kita... 

Ji apsigręžė ir nuėjo sodo takeliu. Amelina stovėjo tarpduryje nustebusi. 
Ji o nesitikėjo. 


— Oi;ji tikrai nėra bloga, toji senutė Viva, — kitą dieną Amelinai kalbėjo 
Jeinas. — Ji moka būti baisiai maloni. Kartais. 

— Taip, išties buvo labai gražu, — pasakė Amelina tiesindama laikraščio, 
kurį buvo perskaičiusi gal dvidešimt kartų, puslapius. Ji svarstė, kur Viva galėjo 
ji pirkti. Malverne nebuvo jokių parduotuvių, kuriose būtų parduodami pran- 
cūziški laikraščiai. Bent jau tokių ji nepastebėjo, nors išvaikščiojo kiekvieną šio 
gražaus miestelio kampelį. 

— Garantuotai. Ką, sakei, pagaminai pietums? 

— Velingtono jautieną, — išdidžiai atsakė Amelina. 

Gamindama ji užtruko beveik visą dieną, nes vis dirsčiojo į anglų kalba 
parašytą receptų knygą. Vis dėlto vieną dalyką ji mokėjo puikiai — gaminti 
maistą, nors Anglijos virtuvė — visai kas kita. Ji buvo pratusi vaikščioti į turgų 
ir prieš pirkdama apžiūrėti daržovių ir vaisių formą, stangrumą, dydį, pasigin- 
čyti su mėsininku dėl mėsos kokybės ir išpjaustymo. O čia, ji greitai pastebėjo, 
tiesiog dingsti visus praryjančiame prekybos centre, kur viskas aptraukta po- 
lietileno plėvele ir jau pusiau pagaminta. Čia galėjo įsigyti įvairesnių prekių nei 
buvo įpratusi matyti, tačiau niekur nerado tokių kasdienių maisto produktų, 
kokius pati anksčiau pirkdavo — nei žalių riestų plantanų, nei saldžių raukšlėtų 
batatų, nei lygių tarsi vaškuotų plaušenių; negana to, niekas apie tokius pro- 
duktus nieko nebuvo girdėjęs. 

— Plan-tanai? Kas tai, mieloji? Turi galvoje bananus? Ne? Oi, brangute... 
niekada tokių negirdėjau. Atleisk, meilute. 

Tačiau jai patiko, kaip kalba nepažįstami žmonės. Mieloji. Brangute. 
Širdele. Kiekvieno sakinio gale būdavo priduriamas koks nors malonus žodelis, 
nesvarbu, ar kalbantysis jį taria tikrai nuoširdžiai, ar ne. Visa tai sušvelnindavo 
paniką, kuri vis dar ją apimdavo vos prakalbus. 

Po truputį ėmė klostytis kasdieniai reikalai, suteikę jai vilties. Pirmadienio 
rytais traukiniu, išvykstančiu penkios minutės po septintos iš Didžiojo 
Malverno stoties, esančios kalno papėdėje, Jeinas iškeliaudavo į Londoną. 
Kartais jis grįždavo antradienį popiet, o paskui vėl išvykdavo trečiadienio rytą, 
tačiau dažniausiai pasilikdavo Londone iki penktadienio popietės ir popietiniu 
traukiniu išvykęs iš Pedingtono stoties namo grįždavo dar prieš keturias. Per 
savaitę Amelina lankydavo privatų koledžą, kur nuo devintos ryto iki pirmos 
valandos, o paskui nuo antros iki ketvirtos valandos mokėsi anglų kalbos. 
Anglų. Anglų. Anglų. Jai skaudėdavo liežuvį nuo tariamų ir kartojamų žodžių. 
Ir taip nuo ryto iki vakaro. 

Vakarais, kai vyro nebūdavo namie, ji sėdėdavo susirietusi priešais televi- 
zorių ir praktikuodavosi — klausėsi ir mokėsi. Ji išvalė visas kertes nuo grindų 
iki lubų, įnirtingai šiūruodama susikaupusį purvą, išgindama nemalonius kva- 
pus, kol visi namai tviskėjo kaip ką tik nukalta moneta. Neliko nepaliesto nė 
vieno lopinėlio. Nors buvo tik balandis, be to, kaip niekada šalta, apsiavusi senus 

Jeino guminius batu nubrido į daržą ir išrovė visas piktžoles, išvalė visus nu- 
tekamuosius griovelius ir pasiėmusi kažkokį įrankį, primenantį trumpą kardą, 
ėmė pjauti pievelę... kol galiausiai pamatė kitoje kelio pusėje susirinkus; būrelį 
žmonių, kurie išsižioję ją stebėjo. Ir į ką gi jie žiūri? Kažkas jai maloniai pa- 
aiškino, kad Anglijoje tokiems darbams naudojamos žoliapjovės... o žolės dar 
nereikia pjauti. „Veja pjaunama pačioje vasaros pradžioje, mieloji. Dar šalta.“ 
Amelina mikčiodama padėkojo. 

Lėtai, labai lėtai ji pratinosi prie naujos aplinkos, prie naujo gyvenimo 
būdo ir taisyklių. Jeinas buvo stebėtinai nereiklus. Jo širdis silpna; kaip tik apie 
tai jis bene pirmiausia ir pasakė labai atsainiai, nerūpestigai, pusiau juokauda- 
mas, kaip kad anglai įpratę; dabar ji jau suprato, kad tokie juokeliai gali reikšti 
ką tik nori, tik ne tai, kas iš tikrųjų pasakoma. Kiekvieną rytą jis prarydavo 
saujas tablečių ir — Amelinai palengvėjo — prisipažino, kad tabletės vis dėlto 
slopina, jo žodžiais tariant, „anksčiau turėtą apetitą“. Jai prireikė valandėlės 
suprasti, apie kokį apetitą jis kalba. Kelis kartus, kai jam prireikė šio to dau- 
giau nei savitai raminamų paglostymų, viskas baigėsi taip greitai, kad paskui 
ji svarstė, ar buvo kas nors, ar ne. Kartais naktimis gulėdama pakraigėje sto- 
vinčioje plačioje lovoje ir nemiegodama ji svarstydavo, ar apskritai kada nors 
galėtų ką nors pajausti. Jeinas jai labai patiko, žinoma, ji jautėsi jam dėkinga, 
tačiau jos jausmai jam niekuo nepriminė tų jausmų, apie kuriuos prieš daugelį 
metų jos su Laura šnabždėdavosi sulaikiusios kvapą kambaryje prie juodosios 
dalbegijos medžio. Laura pasakodavo apie tai, kaip pritrūksta kvapo, kaip ima 
svaigti galva, apie tokį jausmą, kai ima atrodyti, kad tuoj sprogs širdis. Jos abi 
skaitydavo romanus, kurių herojės džiūdavo iš meilės, o herojai dėl jų įveikdavo 
pelkynus. Drungnas jaukumas, ją užliedavęs bežiūrint į ant apšiurusios sofos 
skaitančio Jeino siluetą ar klausantis negilaus kvėpavimo jam užmigus, atrodo, 
neturėjo nieko bendra su perplėštų korsetų ir besidaužančių širdžių pasauliu. 
Gal laikui bėgant visa tai ateis? O dabar ji virė, valė, mokėsi anglų kalbos ir kiek 
įmanydama geriau stengėsi atlikti visas žmonos pareigas. Jeinas, žinoma, atrodė 
visai laimingas. Jis nė trupučio neprarado senamadiško sąmojo ir žavesio, kurį 
demonstravo Haityje, ir vakarais, kai būdavo namuose, kai jie abu sėdėdavo 
kambaryje žiūrėdami televizorių ar plepėdami, jis ją prajuokindavo. Ji sunkiai 
beprisiminė kažkada patirtą baimę ir alkį. Haitis traukėsi iš jos atminties kaip 
baisus, bjaurus košmaras. Kas rytą nubudusi ji atsimindavo vis mažiau, mažiau. 
Tik galvodama apie Laurą nebuvo pamiršusi nė menkiausios smulkmenos. Be 
to, ji vis labiau norėjo sužinoti, kas jai nutiko. Mintys apie Laurą užplūsdavo 
keisčiausiais momentais. Kartais Amelina imdavo apie ją galvoti vonioje kel- 
dama ranką išsimuiluoti, kartais — leisdamasi nuo kalno, eidama į autobusų 
stotelę, žiūrėdama amerikiečių filmą. Ką ji veikia? Ar ji laiminga? Ar prisimena 

tą gyvenimą, kurio teko atsisakyti? Amelina užsimerkdavo, gnybtelėdavo sau, 
imdavo lėtai skaičiuoti ritmingai kvėpuodama... Ji darydavo viską, kad tik nu- 
sloptų skausmas ir įstengtų sutramdyti begalinį norą išsikalbėti. 


Gegužės pradžioje, kai galiausiai ėmė atrodyti, kad tikrai atšils, jie šventė 
keturiasdešimt aštuntąjį Jeino gimtadienį — atkimšo labai gero vyno butelį (jo 
pasirinkimas) ir vaišinosi puikiu troškiniu (jos pasirinkimas). Gerti nepratusi 
Amelina vis daugiau šypsojosi klausydamasi vyro pasakojimo apie susitikimą su 
konkuruojančiu žurnalistu; po valandėlės ji papasakojo ir savo trumpą istoriją. 
Jeinas kvatojosi nuoširdžiai patenkintas. Atsistojusi surinkti tuščių lėkščių ir 
atsargiai nešdama jas į virtuvę pajuto malonią šilumą. Ji sumerkė indus į šiltą 
putotą vandenį, nušluostė stalą, viryklę ir grįžo į jaukų kambarį, palikusi virtuvę 
nepriekaištingai sutvarkytą. Jeinas buvo atkimšęs kitą butelį; jis gulėjo ant ki- 
limėlio priešais televizorių ir jai įėjus paplekšnojo į grindis. Sėskis, pasakė šyp- 
sodamasis. Sėskis šalia manęs. Ji kiek nerangiai priklaupė, bet jis ją prisitraukė 
arčiau. Amelina gulėjo šalia vyro ir nežinojo, ką turėtų daryti. Jis pripylė kitą 
taurę ir padavė jai. Maloni šiluma vis labiau šildė pilvą, jai ėmė lengvai svaigti 
galva. Jeinas ištiesė ranką ir ėmė švelniai ją glamonėti. Amelina, mėgaudamasi 
oda bėgiojančiais jo pirštais, pasislinko arčiau. Ji nebuvo tikra, ko reikėtų tikėtis. 
Šįvakar, po skanaus maisto ir butelio vyno, jo širdis tarsi klupinėjo. Amelina jį 
išties jaudino; greitai vyro rankos buvo po jos megztuku ir mėgino jį nuvilkti. 
Jam neprireikė daug laiko ir kitiems drabužėliams nuvilkti; Amelinai nė ne- 
spėjus gerai susivokti, kas dedasi, ji gulėjo beveik nuoga. | 

Tačiau nors pradžia ir daug žadėjo, viskas baigėsi po kelių sekundžių. 
Staiga jis įsitempė visu kūnu ir stipriai suspaudė vieną jos krūtį. Amelina susi- 
gūžė iš skausmo ir baimės; tada pasigirdo prislopinta dejonė, ir visas jo kūnas 
ėmė trūkčioti tarsi tampomas mėšlungio. Ji gulėjo šalia vyro besidaužančia šir- 
dimi, sūkuriuojančiomis mintimis. Tikriausiai jo neištiko priepuolis, ką? 

— Ššš, — prakošė tiesdamas ranką ir apkabindamas ją per pečius. Jis 
prisitraukė ją arčiau. — Ššš, — pakartojo Jeinas, nors ji nepratarė nė žodelio. — 
Viskas gerai. Vis dar čia, — jis kimiai nusijuokė. Amelina gulėjo bijodama ir 
krustelėti. Netrukus jis užmigo. 

Ji gulėjo šalia jo tamsoje ir baiminosi labiau nei pati galėjo pamanyti, kad 
jam nieko nenutiktų. Jeigu, neduok Dieve, jam vis dė/žo kas nors atsitiktų, ką ji 
darytų? Staiga, kaip visada nutikdavo, ją užplūdo Lauros ilgesys. Ji būtų atida- 
vusi bet ką, kad tik dar kartą išgirstų Lulu balsą, kad galėtų paimti šepetį ir kaip 
nors iššukuoti susitaršiusias, susivijusias jos garbanas, joms sėdint ant Lulu lovos 
ir šnekantis, šnekantis, šnekantis. Amelina dar niekada nesijautė tokia vieniša. 

Laura stengėsi atsargiai skaityti skelbimus, tačiau šis 2/r0dė ganėtinai rim- 
tas. „Vakarais dirbančiam džiazo barui reikalinga kokteilių baro padavėja. Geras 
atlyginimas. Kreiptis į baro vadybininką.“ Ji nužvelgė pastatą — niekuo neišsi- 
skiriantis vieno aukšto statinys su priešais įrengta milžiniška tuščia automobi- 
lių stovėjimo aikštele. „Žydrasis kambarys.“ Ji dvejojo. Na, bet juk pasireirauti 
visada galima, tiesa? Geras atlyginimas? Ir jeigu jai kas nors pasirodys kaip... na, 
patys žinote kaip, galės apsisukti ir grįžti į autobusų stotelę. Tikriausiai ji nebe- 
galėtų grįžti į „Irazu“; Laura labai bijojo, kad greitai pritrūks pinigų. Nuo tos 
siaubingos paskutinės filmavimo dienos praėjo daugiau nei mėnuo. Ji persimetė 
per petį rankinę ir patraukė per automobilių stovėjimo aikštelę. 

Durys į klubą buvo šone — paprastos vienvėrės nedažytos durys, o ant 
sienos dažais užrašyti žodžiai „Žydrasis kambarys“. Ji pabeldė. Nieko nenutiko. 
Ji vėl pabeldė — šį kartą garsiau; vis tiek nieko. Jau rengėsi apsigręžti ir nueiti, 
kai anapus durų pasigirdo niurzgus balsas: 

— Na? Kas ten? 

— E, tiesiog pamačiau jūsų skelbimą, — dvejodama prabilo Laura. 

— Ką? Kas ten? Aš nieko negirdžiu. 

— Pamačiau jūsų skelbimą, — šį kartą garsiau pakartojo ji. — Lauke. 
Skelbimą, kad reikalinga kokteilių baro padavėja. 

— Sekundėlę, — vėl pro duris pasigirdo dabar jau švelnesnis balsas. 
Supokšėjo atitraukiami skląsčiai, subarškėjo pasuktas raktas, ir durys atsidarė. 
Laukan pažvelgė aukštas, tamsiaplaukis vyras su ūsais. Jis ją nužvelgė nuo gal- 
vos iki kojų. 

— Ieškai darbo? 

— Ee, taip. Pamačiau skelbimą ir... 

— Ar anksčiau esi dirbusi padavėja? — jis nėra nedraugiškas, pamąstė 
Laura. Gal kiek šiurkštokas, bet jau tikrai ne šlykštus. 

— Aš ir dabar dirbu restorane, — minutėlę padvejojusi pasakė ji. — Tik 
pagalvojau... Na, ten parašyta „geras atlyginimas“, tai ir pagalvojau, ką jūs... 
kiek... 

— Nuo daug ko priklauso, — atsakė jis. — Užeik, — vyras apsigręžė ir 
nuėjo. 

Laura nusekė paskui jį; nulipusi kelias laiptų pakopas žemyn, pateko į di- 
delį, erdvų pusrūsį. Ši vieta jai truputį priminė Cafė Napoli, į kurią ją veždavosi 
Delrojus. Nepaisydama aštraus skausmo, beveik automatiškai ją pervėrusio pa- 
galvojus apie Delrojų, staiga pasijuto tarsi namie. Vienoje patalpos pusėje buvo 
pusapvalė scena su dideliu fortepijonu, keli tuzinai stalų ir kėdžių, o pačiame 
gale matėsi eilė privatesnių pertvaromis atskirtų stalų su minkštomis kėdėmis. 
Net tamsoje čia atrodė švaru. 

Vyras nuvedė ją prie vieno stalo, atitverto pertvara, atsisėdo ir mostelėjo 
sėstis šalia. | 

— Aš esu Donas, — pratarė jis prisidegdamas cigaretę. — Vadybininkas. 
Kuo tu vardu? 

— Laura, — atsakė ji sėsdamasi priešais jį. 

— Gražus vardas. Gerai, Laura. Štai kokios sąlygos. Ieškau poros pa- 
davėjų — visą savaitę dirbame naktimis, nuo trečiadienio iki šeštadienio, nuo 
dešimtos vakaro iki ketvirtos ryto. Esame vakarinis džiazo klubas — gera mu- 
zika, tikrai geri kviestiniai dainininkai. Čia svečiavosi visi — nuo Mailso iki 
Brenfordo. Darbas sunkus, bet geri pinigai, ypač arbatpinigiai. Man patinka, 
kai visur švaru — jokių narkotikų, gėrimo darbo metu, jokių ėjimų namo su 
klientais, įsikirtai? — Laura skubiai linktelėjo. — Šešios merginos dirba salėje, 
trys — už baro. Geriausias darbas — nešioti po salę taures; nuperki iš baro bu- 
telį, pripildai taures ir pardavinėji tiesiai nuo padėklo. Už kiekvieną butelį gali 
uždirbti po trisdešimt baksų, o arbatpinigiai kartais siekia ir visą penkiasdešimt. 
Bet, — kalbėjo jis griežtai į ją žiūrėdamas, — gėrimus po salę leidžiu nešioti tik 
geriausioms merginoms. Kalbu apie tas, kurios daug dirba, privilioja nuolatinių 
lankytojų ir nepridaro man bėdų. Artėja Kalėdos, turėsime daug darbo. Manai, 
galėtum susidoroti? 

— Taip... taip, manau, galėčiau, — degančiomis akimis atsakė Laura. Ji 
negalėjo pasakyti kodėl, bet Donas jai patiko. Patiko jo stačiokiškumas ir da- 
lykiškumas. Jis truputį priminė Chuliją. Tik, aišku, reikėtų nekreipti dėmesio į 
užriestus ūsus ir į apačią platėjančias kelnes. 

— Taip, manau, gal tu ir galėtum, — pasakė stodamasis Donas. — Žinai, 

Laura, paprastai aš nusamdau merginą savaitei ir stebiu, kaip jai sekasi. Jeigu 
pasirodo, kad darbas tinka mums abiem, aš ją priimu dirbti toliau. Tu kartais ne 
aktorė, ką? — staiga paklausė jis. 

Laura džiaugėsi, kad salėje tamsu. Ji pajuto, kaip užkaito skruostai. 

— Ne, — atsakė kaip įmanydama paprasčiau. 

— Gerai. Net sunku apsakyti, kiek čia ateina suknistų aktorių... o pas- 
kui kiekvieną vakarą randu jas užspaudusias tualetuose vyrukus, pasisakiusius, 


esą jie agentai, — jis trumpai nusijuokė. — Gerai. Kada norėtum pradėti? 
Šįvakar? 

— Šįvakar? 

— Taip. Penktadienio vakaras. Penktadienio vakarais būna daugiausia 
darbo. 

Laura linktelėjo. 


— Būk čia lygiai devintą. Atsinešk juodą sijoną ir baltus marškinėlius. 
Paprašysiu vienos merginos, kad tave pamokytų. Ar tau viskas tinka? 

— Taip! Oi... aš... aš neturiu... socialinio draudimo numerio, — lėtai pra- 
tarė ji manydama, kad bus geriau, jei apie tai praneš dabar, o ne vėliau. Jai labai 
nepatiktų visą vakarą plušėti tik tam, kad paskui būtų pasakyta, jog už darbą 
negalima sumokėti. 

— Ar aš panašus į tokį, kuris miega su dėde Semu? — kikendamas 
paklausė Donas. — Tai grynųjų verslas, mieloji. Kartą per savaitę, vokelyje. 
Comprende? 

Laura linktelėjo. 

— Na, tai... iki pasimatymo, — pratarė jis ir nužingsniavo durų link. 


Tą patį vakarą, devintą valandą, apsivilkusi naujutėlaičiu trumpu juodu 
sijonėliu ir marškinėliais, Laura įėjo į klubą; nuo nervų jai traukė skrandį. Vos 
palypėjusi laiptais, išgirdusi iš gilumos sklindančius žemus, neaiškius „apšy- 
lančių“ muzikantų garsus ir gerklinį dainininkės balsą, ji pasijuto ramiau. Čia 
visai kaip Ca/č Napoli, tik geriau. Prie baro nėra prostitučių, bet atmosfera tokia 
pati — muzika, dūmai, juokas... visi čia susirinko puikiai praleisti laiką, ypač 
muzikantų grupė. Ji pajuto, kaip sprande tūnojusi įtampa po truputį slūgsta. Jai 
darėsi vis ramiau. 

— Sveika! — linksmai ją pasveikino viena kokteilių baro padavėjų. — Tu 
ir esi toji naujoji mergina, tiesa? 

Laura atsargiai linktelėjo. Kad ir kaip ten būtų, ir Sandra jai buvo drau- 
giška. 


— Taip, šis vakaras man pirmasis. 

— Jėga. Kuo tu vardu? — šūktelėjo ji per petį skubėdama prie baro. 


— Laura. 
— Malonu susipažinti, Laura, — pasakė tiesdama ranką. — Aš — 
Selė, — ji pažvelgė į Lauros kojas. — Vaje vaje, — nusišypsojo traukdama iš 


pakelio cigaretę, — vyrukams tu patiksi. Puikios kojos. 

Laura nuraudo. Tačiau jai nespėjus suveblenti atsakymo, pasirodė Donas. 

— Gražios kojos, — tarė jis priversdamas ją dar labiau nurausti. — Gerai. 
Eik paskui mane, — įsakė mostelėjęs Laurai. — Dar liko kelios minutės prieš 
pradedant plūsti minioms. Šelė tau viską paaiškins. 

Ji greitai suprato, kad Donas teisus. Dirbti buvo sunku. Pirmyn ir atgal 
tarp stalų eilių su gėrimų padėklu rankoje; tie patys rūpesčiai mėginant prisi- 
minti, kas ką užsisakė, kiek koks gėrimas kainuoja, kam ji skolinga grąžą, o kas 
pasiūlė ją pasilikti. Dabar jai labai pravertė mėnesiai, praleisti „Irazu“. Klubo 
lankytojai — gyvas, labai įvairus būrys senų ir jaunų, baltų ir juodų, vyrų ir 
moterų. Visi buvo gerai nusiteikę — jiems labai padėjo nuostabi muzika. Net 
Laura, negalėjusi atskirti vieno saksofono galo nuo kito, suprato, kad muzikan- 
tai — tikri savo srities žinovai. Pagrindinė dainininkė Kasandra buvo tamsaus 
gymio gerklinio, prikimusio balso gražuolė su puikia kailine šerpe, atsainiai 
permesta per nuogą ranką; tokią šerpę ji su Amelina buvo aptikusi Belos laga- 
mine. Kai ji abiem rankomis suėmė mikrofoną ir jam atsidavė visu savo penkių 
pėdų ir keturių colių kavos spalvos glotnumu, net baro padavėjos akimirkai 
liovėsi maišiusios kokteilius. Kiekvieną dainos garselį sveikino plojimai, kol 
galiausiai apsimestinai droviai šypsodamasi, mirkčiodama ir siųsdama oro bu- 
činius visa grupė išėjo pailsėti. Tai buvo ženklas staleliams pateikti užsakymus. 
Laura kartu su kitomis merginomis lakstė nuo barų prie stalelių ir vėl atgal 
beveik ištisas keturias valandas. 

Baigiantis nakčiai jai vos pakako jėgų kartu su Donu ir dar dviem mergi- 
nomis, taip pat tą vakarą priimtomis dirbti bandomajam laikotarpiui, nusivilkti 
iki atitverto staliuko. Lauros nuostabai Donas pasiūlė toms dviem merginoms 
pasiieškoti kito darbo, o kai šios nulingavo pakilusios nuo stalo, jis pasakė, kad 
ji priimta dirbti. Ji spoksojo į vyrą prasižiojusi, per daug nustebusi, kad įstengtų 
kalbėti. 

— Šįvakar padarei porą klaidų, — pasakė jis prisidegdamas cigare- 
tę, — bet man patinka, kaip tu kalbiesi su svečiais — tikrai profesionaliai, tikrai 
gražiai. Šitai man svarbu. Tu daug juokiesi — tavo juokas šaunus, ar kas nors 
tau tai sakė? Jis skamba kaip jos, — pasakė Donas rodydamas į Kasandrą, kuri 
kitame salės gale su kažkokiu svečiu lėtai siurbčiojo viskį. — Be to, tavo puikus 
užpakalis. — Lauros skruostai vėl užsiliepsnojo. — Nesijaudink, — kalbėjo jis 
purtydamas galvą. — Aš pats tikriausias pedikas. 

Jai buvo atiduotas vokelis su to vakaro uždarbiu ir dešimt dolerių už taksi, 
kuris jau laukė aikštelėje. Kitos merginos, kurių vardus Laura vos beprisiminė, 
pamojavo jai, kai ji kėblino laukan. 

— Iki rytojaus! 

Sėdėdama taksi galinėje sėdynėje ji praskleidė voką — penkiasdešimt do- 
lerių; iš piniginės išsitraukė į kamuoliuką susuktus banknotus; keturiasdešimt 
du, keturiasdešimt trys... keturiasdešimt aštuoni doleriai arbatpinigių! Jeigu dar 
kaip reikiant padirbėtų, per vakarą galėtų uždirbti šimtą baksy. Laura greitai 
suskaičiavo: keturi vakarai per savaitę, keturi šimtai dolerių per savaitę. Dorai, 
nors ir ne visai legaliai, uždirbti pinigai — pats svarbiausias dalykas. Per kelis 
mėnesius ji galėtų susitaupyti visą tūkstantuką. Laura atsilošė lipnioje dirbtinės 
odos taksi sėdynėje, bet buvo per daug pavargusi, kad nusišypsotų. Ji teįstengė 
galvoti apie tai, kaip palįs po dušu ir nusigaus iki lovos. 

Melani baigė dažytis lūpas naujais dažais, atsargiai palygino dažų sluoks- 
nelį ir įsižiūrėjo į savo atvaizdą vonios veidrodyje. Ji neafrodo kaip nors kitaip. 
Ranka palietė veidą. Kiek daugiau nei prieš metus ji buvo Londono moksleivė 
— na, gerai, moksleivė, kuri dar buvo ir roko žvaigždės dukra, bet vis tiek mok- 
sleivė. Nejau tepraėjo pusantrų metų nuo tada, kai ji išėjo iš egzamino, despera- 
tiškai trokšdama atkreipti į save dėmesį? Ji vos įstengė tuo patikėti. Štai dabar, 
pelniusi taip trokštamą Maiko dėmesį, ji gyvena su savo vaikinu nuostabiame 
baltame name Holivude, apsupta jo asmens sargybinių, liokajų ir tvarkytojų, 
turi baltą „Mercedes“ pakeliamu stogu ir asmeninį vairuotoją, spintą, pilną dra- 
bužių, apie kokius nė nesapnavo gyvendama Londone... ir vis dėlto jai kažko 
trūksta. Tikrai kažko trūksta. Nagi, pripažink tai, pratarė ji veidrodiniam savo 
atspindžiui. Tu vieniša. Na, štai, ir pasakei. Ji nudūrė akis į rubino raudonumo 
lūpų dažus, kuriuos laikė rankoje. Melani kilstelėjo prie veidrodžio auksinį 
cilindriuką. Aš esu vieniša. Ji atsargiai užrašė žodžius, jausdama, kaip po jos 
pirštais tirpsta minkštas dažų galiukas, paskui.apžiūrėjo sugadintus lūpdažius ir 
išmetė į šiukšliadėžę. Visada galės nusipirkti naujų. Bent turės ką veikti. 

Ji atsiduso ir nuliūdusi nusigręžė nuo veidrodžio. Jos motina pagaliau 
— pagaliau — persigalvojo. Vieną dieną tarsi perkūnas iš giedro dangaus ji 
paskambino ir ėmė plepėti, tarsi nieko nebūtų nutikę. Melani buvo per daug 
priblokšta, kad ką nors atsakytų. O paskui, žinoma, vos padėjusi ragelį apsipylė 
ašaromis. Išgirdus linksmą, labai anglišką Stelos balsą ją užplūdo tokia namų 
ilgesio banga, kokios dar niekada nebuvo patyrusi. Stivas, žinoma, jos neatjautė. 

Jeigu nori, grįžk į Londoną, gūžtelėjo jis pečiais. Melani skubiai nusišluostė 
akis. Ne, ji, aišku, nenori grįžti. Na, ją tik šiek tiek kamuoja namų ilgesys, štai ir 
viskas. Jis pavartė akis. Koks dar namų ilgesys? Ko ji ilgisi? Ką, po šimts pypkių, 
Anglija galėtų žmogui pasiūlyti? 

Ji pasiėmė naują Gucci rankinę, kurią jau kitą dieną nusipirko norėda- 
ma save pralinksminti, ir užsidėjo W2yfarer saulės akinius. Tyrinėdama savo 
veidą — ir savo dalią — išgirdo, kaip privažiavo Stivo automobilis; ji žinojo, 
kad išvydęs ką tik nušluostytas ašaras jis neapsidžiaugs. Melani atsiduso. Vis 
dėlto yra tiek daug jo nedžiuginančių dalykų, ypač kalbant apie ją. Jam ne- 
patinka, kai ji kur nors be jo eina, jam nepatinka, kai ji pasirodo restorane iš 
anksto apie tai nepranešusi, jam nepatinka, kai ji skundžiasi, kad jai nuobodu 
arba kad ji neturi draugų, jam nepatinka, kai ji ilgisi namų. Tiesą sakant, ji vis 
dažniau imdavo svarstyti, kas jam iš tikrųjų patinka? Pinigai ir valdžia, žino- 
ma. Ir seksas. Ir... aišku, ji? Jis ją myli. Jis to dažnai nekartoja... tiesą sakant, ji 
net negalėtų pasakyti, ar apskritai kada nors girdėjo jį tariant tokius žodžius. 
Melani susinervinusi prikando lūpą. Ne, ji kvaila. Aišku, jis ją myli. Ar būtų 
leidęs jai pas jį įsikelti? Ji dar kartą dirstelėjo į savo atspindį ir atidarė vonios 
kambario duris. 

— Po velnių, jeigu dar kartą turėsiu to paties prašyti, drauguži, — leisda- 
masi stikline laiptine išgirdo į telefono ragelį lojantį Stivą. Jis stovėjo prie mil- 
žiniškų stiklinių durų, vedančių į baseiną; iš veido atrodė labai įpykęs. Melani 
vos dirstelėjusi į jį nutarė, kad protingiausia bus valandėlei išeiti. 

— Einu pas kirpėją, — skubiai tarstelėjo ji, kai Stivas klausiamai į ją pa- 
žvelgė. — Ilgai netruksiu. 

Jis ranka pridengė telefono ragelį. 

— Tik neužtruk. Aštuntą valandą einame vakarieniauti su vyrukais iš 
Niujorko. Nevėluok. 

— Nevėluosiu, — pažadėjo Melani mėgindama prisiminti, kokie tie 
vyrukai iš Niujorko. Ji pažvelgė į laikroduką. Truputį po vidurdienio. Ji papra- 
šys Karloso nuvežti ją į Beverli centrą. Ketvirtame Karltono kirpyklos aukšte 
dirbantis Skotas padarys jai šukuoseną. Tai dar vienas privalumas, kurį teikia 
bendravimas su Stivu di Marku. Daugumai miesto stilistų ir kirpėjų jis tiekė 
atpalaiduojamuosius ir nuotaiką pakeliančius kvaišalus, todėl jie savo ruožtu 
darydavo viską, ko tik jis paprašydavo ir kada paprašydavo; ir Melani galėdavo 


„įsiterpti“ kada tinkama, įspėjusi vos prieš penkias minutes. 


Po pusantros valandos ji sėdėjo po džiovintuvu ir abejingai sklaidė žurnalą, 
kai kažkas buvo pasodintas šalia jos. Melani skubiai nuėmė nuo kėdės rankinę. 

— Ačiū, — pasigirdo žvalus, tarsi mažos mergaitės balsas. Melani per- 
metė akimis merginą. Greta sėdėjo viena tų neįtikėtinai aukštų, neįtikėtinai 
įdegusių Los Andželo merginų, šalia kurių ji pasijusdavo esanti blyški, vystanti 
Anglijos rožė. 

— Nėra už ką, — atsakė Melani šyptelėjusi. Prakeikimas, toji mergina tik- 
rai buvo graži — trumpai kirpti šviesūs plaukai, skaisti oda, kokią gali pamatyti 
tik žurnaluose, o veido bruožai tokie subtilūs, kad atrodė tarsi nupiešti. 

— Sakyk, ar tu ne Stivo di Marko draugė? — staiga paklausė mergina, 
viltingai žvelgdama į Melani. 

Melani pajuto sklindančią šiltą pasitenkinimo vilnį. 

— Taip taip... ta pati. Ar mes buvome kur susitikusios?.. — Melani kiek 
padvejojo, o paskui ištiesė ranką. 

— Kim Saunders. Mačiau tave porą kartų — restorane. Esu sena Stivo 
bičiulė. 

Staiga Melani apėmė panika. Visada taip būna; beje, kartkartėmis ji 
prisimindavo, kad yra tokių Stivo gyvenimo detalių ir tokių jo draugų, apie 
kuriuos niekada nežinojo ir nesužinos. Liaukis, griežtai įsakė sau prisiversda- 
ma šypsotis. 

— Ai, restorane visada tiek daug žmonių, — tarsi atsiprašinėdama atsakė 
ji. — Tiek daug svečių... 

— Taip, jis tikrai populiarus, — nusijuokė Kim. Melani su pavydu paste- 
bėjo, kokie tobuli jos dantys. Joje viskas buvo tobula. Ji buvo apsivilkusi trum- 
pučiu baltu sijonėliu, paprastais juodais marškinėliais, nedengiančiais bambos, 
jos pilvas buvo plokščias, o liemuo tarsi nulietas. Melani negalėjo atplėšti nuo 
merginos akių. 

— Tai ką šiandien ketini daryti? — paklausė Kim taip pat ją apžiūrinė- 
dama. 

— Oo, nieko labai rimta... tik šiek tiek pakirpsiu. 

— Man patinka tavo plaukai. Gražūs. 

— Oi, ačiū. Aš... eee... nieko tokio su tais plaukais ir nedarau. Vis galvoju, 
gal reikėtų nusikirpti ar šiaip ką. Dabar truputį nuobodu, bet... 

— O, ne, visai nenuobodu, — ramiai pasakė Kim imdama žurnalą, tarsi 
norėdama parodyti, kad pokalbis baigtas. Melani mintyse sudejavo. Ji plūdo 
save už tai, kad buvo tokia netašyta. Kodėl, po velnių, negalėjo priimti kompli- 
mento ir užsičiaupti? 

Ji tylėdama sėdėjo šalia Kim ir laukė, kada vėl pasirodys Skotas, despe- 
ratiškai stengdamasi sugalvoti, ką pasakyti. Neprisiminė, kada paskutinį kartą 
kalbėjosi su mergina — pastarosiomis dienomis ir Tinos beveik nematė. Po 
kelių minučių Kim padėjo žurnalą ir atsigręžė į ją. 

— Kur tu lankaisi? — netikėtai užklupo ji Melani. 

— Lankausi? 

— Taip. Ką tau patinka veikti? 

— Veikti? — kartojo Melani. — Aa! Turi galvoje — kiekvieną dieną? 

— Taip, kiekvieną dieną. 

Ar Kim iš jos juokiasi? 

— Aa, aš... na, tiesą sakant, aš ne... aš nei dirbu, nei ką... — mikčiojo 
Melani. — Aš... aš tik... 

— Nori kur nors nueiti? 

— Mm... taip! Oho... kur? Norėjau paklausti, kada? — jos balsas skambėjo 
per daug optimistiškai, bet ji nieko negalėjo padaryti. Melani negalėjo patikėti, 
kad Kim nori kur nors su ja nueiti. 

— K3 rytoj veiksi? 

— Rytoj iš ryto? 

— Iš ryto? Gal sukvailiojai? Mieloji, aš be vidurdienio neatsikeliu, — gar- 
siai nusijuokė Kim. — O kaip pietūs? Gal norėtum susitikti papietauti? Gal 
kokią antrą? 

— Taip, būtų šaunu! — Melani neįstengė suturėti džiaugsmo. 

— Aš tave pasiimsiu, — stodamasi pasakė Kim, nes pro duris įžengė jos 
stilistas, skubiai atsiprašinėdamas, kad privertė laukti. — Būsi pas Stivą, taip? 

— Ee, taip. 

Iš kur ji žino, kur Stivas gyvena — tarsi žaibas perskrodė Melani mintis. Ji 
nuginė tą mintį. Kim nori su ja papietauti! 

— Šaunu. Pasimatysime rytoj, — mergina pasiėmė rankinę ir nusekė pas- 
kui stilistą. Melani pažvelgė į veidrodyje atsispindinčią tolstančią jos nugarą. Ji 
vos galėjo patikėti. Ji turi naują draugę! 


Kitą dieną, lygiai antrą, ji jau buvo pasirengusi; tiesą sakant, buvo pasiren- 
gusi nuo pusiaudienio. Prieš išsirinkdama suknelę su dailiais nėriniais puošta 
iškirpte, buvo pasimatavusi mažiausiai tris drabužius. Melani nervingai suko 
apie pirštą auksinę grandinėlę — gal ji atrodo per daug puošniai? Gal per daug 
vaikiškai? Ką vilkės Kim? Penkiolika minučių po dviejų išgirdo prasiveriančius 
vartus. Melani nuskubėjo prie lango ir pažvelgė į keliuką. Kim privažiavo juodu 
BMW, kuris buvo visai toks pat, kaip Stivo baltasis. Ji nulėkė laiptais žemyn 
pasisveikinti. Vos pamačiusi Kim, žengiančią išpuoselėtu takeliu, apsiniaukė: 
akimirksniu pasijuto per daug išsipuošusi ir — dar blogiau — vaikiška. Ji to 
ir bijojo. Kim vilkėjo išblukusiais ir tinkamose vietose perplėštais mėlynais 
džinsais ir sniego baltumo marškinėliais, buvo be liemenėlės, avėjo juodais 

kaubojiškais batais, o ant galvos buvo užsidėjusi Ray-Ban saulės akinius — ne- 
rūpestinga, paprasta ir net bauginamai stilinga. 

— Vaje, — tarstelėjo Kim išpūtusi akis, kai pamatė taip apsirengusią 
Melani. Ji užsismaukė ant akių akinius. — Net akys bijo. Ar tokiu dienos metu 
visa tai nėra per /inksma? — paklausė ji rodydama į geltonus Melani batelius ir 
prie jų derančią rankinę. 

— Na, bet juk pietų metas, — sutrikusi protestavo Melani. 

— Pamiršk pietus, — šypsodamasi atsakė Kim. — Mums reikia apsipirkti. 
Važiuokime į Rodeo. Ar ten dar nebuvai? 

Melani papurtė galvą. 

— Eime. Aš vairuosiu. Pasi/inksminsime! 

Ji nusivedė Melani prie juodo automobilio pakeliamu stogu. Jis buvo per 
daug prašmatnus, kad galėtum nupasakoti žodžiais. 

Jos važiavo vingriu kanjonu Beverli Hilso link; vėjas plakė Melani į 
veidą ilgus plaukus, nusinešdamas žodžius. Staiga ji pajuto atplūdusį jaudi- 
nantį džiaugsmą. Ji buvo taip pripratusi prie kasdienio uždaro rato — namai, 
baseinas, išvyka su Stivu ir jo draugužiais, kad pamiršo, kaip smagu ištrūkti 
su drauge, keliauti apsipirkti ar išgerti kavos... o su Kim Saunders išties buvo 
smagu. 

Į Rodeo gatvę jos įvažiavo jau po trijų. Kim ją nuvedė tiesiai į „Viktorijos 
paslaptis“, savo mėgstamiausią apatinių drabužių parduotuvę, griežtai paliepusi 
Melani pirkti viską, ką ji nurodys, ir nesiginčyti. Iš parduotuvės jos išėjo beveik 
po valandos, prisipirkusios daugiau apatinių nei atrodytų įmanoma. Beje, Kim 
nesigėdijo pati demonstruoti tai, ką išrinko Melani. Konsultančių lyg ir nebe- 
reikėjo. Melani tik sėdėjo ant prabangios minkštos kėdės ir išsižiojusi žiūrėjo, 
kaip Kim žingsniuoja priešais ją apsivilkusi prašmatniausiomis liemenėlėmis ir 
kelnaitėmis, kokių ji niekada nebuvo mačiusi. Melani nebuvo itin drovi, tačiau 
ji šiek tiek nervinosi mėgindama įsirangyti, o paskui išsinerti iš mažutyčių 
nėriniuotų lopinėlių, kuriuos pardavėjos nešė vieną po kito. Galiausiai, kai ji 
buvo įtikinta pasimatuoti keletą drabužėlių, Kim specialistės akimi kritiškai ją 
nužvelgė nuo galvos iki kojų ir pasakė, kad kita jų stotelė bus grožio salonas, 
nes, jos žodžiais tariant, „tau reikia šžai ši/y atsikratyti“; ji kikeno rodydama į 
Melani, kuri paklaikusi apžiūrinėjo save nuleidusi akis. 

— Niekada negirdėjai apie bikinio srities depiliavimą vašku? — nega- 
lėdama patikėti klausinėjo Kim. Melani papurtė galvą. — Nėra jau taaaaaaip 
skausminga. Eime... viršuje yra salonas, kuriame kartais lankausi. Pažiūrėsime, 
ar galės tave „įkišti“. 


ja 

Po pusvalandžio, jausdamasi taip, tarsi kas nors būtų apiplikęs visą jos 
apatinę liemens dalį, Melani išgirdo, kaip Kim pareiškė, kad dabar ji tinkama 
pasirodyti visuomenėje. 

— Ar Anglijoje šito nedaro? — beveik geraširdiškai paklausė ji. Melani 
papurtė galvą. — Kaip, po velnių, jūs einate į paplūdimį? — suraukusi nosį 
klausinėjo Kim. 

— Eee... Na, tiesą sakant, Londone nėra daug paplūdimių, — atsakė 
Melani; ji net susigėdo prisiminusi mokyklos laikų rutiną. Akivaizdu, kad Kim 
maudynių supratimas nė iš tolo neprimena Melani įsivaizdavimo. 

— Tai labai blogai, — kalbėjo Kim, tarsi tikrai taip galvotų. — Kad ir kaip 
ten būtų, viskas jau padaryta. O geriausia yra tai, kad procedūrą reikia kartoti 
kas dvi savaites. Nemanyk, kad privalu tai daryti kiekvieną dieną. 

— Kas dvi savaites? — kranktelėjo Melani. Ir kas du mėnesius būtų per 
dažnai. 

— Taip. Bet turi prisižiūrėti, — griežtai kalbėjo Kim. — Jeigu neprisi- 
žiūrėsi, atrodysi š/ykščiai. 

Melani kiek paniurusi nutarė, kad Kim nudrėbta iš kietesnio molio. Ji 
klusniai nusekė naująją draugę ir eskalatoriumi nusileido į kitą parduotuvių 
virtinę. Nors jai ir skaudėjo, Melani nepajėgė atsikratyti nuojautos, kad jos gy- 
venimas keičiasi. Ir vėl. 


21 


Likus savaitei iki Kalėdų, Čikagą užpuolė didžiulės pūgos — nuo eže- 
ro plaukė milžiniški sniego debesys, išdrėbdami sniegą ant gatvių, šalikelėse 
sukraudami pusnis. Druską barstantys sunkvežimiai dirbo per kiaurą naktį, 
mirksėdami klaikiomis geltonomis šviesomis, valydami pagrindinius kelius ir 
juos ruošdami ateinančiai darbo dienai. Kiekvieną rytą, pusę penkių, Laura sė- 
dėdavo taksi automobilio, lekiančio Ežero pakrantės keliu Vikerio parko link, 
galinėje sėdynėje, stebėdamasi viską apkritusiais biriais ledukais, slopinančiais 
bet kokius garsus. Miestas buvo tylus, dusinamas storo, šalto apkloto. Ežero 
kranto kelias. Karinio jūrų laivyno prieplauka. Granto parkas. Nejau nuo tada, 
kai Delrojus Viveris ant nuogo jos pilvo išbraižė miesto planą, pasakodamas, 
kaip labai jai tasai miestas patiktų, tepraėjo pusantrų metų? Ji parėmė ranka 
smakrą ir pažvelgė pro taksi langą. Dabar galvodama apie Delrojų ji jau nebe- 
pajusdavo kvaitinančio skausmo, kaip būdavo iš pradžių. Ji suaugo. Per daug 
visko nutiko, per daug nusivylimų ir netikėtų kliūčių, per daug tokių gyvenimo 
posūkių, kai viskas susiklostė ne taip, kaip ji buvo suplanavusi. Bet ji su viskuo 

susidorojo, tiesa? Ji nepasidavė, nesėdėjo sudėjusi rankų ištisas dienas kaip Bela, 
laukdama, kol pasirodys koks nors vyriškis ir suplanuos dar vieną dieną. Ji išėjo 
ir rado būdų, kaip sumokėti nuompinigius, kaip prasimanyti šio to, ką būtų ga- 
lima padėti ant stalo... kaip nepaleisti vadžių. Taip, dėl kai ko ji gailėjosi, kai ką 
galėjo padaryti kitaip — arba visai nedaryti, — tačiau ji rūpinosi savimi, tiesa? 
Ji verčiasi pati. Ir tai labai svarbu. Iš pradžių tenka kaip nors verstis, tik paskui 


gali tikėtis aplankančios sėkmės. Kaip tik taip ji ir gyveno. 


Kitą vakarą klubas buvo kimšte prikimštas. Nepaisydami sniego, svečiai 
pulkais plūdo pro duris. Iki Kalėdų likus keturioms dienoms, visi buvo puikiai 
nusiteikę. Laura, iškėlusi virš galvos padėklą, lakstė laiptais aukštyn žemyn, la- 
viruodama tarp susigrūdusių žmonių. 

— Laura! Šeštas staliukas... pamiršai brendį! — šūktelėjo prie baro dir- 
bantis vyrukas žvelgdamas per susispietusių žmonių galvas. 

— Šūdas! Ačiū! — atsakė jam Laura. Ji sustojo, atsargiai apsigręžė ir grįžo 
atgal, mėgindama išlaikyti priešais save ištiestą padėklą. Ji ištiesė ranką ir jau 
norėjo paimti butelį. 

— Sveika, mieloji! — Kelią pastojo didelis, labai linksmas Žmogus. — 
Kaip laikaisi? 

— Gerai laikausi, pone... — bandydama pro jį praeiti linktelėjo Laura. 

Ji visada apdairiai laikydavosi atokiau nuo svečių, kurie išlenkę kelis stiklus 
ir valandą pasiklausę erotiško ir kiek liūdnoko Kasandros balso būdavo daugiau 
nei pasiryžę stabtelėti ir pasikalbėti, tuo labiau kad dažniausiai jų pastangos 
baigdavosi geruoju. Į tokius ji nekreipdavo jokio dėmesio; kitos merginos tai 
matė, ir joms tai patiko. Laura suprato, kad jos džiaugiasi, nes nereikia nervintis 
dėl nugnybtų arbatpinigių ar staiga nuviliotų geriausių klientų. 

— Klausyk, aš tave stebėjau, mergyt, — apgirtusiu balsu kalbėjo vyras. — 
Žinai ką? Esi velniškai faina padavėja, supranti? 

Jis gašliai dėbsojo į ją tiesdamas ranką, ketindamas paliesti petį. Laura at- 
šoko ir paskubėjo jį apeiti, mėgindama prasibrauti pro minią. Jau buvo beveik 
pro jį praėjusi, kai ant šlaunies pajuto jo ranką. 

*— Ne, meilute... tikrai. Tu esi ve/niškai faina padavėja, o čia yra velniškai 
fainas tavo užpakaliukas, — pasakė jis pliaukštelėdamas. Jo liežuvis atsidūrė 
kone Lauros ausyje. Ji suakmenėjo. 

— Pone, — atsargiai pradėjo ji nepamiršdama, kad neša šešias taures, bu- 
telį brendžio ir butelį vyno. — Patraukite nuo manęs rankas. 

— Kas yra, meilute, tau nepatinka tai, ką aš tau darau? 

Jo ranka slydo vis žemiau. 

Laura neištvėrė. Tebelaikydama padėklą ji kiek įmanydama atsargiau apsi- 
suko ir mikliai kilstelėjo kelį. Pasigirdo aiktelėjimas, ir vyriškio cigaretė iškrito 
iš pražiotos burnos. Staiga aplink juos atsirado daugiau tuščios erdvės, pasigirdo 
šurmulys, žmonės pasitraukė tolėliau, o vyriškis saugodamasis ranka prisidengė 
pasididžiavimą. 

— Tu... — įsiutęs sunkiai alsavo jis, o cigaretė, atšokusi nuo jo kelnių, nu- 
krito ant grindų. — Tu, kaliūkšte, — vyras riaumojo perrėkdamas muziką. 

Laura skubiai apsižvalgė, pamatė staliuką ir pastatė ant jo padėklą. Kažkas 
aiktelėjo, kai vyriškis užsimojo, tarsi ketindamas jai smogti, bet prieš jam ką 
nors darant Laura čiupo jo ranką ir atmetė prispausdama jam prie krūtinės. 

— Tik paliesk mane dar kartą, šikniau, ir aš, prisiekiu, sutrupinsiu šitą pra- 
keiktą butelį į tavo galvą, — šnypštė ji drebančiu iš įniršio balsu. 

— Ei, ei... kas čia dedasi? — ji išgirdo Dono balsą. Jis yrėsi per merginą 
apsupusią minią. — Ei... mieloji, kas yra? — klausinėjo jis Lauros. Donas atsi- 
gręžė į vyriškį, kuris stovėjo žiūrėdamas į padavėją ir siusdamas, ir stebėdama- 
sis. — Ką jūs jai padarėte? 

— Jis ją grabaliojo, — šūktelėjo kažkas, — o ji jam kaip reikiant parodė! 

— Ar dabar jau viskas gerai? — atsigręžė į Laurą Donas. Ji linktelėjo per 
daug įpykusi, kad įstengtų kalbėti. — Gerai. Išvesk jį, — šūktelėjo Donas jau li- 
pančiam laiptais Migeliui. — Dabar jau eikite, pone, ramiai gražiai... Nenorime 
bėdų. Tiesiog išeikite. 

— Čiulpk b..., 4a/e, — girdėjo jį spygčiojantį Laura, kai Migelis ir ki- 
tas apsaugininkas vedė vyrą laiptais žemyn. — Nieko aš, po velnių, nedariau, 
tik... — jo balsas nuslopo, kai jie atidarė klubo duris ir be jokių ceremonijų iš- 
metė jį lauk. 

— Ar tu tikrai gerai jautiesi? — dar kartą paklausė Donas, kai juos vėl 
prarijo minia. Laura nežymiai linktelėjo. Ji teprisiminė akimirką, kai jo rankos 
slydo jos užpakaliu, o paskui ją užplūdo akinantis raudonas pyktis. Jeigu jis 
būtų dar ką nors jai padaręs, ji būtų jam sutrupinusi kaukolę. Donas susirūpinęs 
žvelgė į ją. — Atsipūsk minutėlę, Laura, — švelniai kalbėjo jis paimdamas iš jos 
padėklą. — Eik, nusiprausk veidą. Pakviesiu ką nors, kad šituos aptarnautų. 

Laura linktelėjo ir greitai nuėjo į vonios kambarį. Po dešimties minučių, 
jau lygiai kvėpuodama, ji grįžo į savo darbo vietą. 

— Ojūs įspūdingai atrodėte, — staiga prabilo vyrukas, kurį Laura aptar- 
navo. Ji pakėlė akis. — Atleiskite, — skubiai tarstelėjo jis. — Aš nenorėjau... 

— Gal dar ko nors, pone? — mandagiai paklausė Laura. Ji nenorėjo šne- 
kučiuotis. Ne šįvakar. 

— Ne, ačiū. Grąžą pasiimkite, — pasakė jis, kai mergina ėmė ieškoti 
grąžos. 

— Ne, jūs man davėte šešiasdešimt dolerių... gėrimai kainavo 41,50, — 
automatiškai atsakė Laura. 

— Ne, tikrai. Pasilikite. Šįvakar jūs išties to nusipelnėte, — Laura nepasi- 
tikėdama pažvelgė į jį. — Vis dėlto koks jis šiknius. Ar visada taip būna? 

— Ne, ne visada... manyčiau, tai dėl Kalėdų, — šyptelėjusi atsakė ji. 

Gerai nors tiek, kad to vyruko tonas buvo draugiškas. Ji dirstelėjo 1 j). 
Tikriausiai jis studentas, besimokantis labai brangiame privačiame Čikagos 
universitete, esančiame už kelių kvartalų. Kartais studentai užeidavo į „Žydrąjį 
kambarį“, nors retai kada čia pasilikdavo ilgam, retai kada sugrįždavo. Ši vietelė 
jiems nepasirodydavo esanti tinkamiausia. 

— Bičiulystės ir geros valios metas? — ironizavo studentas. 

Laura svarstė, iš kur jis; akcentas bylojo, kad jis — ne amerikietis. Mergina 
gūžtelėjo pečiais. 

— Manyčiau, vieni tampa šiek tiek linksmesni už kitus, — pasakė ji į ki- 
šenę dėdamasi grąžą. Ačiū, — tarstelėjo apsisukdama ir ketindama eiti. — Jūs 
labai dosnus. 

— Linksmų Kalėdų, — jai nueinant šūktelėjo vaikinas. 

Braudamasi per minią prie baro ji linktelėjo pati sau. Za/p, /inksmų Kalėdų 
17 tau, gražuoli studenčiuk. 

— Na, tai kur šįvakar norėtumėte nueiti? — vos tramdydamas žiovulį 
paklausė Danielis Heinrichas Bermanas, savo tėvo, vokiečių kilmės Giunterio 
Heinricho Bermano, sukaupto turto ir jo korporacijos paveldėtojas, žvelgdamas 
į tris jaunus vyrus, išsikėtojusius ant sofos priešais. 

Ir ką gi jis čia veikia? Danielis negalėjo pakęsti vaikščiojimų po barus ste- 
bint, kaip jie nusigeria, o paskui nebegali pavilkti kojų. Jis pavartė akis. Dar viena 
priežastis nekęsti Čikagos. Londone leistų laiką su žižrais draugais, o ne su ap- 
kvaitusiais tėvo verslo partnerių sūneliais — jo tėvai desperatiškai troško, kad jie 
jam patiktų. O kodėl jie žurėžy jam patikti? Todėl kad, kantriai aiškino jam moti- 
na, „jie yra tavo rato žmonės, brangusis“. Jis pažvelgė į ją piktindamasis. Tavo rato 
žmonės. Ką, po galais, tai reiškia? Bet tai ir yra jo tėvų bėda. Jie net nenutuokia, 
koks jis. Kai jam buvo šešeri, anglė motina išsiuntė jį į pensioną Anglijoje, norė- 
dama, kad sūnus įgytų tokį išsilavinimą, kokį buvo gavusi pati. Tačiau iškilo viena 
problemėlė: per daugiau nei trisdešimt metų, prabėgusių nuo tada, kai ji išvyko iš 
Anglijos į Ameriką, kad ištekėtų už milijardieriaus Bermano — už Giunterio, jo 
draugų ir jo šeimos, — Anglija pasikeitė. Tiesiog ji to nesuvokė. 

Kaip jo motina ir norėjo, Danielis baigė Itono koledžą, gavo tris aukš- 
čiausius įvertinimus, tačiau užuot pradėjęs dirbti šeimos firmoje, kaip ir buvo 
planuota, jis nustebino tėvus, kai paprašė, kad jam būtų leista stoti į universitetą 
studijuoti istorijos. Jo tėvas pažvelgė į sūnų negalėdamas patikėti savo ausimis 
ir kartu baisėdamasis. Studijuoti istoriją? Kam to reikia? Absoliutus laiko švais- 
tymas. Laiko švaistymas. Ir dar pinigai... jo pinigai. Nieko, leisk vaikui važiuoti. 
Jam to labai reikia. Žinai, ir mano tėvas studijavo universitete. Keista, tačiau jam 
į pagalbą atėjo motina. 

Jis apsižvalgė po erdvų, elegantišką namą, kuriame dabar šeimininkavo. 
Tėvas šį namą nupirko jam — padovanojo dvidešimt penktojo gimtadienio 
proga, tarsi norėdamas atvilioti į Čikagą. Tai gražus keturių miegamųjų sub- 
lokuotas namas Linkolno parke su požeminiu garažu „Porsche 911“ automo- 
biliui, kuris taip pat buvo padovanotas kaip priedas. Giunteris tiesiog nebuvo 
pratęs, kad kas nors klostytųsi ne taip, kaip nori jis. Danielis būtų pasilikęs 
Londone ir, jeigu tik būtų sugebėjęs, būtų gavęs mokslų daktaro laipsnį, tačiau 
motina perprato jo klastą. 

— Geriau grįžk, — pratarė ji Danieliui paskambinusi iš apartamentų 
Ežero kranto gatvėje. — Jis kraustosi iš proto. 

— Bet, mama... Aš nenoriu grįžti. Noriu likti čia. 

— Negali. 

Štai ir viskas. Praėjus dvidešimčiai metų po to, kai anglė guvernantė jį 
įsodino į lėktuvą, jis grįžo. Grįžo ne atostogauti, kaip kad buvo pratęs per dvi- 
dešimt tremties metų, bet grįžo iš tikrųjų. Darbas korporacijoje ir kabinetas 
korporacijos centre, visai šalia Hankoko bokšto, iš kurio matosi Mičigano eže- 
ras, O jeigu giedra — dar ir Indiana, namas, „Porsche“. Danielis — jau trečios 
kartos Bermanų atstovas, kuriam labai sekasi gyventi. Jo senelis prieš karą kalė 
pinigus Rūre; jau vėliau jauniausias senelio sūnus Giunteris buvo toks protin- 
gas, kad, užuot švaistęs sukauptus turtus, emigravo į Ameriką. Sulaukęs savo ei- 
lės, Giunteris uždirbo dar daugiau milijonų. Giminė, kuriai priklausė Danielis, 
siekė seniausius laikus, bent jau dažnai taip atrodydavo. 

Tačiau tai, kad jis turi apartamentus, darbą ir automobilį, nebūtinai reiškia, 
kad jis turi ką vei4ži. Tiesą sakant, beveik visai neturi ko veikti. Jo tėvas buvo 
taip tvirtai įsikibęs visų verslo reikalų, pradedant laikraščiais ir žurnalais, bai- 
giant jam priklausančiais kino teatrais, kad Danielis niekada nieko negalėdavo 
nuspręsti pats. Taigi gavęs šį naują vaidmenį korporacijos paveldėtojas jautėsi 
esąs tiek naudingas, kiek... mėšlas, net prie šio pastato laukujų durų stovintis 
apsaugininkas yra daugiau už ką atsakingas. 

Išties labai gaila, kiek sarkastiškai svarstė jis rausdamasis po kišenes ir 
ieškodamas cigarečių pakelio, kad jam nepatinka tai, ką trys jo draugai, rodos, 

mėgsta labiau už viską pasaulyje. Jiems pa/inka nieko neveikti. Tiesą sakant, 
jie dėl to ir gyvena. Tai kodėl jam viskas atrodo kitaip? Gal kaltas angliškas 
auklėjimas? Gal tai, kad jis augo ne su jais? Jis nežinojo. Jis žinojo tik tiek, kad 
nekenčia euforijos būsenų, nekenčia dykinėjimų ir nuo jų neatsiejamo kvaišalų 
rūkymo didelėmis dozėmis, jis niekaip — niekaip — negalėjo įsivaizduoti savęs 
pasilenkiančio virš stalo, imančio į tūtelę susuktą dolerio banknotą ir traukian- 
čio į šnerves kokainą. Dinas ir Tagas pūsdavo jam į akis miglą kada panorėję, 
tačiau Danieliui tai visai nerūpėjo. Jam dvidešimt septyneri, jis turi istoriko 
diplomą, galvoje knibždėte knibžda visokiausios idėjos, tačiau jis neturi ko 
veikti. Tai jį labiausiai neramino. Nepaprastai. Tačiau nesugalvojo nieko geriau, 
tik atsiskirti nuo tėvų ir išvykti į Afriką. Žinoma, tai nereiškia, kad jis nori vykti 
į Afriką. Tai tik toks posakis. 


— Na... tai ką norėtumėt veikti? — irzliai pakartojo klausimą Danielis, 
kreipdamasis į tris susmukusius pavidalus. 

— O kam svarbu, ką? Mums tik reikia kaifo, — dvidešimt šešerių Džonas 
MakkKinlis, MakKinlio statybinių medžiagų bendrovės paveldėtojas, sunkiai 
tarė žodžius. Šalia jo apsiblaususiomis akimis sėdėjo Tagas Veldonas — dvi- 
dešimt aštuonerių metų Veldono leidyklos, milžiniško spaudinių leidybos 
susivienijimo, paveldėtojas. Susmukęs ant sofos atkaltės jau miegojo Ficrojus 
Brueris, dvidešimt septynerių metų multimilijonierius, turtus pelnęs dėl mo- 
tinos penktos santuokos. Jaunas, gražus, turtingas... ir apkvaitęs. Danielis 
pasibjaurėjęs žvelgė į juos. Pagrabaliojęs susirado nuotolinio valdymo pultelį 
ir išjungė televizorių. Ficrojus buvo atnešęs pornofilmą, kurio vis tiek niekas 
nežiūrėjo. 0 

— Gal pavakarieniautume? — dar kartelį pamėgino juos kalbinti Danielis. 
Jokio atsakymo. Jis pavartė akis ir atsistojo. 

— Ei... — nubudo Tagas. — Eime į klubą, drauguži, — vebleno jis. 

— Gerai. Tik į kurį? 

— Gal į „Skaidrųjį“ Milvoukyje? Ten velniškai žavios mergiotės. 

— Gerai. Eikim. Visą dieną prasėdėjau bute, — apsidžiaugęs, kad turės ką 
veikti, atsakė Danielis. 

— Bermanai, tai ne butas, o apartamentai. Tiesą sakant, tai sublokuotas 
namas. Kas per velnias? Kiekvienas pamanytų, kad tu — suknistas anglas, — 
bambėjo Tagas, mėgindamas atsegti kelnių užtrauktuką ir eidamas į tualetą.. 

— Tikrai, — ramiai atsakė Danielis tolstančiai Tago nugarai. 

Po trijų valandų išmesta iš trijų naktinių klubų ketveriukė stovėjo susi- 
spietusi prie Danielio automobilio ir aršiai diskutavo, ką dabar daryti. 

— Kas per velnias? — nesiliovė bambėjęs Tagas ir užsitraukė cigaretės 
dūmą taip, tarsi rūkytų paskutiniąją. 

— Na, niekas neliepia pirkti kvaišalų tualete, — pasakė Danielis, taip pat 
prisidegdamas cigaretę. 

— Užsičiaupk, velnio Bermanai, — atkirto Džonas. — Na, ir kas, kad tu 
neperki. 

— Aš tik pasakiau... 

— Tai nebesakyk. 

— Vyručiai... ar taip ir prastovėsim visą naktį besiginčydami? — įsiterpė 
Ficrojus. — Važiuojam. Bermanai, lipk į automobilį. Važiuojam į tą barą pieti- 
nėje dalyje... „Žydrasis kambarys“, ar kaip jis ten? Kur pakabinai tą šaunią mek- 
sikietę mergytę. Prieš pat Kalėdas, prisimeni? Tas klubas labai ilgai dirba, — jis 
bakstelėjo Džonui į pašonę. 

Džonas šyptelėjo. 

— O, taip, prisimenu. Gerai... važiuojam. 

Jie sulipo į automobilį, ir Danielis įjungė variklį. Jeigu pasiseks, dar prieš 


auštant jis gulės savo lovoje. 


Danielis nusekė paskui juos į klubą gailėdamasis, kad nesugeba jų atsi- 
kratyti ir grįžti namo. Buvo vėlu; klubo koridoriaus tamsoje dirstelėjo į laikrodį 
— jau po vidurnakčio. Ficrojus ir Džonas iškart patraukė į tualetus. Danielis 
nusekė paskui Tagą laiptais aukštyn. Klubas buvo sausakimšas, tik balkone kiek 
laisviau ir ramiau. Jie rado kelias vietas, ir Danielis jautėsi dėkingas galėdamas 
atsisėsti. 

— Sveiki, ko galėčiau pasiūlyti džentelmenams išgerti? 

Jis pakėlė akis. Tai buvo ta pati padavėja, kuri praėjusį kartą jiems lankan- 
tis klube kažkam mėgino spirti keliu į papilvę. 

— Labas, čia tu, — pratarė jis nusišypsodamas. Mergina pažvelgė į jį šaltu, 
mandagiu žvilgsniu. — Praėjusį mėnesį... prieš Kalėdas. Prisimenį? Kažkoks 
vyrukas ėmė prie tavęs kabinėtis... tu norėjai jam suduoti. Palauk, neprimink... 
„Tik paliesk mane dar kartą, šikniau, ir aš suskaldysiu tavo suknistą kaukolę.“ Ar 
kažkaip panašiai, — netvirtu balsu pridūrė jis. Mergina žiūrėjo į jį kaip į kuokte- 
lėjusį. Priešais Danielį sėdintis Tagas iš paskutiniųjų stengėsi neišsišiepti. 

— Taip, kažkas tokio. 

— Ne, tikrai. Ar neprisimeni, kaip paskui kalbėjomės? Buvau apstulbęs. 
Pamaniau, kad tu tokia šauni. 

Tagas ištiesė koją ir stipriai jam spyrė. 

— Na, ačiū, — murmėjo ji akivaizdžiai sumišusi. — Tai... ar galėčiau at- 
nešti ko nors išgerti? 

— Man tik mineralinio vandens, — atsakė Danielis. — O jam — viskio. 

— Po minutėlės grįšiu, — tarstelėjo ji ir dingo. 

— Tu toks suknistas stuobrys, Bermanai, — juoku sugriaudėjo Tagas vos 
jai nusigręžus. 

— Atsiknisk, — sutrikęs atsakė Danielis. Jis ir pats žinojo, kad ką tik pa- 
sirodė esąs tikras subingalvis. Tačiau jam buvo taip malonu ją matyti. Ji buvo 
graži. Jos oda — lyg aksomas, sodrios spalvos, jis norėjo ištiesti ranką ir ją 
paliesti, paglostyti. Sumišęs jis liovėsi svajoti. Greta jo sėdintis Tagas tebeki- 
keno. 

— Ne, žmogau, rimtai... tu jau 7e7 daug. Jeigu nori pakabinti tokią mergio- 
tę, kam švaistai jėgas, ką? Nusivesk ją į tualetą ir išdulkink. Viskas paprasta. Tau 
nereikia su ja 4a/bėžis. Žinai, Danieli, tu mane užmuši. Tik čiupk ją už subinės 
ir veskis žemyn. 

— Kiek supratau, jūs prisimenate tuos žodžius, — staiga pasigirdo sarkas- 
tiškas merginos balsas. Ji atsargiai pastatė gėrimus ir atsisuko į Danielį. — Kaip 
ten sakėte? „Tik paliesk mane dar kartą, ir aš suskaldysiu tavo suknistą kauko- 
lę?“ — ji žvelgė į juodu liepsnojančiomis akimis. — Iš jūsų dešimt dolerių ir 
penkiasdešimt centų, pone. Beje, ačiū, grąžos man nereikia. 

Danielis trumpam užsimerkė. Jis dar niekada gyvenime nebuvo taip su- 
trikęs. Kai atsimerkė, padavėjos nebebuvo. 

— Šiknius, — sumurmėjo jis žvelgdamas į prasižiojusį Tagą. — Tu tikras 


šiknius. 


Laura nuėjo; iš pykčio jos skruostai degė. Bjaurybė. Nedažnai klientai ją 
supykdydavo taip, kad norėdavosi skelti jiems antausį, tačiau dabar jai reikėjo 
labai pasistengti, kad susivaldytų ir nevožtų tam pasipūtusiam išsivėpėliui į vei- 
dą. Kvaili turtuoliai pašlemėkai, kas jie tariasi esą? Ji, žinoma, nė neketina grįžti 
prie jų staliuko. Šįvakar kuri nors kita galės pasiklausyti jų nesąmonių. Tačiau 
prisivertė suturėti šypsenėlę... tasai su ja kalbėjęs vyrukas... tasai jo žvilgsnis... jis 
vos neišmetė iš burnos cigaretės, kai ji grįžo prie stalelio. Laura papurtė galvą. 
Turtuoliai studenčiokai. Jie nė nenutuokia. Ji iškėlė virš galvos padėklą ir nu- 
vingiavo per minią baro link. Šįvakar daug darbo, o tokie vakarai reiškė, kad ir 
arbatpinigių bus daug. Metas darbuotis. 

Po kelių valandų baigėsi Lauros pamaina. Ji pasiėmė iš spintelės paltą ir 
rankinę, su malonumu nusijuosė prijuostę. Pamojusi ranka greitai atsisveikino 
su pianistu Džeromu ir atidarė galines duris. Naktis buvo labai šalta, bet išėjus 
iš klampiai prirūkytos patalpos oras atrodė gaivus. 

— Panele? — Kažkas išniro iš šešėlių. Ji pakėlė akis. Tai jis. Tasai, kalbėjęs 
keistu akcentu. — Klausyk, — pradėjo jis perbraukęs delnu per plaukus. — Aš 
tik norėjau atsiprašyti. Už savo draugą. Jis... jis buvo girtas. Jis nenorėjo to pa- 
sakyti. 

Vyrukas atrodė sutrikęs. 

— Viskas gerai, — trumpai tarstelėjo Laura sagstydamasi paltą. 

— Ne, negerai. Jis tiesiog nežinojo, ką kalbąs, ir... atsiprašau, kad tau rei- 
kėjo tai išklausyti. 

Laura pažvelgė į jį. Jis kalbėjo taip, kaip vienas jos matytų televizijos per- 
sonažų anglų, dėvinčių frakus ir cilindrus. Švelnesnis, tarsi aptakesnis balsas. 

— Viskas gerai, — pakartojo ji kiek švelniau. — Tikrai. 

— Aš... aš tik norėjau atsiprašyti, — kalbėjo jis rausdamasis kišenėse, — 
nemačiau tavęs viršuje. 

— Nematėte. Tiesą sakant, nenorėjau jūsų aptarnauti, — atsakė Laura. — 
Kad ir kaip ten būtų... viskas gerai. Dėkoju, kad palaukėte, — ji žvalgėsi taksi. 

— Na, pamaniau, kad turiu palaukti, — atrodė, jis nori pasakyti dar kaž- 
ką. — Gal galėčiau tave pavėžėti? — paklausė akimis sekdamas jos žvilgsnį. 

— Oi, ne... ačiū, ne. Manęs laukia taksi, — skubiai atsakė Laura. Ji parodė 
į ties kampu laukiant; taksi automobilį. 

— Na, tai bent leisk tave palydėti, — greitai tarė jis. — Beje, aš vardu 
Danielis, — jis ištiesė ranką. 

Laura kiek padvejojo, paskui ją paspaudė. 

— Aš — Laura, — lėtai pratarė ji. Mergina norėjo, kad jis eitų sau. 

— Koks gražus vardas. Klausyk, ar... ar tu toli gyveni? — paklausė prideri- 
nęs žingsnį prie jos eisenos, kirsdamas automobilių stovėjimo aikštelę. 

Laura atsiduso. Ji stabtelėjo ir atsigręžė į vaikiną. 

— Danieli, ačiū, kad palaukėte ir atsiprašėte už savo draugą. Ačiū, kad 
palydėjote per automobilių stovėjimo aikštelę. Bet aš tikrai esu pavargusi; jei 
neprieštarausite, išties norėčiau pabūti viena. Jūs neprivalote su manimi šneku- 
čiuotis. Pasakėte, kad atsiprašote, aš atsiprašymą priėmiau. O dabar prašyčiau 
palikti mane ramybėje, — tai pasakiusi ji apsisuko ir nuėjo. 

Jai įsėdus į taksi ir automobiliui įsukus į kelią, Laura pamatė jį tebestovintį 
toje pačioje vietoje; rankas jis buvo susikišęs į kišenes, atrodė keistai vienišas ir 
nusiminęs. Ji nusigręžė. Ne jos reikalas. 

Kaip ir buvo galima numanyti, neatrodė, kad Stivas būtų labai susižavėjęs 
Melani susiradus naują draugę. Po velnių, lyg būtų augte suaugusios, vieną die- 
ną drėbė jis. Kaip dvynės. Kim patarė nekreipti į jį dėmesio. Jam praeis, pripras. 
Ypač dar ir dėl to, kad sumaniosios Kim dėka, kaip pareiškė pati Kim, Melani 
sulig kiekviena diena darėsi vis gražesnė, ve/niškai graži. 

— Tikrai! — šūkčiojo ji. — Tik pažvelk į save! 

Kim buvo nutarusi „suimti Melani į nagą“, kaip ji pati sakė, ir suteikti jos 
garderobui kokį nors rimtą stilių. Atėjusi vieną popietę ji išmetė beveik viską, 
ką mergina turėjo, įspėdama dėl prakeikto angliškumo — daugiau jokių paste- 
linių spalvų, gėlių, nėrinių, A silueto sijonų ir palaidinių pūstomis rankovėmis. 
Kim nė velnio nerūpėjo, ką dėvi merginos iš Kingsroudo — beje, kur, bo velnių, 
tas Kingsroudas yra? Ji įkalbėjo Melani nusikirpti juosmenį siekusius plaukus. 
Kai Skotas pagaliau leido jai pažvelgti į veidrodį, visi trys aiktelėjo. Melani pa- 
tyrė šoką: nebebuvo ilgųjų kasų, kurias augino nuo dešimties metų. Vietoj jų 
buvo padaryta griežta pečius siekiančių plaukų šukuosena su kirpčiukais virš 
akių, kiek žemiau antakių. Akimirksniu ji tapo vyresnė ir net lieknesnė... ir gal 
dešimt kartų rafinuotesnė. Kim pasilenkė norėdama ją apkabinti, ir Melani iš- 
vydo jas abi — gražus, auksinis draugės veidas ir trumpi šviesūs plaukai sudarė 
ryškų kontrastą klasikiniam, blyškiam Melani grožiui. Skotas pareiškė, kad 
jos turės abi nusifotografuoti — jis galės džiaugtis puikiausia salono reklama, 
kokios dar niekas niekada nebuvo matęs. Pri/renkiamai atrodai, vaikeli, britren- 
kiamai. Melani negalėjo atplėšti nuo veidrodžio akių. Ji niekada savęs tokios 
neįsivaizdavo. 

Melani ėmė lankytis sporto salėje tris kartus per savaitę — ji niekada tos 
sporto salės nemačiusi; Že jokių sukčiavimų, įspėjo Kim. Ji buvo šešeriais metais 
vyresnė už Melani ir po sporto sales vaikščiojo nuo paauglystės. Jau po mėne- 
sio Melani veidelis neteko vaikiško putlumo, o kūnas darėsi vis liaunesnis ir 
ilgesnis... visai kaip Kim. Dešimt kartų per dieną draugė kartodavo, kad Melani 
beveik tinkama Los Andželui. Beveik. Jau beveik visai, nesiliovė drąsindama 


kartoti Kim. Beveik visai kaip kas? Melani nebuvo tikra, ką ji turi galvoje. 


Per Kalėdas ji nuskrido į Niujorką susitikti su motina. Nebuvo mačiusi 
jos beveik pusantrų metų. Stela, galima sakyti, nepatikėjo savo akimis. Ji du 
kartus — du kartus! — praėjo pro dukrą vaikštinėdama „Keturių metų laikų“ 

vestibiulyje ir atsigręžė tik tada, kai Melani šūktelėjo ją vardu; Stela vos neiš- 
metė rankinės. 

— Mela, atrodai tokia suaugusi, — prie arbatos puodelio nuolat kartojo 
motina nervingai liesdama savo veidą. 

— Aš ir esu suaugusi, — kiek suirzusi atsakė Melani. Atvirai kalbant, ką 
mama sau galvoja? Kad ji amžinai bus penkiolikos? 

— Žinau, mieloji. Bet... tavo p/aukai? Kodėl nusikirpai? Man patiko seno- 
ji tavo šukuosena. Tada buvai... na, buvai tikra žu. 

— Na, o dabar čia — naujoji aš, — šiurkščiai atsakė Melani. Ji apsidairė 
po viešbučio vestibiulį. — Čia visai nepanašu į Los Andželą, — tarstelėjo kąs- 
dama sklindžio. Jos motina dabar atrodė dar nelaimingesnė. 

— Oi, Mela, tu taip pasikeitei. Net tavo balsas. Kai kalbi telefonu, to ame- 
rikietiško akcento lyg ir nėra... Kas tau nutiko? 

— Mama... gal liausiesi? Aš visai tokia pati, tik kiek vyresnė, štai ir viskas. 

— Bet... 

Motina nutilo. Ji tikriausiai nežinojo, ką pasakyti. Jos toliau gėrė arbatą 
nejaukiai tylėdamos. Tiek daug laiko praleidusi toli nuo namų Melani pati 
nustebo, kaip greitai motina ėmė ją nervinti. Niujorke jos abi turėjo praleisti 
dešimt dienų — apie ką, po šimts, jos kalbėsis? Ką jos veiks? Dar gerai, kad 
Naujųjų metų dieną prie jų prisidės ir tėtis. Šai to ji tiesiog negalėjo sulaukti. 
Ji negalėjo sulaukti, kada parodys savo naująjį rafinuotą įvaizdį. Melani buvo 
tikra, kad tėčiui patiks. 


Jis, aišku, nepasirodė. Paskambino tos dienos, kada turėjo atvykti, rytą ir 
pasakė stabtelėsiąs Los Andžele kada nors kitą kartą. Kada nors kitą kartą. 

Melani parskrido į Los Andželą nusivylusi ir įpykusi, kaip ir buvo galima 
numanyti. Laimė, šalia buvo Kim, galėjusi pralinksminti. Beveik kiekvieną va- 
karą jos lankėsi vakarėliuose. Neįprasta, tačiau Stivas turėjo vykti į Meksiką „su 
reikalais“. Išvažiuodamas jis buvo bjaurios nuotaikos — Stivas negalėdavo pa- 
kęsti išvykų iš Los Andželo. Jis nekentė situacijų, kurių negalėjo valdyti šimtu 
procentų. Ir ypač nelaimingas jautėsi dėl to, kad Melani turėjo palikti su Kim. 
Šito mergina negalėjo išsiaiškinti. Ką jis turi prieš Kim? Kim buvo „toji“ mergi- 
na, — viena tų merginų, — šalia kurios norėtų būti pamatytas kiekvienas, viena 
tų, kurias kviečia į visus vakarėlius. Jos apsilankymas puošdavo kiekvieną vaka- 
rėlį. Melani buvo pati tikriausia garsenybė; beveik visą gyvenimą ji stengdavosi 
išvengti rampos šviesų, o ne mėgindavo į jas patekti. Ji nekentė žiniasklaidos, o 
fotografų — dar labiau. Jos veidą nušviesdavęs fotoblykstės žaibas dažniausiai 
reikšdavo kokią nors siaubingą istoriją kitos dienos rytiniame bulvariniame 

laikraštyje — jai tebebuvo skaudu prisiminti antraštę, pasirodžiusią tada, kai ji 
pabėgo iš A lygio anglų kalbos egzamino. „Koks tėvas, tokia ir dukra“ ar kažkas 
panašaus į tokią baisybę. Maikas baigė mokyklą neišlaikęs nė vieno žemiausio 
lygio egzamino, tačiau Dai/y News nesivargino pranešdamas, kad ji išlaikė du A 
lygio egzaminus ir iš trečiojo išėjo, o ne susikirto egzamino metu; juk yra skir- 
tumas, nors niekam tai nerūpėjo, ką jau kalbėti apie patį Maiką. Kim niekada 
nebuvo girdėjusi apie A lygio egzaminus, todėl ją glumino Melani apmaudas. 
Ir kokio velnio ji sielvartauja? Kam r4pi, ar ji gavo aukščiausią balą iš kažkokio 
kvailo egzamino? Kim pafiko fotografai. Ji jautėsi laimingiausia iš visų, kai ne- 
toliese sukiodavosi paparacai. 


Po kelių savaičių Melani įkalbėjo vairuotoją leisti jai Stivo BMW nuva- 
žiuoti į naujus Kim namus Malibu. Buvo sausio pabaiga, tačiau ganėtinai šilta, 
kad galėtum važiuoti pakeltu stogu. Vairuodama mėgavosi skruostus šildančia 
žiemos saule. Privažiavus gyvenamųjų namų kvartalą, nusidriekusį pakrante, jai 
užgniaužė kvapą. Kim buvo ką tik įsikėlusi; šypsodamasi ji pasakė, kad visus 
mokesčius moka gerbėjas. Vienintelis būdas išsimokėti — kai už viską moka kas 
nors kitas. Melani tik papurtė galvą. Kim, galima sakyti, neturėjo jokių skrupulų. 
Vienas vyras mokėjo už jos automobilį, kitas — už namus, dar kitas — už dra- 
bužius... viskuo pasirūpinta. Kokia prasmė dirbti, klausinėjo jos Melani. O kas 


sako, kad aš dirbu, kikeno Kim. Melani teko nusijuokti. 


Kim gulėjo ant vienos naujų baltos odos sofų ir lakavosi kojų nagus. Įėjusi 
Melani susiraukė — vienas neatsargus brūkštelėjimas, ir visa sofa bus sugadin- 
ta. Draugė buvo pakilios nuotaikos. 

— Žiūrėk! — ji sumosavo Melani panosėje storu baltu voku. — Tik pa- 
žvelk! Mus ką tik pakvietė į didįjį vakarėlį Malibu — kažkoks Holivudo reži- 
sierius!: — Nekreipdama dėmesio į skausmingą draugės veidą pastatė nagų lako 
buteliuką ant balto kilimo. — Girdėjau iš Lori Veinberg, kad jis nori matyti 
karščiausias merginas visame mieste — atspėk, ką jis turėjo galvoje? Tave ir 
mane! Ar matei mūsų nuotrauką £W/? — Melani papurtė galvą. — Atrodėme 
tooookios karštos. Prisimeni, vilkėjau tą baltą suknelę? — Melani vėl papurtė 
galvą. — Tą Dioro suknelę, na, su auksiniu diržu. 

— Aa, tą, — Melani numetė ant kėdės rankinę. Jai reikėjo nueiti į vonią. 

— Taip, tą. Na... tai ką vilksimės šiam vakarėliui? 

— Nežinau. Ar galiu nueiti į tualetą? Mirštu... ką tik išgėriau visą vandens 
butelį. 

— Aišku, gali, mieloji. Kaip man patinka, kaip tu ištari... 

— Ką? 

— Tualetą. Tualėčėtą, — kikeno Kim. 

Melani papurtė galvą ir nuėjo į vonią. Kaip ir visame naujajame Kim bute, 
vonia buvo balta ir spindinti. Visai kaip Stivo. Akivaizdu, kad tai Los Andželo 
stilius. Ji žavėjosi tvarka — visi reikalingi kosmetikos ar higienos produktai 
buvo supilstyti ar suberti į vienodus baltus plastikinius buteliukus ir tvarkingai 
sustatyti už didžiulių veidrodinių durų virš kriauklės; čia buvo ir minkštų baltų 
kilimėlių, ir purių rankšluosčių. Viskas savo vietose. Ji atsisegė džinsus ir atsi- 
sėdo ant klozeto. Staiga kai kas patraukė jos žvilgsnį. Tarp unitazo ir sienos 
gulėjo auksinė sąsaga. Melani suraukė kaktą. Sąsaga pasirodė keistai pažįstama 
— Stivas turėjo tokią pačią. Mergina pasilenkė ir ją pakėlė. Nedidelė plokščia 
aukso sagutė su juodu akmenuku. Staiga ji pajuto kaustantį šaltį. Ne... bet 
juk tai neį;manoma?.. Ji spoksojo į sąsagą. Ne, tokių sąsagų galėtų būti šimtai. 
Tikriausiai ji priklauso kokiam nors vienam iš daugelio Kim vaikinų, o gal jos 
narkotikų tiekėjui — bet kam. Aišku, ji ne Stivo. Jam nepatiko Kim; tai jis kar- 
todavo po pustuzinį kartų per dieną. Ji išties kvaila. Paranojiška... Kim su ja taip 
nepasielgtų. Aišku, nepasielgtų. Melani pakėlė sąsagą ir padėjo ant kriauklės 
krašto. Atsistojusi nuleido vandenį. 

— Ar viskas gerai? — paklausė Kim, kai ji išėjo iš vonios. Melani tebejuto 
kaistančius skruostus. 

— Taip... taip, gerai, — Melani žybtelėjo šypsena. Ne, ji išties kvaila. Kim 
veide atsispindėjo tikras rūpestis. — Na, tai eime apsipirkti, ar ką? 

— Štai kur mano mergaitė, — šūktelėjo Kim, vos neapvertusi buteliuko 
su nagų laku. — Tik reikėtų, kad nudžiūtų lakas... — kalbėjo judindama kojų 
pirštus. — O tada atakuosime Rodeo! 


Tą dieną Melani iš Rodeo parvažiavo namo keliais tūkstančiais dolerių pa- 
lengvėjusia kišene. Ant galinės automobilio sėdynės buvo tiek daug krepšių, jog 
ji nuleido stogą bijodama, kad vėjas jų neišpūstų. Ji įsuko į keliuką, pasiėmė kiek 
įmanoma daugiau krepšių ir nuėjo į virtuvę. Ačiū Dievui, Stivo namie nebuvo. 
Ji baigė tuštinti automobilį, numetė Karlosui raktelius, išgavusi pažadą „nieko 
nesakyti“, ir nuėjo paplaukioti. Paskui, nuvargusi nuo lakstymo po parduotuves, 
nutarė snūstelėti. Tą vakarą ji su Stivu turėjo eiti vakarieniauti — Melani ma- 
žiausiai norėjo atrodyti pavargusi. 

Kai po kelių valandų nubudo, buvo tamsu; Melani sunkiai orientavosi, nes 
namuose buvo tylu. Ji atsisėdo ir pažvelgė į laikrodį. Beveik pusė dešimtos. Stivo 
vis dar nebuvo. Ji suraukė kaktą. Bet juk jis sakė devintą? Ji išlipo iš lovos ir nu- 

tipeno prie telefono. Surinkusi Stivo pranešimų gaviklio numerį laukė. Paprastai 
jis iškart paskambindavo. Ji luktelėjo penkias minutes, o paskui dar kartą surinko 
numerį. Ji ir dabar nesulaukė skambučio. Melani atsiduso. Kur jis, po velnių? Jam 
nebūdinga vėluoti. Šiam vakarui ji net nusipirko ypatingą drabužį ir dar ypatin- 
gesnius apatinius drabužėlius. Ji nuėjo į vonią. Kol nusipraus po dušu, jis arba 
pasirodys, arba paskambins. Kad ir kaip ten būtų, ji turi pasiruošti. 

Ką tik baigusi džiovintis plaukus išgirdo į kiemą įsukantį jo automobilį. 
Pagaliau! Melani skubiai užsivilko naują kreminio šilko suknelę ir greitai užsegė 
užtrauktuką, o paskui atsigręžė norėdama apžiūrėti save veidrodyje. Medžiaga 
buvo gluste prigludusi visose reikiamose vietose, kaip pardavėja ir sakė. Suknelė 
išskirtinio grožio — ilga, švytinti, puošta subtiliomis klostelėmis ties kaklu ir 
apačioje. Paprasta, tačiau pribloškianti — Kim išties buvo gerokai padirbėjusi 
ugdydama jos skonį renkantis drabužius. 

— Labas, — pasakė Stivas įsiverždamas į kambarį. Jis niekada nemokėjo 
Įeiti tyliai. — Vėluojame. 

— Vėluojame? Tu vėluoji, — atsakė Melani lygindama plaukus. — Kur 
buvai? Du kartus skambinau į pranešimų gaviklį. 

— Pasitarime, — atsakė jis nusiimdamas švarką ir kartu su marškiniais 
mesdamas ant lovos. — Duok man penkias minutes. Gerai atrodai. 

Jis pakišo ranką po Melani plaukais ir prisitraukė ją arčiau. Jo burna atsi- 
davė vynu. Pasitarime? Melani akimirksniu nuginė sukilusius įtarimus. Ji nega- 
lėjo pakęsti minčių apie tai, kad visi nemalonūs spėliojimai galėtų pasitvirtinti 
pasitaikius menkiausiai progai. Gal per tą pasitarimą jie ir išgėrė butelį vyno? 


Juk gali taip būti, tiesa? 

Bare, viršuje, buvo karšta; Laurai lakstant laiptais aukštyn žemyn su virš 
galvos iškeltu padėklu, pilnu taurių, jos nugara žliaugė prakaitas. Žiema pa- 
galiau baigėsi; padvelkė pavasariu. Laurai patiko ketvirtadieniai; ketvirtadienio 
vakarais ji gamindavo „Kamikadzės“ kokteilius — romas, trigubai tiek sauso 
vyno ir amaretas — ir visada sugebėdavo parduoti mažiausiai šešis butelius per 
vakarą. Vien už tai gaudavo dviejų šimtų dolerių pelną — beje, viskas jai į kiše- 
nę. Donas laikėsi rotacijos principo, kad visoms merginoms būtų gerai, bet jau 
beveik tris mėnesius ketvirtadienio vakarai priklausė Laurai. 

— Tik vieną, pone? — šypsodamasi paklausė Laura. 

Du už pertvaros sėdintys vyrai pažvelgė į ją, paskui vienas į kitą ir sumušė 
rankomis. 

— Velniai nematė, gražuole... duok dar po vieną! 

Laura pastatė ant stalo dar dvi taures ir laukė, kol jie panorės trečios, gal 
dar ir ketvirtos, o gal net ir penktos. Ji jau taip seniai čia dirba, kad žodžiai pa- 
tys byra nuo liežuvio. K42 Tik vieną taurę? Pone, viena taurė — gryni juokai... 
paimkite dar vieną. Ši taurė nemokamai. Galiausiai jos aptarnaujamas žmogus 
nusipirks penkias taures, sumokės už keturias ir paliks jai mažiausiai dešimt 
dolerių arbatpinigių — turint galvoje kokteilio taurės kainą, tai nėra labai dideli 
pinigai, tačiau Laurai jau išties nemaža paspirtis. 

Savaime aišku, po dešimties minučių ji nuėjo nuo stalelio gavusi dvide- 
šimt dolerių arbatpinigių, palikusi sėdėti du ganėtinai apsvaigusius pusamžius 
vyriškius. Kildama laiptais baro link ji šypsojosi. 

Apačioje girdėjosi prislopę garsai — kažkas ginčijosi. Ji dirstelėjo persi- 
svėrusi per balkoną — net nekilo abejonių, kad kivirčijosi du vyrai; tikriausiai 
dėl kokios nors moters. Ji apsidairė žvalgydamasi Dono. Jis tikriausiai ir pats 
pastebėjo barnį ir jau ieškojo apsaugininko. Donas visada budriai stebėdavo 
svečių minią. Ko jau ko, bet nemalonumų jis norėjo mažiausiai. Laura prasibro- 
vė pro pasižiūrėti susirinkusių žmonių ratelį ir nuėjo prie baro. Nežinia dėl ko 
buvo ginčijamasi, tačiau žmonės kalbėjo garsiai, perrėkdami muziką. 

— Kas čia dedasi? — paklausė ji Deivio, puikios išvaizdos baro darbuo- 
tojo. 

Jis, pakėlęs taurių piramidę, gūžtelėjo pečiais. 

— Nežinau. Prieš pusvalandį atėjo kažkoks vyrukas ir kažko ieškojo. 
Migelis pasakė, kad jis gali privirti košės. Manyčiau, rado tą, kurio ieškojo. 

— (Gana triukšmingi, ką? — pasakė atsigręžusi Laura, dar labiau sustip- 
rėjus riksmams. 

Ji buvo vėl beatsisukanti baro pusėn, kai išgirdo garsą, primenantį galingą 
aimaną, paskui suklykė moteris... Ir tada užvirė tikras pragaras. Pasigirdo vie- 
nintelis pokšt! — kažkas iššovė; tada visi pradėjo klykti. Staiga nutilo muzika, 
oras tarsi įsielektrino; Laura pamatė, kaip žmonės ėmė veržtis prie išėjimo. 
Kilo kurtinantis triukšmas — penki šimtai žmonių paniškai bėgo link vienerių 
durų. Iš baimės išpūtusi akis ji atsigręžė į Deivį. Pasigirdo antras šūvis, paskui 
dar vienas... dar daugiau riksmų. Pažiro stiklo šukės — griausmingai byrėjo į 
tūkstančius mažyčių gabalėlių sutrupinta milžiniška veidrodinė siena, buvusi už 
diskotekos vedėjo kabinos... Vėl klyksmai, griuvinėjantys žmonės, klumpantys 
ant alaus butelių, daužantys ant stalų paliktas vyno taures. Laura girdėjo savo 
pačios besidaužančią širdį — ir ją apėmė panika. Laiptai buvo užkimšti ištrūkti 
besistengiančių žmonių. Ji karštligiškai dairėsi... Deivis jau spėjo iššokti iš už 
baro ir dabar skynėsi kelią per minią, desperatiškai stengdamasis nusigauti iki 
laukujų durų. Laura užuodė dūmus; akies krašteliu pamatė staiga įsiplieskusią 

ugnį — 444ž// Ugnis pagavo vieną dirbtine oda trauktą kėdę; tikriausiai kažkas 
paliko rusenančią cigaretę, kai visi puolė bėgti ieškodami priedangos. Dabar 
Laura jau tikrai buvo visai beprarandanti galvą. Vos prieš kelias savaites matė, 
kaip kažkur Sautsaide užsiliepsnojo naktinis klubas. Ji prisiminė Žinių pra- 
nešėjo žodžius, kad dauguma viduje buvusių žmonių mirė užtroškę dūmuose. 
Kūną iš lėto kaustė stingdanti baimė. Kartu su visais rėkiančiais ir verkiančiais 
ji nubėgo prie laiptų, veltui stengdamasi prasibrauti. Galvas pametę žmonės ją 
spaudė iš visų pusių. Laura juto, kaip ją spaudžia vis smarkiau — spaudžia ne 
vienas žmogus, bet visa mėginančių nusigauti žemyn žmonių masė. Ėmė trūkti 
oro; atrodė, kad tuoj sutraiškys krūtinę. Po kelių sekundžių ji jau visai nebe- 
galėjo įkvėpti. Iš salės kampo kylantys dūmai buvo pasiekę beveik patį patalpos 
vidurį; Laura matė, kaip tirštų baltų dūmų kamuoliai slenka jų link. Girdėjo 
savo pačios alsavimą — baisų, tarsi kokio žvėries skleidžiamą garsą; ji iš pa- 
skutiniųjų mėgino įkvėpti. 

Staiga pajuto, kaip kažkas čiupo ją už parankės. Laura truktelėjo ranką 
išsigandusi, kad nenualptų, bet, kad ir kas ten buvo, jis jos nepaleido ir ėmė 
tempti priešinga kryptimi, tiesiai į dūmus. Ji buvo per daug nusilpusi, kad prie- 
šintųsi. Svaigstančia galva ji pakėlė akis. Ją tempė Donas. 

— Užsidenk ranka nosį! — šaukė tempdamas ją per dūmus. Laurai at- 
rodė, kad tuoj praras sąmonę. — Štai, prisidenk burną, — šaukė kažką jai mes- 
damas; tai buvo nosinaitė. — Ten yra lentomis užkaltas... — jis mėgino išrėkti, 
bet paskui nutilo, įveiktas dūmų. 

— K... kur... kk?.. — gaudė kvapą Laura jiems bėgant per tirštą debesį. Jai 
atrodė, kad tuoj nualps. Dūmai graužė akis, vėlėsi į plaukus, siurbėsi į plaučius. 
Bet jis vis tiek ją tempė. Kai Laura pamanė daugiau neištversianti nė sekun- 
dėlės, pasigirdo garsus trenksmas — tarsi kažkas lūžtų... siūbtelėjo saldaus, 
gaivaus oro gūsis. Ji vos besusivokė, kai Donas ją vilko pro fanerinę pertvarą, 
kur prieš kelias sekundes buvo durys, o paskui mėgino užtempti ant drebančių 
metalinių gaisrininkų kopėčių. Laura dar suspėjo pažvelgti į nakties dangų, bet 
paskui staiga keistai priartėjo kopėčių metalas, ir ji krito ant žemės. 


Atsigavusi pasijuto gulinti ant šaligatvio; prie jos buvo palinkęs grei- 
tosios pagalbos gydytojas. Ji pamėgino atsikelti, bet kojos niekaip nenorėjo 
paklusti. 

— Nurimkite, panele, — pasakė oranžiniu kombinezonu vilkintis gydyto- 
jas. — Pagulėkite minutėlę. 

— Kk... kas... atsitiko? — ji sunkiai rinko žodžius. 

— Jūs tik ramiai pagulėkite, panele. Po sekundėlės grįšiu. 

Jis atsistojo ir nubėgo liepsnojančio pastato link. Ji matė šalikelėje susta- 
tytas gaisrines, link liepsnojančio pastato bėgančius siluetus. Visur buvo pilna 
policijos automobilių ir greitųjų; juodoje naktyje be perstojo žybčiojo geltoni ir 
mėlyni švyturėliai. Laura ant kažko gulėjo... ant neštuvų. Šonus spaudė metali- 
niai rėmai. Ji pamėgino įkvėpti ir krūptelėjo. Net kvėpuojant skaudėjo. 

Šalia atsirado Donas. Jis atsiklaupė ir paėmė jos ranką. 

— Laura, klausyk, gydytojas sakė, kad tau viskas gerai, gali vykti namo, bet 
kas nors turi važiuoti su tavim. Ar yra kas nors, kam galėčiau paskambinti? 

Laura kilstelėjo galvą, tačiau nuovargio ir emocijų pliūpsnis ją įveikė. 

— Aš... ne, nėra... — silpnu balsu pradėjo ji. 

— Aš ją parvešiu namo, — tarė staiga atsiradęs vyras. Laura pakėlė akis. 
Pro nuo ašarų apsunkusias blakstienas ji pamatė kažką, ką vos beatpažino... 
tasai jaunuolis, kuris buvo atėjęs prieš savaitę... ji stengėsi prisiminti jo vardą... 
Donaldas? Deividas? 

— Laura? Ar gerai? — kalbino ją Donas. — Ar sutinki? Ar tasai vyru- 
kas — tavo draugas? 

— Aš... aš... taip... jis iš... — ji nutilo. Ją pykino. 

— Ar tu įsitikinusi? — pasilenkė prie jos Donas. — Kitaip tau teks va- 
žiuoti į ligoninę. Ar esi apsidraudusi? 

Laura papurtė galvą. Ne. Neapsidraudusi. 

— Taip, aš jį pažįstu, — sušnabždėjo ji uždėdama delną Donui ant rankos. 

— Gerai, vaikeli. Tu žiūrėk, — jis atsigręžė į šalia jos klūpantį vyruką. — 
Ar gali parvežti ją namo? Gydytojas sakė, kad jai nieko bloga nenutiko — pa- 
kaktų išsimiegoti ir išgerti aspirino. Jos rankinė liko spintelėje, bet raktą ji 
nešioja pasikabinusi ant kaklo. — Laura pajuto, kaip jis švelniai atlapoja apy- 
kaklę. — Taip, čia jos buto raktas. Man atrodo, kad ji gyvena Grinvju gatvėje. 

— Taip... Grinyju 1307, Šiaurės... — Laura pamėgino atsisėsti. 

— Nė negalvok, — pasakė jaunuolis, tupintis šalia jos. Jis pakišo jai po 
nugara ranką. Nespėjusi užprotestuoti Laura pajuto, kaip jis ją pakėlė. Jis ją 
nešė. Tikriausiai ji vėl prarado sąmonę, nes teprisiminė į skruostą besitrinantį jo 
šiurkštų megztinį, kai sodino ją į galinę automobilio sėdynę ir mėgino užsegti 
saugos diržą. 

Ji sunkesnė nei atrodo, pamanė Danielis, pro duris nešdamas suglebusią 
Laurą. Ji nubusdavo ir vėl užmigdavo; nors visa tai ir kėlė nerimą, šito reikėjo 


tikėtis; įvykio vietoje gydytojas viską išaiškino. Danielis vis dar negalėjo pa- 

tikėti tuo, kas atsitiko. Tuoj po vidurnakčio jis važiavo Haid Parko bulvaru iš- 
trūkęs iš klubo Milvoukyje, kur Tagas ir Džonas vis dar vaikščiojo po tualetus 
kvaišindamiesi. Jis pasiėmė švarką, numetė jį ant galinės automobilio sėdynės 
ir, užuot patraukęs į šiaurinę miesto dalį, apsisuko ir nuvažiavo į pietus, link 
Ežero kranto gatvės, nė pats nežinodamas kodėl. Kaip visada jis nenustygo 
vietoje, o važiuoti vėlų vakarą Čikagos gatvėmis buvo tikras stebuklas — vis 
dar dega dangoraižių žiburiai, o ežeras ramus ramus. Jis pasuko dešinėn ir jau 
rengėsi grįžti, kai išgirdo ugniagesių mašinų sirenas. Kaip ir privalėjo, pasuko į 
šalikelę ir stebėjo, kaip gaisrinės lekia Ežero kranto gatve, universiteto kryptimi. 
Jis spontaniškai apgręžė automobilį ir nuvažiavo paskui jas. Tik privažiavus 
Martino Liuterio Kingo bulvaro kampą ir gaisrinėms kirtus sankryžą Danielis 
pamatė, kur jos lekia. Jis pajuto nemenką adrenalino dozę. Degė „Žydrasis 
kambarys“, klubas, kuriame susipažino su padavėja Laura; jau daugiau kaip 
savaitę negalėjo liautis apie ją galvojęs. Degė visas pastatas. Beveik nieko ne- 
matydamas jis lėkė keliu, negalvodamas apie tai, ką daro; galiausiai automobilis 
cypdamas sustojo. Danielis net nesivargino užrakinti automobilio. Policija jau 
buvo užtvėrusi šaligatvį, tačiau čia siautėjo tikras chaosas. Gaisrininkai, grei- 
tosios pagalbos gydytojai ir policininkai vedė iš pastato isteriškai klykiančius 
žmones. Kažkas jam riktelėjo pasitraukti, bet jis pralindo pro geltoną juostą ir 
pasileido bėgti pastato link. Jis ir dabar nesuprato, kaip ją pamatė — Danielis 
desperatiškai dairėsi aplinkui, kol pastebėjo greitosios pagalbos gydytoją, palin- 
kusį prie žmogaus, paguldyto ant šaligatvio, visai prie kelio. Paskui pamatė dar 
kažką atbėgantį — tai vadybininkas; Danielis matė, kaip jis kalbėjosi su Laura 
tą vakarą, kai taip apsikvailino... Danielis puolė bėgti prie jų. Jis girdėjo, kaip 
tasai vyrukas pasilenkęs kažką jai sakė — Laura? Ar girdi mane? — ir tada jį 
užliejo toks kvailas palengvėjimas, kad vos nepradėjo linkti kojos. Jis pribėgo ir 
išgirdo, kaip vadybininkas klausia, ar yra kas nors, kas galėtų parvežti ją namo... 


jis ir pasisiūlė net nedvejodamas. 


— Laura? — tarstelėjo Danielis koja uždarydamas duris. — Aš tuoj tave 
paleisiu, — įspėjo jis, klibikščiuodamas sofos link. 

Mergina pasviro į priekį ir kniubdama vos neatsitrenkė į kavos stalelį. 
Danieliui pavyko ją sučiupti ir atremti į pagalvėles. Jį pylė prakaitas. Kažką 
murmėdama mergina buvo bepradedanti atsigauti. Nejaukiai jausdamasis ir 
neišmanydamas, ką toliau daryti, jis paplekšnojo jai per ranką. Paskui apsi- 
žvalgė po mažytį butuką. Čia buvo nedaug daiktų, bet nepriekaištingai švaru. Ji 
vėl kažką sumurmėjo... jis nesuprato. Minutėlei mergina atsimerkė, įsmeigė į jį 


akis, paskui vėl užsimerkė. Išgirdęs lygų jos kvėpavimą Danielis suprato, kad ji 

vėl užmigo. Bus geriau, jei nuneš į miegamąjį. Danielis atsistojo ir pusiau nu- 
nešė, pusiau nutempė Lurą pro duris. 

Miegamajame beveik nebuvo kur apsisukti. Ji iškart krito ant lovos, ap- 
sivertė ant pilvo ir užmigo. Danielis kiek luktelėjo, paskui pasilenkęs nuavė jai 
batus. Pagalvojo, gal vertėtų numauti kelnes, bet susilaikė. Būtų jau per daug... 
atrodytų per daug įkyrus. Jis nuėjo į vonią, paėmė ant kriauklės krašto tvarkin- 
gai pakabintą rankšluostuką, jį sudrėkino ir grįžo atgal. Pamėgino labai švelniai 
nušluostyti jai nuo veido suodžius ir purvą. Ji nenubudo. Jis apklostė ją ant- 
klode, įjungė naktinę lempelę — toji lempelė buvo vienintelis estetiškas daiktas 
visame bute — ir išėjo iš kambario beveik visai uždarydamas duris. 

Jis vėl apsidairė. Danielis dar nebuvo matęs kukliau gyvenančio žmogaus. 
Televizorius, palei sieną tvarkingai išrikiuotos kelios knygos, jokių paveikslų, 
jokių plakatų... nieko. Sofa, stiklinis kavos stalelis... ir viskas. Butas beveik tuš- 
čias. Jis priėjo prie šaldytuvo ir atidarė dureles: pieno pinta, dėžutėje šeši kiau- 
šiniai, juodos duonos kepaliukas ir braškių, vis dar aptrauktų plėvele, pintinėlė, 
Danielis tyliai uždarė šaldytuvo dureles. Visi virtuvės baldai buvo švarūs, ant 
žvilgančio stalviršio nesimatė nė vieno piršto atspaudo. Jis pravėrė spintelės du- 
reles — javainių dėžutė su tvarkingai vidun įlenktais kartoniniais atvartais, kaip 
nurodyta apraše, cukraus pakelis ir didelis ryžių maišelis. Staiga Danielis pa- 
juto aštrų skausmą krūtinėje, kažkur virš šonkaulių. Jis pagalvojo apie savo butą 
— apie milžinišką televizorių, garso aparatūrą, garso kolonėles, apie sumaniai 
lubose paslėptus Bose garsiakalbius, apie virtuvę su tūkstančiu ir vienu aparatu, 
apie įvairiausią įrangą, prie kurios jis nebuvo prisilietęs, ką jau kalbėti apie nau- 
dojimąsi, apie miegamąjį su karališko dydžio lova ir nuo lubų kabančiu televi- 
zoriumi. Skausmas krūtinėje vis stiprėjo. Jis taip žavėjosi kilniu šios merginos 
buto kuklumu, kad jam net skaudėjo. Atidarė stalčių: ant tvarkingai sulankstyto 
popierinio rankšluosčio tebuvo vienintelis peilis, šakutė ir šaukštas. Išsigando, 
netikėtai pajutęs kamuolį gerklėje, ir greitai uždarė stalčių. Danielis priėjo prie 
sofos, nusispyrė batus, pasidėjo po galva vienintelę pagalvėlę ir atsigulė. Prieš 
užmigdamas prisiminė tik minkštus, sunkius jos plaukus, kuriuos juto ant savo 
rankų nešdamas ją nepatogiai susmukusią ir guldydamas miegoti. 


Kitą rytą Laura nubudo plyštančia galva ir minutėlei buvo pamiršusi, 
kas nutiko praėjusią naktį. Ji gulėjo lovoje svarstydama, kodėl vis dar nenusi- 
vilkusi drabužių... ir tada prisiminė. Užsimerkdama ji sudejavo. Klubas. Šūviai. 
Gaisras. „Žydrasis kambarys“... ji atsiminė tik dūmuose skendintį klubą. Ją py- 
kino. Laura atsisėdo lovoje, susiraukė dar stipriau suskaudus galvai. Jaunuolis! 
Jis ją parvežė namo... Kur jis? Ji apsidairė po kambarį. Tikriausiai jis ir įnešė ją 

vidun; jos bateliai buvo tvarkingai padėti prie lovos... ranka palietė kaklą. Rakto, 
kurį dirbdama nešiojosi pasikabinusi ant grandinėlės, nebuvo — tikriausiai tuo 
raktu jis atrakino duris. Piniginė, lietpaltis... vis dar spintelėje darbe. Ji susirau- 
kė. Nekreipdama dėmesio į dunksintį skausmą smilkiniuose, išlipo iš lovos. Jai 
vis dar drebėjo kojos. Laura nusvirduliavo į vonią ir net aiktelėjo uždegusi švie- 
są — visas veidas buvo išmargintas ašarų ir purvo dryžiais; tikriausiai kažkas 
mėgino ją apiprausti. Ant nugaros sukritę plaukai atrodė kaip išdrikusi kupeta. 
Pakedenusi garbanas pajuto po visą nediduką vonios kambarį pasklidusį aitrų 
dūmų kvapą. Jai susuko pilvą. Laura prasiskalavo burną skalavimo skysčiu ir 
užgesino šviesą. 

Ji pravėrė kambario duris ir sustojo. Štai kur jis, prigulęs ant sofos ir už- 
migęs. Laura sumirksėjo. Ją nervino šis ant jos sofos pasidriekusio jaunuolio 
vaizdas. Pastovėjo kelias minutes nebūdama tikra, ką jai daryti. Ar turėtų jį pa- 
žadinti? Bet kaip? Taip gulėdamas jis atrodė neįtikėtinai ramus — viena ranka 
apglėbęs vienintelę pagalvėlę, ilgas džinsais aptemptas kojas užmetęs ant krėslo 
ranktūrio. Ji dvejojo. Klube manė, kad jis tik vienas tų turtingų kvailų studen- 
čiokų, dažnai besilankančių tokiose vietose; padavėjos juos vadino specialiu 
žodžiu... Laura suraukė kaktą — taip, „lindinėtojai“. Pirmą kartą išgirdusi šį 
žodį ji nusijuokė, o paskui kažkas paaiškino, ką jis reiškia. Kaip tik taip apie jį ir 
kvailus jo draugus ji ir galvojo. Jie — lindinėtojai. Tačiau prisiminė, kad jis su ja 
kalbėjo gražiai... o praėjusią naktį buvo jai toks geras ir taip padėjo. Jis net nu- 
šluostė jai veidą; Laura neprisiminė, kada kas paskutinį kartą ją prausė. Ir tada 
jis krustelėjo, kažką sumurmėjo ir lėtai atsimerkė. 

— Labas, — atsargiai pratarė gailėdamasis, kad prieš užmiegant jam ne- 
šovė mintis užsikloti švarku. Jis jautėsi nepatogiai dėl rytinės erekcijos — Laura 
čia niekuo dėta, viskas nutiko automatiškai, jam nubundant — ir dėl to, kad iš 
burnos trenkė mėšlu. 

— Labas, — taip pat atsargiai atsakė ji susinėrusi rankas. 

— Aš... nenorėjau palikti tavęs vienos, — pasakė mėgindamas kiek įma- 
noma „kukliau“ apsiversti ant šono. 

— Aš... ee... d... dėkoju, kad parvežei mane namo, — neprarasdama bud- 
rumo kalbėjo Laura, vis dar stipriai sunėrusi rankas. — Aš... nelabai ką prisi- 
menu... neprisimenu, kas atsitiko. 

— Gal ir gerai, — atsakė jis keistai sutrikęs. — E, gal galiu minutėlę pa- 
sinaudoti vonios kambariu? 

— Taip, žinoma. Jis štai ten. Nors tikriausiai jau žinai, kur vonia, — kone 
apmaudžiai pridūrė Laura. 

— Taip, žinau. Ačiū. 

Jis atsistojo ir nėrė pro duris. 


193 


Kai tik vaikinas dingo vonioje, Laura nuskubėjo į virtuvę ir pravėrė spin- 
telę. Paėmė aspirino pakelį ir užsigerdama stikline vandens prarijo dvi tabletes; 
ji stabtelėjo virtuvėje suraukusi kaktą. Ko galėtų jam pasiūlyti? Kavos... gal net 
kokį skrebutį?.. Laura atidarė šaldytuvą. Jame menkai ko tebuvo, bet gal jai iš- 
kepti plaktos kiaušinienės ir paskrudinti skrebučių? Juk negali imti ir išprašyti 
— tik ne po to, kai parvežė ją namo ir buvo jai toks geras. Ji išgirdo tualete lei- 
džiamą vandenį ir atsukamo čiaupo garsą. Po kelių sekundžių jis įėjo pro duris. 

— Aš nusprendžiau, — pradėjo perbraukdamas ranka per plaukus, — nu- 
sivesti tave pusryčių. Jeigu, žinoma, pakankamai gerai jautiesi. 

Laura nustebusi pažvelgė į jį. 

— Ne... ne, neturėtum... — automatiškai atsakė ji. 

— Bet norėčiau, — pasakė jis tvirtai. 

— Bet... aš... — nuleidusi akis ji apžiūrėjo save. — Man reikia nusiprausti 
po dušu, išsitrinkti galvą ir... 

— Nėra kur skubėti. Turiu begalę laiko. Nebent kur nors turi eiti? 

Ji lėtai papurtė galvą. 

— Ne... dirbu ne visą savaitę. Nors... nežinau, manyčiau, kiek vėliau turė- 
siu eiti. Į klubą. 

— Galėčiau tave nuvežti, — iškart pasiūlė jis. — O gal galėtume jiems 
paskambinti? 

— Neturiu telefono. 

— Aa, — nustebo jis. 

— Aš... nemanau, kad būtų verta, — pasakė Laura pajutusi, kaip ima kais- 
ti skruostai. Ji atsikrenkštė. — Na, gal jau eisiu praustis, — tarstelėjo pasukusi 
miegamojo link. 

— Žinoma. Aš čia palauksiu, gerai? 

Danielis vėl atsisėdo ant sofos. Laura linktelėjo ir nuėjo. Ji uždarė vonios 
kambario duris ir į jas atsirėmė. Pusryčių? Jis nori ją nusivesti pusryčių? Ir ką 
gi ji apsivilks? Ji išpūtė skruostus. Kad ir kaip Laura jautėsi dėkinga žmogui, 
parvežusiam ją namo, labai norėjo, kad tai būtų kas nors kitas, o ne jis. Ji ne- 
norėjo jaustis jam skolinga — niekam nenorėjo jaustis skolinga. Ji nenorėjo 
trinktis galvos, vilktis švariais drabužiais ir eiti iš namų tik tam, kad pasikalbėtų 
su žmogumi, kuris, nepaisant akivaizdžiai labai geros materialinės padėties, at- 
rodo beveik toks pat vienišas kaip ir ji. Svarbiausia, jai nepatiko tie prakeikti 
drugeliai, pradėdavę plazdėti pilve kiekvieną kartą jam prakalbus. 


— Štai... paragauk, — Danielis pasmeigė klevų sirupu varvančio sklin- 
džio kąsnį ir per stalą ištiesė Laurai. Ji kiek padvejojusi paėmė; Laura šiek tiek 

drovėdamasi įsikišo šakutę į burną, o paskui turėjo prisidengti lūpas ranka, kad 
sustabdytų smakru varvančią sirupo srovelę. Ji labai norėjo, kad jis liautųsi į ją 
spoksojęs. — Baisiai skanu, ką? — linksmai pratarė jis. 

Mergina nenoromis linktelėjo, smiliumi skubiai braukdama nuo smakro 
sirupo pėdsakus. Ji juto jo žvilgsnį, sekantį net menkiausią smiliaus krustelėji- 
mą. Laura dar labiau susidrovėjo. 

— Niekada nesi čia buvusi? — paklausė smeigdamas sklindį. Laura ne- 
drąsiai papurtė galvą. Ją neramino toks linksmai bičiuliškas jo elgesys. Juk aš 
tik kokteilių baro padavėja, norėjo sušukti Laura. Thu tikrai nebūtina pirkti man 
pusryčių ir jau tikrai neprivalu būti su manimi draugiškam. — Jis truputį ne pa- 
keliui, — tęsė Danielis smeigdamas braškę ir mesdamas ją į burną taip, kad 
Laurai nukaito skruostai. 

— Gal tau ir ne pakeliui, — atsakė Laura griežčiau nei ketino. — Aš 
gyvenu netoliese. 

...1r vis tas nelemtas jo linksmumas, jo šypsena, tamsiai rudų akių žvilgs- 
nis, nenupuolantis jai nuo veido. Laura jautėsi jam dėkinga už tai, kad parvežė 
namo, ji ne kartą jam tai sakė; kodėl jis negalėtų visko taip ir baigti, kodėl 
negalėtų palikti jos ramybėje? Jai nereikia jo draugystės, jai tikrai nereikia jo 
gailesčio. 

— Visai teisingai, — pasakė jis nusileisdamas Laurai. Tai ją dar labiau su- 
nervino. Kurį laiką jie nejaukiai tylėjo. — Tai... kiek laiko tu ten dirbai? — pa- 
klausė jis, tuo pačiu metu pamodamas padavėjai ir prašydamas dar dviejų 
puodelių kavos. Laura žiojosi sakyti nebenorinti kavos, /abai tau ačiū, bet jis jau 
buvo parengęs kitą klausimą: — Iu prancūzė, tiesa? — paklausė Danielis ranka 
parėmęs smakrą ir berdamas į puodelį cukrų. — Galima nuspėti iš akcento ir, 
aišku, iš vardo. Laura Sen Lazar. Pamačiau... pamačiau vardą, užrašytą ant sąs- 
kaitos tavo darbe. Gražus vardas. Išskirtinis. 

Laura tylėjo. Dar neatėjo pietų metas, o diena jau dabar atrodė nereali. 
Praėjusią naktį ji buvo išgelbėta iš degančio pastato; nepažįstamasis parvežė ją 
namo, paguldė, nuprausė veidą. O dabar ji sėdi kavinukėje ir kalbasi su kažko- 
kiu turtuoliu studentu, su kuriuo šiaip jau niekada nebūtų susitikusi... ir dar jis 
sako jai, kad jos vardas išskirtinis? Ji papurtė galvą mėgindama geriau susivokti. 
Jai gresia tikras užtemimas. 

Laura matė, kad jis jautrus. Danielis iškart pastebėjo pasikeitusią jos nuo- 
taiką ir paskubėjo atsikratyti priverstinio linksmumo, nors anksčiau manė, kad 
džiugus jo nusiteikimas bus tinkamiausias. Jis jos paklausė kelių klausimų apie 
darbą „Žydrajame kambaryje“ ir meistriškai išsklaidė akimirką ją užplūdusią 
pakilesnę nuotaiką panardindamas į liūdesį... tiesą sakant, po penkiolikos mi- 
nučių jam pavyko išspausti šypseną. 

Tik mažumėlę gailėdamasi Laura po pusvalandžio atsistojo sakydama, 
kad jai iš tiesų reikia eiti. Ji stebėjo, kaip jis mandagiai davė ženklą padavėjai 
prašydamas sąskaitos, matė, kaip žybtelėjo auksinė banko kortelė, girdėjo, kaip 
maloniai padavėja ištarė „dėkoju“ — tai reiškė didelius arbatpinigius. Taip, su 
juo malonu šnekučiuotis, jis dosnus, puikios išvaizdos, linksmas ir visa kita. Gal 
jis toks ir yra esant įprastoms aplinkybėms, tačiau — tasai „tačiau“ išties reikš- 
mingas — jos situacija 2ė7a įprasta. Ji — padavėja, neturinti nieko, išskyrus kelis 
šimtus dolerių stalčiuje, esančiame bute, kuriame nėra net telefono; ji tik labai 
miglotai nujaučia, ką gali suteikti ateitis, dar svarbiau — ji supranta, kad toji 
ateitis priklauso nuo jos pačios. O tam prieš ją sėdinčiam jaunuoliui viskas jau 
suplanuota. Iš tų kelių jo papasakotų faktų ji apytiksliai įsivaizdavo jo gyveni- 
mą. Iurtas, saugumas, galimybės rinktis... viskas pakišta po nosimi. Jam tereikia 
pasirinkti. Jai — viskas kitaip. Ir vis dėlto kažkodėl jis jai patiko. Tikrai patiko. 


Danielis. Ji net nežino jo pavardės. 


Gaisro naktį „Žydrajame kambaryje“ žuvo du žmonės — vieną jų nušovė: 
paniką sukėlęs vyras. Laura, Donas, Šelė ir dar pora padavėjų stovėjo tarpdu- 
ryje dairydamiesi po gaisravietę. Donas uždėjo ranką jai ant peties ir papurtė 
galvą. 

— Šeši mėnesiai, — prislėgtas pratarė jis. — Taip sako draudikai. Man 
išties labai gaila, mergaitės. Greičiau nebus. Galiu jums duoti šiek tiek, kad 
pakaktų iki mėnesio pabaigos, bet, deja, ne daugiau. Va taip. Nenuolatiniai 
darbuotojai, štai kur bėda. Manau, jums teks susirasti kitus darbus. Varge, tikrai 
atsiprašau. 

— Viskas gerai, — išgirdo savo balsą Laura, nors tikrai taip nemanė. — 
Ką nors susirasime. Mėnesio gale užbėgsiu, pažiūrėsiu, kaip jums sekasi. Kai tik 
vėl būsite pasirengę dirbti, praneškite. 

Laura karčiai nusivylė. Jai patiko Donas, jai patiko dirbti „Žydrajame 
kambaryje“. Po kelių mėnesių darbo ji pajuto, kad visi darbuojasi — šauni ko- 
manda. Mintis, jog reikės ieškotis kito darbo, buvo per daug slegianti, kad no- 
rėtų apie tai mąstyti. Tačiau taip jau yra; jie visi — arba nelegalai, arba dirbantys 
už grynuosius vokeliuose. Tokiems kaip jie nepriklauso jokios kompensacijos ar 
socialinės išmokos. 

— Ačiū, brangioji, — staiga virptelėjusiu balsu pratarė Donas. — Labai 
miela girdėti. Juk žinai, kad tavimi pasirūpinsiu, — jis vėl spustelėjo Laurai 
petį. 

Po kelių dienų Laura žingsniavo Grinvju gatve, abiejose rankose nešdama 
po krepšelį su maisto produktais, svarstydama, kaip susirasti kitą darbą, kai ki- 
toje kelio pusėje jai ėmė signalizuoti juodo sportinio automobilio vairuotojas. 
Sutrikusi ji apsidairė. Ar kažką ne taip padarė? Jai prireikė kelių minučių susi- 
vokti, kad automobilyje sėdintis jaunuolis moja jai. Ji pažvelgė atidžiau, ir tada 
drugeliai pilve galingai mostelėjo sparnais. Tai Danielis. 

— Labas! — Jis atidarė dureles ir iššoko. — Jau ketinau pasiduoti ir va- 
žiuoti namo! 

— Labas, — sumikčiojo Laura. — K... ką čia veiki? 

— Atvažiavau tavęs aplankyti, savaime suprantama. Daugiau nieko šioje 
gatvėje nepažįstu. Kaip laikaisi? 

— Gerai. Aš... aš tik buvau apsipirkti. 

— Matau. Leisk, padėsiu. — Nekreipdamas dėmesio į merginos protestą 
paėmė iš jos krepšius. — Pietums? — Jis dirstelėjo į krepšių vidų. — O aš vy- 
liausi, kad galėsiu tave nusivesti. 

— P... pietauti? 

— Taip. Jau pusryčiavome. Vadinasi, dabar reikia papietauti, tiesa? O 
paskui... na, jeigu, žinoma, panorėsi... na, gal tu... — jis mikčiojo rinkdamas 
žodžius, tarsi neišmanytų, kaip baigti sakinį. Laura išpūtė akis. — Na, žinai... 
paskui būna vakarienė. Na, po pietų. Klausyk, gal norėtum nueiti su manimi 
papietauti? — galiausiai pasakė neramiai perbraukdamas delnu per plaukus. 

Laura žiūrėjo į jį nustebusi. Jo nervingumas išties trikdė. Ar jis tikrai kvie- 
čia ją į pasimatymą? 

— Man... išties patiktų, — ramiai atsakė stebėdama, kaip Danielio veidą 
nušviečia atsipūtusio žmogaus šypsena. — Bet... šitaip pasirengusiai? — ji mos- 
telėjo į savo džinsus ir palaikį mėlyną megztuką. 

— Puikiai atrodai, — skubiai patikino ją Danielis. — Puikiai atrodytum 
ir su ašutine. 

— Aa? | 

— Čia toks posakis. Nežinau, kaip pasakyti prancūziškai. Ne, luktelėk 
minutėlę... aišku, žinau. Vous ėfes be/le. Trės belle. 

Laura pajuto kaistančius skruostus. 

— Tu mane erzini, — galiausiai pralemeno ji. 

— Galiu tave patikinti, kad ne, — Danielio balsas buvo stebėtinai rimtas. 

Ji pažvelgė į jaunuolį. Šis žiūrėjo tiesiai jai į akis. Laura nusigręžė sunkiai 


tramdydama šypsnį. Jis jai patiko. O, taip. Jis jai tikrai patiko. 

Baigiantis balandžiui Lauros santaupos beveik visai išseko — ir kaltinti ji 
galėjo tik save. Tiesiog kitaip negalėjo. Ji nesusirado darbo, nes buvo užsiėmusi 
kitais reikalais — Aai kuo kitu. Taip jau nutiko, kad į jos gyvenimą žaviai įsi- 
suko Danielis, ir ji iš lėto ir užtikrintai klimpo vis giliau. Tai reiškė, kad dabar 
jai buvo svarbu, kuo apsivilkti, kaip susišukuoti plaukus, kiek kartų jis ją kur 
nors nusiveda ir už ją sumoka. Ji niekaip negalėjo nusileisti laiptais ir išeiti iš 
savo būstelio su tais pačiais džinsais ir megztuku, su kuriuo jis ją pamatė pirmą 
dieną — bet juk ir paprastus baltus marškinėlius galima dėvėti įvairiai. Laura 
vaikščiojo po pigiausias jai žinomas parduotuves pasitelkusi visą vaizduotę, kad 
kiekvienas užsivilktas drabužis atrodytų ypatingai, tarsi naujas. Danielis net 
nenorėjo girdėti jos siūlymų susimokėti už vakarienę — juk pinigai net ne jo, 
juokdamasis kalbėjo jis, o tėvo. Tačiau tai negelbėjo. Laura buvo taip įpratusi 
rūpintis savimi, jog jautėsi keistai, o kartais ir labai nejaukiai, kai vaikinas ją 
pavėžėdavo savuoju mažuliuku sportiniu automobiliu, atidarydavo duris, ap- 
mokėdavo padavėjos atneštą sąskaitą jai nė nespėjus dirstelėti. 

Danielis beveik kiekvieną vakarą ją kur nors vesdavosi. Jie eidavo vakarie- 
niauti, lankydavosi kino teatruose, kartą nuėjo pažaisti kėgliais, ir tada Laura 
juos abu nustebino nugalėjusi. Jis vesdavosi ją į teatrą, laikydavo už rankos, 
kartą nusivedė ir į operą, kur ji praverkė visą antrą veiksmą. Jis vežiojo Laurą 
po Čikagą vėlai vakare, nuleidęs automobilio stogą, rodydamas miesto, besi- 
vadinančio pasaulio architektūros sostine, pastatus. Kartą, kai jie sustojo prie 
Lauros namų, Danielis prasitarė norėjęs studijuoti architektūrą. 

— Kodėl nestudijavai? — nustebusi paklausė Laura. Juk Danielis galėjo 
tapti kuo panorėjęs. 

— Mano tėvas nemanė, kad būtų praktiška tokiam reikalui leisti jo pini- 
gus, — atsakė jis. 

Megina pažvelgė į jį blausioje automobilio šviesoje. Jo lūpos buvo sudėtos 
taip, kaip ji dar niekada nebuvo mačiusi, o žodžiai nuskambėjo piktai. 

— Ar svarbu, ką jis mano? — po minutėlės paklausė ji. 

Danielis atsiduso sukiodamas tarp pirštų automobilio raktelį. 

— Deja, taip, svarbu, — jis atsigręžė liūdnai šypsodamasis. — Išaugau su- 
dėtingoje šeimoje, Laura. Kartais, nors man ir gėda tai pripažinti, aš nekenčiu 
savo tėvo. 


Laura tylėjo. 

— O aš savo tėvo niekada nemačiau, — galiausiai pasakė ji. — Jis dingo 
man dar negimus. 

Danielis pažvelgė į ją. 

— Beveik tiek ir težinau apie tavo gyvenimą, — lėtai pratarė jis. — 
Niekada nieko nepasakoji. Vis noriu tavęs paklausti... bet... nežinau... nenoriu 
per daug smalsauti. 

Mergina nudūrė akis ir ėmė apžiūrinėti savo rankas. Ji nežinojo, ką at- 
sakyti. 

— Nėra daug ko pasakoti, — galiausiai pratarė giliai atsidusdama. 

— Bet juk tikriausiai turi, na, net nežinau... kažkur gyvena tavo motina? 
Broliai ir seserys? Kaip gyvenai prieš atvykdama čia? Niekada nieko nepasakojai. 

Laura nurijo įstrigusį gumulą. Nuo tokių klausimų jos akys pritvinko aša- 
rų. Ji atsigręžė į Danielį. 

— Manau... geriau jau eisiu, — sušnabždėjo darydama automobilio du- 
reles. 

— Laura! Ar pasakiau ką ne taip?.. 

Danielis taip pat atsidarė dureles. Ji nusigręžė, nes skruostais plūdo ašaros. 
Laura papurtė galvą neįstengdama aiškiai kalbėti. 

— Ne... prašau. Tiesiog... man reikia eiti... 

Ji beveik bėgte užbėgo laipteliais, įkišo į skylutę raktą ir atidarė duris. 
Uždarydama duris pamatė sutrikusį jo veidą. Laura užlėkė laiptais. Susmukusi 
ant grindų prie sofos užsiėmė delnais burną bijodama besiveržiančių garsų. Ji 
įsileido Danielį į širdį ir dabar turi už tai sumokėti. 


Ją pažadino beldimas į duris. Ji pašoko sunkiai orientuodamasi. Laura 
gulėjo ant grindų, prie skruostų buvo prilipusios plaukų sruogos. Ar ilgai 
ji čia gulėjo? Laura pažvelgė į laikroduką — beveik antra valanda nakties. 
Besidaužančia širdimi vargais negalais atsistojo. Kambaryje buvo tamsu kaip 
duobėje. Vėl pasibeldė. 

— Laura? 

Ji stovėjo kaip įbesta. Tai Danielis. Ar jis ten taip ir stovėjo šitiek laiko? 
Laura krenkštelėjo. 

— Laura? Įleisk mane, prašau. 

Mergina nubraukė nuo veido plaukus, perbraukė delnu per skruostus ir 
atsklendė skląstį. 

Danielis stovėjo tarpduryje, o jo veide atsispindėjo toks švelnus susi- 
rūpinimas, kad Laura neišmanė, ką ir sakyti. Ryškioje koridoriaus šviesoje ji 
žvelgė į vaikiną. Įdėmiai žvelgė. Stori, trumpi tamsiai rudi plaukai, garbanomis 

krintantys nuo viršugalvio, kur jie buvo šiek tiek ilgesni, švelnios tamsiai rudos 
akys — jų kampučiuose jau žymūs plonyčių raukšlelių voratinkliai, ilga nosis 
su grakščiais šnervių išlinkimais ir buku galiuku, burna... plona viršutinė lūpa 
beveik visai pranykdavo jam šypsantis, o apatinė stebėtinai putli, dantys — ly- 
gūs ir balti, kampuoti skruostikauliai su šerelių šešėliu dabar lyg ir tamsesni... 
jis atrodė taip, tarsi būtų neišsimiegojęs. Laura suvokė, kad anksčiau niekada 
nebuvo į jį pažvelgusi atidžiau. Gal bijojo? Bijojo pažvelgti, kad neprarastų. Ji 
žengė žingsnį atgal. 

— Atleisk, — tarė jis bejėgiškai skėstelėdamas rankomis. — Negalėjau 
išvažiuoti. Kelias valandas pralaukiau kieme. Tiesiog... turėjau užeiti, — jis atsi- 
rėmė į durų staktą. — Pažadinau tave, taip? — paklausė jis. 

— Nieko baisaus, — ramiai atsakė Laura mostelėdama jam užeiti. 

Ji apsigręžė norėdama nuvesti jį prie sofos, tačiau Danielis ištiesė ranką ir 
palietė jos petį. Ji giliai įkvėpė ir labai lėtai atsisuko. Vaikino veidas buvo vos už 
kelių colių nuo jos; skruostais ji juto švelnų jo alsavimą. Tarsi sulėtintame kine 
toliau viskas lengvai supuolė į savo vietas. Žingsnis į priekį, ant peties — Danielio 
ranka, švelnus, bet tvirtas stumtelėjimas arčiau jo. Laura pajuto, kaip tiesiasi jos 
rankos ir apkabina jo kaklą. Plaukai ant sprando tokie švelnūs, kaip šilkas... pirš- 
tai paniro į plaukus ir prisitraukė jį arčiau. Lūpos... viliojantis prisilietimas; vėl 
nutolo, vėl priartėjo, tarsi kažko ieško... paskui — drėgna, šilta jo burnos ir lie- 
žuvio nuostaba... Ji juto, kaip Danielio rankos kyla nugara, panyra į jos plaukus... 
kaip netikėtai malonu išgirsti jo dejonę įsikniaubus į jos garbanas, laikant purius 
sruogų debesis rankose, tarsi šio pojūčio jam niekada nebūtų gana... 

Laurai nebuvo drovu ar nejauku apsisukti ir nusivesti jį į miegamąjį. 
Atrodė, kad visiškai pakanka to svilinančio jausmo pilve ir kirkšnyse. Ji pajuto 
juos apgaubusio čiužinio švelnumą ir garsiai sudejavo, kai jo ranka praskleidė 
marškinėlius ir greitai rado kelią įkaitusio pilvo link... aukščiau, dar aukščiau, 
dar aukščiau... Jo pirštai tarsi klausinėjo — čia? Čia? Ten? Ranka klaidžiojo jos 
krūtų gūburiais — iš pradžių aplink vieną, paskui aplink kitą; jos rankos atsa- 
kydamos slydo plokščiu, lygiu, stangriu, virpančiu jo pilvu. Taip. Ten. Ji išsilenkė 
prisispaudusi prie jo, pajutusi gerai pažįstamą, tačiau seniai pamirštą saldybę, 
kai jis sudrebėjo pasiekęs ekstazę, kai įsikniaubė veidu į jos peties karštį. „Laura, 
— girdėjo jį šnabždant jos vardą. — Laura.“ Nei klausimas, nei atsakymas. 
Danielio lūpos slydo jos oda. Laura. Jo ranka užmesta jai ant pilvo, tarsi jis būtų 
negyvas, tarsi tik jėga būtų galima jį nuo jos atplėšti. 


Tarsi šelmiškai apsikeitus vaidmenimis, kaip tik Danielis gulėjo nemiego- 
damas, jau senokai besiklausydamas vienodo Lauros alsavimo, bylojančio, kad ji 

miega. Jam labai norėjosi rūkyti, bet negalėjo pakęsti minties, kad reikės krus- 
telėti ir atsiplėšti nuo šalia miegančios moters kaitros. Jis pastebėjo, kad Lauros 
visu ūgiu, mėgaudamasis galimybe paprasčiausiai gulėti ir kvėpuoti jam jau pa- 
žįstamu jos plaukų ir odos aromatu. Laura. Jis dar niekada niekam to nejautė. 
Niekada. Dar negalėjo pasakyti, ką jautė. Meilę? Užuojautą? Susižavėjimą? Jis 
niekada nebuvo sutikęs tokio žmogaus kaip ji. 

Galiausiai atsiplėšė nuo Lauros ir išlipo iš lovos. Cigaretė. Mirtinai reikėjo 
cigaretės. Pagrabaliojo ant grindų ieškodamas džinsų. Susiradęs juos išsinešė 
uždarydamas miegamojo duris. Marškiniai taip pat gulėjo ant grindų; cigaretės 
buvo kišenėje. Danielis išsitraukė vieną, susirado žiebtuvėlį ir atidarė į balkoną 
vedusias duris. Naktis buvo vėsi. Baigėsi balandis, tačiau vis dar laikėsi lengvas 
šaltukas. Jis uždarė balkono duris ir nužvelgė siaurą kiemelį. Beveik penkta 
valanda. Miestas bunda. Alėjoje buvo tarpas, pro kurį matėsi aukščiau iškelto 
greitkelio atkarpa. Tyliai skriejo automobiliai, paskui save palikdami baltų ir 
raudonų švieselių juostas. Tolumoje dunksojo žiburiais nusėti miesto centro 
dangoraižiai. Staiga jį užplūdo nekantra, begalinis noras išeiti, važiuoti kur nors 
su Laura, kad plaukuose ji pajustų vėją, kad ištrūktų iš kasdienybės girnų. Į 
Niujorką? Jis ją galėtų nusivežti į Niujorką. Niujorkas pavasarį. Naktinis klubas, 
kuriame ji dirba, bus uždarytas mažiausiai kelis mėnesius, o Manhatane yra 
tuščias jo tėvo butas. Jai tai patiks. Kaip kad jam ji patinka. Jis pastovėjo kelias 
sekundes uždėjęs ranką ant durų rankenos. Jis įsimylėjo. Ir tai suvokė gana ne- 
tikėtai. 

Amelina tvarkingai įvairavo automobilį į egzaminuotojo nurodytą tarpą ir 
išjungė variklį. Ji lūkuriavo sėdėdama šalia instruktoriaus, susinėrusi ant kelių 
rankas, nedrįsdama dirstelėti į balų kortelę, kurioje jis kažką žymėjosi. Po kelių 
minučių atsisuko į ją patenkintas, nežymiai šypsodamasis. 

— Na, ponia Bleik, manyčiau, viskas. Išlaikėte. 

Amelina spoksojo į jį beveik praradusi žadą. 

— Tikrai? — tarstelėjo vos atgaudama kvapą. 

— Taip. 

Jis buvo anglas, nelinkęs į entuziazmo protrūkius. 

— Norite pasakyti, kad dabar galėsiu vairuoti pati viena? 

— Taip, ponia Bleik. Galėsite. 


— O, ačiū. Labai labai jums ačiū. 

Amelina buvo bepravirkstanti. Ji išlaikė vairavimo egzaminą! Ji gali vai- 
ruoti automobilį! Šis mėnuo jai labai geras. Ji išlaikė baigiamąjį anglų kalbos 
egzaminą ir dabar kalbėjo beveik visai sklandžiai. Ji galėjo klausytis per te- 
leviziją transliuojamų žinių, klausytis radijo, padoriai šnekučiuotis su Viva... 
kartkartėmis ji net su Jeinu kalbėdavosi angliškai, nes norėjo patirti malonumą 
klausydamasi savo pačios kalbos. O dabar išlaikė ir vairavimo egzaminą. Ji vos 
įstengė patikėti gyvenimo pokyčiais. Haityje ją mokė ponia, paskui daugybė 
Laurai nusamdytų mokytojų, padedančių jai ruošti pamokas grįžus iš mokyk- 
los. Amelinai patikdavo skaityti ir klausytis mokytojų pasakojimų, bet iš tikrųjų 
ji turėjo mažai progų ko nors išmokti. Ji niekada nesėdėjo klasėje, niekada ne- 
sivaržė su kitais mokiniais, niekada nebuvo patyrusi malonumo klasėje pakelti 
ranką ir pateikti teisingą atsakymą. Visa tai kaip malonų netikėtumą ji išgyve- 
no besimokydama Tęstinių studijų koledže Vusteryje, lankydama anglų kalbos 
pamokas.-O dabar, kai jau moka vairuoti, galės lankyti ir kitas tame koledže 
skaitomas paskaitas, kurios jai patiko. Viešasis maitinimas. Viešbučių vadyba. 
Mašinraštis. Net siuvimas. Jeinas jai buvo pažadėjęs nedidelį automobiliuką, 
jei išlaikytų egzaminą. Staiga ji išvydo prieš akis atsiveriantį visą pasaulį — ir 
keisčiausia, kad labiausiai ją skatino Viva, o ne Jeinas. 

Nuvairavusi automobilį į mokyklą ir įlipusi į autobusą, ketindama užva- 
žiuoti į kalną, Amelina suvokė, kad ši mintis ją ištiko tarsi šokas. Taip, išties, 
kaip tik Viva viską užkūrė. Amelina prisiminė, kad iš pradžių ta moteris jai 
nepatiko. Tačiau per pusantrų metų, nugyventų šiame mažame vakarų Anglijos 
miestelyje, ne ji, o Viva po truputį mėgino pelnyti jos bičiulystę, nors, tiesą sa- 
kant, Amelina nenutuokė kodėl. Viva buvo tarsi vyresnė ir išmintingesnė sesuo 
— draugystė su ja nebuvo panaši į bičiulystę su Laura, tačiau vis tiek miela. Kai 
kurių dalykų jai niekada nepasakotų — ji apskritai labai mažai ką tebuvo pasa- 
kojusi apie savo gyvenimą prieš pažintį su Jeinu, nors jai išties buvo gera su kuo 
nors pasikalbėti apie Laurą. Tai palengvino skausmą, kuris nenuslopo prabėgus 
beveik dvejiem metams po išsiskyrimo. Savaime suprantama, apie žai niekada 
jai nepasakojo. Apie ai niekam nepasakojo. Stačiokė šiurkštuolė Viva, kaip 
vėliau suprato Amelina, irgi nebuvo linkusi rodyti tikrų emocijų; tai ji išmokė 
Ameliną kai kurių praktinių kasdienių dalykų, padėjusių jai gyventi. Ji spaudė 
Jeiną, kad šis leistų jai lankyti automobilio vairavimo pamokas, kad atidarytų 
jos sąskaitą banke... net kad nusivestų Ameliną pas gydytoją ir parinktų tokį 
daikčiuką, garantuojantį, kad ji nepastos tol, kol pati to nenorės; tai Ameliną 
labai stebino ir trikdė. 

Ji išlipo iš autobuso ir kelis šimtus jardų iki namų ėjo pėsčia. Pravėrusi 
vartelius su pasididžiavimu nužvelgė daržą, nebepanašų į tą piktžolėtą lauką, 
kurį rado čia atvykusi. Dabar nedidelė pievelė buvo nupjauta (nors ir šiek 

tiek anksčiau nei reikėtų), pakraščiuose žydėjo gražios jos pasodintos gėlės. Ji 
augino rožes, azalijas, snapučius, net saulėgrąžas — viską, kas tik galėtų pra- 
skaidrinti nuobodžiausias ir pilkiausias Anglijos dienas. Amelina labai ilgėjosi 
saulės — net neįsivaizdavo, kad įmanoma taip ilgėtis. Galiausiai suprato, kad 
vasaris ir kovas — sunkiausi mėnesiai. Po drėgnų ir šaltų Kalėdų, Naujųjų metų 
ir ilgo sausio, kai, atrodo, saulė visai apleido pasaulį, reikėjo išgyventi dar du 
pilkus, dulksnotus mėnesius, kol pasirodė pirmieji tikri pavasario ženklai. Ji 
niekada nemanė, kad įmanoma taip ilgėtis skruostais juntamos kaitros. Tais 
metais Jeinas norėjo praleisti atostogas pietų Prancūzijoje — iš mokyklos laikų 
draugo, gyvenančio netoli Avinjono, ketino išsinuomoti seną vilą ir ten praleisti 
visą birželį ir liepą rašydamas. Jis bent jau tikėjosi rašyti. Amelina galės daryti 
ką tinkama; ten yra baseinas — beje, ar ji moka plaukti? Moteris droviai pa- 
purtė galvą. Mintis, kad du mėnesius ji praleis ten, kur šviečia saulė, buvo lyg 
narkotikai. Dabar gegužė. Reikės laukti vos tris savaites. 

Amelina atrakino duris. Iš virtuvės sklido sodrus troškinio kvapas. Ji at- 
rado dar vieną aistrą — valgio gaminimą; šią aistrą pajuto kaip tik dabar, kai 
valgio gaminimas nebebuvo jos darbas. Ji stebėjo, kaip Jeinui po truputį tenka 
atleisti diržą. Amelina mėgo ir kepti — kepdavo lengvučius, purius biskvitus, 
perteptus džemu, tamsius, sočius vokiškus šokoladinius pyragaičius, vaflio sto- 
rio sausainėlius, trapios tešlos plokštainius. Virtuvėje vis daugėjo kulinarinių 
knygų ir aparatų, kokių anksčiau ji nė nežinojo esant. 

Ji greitai dirstelėjo į orkaitę, patikino, ar viskas gerai verda, ar tinkama 
temperatūra, ir uždarė duris. Amelina pažvelgė į laikrodį. Pusė dvyliktos. 
Maždaug po pusvalandžio Viva pravers vartelius, ateis į namo gale įrengtą 
virtuvę. Ji išvirs kavos, atidarys dėžutę sausainių, kurių aną dieną prikepė, arba 
atpjaus gabalėlį kitą pyrago; tada jos sėdės oranžerijoje, kurią už virtuvės įrengė 
Jeinas, šnekučiuosis ir juoksis. Nei viena, nei kita nevalgė priešpiečių; Viva nuo- 
lat kontroliavo savo svorį — ar bent jau taip tvirtindavo, — o Amelina dieną 
retai kada išalkdavo. Atvykusi čia nepriaugo nė uncijos; ji tai žinojo, nes vis dar 
puikiai tiko tie keli drabužėliai, kuriuos atsivežė. 

— Sveika, vaje... kaip nuostabiai kvepia! — tarė pro duris įžengusi Viva, 
nutraukdama ne tokius jau ir malonius Amelinos mintijimus. — Dievuli, kokia 
diena... ir ji ką tik prasidėjo! 

Viva dribtelėjo ant mėgstamos kėdės. Amelina nusišypsojo — ką tik buvo 
patvirtinta nepajudinama kasdienė rutina. Ji užkaitė virdulį ir greitai sudėjo ant 


padėkliuko skanėstus. 


— Ar kada nors esi pagalvojusi, kad iš to galėtum pragyventi? — po kelių 


dienų jos paklausė Viva, kai ėmė trečią paplotėlį ir neva kritiškai jį apžiūrinėjo 

prieš perlauždama pusiau ir įsimesdama į burną. Ji užsimerkė, tarsi būtų pasie- 
kusi palaimingą būseną. — Be jokių abejonių, tai skaniausi paplotėliai, kokius 
tik man yra tekę ragauti. 

Amelina nusišypsojo; ji buvo pratusi prie tokios emocingos Vivos ma- 
nieros. Tačiau, jos nuostabai, visi entuziastingai linkčiodavo ragaudami ne tik 
paplotėlių, bet ir pyrago su citrinos žievelėmis, šveicariško vyniotinio, pertepto 
rožių žiedlapių džemu, ir jos mėgstamiausių migdolinių sausainėlių su avie- 
tėmis. 

— Tikrai, trūksta žodžių, — kalbėjo Suzana Viteiker, kuri gyveno priešais 
jų namą ir tapo dar viena gera drauge. Ji nužvelgė gražią porcelianinę lėkštę, 
prikrautą braškinių bokštelių — miniatiūrinių purių ir lengvų kaip oras bisk- 
vitinių pyragaičių, perteptų plakta grietinėle, pagardinta braškių gabaliukais ir 
šviežių mėtų lapeliais. — Tau tikrai reikėtų pamąstyti apie arbatinės ar nedide- 
lės kavinukės atidarymą. Pyragaičiai tiesiog nuostabūs. 

— Ūi, jūs tikrai labai maloni... — murmėjo Amelina jausdamasi kvailai 
patenkinta. Nors Jeinas valgydavo viską, kas tik būdavo pakišta jam po nosimi, 
neatrodė, kad jis manytų ją turint kokių nors ypatingų kulinarės talentų ar šiaip 
kokių išskirtinių gabumų. 

— Ne, ne... tikrai. Tikrai sakau. Miestelyje yra vienintelė niekam tikusi 
arbatinė pagrindinėje gatvėje, ir ta pati visada pilna mokinių. Ar gali Malverne 
įsivaizduoti padorią arbatinę su štai tokiais pyragaičiais? 

— Tau išties vertėtų apie tai pagalvoti, — pasakė Suzana. — Aš tau padė- 
čiau. Mirtinai nuobodu visą dieną sėdėti namuose. Galėčiau daryti bet ką, kad 
tik išeičiau iš namų, — ji mirktelėjo Vivai. 

Amelina droviai dirsčiojo tai į vieną, tai į kitą. 

— Na, galbūt. Gal vieną gražią dieną... 

— Ir aš visada taip sakydavau, — įspėjamu tonu pratarė Viva. — Tačiau 
toji graži diena niekada taip ir neišaušta. 

Abi moterys nusijuokė, ir neilgai trukus pokalbis ėmė suktis apie leng- 
viau prognozuojamus dalykus — apie vyrus ir vaikus; Suzana turėjo paauglį 
sūnų su ilgiausiu sąrašu emocinių problemų, kurių Amelina net neįstengė 
suprasti. Paauglystė? Haičio vaikai niekada nepatirdavo tokių traumuojamų 
dalykų, apie kokius kalba kaimynė. Ji klausėsi viena ausimi; moterų pokalbis 
kažką suvirpino jos viduje, nors dar nesuprato ką. Pirmą kartą nuo tada, kai 
atvyko į Angliją, joje nubudo kažkas, kas buvo panašu į tą dvasią, privertusią ją 
nueiti tris su puse mylios, kad gautų darbą. Valgio gaminimas... Ar kada nors esi 
pagalvojusi, kad iš to galėtum pragyventi? Tarsi visai nekaltas Vivos klausimas 


taip ir liko kyboti ore. 

Džonas atsilošė odinėje sofoje ir spoksojo į Danielį. 

— Tu juokauji, ką? Pasakyk, kad sumautai juokauji. 

— Ne, nejuokauju. Man... ji man tikrai patinka. 

— Vaikine... ji padavėja. 

— Na, ir kas? 

— Tai... viskas. Ji vargšė. Ji — imigrantė. Ji dar tikriausiai ir nelegalė, — jis 
ėmė juoktis. — Klausyk, net ir aš esu turėjęs juodukę. Pamanyk tik... Jeigu nori 
žinoti, visai tokia pati, kaip ir visos kitos. Bet, matau, tu nenori žinoti. Vis dėlto, 
— jis palinko į priekį kaisdamas nuo pradėtos gvildenti temos, — esmė, bičiuli, 
yra ta, kad tu nesi normalus vyriokas. 

— Ką čia kalbi? — Danielis netvėrė pykčiu. Jis labai norėjo, kad Džonas 
užsičiauptų. 

— Apie ką kalbu? Kalbu apie tavo pinigus, vaikine. Apie skambančiuo- 
sius. Kaip tu juos vadini? Bašliais? Taip, apie tai ir kalbu. Tokie žmonės kaip 
mes, Danieli, turi būti atsargūs. Svarbiausias gyvenimo faktas. 

— Gal tavo gyvenimo, — atrėžė Danielis stodamasis ir eidamas prie lan- 
go, — bet ne mano. Pinigai man nerūpi. Kas jau kas, o tu turėtum tai Žinoti. 

— Oi, Danieli, bet juk mes nekalbam tik apie tave. Klausyk. Štai kokie 
faktai. Ji — vargšė, ji — juodukė, tikriausiai kur nors turi vaiką... kur nors... na, 
kur nors, kur gyvena tokie žmonės. Ji su tavimi susipažįsta, atrodai šaunus vai- 
kinas, porą kartų ją kur nors nusivedi, dulkini... na, ir visa kita... o paskui, vaiki- 
ne, ji paprašo tavęs pinigų. Buto nuoma, jos telefono sąskaita, pinigai vaikui... 

— Neprivalau čia stovėti ir klausyti, kaip mali šūdą, — piktai nutraukė jį 
Danielis. — Maniau, esi mano draugas, Džonai. Maniau, kad galiu su tavimi 
pasikalbėti apie... 

— Aš ir kalbuosi su tavimi. Aš nekaltas, kad tau nepatinka tai, ką sa- 
kau, — Džonas irgi pradėjo irzti. 

— Užsikimšk ir atsiknisk, — nuleidęs balsą piktai atkirto Danielis. 

— Ne, tai tu užsikimšk. Klausyk, eik ir vesk tą kalę, lyg man svarbu. 
Remk ir ją, ir visą jos giminę. Sumokėk jos motinos gydymo išlaidas ir išpirk 
iš cypės jos įtėvį. Daryk, ką tinkamas. Tik paskui nesakyk, kad tavęs neįspė- 
jau. — Džonas pakilo nuo sofos. — Beje, — pridūrė jis čiupdamas švarką ir 
eidamas durų link, — norėčiau pamatyti, kaip tu atsistoji ir pasakai savo tėvui, 
kad išvyksti su kažkokia nelegale padavėja. Pažiūrėsi, ką jis pasakys. Manau, pa- 
kartos tą patį, ką pasakiau aš. 

Džonas atidarė duris ir išėjo jas trenkdamas. Danielis stovėjo prie lango 
suspaudęs kumščius, kunkuliuodamas pykčiu. Sumautas šiknius! Jis negalėjo 
patikėti tuo, ką dabar išgirdo. Kas, po velnių, jam yra? Geriau jau būtų patylė- 
jęs. Kas jam liepė taip vemti prašiepus sušvinkusius žabtus? Jis giliai įkvėpė, po 
truputį leisdamas iš plaučių orą. Jam reikėjo užsirūkyti. Dieve... Nejau Džonas 
negali suprasti, kad Laura kitokia? Jai nerūpi jo pinigai. Kiekvienas tai suprastų. 
Gal jam reikėtų ją parodyti draugams? Jie tikrai apsiramintų su Laura praleidę 
vos penkias minutes. Nuo tada, kai jie pradėjo susitikinėti, jis kruopščiai saugojo 
Laurą nuo savų žmonių. Ne todėl, kad jos gėdijosi, bet todėl, kad jam buvo gėda 
dėl savo draugų. Gal tai ir yra jo klaida? 


Po savaitės jis stovėjo šalia Lauros ir žvelgė į jos atspindį veidrodyje. Ji 
buvo graži. Jis — nervingas kaip velnias; ir tai matėsi. Jis pakvietė merginą pa- 
vakarieniauti pas Džoną — šis ruošė vakarėlį. Danielis labai tikėjosi, kad viskas 
praeis sklandžiai. Laura pastebėjo jo žvilgsnį ir kiek drovėdamasi šyptelėjo. 

— Ar esi tikras, kad tai gera mintis? — paklausė tarsi skaitydama jo mintis. 

— Viskas bus gerai, — pasakė ją apkabindamas ir lengvai spustelėda- 
mas. — Puikiai praleisime laiką, o tada grįšime pas mane. Pamatysi. Tau pa- 
tiks, — pratarė jis drąsindamas save. 

— Tai kodėl taip nerviniesi? 

— Aš? Nesinervinu. Aš tik... tiesą sakant, Džonas man nepatinka. Nebe- 
patinka. 

— Tai kodėl pas jį einame? 

— Na, pamaniau... žinai... svarbu nueiti. 

— Kodėl? 

— Todėl. Tu esi mano mergina. Jis — mano draugas. Na, bent jau toks 
buvo. 

— Tai kodėl jis tau nebepatinka? 

Laura dažnai norėdavo išgirsti pačią esmę, ir kartais tai trikdė Danielį. Jis 
pasitraukė nuo jos atokiau ir perbraukė delnu plaukus. 

— Mes lyg ir... išaugome savo draugystę, — po minutėlės atsakė jis. Jam 
atrodė, kad toks atsakymas bus švelniausias. 

— Danieli, jeigu tai būtų tiesa, šįvakar mes pas jį neitume, o tu taip nesi- 
nervintum. 

— Klausyk, mes šauniai praleisime laiką. Ten bus daug kitų žmonių... tau 
jie patiks. Pamatysi, — jis paėmė raktelius. — Eime. Važiuokime ir mirtinai 
nusigerkime. Tada neprisiminsime, ar mums buvo linksma, ar ne. 

Laura pašnairavo į vaikiną ir nusekė paskui jį pro duris. 

Po valandos ir dviejų vyno taurių Danielis svarstė, kodėl taip nervinosi. 
Laura tiesiog žibėte žibėjo. Ji buvo pasodinta priešais jį, įsprausta tarp Džono 
ir jo kartkartėmis dingstančios ir vėl pasirodančios merginos Sofijos, išlepintos 
filmų prodiuserio dukters. Ji ir Džonas kartu mokėsi gimnazijoje. Kartais jis 
svarstydavo, ar Džonas apskritai pažinojo ką nors, kas nesimokė prestižinėje 
Lincoln Grove gimnazijoje. Fitcoris, Tagas, Džastinas, Sofija, Karmela, Betani... 
sąrašą būtų galima tęsti, tęsti. Tasai uždaras tam tikro socialinio sluoksnio žmo- 
nių ratelis jam iš pradžių atrodė žavus, tačiau dabar ėmė atsiduoti klaustrofo- 
bija. Sofija kažkada buvo Tago mergina, paskui jis ją „perleido“ Fitcrojui, kuris 
ją išmainė į Betani... Dinas susitikinėjo su jomis abiem; per vienas atostogas jis 
mėgino įbrukti Karmelą Danieliui. Tiesą sakant, iš to nieko neišėjo. Karmela 
visą laiką skundėsi nesuprantanti jo akcento, nors, kaip pats sau mąstė Danielis, 
anoks jai skirtumas, jie beveik nesikalbėdavo — dažniausiai dulkindavosi. 

Jis žvelgė į Laurą. Dieve, ji visai kitokia. Ji ž2/5 nuo jų skiriasi. Ji — tarsi 
kelialapis iš jo siauro, mažo pasaulėlio. Ne, tai jis kitoks. Jis pasirinko Laurą, ir 
tai yra jo išskirtinumo įrodymas. Didžiuodamasis žvelgė į ją ir klausėsi kiek 
kimaus banguojančio jos balso, sunkiai apibūdinamo akcento ir užkrečiamo 
juoko. Ji jiems pasakojo apie pirmąsias daug jėgų pareikalavusias pastangas 
kalbėti angliškai vos atvykus į Valstijas. Vyrukai spoksojo į ją, tarsi norėtų pra- 
ryti čia ir dabar. Apie save ji kalbėjo taip, kad Danielio širdyje tūnantis menkos 
savivertės britas negalėjo nesižavėti; čia esantiems amerikiečiams ji atrodė 
tiesiog žaviai paslaptinga. Danielis atsipūtė. Tikriausiai Laura galės su viskuo 
susidoroti pati. 

Džastinas pasilenkė ir mirktelėjo Danieliui. Ji karšta, be garso sužiopčiojo 
jis. Danielis linktelėjo. Tai jis jau žino, visada žinojo. Dabar jau ir kiti pradeda 
tai suprasti. Gal įvedus ją į siaurą jo pasaulio ratelį nebus jau taip blogai, kaip jis 
baiminosi? Jis pažvelgė į Laurą. Ir balsu, ir rankomis ji pasakojo apie „Žydrąjį 
kambarį“ — dėstė linksmą istoriją apie kažkokius klientus. Sėdėdama tarp pa- 
stirusių, beviltiškai nelanksčių moterų ji buvo įsikūnijęs judesys ir šviesa. Bet 
tada viskas pakrypo į bloga. 

— Tikrai? — jis išgirdo aukštą nosinį Sofijos balsą, pakilus; oktava ar pora 
aukščiau jai įsispoksojus į Laurą. — Tu esi kokteilių baro padavėja? Tikriausiai 
juokauji, ką? — jos pastaba įsiterpė į pokalbį ir juoko pliūpsnį visus nutildyda- 
ma. Sofija žvelgė į Laurą, tarsi būtų prarijusi kokią bjaurastį. 

— Ar nežinojai? — pasigirdo Dino balsas. — Juk ten jie ir susipažino. 

— Dievebrangus. Tu ten dirbi? — Sofijos balsas pakilo dar aukščiau. 

Laura šaltai pažvelgė į ją. 

— Ne, taip jau pasitaikė, kad keturis vakarus per savaitę sukiojausi neto- 
liese. Aišku, dirbu, — atžariai atsakė mergina. 

— Klausyk, — staiga įsiterpė Danielis tankiai alsuodamas. — Tikrai ab- 
soliučiai nėra nieko bloga, jei žmogus užsidirba pragyvenimui. Galėtum ir pati 
pamėginti, — jis pažvelgė į Sofiją, — užuot kiaurą dieną Žžiūrėjusi televizorių. 
Gal tau patiktų... 

— Oi, Danieli, užsikimšk. Tarsi pats užsidirbtum pragyvenimui, — 
Sofijos balse buvo tiek sarkazmo, kiek tik ji išgalėjo išspausti. — Beje, — tęsė 
atsigręžusi į Laurą. — Kartą ir aš dirbau, — ji nusišypsojo per stalą Danieliui. 
Jo širdis nukrito į kulnus. Beveik nujautė, kas dabar gresia. — Prisimeni? — ji 
spigiai sukikeno. Sofija buvo gerokai apgirtusi. — Atsimeni tą vasarą, kai at- 
vykai iš Anglijos? Davei man dešimt dolerių už tai, kad pačiulpčiau, — ji atsi- 
suko į kitus, sėdinčius prie stalo. — Jam dar niekada niekas nebuvo čiulpęs, 
todėl velniškai norėjosi taip pažaisti, — Sofija klastingai šyptelėjo žvelgdama į 
Laurą. — Manau,ir tavo darbas tame baisiame klubiūkštyje ne kitoks. Juk čiul- 
pimas — lyg ir darbas, ką? O dar kai čiulpi tokiam kaip x, Danieli, — ji garsiai 
įtraukė oro, ir tada visi, sėdintieji prie stalo, prapliupo juoktis. 

Danielis pažvelgė į Laurą. Ji sėdėjo ramiai laikydama už kojelės vyno taurę 
ir iš lėto sukdama gėrimą. Laura kilstelėjo taurę. 

— Dešimt baksų? — burbtelėjo žvelgdama tiesiai Sofijai į akis. — Nėra 
daug, tiesa? Sakyčiau, vargani grašiai. Tiesą sakant, pažiūrėjus į tave dabar... Na, 
taip... dešimt baksų — gal ir visai padori suma. 

Laura pakėlė taurę prie lūpų ir baigė gerti vyną. Tada atitraukė kėdę ir 
atsistojo. 

— Pasirengęs, mielasis? — paklausė ji Danielio, nekreipdama dėmesio į 
šalia jos sėdėjusias nustėrusias merginas. 

Vaikinas atsistojo. Jo skruostai liepsnojo — liepsnojo iš pasididžiavimo, 
o ne iš gėdos. Net Džonas susižavėjęs žvelgė į Laurą. Tago veidas buvo gyvas 
geismas. 

— Be abejo, — jis lengvai palietė Laurai ranką, ir visiems tylint jie išėjo 
iš kambario. 

J 

Laukiant lifto Laura iš vešlių garbanų išsiėmė segtukus ir papurtė paleis- 
tus plaukus. Danielis buvo nekalbus. 

— Pigi kekšė, — pasakė Laura šiurkštokai įsikibdama jam į parankę. — 
Jai pasisekė, kad nenusiaviau batelio ir nevožiau. Žinai, jei būčiau buvusi namie, 
taip ir būčiau padariusi, — ji pajuto dalelę Sen Lazarų dvasios. 

— Laura, — pratarė į ją atsisukęs Danielis. Jis suėmė delnais jos veidą. — 
Tai buvo kiečiausias vaizdelis, kokį tik esu matęs, — šnabždėjo žvelgdamas jai 

į akis. Ji šyptelėjo. — Ne, tikrai. Tu visai nepraradai pusiausvyros... o jie tokie 
šikniai. Net negaliu patikėti, kad su jais praleidau tiek laiko. 

— Na, ir kodėl taip elgeisi? — švelniai paklausė Laura. 

Jis vėl pažvelgė į merginą. 

— Nežinau, — purtydamas galvą galiausiai atsakė. — Net nežinau, kodėl 
su jais prasidėjau. 

— Tai neprasidėk. 

Jis linktelėjo tebelaikydamas delnais apglėbtą jos veidą ir pasilenkė norė- 
damas ją aistringai pabučiuoti, tarsi skęsdamas joje. 

— Ir neprasidėsiu. Aš tave myliu, — šnabždėjo jis tarp bučinių. — Aš tave 
myliu. 

Melani nekantriai barbeno pirštais į automobilio priekyje įrengtą prietai- 
sų skydelį. Kokį velnią Stivas išdarinėja? Akies kampučiu žvilgčiojo į daugiabu- 
tį namą, kuriame jis dingo. „Einu kai ko pasiimti, — pasakė jis. — Duok man 
penkias minutes.“ Ji vėl dirstelėjo į laikroduką. Jo nėra jau dvidešim/ minučių, o 
ne penkias. Kur, po velnių, jis dingo? Ji atidarė dureles ir išlipo iš automobilio. 
Tačiau Stivas buvo pasiėmęs raktelius, o ji nedrįso palikti nerakinto brangaus 
jo automobilio pakeliamu stogu. Ypač žokiame kvartale. Ji apsidairė. Melani 
net nežinojo, kur jie — kažkur tarp Stivo namų Holivud Hilse ir Redondo 
paplūdimio; ši miesto dalis tikrai siaubingai ilga. Jie buvo pakviesti į vasarišką 
kepsnių vakarėlį kažkokio filmų prodiuserio — dar vieno seno Stivo pažįstamo 
— namuose ir jau dabar vėlavo daugiau nei valandą. Ji vėl pažvelgė į tą namą. 
Stivo nėra beveik pusvalandį. Staiga ją nusmelkė baisi mintis. O kas, jeigu... jei- 
gu jam kas nors atsitiko? Jis nesakė, su kuo eina susitikti, tačiau dabar ji jau ne- 
blogai pažinojo Stivą ir žinojo, kad restoranas tikrai nėra vienintelis jo pajamų 
šaltinis; tiesą sakant, greičiau jau atvirkščiai. Restoranas prarydavo visas kitas jo 
gaunamas pajamas. „Purpurinės palmės“ legalizavo visa kita. Būtent legalizavo. 
Štai kodėl Melani kartais tekdavo jo laukti prie tokių statinių ar tokiose vietose, 
kur ji niekada nesilankytų, pavyzdžiui, kad ir prie šio priešais esančio namo. 
Tai buvo niekuo neišsiskiriantis trijų aukštų pastatas su vidiniu sodeliu, kuris 
matėsi pro tvoros virbus — paprastas beveidis daugiabutis namas; mieste tokie 
dygo kaip piktžolės. Kiek jame butų, svarstė Melani. Dešimt? Dvylika? Jeigu po 
penkių minučių jis negrįš, ji eis jo ieškoti. 

Ir po penkių minučių Stivas nepasirodė. Melani išties ėmė nerimauti. 
Jo nėra beveik keturiasdešimt minučių. Ji pamatė kažką einantį sodo takeliu 

vartelių link. Bet ten ne Stivas. Melani greitai užtrenkė automobilio dureles ir 
patraukė šaligatviu. Vyras palaikė atidaręs vartelius ir nužvelgė maloniu žvilgs- 
niu jai prasmunkant. Paskui vartelius uždarė, ir ji liko viena daugiabučio kieme. 
Apsidairė. Visur buvo tylu. Ji teisi — tikriausiai čia ir yra dešimt butų. Melani 
nematė gyventojų sąrašo, nors, kita vertus, tasai sąrašas vis tiek jai nebūtų nieko 
sakęs. Ji nenutuokė, pas ką jis atvažiavo. Žengė kelis žingsnius takeliu ir dirs- 
telėjo į porą butų pirmame aukšte, bet visur buvo tylu. Užlipo laiptais į antrą 
aukštą. Dešinėje pusėje buvo ketverios durys. Priėjo prie jų sparčiu žingsniu 
klausydamasi, gal išgirs kokius nors balsus ar šiaip ką. 

Ji buvo beveik priėjusi prie paskutinių durų, kai kažką išgirdo — kažkokį 
duslų garsą, lyg prislopintą šūksnį. Vyro balsas. Ji sustojo. Po kelių sekundžių 
vėl jį išgirdo. Prislopintas garsas, tarsi kažkas laikytų kam nors užkimšęs burną. 
Garsai sklido iš buto, pro kurį ji ką tik praėjo. Ketvirtas numeris. Melani apsi- 
gręžė; jos širdis ėmė plakti smarkiau. Durys buvo uždarytos, bet ji girdėjo bal- 
sus. Moters balsas — žema, gyvuliška aimana. Jai nemaloniai pašiurpo nugara 
ir sprandas. Melani širdis daužėsi. Nebijodama, kad kas nors gali ją pamatyti, 
prikišo prie durų ausį: Ji išgirdo Stivo balsą... taip, tai jo balsas. Jis dejavo lyg iš 
skausmo. Jos mintys sukosi kaip pašėlusios. Melani palenkė rankeną, ir durys 
iškart atsidarė. 

Jai prireikė kelių sekundžių susivokti, ką mato prieš akis. Taip, Stivo nu- 
gara. Tai jo nugara. Marškiniai išpešti, o kelnės susmukusios į krūvą ties kulkš- 
nimis. Vienas marškinių skvernas nukaręs, pridengęs užpakalį. Į kitą skverną 
tvirtai įsikibusi kažkieno ranka. Jo nugarą gniaužė ilgi, tamsiai raudoni nagai. 
Įdegusios, išpuoselėtos kojos buvo apsivijusios jo kojas. Jis ją dulkino stovė- 
damas. Sunku buvo įžiūrėti moters veidą, bet Melani sustingus tarpduryje ir 
jaučiant, kaip viduje viskas iš lėto virsta į drebučius, moteris kilstelėjo galvą, 
praplėšė akis ir įsispoksojo į ją per Stivo petį. Melani pajuto, kaip prasižiojo, 
tarsi ketindama sušukti. Kim žvelgė į ją ir nieko nesakė. Stivas buvo per daug 
įsijautęs į malonumus, kad pastebėtų, jog ji liovėsi šokinėjusi. Lėtai, ypač lėtai 
ir grakščiai ji nuleido vieną tobulą koją ant grindų, kitą tobulą koją vis dar laikė 
Stivo ranka. Melani matė, kaip ekstazės akimirką krustelėjo Stivo nugaros rau- 
menys. Jai stebint, kaip atsigręžia norėdamas pamatyti, į ką spokso Kim, tvyrojo 
siaubinga, širdį stingdanti tyla. 

— Šūdas, — tik tiek tepasakė jis. 

Melani apsigręžė ir nubėgo. Taukšėdama aukštakulnėmis basutėmis laip- 
tais žemyn ji nesuvokė, kur bėga. Net negalvojo apie tai, kur bėgti. Tenorėjo 
dingti kuo toliau nuo to baisaus kurtinančio triukšmo, sprogdinančio galvą. 
Ji girdėjo, kaip paskui bėga Stivas. Akinama ašarų Melani atidarė vartelius. 
Vis kartojasi, kartojasi tas pats, vis tas pats. Ji niekam ilgam. Nei Maikui, nei 

Norbertui, nei Rudžiui, nei Stivui... Jie visi ją priimdavo, o paskui, kai pasiso- 
tindavo, išmesdavo. Susirasdavo kitą. Naują. Dabar atėjo jos eilė aimanuoti iš 


skausmo kaip gyvuliui. 

Sukdamasi po savo butuką ir tvarkydamasi Laura niūniavo. Buvo rug- 
pjūtis, beveik nepakeliamas vasaros karštis. Bute veikė oro kondicionierius, bet 
Laurai nepatiko miegoti jam veikiant. Kiekvieną rytą nuo sauso oro pradėdavo 
skaudėti galvą, todėl naktimis, kai nenakvodavo Danielis, kondicionierių iš- 
jungdavo. Jai nelabai patiko vaikino namuose. Ten, apsupta tūkstančio ir vieno 
įvairiausių prietaisų, apie kuriuos nieko nenutuokė, jautėsi nepatogiai. Be to, ji 
nenorėjo susitikti su tais šikniais, kuriuos jis vadino savo draugais. Tačiau po 
vakarienės, įvykusios prieš kelis mėnesius, jis nesikalbėjo nė su vienu to būrelio 
žmonių, kuriuos anksčiau vadindavo bičiuliais. Nė su vienu. Iš pradžių Laura 
negalėjo tuo patikėti. Kartą ji atsitiktinai išgirdo Žinutę, siunčiamą į jo pra- 
nešimų gaviklį: „Kodėl mums nebeskambini? Atleisk dėl to, kas nutiko, tik pa- 
skambink, gerai? Nesiusk taip. Paskambink.“ Jis niekada taip ir nepaskambino. 
Laura žvelgė į jį pagarbiai. Štai taip — jis išbraukė juos iš savo gyvenimo. Vos 
jai apie juos prakalbus, Danielis krūptelėdavo; jie — tikri šikniai. Jie su ja blogai 
elgėsi, todėl jis jiems niekada neatleis. Dabar Laura jį taip gerai pažinojo, jog 
suprato, kad net menkiausio jo veido raumens krustelėjimas reiškia pyktį; kiek- 
vieną kartą jam prakalbus apie draugus, žandikaulio raumuo imdavo trūkčioti. 
Ne, jų nebėra, jie išnyko, juos išbraukė. Jis juos atstūmė akimirksniu; akivaizdu, 
kad kelio atgal nebėra. Laura jam dabar yra vienintelis svarbus žmogus. Taigi 
nepaisydami karščio ir menkų patogumų daugiausia laiko jie praleisdavo jos 
namuose. 

Ji nutraukė nuo lovos paklodę. Šiandien — pirmadienio rytas; visi jos 
name gyvenantys nuomininkai darbe. „Žydrasis kambarys“ tuoj turėjo pradėti 
dirbti, todėl besibaigiančias priverstines atostogas Laura ketino išnaudoti tvar- 
kydamasi butuką. Apačioje esančia skalbykla šiandien galėjo naudotis viena. Ji 
galės visą dieną šluoti, valyti dulkes, blizginti... jai šie darbai patiko. Valydama 
savo būstą ir pati pasijusdavo švari. Šaunu. Ji susuko paklodę į gniutulą ir pa- 
ėmė pagalves. Iš pradžių nepastebėjo jo — to plonyčio balto voko. Akys už voko 
užkliuvo tik tada, kai ėmė traukti nuo pagalvių užvalkalus. Laura suraukė kaktą, 
numetė pagalvę ir paėmė voką. Jis buvo neužklijuotas; ji atlenkė atvartėlį. Voke 
buvo tūkstančio dolerių čekis. Išrašytas jai. Nuo Danielio. Ji pasijuto gavusi 
stiprų antausį. 

Danieliui teko atokiau nuo ausies laikyti telefono ragelį, kad suprastų, ką 
Laura mėgina jam išrėkti. Jis pašoko nuo darbo stalo, užtraukė užuolaidas ka- 
binete ir pamėgino ją nuraminti. Ji taip verkė, kad beveik neįstengė kalbėti. Jam 
daužėsi širdis. Jėzau Kristau! Ką jis padarė? 

— Tu... tu gyvu/ys! — kūkčiojo į telefono ragelį Laura. — Aš niekada, 
niekada... 

Apimtas panikos Danielis metė ragelį, čiupęs automobilio raktelius, at- 
lapojo kabineto duris ir išbėgo į koridorių, sekretorei nė nespėjus suvokti, kas 
dedasi. 

Nuo Ežero kranto gatvės iki jos namų nuvažiavo mažiau nei per dvidešimt 
minučių. Danielis paliko automobilį neleistinoje vietoje, šalikelėje, nė nepagal- 
vojęs apie pasekmes, ir nubėgo skersai gatvės melsdamasis, kad tik ją dar rastų 
namuose, kad tik jį įsileistų. Laimė, kažkas išėjo iš namo; Danielis užbėgo laip- 
teliais ir šovė tiesiai pro duris. Jis užlėkė laiptais peršokdamas per tris pakopas. 
Gaudydamas kvapą sustojo prie Lauros buto durų. 

— Laura? — jis beldėsi į duris. — Laura? Tai aš... Laura? Ar esi? 

Durys atsidarė. Mergina stovėjo apsimovusi sportinius jo šortus; skruos- 
tais upeliais tekėjo ašaros. Jis dar niekada nebuvo matęs jos tokios įpykusios. 
Kumštyje ji laikė suglamžytą gniutulą — tik tiek tebuvo likę iš jo išrašyto čekio. 
Danielis iškėlė rankas. 

— Atleisk, — pradėjo jis gergždžiančiu balsu. — Kvailai pasielgiau. 
Atleisk, Laura... Man nereikėjo... 

— Ar aš tavęs kada nors ko nors prašiau? Ar kada nors prašiau nors ska- 
tiko? — jos balsas drebėjo iš įniršio. 

— Ne... ne... Aš tik norėjau... Aš tik pamaniau... 

— Taip elgiamasi tik su prostižutėmis, Danieli. Po pagalve joms paliekamas 
vokas. Ar ir apie mane taip galvoji? 

Pirmą kartą gyvenime jis išsigando. Spoksojo į ją per daug įsibaiminęs, 
kad įstengtų kalbėti. Ji atrodė taip, tarsi jis jai būtų skėlęs antausį — jos akys 
svaidė žaibus. Taip, jis ją labai įžeidė... štai ką jis padarė. Jis pakėlė prie veido 
ranką žinodamas, kad jo skruostai jau dabar šlapi. 

— Laura, prašau, nepalik manęs, — šie žodžiai nuskambėjo kaip verk- 
šlenimas, tačiau jis negalėjo susivaldyti. — Aš tikrai labai atsiprašau... Tiesiog 
nepagalvojau. Aš nenorėjau... Kaip tu ką tik pasakei... Aš niekada nebūčiau... 
Laura, prašau, nepalik manęs. 

— Danieli, tu verki, — Lauros balse girdėjosi įtampa. — Tu verki? 

— Aišku, po velnių, verkiu, — raudojo jis atgalia ranka įnirtingai šluosty- 
damasis skruostus. — Prašau, nepalik... — jis mėgino lygiau alsuoti gaudyda- 

mas kvapą. Jis taip neverkė nuo... nuo vaikystės. Danielis susmuko ant grindų. 
Jį nusvilino gėda, kai Laura pasilenkė ir uždėjo abi rankas jam ant pečių, pri- 
versdama pakelti į ją akis. 

— Ššš, — šnabždėjo ji pirštu vedžiodama ašarų paliktais takeliais. — 
Viskas gerai. 

Danielis užsimerkė. Pažeminimas buvo beveik nepakeliamas. Ką ji dabar 
apie jį pagalvos? Jis pajuto ant skruosto jos lūpas, švelniai šluostančias ašaras. 
Jos rankos apsivijo kaklą; jis nerangiai krustelėjo... ji buvo per arti, nosis uodė 
jos plaukų aromatą; Danielis pajuto kylantį geismą. Jis pasimuistė. Velnias, to 
jau būtų per daug — verkiantis kūdikis su pasistojusiu daiktu. Tačiau Laura jo 
nepaleido; jos lūpos susirado jo burną, rankos atsidūrė po marškiniais, jau segė 
diržą. Jis atsiliepė — aišku, atsiliepė. Jis jos tiesiog skausmingai geidė. Ji mėgino 
išsilaikyti ant jo kelių vaduodamasi iš šortų, o paskui atsidūrė virš jo; daugiau 
nieko, tik šiltas, drėgnas jos kūno pojūtis, jo rankos ant Lauros šlaunų, klubų... 
taršančios plaukus. Jis beveik akimirksniu pajuto palaimą, o ekstazės aimaną 
sugavo Lauros lūpos. Ji gulėjo visai ramiai. Laura palenkė galvą, galiausiai jų 
kaktos susilietė; Danielis skruostais juto švelnų, šiltą jos kvėpavimą. 

— Tekėk už manęs, — šie Žodžiai išsiveržė jam nė nespėjus jų apmąstyti. 


Jie tylėdami gulėjo sukibę lyg vandens lašeliai. 


Tekčk už manęs. Danieliui užmigus Laura ilgai gulėjo atviromis akimis. 
Pyktis, ją sprogdinęs radus čekį, buvo beveik išgaravęs. Tai vis dėl Belos... ji 
buvo Lauros įžiūrėtų piktų kėslų priežastis. Laura negalėjo susivaldyti. Ji ne- 
galėjo pakęsti minties, kad kuo nors galėtų būti panaši į Belą. Kaip tik taip 
vyrai elgdavosi su Bela — išeidami ankstyvą rytą jie palikdavo kambaryje, po 
pelenine, dvidešimties dolerių banknotus; arba dešimties dolerių banknotus, 
nerūpestingai prismeigtus virtuvėje prie kamštinės lentelės. Tačiau Danielis ne 
toks, o ji — ne Bela. Laura vis dar negalėjo tuo patikėti. Jis paprašė jos tekėti. 
Ar gali taip būti? Danielis turėjo viską — viską. Jis turėjo ateitį, kokios ji nė ne- 
galėjo įsivaizduoti — turtas, saugumas, galimybės... pasirinkimas. Jam nereikėjo 
dirbti keturias naktis per savaitę, bėgiojant laiptais aukštyn žemyn su virš galvos 
iškeltu padėklu. Kad ir kaip jai patiko Donas ir „Žydrajame kambaryje“ dirban- 
čios merginos, likusį gyvenimą ji norėtų nugyventi dirbdama kitur. Ji ten dirbo, 
nes privalėjo dirbti. O jam — viskas kitaip. Danielis galėjo daryti ką panorėjęs, 
kada panorėjęs. Visas pasaulis po jo kojomis. Ir visa tai turėdamas jis pasirinko 
ją? Ar ji myli Danielį? Ji tikrai turi už ką jam padėkoti. Tačiau kur toji riba tarp 
meilės ir dėkingumo? Jis jai tik trečias vyras, su kuriuo jai teko ilgėliau pabūti, o 
pirmasis nebuvo parpuolęs prieš ją ant kelių. Augdama ji visą gyvenimą girdėjo, 
kaip bus sunku susirasti vyrą, kaip klastingai iš jos pasityčiojo gamta ir prastai 

pasirinkusi Bela, ir dėl šios klastos sėkmingai ištekėti jai beveik neįmanoma. Ji 
tai atrėmė tvirtindama, kad xen0r7i tekėti; ji niekada netekės. Na, ir kas, kad ji 
gimė per tamsios odos spalvos, kad ji — kekšės dukra? Kam tai rūpi? Tik jau 
ne jai. 

Tačiau dabar Danielis jai siūlo ir savo ateitį. Jo galimybės rinktis taps jos 
galimybėmis. Ją užplūdęs dėkingumas jam paprašius jos rankos buvo nenusa- 
komas ir jai prireikė kelių sekundžių, kad įstengtų pratarti žodį. 

— Be tavęs aš esu niekas, — pasakė jis negražbyliaudamas. 

Tačiau jo žodžius šiek tiek temdė šešėlis, kurį įžiūrėjo tik ji viena. Jos 
gyvenime buvo nutikę tiek daug dalykų, apie kuriuos Danielis nieko nežino. 
Ji verčiau nusipjaus liežuvį nei papasakos apie kai kuriuos savo pasirinkimus ir 
apie tą vieną dalyką, dėl kurio gailėjosi labiau už viską pasaulyje. Galvodama 
apie sūnų ji užsimerkė. Jeigu Danielis būtų apie tai žinojęs, niekada nebūtų 
paprašęs tekėti. Ir kaip galėtų prašyti? Ar jis kada nors įstengtų suprasti, ką ji 
padarė? Danielis jai siūlo ateitį — ar ji išdrįs priimti pasiūlymą? 

— Taip, — staiga pratarė pati nustebdama. — Taip, tekėsiu už tavęs. 


Po kelių dienų skaudama širdimi Laura suprato, kad priimtas pasiūlymas 
tebuvo tik viršūnėlė. Jie pirmą kartą susiginčijo. Danielis norėjo, kad jie susi- 
tuoktų prieš pranešant apie tai jo tėvams. Laurą apėmė siaubas. 

— Laura, tai vienintelis būdas tai padaryti, patikėk, — užsispyrėliškai 
kartojo Danielis. — Jeigu apie tai jiems pranešiu anksčiau, kils visokiausių... na, 
atsiras visokių darbų su dokumentais, įsivels advokatai ir prasidės įvairios ne- 
sąmonės. Tiesiog nenoriu klimpti į tą košę. Nenoriu, kad ir ž4 klimptum. 

— Bet, Danieli, viskas atrodo kažkaip... kažkaip negerai. Tai vestuvės, o ne 
laidotuvės. Vestuvės turėtų būti smagi šventė. Bėgti į Las Vegasą... tarsi darytu- 
me ką nors negera. Tarsi mums būtų gėda, kad tuokiamės. 

— Laura, tu net nenutuoki. Tu nepažįsti mano tėvų. Mano tėvas... — stai- 
ga Danielis labai susijaudinęs pakilo nuo sofos. — Jis padarys bet ką, kad... kad 
mane sulaikytų. Kad mus sulaikytų. O aš neketinu pasinaudoti tokia galimybe. 

— O kąjis gali padaryti? — raukdama kaktą paklausė Laura. — Ką blo- 
glausia jis mums gali padaryti? 

Danielis trumpai ir nelinksmai nusijuokė. 

— Laura, ant kortos pastatyta siaubingai daug pinigų. Žinau, negali pa- 
kęsti kalbų apie pinigus, bet tai tiesa, aš esu neapsakomai, begėdiškai turtingas. Oi, 
pinigai 26 mano, tu mane pažįsti, aš nė velnio neišmanau apie pinigus. Tačiau 
esu vienturtis sūnus, o banke guli milijardai. 


Laura tylėjo. Staiga ji labai sunerimo. Ji suvirpėjo. 

— Štai kodėl mums reikia pirma susituokti, — pasakė Danielis, mėginda- 
mas ją įtikinti. Tačiau jo žodžiai Lauros nepaveikė. — Kai tik susituoksime, nei 
jis, nei mano motina nieko negalės padaryti, nebent perrašytų testamentą. Beje, 
man nė velnio nerūpi. Man nereikia jo pinigų! 

— Oi, Danieli... būk praktiškas. Juk anksčiau niekada nedirbai... — Laura 
staiga nutilo. Ji pastebėjo įžeisto vaikino žvilgsnį. — Na, jei neminėsime darbo 
pas tavo tėvą, — skubiai pridūrė ji. 

— Lengvai galiu gauti kitą darbą, — piktai atsakė jis. — Tai mane mažiau- 
siai jaudina. Tik nesuprantu, kodėl taip baiminiesi. Man net pradeda atrodyti, 
kad jo bijai. Tu esi drąsiausias mano pažįstamas žmogus! Tu nieko nebijai. Tu 
nė nenutuoki, kaip labai tavimi žaviuosi... kaip trokštu būti panašus į tave. Tik 
niekaip nesuprantu, kodėl taip bijai to, ko nė nebuvai mačiusi! Ko taip bijai? 

— Aš nebijau, — netikėtai užklupta sumikčiojo Laura. — Aš... aš tik ma- 
nau, kad bus geriau, jei jiems viską pasakysime prieš susituokdami, štai ir viskas. 
Jie patirs tikrą šoką. Jie net nežino, kad aš apskritai esu. Manau, bus geriau, jei 
juos iš anksto parengsime. 

— Patikėk manim, mieloji. Geriau nebus. 


Jie susituokė mažytėje Las Vegaso koplytėlėje praėjus trims savaitėms 
po Danielio piršlybų. Susituokti buvo neįtikėtinai paprasta. Municipaliteto 
valdininkui paprašius Lauros dokumentų, ji padavė pasą ir pajuto, kaip širdis 
nusmuko į kulnus. Blogiausiu atveju ji galės pasakyti nepastebėjusi, kad pasi- 
baigė vizos galiojimo laikas... Valdininkas tik dirstelėjo į dokumentą ir grąžino 
jį Laurai. Jį labiau domino užmokestis. Jiems reikėjo luktelėti penkias minutes 
prieangyje, o paskui penkias minutes užtruko ceremonija, kurioje dalyvavo dar 
viena jiems už nugarų stovėjusi liudininkų pora — štai ir viskas. Drebančia 
ranka ji pasirašė metrikų knygoje. Jiems žengiant iš koplyčios siauručiu takeliu 
tarp suolų, Laurai linko keliai. Ji išėjo į akinamą saulės šviesą prisidengusi delnu 
akis. Jie susituokę. Ji — Laura Berman. Dabar ji amerikietė. Viskas pasikeitė. 


"Tada prasidėjo tai, ko ji labiausiai bijojo. Danielis jai tūkstantį kartų buvo 
sakęs, ko ji gali tikėtis iš jo tėvų, bet vis dėlto jų reakcija Laurai sukėlė šoką. Jie 
nuvyko į Bermanų užmiesčio vilą Indianos kopose. Sportinis Danielio automo- 
bilis ryte rijo mylias jiems lekiant greitkeliu; paskui jie įsuko į kaimo keliukus su 
neįtikėtinai gražiomis pakelėmis, paežerės peizažais. Buvo rugsėjis, gražiausias 
metų laikas centrinėje Jungtinių Valstijų dalyje. Paskutines dienas žydėjo preri- 
jų gėlės; pūtė šiltas, švelnus vėjelis, dangus buvo giedras, vaiskiai žydras. Laura 

menkai tematė tokias smulkmenas. Iš įtampos jai bjauriai traukė skrandį, ji su 
siaubu laukė to, kas greitai nutiks. 

Jie pervažiavo ilgą taką, vedusį į namą, stūksantį švelniai banguojančių 
medžių guote. Jiems lipant laiptais į verandą, besitęsiančią palei visą namo fa- 
sadą ir žvelgiančią į ramų mėlyną ežerą, Danielis paėmė Laurą už rankos. 

— Ar yra kas namie? — šūktelėjo jis atstumdamas duris. 

— Danieli! — kažkur viduje pasigirdo šūksnis; balse nuskambėjo džiugi 
gaidelė. 

— Mama? Kur tu? — Danielis stumtelėjo nenoriai žingsniuojančią Laurą 
į priekį. — Aš noriu tave su kai kuo supažindinti. Kur tėtis? 

Pro atidarytas vieno ilgo, prabangaus kambario gale esančias duris įėjo 
moteris. Laurai pavyko akimirką pamatyti elegantiškomis — kremine ir švel- 
niai žalia — spalvomis dažytas sienas, purius kilimus ir ant sienų kabančius 
brangius paveikslus, kol Danielis stumtelėjo ją link moters, atrodančios taip, 
tarsi prie savo batelio pado būtų pastebėjusi prilipusią kokią nors bjaurastį. 

— Mama, manau, bus geriau, jei atsisėsi, — Danielio balsas truputėlį 
drebėjo. 

— O Dieve, Danieli. Ne. 

Oktavijos Berman reakcija buvo kaip ir jos vyro. Jis įžengė į kambarį, 
trumpai apsižvalgė ir akimirksniu išmetė iš burnos cigarą. Tada prasidėjo grei- 
tas ir karštas Giunterio Bermano ir jo sūnaus pokalbis vokiečių kalba. Laura 
džiaugėsi, kad nesupranta nė žodelio — buvo ganėtinai blogai suprasti pokalbio 
intonacijas. Jam pasibaigus, kambaryje tvyrojo mirtina tyla. Visi taip ir sėdėjo 
tarsi sustingęs gyvas paveikslas; nė vienas nežinojo, — o gal nenorėjo, — kaip tą 
tylą nutraukti. Tada motina pakilo nuo kėdės ir atsigręžė į jį su Laura. 

— Niekas neturi to sužinoti, — pratarė ji ramiu lediniu balsu. — Nė vie- 
nas. Ar aišku? Čikagoje įvyks vedybos kaip pridera. Mes nekreipsime dėmesio į 
tai, ką padarėte Las Vegase. 

— Mama, — pradėjo Danielis suirzusiu balsu. 

Neįtikėtinai liesa, neįtikėtinai elegantiška moteris atsigręžė į jį ir pažvelgė 
šaltu žvilgsniu. 

— Daugiau neturiu ko pridurti, — pasakė ji nekreipdama dėmesio į 
Laurą. — Norėčiau prigulti. 

Tai pasakiusi išėjo iš kambario. Danielis ir jo tėvas pasikeitė keliomis fra- 
zėmis, o tada ir ponas Bermanas dingo iš kambario. 

Danielis ir Laura taip ir liko spoksoti vienas į kitą. Danielis atsiduso. Jis 
ją įspėjo. Jiems prireiks laiko. Laura papurtė galvą. Jos akys pasruvo ašaromis. Ji 
turi jam kai ką pasakyti. Jiems neprireiks laiko. Jiems visai neprireiks jokio laiko. 
Ir nori žinoti kodėl? Todėl, kad jie niekada su tuo nesusitaikys, Danieli. Niekada. 


216 


Jis prisitraukė Laurą arčiau savęs ir suėmė delnais veidą. Ššš. Susitaikys. 
Pamatysi. 


Vedybos „kaip pridera“ buvo suplanuotos gruodį, po trijų mėnesių. 
Oktavija Berman skundėsi, kad nėra pakankamai laiko viskam parengti. Buvo 
nusamdyta vedybų planuotoja — linksma jauna blondinė, vardu Mindė, kurią 
Laura su malonumu būtų pasmaugusi. Vos po kelių minučių pažinties su ja 
tapo ganėtinai aišku, kad tai Mindės ir Oktavijos Berman, o ne Lauros ves- 
tuvės. Mindė ir Oktavija Berman rengė nesuskaičiuojamą daugybę susitikimų 
Bermanų mansardoje su langais į ežerą; į šiuos susitikimus Laura nebuvo kvie- 
čiama. Kartkartėmis Oktavija Berman pasiųsdavo jai kokią žinutę per Mindę 
ar Danielį; jos nutarė, kad vestuvėms žiemą labiausiai tiks šviesiai pilka spalva; 
jos išrinko gėles; jos pasamdė dizainerį Indianos vilai perdažyti. Ir kunigas buvo 
parinktas toks, kurį buvo galima trumpai informuoti — niekas neturi žinoti, kad 
jaunieji jau susituokę. Vestuvės turėjo būti labai nedidelės tik artimiausi šei- 
mos nariai ir keli draugai. Jeigu ką nors suuostų žiniasklaida, jų mažytė paslaptis 


greitai išaiškėtų. Lauros niekas nepaklausė, ką ji norėtų pasikviesti. 


Likus maždaug šešioms savaitėms iki didžiosios dienos, Oktavija Berman 
pasikvietė Laurą į Bermanų namus Ežero kranto gatvėje. Laura nutarė važiuoti 
taksi, patikinusi Danielį, kad su viskuo susidoros viena. Buvo nerami lapkričio 
diena; švietė saulė, tačiau nuo ežero pūsčiojo šaltas vėjelis. Laura išlipo iš taksi 
ties Pirsono ir Djuito gatvių kampu; prabangūs Bermanų apartamentai buvo 
tuoj už kampo. Jai prireikė kelių minučių susikaupti. Laura nuėjo Pirsono gat- 
ve, pasuko kairėn į Ežero kranto gatvę ir pakėlė galvą į stūksantį dangoraižį 
— vertikali juodo plieno ir stiklo siena. Danielis jai sakė, kad dangoraižį su- 
projektavo žymus architektas; dabar ji neprisiminė jo pavardės; tačiau pastatas 
atrodė atšiaurus ir bedvasis — tarsi stačiakampė pinigų ir galios dėžė. Ežero 
kranto gatvė. Staiga mintyse ji vėl išgirdo Delrojaus žodžius. I/ga, graži gatvė, 
einanti palei ežerą. Daugybė dangoraižių; tikrai gražu. Ji pamėgino nuryti staiga 
gerklėje įstrigusį gumulą. Dabar jau galėjo ištarti jo vardą... atsargiai juo skonė- 
damasi. Delrojus. Tačiau draudė sau leistis toliau, giliau. Ji negalėjo sau to leisti. 
Niekas nežinojo, kiek jai reikia pastangų apie tai negalvoti. Negalvoti apie jį. 
Kažkur šiame mieste yra jos sūnus. Kažkur. Jai negalima apie jį galvoti, ypač da- 
bar, kai rengiasi susitikti su ta šalta ledine moterimi, savo anyta. Laura papurtė 
galvą, norėdama nusikratyti netyčia užplūdusių prisiminimų ir nepritariančio 


Oktavijos Berman veido vaizdo. 

Po pusvalandžio ji stovėjo vienais apatiniais kunkuliuodama pykčiu, kol 
trys moterys — Oktavija ir dvi jos parinktos drabužių dizainerės — tylėdamos 
daigstė, smaigstė ir raukė. Suknelė buvo tikras košmaras — fantastinis nėrinių, 
šilko ir daugybės jardų tiulio kratinys. Ji nebūtų nieko panašaus apsivilkusi per 
milijonus metų. Jai buvo liepiama stovėti, pasisukti, atsisėsti, apsisukti; ir visą 
laiką moterys aptarinėjo jos išvaizdą, tarsi Laura būtų tik mėsos gabalas. 

— Manęs ten galėjo nė nebūti! — tą patį vakarą ji piktai kalbėjo 
Danieliui. — Jos manęs nė karto nepaklausė, ką manau. Jos tik norėjo, kad sto- 
vėčiau ten kaip trenkta... o jos sau daigstė ir raukė kalbėdamosis. Tarsi manęs 
nebūtų! 

— Mieloji, greitai viskas baigsis, pažadu. Tai vis ta mano mama — jai tai 
tiek daug reiškia. Visi šie sunkūs išbandymai baigsis tau net nespėjus mirktelėti. 
Jau kitą dieną iškeliausime į Paryžių... o tada mums prieš akis bus visas gyve- 
nimas! 

— Danieli, bet tai ne išbandymas, tai vestuvės! Dėl Dievo, juk vestuvės 
nėra tas pats, kaip eiti pas stomatologą. Tėn tai jau būtų išbandymas. 

— Tu nepažįsti mano aplinkos žmonių, — sausai atsakė Danielis. — 
Patikėk manimi, tai išbandymas. Kaip manai, kodėl norėjau, kad išvyktume ir 
viską sutvarkytume vieni? 

— Suprantu, — staiga Laura pasijuto labai pavargusi. Ji atklojo antklodę 
ir krito į lovą. Danielis paėmė ją už rankos. 

— Kartą manęs klausei, ką norėčiau veikti visą likusį gyvenimą. Na, dabar 
jau žinau. Noriu padaryti tave laimingą. Štai taip. Man tik tiek ir tereikia. Aš tik 
noriu padaryti tave laimingą. Mieloji, kodėl verki? 

— Tu neturi šeimos? — nepriekaištingai apkirptas ir nulakuotas Oktavijos 
Berman nagas slinko svečių sąrašu žemyn. — O kas jie tokie? Tavo draugai? 

Laura prisimerkė. 

— Taip, jie — mano draugai. Taip, aš neturiu šeimos, — trumpai atsakė ji. 

— Net sunku patikėti. Visai nieko? Nė vieno šeimos nario? 

Laura labai stengėsi suvaldyti balsą. 

— Ne, čia nėra nė vieno. Valstijose nėra nė vieno. 

— Supratau. Na, jei jis ir toliau primygtinai kartos norintis vesti užsienie- 
tę, — sumurmėjo ji sau, bet pakankamai garsiai, kad išgirstų Laura. — Daugiau 
nei keista. Net nežinau, kaip išsikapstysiu iš šito baisaus reikalo. 

Laura turėjo prikąsti liežuvį, kad susilaikytų nuo šiurkštaus žodelio; 

Oktavija dingo iš kambario palikusi brangių kvepalų debesėlį. Ji turėjo tikrą 
talentą tobulai pažeminti žmogų. Laura liepsnojo pykčiu. Ji prisitraukė svečių 
sąrašą ir liūdnai į jį pažvelgė. Iš daugiau nei aštuoniasdešimties į vestuves pa- 
kviestų svečių du buvo jos. Donas ir Šelė. Ką dar ji galėtų pakviesti? Laura per 
daug drovėjosi eiti į „Irazu“ po to, kai išėjo iš darbo, o dėl Belos nebuvo ko nė 
kalbėti. Prie altoriaus ją turės atvesti Danielio tėvas. Laura ilgėjosi Amelinos. 
Net močiutės. Ji neįstengė liautis galvojusi apie tai, kad močiutė pritartų ves- 
tuvėms, gal net džiaugtųsi. Nors močiutė neturėjo tiek turtų, kiek jų turėjo 
Bermanai, Bermanų pasaulis nebuvo už milijonų mylių nuo močiutei pažįsta- 
mo pasaulio, nuo to, ką ji vertino. Jeigų Haityje būtų kitaip susiklosčiusios ap- 
linkybės, jeigu Bela nebūtų pabėgusi su arklininku... Jeigu, jeigu, jeigu. Galima 
numanyti, kad, jei vestuvėms vadovautų močiutė, kiekviena smulkmena būtų 
taip pat išpūsta, tik kitaip. Laura pajuto besitvenkiančias ašaras ir skubiai išėjo 


iš kambario. 


— Danieli, — pratarė ji po kelių dienų prieidama prie jo iš už nugaros 
1r kišdama jam po švarku rankas. Jis atlošė galvą prisiglausdamas prie jos; jam 
patiko būti Lauros glėbyje. Ji girdėjo, kad balsas skamba nervingai. — Juk tai 
kvaila, ką? 

— Kas? 

— Visa tai. Vestuvės. Viskas. Tai turėtų kainuoti milžiniškus pinigus. Aš 
už nieką nesumokėjau. 

— Iš aš nesumokėjau. Dėl to nesirūpink. 

— Bet tu daug kuo prisidedi. O aš — niekuo. Ne, aš tau pasakysiu, kiek 
tiksliai įnešu į šias vestuves... — ji išskėtė rankas ir pasisuko taip, kad matytų jo 
akis. — Tris tūkstančius šimtą trisdešimt tris dolerius ir septyniasdešimt šešis 
centus. Štai tiek aš turiu. Iki paskutinio cento. 

— Vadinasi, gerai, kad tave vedu ne dėl pinigų, — atsakė Danielis. — Juk 
taip? — jis palenkė galvą ir bučiavo ją tol, kol jai ėmė trūkti kvapo. 

Reikėjo tvarkyti ir kitokius reikalus. Kaip piktai buvo pareiškęs Danielio 
tėvas, jų vestuvės sukėlė ir teisinių nesklandumų. Nebuvo jokios prasmės Laurai 
pasirašyti ikivedybinės sutarties, es, po velnių, jie jau vedę! Danielis sėdėjo 
klausydamasis tėvo tirados ir džiaugėsi radęs savyje jėgų viską sutvarkyti taip, 
kaip ir buvo planavęs. Jeigu jam nebūtų pavykę, artimiausius dešimtį metų jie 
būtų prasėdėję su advokatais ir sąskaitininkais. Giunteriui Bermanui teko.ne- 
pavydėtina užduotis aiškinti advokatui, kad jis nutaręs palengvinti savo sūnaus 
bei jo nuotakos dalią ir jų nevarginti ikivedybinės sutarties dokumentais, tačiau 
nusprendęs apriboti sūnui skiriamą palikimą. Bermanų šeimos advokatas Stivas 

Kleinhofas pažvelgė į Danielį ir akimirksniu užsičiaupė. Akivaizdu, kad jauna- 
sis Bermanas iškrėtė kokią nors kvailystę, pavyzdžiui, pabėgo į Las Vegasą ir 
vedė tą merginą. Žinoma, jis pats to niekada niekam nesiūlytų, tačiau Danielio 
vietoje tikriausiai būtų pasielgęs taip pat. 


Vestuvių išvakarėse, primygtinai reikalaujant Oktavijai, Laura liko nakvoti 
Bermanų paežerės apartamentuose. 

— Tokios tradicijos, Laura, — informavo ją Oktavija. — Nemanau, kad jų 
laikomasi tavo... na, kad ir iš kur būtum kilusi, — iš aukšto kalbėjo ji, — tačiau 
čia mes jų laikomės. Tai svarbi vestuvių ritualo dalis. 

Nei Laura, nei Oktavija nepažvelgė viena kitai į akis. Laura buvo nuvesta 
į didelį, erdvų svečių kambarį viename apartamentų gale. Ji išsiėmė iš krepšio 
atsineštus nakvynei reikalingus daiktus, išsidėliojo drabužius. Jos vestuvinė suk- 
nelė ir kiti reikalingi aksesuarai jau kabojo spintoje. Lagaminai povestuvinei 
kelionei jau buvo sukrauti. Laura atsisėdo ant lovos krašto suglaudusi kelius. Jau 
kitą rytą jie išvyks į Paryžių. Dvi savaitės Paryžiuje ir savaitė Londone. Ji nieka- 
da nėra buvusi nei viename, nei kitame mieste. Jeigu dabar ją pamatytų Regina, 
ką ji pamanytų? O Amelina... ko tik Amelina neatiduotų už galimybę pamatyti 
Ameriką, Paryžių ar Londoną... Laura užsimerkė įsivaizduodama smulkut, 
smalsų Amelinos veidelį. Dveji metai nepajėgė nuslopinti širdies maudulio, 
imdavusio kamuoti kiekvieną kartą, kai tik prieš ją iškildavo Amelinos veidas. 
Galbūt dabar ji galėtų pradėti galvoti apie galimybę grįžti ; Haitį? Apie gali- 
mybę susirasti Ameliną?.. 

Ji pakilo nuo lovos ir priėjo prie langų. Beveik vidurnaktis. Danielis ją 
atvežė jau po vakarienės. Ji pamatys Danielį tik tada, kai jo tėvas — nes jos 
tėvo nėra — kitą rytą bažnyčioje išties jam jos ranką. Atrodė, kad reikės laukti 
siaubingai ilgai. Ji pravėrė langą nekreipdama dėmesio į ledinį nakties oro gūsį, 
bloškusį į veidą. Langas prasivėrė labai tyliai. Mėnesienos šviesoje tviskėjo mir- 
gantis ežero paviršius; sienomis kilo menkai girdimas apačioje besidriekiančių 
gatvių triukšmas. Palei visus apartamentus tęsėsi balkonas. Laura žengė į jį 
ir nuėjo pirmyn, nedrįsdama pažvelgti į apačią nuo daugiau nei trisdešimties 
aukštų pastato viršaus. Abiejose pusėse stūksantys pastatai buvo apšviesti — 
tūkstančiai vienu metu prasiveriančių ertmių į kitų žmonių gyvenimus. Tiesiai 
prieš save matė moterį, vaikštančią po tokių pačių erdvių apartamentų kambarį; 
ji stabtelėjo prie lango, visai kaip Laura, bet jos nematė. Lauros žvilgsnis ap- 
tiko iš kambario į kambarį einantį vyrą aukštu aukščiau. Ji nusigręžė, nuėjo į 
vakarinio apartamentų sparno galą ir jau rengėsi grįžti, kai išgirdo Oktavijos 
balsą. Laura stabtelėjo. Jie buvo kambaryje; vienas langas buvo praviras, todėl ji 
girdėjo pokalbį. Jau rengėsi eiti, kai gana aiškiai išgirdo verkiančią Oktaviją. 

— Ach, nein, — girdėjo tėvo žodžius. — Jau per vėlu, brangioji. Turime su 
tuo susitaikyti. Mums nieko kita nelieka. 

— Bet ką gi mes padarėme, Giunteri? Ko nepadarėme? — kone isteriškai 
skambėjo Danielio motinos balsas. — Atsiprašau, bet aš negaliu į ją žiūrėti. 

Laura pajuto, kaip visa oda perbėgo šiurpuliukai, tačiau ne nuo vėsaus 
nakties oro. 

— Nesijaudink, nesijaudink, pasitikėk manim. Taip, jie vedę... turime su 
tuo susitaikyti. Bet juk jie nebus vedę amžinai. 

— Gerasis Dieve. Skyrybos? Ar gali įsivaizduoti tokią gėdą? 

— Oktavija, mein Gott... Elgiesi taip, tarsi gyventume viduramžiais. Taip, 
žmonės tuokiasi, bet jie ir skiriasi. Liaukis, scba/z, pusė šio miesto išsiskyrę. 
Nieko baisaus. 

— Giunteri, aš katalikė, gal pamiršai? 

— Klausyk, ko tu nori? Nori turėti spalvotų anūkų? Ar to nori, bein? 
Pulko mišrūnų? 

— Ne, ne... aišku, ne! Bet Danielis pasikeitė, mielasis. Jis pasidarė, na, tie- 
siog nežinau, pastarosiomis dienomis jis tiesiog užsispyręs. Kartais, — ji pusiau 
nusijuokė, pusiau sukūkčiojo, — ne... tik nesijuok iš manęs... kartais net pagal- 
voju, kad nenustebčiau, jei ji būtų jį apkerėjusi, ar ką. Gal jie ten užsiiminėja juo- 
dąja magija? Kaip jie ten visa tai vadina... vudu? Oi, net bjauru apie tai kalbėti. 

— Brangioji, ar nesakiau, kad liautumeis jaudintis? Aš viskuo pasirūpin- 
siu. Tik duok man šiek tiek laiko. Aš pričiupsiu ją, tą pigią pinigus medžiojančią 
kekšę. Ji kažką slepia, iš akių matau. Galiausiai vis tiek ją pričiupsiu. Na, išgerk 
dar truputį vyno. 

Laura vos nenualpo. Drebėdama nusigavo iki svečių kambario, įsmuko į 
jį ir uždarė balkono duris; jos širdis pašėlusiai daužėsi. Paskui užvėrė langą, už- 
spaudė rankenėlę ir liko stovėti iš susijaudinimo grąžydama rankas. Ji įsikišo į 
burną kumštį; ir kaip jie gali šitaip jos nekęsti? Kaip jie gali nekęsti žmogaus, 
kurio beveik nepažįsta? Ji atsisėdo ant lovos ir pasirėmė rankomis galvą, dide- 
liais gurkšniais godžiai gaudydama orą. Ką jo tėvas pasakė? Aš ją pričiupsiu. Ji 
kažką slepia. Ją ėmė pykinti. 

Mažame kambarėlyje šalia salės, kurioje jie turėjo susituokti, buvo beveik 
visai tylu. Kelias likusias minutes Mindė tvarkė Lauros suknelę, Oktavija tarsi 
akmeninė stovėjo šalia. Laura girdėjo šurmuliuojančius svečius, šiems renkantis 
gėlėmis išpuoštoje salėje. Giunteris Bermanas rengėsi ją perduoti Danieliui. 

Laurą pykino nuo minties, kad tarp svečių eilių turės eiti įsikibusi jam į paran- 
kę. Mintyse vis aidėjo jo žodžiai: Galiausiai aš ją pričiupsiu. Ji jautėsi taip, tarsi 
galas jau būtų atėjęs. 

Prasivėrė durys, ir į kambarį įžengė Giunteris Bermanas. Jis tik linktelėjo 
Laurai ir pasitaisė kaklaraištį. Niekas nepratarė nė žodelio. Pasigirdo pirmieji 
vestuvinio maršo akordai; šurmulys salėje nurimo, buvo mirtinai tylu. Lėtai 
prasivėrė durys; Laura atsistojo šalia uošvio; Oktavija, nutaisiusi atitinkamą 
šypsenėlę, žengė prieš juos. Tolimame salės krašte ji matė jos laukiantųį Danielį; 
jo veide atsispindėjo įtampa ir nekantra. Pasigirdo kurtinantis vargonų gaus- 
mas — užgrojo lėtą vestuvių procesiją lydinčią melodiją. Kaip jai buvo liepta, 
Laura įsikibo Giunteriui Bermanui į parankę ir lėtai buvo išvesta iš kambario 
Danielio link. Ji nesižvalgė nei kairėn, nei dešinėn bijodama apsipilti ašaromis. 
Praeidama kiekvieną eilę girdėjo ją aptarinėjančių Žmonių murmesį, tačiau 
stengėsi žvelgti tik į priekį. Kažkur, pasislėpę tarp Bermanų svečių, buvo Donas 
ir Šelė. Ji net negalėjo jų paieškoti — nebuvo įsitikinusi, ar įstengs suvaldyti 
ašaras. 

Kai tik galėjo ją pasiekti, Danielis perėmė iš tėvo nuotakos ranką ir tvirtai 
ją suspaudė. Tarsi iš labai toli Laura išgirdo kunigo balsą: „Brangūs įsimylėjė- 
liai.“ Ji nesuprato, kas aplinkui vyksta; sūkuriuojančios mintys nunešė erdve ir 
laiku ten, kur ant dygsniuota antklode užtiestos lovos sėdėjo dvi jaunos mergi- 
nos, besišnekučiuojančios apie tai, už ko ištekės, kai užaugs. Turtingas. Gražus. 
Geras. Jos gyvens Pesjonvilyje, pačioje kalno viršūnėje, lankys viena kitą kiek- 
vieną dieną. Regina norėjo trijų vaikų, Laura — keturių. O Amelina, žinoma, 
gyvens su ja. Jos kartu vyks į Majamį apsipirkti, atostogaus Martinikoje. 

— Ar tu, Laura Estela Sen Lazar, imi šį Žmogų į teisėtus vyrus, kad būtum 
jam... 

— Taip, — ji pajuto, kaip Danielis tvirčiau suspaudė jos delną. 

—Otu... 

Laura užsimerkė. Po kelių sekundžių išgirdo Danieliui sakomus kunigo 
žodžius: „Gali pabučiuoti nuotaką.“ Sekundėlė tylos, paskui — nedarnūs su- 
sirinkusių svečių šūksniai. Laura pajuto tvirtai prispaustas vėsias jo lūpas, jo 
ranką ant savo rankos ties alkūne, kviečiančią atsigręžti į svečius. Keli pliaukš- 
telėjimai delnais, sveikinimo šūksniai... kažkas sušuko „valio“, kaip ji buvo 
mačiusi anglų filmuose... o paskui ji tikrai nieko nebesupaisė, kai kartu su 
Danieliu ėjo tarpueiliu spausdama rankas ir šypsodamasi tiems, kurie jas tiesė. 
Čia niekas taip gerai nepažinojo Lauros, kad pastebėtų, jog jos lūpų kampučiai 
šypsantis nesiekia akių kampučių, o ranka, įsikibusi Danieliui į parankę, laikosi 
jo iš baimės. 

Į Paryžių jie atvyko vos išaušus, ūkanotą gruodžio rytą. Šarlio de Golio oro 
uosto apylinkės buvo apgaubtos rūko. Prispaudusi prie stiklo veidą Laura įžiū- 
rėjo tik miglų nuklotus tamsiai žalius laukus, bažnyčios bokšto smailę, ankstyvo 
rytmečio vėjyje siūbuojančių tuopų eilę. Beveik visą kelią ji miegojo patogiai 
atlošiamoje odinėje sėdynėje laikydama ranką Danielio delne. Pirma klasė. 

— Koks puikus būdas keliauti, — sušnabždėjo ji vyrui, kai prigeso šviesos, 
ir jis parodė, kaip reikia nuleisti sėdynę. 

— Mieloji, tai vienintelis būdas keliauti, ar nežinojai? — sušnabždėjo jai 
Danielis. Ji prunkštelėjo pasišaipydama. 

Iš lėktuvo jie išlipo vieni pirmųjų, po kelių minučių jau buvo praėję muiti- 
nę. Nešikas laukė apsistatęs jų lagaminais, o kai jie atėjo į atvykusių keleivių salę, 
jų laukė kažkas kitas, pasirengęs nunešti į automobilį lagaminus. Laura įsitaisė 
galinėje jų laukusio mersedeso sėdynėje per daug susijaudinusi, kad įstengtų 
kalbėti. Dar besimokydama mokykloje ji matė, Haičio gyventojų manymu, gra- 
žiausio pasaulio miesto (žinoma, jeigu neminėtume Port o Prenso) nuotraukas, 
ir dabar ji štai čia. Automobilis atsiplėšė nuo šaligatvio; Laura vėl prispaudė 
prie stiklo veidą ir žvelgė į prieš akis atsiveriantį miestą. Triumfo arka, Eifelio 
bokštas, Sena... Pusiau pažįstami peizažai pasirodydavo ir vėl dingdavo iš aki- 
račio. Galiausiai automobilis pričiuožė Vendėme aikštę ir sustojo priešais Ri/z 
viešbutį. Danielis jai pasakė, kad imperatoriškieji apartamentai jiems priklausys 
net dvi savaites. Kalėdos ir Naujieji metai Paryžiuje. Viskas jiems. 

— Ar visa tai tikra? — nesiliovė klausinėjusi Laura, vaikščiodama po 
apartamentus. — Išties tikra? — ji paėmė arbatos puodelį paauksuotais krašte- 
liais. — O šitas? — parodė į miniatiūrinį sidabro laikrodį. 

— Laura, gal liausiesi šnipinėti ir eisi gulti? — pro duris atsklido prislo- 
pintas Danielio balsas. 

— Ką tai reiškia? Ką reiškia „šnipinėti“? 

— Nekreipk dėmesio. Eikš. 

— Ateinu! 

Ji pravėrė duris į vonios kambarį. Oko. Kitoje durų pusėje kabojo chalatai. 
Ji panardino veidą į pūkinį švelnumą. O>o>o. Pravėrė nedidelės spintelės du- 
reles ir dirstelėjo į tvarkingomis eilėmis išdėliotus tualeto reikmenis. Oc4. Kai 
galiausiai grįžo į kambarį, kuriame stovėjo milžiniška šilko ir satino patalais 
apklota lova, Danielis beveik miegojo. Nenorom nusivilko chalatą ir įsliuogusi 
į lovą atsigulė šalia jo. Jai nė velnio nerūpi, ką apie ją galvoja kiti, pamanė sau 

Laura prieš apsiversdama ant šono ir įsikniaubdama į miegantį vyrą. Štai kokia 
toji prabanga, dėl kurios žmonės pasirengę numirti. Tai tokia prabanga, kurios 
paragavęs pasijunti taip pakylėtas, kad gali padaryti viską, kam esi pasiryžęs. 
Viską. Absoliučiai viską ir bet ką. Laura pajuto grįžtantį ankstesnį optimiz- 
mą. Uošvis jos nekenčia? Na, ir kas? Jis rengiasi ją pričiupti? Tegu pamėgina. 
Danielio motina net akyse jos negali matyti? Gerai, ir ji negali matyti savo 
anytos. Laura pajuto, kaip po truputį budinasi Danielis; jo rankos jau narpliojo 
kažkieno vestuvių proga padovanotų šilkinių naktinių marškinių raištelius ir 
kaspinėlius. Išgirdo, kaip vienas kaspinėlis nuplyšo, nekantriai mėginant iš- 
vaduoti ją iš naktinių. Oi, na, gerai. Ir kas gi jai buvo sakęs, kad po vestuvių po 
truputį ima slopti aistros? Taip neatsitiks. Tik jau ne jiems. 


Po dviejų dienų ji stovėjo pusnuogė prieš veidrodį, o dvi moterys triūsė 
aplink ją su centimetrinėmis juostelėmis, tai pakeldamos, tai nuleisdamos jos 
rankas, matuodamos pečių plotį, krūtinę, liemenį, klubus... Ar liko dar neiš- 
matuotas plotelis? Kitoje kambario pusėje sėdėjo ponia Helena Garel ir varstė 
Laurą kritišku, profesionaliu žvilgsniu. Tai vestuvinė Oktavijos dovana. Visai 
sukomplektuota naujų drabužių spinta marčiai. Tik Laura žinojo, kiek daug jai 
būtų kainavę ištarti žodį „marti“. 

— Jūsų figūra labai graži, ponia Berman, — galiausiai pratarė ponia Garel. 
Laura su palengvėjimu atsiduso. Dėkui Dievui, kaip pasakytų Danielis. — Trės 
classigue. Taip, popilnė, bet ne per daug. Geras ūgis. Mokėtės baleto, 202? — 
Laura atsargiai linktelėjo. — Our, pa se voit. — Ji kažką brūkštelėjo į bloknotą 
odiniais viršeliais. — Dar neturite vaikų, a? Kai turėsite, jums reikės prisižiū- 
rėti. Mes, europietės, lieknos ir smulkios, kaip berniukai — neturime krūtinės, 
klubų, esame kaip lentos. Bet jūs... jūsiškės moterys labai moteriškos. Turėsite 
žiūrėti, ką valgote. 

Laura susiraukė. Neturi vaikų? Jei tik ji žinotų. Pagalvojusi apie kūdikį vėl pa- 
juto tą patį aštrų skausmą po širdimi; laikas šio skausmo niekaip negalėjo įveikti. 

— Batų dydis? — valdingu balsu klausinėjo ponia Garel. 

— E, trisdešimt aštuntas. 

— Bon. Geras dydis. — Ji garsiai užvertė bloknotą. — A/ors. Rytoj popiet 
ateisite pas mane. Būsiu parengusi kelis drabužius, kuriuos galėsite pasimatuoti. 
Kaip rašo jūsų 5e//e-mėre, — ji pažvelgė pro akinius į Oktavijos atsiųstą sąra- 
šą, — jums reikia trijų vakarinių suknelių, keturių kokteilio suknelių, keturių 
kostiumėlių ir įvairių drabužių laisvalaikiui — žirgų lenktynėms, buriavimui 
jachta, iškyloms sode ir taip toliau. — Ji suraukė antakius žvelgdama į Laurą. — 
Ar kas nors ne taip, ponia Berman? 

— E, ne... aš tik svarstau, ar man tikrai jų visų reikia? 

— Jų visų? Apie ką kalbate? 

— (Gal galėčiau įsigyti vieną drabužį? 

— Ponia Berman. — Ponia Garel atsistojo. — Manau, jūs gerai nesu- 
prantate. Jūsų anyta išties dosniai jus apdovanojo. Tik pamanykite. Tokiai kaip 
jūs. Ponia Berman, aš tokią dovaną priimčiau. Su dėkingumu, — tarė ji ir dingo 
iš kambario. 

Staiga pasidarė labai tylu. Dvi asistentės liovėsi dirbusios; jos taip ir liko 
klūpoti išsižiojusios, įbedusios akis į duris. Laura pažvelgė į merginas. Paskui 
lėtai apsigręžė ir mostelėjusi durų link parodė vidurinįjį pirštą. Viena mergina, 
jaunesnė, sukikeno. Kita pasibaisėjo ir atsiprašiusi greitai spruko iš kambario. 

Laura pažvelgė į merginą ir gūžtelėjo pečiais. 

— Aš esu Laura Berman, — tarė ji tiesdama ranką. Mergina pašoko ant 
kojų. 

— Aš Nikolė, — atsakė uoliai spausdama Laurai ranką. Ji apsigręžė norėda- 
ma susirinkti savo reikmenis. — Ponia Berman, — staiga pratarė vėl atsigręžda- 
ma. Jai kaito skruostai. — Jeigu norėtumėte... na, net nežinau... bet jei norėtumė- 
te, kad jums parodyčiau ir kitus Paryžiaus salonus, galėčiau jums padėti. 

Laura pažvelgė į ją. 

— Man padėti? 

— Taip, na, galbūt galėčiau padėti apsipirkti. Nesusilaikiau... atleiskite, 
bet vakar buvau kambaryje, kai iš Amerikos paskambino ponia Berman. Jeigu 
norėtumėte, žinau ir daugiau brangių moteriškų drabužių salonų... — ji nutilo 
aiškiai nenumanydama, ar neperlenkė lazdos. 

Laura buvo sujaudinta. 

— Ne, ne, dėkoju, man tikrai labai patiktų. Manau, girdėjote, kad man visa 
tai ganėtinai nauja, — kalbėjo ji žvalgydamasi. 

— Rytoj rytą galite man paskambinti šiuo numeriu, — pasakė Nikolė, ant 
popieriaus skiautės skubiai rašydama skaičius. — Tik labai prašau nieko nie- 
kam nesakyti. Mes neturėtume... 

— Nesijaudinkite, nesakysiu. Ir aš manau, kad neturėčiau, — liūdnai šyp- 
sodamasi atsakė Laura. — Rytoj rytą jums paskambinsiu.. 


Laura laikė rankose medžiagą ir mėgavosi odą glostančiu šilku. Šalia jos 
stovinti Nikolė susižavėjusi žiūrėjo, kaip Laura derina marškinėlius prie jau iš- 
sirinktų drobinių kelnių. Drobė buvo tamsios, beveik butelio žalumo spalvos, 
šilkas — labai švelniai pilkšvas, su violetiniu atspalviu. Atskirai paimti drabužiai 
niekuo neišsiskyrė, tačiau prie sodrios Lauros odos spalvos derėjo fantastiškai. 

— Parfūait, — šnabždėjo Nikolė gailėdamasi, kad ne ji šiuos drabužius 
išrinko. 

Lauros Berman skonis buvo išskirtinis. Tą vasarą visi vilkėjo juodais ir 
baltais drabužiais — patikimas dviejų spalvų derinys, kurį pasirinkęs niekada 
nesuklysi. Per dvi valandas Laura prisirinko tokių spalvų, apie kokias Nikolė 
nė nebuvo girdėjusi — sviesto rusvumo, kreidos baltumo, vaivorykštės žalumo, 
Jamaikos imbierinę... Šioje parduotuvėje Laurai išsirinkus sijoną ir išnaršius 
dar tris parduotuves, kad prie sijono priderintų šalį, matytą anksčiau, ir kitoje 
gatvės pusėje esančioje parduotuvėje pastebėtus batelius, Nikolė ėmė kraipyti 
galvą. Ir tai yra nedėkinga nė skatiko neturinti būtybė, dėl kurios verkšleno 
ponia Berman? Iš to, kaip apie Laurą kalbėjo ponia Berman ir ponia Garel, 
Nikolė susidarė įspūdį, kad jai teks dirbti su kažkokia laukine, prisidengusia 
žolių sijonu. 

— Oi, ponia Berman, merde... jau beveik antra. Po pusvalandžio turime 
būti ateljė. Kokteilių suknelės... 

Laura nenoriai linktelėjo. Ji neprisiminė, kada paskutinį kartą taip sma- 
ginosi. Rytas tiesiog lėkte pralėkė. Iš pradžių ji kiek dvejojo — ne dėl to, ar 
galės leisti Danielio pinigus, bet dėl to, ar jai pavyks tinkamai išsirinkti. Tiesą 
sakant, anksčiau ji niekada nebuvo išsirengusi pirkti drabužių. Na, suknelė ar 
sijonėlis tai šen, tai ten, kai pasitaikydavo reta proga išleisti pinigėlį kitą. Tačiau 
galimybė vaikščioti iš vienos prabangios parduotuvės į kitą drąsinant Nikolei, 
puikiai besidarbuojančiai mados pasaulyje, buvo tikra palaima. Laura nustebo, 
kad apie puikias medžiagas ir gerą kirpimą prisiminė daugiau nei galėjo tikė- 
tis. Mintyse iškilo karčiai saldūs prisiminimai, kaip močiutės namuose jos su 
Amelina traukdavo iš didžiulių palėpėje paslėptų lagaminų vieną puošnią suk- 
nelę po kitos. 


Kaip jai buvo nurodyta, po pusvalandžio Laura jau spaudė ponios Garel 
durų skambutį. Kaip ir aną dieną, ji buvo palydėta laiptais į viršų, į ateljė. Šį 
kartą kambaryje buvo pastatyti keli siuvėjų naudojami manekenai, ir dvi asis- 
tentės skubėdamos ant jų klostė Lauros anytos parinktus drabužius. Jai širdis 
nusirito į kulnus. Kūdikių drabužėlių žydrumo šifonas, levandų spalvos šilkas 
ir rausvas tiulis — ne žalsvai melsva, fuksijų ar tamsiai rožinė spalva, kuri būtų 
tikusi prie jos odos spalvos, bet išblukusi, negyva rausva, beveik visai tokia pati, 
kaip ponios Garel odos spalva. Laura išgirdo, kaip už nugaros stovinti Nikolė 
vos girdimai aiktelėjo iš nusivylimo. Mergina jai pasakė, kad kiekviena suknelė 
kainavo daugiau nei dešimt kartų tiek, kiek jos tą rytą išleido. Laura apžiūrinėjo 
sukneles svarstydama, kaip, po galais, sukaups tiek entuziazmo jas pasimatuoti. 

Slinko popietė. Kiekviena suknelė turėjo būti pritaikyta jos figūrai mi- 
limetras į milimetrą. ĮAvėpkite, iškvėbkite, brisbauskite rankas, rankas išskėskite, 
pakelkite galvą, apsisukite... Laura vis sukiojosi, sukiojosi. Galiausiai beveik 
penktą valandą ponia Garel pareiškė esanti patenkinta pirmuoju pamatavimu, 
ir Laura galėjo eiti. Ji ištvėrė šią popietę tik todėl, jog žinojo, kad viešbutyje jos 
laukia krūvos krepšių su pirkiniais. Nušvito vos išėjusi iš ateljė. Vėliau paskam- 
binsiu, sužiobčiojo Nikolei ir beveik bėgte nubėgo laiptais. Gatvėje jos jau lau- 
kė žvilgantis juodas automobilis, ir Laura įlipo į jį stebėdamasi, kaip Danielio 
gyvenime — o dabar jau ir jos — viskas puikiai organizuojama niekam nieko 
nė nepastebint. Jai niekada nieko nereikėjo prašyti. Viskas buvo pakišama po 
nosimi, viskas jau laukdavo, jai net nespėjus pagalvoti, kad šito reikia. 


— Ar tau patinka? — susijaudinusi paklausė ji Danielio stovėdama prieš jį 
apsivilkusi ilgą, banguojančią suknelę asimetriškais sijono kraštais ir plonyčiais 
kaip spagečiai dirželiais. Danielis dirstelėjo į ją per laikraščio kraštą. 

— E... taip. Atrodai puikiai. Tu visada atrodai puikiai. 

— Danieli, — vyptelėjo Laura. — O kaip šioji? — ji ištiesė jam kitą, be- 
veik tokią pačią kaip pirmoji, tik kitokios, sunkiai nusakomos spalvos suknelę. 
Jis vėl linktelėjo. 

— Taip. Ir šita graži. 

— Tu nekreipi į mane jokio dėmesio, — šūktelėjo Laura atsegdama dir- 
želius ir nusivilkdama suknelę. 

— Dabar jau kreipiu, — pratarė Danielis nuleidęs laikraštį. 

Prieš Laurai čiumpant glėbį drabužių ir tipenant į vonios kambarį ne- 
nuleidžiant nuo jo akių, jis spėjo nužvelgti baltas nėriniuotas jos kelnaites. Jis 
atsiduso. Ką dar galėtų atsakyti? Ji visada atrodė puikiai. Bet be drabužių atrodė 
dar puikiau. 

Danielis išgirdo dušo srovę. Jis pažvelgė į viename kambario kampe su- 
krautas krepšelių ir batų krūvas. Darydamas ją laimingą jis pats jautė neįti- 
kėtiną laimę. Jam visai nerūpėjo drabužiai, — moteriški drabužiai jam visada 
buvo tikra paslaptis, — tačiau jo nugara bėgiojo malonūs šiurpuliukai matant, 
kokia Laura patenkinta. Pradėjęs apie tai galvoti staiga suprato, kad tikriausiai 
niekada nebuvo matęs jos besielgiančios taip, kaip šiandien — ji atrodė ne- 
rūpestinga, saulėta, spontaniška. Anksčiau stebėjo tik nežymias šių jos savybių 
užuominas. Danielis padėjo laikraštį ir išsitiesė galvodamas apie žmoną. Kartais 
jį stebino Laurai juntamos aistros galia. Toji aistra net trikdydavo. Šalta, ra- 
cionali, angliška jo asmenybės dalis tarsi persipildydavo. Būdavo akimirkų, kai 


vien mintis apie Laurą jį parblokšdavo, užplūdęs geismas, susižavėjimas... o gal 

meilė atimdavo kalbos dovaną. Meilė? Jis negalėjo tvirtai pasakyti, nežinojo. 
Apsivertė ant pilvo kvėpuodamas ant pagalvių likusiu jos aromatu, viena ausimi 
klausydamasis iš vonios sklindančio stipria srove plūstančio vandens šniokšti- 
mo. Lauros gyvenimas Danieliui buvo tarsi tuščia drobė. Kartkartėmis ji apie 
šį tą prasitardavo — papasakodavo trumpą anekdotą, paminėdavo vieną kitą 
vardą iš praeities, tačiau dažniausiai viską laikydavo giliai savyje, kruopščiai, 
savininkiškai saugodama. Jis labai norėjo paklausinėti daugiau, pažinti ją taip, 
kaip, jo manymu, Laura pažįsta jį. Nuo jos neslėpė nieko; toks jau jis yra — at- 
viras, dosnus, viliojantis. Laura buvo tikra priešingybė, tačiau tas priešingumas 
atrodė dirbtinis, tarsi priverstinis, o ne natūralus — tai ir varė Danielį iš proto. 
Moteris, kurią jis mylėjo, iš tikrųjų buvo dvi moterys, taip kibiai sulipdytos, 
kad galėjai lengvai apsikvailinti manydamas, jog čia ne dvi, o viena. Vis dėlto 
jis žinojo, kad šis kruopštus suderinimas ir sulipdymas nėra tobulas, tik iki šiol 
niekaip nėgalėjo išsiaiškinti, ar pati Laura apie tai žino. 

Dušo šniokštimas nutilo. Jis girdėjo, kaip ji paima buteliuką, kažką tyliai 
purškia. Po kelių sekundžių prasivėrė durys, išvirto garų debesėlis. Danielis ramiai 
tebegulėjo ant pilvo žvelgdamas į ją per plyšelį tarp alkūnės ir lovos. Ji vilkėjo 
kažkokį laisvai krintantį švytintį naują chalatėlį. Laurai einant lovos link mirgėjo 
drabužio klostės, gražiai sukritusios ant dviejų krūtų guburių. Danielis pajuto 
geismą, akimirksniu ėmė jos trokšte trokšti. Ji priėjo prie lovos ir paleido sraunią 
garbanų upę — plaukus buvo susisegusi ant pakaušio. Vogčiomis stebėdamas, 
kaip Laura nusimeta chalatą ir smunka į lovą greta jo, Danielis mąstė, jog nėra 
nieko seksualiau už moterį, nežinančią, kad ją stebi. Nieko visame pasaulyje. 


Laura išlipo iš limuzino nervingai taisydamasi gražiai prigludusią šilko 
suknelę ir kailinę peleriną; ji mielai įsikibo Danieliui į parankę žengdama 
raudonu kilimu įėjimo link. Staiga kairėje pusėje visi sujudo, o paskui pasipylė 
fotoaparatų blyksčių žaibai, kone apakindami Laurą. 

— Eikš, — jai į ausį tarstelėjo Danielis. — Nesustok. Jie čia susirinko ne 
dėl mūsų, o dėl politikų ir aukštuomenės ponių. 

Laura įsikibo Danielio rankos ir nusekė paskui. Jie atvyko į Opėra de Ja 
Bastille atidarymo vakarą; naujasis operos teatras buvo tarsi milžiniška balta 
plieninė dėžė, panašesnė į didžiulę vaistinę nei į teatrą — Laura taip ir sušnabž- 
dėjo Danieliui jiems žengiant kilimu ir tolstant nuo įkyrių fotografų. Vyras 
nusišypsojo. Fojė buvo sausakimša — puošniomis vakarinėmis suknelėmis vil- 
kinčios moterys ir juodais kaklaraiščiais bei prabangiais kostiumais pasipuošę 
vyrai. Tebespausdama Danieliui ranką Laura slapčia džiaugėsi apsisprendusi 
nesivilkti melsvos taftos košmaro, kuris po pietų buvo labai pompastiškai ir 

iškilmingai atgabentas į viešbutį. Ji tiksliai žinojo, kiek ta suknelė kainavo 
— penkis tūkstančius dolerių, — tačiau kartą ją užsivilkusi ir pamačiusi, kaip 
suknelė slopina jos odos spalvą, susiurbdama visą gyvumą ir sodrumą, mesdama 
blausų pilkšvą šešėlį, greitai ją atsegė, atsirišo, nusivilko ir atsargiai pakabino 
spintos gale. Laura nežinojo, ką atsakys anytai, jei ši ko nors paklaus, bet juk, 
po velnių, toji moteris dabar yra už šešių tūkstančių mylių, tikriausiai ji niekada 
nieko ir nesužinos. Laura išėmė iš spintos puošnią sunkaus juodo šilko suknelę 
ir atsargiai padėjo ant lovos. Pora juodo aksomo aukštakulnių basučių, švelniai 
pilkšvos ir sidabro spalvos šilko šalis su įmantriais turkiškais raštais... plati 
Etiopijos sidabro apyrankė, dengianti beveik pusę dilbio, ir pora puošnių sidab- 
ro auskarų su gintarais. Laura kelias minutes svarstė apžiūrinėdama drabužius. 
Gal ir neįprasta, tačiau pribloškia. Ji nenumanė, kokios moterys tą vakarą ateis 
] operos teatrą, bet, po šimts pypkių, ji tikrai ten nepasirodys vilkinti suknelę, 
neabejotinai skirtą kažkam kitam — kokiai nors šviesiaplaukei melynakei, tobulai 
žinkančiai jų sūnui. Laura užsitraukė juodame šilke įsiūtą užtrauktuką ir atsigrę- 
žė apsižiūrėti veidrodyje. Nikolė buvo teisi — suknelė tiko taip, tarsi būtų siūta 
specialiai jai. Laura nusišypsojo prisiminusi suknelės kainą — truputį daugiau 
nei keturi šimtai dolerių. Neverta netgi lyginti su penkiais tūkstančiais dolerių, 
kiek kainavo toji neskoninga pompastiška žydra prašmatnybė; tikra beprotybė 
išleisti tiek, kiek tos moterys išleidžia drabužiams. Laura ėmė traukti iš plaukų 
didelius suktukus, kuriais prieš porą valandų buvo susisukusi plaukus. Dabar 
jie krito storomis tviskančiomis garbanomis, o ne smulkiomis spiralinėmis gar- 
banėlėmis. Plaukai atrodė glotnesni, švelnesni. Taip pat ir ilgesni. Jie krito ant 
nugaros ir beveik siekė užpakalį. 

Laurai prireikė dešimties minučių pasidažyti, o tada prasivėrė durys, ir 
įėjo Danielis. Ją pamatęs, sustojo kaip įbestas. 

— Po perkūnais, — pratarė susižavėjimo kupinu balsu. — Ir mano motina 
tai išrinko? 

— E, ne... ne. Jie man atsiuntė suknelę, bet man nelabai tiko... šiek tiek 
apsmukusi. ties juosmeniu. Manau, ji norėtų, kad suknelė gulėtų kaip nulieta. 
Aš nusiųsiu ją atgal ir apsivilksiu, kai reikės kur nors eiti kitą kartą, — skubiai 
atsakė Laura. 

= Mieloji, tu tokia rūpestinga, — tarė Danielis nusimesdamas švarką 
ir eidamas Lauros link. — Žinoma, ji norėtų, kad suknelė atrodytų kuo pui- 
kiausiai. Ji man sakė, kiek toji suknelė kainavo... Neįtikėtina, už tokius pinigus 
galima ir automobilį nusipirkti. 

Laura prunkštelėjo. 

— Ir namą galima nusipirkti, — tarstelėjo ji palenkdama galvą ir segdama 
auskarą. 

— Bet tu atrodai neįtikėtinai. Gali nesakyti, kiek kainavo visi šie ap- 
darai, — pasakė jis sagstydamasis kelnes. Danielis pamatė jį stebintį Lauros 
žvilgsnį. — Ne, nesijaudink, nesirengiu nuplėšti nuo tavęs drabužių, kad ir kaip 
to norėčiau, — nusijuokė jis. — Aštuntą turime būti operos teatre. Eisiu nusi- 
prausti po dušu, — tarė jis ir dingo vonios kambaryje. 

Laura nusišypsojo pati sau. Drabužiai ir aksesuarai kainavo aštuonis šim- 
tus dolerių. Keturiais tūkstančiais ir dviem šimtais mažiau nei jo motina išleido 
vienai suknelei. Tvirtu, pasitikinčiu judesiu ji pasidažė lūpas. 


Ir štai ji jau čia, sėdi šalia moters, kurios suknelė tikriausiai kainavo dar 
daugiau nei jos anytos dovana, tačiau Laura buvo per daug sužavėta, kad apie 
tai galvotų. Anksčiau ji tik porą kartų lankėsi operoje; kartą operos spektaklį 
matė Haityje, bet tada dar buvo per jauna, todėl spektaklio viduryje užmigo 
iš nuobodulio ir nuovargio besistengdama klausytis nesuprantamos kalbos 
žodžių. Tačiau šįvakar viskas buvo kitaip. Drabužiai, papuošalai, gėrimai, po- 
kalbiai — Danielis, pasirodo, pažįsta tiek daug žmonių. Labą vakarą, leiskite 
supažindinti su žmona... sveiki, ar bpažįstate Laurą? Gal galiu supažindinti?.. Ją 
bučiavo, čiupinėjo, glėbesčiavo... vyrai apžiūrinėjo ją išmanančiais žvilgsniais 
nuo galvos iki kojų, moterys prisimerkdavo. Laura buvo rami ir abejinga. Ji nu- 
sekė paskui Danielį į jiems ir keliems jo motinos draugams skirtą ložę. Teatro 
interjeras sudarė kontrastą šaltai, nuobodžiai pastato išorei — viduje buvo pra- 
bangu ir įmantru: stori vyšninės spalvos kilimai, gerai šlifuotas ir raižytas medis, 
sofų dydžio sėdynės. Laura įsitaisė minkštame krėsle, paėmė pasiūlytą šampano 
taurę ir stengėsi nespoksoti išsižiojusi. 

Opera „Irojėnai“ — tai istorija apie Trojos sugriovimą, apie graikų ir tro- 
jėnų didžiavyrių tremtį ir didingą Enėjo kelionę, kai dieviškos rankos jis buvo 
atvestas į Romą, prieš tai patyręs garsų meilės nuotykį su Kartaginos karaliene 
Didone. Laura sėdėjo stebėdama didingą, įspūdingą spektaklį tarsi pakerėta. 
Visa istorija jai pasirodė labai panaši į jos pačios gyvenimą, tačiau ją sujaudino 
ne tik nelaimingai susiklostę įsimylėjėlių likimai — ją jaudino viskas: muzika, 
apačioje grojantis orkestras, dirigento gebėjimas ranka valdyti ir muzikantus, ir 
publiką — vienas riešo mostelėjimas, nežymus gestas, kažkur kažkam duoda- 
mas ženklas pradėti arba sustoti... Laura gerte gėrė visa tai karštai trokšdama, 
kad šis vakaras tęstųsi visą naktį. Po spektaklio, kai viskas baigėsi ir Laura iš- 
ėjo pro duris į vėsų vakaro orą, vienu metu žybtelėjo tiek fotoaparatų blyksčių, 
kad ji negalėjo suprasti, ar kuris nors fotografas buvo nusitaikęs į ją. Jos protas 
ir širdis buvo jaudrinti spektaklio sukeltų emocijų; ji ėjo įsikibusi Danieliui į 
parankę nenumanydama, kad gražiai nuraudęs jos veidas atspindėjo tokį pa- 

kilų jaudulį, jog ji išsiskyrė iš kitų Žmonių, kurių veiduose buvo sustingę įprasti 
nuobodžiaujantys, viskuo persisotinę žvilgsniai. Ir šalia jos, ir jai už nugaros, ir 
visur aplinkui spragsėjo ir zirzė fotoaparatai, kol galiausiai ji ir Danielis įsėdo į 
automobilį su vairuotoju ir dingo naktyje. Kitą rytą jie nubudo anksti: Danielis 
turėjo vykti į Frankfurtą susitikti su tėvu, kuris grįžo iš Tolimųjų Rytų. 

— Tik vienai dienai, — nusišypsojo žvelgdamas į liūdnas jos akis. — 
Grįšiu tau nė nepastebėjus, kad manęs nėra. 

— Na, nebent artimiausias dvidešimt keturias valandas pramiegosiu, — 
šiurkščiai atsakė ji keldamasi ir juosdamasi chalato dirželį. 

Įsispyrusi į jo šlepetes Laura nušlepsėjo paimti laikraščių — juos kiekvieną 
rytą palikdavo pasiuntinukas. Grįždama prie lovos atrišo virvelę, kuria jie buvo 
surišti. Prance-S077, Le Figaro, Le Monde, International Herald Tribune ir dar keli 
parinkti dienraščiai ir kassavaitiniai žurnalai, kurie, viešbučio personalo many- 
mu, galėtų ją sudominti — Paris Tempo. Laisva ranka ji ištraukė Paris Tempo 
ir vos neišmetė išsigandusi. Pirmame puslapyje, švytinti puikiomis spalvomis, 
buvo ji! Jos veidas. Ji išeina iš Basti//e operos teatro. Laura suklykė. 

— Kas yra? Kas? — Danielis atsimerkė. Minutėlei jis buvo užsnūdęs. — 
Kas atsitiko? 

Netardama nė žodžio ji apsuko žurnalą ir parodė jam. Jos akys buvo iš- 
plėstos po patirto šoko. 

— Štai! Aš... tik paėmiau laikraščius... 

— Na? Puiki tavo nuotrauka, — juokėsi Danielis imdamas iš jos žurna- 
lą. — Ponia Laura Berman Bas/;//e operos teatro atidarymo vakarą, — jis šyp- 
telėjo. — Ponia Laura Berman, Haityje gimusi aristokratė, Danielio Bermano, 
milijonieriaus Giunterio Bermano sūnaus, Scan Corp paveldėtojo, žmona, įspū- 
dingai debiutavo operos teatro'atidarymo vakarą. Nuostabioji Laura Berman, 
Haityje lankiusi tą pačią mokyklą kaip ir Mišelė Benet Diuvaljė, žavioji Haičio 
eksprezidento Žano Klodo Diuvaljė žmona, apsivilkusi juodu šilku, nusigręžė 
nuo tradicijų ir pasirinko drąsų drabužių stilių... — jis padėjo žurnalą. — Dėl 
ko nerimauji? Jie tave pamilo! 

— Niekada nelankiau mokyklos su Mišele Benet, — verkšleno Laura, iš 
susijaudinimo grąžydama rankas. — Aš nesu iš aristokratijos. Apie ką jie 4a/ba? 

— Oi, juk pažįsti žurnalistus. Jie gali sugalvoti bet ką, — pasakė Danielis 
padėdamas žurnalą ir imdamas laikraštį. — Dėl to nesijaudink. Kol niekas nie- 
ko bloga nerašo... beje, jie geriau žino. Scan Corp meta ganėtinai ilgą šešėlį. 

— Bet... — sunerimusi pradėjo Laura. — Kas... kas, jeigu... — ji nutilo. 

Danielis jau buvo paniręs į dienos naujienas. Ji pamėgino nuryti gerklėje 
grėsmingai įstrigusį baimės kamuolį. Kas bus tada, jei kas nors pamatys nuo- 
trauką? Kas nors, ką ji pažinojo. Kas nors, kas ją pažinojo anksčiau? Kas nors, 

kas galėjo ją matyti... matyti žai? Ji metė į Danielį sunerimusį žvilgsnį ir prisi- 
vertė ramiai nueiti į vonią. Uždariusi duris į jas atsirėmė; širdis smarkiai dau- 
žėsi. Toji suknelė buvo klaida. Ji pati prisišaukė dėmesį; jai reikėjo apsivilkti tą 
žydrą šilką, ir viskas būtų buvę gerai. Ji kvailai pasielgė, pati tarsi ieškojo bėdos. 
Na, žinoma, daugiau ji taip nesielgs. Laura atsuko dušo čiaupą ir atsistojo po 
čiurkšle, o mintys niekaip negalėjo nurimti. 

Amelina vaikštinėjo po kambarį akylai žvalgydamasi. Įtrūkęs lango rėmas, 
į mažytį sodelį vedančiose prancūziškose duryse nėra vieno langelio stiklo, nu- 
daužtas stogvamzdis. Savininkė ponia Evans kiek nervindamasi stovėjo tarp- 
duryje su savo sūnumi — paniurusiu jaunuoliu spuoguotu veidu. 

— Norėčiau pakeisti stalus ir kėdes, — pasakė Amelina dar kartą ap- 
žiūrinėdama baldus. Dauguma baldų buvo seni ir nudėvėti, todėl čia tvyranti 
melancholiška atmosfera dar labiau slėgė. 

Ponia Evans atsargiai linktelėjo. 

— Bet tu neprašysi manęs... 

— Ne, ne. Atsigabensiu savo baldus. Tik, žinoma, norėčiau išsiaiškinti dėl 
nuolaidos aptariant nuompinigius, — tarė Amelina ir pasuko durų link. 

Ponia Evans ir jos sūnus dvejojo. Buvo aišku, kad anksčiau jiems niekada 
neteko derėtis su tokiu žmogumi kaip Amelina. 

— Ar... ar norėtumėte apžiūrėti virtuvę, panele... eee, ponia Bleik? — mik- 
čiojo jos sūnus. Jis nelabai žinojo, kaip turėtų kreiptis į Ameliną. 

— Ačiū, aš jau apžiūrėjau, — gyvai atsakė ji ir atsigręžė į Suzaną. — 
Manau, tinka. O kaip jums atrodo? 

— E, taip, — buvo aišku, kad ir ji niekada nebuvo mačiusi Amelinos štai 
tokios. 

— Puiku. Na, ponia Evans, manyčiau, dvidešimt penkių procentų nuo- 
laida būtų daugiau mažiau teisingas sandoris. Žinoma, kalbu apie baldus ir apie 
virtuvės būklę. Turėsiu iš pagrindų viską perdaryti. Dabar tikriausiai turėčiau 
leisti jums pasitarti su vyru? Ir su sūnumi, žinoma. 

— Dvidešimt penki procentai? — kone paspringo ponia Evans. 

— Mhm. Paliksiu jus vieną apie tai pagalvoti, gerai? 

Amelina persimetė per petį krepšį, nusišypsojo Suzanai ir išėjo pro duris. 

— Vaje, — tarstelėjo Suzana, kai jos buvo nuėjusios tiek, kad nebesigirdė- 
tų jų pokalbio, — elgeisi baisiai gudriai. Kalbėjai taip profesionaliai. 

— Siaubinga moterėlė, — vyptelėjo Amelina. — Galvoja, kad jai pavyks 
nuplėšti daug pinigų už tokią skylę. 

— Tačiau ši skylė labai patogioje vietoje, — paprieštaravo Suzana. 

— Štai todėl jos ir nespaudžiau dėl penkiasdešimties procentų nuolaidos. 

— Tu tikras nagas, — susižavėjusi pasakė Suzana. — Kaip manai, ar 
gausi? 

— Dvidešimt penkių procentų nuolaidą? Manyčiau. Namelis stovi tuščias 
daugiau nei metus. Norinčiųjų nėra. 

— (Gal išgertume ir atšvęstume? — linksmai pasiūlė Suzana. — 
Didžiajame Malverne baras dirba. 

— Na, dar negalima sakyti, kad tikslas pasiektas, — pratarė Amelina; 
šypsenėlė jau virpino lūpų kampučius. 

— Bet tu jį pasieksi. Esu tuo tikra. Eime, pasivaišinsime džinu su toni- 
ku, — pridūrė ji išvydusi sutrikusį Amelinos veidą. — Tikriausiai esi ir anks- 
čiau ragavusi. 

Amelina papurtė galvą. 

— Bet skamba maloniai. Eime, aš vaišinu. 

— Tai jau ne. 


— Kaip pavadinsi užeigėlę? — paklausė Suzana joms susėdus už stalelio 
prie dailaus švieslangio, žvelgiančio į sodą. 

— „Lulu“, — nedvejodama atsakė Amelina. Ji pažvelgė į Suzaną ir nusi- 
šypsojo. 

— Koks gražus vardas. Kokios nors tavo pažįstamos? 

Minutėlę Amelina tylėjo. Dabar Lauros vardas neperverdavo aštriu skaus- 
mu — skausmas pavirto į nuolatinį stiprų maudulį. Ji jau priprato prie netek- 
ties; nepasakytum, kad dabar jai geriau; tiesiog skausmas tapo kitoks. 

— Ji man buvo kaip sesuo, — lėtai pratarė Amelina. — Namuose... prieš 
man čia atvykstant. 

— Noriu pasakyti, — prisipažino Suzana pasilenkdama prie Amelinos; 
po dviejų džino ir toniko taurių ji tapo atviresnė, — tu visai ne tokia, kaip 
maniau. 

— O? O ką jūs manėte? — paklausė Amelina gurkšnodama iš savojo 
stiklo. 

— Oi, žinai, kai sužinojau... iš Vivos. Apie Jeiną. Iš pradžių ji nesijautė 
esanti devintam danguj. 

— Girdėjau apie tai, — sausai atsakė Amelina. 

— Na, taip, galima įsivaizduoti, kaip visa tai atrodė. 

— Gal ir negalima. Žinote, buvau labai išsigandusi. 


— Tikrai? Kodėl? 

— Aišku, bijojau. Anksčiau beveik niekur kojos iš namų nebuvau iškėlusi. 
Aš pirmą kartą skridau lėktuvu. Nė žodelio nemokėjau angliškai. 

— Vaje. Tiesą sakant, visai apie tai nepagalvojau. 

— Manau, tai ir buvo sunkiausia, — pasakė Amelina vėl gurkštelėda- 
ma. — Kitiems beveik neįmanoma suvokti, ką tai reiškia. Kai pirmą kartą jus 
pamačiau, — tęsė ji pradėjusi juoktis, — net neįsivaizdavau, kad galėtume su- 
sidraugauti. Tą patį galėčiau pasakyti ir apie Vivą. Kai ją išvydau, ji atrodė taip, 
tarsi būtų norėjusi mane užmušti! 

— Na, vargu ar galima ją kaltinti. Oi, žinau, kad tarp jos ir Jeino jau tada 
buvo viskas baigta, bet jie išties tarsi brolis ir sesuo. Manau, ji baiminosi, kad jis 
neapsikvailintų. Supranti, gerokai vyresnis baltaodis turistas tropikų paplūdi- 
myje susipažįsta su jauna vietine mergina... Na, kažkas panašaus. 

— Kaip tik taip ir aš pagalvojau pirmą kartą jį pamačiusi. Dirbau viešbu- 
tyje, todėl prisižiūrėjau panašių istorijų. Tačiau Jeinas buvo kitoks. Jis man tikrai 
padėjo ir niekada neatrodė, kad nori ko nors mainais. 

— Amelina, tu laiminga? Čia? Su juo? Su mumis? 

Minutėlę moteris tylėjo. 

— Nesu nelaiminga, — atsargiai pradėjo ji. Amelina jau buvo atvėrusi 
širdį Vivai, bet tai nereiškė, kad yra pasirengusi atsiverti kam nors kitam. — Čia 
man gera gyventi, — kalbėjo ji. — Jeinas man... labai geras. Jis — geras žmo- 
gus. O dabar dar ir šitai... — ji mostelėjo ranka miestelio pusėn. — Jeigu man 
pavyks visa tai padaryti, bus pirmas kartas mano gyvenime, kai turėsiu kažką 
savo... vien tik sau. Tada būsiu labai laiminga. 

Suzana kiek dvejodama linktelėjo. Amelina matė, kad Suzanos gyvenimas 
visai kitoks: mylintis vyras, sveikas paauglys sūnus, nors ir sunkaus paaugliško 
charakterio bei elgesio, dar gyvi ir vis dar kartu netoliese gyvenantys tėvai; 
įprastas stabilus 27g/4 gyvenimas. Jai patiko Suzana. Kaip ir Viva, su ja Suzana 
elgėsi švelniau, tačiau stačiokiškumas galėjo prasiveržti bet kada. Moteris nuo- 
lat ją drąsino, net siūlė kartu imtis verslo, tačiau Amelina desperatiškai troško 
ką nors padaryti pati viena. Ji nenoromis atsisakė finansinės draugės paramos, 
ir galiausiai jos sutarė, kad jei viskas seksis gerai ir verslas įsibėgės, Suzana pap- 
rasčiausiai ims dirbti Amelinai; toks susitarimas tiko joms abiem. O dabar ji 
buvo tarsi Amelinos skatintoja ir patarėja. Juk kaip tik Suzana pastūmėjo ją 
tada, kai išseko Jeino tolerancija „beprotiškai“ arbatinės idėjai. 

Amelina nusišypsojo prisiminusi paskutinį pokalbį su vyru. Iš pradžių jis 
buvo tvirtai nusistatęs — į šią šalį ją atsigabeno tikrai ne tam, kad ji būtų liaup- 
sinama kitų tarnaitė... kad virtų arbatą kitiems! Kaip ji mananti, kas jis esąs? 
Kvailys? Jeinas šiaušėsi ištisas dienas. 


Tačiau ir Amelina nebuvo kvaila. Ji stebėjo Vivą, klausėsi jos pasakojamų 

istorijų iš ankstesnio jų vedybinio gyvenimo ir paprasčiausiai laukė prikandusi 
liežuvį. Yra daugiau nei vienas būdas priversti vyrą pasiduoti — beje, ji nemėgo 
ginčų. Galiausiai — jai prireikė dviejų mėnesių — ji laimėjo. Jis davė jai gry- 
nųjų pradinėms investicijoms ir net pateikė keletą naudingų pasiūlymų, kaip 
įsukti verslą. 

Viva kaip visada tryško susižavėjimu. 

— Kaip tau pavyko? — net kelis kartus paklausė ji Amelinos. — Dd/ ma- 
nęs jis niekada nebūtų to padaręs. 

Amelina nusišypsojo, bet nieko neatsakė. Ji nujautė, kad Haičio moterys 
galėtų pamokyti angles, kaip pasiekti to, ko nori. 

— Beje, — pasakė Amelina kilstelėjusi taurę, — senasis gyvenimas baig- 
tas. Net ir norėdama negalėčiau grįžti. Ten nieko nebeliko. Visi iškeliavo. 

— Tai blogai, — atsakė Suzana remdamasi kuklia savo pačios patirti- 
mi. — Mano tėvai tebegyvena tame pačiame name, kuriame užaugau. Mes ten 
lankomės beveik kiekvieną savaitę. Net sunku įsivaizduoti, kaip turi jaustis ne- 
galėdama sugrįžti. 

— O aš negaliu įsivaizduoti jūsų gyvenimo — tiesiog įšoki į automobilį ir 
važiuoji namo, — išgėrusi paskutinį lašelį atsakė Amelina. 

— Viskas nėra taip gražu, kaip atrodo, — juokdamasi pratarė draugė. Ji 
pažvelgė į laikrodėlį. — Tai štai... turiu važiuoti pasiimti Timo. Gal ir tave pa- 
vėžėti? 

— Ne, ačiū. Manau, pėsčia užlipsiu į kalną. Šviečia saulė... štai ko man dar 
trūksta — saulės... 

— Taip, saulės čia nedaug. Na, tai už „Lulu“. Negaliu sulaukti! 


Viskas užtruko gerokai ilgiau nei ji manė. Reikėjo tiek visko apgalvoti. 
Ji pirmą kartą gyvenime prižiūrėjo statybininkų brigadą; baigiantis penkiems 
ilgiems mėnesiams prisiekė, kad tai pirmas ir paskutinis kartas. Maža kavinukė 
buvo „išrengta“ iki karkaso: išluptos grindys, išgriauta ir pertvarkyta virtuvė, net 
lubos pakeistos. Amelina aiškiai žinojo, ko nori — šiltų, sodrių spalvų. Tik ne- 
numanė, kaip jas išgauti. Laimė, tai žinojo Suzana ir Viva — šešis ar septynis 
kartus pertvarkiusios namus, jos galėjo kuo puikiausiai susidoroti su bet kokiu 
statybininku visame Vusteršyre. Vyrams apžiūrinėjant dvidešimt metų nere- 
montuotą statinį, jos tik stovėdavo įsirėmusios rankomis į klubus, o pradėjus 
atstatymo darbus sekiodavo jiems iš paskos. Amelina net neįtarė, kad po lygiu 
tinkuotu sienų paviršiumi tiek visko yra — vamzdžių, vamzdelių, laidų, ce- 
mento... Darbų ir reikalingų medžiagų sąrašas, atrodo, buvo begalinis. Susibūrė 
linksmas trio — dvi guvios pusamžės moterys prašmatniais drabužiais bei 

aukštakulniais bateliais ir smulkutė tamsiaodė mergina, gyvenanti ant kalno. 
Kai virš durų buvo iškelta iškaba, Malverne nebebuvo žmogaus, kuris nežinotų 
apie Ameliną ir „dvi raganas“ — taip Suzaną ir Vivą ne vien tarp savęs vadino 
statybininkai. Tačiau verslui visa tai labai gerai, šypsodamasi kartojo Suzana. 
Kai „Lulu“ galiausiai buvo atidaryta, ir už dvidešimties mylių nebuvo nė vieno, 
apie tai negirdėjusiojo. 

— Mieloji, negaliu sulaukti! — šaukė puskurtė pagyvenusi moteris 
Amelinai, kai ši paskutinį kartą blizgino langus. — Žinai, tik tu šiai vietelei 
suteikei spalvų! 

Šiek tiek nervindamasi Amelina jai nusišypsojo, nebūdama tikra, ką ji iš 


tikrųjų turi galvoje ir kaip jai atsakyti. 


Sunku patikėti, tačiau galiausiai viskas buvo baigta. Iki Kalėdų liko savaitė 
— tai geriausia dovana, kokią tik galėjo pasidovanoti Amelina. Ji atsistojo ant 
slenksčio tarp žibančios virtuvės ir arbatinės kambario užsijuosusi prijuostę, už- 
sirišusi skarelę ir atsiduso nuoširdžiai patenkinta. Čia nebuvo ištaiginga — tik 
keli daiktai kainavo daugiau nei dvidešimt svarų. Sena Vivos „Singer“ siuvamąja 
mašina jos abi pasiuvo staltieses — gražus baltos ir geltonos spalvos languotas 
medvilninis audinys; medžiagą Džono Leviso parduotuvėje Vusteryje aptiko 
Viva. Daugumą stalų ir kėdžių pirko komiso parduotuvėje — baldus nušlifavo 
ir nudažė. Šioks toks kratinys tik suteikė kambariui žavesio. Sienos nudažytos 
malonia sodriai geltona spalva — tokios spalvos buvo saulėgrąžos, augusios 
sodelyje Pesjonvilyje. Dar kelios gėlių ir tropinių sodų nuotraukų reprodukcijos, 
įrėmintos pigiuose rėmeliuose, užuolaidėlės, puoštos baltais nėrinukais. Kaip 
tik tokioje vietelėje norėtųsi stabtelėti grįžtant iš parduotuvių ar su draugėmis 
greitai išgerti kavos puodelį, rytą nuvedus vaikus į mokyklą. Štai to Amelina ir 
norėjo. 

Ji paskutinį kartą pataisė staltiesę, įsitikino, kad ant kiekvieno stalo stovi po 
vazelę su pamerktu baltu gvazdiku, ir užgesino šviesą. Buvo beveik vidurnaktis. 
Jeinas tebetriūsė virtuvėje krapštydamasis prie vandens šildytuvo ir baigdamas 
dirbti kitus vyriškus darbus, kaip jis mėgdavo sakyti. Po truputį jis priprato prie 
minties, kad Amelina turės savo verslą ir daugiau dėmesio skirs darbui, o ne 
jam. Vis dėlto moteris žinojo, kad artimiausiais mėnesiais turės elgtis atsargiai. 
Taip, jos iniciatyva atsirado „Lulu“, tačiau juk jis ją čia atgabeno. Ir šito ji nie- 
kada neturėtų pamiršti. Amelina pasuko spynoje raktą ir sekundėlę pastovėjo 
ant slenksčio. Laura. Ko tik ji neatiduotų už galimybę vėl ją pamatyti. 

“Beirutas, Libanas, 1991-ieji 


Kažkas jį pažadino. Sekundėlę gulėjo tamsoje besidaužančia širdimi, 
mėgindamas atpažinti tai, kas ir taip buvo aišku. Staiga užklupusi klaiki tylos 
akimirka, o paskui — prislopintas geliantis dunkstelėjimas; dangus sutrūkinėjo 
nuo pažirusios sprogimų krušos. Jis išvirto iš lovos anksčiau, nei po kelių sekun- 
džių pasigirdo raudos ir klyksmai. Dabar jis miegodavo apsirengęs. Čiupęs nuo 
kėdės atkaltės švarką išbėgo iš kambario, per kelias sekundes nuskuodė laiptais 
ir atsidūrė gatvėje. Kaip pašėlęs ėmė pypsėti jo pranešimų gaviklis; tikriausiai 
Domenikas arba Lara, du gydytojai, gyvenę arčiau stovyklaviečių. Jis kiek įka- 
bindamas bėgo gatve pagrindinio kelio link, žvalgydamasis, gal aptiks kokį 
taksi automobilį; jam pasisekė. 

— Sabra, — paliepė jis vairuotojui. — Greičiau! 

Vairuotojas atsigręžė į jį nustebęs. 

— Sabra? Gal išprotėjote? Ar nežinot, kas ten dedasi? 

— Aš esu gydytojas, — atžariai atsakė Markas. 

Vairuotojas lėtai linktelėjo; jo veidas atrodė liūdnas, mąslus. Jie važiavo 
tylėdami tuščiomis gatvėmis, kol nušvito skaisti aušra. 

Vairuotojas nesirengė važiuoti iki pačios stovyklos. Jis išleido Marką už 
kelių gatvių, netoli plastiko plokščių ir gofruotos skardos stogelių, žymėjusių 
pabėgėlių stovyklos teritorijos pradžią. Markas numetė vairuotojui pluoštelį 
banknotų ir pasileido bėgti siauromis gatvėmis. Visai netoli girdėjo raudančias 
moteris. Iš visų pusių tratėjo kulkosvaidžiai. Jis pasuko už kampo ir nulėkė 


ligoninės link. 

— Markai! — šūktelėjo Lara bėgdama jo link, ant rankų laikydama mažą 
kruviną vaiką. — Domenikas prie mečetės... ten būrelis isterijos ištiktų mote- 
rų, — šaukė ji. — Gal eik ir pažiūrėk, ką gali padaryti? 

Markas linktelėjo ir nubėgo jos nurodyta kryptimi. Raketų antpuolis. 
Sunku buvo nuspėti, iš kur jos atlėkė. Domenikas ir dar du kroatai gydytojai 
jau turėtų būti ten, rūpintis sužeistaisiais. Markui teko įvesti tam tikrą gydytojų 
darbo tvarką. Kalbėti arabiškai yra viena, o elgtis taip, kad akimirksniu nu- 
ramintum isterijos ištiktus išgąsdintus žmones, dažniausiai moteris ir vaikus, 
kad nors truputį palengvintum jų skausmą, — jau visai kas kita. Kaip tik tokiais 
sugebėjimais ir garsėjo Markas Abadi. Štai kodėl visi norėjo, kad jis darbuotųsi 
tik jų komandoje. 

Po pusvalandžio raudantis padrikas daugiau nei trisdešimties moterų ir 
vaikų būrelis aprimo. Sunkiai sužeistieji buvo nugabenti į lauko ligonines arba 
sutvarstyti čia pat. Nuvargęs Domenikas sekundėlę atsirėmė į sieną ir atgalia 
ranka perbraukė per veidą taip išreikšdamas... Užuojautą? Gailestį? Įsiūtį? 
Markas negalėjo pasakyti. Domenikas buvo bebaimis ir nepavargstantis, tačiau 
septynios darbo savaitės tokiomis sąlygomis, kurias galima pavadinti tik pra- 
gariškomis, jau pradėjo veikti kiekvieną. Ilgiau nei metus visos konfliktuojan- 
čios pusės griovė Beirutą, miestą, kuris septyniolika pirmųjų gyvenimo metų 
Markui buvo namai. Dabar jis jau nebegalėjo šio miesto pažinti. Išdraskytas, 
išdaužytas, sugriautas... Per šias septynias savaites Beirute Markas kartą buvo 
nuvykęs apžiūrėti senųjų savo namų Afišrėjaus gatvėje, kur jis gyveno su teto- 
mis ir močiute iki jos mirties, tačiau namas buvo sulygintas su žeme. Jo tetos 
jau seniai persikėlė gyventi kitur: viena — į Paryžių, kita — į Torontą. Nieko 
nebeliko iš jų elegantiškų erdvių namų, kuriuose jis išmoko groti pianinu, o 
močiutė su draugėmis, sėdėdamos balkone, išeinančiame į pajūrio bulvarą, ket- 
virtadienio popietėmis lošdavo bridžą. Dabar jis kartu su kitais šešiais gydytojų 
brigados nariais gyveno sename nugyventame pastate musulmonų kvartale; jis 
net nežinojo, kad šiame mieste yra toks kvartalas. Taigi taip buvo anksčiau. 
Dabar Beirutas pasikeitęs. Ir Markas pasikeitęs. 

Jis priėjo prie Domeniko. 

— Ar gerai jautiesi? — tyliai paklausė Markas, kol Domenikas kuitėsi po 
kišenę ieškodamas cigaretės. Pažįstamas barzdotas veidas minutėlei susiraukė, 
bet vyras labai greitai susitvardė. 

— Taip. Vakar buvo bjauri diena. Jau ketinome išvykti, kai viskas prasi- 
dėjo. Suknisti galvijai, kad ir kas jie būtų. 

Akivaizdu, kad jis su Lara čia buvo per visą naktį. 

— Truputį pailsėk, — pasiūlė Markas prisidegdamas cigaretę. — Toks 
negalėsi dirbti. 

— Žinau. Bet... pareinu namo ir nerandu vietos. Užsimerkiu, o miegas 
neima. 

Markas linktelėjo. Kaip visada jis stengėsi išlaikyti tą menkutę netvarią 
ribą tarp profesinio ir asmeninio rūpesčio. Domenikas jam patiko; kitoje vietoje, 
toli nuo švilpiančių raketų ir aplinkui sproginėjančių bombų, jie tikriausiai būtų 
bičiuliai — kartu vaikštinėtų, žaistų greitą, pašėlusį futbolą. Tačiau dabar jie 
buvo iki kaklo pasinėrę į neįtikėtinos nevilties sklidiną pasaulį, kuriame nebuvo 
įmanoma patikėti, kad egzistuoja kitos vietos ir laikas, kur jie galėtų tiesiog kartu 
vaikštinėti ir pramogauti. Šnekučiuotis. Juoktis. Markas jau beveik du mėnesius 
negirdėjo juoko. Kartais ankstyvą rytą, tomis retomis progomis, kai jie visi trys 
tuo pačiu metu būdavo namuose, per sieną jis girdėdavo prislopintus garsus 
— Domenikas ir Lara mylėdavosi. Markas suprato, kad jų santykiai užsimezgė 
iš nevilties; prieš atvykdami į Beirutą jie nepažinojo vienas kito, neatrodo, kad 
ties santykiai tęsis iš čia išvykus. Tačiau jis viską labai gerai suprato. Kas nors, 
bent kažkas, bet kas... Bet kokia smulkmena, galinti priminti apie gyvenimą, 
egzistuojantį už dunksėjimų ir švilpesių, reiškiančių tik mirtį. Vien tik mirtį. 

Markas užgesino nuorūką ir nesitikėdamas jokio atsako spustelėjo 
Domenikui ranką. Jo darbas — atsirinkti, kam gali padėti, o kam padėti netu- 
rėtų. Išties ironiška. Kai nešvilpdavo raketos ir nekaukdavo greitosios pagalbos 
automobiliai, dalis jo kasdienio darbo buvo klausymasis. Leisti pabėgėliams ir 
tiems, kuriuos jie gydė, išsakyti savo neviltį ir baimę buvo taip pat svarbu, kaip 
prisiūti nutrauktą galūnę. Mėdecins du Monde žmonių darbas skyrėsi nuo kitų 
kritinių situacijų šalinimo darbų tuo, kad šie žmonės dirbo ne su karo traumų 
padariniais — jie rūpinosi pabėgėliais paties konflikto metu, teikė medicininę 
ir psichologinę pagalbą stiprindami jų gynybą ir telkdami bendruomenes, kad 
ir labai netvarios jos būtų. Markas Abadi buvo vienas pirmųjų organizacijos 
parengtų kritinių situacijų psichologų. Jis visą laiką žinojo, kad judėdamas pir- 
myn turi sulaužyti senas taisykles ir sukurti naujas. Jis rūpinosi visais — toks jo 
darbas. Tačiau aplink stebint didžiules traumas niekam, taip pat ir jam, nepa- 
vykdavo išvengti klausimo: o kas pasirūpins juo? 

Londonas, Zungtinė Karalystė, 1991-ieji 


Melani paėmė skaistalų šepetėlį ir apatiškai pradėjo dažytis skruostus. Ji 


spoksojo į savo atvaizdą veidrodyje: taip ir nepriaugo svorio, numesto, kai iš- 


241 


vyko iš Los Andželo, — nuo to laiko praėjo beveik ketveri metai. Ne, dėl to 
ji nesigraužė. Jai patiko naujoji, tarsi rūstesnė, veido išraiška, grakščios liauno 
kūno linijos. Ji niekada nebuvo pilna, tačiau dabar buvo visai praradusi švelnų 
paauglišką apvalumą. Jai dvidešimt ketveri. Ji jau ne vaikas. 

Melani nekantriai nubraukė nuo veido plaukus. Jai reikėjo apsikirpti, ta- 
čiau nors šiomis dienomis turėjo mažai reikalų — tiesą sakant, neturėjo jokių 
reikalų, — niekaip neprisirengė nueiti į kirpyklą. Dar neprisirengė. Bet greitai 
prisirengs, pasižadėjo Melani. Dabar jau bet kurią minutę. Ji pamėgins viską 
organizuoti, išsiaiškins, ką norėtų veikti — gal net pradės mokytis koledže. Jai 
reikia pradėti karjerą, susirasti naujų draugų, išsikelti iš motinos namų... Sąrašas 
ilgas. Ji dar kartą pažvelgė į savo atvaizdą ir susiraukė. Stovėdama priešais veid- 
rodį su lūpų dažais rankoje staiga prisiminė Los Andželą — veltui sugaištas 
valandas prie veidrodžio rašinėjant kvailas žinutes, kurių niekas niekada neskai- 
tė; „nieko gera“, kaip nuolat kartodavo daktaras Hislopas du kartus per savaitę 
vykdavusių sesijų metu. Tikrai nieko gera. Esminis dalykas, kaip jis tvirtino, yra 
žiūrėti pirmyn, o ne atgal. Koncentruotis į a7ei/y, o ne į praeitį. „Pozityvus mąs- 
tymas“ — nuolatinė jo maldelė. Jis buvo motinos „konsultantas“, nors Melani 
nemanė, kad šis žodis pakankamai taikliai apibūdina viską, ką daro daktaras 
Hislopas, nedidukas, plinkantis „kitokios nei sveikatos psichologija krypties 
specialistas, praktiškai mokantis orientuotis į ateitį ir išsiaiškinti, kas tau gy- 
venime nepatinka, parodantis tinkamus būdus rasti sprendimus“ — štai taip 
jis prisistato spaudoje ir bendraudamas žodžiu. Melani tai neįtikino. Beje, ką 
reiškia „kitokios nei sveikatos psichologija krypties specialistas“? Šešis mėne- 
sius klausiusi jo tauškalų apie tai, kaip „išlaisvinti savo potencialą“ ir „panaikinti 
atotrūkį tarp dabartinio taško ir to, kuriame norėtum atsidurti“, visai neseniai 
nutarė, kad to jau pakaks. Daktaras Hislopas sparčiai „laisvino“ pustuzinio 
Stelos draugų potencialą, kartu juos vaduodamas iš stebuklingai didelių pinigų 
sumų. Viskas atrodė labai abejotina ir nė trupučio nepadėjo. Maikas, aišku, ne- 
panoro atjausti. 

— Susirask darbą, — pasakė jis prieš įšokdamas į naujausią sportinį auto- 
mobilį ir nuburgzdamas Karaliaus gatve. — Kaip ir visi kiti. 

Tačiau tai ir buvo dalis jos bėdos. Ji daugiau nieko nepažinojo. Polė, sena 
jos mokyklos laikų bičiulė, jau nebegyveno už trijų durų — ji išvyko į Australiją, 
kad „ištekėtų už ūkininko“; Stela šiuos žodžius ištarė taip, kad Melani nesumo- 
jo, ar jai juoktis, ar verkti. Buvo ir kitų merginų, su kuriomis ji mokėsi Veldone, 
tačiau ir jos išsikėlė; tiesą sakant, nelabai daug dvidešimt ketverių metų amžiaus 
žmonių tebegyveno tėvų namuose ar vis dar nebuvo apsisprendę, ką veikti gy- 
venime. Net jei ir nedaugelis padarė puikias karjeras, apie kurias galėjo rašyti 
namiškiams, dauguma savo gyvenime turėjo bent jau „svarbų žmogų“, rodantį 

gyvenimo kryptį ar tikslą; ir Melani manė privalanti turėti tokį žmogų, tačiau 
jo nebuvo. Ištrūkusi iš tviskančio mados pasaulio, į kurį, beje, ją atvedė vyras, 
Melani nebemanė galėsianti kuo nors pasitikėti, ką jau kalbėti apie kitą vyrą. 
Keletą kartų pasiryžusi nueiti susitikti su draugais ji prasėdėjo baro, aludės ar 
restorano kamputyje iki ašarų nuobodžiaudama, klausydamasi kalbų apie ves- 
tuves, atostogas, kūdikius, kraustymąsi į Čisviką... Ar apie tai visi tik ir kalba? 
Jos gyvenimas Los Andžele atrodė lyg istorija apie kitą pasaulį — jų gyvenimai 
jai taip pat atrodė tarsi iš kito pasaulio. Jie nebeturėjo nieko bendra; dar blogiau 
— neatrodė, kad kam nors tai rūpėtų. Melani pamėginus kalbėti apie gyvenimą 
Los Andžele ar papasakoti, ką reiškia būti Stivo di Marko mergina (ji nesiren- 
gė pasakoti apie tai, ką jis jai iškrėtė), jos draugės suraukdavo dailias nosytes, 
Įbesdavo viena į kitą mėlynas akutes — „įsivaizduoji!“, „tikrai?“ — taip tobulai 
mandagiai, tobulai angliškai (Melani net buvo tai pamiršusi) parodydamos, kad 
negali patikėti; beje, jos ir netikėjo. 

Melani buvo vieniša. Vėl vieniša. Žinoma, faktas, kad jai nereikėjo ieškotis 
darbo, reiškė, jog galėjo sau leisti kiurksoti kambaryje ar slampinėti po namus, 
tačiau dėl to nesijautė geriau. Tiesą sakant, tokios apmirusios ambicijos buvo 
pradėjusios pykdyti net ją pačią. Atėjo metas liautis sau nuolaidžiavus ir kažką 
daryti. Tačiau ką? 

Ji atsiduso ir nusigręžė nuo veidrodžio. Girdėjo, kaip apačioje motina te- 
lefonu užsakinėja maistą. Melani vėl atsiduso. Daktaras Hislopas labai padėjo 
Stelai „prasimušti“ ir gauti naują vaidmenį — dabar ji buvo pirmoji labdaringų 
organizacijų ponia, Oxfam, Actiondid, ChildrenFirst ir tuzino kitų jai negirdėtų 
organizacijų tarybų narė, tačiau Melani viso to nesuprato. Kodėl? Kam? 

— Juk reikia nors truputį grąžinti, — dukrai paklausus, santūriai atsakė 
motina. 

— K3 grąžinti? 

Melani išties buvo sutrikusi. Kiek ji matė, Stela Miler darė tai, ką ir visada 
darydavo — rengė kokteilių vakarėlius ir prašmatnius pietus. Ji ir dabar rytais 
vaikščiodavo po parduotuves, o vakarais eidavo į sporto salę. Kas pasikeitė? 
Taip, ji tapo vegetarė, visai neseniai liovėsi dažyti plaukus ta baisia platinos 
spalva ir net kelis kartus buvo nuėjusi į bažnyčią, bet /a4dara?.. Jos motina ne- 
turėjo dosnios labdarės gyslelės. 

— Ir nemanau, kad suprasi, — kandžiai pasakė Stela traukdama iš ko- 
ridoriuje stovėjusios vazos apvytusią geltoną rožę ir mesdama ją į šiukšliadė- 
žę, — bet kai būsi kiek vyresnė, Melani... tada pati pamatysi. Kartais žmogui 
reikia save 7ea/izuoti. 

— Bet tu visada nekentei gyvūnų... — pradėjo Melani spoksodama į ką 
tik motinos gautą atviruką iš Gyvūnų globos draugijos, kuriuo buvo dėkojama 

už nuostabius labdaros pietus Ri/z viešbutyje. — Gal pamiršai? Neprisimeni, 
kaip kartą parsinešiau namo paklydusį kačiuką, o tu net neleidai atnešti jo į 
kiemą? 

— Čia visai kas kita. Vienas Dievas težino, kur jis valkiojosi. Be to, tai nu- 
tiko seniai. Žinai, dabar gyvūnų globos namuose jie visi labai švarūs, — atrodė, 
kad Stelos niekas nesutrikdys. 

Melani baigė dažytis lūpas, įveikė pagundą ką nors brūkštelėti ant veidro- 
džio ir įsispyrė į batelius. Į rankinę įsimetė pilko šilko šalį, jei pasidarytų vėsu, 
ir uždarė vonios kambario duris. 

— Kam skirta šiandienos vakarienė? Primink man... — paprašė ji motinos 
nusileidusi į virtuvę. 

— Tokiai naujai organizacijai, — noriai atsakė Stela. — Mėdecins... mėde- 
cins... kažkas panašaus, — kalbėjo sunkiai rinkdama žodžius. — Tik prieš mė- 
nesį tapau oficialia šios organizacijos globėja. Ją įkūrė Molė Greivs. Ji taip pat 
yra taryboje. Prisimeni Molę, ką? — Melani papurtė galvą. — Na, žodžiu, Molė 
praėjusiais metais jiems suorganizavo nuostabią vakarienę Penrio galerijoje... 
toje, kur Bondo gatvėje. — Sutrikusi Melani vėl papurtė galvą. — Oi, Melani, 
tu viską pamiršai. Na, vakaras išties buvo nepakartojamas, atėjo visi, absoliučiai 
visi. O šįvakar bus tasai jaunas gydytojas... man atrodo, jis psichologas ar kas... 
Molė rodė jo nuotrauką. Jam įteikiamas apdovanojimas. Aš jį įteiksiu, — nu- 
leidusi balsą sumurmėjo ji. 

— Oi, mama. Nereikia. Prašau. Bet kodėl apdovanojimai įteikiami galeri- 
joje? — Melani atrodė nuoširdžiai nustebusi. 

— Todėl. Taip jau daroma. Kad surinktų daugiau pinigų, mieloji. Matai, 
organizuojami renginiai, žmonės moka už staliuką, už bilietą ar dar už ką nors; 
viską suorganizuoji, sukvieti draugus, o tada labdaros draugija gauna pinigus. 
Viskas tikrai labai paprasta. Nesuprantu, kodėl raukaisi. 

— Nesiraukau. 

— Beje, sugebėjau prikalbinti Bermanus tapti tarybos nariais. Mane su 
jais supažindino Pati Leterberou. 

— Kas jie tokie? 

— Ak, Melani, — jos motina teatrališkai atsiduso. — Atvirai kalbant, 
net nežinau, kur gyvenai pastaruosius dvejus metus! Laura Berman! Ji ištekėjo 
už Danielio Bermano — na, žinai, už to žiniasklaidininko. Ji tikrai dieviška. 
Savaime suprantama, jie pinigingi. 

== Ad 

— Žodžiu, geriau eik rengtis. Automobilis gali atvažiuoti bet kurią minutę. 

— Aš jau pasirengusi, — kiek sutrikusi atsakė Melani apžiūrinėdama savo 
suknelę. Nejau nesimato? 

— Ar ir eisi taip apsirengusi? 

— O kas negerai? 

Ji buvo išsirinkusi juodą prigludusią suknelę su siauru auksiniu dirželiu; 
basomis kojomis įsispyrusi į aukštakulnes basutes, kurias neatsispyrusi pagun- 
dai nusipirko praėjusią savaitę. Jos priminė šeštojo dešimtmečio pradžią, ir 
Melani tai labai patiko. 

— Nieko, — nenorom atsakė Stela. — Tik gal kiek... na, per prasta, mie- 
loji. Truputį per griežta. 

— Mama, tai paprasta, o ne prasta, — kandžiai atkirto Melani, su panieka 
žvelgdama į kvailokus itin sudėtingo kirpimo motinos drabužius, pustuzinyje 
vietų surauktus, suklostytus ir įsiūtus, tačiau nė viena klostelė drabužio nepuo- 
šė. — Tai klasika, jei tau taip geriau skamba. 

— Nuobodu, — pataisė ją Stela. — Tokiose vietose svarbu parodyti savo pas- 
tangas, — nuoširdžiai pasakė ji. — Tokiu būdu gali kilstelėti aukojamą sumą ir... 

— Gal jau galėtume eiti? — nutraukė ją Melani. Ji mažiausiai norėjo 
klausytis paskaitos apie savo išvaizdą ar dar apie ką nors panašaus. 

— Oi, mieloji, kodėl tu visada tokia negažyvi? 

— Negatyvi? Ar aš? 


— Mhm. Siaubingai negatyvi, mieloji. Vaje, vaje... vairuotojas jau čia. 


Itin prašmatniai apsirengę aukštuomenės atstovai, žengę pro Cafė Royale 
duris, niekuo nesiskyrė nuo jų taip pat įmantriai pasipuošusių „kolegų“, ei- 
nančių į teatrą ar vakarieniauti. Melani žvalgėsi aplinkui ir stengėsi nepradėti 
kikenti. Ji dar niekada gyvenime nebuvo mačiusi tiek daug baltapūkių blondi- 
nių, nors trejus metus gyveno Los Andžele! Dauguma atėjusiųjų buvo žavios 
moterys, kaip Stela. Akivaizdu, kad per tą laiką, kol ji buvo išvykusi, labdara 
staiga virto į tam tikrą industriją. Melani išsitiesė, nutaisė šypsenėlę ir kartu su 
Stela lipdama laiptais stengėsi nekreipti dėmesio į žaibuojančias fotoaparatų 
blykstes. Nepasakytum, kad kas nors tyčia į ją būtų nukreipęs fotoaparatą. Ja jau 
nebesidomėjo net bulvariniai laikraščiai. Dabar mieste buvo šimtai kitų gražių, 
jaunų roko žvaigždžių dukterų su pikantiškesnėmis istorijomis ir gyvenimo 
tempo sukeltomis krizėmis, aprašomomis pirmuosiuose puslapiuose. Niekas 
nesidomėjo dvidešimt kažkelerių metų Melani Miler, vilkinčia paprastu kla- 
sikiniu drabužiu ir apskritai neturinčia aiškios gyvenimo krypties. Kas norėtų 
apie Zai skaityti? 

— Stela, kaip puiku tave matyti... 

— Brangioji, atrodai taip, kad iškart norisi tave suva/pyti, sakau teigiama 


prasmė. 

— Oi, kaip man patinka tavo suknelė! 
— Dieve, tiesiog šimtą metų tavęs nemačiau. Kur buvai dingusi? 
Melani tik atsiduso. Cirkas prasideda. 


Markas žvelgė per visą jūrą stilingai sušukuotų pakaušių, stebėjo aukštyn 
kylančius cigaretės dūmus, ore besimaišančius su sunkiu prabangių kvepalų 
aromatu, ir perbraukė pirštu per apykaklę — jis nebuvo pratęs ryšėti kakla- 
raiščio. Markas atsiduso. Metas šou. Jis puikiai suprato tokių vakarėlių kaip šis 
svarbą, bet vis dar negalėjo atsigauti po patirtos nuostabos akimirksniu išvykęs 
iš Beiruto ir atsidūręs tiesiai čia. Dirstelėjo į rankose laikomą programėlę, kad 
galėtų pasitikslinti — Cafė Royale. Ausyse tebeskambėjo kulkosvaidžių pap- 
liūpos ir netilstantys bombų sprogimai. Išties nerealu. Apsidairė ieškodamas 
Domeniko ir Laros. Jie sėdėjo už arčiausiai scenos stovėjusio stalelio. Ir jų vei- 
dai buvo suglumę kaip žmonių, patekusių į nuo kasdienybės pakylėtą realybę. 
Jis dar kartą pažvelgė į Larą; tai buvo pirmas kartas, kai matė ją neapimtą streso 
ir nevilkinčią purvinų marškinėlių — ji nervingai maigė vakarinės suknelės 
dirželius. 

— Markai... — kažkas pratarė jam už nugaros. Jis atsigręžė. Tai daktarė 
Vilela, kadenciją baigianti organizacijos, kurioje jis dirbo, direktorė. — Smagu, 
kad tau pavyko, — pasakė ji. — Maniau, kad taip ir nesugebėsime tavęs iš ten 
ištempti, — ir plačiai jam nusišypsojo. — Beje, sveikinu su apdovanojimu. 

Markas dėkodamas linktelėjo. Jam tai vis dar atrodė per toli nuo kasdienės 
realybės, todėl sunkiai suvokiama. Jis net nebuvo tikras, ar prisimena, koks tai 
apdovanojimas. 

— Tikiuosi, turi parengęs kalbą, — sumurmėjo daktarė Vilela, pastebėjusi 
jo veido išraišką. — Jie tos kalbos laukia, — mostelėjo į svečių minią. 

— K3 nors suregsiu, — šyptelėjęs tarė jis. — Vis dar pratinuosi dėvėti 
švarius drabužius. 

— Įsitikinusi, kad greitai priprasi. Žiūrėk, tavo stalelis antras iš dešinės. 
Sėdėsi su Stela Miler ir jos dukra. Prie to staliuko sėdės ir lordas Karutersas; 
būk kiek galėdamas malonesnis, gerai? Mūsų fondui tikrai labai reikia naujų 
plaukų. 

— Visada pasirengęs, — tiesindamas pečius atsakė Markas. Jis matė, kaip 
„pozityviai švytinti pasididžiavimu“ jo teta jau rengėsi sėstis. Rytą ji atskrido iš 
Paryžiaus. Jis vėl nusišypsojo — jai šis vakaras buvo labai reikšmingas. Ką jau 


kalbėti apie jį. 

Po dvidešimties minučių trumputė ceremonija buvo baigta. Markas nu- 
žengė nuo pakylos, specialiai įrengtos salės viduryje, jausdamas, kaip nuo pus- 
tuzinio rankų paspaudimo tebedilgčioja pirštai. Jis neprisiminė, ką sakė, žinojo 
tik tiek, kad nepasidavė pagundai išdrožti pamokslą daugiau nei šimtui salėje 
susibūrusių svečių, kurie tikriausiai negalėtų pasaulio žemėlapyje parodyti 
Libano. Vos nužvelgęs nekantrius, laukiančius jų veidus, suprato, kad tikrai ne 
dėl to kiekvienas jų sumokėjo po daugiau nei du šimtus svarų už vakarienę. 
Nemenka sumelė, ypač kai žinai, ką už ją galėtum nupirkti kitur. Tačiau tai ne- 
esminis dalykas, priminė jis sau eidamas link daktarės Vilelos nurodyto stalelio. 
Deja, jo teta buvo pasodinta kitur. Akivaizdu, ji negali pasigirti tokiais ryšiais, 
kokiais garsėja lordas Karutersas. 

— Daktare Abadi, — jam priėjus aiktelėjo šviesiaplaukė įmantriai išsipus- 
čiusi moteris. Markui sėdantis ji kilstelėjo nuo kėdės. — Viskas buvo per daug 
nuostabu, kad būtų galima nusakyti žodžiais. Jūs mus visus neabejotinai į4ve- 
piate. — Ji plačiai nusišypsojo aiškiai kažko laukdama. Markas svarstė, ką, po 
galais, turėtų atsakyti. Kažkas kažkur tyliai sukikeno. Jis pažvelgė į šviesiaplau- 
kės dešinėje sėdėjusią jauną moterį; ji greitai prisidengė ranka burną, tačiau jos 
akys šelmiškai blizgėjo. — Aš esu Stela Miler, — pratarė šviesiaplaukė vėl rei- 
kalaudama jo dėmesio. — Gal galėčiau jus supažindinti... lordas Karutersas... 

— Labas vakaras, — pasisveikino lordas Karutersas nurydamas gurkšnį 
vyno ir tik tada tiesdamas ranką. 

— O čia mano dukra Melani. 

Kikenusi jauna moteris ištiesė ranką. Jis paspaudė ir pajuto, kad staiga ir 
labai netikėtai jo skruostai apsipylė raudoniu. Jaunoji moteris buvo graži; jis be- 
veik automatiškai užfiksavo visas smulkmenas. Ilgi, žvilgantys plaukai, stulbi- 
namai mėlynos akys, blyški alebastro oda, ant kaklo, dailiame įdubime, švytintis 
vienintelis deimančiukas. Jis atsisėdo. Gal ir nebus šis vakaras toks ramus ir 
nuobodus, kaip kad baiminosi? 

— Tikriausiai jums visa tai kelia šiurpą, — sumurmėjo Melani Markui 
sėdantis šalia jos. Vyras nustebęs pažvelgė į ją. 

— Kelia šiurpą? Kaip suprasti? 

— Na, net neįsivaizduoju, koks tasai Beirutas, bet galiu lažintis, kad tikrai 
nepanašus į tai, kas vyksta čia, — nuleidusi balsą kalbėjo-ji akimis vedžiodama 
po salę. 

Markas dar kartą pažvelgė į merginą. Ji kalbėjo tokiu balsu, kokiu kalbant 
buvo girdėjęs per televiziją — puikiai valdomas, kiek prikimęs. Niekas iš jo pa- 
žįstamų taip nekalbėjo. 

— E, taip... ten šiek tiek kitaip. 

— Tai ir sakau. Klausykite, gal jums įpilti vyno? Mama ketina jus pasi- 


glemžti visam vakarui. Stiprinkitės. 

Jis nusijuokė. Moteris kažkuo intrigavo, kažkuo, kas niekaip nesisiejo su 
jos išvaizda. Markas būtų norėjęs su ja pasikalbėti, bet, kaip jau buvo įspėtas, jos 
motina uždėjo delną jam ant rankos, ir mažiausiai valandą jis neturėjo jokios 
progos. Tačiau Melani nepamiršo. Ji tokiu pačiu žemu balsu plepėjo ir juokėsi 
su vyru, sėdėjusiu jai iš dešinės, ir Markas pasijuto nepaaiškinamai sunerimęs; 
viena ausimi klausėsi jų pokalbio, pykdamas, kad negali įsiterpti. Tik vakarui 
baigiantis žmonės pakilo nuo staliukų, ėmė vaikštinėti kur tinkami; tada ir Stela 
Miler galiausiai atsistojo ir paliko jį ramybėje. Markas atsisuko į Melani, bet ji 
jau buvo pakilusi nuo kėdės. 

— Išeinate? — paklausė žvelgdamas į ją. 

Jaunoji moteris vilkėjo kažkokios neaiškios švelnios medžiagos suknelę, 
kuri buvo puikiai prigludusi prie kūno, lengvai gaubė du vos įžiūrimus klubi- 
kaulių gūburėlius, gulė ant stangraus, plokščio pilvo. Jai judant tviskėjo šviesos 
atšvaitus gaudantis plonytis auksinis dirželis. Markas nurijo jaudulį. 

— Tik į tualetą, — juokdamasi atsakė ji. — Po minutėlės grįšiu. 

Jai nueinant Markas nenuleido nuo jos akių. Jis ištisus mėnesius nebuvo 
jutęs tokio stipraus, svaiginamo troškimo daugiau sužinoti apie ką tik sutiktą 
moterį. Gal net metų metus. Jis pakėlė vyno taurę ir ėmė sukioti tarp pirštų 
ploną jos kotelį. Dabar Markas dar labiau pasijuto esąs ne savo vietoje. 


Priešais ilgą veidrodį moterų tualete Melani greitai pasidažė lūpas gal- 
vodama apie vyrą, ilgiau nei valandą sėdėjus; greta: Ji beveik su juo nekalbėjo, 
tačiau kažkuo jis ją intrigavo. Daktaras Markas Abadi. Nors kartą jos motina 
buvo teisi. Vos tik pamačiusi jį, žengiantį pro kitus staliukus jų link, ūgiu ir 
sudėjimu aiškiai besiskiriantį iš kitų salėje buvusių vyrų, Melani ėmė jį stebėti 
atidžiau. Ji buvo taip įsiteigusi, kad teks leisti nuobodų vakarą sėdint tarp seno, 
pliktelėjusio pasipūtusio geradario ir pompastiškojo lordo Karuterso, jog kai 
motina parodė jų link einantį Marką, iš pradžių pamanė, kad Stela juokauja. Jis 
nedaug vyresnis už ją! 

— Daugių daugiausia vos perkopęs per trisdešimt, — sušnabždėjo jai 
motina. — Jis tikrai šaunus, sutinki? Neprisimenu, iš kur jis... Manau, kažkur iš 
Afrikos. Nors nėra Žaisiai tamsus, ką? Ne toks, kaip kai kurie jų. Oi, man visai 
nerūpi, iš kur jis, jis tiesiog šaunus, tiesa? 

— Mama, — sušnypštė jai Melani nervingai stebėdama ateinantį vyrą. — 
Ar liausiesi? 

Tačiau jis jau stovėjo prie stalelio, o motina nebuvo nusiteikusi liautis. 
Tiesą sakant, ji taip gražiai „privatizavo“ šaunųjį daktarą Abadi, kad Melani vos 

begalėjo įterpti žodelį kitą. Beveik visą vakarą ji sėdėjo gerdama vyną ir dėda- 
masi kalbanti su iš kitos pusės sėdinčiu bjaurybe, nors jai vis labiau rūpėjo vyras 
šokolado spalvos oda ir tamsiomis baklažano violeto akimis. Jis sėdėjo taip arti, 
kad ištiesusi ranką būtų galėjusi jį paliesti. Suirzusi ji žvelgė į savo atvaizdą 
veidrodyje. Ji girta, štai kas. Ir nosis blizga. Melani greitai brūkštelėjo per nosį 
servetėle ir užsegė rankinę. Jos pirštai truputį virpėjo. Į salę grįžo jausdama vis 
labiau visą kūną apimantį jaudulį. 

Markas tebesėdėjo ten, kur ir buvo palikusi. Melani šmurkštelėjo į savo 
vietą ir plačiai šypsodamasi atsigręžė į jį. Matė, kad ir ji domina vyrą. Apie 
tai bylojo į ją žvelgiančios lėtai, beveik tingiai mirksinčios akys ir šiek tiek jos 
pusėn palinkęs visas jo kūnas. Melani puikiai mokėjo skaityti tokius ženklus. 
Kažkas priėjo prie jo pasikalbėti. Minutę ar dvi ji stebėjo Marko veidą. Jis 
buvo ne tik puikios išvaizdos. Stebėdama jį kalbantį Melani suprato, kad jis 
traukia ne tik savo išvaizda, bet ir manieromis, laikysena. Jis buvo... Moteris 
ieškojo tinkamo žodžio... ramus. Taip, ramus. Ją nepaaiškinamai traukė jo ra- 
mus pasitikėjimas, tikrumas. Melani jau seniai buvo įpratusi prie ją supančių 
tobulo fizinio grožio Žmonių, tačiau toks grožis neturi nieko bendra su ramia 
šio Žmogaus aura; sunku suvokti, tačiau jis vos keleriais metais už ją vyresnis. 
Kažkoks ramus, patikimas jo mandagumas ir taktas atliepė giliai Melani šir- 
dyje slypinčiam neramiam, neaiškiam ilgesiui. Ramaus, įdėmaus šio žmogaus 
žvilgsnio akivaizdoje ją žavėję Stivo nervingumas ir įtampa staiga tapo tokie 
vaikiški — tarsi paikos pastangos patraukti į save dėmesį. Keista, tačiau dabar 
ji visai nesinervino. Neprataręs nė žodelio jis įstengė pakeisti jos pačios elgesį 
— ji tapo lyg ir žaismingesnė; Melani aiškiai matė, kad jam tai patinka. Jis pa- 
dėjo jai tapti šiek tiek drąsesnei — dabar ji panašesnė į senąją Melani. 

— Ar ilgai čia būsite? — paklausė ji grakščiai braukdama už ausies ilgų 
plaukų sruogą. 

— Rytoj grįžtu. 

— Jau? 

— Deja. 

— Vaje, jie jūsų ilgam neišleidžia, ar ne? — ji beveik gailiai nusišypsojo. 

„— Tiesą sakant, taip. Nors, — kalbėdamas jis truputį pasisuko kėdėje, — 
nenorėčiau prie to priprasti, — ir nežymiai mostelėjo ranka į salę. — Vis dar 
negaliu patikėti, kad esu čia. 

— O kur dar norėtumėte būti? 

Markas nustebęs pažvelgė į ją. Melani krenkštelėjo. Ji nujautė, kad, sąmo- 
ningai ar ne, jos klausimą jis suprato kaip tik taip, kaip ji ir norėjo. 

Minutėlę jis linksmai į ją žiūrėjo. Jie žvelgė vienas į kitą. 

— O ką siūlote? — galiausiai paklausė jis nieko neišduodančiu balsu. 

— Ko tik jūs norite. 


Ne, čia kalba ne tik vynas. Ji dar niekada nebuvo tokia drąsi. 


Atsistojusi ir kartu su Marku Abadi nuėjusi nuo stalelio Melani matė 
klausiamą motinos žvilgsnį. Grįšiu vėliau, sužiobčiojo ji per jas skyrusias svečių 
galvas. Ji nelaukė motinos atsakymo. Markas pasilenkė kažką sakydamas pa- 
gyvenusiai moteriai, sėdėjusiai už priešais buvusio stalelio — gal motinai? — ir 
staiga jie pasijuto esą lauke, minioje, tebezujančioje Regento gatve. Melani 
atsisuko į jį. 

— Pas tave ar pas mane? — paklausė ji kiek nejaukiai juokdamasi. 

— Bet kur. Aš apsistojęs viešbutyje, netoli nuo čia. 

— Tai ten ir važiuokime. Aš gyvenu Čelsyje — už daugelio mylių, — ji vėl 
nusijuokė. — Be to, ten gali įsibrauti mano motina. 

— Būtų nesmagu, — juokdamasis sutiko Markas. Jis išėjo į kelią ir su- 
stabdė taksi. — Į Klaridžą, — pravėręs duris pasakė vairuotojui. 

— Klaridžas? — sumurmėjo Melani, automobiliui atsiplėšus nuo šaligat- 
vio. — Maniau, tu teiki medicininę pagalbą? 

— Mano teta, — tarsi pro šypseną atsakė jis. — Tai antrieji jos namai. 

— Ar tai ji sėdėjo prie stalelio, stovėjusio priešais mus? 

— Taip. Šįryt atvyko iš Paryžiaus. 

— Aa. Pamaniau, kad ji galėtų būti tavo mama. 

— Ne, — trumpai atsakė jis. 

Melani atsilošė sėdynėje. Ką, po galais, ji veikia čia, juodo taksi automobi- 
lio galinėje sėdynėje, kartu su visiškai nepažįstamu žmogumi važiuodama pas jį 
į viešbutį? Tačiau neatrodė, kad Markas Abadi jai nepažįstamas. Ir kai blausioje 
taksi tamsoje jis lengvai palietė jos kelį, ji atsisuko į jį visu kūnu; bučinys buvo 
lėtas ir ilgas — tik pati pradžia. 


Mokėdamas taksi vairuotojui jis nepaleido jos rankos, — viešbutis buvo 
netoli, ir eidami pėsti jie būtų nuėję greičiau, — o jiems įžengus į liftą Markas 
aiškiai jautė nuo savo odos sklindantį jos aromatą; keista, bet jos kvapą jis juto 
ir burnoje. Trys aukštai į viršų saldžiai jaučiant prisispaudusį jos kūną. Jis nuly- 
dėjo Melani į kambarį galvodamas tik apie jos plaukų kvapą ir grakštų nugaros 
išlinkimą po savo ranka. Ji nusimetė paltuką ir ėmė vedžioti jo rankas plonyte 
suknelės medžiaga. Galiausiai jis rado kelią prie vėrinuko, kuris jam taip patiko. 
Jo pirštų galiukai keliavo jos ausų speneliais, skruostų duobutėmis, paskui vis 


žemiau, krūtų kauburiais. Melani įsitempė, visas jos kūnas virpėjo iš malonumo. 

Ji kažką neaiškiai sumurmėjo ir įsitvėrė jo rankos. Moteris šypsojosi; tamsoje 
jis pastebėjo žybtelėjusius dantis, — ir staiga ji visa prie jo prisispaudė, iškėlu- 
si virš galvos rankas, vilkdamasi suknelę taip lėtai, kaip moka tik moterys. Jis 
degė geismu. Ji atsagstė jam kelnes ir akimirksniu ant jo užsliuogė, plaukais 
apskleisdama jo krūtinę, ryte rydama jį visą. Jis beveik iškart patyrė palaimą. 
Tai buvo pati nuostabiausia jo patirtis. Melani. Vynas. Viešbučio kambarys. Jis 
užsimerkė. 


Ji nubudo anksti, pažadinta nepažįstamo garso — kažkas švelniai knar- 
kė ties kaire ausimi. Prireikė sekundėlės prisiminti, kur ji, kaip čia pateko. 
Prisiminus, kas nutiko jai ir Markui Abadi, tam vyrui, miegančiam šalia jos, 
atsainiai užmetusiam jai ant pilvo vieną ranką, o veidą įbedusiam į pagalvę prie 
pat jos galvos, visą kūną užliejo maloni šiluma. Jis pasimuistė, tarsi pajutęs jos 
žvilgsnį, o ant pilvo gulėjusi ranka sučiupo jos ranką kiek aukščiau alkūnės. 
Melani pasijuto esanti karštame, stipriame jo glėbyje, ir pilvą nutvilkiusi kaitra 
— kaip ir jo geismas — ėmė sklisti po visą kūną. Šį kartą viskas buvo kitaip 
— ne taip karštligiškai, kaip praėjus; vakarą. Jis tikrai neskubėjo, o paskutinę 
akimirką dar ilgiau pratęsta palaima nebuvo panaši į jokį kitą jos patirtą jausmą. 
Jam atšlijus, ji delnu prisidengė veidą; būtų keista, pagalvojo, jei jis pamatytų ją 
verkiančią. Melani įsikniaubė veidu į pagalvę ir dėjosi mieganti. Ji gulėjo šalia 
Marko, lengvoje prietemoje klausydamasi jo alsavimo, kol galiausiai ir pati už- 
snūdo. 


— Melani, — ji vėl nubudo. Šalia lovos stovėjo jau apsirengęs Markas. Ji 
nevikriai atsisėdo. — Ne, nesikelk. Miegok, kiek nori. 

— K... kur... kur tu eini? 

— Į oro uostą. Dešimtą išskrendu. 

— Kiek dabar valandų? — paklausė dairydamasi laikrodžio. 

— Po septynių. Gali čia būti kiek tinkama. 

— Ne ne... Geriau atsikelsiu. — Ji sėdėjo lovoje, laikydama prie krūtinės 
prispaustą antklodę. Staiga ją apėmė panika. Jis išvyksta. Po kelių minučių jis 
išeis pro duris, ir ji tikriausiai daugiau niekada jo nepamatys. Melani žvelgė į jį. 
Jis jau buvo susidėjęs daiktus. Markas segė nediduką paprastą lagaminą, padėtą 
ant stalo kitoje kambario pusėje. Jis buvo pasirengęs išvykti. — Taigi... — tęsė 
Melani mėgindama kiek praskaidrinti atmosferą. — Buvo smagu, tiesa? Žinok, 
paprastai aš taip nesielgiu. Nežinau, ką reikia sakyti susiklosčius tokiai situaci- 
jai, o tu? Tu žinai? Manau, gal dar pasimatysime kur... 

— Melani... — Markas pažvelgė į ją keistu žvilgsniu. — Aš tau paskam- 
binsiu iš Beiruto. 

— Oi, nekvailiok. Tau nereikia skambinti. Nenoriu tavęs spausti. Buvo 
smagu. Jeigu kada nors būsi šiame mieste, galėsime viską pakartoti. Aš... 

— Paskambinsiu, — nukirto Markas. — Duok man telefono numerį. 

Jis užsirašė numerį, greitai priėjo prie lovos ir stipriai ją pabučiavo. 

— Iki, Melani Miler. 

Ir tada išėjo. Tyliai uždarytų durų garsas buvo pats nykiausias Melani 
girdėtas garsas per labai labai ilgą laiką. Jis paskambins. Taip, gerai. Bet ar ne tą 
patį sako jie visi? 


5/ 


Danielis stovėjo kambaryje, prie aukštų langų, ir stebėjo laiptais žemyn 
bėgančią Laurą besiplaikstančiais plaukais. Ji ketino susitikti su Šele, mergina, 
su kuria kartu dirbo „Žydrajame kambaryje“; jam atrodė keista, kad jų bičiu- 
lystė nenutrūko ir dabar. Laura buvo užsiminusi, kad jos eis į Karibų turgų 
netoli Skokio; Danielis niekada nebuvo toje Čikagos dalyje, niekada nematė 
to turgaus. Jai bėgant per kelią pasitikti draugės, jam jau ne pirmą kartą šovė 
mintis, kad jis dar gerai nepažįsta Lauros. Ji buvo keistas beveik visai poliškų 
priešingybių derinys — vieną minutę šilta, nuostabiai meili, net žaisminga, o 
kitą — jau užsisklendusi ir nutolusi. Kartais kažkoks šešėlis perbėgdavo jos 
veidu — tarsi žvelgdama į kažką nematomą, ji nugrimzdavo į slaptą savo pa- 
čios kertelę, kurios jis niekaip negalėjo pasiekti ir niekada negalės. Kiekvieną 
kartą prisiminęs tą akimirką, kai pirmą kartą ją pamatė stovinčią priešais tris- 
kart už ją didesnį žmogų, kai jos balse buvo susikaupęs viso pasaulio pyktis ir 
nuoskauda, jis pasijusdavo kvailai bepravirkstąs. Tada jam norėjosi pulti prie 
jos ir ją apkabinti, laikyti saujose juodas, vešlias garbanas ir perimti iš jos visą 
skausmą. 

Tikrai absurdiškos mintys, sutrikęs nusijuokė Danielis. Laurai nereikėjo, 
kad kas nors ja rūpintųsi, kad perimtų jos skausmą. Tai jis suprato vėliau, kai 
ėmė ją kiek geriau pažinti. Ji buvo vienas stipriausių jo pažinotų žmonių. Ji 
taip mažai pasakojo apie savo gimtinę. Pagrindinius dalykus jis žinojo — kai 
kuriuos jos gyvenimo faktus, kuriuos jam pavyko ištraukti per ketverius vedy- 
binio gyvenimo metus. Ji jam sakė nemėgstanti kalbėti apie save. Ji užaugo su 
močiute ir kažkokia mergaite, vardu Amelina, kuri buvo pusiau tarnaitė, pusiau 
šeimos narė. Iš to, ką jam pasakojo, jis suprato, kad ji ir Amelina buvo labai 
artimos, tarsi seserys. Laura lankė nedidelę privačią mokyklą Pesjonvilyje; jis 

žinojo, kad mokykla buvo tame rajone, kur gyveno turtingieji Haičio žmonės. 
Taigi ji buvo turtinga. Ar bent jau jos šeima kažkada buvo turtinga. Jis netvėrė 
smalsumu. Laura tik gūžtelėdavo pečiais. Ne, jie nebuvo turtingi, tačiau kalbant 
apie išsilavinimą — taip, išsilavinę. Namuose jie kalbėjo prancūzų, o ne kreolų 
kalba. Danielis žinojo ir tai, kad jos motina pabėgo, kai Laura buvo dar visai 
maža, kad Laura atvyko į Jungtines Valstijas ir gyveno su ja. Tikriausiai joms 
nieko neišėjo, spėliojo jis, todėl ji pradėjo dirbti 4uritto bare, o paskui padavėja 
kokteilių bare, kur jie ir susipažino. Jis buvo nusipiešęs menamą Lauros pa- 
veikslą — jai teko ištverti daugiau juoda nei balta, nes netinkamai susiklostė 
aplinkybės; jeigu viskas būtų susiklostę kaip nors kitaip, jos gyvenimas labai 
nesiskirtų nuo jo. Ji buvo kitokia ir kartu tokia pati; šis specifinis kontrastas jį 
žavėjo. Danielis manė, kad visada žavės. Kai tik imdavo manyti jau atradęs tik- 
rąją Laurą, tarsi nukrisdavo dar vienas kiautas, ir netikėtai pasirodydavo kažkas 
kita. Bet jeigu kažkada jai buvo nutikusi kokia nors baisi, kraupi tragedija, kas 
nors kita, nei jis gali įsivaizduoti, ji juk būtų apie tai papasakojusi? Ne, nebūtų. 
Nors niekada tiesiogiai apie tai neužsiminė, Danielis suprato, kad ji prašo ja 
pasitikėti. Jis turi leisti jai atsiverti tada, kai pati to panorės, atsiverti taip, kaip ji 
norės. Laura yra pats tiesiausias, atviriausias, paprasčiausias jo sutiktas žmogus. 
Ir pats paslaptingiausias. 

Jis nusigręžė nuo lango ir nuėjo prie darbo stalo. Žingsnis, kurį ketina 
žengti, pakeis viską. Jis vylėsi, kad Laura jam pritars. Jis jau daugelį metų apie 
tai svajojo, dar tada, kai nebuvo susipažinęs su ja. Jis norėjo iškeliauti, norėjo iš- 
eiti iš ScanCorp ir išvykti iš Čikagos, dingti iš iki šleikštulio budrių tėvų ir drau- 
gų akių. Prunkštelėjo prisiminęs šį žodį. Draugai? Šikniai. Visi iki vieno. Jis vis 
dar ant jų pyko už tai, kaip jie elgėsi su Laura. Jame slypėjo tikrasis Bermanas, 
kaip mėgdavo kartoti motina. Lėtas supykti, lėtas pamiršti. Kai buvo jaunesnis, 
motina būdavo nuolat kviečiama pas Itono koledžo direktorių pasiaiškinti, ko- 
dėl Danielis nesikalba su kokiu nors nelaimingu vaiku, kuris kažkada jam įspyrė 
arba nepaklausęs nusirašė nuo jo užrašų. „Bet juk jis chuliganas, — protestuo- 
davo nustebęs Danielis, žvelgdamas tai į motiną, tai į direktorių. — Kodėl tu- 
rėčiau su juo kalbėtis?“ Arba: „Jis mane apgavo. Nekenčiu apgavikų!“ Jis visada 
pasižymėjo perdėtu teisingumo pojūčiu. Motiną išdidžiai kartodavo, kad tai pa- 
veldėta iš jos. Iš jos giminės. Tai tikrai ne Bermanų giminės bruožas. Ji erzinda- 
vo Danielį jam primindama apie visus vienišus ar beglobius vaikus, kuriuos jis 
atsigabendavo namo per atostogas mokslo metų viduryje ar per Kalėdas. Tokio 
ir tokio tėvai išvykę arba, dar blogiau, mirę. Kartą atsivežė namo dvynukus iš 
Honkongo, kurių tėvai visai neseniai žuvo autoavarijoje. Tada jie visą vasarą 
pragyveno Bermanų vasarnamyje Provanse. Galiausiai ir pats Danielis pajuto 
palengvėjimą jiems išvykus. Tikrai. „Koks tu juokingas mielas berniukas, — sa- 

kydavo jam motina šiaušdama plaukus retomis demonstruojamos meilės aki- 
mirkomis. — Jeigu galėtum, priglaustum ir visą personalą!“ 

Danielis paėmė savo nuotrauką, darytą beveik prieš dvidešimt metų. Laurai 
ji patiko. Tai pirmoji jo diena parengiamojoje mokykloje. Į Danielį žvelgė pasi- 
tikintis atviras berniuko veidelis; po kepuraite su snapeliu buvo paspaustos gar- 
banėlės. Sutrikęs nuo nekaltų akių žvilgsnio, jis padėjo nuotrauką. Jį fotografavo 
prieš išsiųsdami į pensioną, prieš tai, kai suprato, jog nesvarbu ko motina troško 
gyvenime, iš tikrųjų ji troško ne jo. Jai patiko tik pati sūnaus idėja, o ne kūnas ir 
kraujas. Ypač tada, kai jis atsisakydavo elgtis pagal planą. Jos, o ne jo planą, pri- 
minė sau Danielis sučiaupdamas lūpas taip, kad matėsi tik plonytė linija. 

Jo planas — tas, kurį rengė beveik metus — buvo gana paprastas. Jis norė- 
jo išvykti. Jis su Laura išvyks iš Čikagos — ištrūks ne tik iš tėvų, bet ir iš siauro, 
klaustrofobiško pažįstamų žmonių pasaulio; jis persikels gyventi į Londoną. 
Londone ras senų universiteto laikų bičiulių būrį — įdomius, išmintingus žmo- 
nes, kuriems jo žmona patiks. Jiems nė velnio nerūpės jos odos spalva ar faktas, 
kad ji dirbo kokteilių baro padavėja. Londone jie bus laisvi ir galės pradėti 
naują, geresnį gyvenimą. Laura visada kalbėjo apie ketinimus studijuoti koledže 
— galbūt ji studijuotų humanitarinius mokslus ar menus; Londone buvo šimtai 
meno mokyklų — jai tikrai patiktų. O jis... jam net sukuteno pilvą nuo malo- 
naus laukimo ir minčių apie tai, ką norėtų veikti. Filmų platinimo kompanija, 
kurią jis dar su trimis universiteto laikų bičiuliais norėjo įkurti, pakeis Scan Corp 
vadovavimo kino ir žiniasklaidos imperijai būdus. Jų kompanija padės finan- 
suoti ir platinti tokius filmus, kokius jis pats norėjo žiūrėti, o ne tuos, kurie už- 
dirbo ScanCorp krūvas pinigų. Jis platins aštrius, avangardinius nepriklausomų 
režisierių filmus, atspindinčius tokį gyvenimą, kokį norėtų gyventi jis pats, o ne 
tokį, kuris jam buvo nulemtas vos gimus, filmus apie politiką, žmones ir vietas, 
milijonus mylių nutolusias nuo Linkolno parko salonų ir vyno prikrautų rūsių. 
Taip, jiems abiem bus geriausia išsikelti į Londoną. Tuo jis visai neabejojo. 

Tačiau jeigu net menkiausią sekundės dalelytę būtų pamanęs, kad tėvas be 
kovos leis jam pasitraukti iš Scan Corp, jis būtų labai klydęs. Jo tėvų kambariuose 
kilo tokios scenos, kokių niekada nepamirš. Giunterio veidas buvo vyšninis iš 
pykčio; motinos — ištinęs nuo ašarų. Nejau jis nesupranta, kad jie visą gyveni- 
mą dirbo tik dėl jo? Ir kaip jis gali galvoti apie pasitraukimą? Juk viskas tik ber 
tą moterį, tiesa? Juk ji jį brikalbėjo, taip? Motina buvo įsitikinusi. Ji žinojo, kad 
nutiks kažkas panašaus. Tik pažiūrėkite, kaip ji sviedė jai į veidą vestuvių broga 
"dovanotus drabužius. Ar ji bent nutuokia, kiek vargo jai visa tai kainavo? Jokio iš- 
siauklėjimo. Visiškai jokio. Aršūs kaltinimai krito ant jo galvos kaip kruša. 

Tačiau Danielis buvo nepalaužiamas. Jis laikė Laurą atokiau nuo jų, kol 
galiausiai — patyręs daug skausmo — įtikino tėvus, kad keleri metai dirbant ir 

gyvenant savarankiškai bus į naudą visiems. Tai jį „apšlifuos“ ir užgrūdins, pato- 
bulins jo sugebėjimus. Po kelerių metų, žadėjo Danielis, jis grįš pas artimuosius. 
Dabar jis vedęs. Metas padidinti šeimą. Londonas bus puiki vieta šiam suma- 
nymui įgyvendinti. Jam tai pasakius motina trumpam užsimerkė. 


Jis šiek tiek užtruko, kol rado tinkamą momentą pasikalbėti su Laura apie 
kraustymąsi. Pranešęs šią žinią tėvams, staiga susivokė, kad priėmė daug spren- 
dimų net nepaklausęs, ką apie tai mano žmona. Taip viską sutvarkęs, vargu ar 
galėtų pranešti jai apie tai taip, tarsi ji turėtų iš ko rinktis. O kas, jei ji nenorės 
išvykti? Jis kelis kartus atidėjo pokalbį, bijodamas sugadinti ypač šaunią vaka- 
rienę ar išvyką į teatrą. Galiausiai neberasdamas pasiteisinimų, kodėl negali jai 
to pasakyti, viską pilte išpylė: 

— Ką tu pasakytum... kaip... Klausyk, Laura... ar norėtum gyventi 
Londone? — vieną rytą per pusryčius paklausė jis, išsiduodamas, kaip jam ne- 
jauku. Ji spoksojo į jį pilna burna javainių. — Aš... aš mąsčiau ir apie Paryžių, 
bet nelabai gerai kalbu prancūziškai... ir pamaniau, kad Londonas būtų... gera... 
gera vieta mano sumanytai veiklai... — jis nutilo. 

Laura skubiai nurijo ką turėjusi burnoje. 

— O kokia ta veikla?.. — pakartojo ji, tarsi pati dvejotų. 

— Na, taip... žinai tą kino kompaniją, apie kurią kalbėjau. Atrodo... aš 
tarsi ir nutariau... Klausyk, iš tikrųjų... — mikčiojo jis svarstydamas, kodėl, po 
galais, dorai su ja nepasikalbėjo apie tai anksčiau. Jam šovė į galvą mintis, kad 
elgiasi lygiai taip, kaip elgėsi jo tėvas. Sprendimai būdavo pateikiami kaip nepa- 
judinami — jokių diskusijų, jokių pasiūlymų, jokios teisės į savo nuomonę. — 
Atsiprašau, — pagaliau pratarė .Danielis nebepakeldamas tylos. — Klausyk, 
mieloji, suprantu, kad turėjau su tavimi apie tai pasikalbėti. Klausyk, toks 
dalykas... — nervingai dėstė jis leisdamasis į ilgus ir sudėtingus išsikraustymo 
motyvų aiškinimus. 

Laura klausėsi sunkiai suvaikydama sūkuriuojančias mintis. Ji negalėjo 
patikėti, kad jis apie tai praneša taip... taip paprastai. Tik spragteli pirštais — ir 
tu jau naujuose namuose, naujoje šalyje, pradėjęs naują karjerą. Jam viskas taip 
paprasta. Ji pamėgino įsivaizduoti Londoną; ji žinojo nedaug — tai milžiniškas 
suodinas miestas, neturintis nė lašelio Paryžiaus žavesio, ten itin bjaurus mais- 
tas. Ar ne taip visi kalba apie anglus? Staiga jos nugara perbėgo šiurpas. Išvykti 
iš Čikagos — tai palikti viską, ką ji stengėsi susikurti per visus tuos metus, kai 
čia gyveno, palikti tuos kelis bičiulius, vietas, kur jai patikdavo būti — Vikerio 
parke pavasarį ir prie molo vasarą, tai nebematyti ant vandens siūbuojančių ir 
viena į kitą besidaužančių valčių prieplaukoje, kai nutirpsta ežero ledas ir atšyla 

oras, tai nebematyti miesto centre susispietusių dangoraižių... bokštų... ji nurijo 
gerklėje įstrigusį gniutulą. Išvykti — tai palikti Belą ir... ir vaikelį. 

— Atleisk man, — kalbėjo susirūpinęs Danielis. — Esu tikras kiaulė, kad 
taip staiga tau viską papyliau. Pažadu, jeigu nenori, niekur nevyksime... — kar- 
tojo jis liūdnu balsu. 

Laura lėtai papurtė galvą. 

— Ne, aišku, vyksime. Taip... taip tau bus geriausia... ir tavo kompanijai. 
Esu tikra, kad... kad man patiks. 

— Aišku, patiks! Kodėl mums ten nenuvykus kitą savaitgalį apsižvalgyti? 
Pažiūrėsi, ar tau patinka. 

Laura dėbtelėjo į jį. 

— Kitą savaitę? — pakartojo ji vėl priblokšta greičio, kuriuo viskas kun- 
kuliuoja Danielio pasaulyje. 

— Taip, galėtume išvykti penktadienio vakarą ir ten pabūti kokią savaitę. 
Kaip manai? 

Laura nusišypsojo purtydama galvą. 

— Skamba... neįtikėtinai. 

Iš Danielio veido aiškiai matėsi, kaip jam palengvėjo. Jis pašoko vėl kupi- 
nas energijos ir entuziazmo. 

— Gerai. Paprašysiu Betės užsakyti bilietus. Oi, mieloji, tau tikrai patiks, 
žinau, kad patiks. Tik palauk, ir pamatysi. 

Laura iš lėto linktelėjo. 

— Esu tikra, kad patiks, — atsakė sujaudinta Danielio rūpesčio. 

Ji stebėjo, kaip vyras išskuba iš kambario, jau mąstydamas apie visas 
smulkmenas, į kurias jam būtinai reikės atkreipti dėmesį. Laura atsistojo ir ap- 
glėbusi save rankomis nuėjo prie lango. Išskyrus pažintį su Danieliu, Čikaga jai 
daugiau nieko nedavė, tik skausmą. Ji gali viską palikti praeičiai, viską pradėti 
iš naujo. Ji gali viską pamiršti, taip pat ir... 77. Staiga apačioje esanti gatvė pa- 
tvino ašaromis. Ar tikrai įstengtų tai padaryti? Jį pamiršti? Ar galėtų atsisakyti 
giliai širdyje slepiamos beprotiškos, pavojingos vilties vieną dieną su juo susi- 
tikti šiame didžiuliame nepažįstamame mieste? Ar galėtų atsisakyti net ir labai 
menkutės progos jį pamatyti ir sužinoti, net jam viskas gerai, kad jis prižiūrėtas, 
kad juo rūpinamasi taip, kaip ji pati nebūtų galėjusi pasirūpinti? Net nedrįsda- 
ma to pasakyti garsiai, ji buvo ištikima menkutei vilčiai vieną dieną jį pamatyti. 
Ji greičiau mirs nei prisipažins, kad kiekvieną kartą, kai pamatydavo vaiką, kai 
praeidavo pro maždaug tokio paties amžiaus, kokio dabar būtų jos vaikelis, 
mokinukų būrį, ji sustodavo ir susikišdavo į kišenes rankas, kad ne taip drebėtų, 
o paskui įdėmiai žiūrėdavo į vaikų veidus, desperatiškai ieškodama kokių nors 
bruoželių, nors iš tolo primenančių Delrojų... ar net ją pačią. Tačiau iki šiol nie- 

ko panašaus nepamatė. Ji nematė nė vieno vaiko, kurio veidelyje būtų ką nors 

Ir dabar jis nori ją išsivežti. Į Londoną. Kur tokia tikimybė prilygsta nu- 
liui. Tačiau į visa tai galima pažvelgti ir kitaip, mąstė ji užsidariusi vonios kam- 
baryje ir šluostydamasi akis. Nė pats nenumanydamas, Danielis jai siūlo kelią 
iš skausmingų prisiminimų labirinto. Jai reikia žengti tuo keliu. Ji juo žengs. Ji 
pasinaudos šia atsitiktine dovana. 


Persikelti buvo stulbinamai paprasta; šis kraustymasis nebuvo panašus į 
ankstesnius Lauros persikraustymus. Be kelių asmeninių daiktų, kuriuos at- 
sigabeno į šiuos namus po vestuvių, drabužių ir batų, kuriuos nusipirko jau 
ištekėjusi, Laura beveik neturėjo ko įduoti laiptais aukštyn ir žemyn zujančių 
vežėjų brigadų vyrams. Ji įtariai žvelgė į jų kraunamus baldus, kuriuos Oktavija 
Berman nutarė pasaugoti kitur, iki, Danielio žodžiais tariant, „netolimos atei- 
ties“. Laura džiaugėsi, kad nė vienas šių baldų nebestovės jų namuose; ji visada 
abejojo Oktavijos Berman skoniu. Danielis netvėrė savame kailyje, trykšdamas 
jauduliu ir optimizmu, ir tai buvo užkrečiama. Laura ėmė skaičiuoti iki kelio- 
nės likusias savaites, o Danieliui netikėtai pareiškus, kad jis turės išvykti pora 
savaičių anksčiau, kad viską sutvarkytų, ji tik nusišypsojo. Kartu su dar dviem 
universiteto laikų bičiuliais, kurie, prisiekinėjo jis, visai nepanašūs į jo draugus 
Čikagoje, jis rengėsi įkurti institutą didingu pavadinimu — Šiuolaikinio kino 
institutas. Laura dar nematė jo bičiulių, tačiau vyras pažadėjo ją supažindinti 
per vienus pačių pirmųjų pietų. Jis negalėjo sulaukti, kol galės jiems pristatyti 
Laurą. 


Paskutinį vakarą Čikagoje Laura nuėmė nuo vonios kambario lentynėlių 
į pakuotojų dėžes netilpusius daikčiukus ir ištuštino šiukšliadėžę. Ji negalėjo 
pakęsti minties, kad po namus vaikštinėjanti ir viską apžiūrinėjanti anyta ga- 
lėtų rasti nors menkiausią smulkmeną, dėl kurios imtų skystis. Paskutinį kartą 
nušluostė tuščias lentynėles ir uždarė duris. Pravertas jos. lagaminas buvo pa- 
dėtas ant lovos. Liko įsidėti paskutinį daiktelį. Ji perėjo per kambarį ir atidarė 
slankiojamąsias spintos duris. Iš drabužių buvo likęs tik apatinių komplektas 
ir puošni šilkinė liemenėlė; visa kita jau keliavo į Londoną. Iš vienos tuščios 
lentynos ji paėmė nedidelį paketėlį, suvyniotą į popierių, ir giliai atsiduso. Tai 
nupirko daugiau nei prieš ketverius metus ir visada laikė prie savęs. Nežinia ke- 
lintą kartą išvyniojo mažučius šliaužtinukus, prispaudė prie lūpų minkštą žydrą 
medvilnę ir įkvėpė. Šliaužtinukai tebekvepėjo nauju, nedėvėtu drabužėliu, na, 


257 


ir kas. Tai vienintelis daiktas, kurį jam nupirko, vienintelis fizinis priminimas 
apie berniuką, kurio niekada nematė. Laura švelniai įdėjo drabužėlį į popierinį 
maišelį ir nunešė prie lovos, ketindama įsidėti į lagaminą. Jis kartu su ja keliaus 
į Londoną; jis keliaus visur, kur tik keliaus ji. 


Kitą rytą ji viena išskrido į Londoną. Danielis jau laukė su didžiausia jos 
gyvenime matyta rožių puokšte ir taip šypsodamasis, kad, atrodė, tuoj plyš abu 
jo skruostai. Londone buvo rugsėjis, po truputį gelto lapai. Po drėgnos, baltos 
Čikagos kaitros minkšta pilkšva šviesa buvo tikras malonumas. Laurai patiko 
erdvus juodas taksi, nuskraidinęs juos iš oro uosto į Bermanų apartamentus 
Čelsyje, ant Temzės kranto. Atidarydamas laukujas duris, vedančias į praban- 
gius senovinius apartamentus, Laurai atrodančius visai taip pat, kaip ir jų namai 
Čikagoje, pasakė, kad jos laukia siurprizas. Šie namai ganėtinai senamadiški ir 
nuobodūs. Koks tas siurprizas? Jis jai nieko neatsakė. Siurprizas. 

— Bet kur mes važiuojame? — jau nežinia kelintą kartą kitą rytą ji klausė 
Danielio, jiems lipant į kitą juodą taksi. 

— Pamatysi, — paslaptingai atsakė vyras. Iš jo veido nieko nebuvo ga- 
lima išskaityti. Jis pasakė vairuotojui adresą... Raktažolių kalva... kur tai yra? 
Pamatysi. Ji tik papurtė galvą pažvelgusi į vyrą. Toks elgesys jam nebūdingas; 
paprastai jis nieko negalėdavo nutylėti. 

Po pusvalandžio jie sustojo prie aukšto balto namo, stūksančio pusmė- 
nulio formos terasos viduryje, su nedideliu sodeliu priešais. Laura dirstelėjo į 
elegantišką fasadą. 

— Kas čia gyvena? — pasiteiravo ji, kai Danielis sumokėjo vairuotojui ir 
pravėrė vartelius. 

— Mes gyvename. 

Laura įsmeigė į jį akis. 

— Mes? Tai... tai priklauso tau? 

— Mums, mieloji. Namas mūsų. Aš jį pirkau praėjusią savaitę. 

— Bet... tu nesakei... tu man nesakei, kad ieškai namo, — kalbėjo Laura 
negalėdama patikėti, žiūrėdama, kaip Danielis ištraukia iš švarko kišenės didelį 
raktų ryšulį. — Kada?.. 

— Žinojau, kad nenorėsi gyventi mano tėvų namuose, ir aš nenorėčiau, — 
skubiai pridūrė jis švelniai stumtelėdamas Laurą pro duris. — O Dagas užsi- 
minė matęs, kad namas parduodamas. Jis gyvena kitoje parko pusėje. Maždaug 
prieš dvi savaites atvykau apžiūrėti namo, o štai dabar jau baigėme tvarkyti 
pirkimo ir pardavimo dokumentus. Ar tau jis patinka? — nekantraudamas pa- 
klausė Danielis. 

— Ar patinka? Aš jį 23/i4! — šūktelėjo Laura žvelgdama į grakščius laip- 
tus, kylančius į viršų. 

— O, dėkui Dievui! Eime, viską tau aprodysiu. — Danielis pravėrė duris 
koridoriaus dešinėje ir parodė porą didelių elegantiškai įrengtų kambarių, ku- 
riuos skyrė suveriamosios durys. — Tai gyvenamasis kambarys, — pasakė jis 
darydamas kitas duris, — ir valgomasis. 

Jis priėjo prie medinių langinių ir jas atidarė. Laura aiktelėjo: valgomojo 
langai žvelgė į didelį sodą, šlaitu besileidžiantį žemyn iki kanalo. Čia buvo ir 
nedidelis medinis tiltelis; pro gelstančius medžių, kurių pavadinimų ji nežinojo, 
lapus sunkėsi ankstyvo rudens šviesa. 

— Sodas? Ir jis mūsų? 

— Kiekvienas kvadratinis colis, — atsakė Danielis neįstengdamas nuslėp- 
ti šypsenos. — Eime, turi daug ką apžiūrėti. 

Jiems prireikė beveik valandos visam namui apžiūrėti. Trys miegamieji 
antrame aukšte ir nuostabi maža mansarda trečiame; pirmame aukšte — ele- 
gantiškas gyvenamasis kambarys ir valgomasis, o virtuvė ir didelis šeimyninis 
kambarys — pusrūsyje. Namas buvo didžiulis net Čikagos masteliais. Laura 
sekiojo paskui vyrą iš kambario į kambarį beveik nesusivokdama. Ir tai yra jy? 

— Čia reikia perdažyti, — pasakė Danielis jiems įžengus į tuščią virtu- 


vę. — Pamaniau... — jis atsigręžė į Laurą beveik drovėdamasis. — Pamaniau... 
gal norėsi?.. 
Laura spoksojo į jį. 


— Aš... aš niekada gyvenime nesu nieko dažiusi, — kiek nervindamasi 
atsakė ji. — Net nežinočiau... 

— Oi, rasime, kas tau padės, — skubiai pratarė jis, — tau nereikės tvarky- 
tis vienai. Aš tik pamaniau, na, būsiu labai užsiėmęs instituto reikalais ir kito- 
kiais dalykais... darbelio bus. Tik porą mėnesių, kol apsiprasi. 

Laura linktelėjo, o jos mintys jau ėmė sūkuriuoti. Namas, be abejo, gražus, 
tik senas ir šiek tiek aptriušęs — reikia naujų spalvų, naujų baldų, naujų me- 
džiagų... Ji atsigręžė į Danielį spindinčiomis akimis. 

— Nieko geriau nė nesugalvosi, viską padarysiu, — pasakė ji vis labiau 
jaudindamasi. — Negaliu patikėti, kad tu tai. padarei! Aš labai šiuos namus 
mylėsiu. 

— Žinojau, kad mylėsi, — atsakė Danielis čiupdamas ją į glėbį ir prisi- 
traukdamas arčiau. Jis ją karštai pabučiavo. — O tu viską daryk taip, kaip pati 
nori, — prispaudęs burną prie jos lūpų pratarė jis. — Taip, kad tau patiktų. 

— Bet reikia, kad ir tau patiktų, — murmėjo Laura. 

— Man patinka tai, kas patinka tau. Viskas labai paprasta. 

— Bet... 

— Jokių „bet“. Tu visada slepi kokius nors „bet“, — erzino ją Danielis. — 
Mieloji, aš tik noriu, kad tau būtų smagu. Aš tik noriu, kad būtum laiminga. 

Laura įsikniaubė veidu jam į kaklą. Štai, ir vėl. Aš žik noriu, kad būtum 
laiminga. Nejau jis nesupranta, kiek mažai jai reikia? Ji pakišo rankas jam po 
marškiniais ir priglaudė delnus prie švelnių, šiltų krūtinės gyvaplaukių. Ji juto 
Danielio širdies tvinksnius. Jo dosnumas stulbinamas. Ką, po galais, ji padarė, 
kad jo nusipelnė? 

Kaip pranašavo Viva ir Suzana, „Lulu“ iškart susilaukė pasisekimo. Jau 
patį pirmą rytą arbatinė buvo kimšte prikimšta. Rytą čia lankėsi pirkėjai, susi- 
rengę apsipirkti Vusteryje ar Čeltenheme — jie užsuko išgerti arbatos puodelio 
ir neatsispyrė pagundai paragauti pyragaičių ir naminių sausainių, išdėliotų ant 
languota staltiese užtiesto medinio stalo, pastatyto priekyje. Per priešpiečius 
Amelina vos spėjo tenkinti lankytojų, pageidaujančių sumuštinių ir lengvų, 
purių pyragų su įdarais, norus. Po pietų čia suvirto pulkai mokinukų, išdavusių 
kitoje gatvės pusėje buvusią krautuvėlę beveik iškart, kai tik ji atidarė savąją. 
Penktą valandą, užtraukusi užuolaidas ir užrakinusi virtuvę, Amelina vos betu- 
rėjo jėgų nueiti iki autobusų stotelės. Kol autobusas atvažiavo iki jos namų, spė- 
jo užmigti. Vakarais ji kepdavo — ruošdavo atsargas kitai dienai. Praėjus trims 
savaitėms po atidarymo, visą savaitgalį Jeinui nesiliovus skųstis, kad namuose 
nėra ko valgyti, kad jis beveik visai nematė žmonos, Amelina suprato, kad jai 
reikia pagalbos. Kaip visada padėti apsiėmė Viva. 

— Amelina, tau reikia darbuotojų. Reikia, kad kas nors rytais atidarytų 
arbatinę, kad kas nors tau padėtų per priešpiečius... būtų geriau, kad tas žmo- 
gus mokėtų gaminti. Aš paklausinėsiu. Juk netoliese turėčiau ką nors rasti. Dėl 
Dievo, šiose apylinkėse iki pat Vusterio yra mažiausiai pustuzinis viešojo mai- 
tinimo koledžų! 

Amelina žvelgė į ją dėkingomis akimis. Darbas buvo sunkus. Ne, ji nebijo- 
jo darbo, atvirkščiai. Tačiau Jeino skundai jau ėmė slėgti. Pasikalbėjusi su Viva ir 
įgijusi daugiau pasitikėjimo, skatinama Suzanos, Amelina ir pati ėmė svarstyti, 
kad gal ji ir nėra tokia beviltiška, kaip kad jai visada atrodė. Gal ji ir nėra viltį 
praradusi vieniša pabėgėlė, kurią geraširdiškai priglobė Jeinas. Gal — ir vis dėl- 
to jai reikėjo įveikti jaudulį apie tai galvojant — gal iš tikrųjų ji tvirčiau stovi ant 
žemės ir geriau tvarkosi gyvenimą, nei jai visada atrodė? 

Pirmo pradėto verslo mėnesio pabaigoje, kai ji, Suzana ir Viva susėdo už 
stalo virtuvėje tvarkyti apskaitos, Amelina kone apsiverkė pamačiusi, kiek daug 

pinigų uždirbo. Suzana jai parodė, kaip tvarkyti buhalterines knygas, kiek pini- 
gų palikti mokesčiams, atlyginimams, pridėtinėms išlaidoms... Visų dalykų, už 
kuriuos reikia mokėti, sąrašas atrodė begalinis. Tačiau ir viską sutvarkius, suskai- 
čiavus vis dėlto liko graži nedidelė sumelė — pelnas. Jos pelnas. Drebančiomis 
rankomis ji įnešė šią sumą į savo banko sąskaitą. Viva surado jauną vietinę 
merginą, vardu Kler, ir su ja pasikalbėjo; Kler buvo ką tik baigusi trečią viešojo 
maitinimo mokyklos kursą ir tikėjosi užsidirbti tiek, kad vieną dieną galėtų nu- 
keliauti į Australiją. Ji buvo sumani, linksma mergina, kalbanti tokiu akcentu, 
kurį Amelina sunkiai suprato, ir mokėjo susidoroti su visais darbais priešpiečių 
karštymečiu, kol Amelina sukosi virtuvėje prie kepinių. Taigi dabar jai nebe- 
reikėjo kepti vakarais grįžus namo, ir Jeino skundai po truputį rimo. 


Vieną rytą, baigiantis vasariui, kai iš įšalusios, šarmotos žemės jau ėmė 
kišti geltonas galveles narcizai, pro duris įbildėjo būrelis darbininkų. Amelina 
pažvelgė į juos stovėdama už prekystalio; jai patiko, kad „Lulu“ traukia įvairius 
žmones — nuo turtingų viduriniosios klasės mamyčių, kitoje gatvės pusėje pa- 
statančių visureigius ir rytais čia užsukančių paplepėti, iki vietinių mokinukų 
pilnomis burnomis kramtomosios gumos; dėl tos gumos Amelinai buvo dar 
sunkiau suprasti lėtą, melodingą Vusteršyro tartį; čia ateidavo net statybininkai, 
remontuojantys milžinišką prekybos centrą, esantį tolėliau... Jai patiko pro šias 
duris įeinančių būrelių šurmulys ir šiluma. 

— Labas, brangute, — pratarė vienas jų eidamas prekystalio link. Amelina 
ir anksčiau buvo jį mačiusi — tai jaunas, gana gražus vyras stulbinamai mėlyno- 
mis akimis ir nuolat skustuvo besiprašančiais skruostais. 

— Sveiki, — nusišypsojo jam Amelina. — Kler ateis po minutėlės ir jus 
aptarnaus. 

— Tai gerai, — atsakė jis, šnairuodamas į ką tik padėtus pyragaičius. — O, 
man šiandien norėtųsi ko nors kitko. 

Amelina sumirksėjo. 

— Atleiskite? 

— Kokios pamainos. Noriu ko kita. Visą.savaitę valgiau suvožtinius... — 
jis prapliupo juoktis. — Tik juokauju, — pratarė staiga ėmęs kalbėti daug pa- 
prasčiau, aiškesniu akcentu. — Girdėjau iš vieno vyruko, kad tau sunku suprasti 
čionykštę kalbą, — šypsojosi jis Amelinai. — Ne, iš tikrųjų mes taip nekalbame, 
tik norėjau tave paerzinti. 

Amelina nusišypsojo. 

— Taip, kartais... būna sunkoka suprasti, — droviai prisipažino ji. 

— Vadinasi, tu ne iš šių vietų? 

— Ne, — atsakė purtydama galvą. Ji svarstė, kodėl jis priėjo prie prekys- 
talio su ja pasikalbėti. Matė, kaip jo bičiuliai jau ėmė dairytis jų pusėn šypso- 
damiesi. 

— Tai iš kur esi? 

— Iš Haičio. Tai Karibų sala... netoli Kubos. 

— Žinau, kur yra Haitis, — juokdamasis atsakė jis. Amelina pastebėjo, 
kad plati jo šypsena išties užkrečiama. — Prisimenu, kaip prieš kelerius metus 
iš ten paspruko jaunasis Diuvaljė. Manyčiau, gerai, kad juo nusikratė. 

Amelina spoksojo į jį nustebusi. Labai nedaug Malverno žmonių buvo 
girdėję apie Haitį, ką jau kalbėti apie jaunojo Diuvaljė pabėgimą. Ji nesitikėjo 
tokių Žinių iš statybininko. Amelina nuleido akis, sumišusi nuo tokių savo pa- 
čios prielaidų. 

— Atleiskite, — pratarė ji. — Tiesiog... na, nedaug žmonių žino, kur yra 
Haitis. 

— Manau, ten kiek karščiau nei čia. 

— Taip, — Amelina neišmanė, ką pasakyti. Ar ji turėtų toliau su juo 
šnekučiuotis? Ji apsižvalgė svarstydama, ar kas nors pastebėjo, kad ji jaučiasi 
nepatogiai. 

Laimė, tą akimirką triukšmingai pro duris įėjo Kler, nešina pilna lėkšte ką 
tik iškeptų avižinių paplotėlių su sirupu. Vyruko dėmesį patraukė paplotėliai; 
atlėgusia širdimi Amelina greitai spruko į virtuvę. Ji buvo pratusi šnekučiuotis 
su klientais, tačiau tas jaunas statybininkas ją keistai trikdė — jis priėjo šypso- 
damasis, tarsi toji šypsena būtų skirta vien žik jai. Amelina pamanė, kad vargu 
ar kas nors kada nors buvo jai taip šypsojęsis. Ji buvo virtuvėje, iki išgirdo, kaip 
jie išeina virsdami pro duris ir šūktelėdami Kler. 

— Jis tikrai mielas, tikrai, — pratarė Kler, vos tik ji pasirodė tarpduryje. 

— Kas? — Amelina jautėsi kiek sutrikusi ir susijaudinusi. 

— Jis. Jis vardu Polas Veitsas. Jis iš čia. Lankė mano mokyklą. Prisimenu, 
kaip mirė jo mama. Ją suvažinėjo autobusas, — mergina linktelėjo rodydama 
gatvės pusėn. 

Amelina žvelgė į ją. 

— Kaip baisu. 

— Taip. Tai nutiko prieš penkerius ar šešerius metus. Jis rengėsi stoti į ko- 
ledžą, visada buvo labai sumanus. Bet po to nelaimingo atsitikimo ėmė dirbti su 
tėvu. Jo tėtis statybininkas. Jis labai mielas, tikrai. Visada šypsosi. Apmaudu, ką? 

Amelina neatsakė. Staiga pajuto gailestį šiam šauniam jaunam vyrukui, 
nuo kurio gerų žodžių ji taip kvailai sutriko. 


"S. 

— Vadinasi, tu esi Lulu? 

Amelina pakėlė akis, pajutusi, kaip į skruostus plūsta karštis. Ji nematė, 
kaip jis įėjo. 

— Ne! — atsakė ji garsiau nei ketino. — Ne, tai ne mano vardas. 

— Tai tada kuo tu vardu? — paklausė jis kilstelėjęs antakį. 

Amelina pastebėjo, kad vaikinas apsiskutęs, todėl dar labiau nuraudo. Jis 
švariai nusiskutęs. 

— Amelina. 

— Gražu. Prancūziški vardai visada gražiau skamba, tiesa? — tebesišyp- 
sodamas pasakė jis. 

Amelina skubiai apsidairė. Kavinė buvo beveik tuščia. Dirstelėjo į ant 
sienos kabantį laikrodį. Vienuolikta valanda. 

— Aš šiek tiek per anksti. Arba per vėlai, atsižvelgiant į tai, kaip pažiūrėsi. 
Gavau kelias laisvas dienas, — kalbėjo nusiteikęs paplepėti. — Pamaniau, už- 
eisiu užkąsti. 

— O! 

Amelina nurijo gerklėje įstrigusį gumuliuką. Be darbinio chalato ir dažais 
ištepliotų džinsų atrodė visai kitoks. Dabar jis vilkėjo šviesiai žalsvu megztuku ir 
juodais džinsais. Atrodė gaiviai, tarsi gurgždėjo švara. Staiga jai ėmė linkti keliai. 

— Na, tai koks meniu? — paklausė trindamas rankas. 

— Mes... mes turime sumuštinių, — pralemeno ji, — ... ir pyrago. Pyrago 
su vištiena ir grybais... 

— O, norėčiau pyrago. Pyragas bus kaip sykis. Ir dar prašyčiau kavos. 

— Aš... aš tuoj atnešiu, — atsakė Amelina ir dingo iš už prekystalio. 

Virtuvėje buvusi Kler pažvelgė; ją, kai ši įgriuvo pro duris. Ji nekreipė dė- 
mesio į ironišką merginos žvilgsnį ir skubiai ruošė jam maistą. Kas, po velnių, 
jai darosi? 

— Puikiai atrodo, — patenkintas pasakė jis, kai Amelina pastatė prieš jį 
lėkštę. 

Puolusi į paniką ji tiesiog nerado žodžių. Paskubomis jam šyptelėjo ir vėl 
dingo saugiame virtuvės prieglobstyje. Kai jis švilpaudamas išėjo, Amelina dė- 
josi studijuojanti užsakymų dokumentus. 

— Tikriausiai jam patinka tavo maistas, — pasakė Kler kraudama į indap- 
lovę indus. — Šią savaitę čia lankosi kasdien! 

Amelina griežtai pažvelgė į Kler. Bet mergina šypsojosi, tarsi sakydama, 
kad nieko bloga, jei kam patinka tavo gaminamas maistas. Amelina atsiduso: Ji 
nervinasi dėl niekų. Kler teisi. Juk išties nieko bloga, jei klientai patenkinti. 

Nors ir buvo sunerimusi visą popietę, tą vakarą rakindama kavinukę pa- 
manė, kad vis dėlto neabejotinai žavu štai šitaip... na, jaudintis. Ši emocija jai 

nebuvo gerai pažįstama. Tikrai, jeigu čia būtų Lulu, ji žinotų, kas vyksta ir ką 
dabar daryti. Lulu išmanė tokius dalykus. Staiga Amelina nuščiuvo. Tai pirmas 
kartas, kai ji, pagalvojusi apie Laurą, paširdžiuose nepajuto aštraus skausmo. 
Lulu žinotų, kaip elgtis su šiais jausmais. Pamažu kopdama į kalną Amelina 
guodėsi šia mintimi. 

Laura paspaudė ranką jaunai moteriai, kurią nusamdė Danielis, kad pa- 
dėtų atlikti bauginamas namų remonto užduotis, ir su palengvėjimu atsikvėpė. 
Susitikimas praėjo sklandžiai; ji apskritai pirmą kartą matė architektę, o ši 
turėjo visiškai pakeisti milžinišką namą, kurį Laurai vis dar buvo sudėtinga 
suvokti kaip savo. Kaip savo ir Danielio. Danielis tiek daug dirbo prie sumany- 
to projekto, kad beveik viską paliko žmonos valiai ir tapo kurčias protestams. 
Architektė Džesė Smit buvo šilta, draugiška ir labai linksma. Ji įdėmiai klausėsi 
trūkinėjančių Lauros pasakojimų apie tai, ką norėtų padaryti, kad atgaivintų 
namą, kad ganėtinai tamsius pusrūsio kambarius paverstų tokia erdve, kokią 
Laura puikiai įsivaizdavo, tik nemokėjo nusakyti žodžiais. Architektė atidžiai 
klausėsi kalbų apie jos mėgstamas spalvas ir faktūras, ir baigiantis dvi valandas 
užsitęsusiam susitikimui prie pietų stalo ji pajuto, kad jos kuo puikiausiai viena 
kitą suprato. Laura kalbėjo, o Džesė braižė. Vėliau parodė ir daugiau piešinių. 
Laura buvo priblokšta. Viskas atrodė taip, kaip ji ir įsivaizdavo. Kalbant apie 
spalvas — taip pat. 

— Kalbate apie jūros akmenėlių spalvas, — pasakė Džesė, Laurai apibū- 
dinus subtilias, ramias spalvas, kokias norėtų matyti gyvenamajame kambary- 
je. — Tamsiai geltona, smėlinė, gelsvai žalsva... Suprantu, ką turite galvoje. Kad 
ne per daug rėžtų akį, bet būtų gyva. 

— Taip, kaip tik. 

— Kokie jūsų baldai? Modernūs? Antikvariniai? 

— Baldai? Oi... mes jokių neturime. Dar neturime. Nežinau... Tiesą sa- 
kant, dar negalvojau, — mikčiojo Laura. Baldai? Ji dar ir baldus turi nupirkti? 
Oi, Danieli... 

— Vaje, mums bus labai linksma, — kikeno Džesė. — Ar žinote, kad jūs 
esate tokia klientė, apie kokią svajoja kiekvienas architektas? 

— Na, tai vis Danielis. Jis už tai moka, — kone sutrikusi atsakė Laura. 

— Ūi, bet su pasiūlymais sutinkate jūs, — šypsodamasi pratarė Džesė. — 
Jūsų akis išties išlavinta. Niekada nesu girdėjusi pusės jūsų nusakytų spalvų 
pavadinimų, bet galiu jas įsivaizduoti. Nuostabiai skamba! 

— Tikiuosi, — nedrąsiai tarstelėjo Laura. 

— Tikrai, bus nuostabu. Tikėkit manimi. Juk už tai man ir mokate — kad 
viskas būtų įgyvendinta. 

Laura nieko neatsakė. Ji negalėjo patikėti projekto, kurį Danielis taip ne- 
atsakingai paliko jos valiai, mastu ir svarba. Išversti sienas, sugriauti židinius, 


įstatyti naujus langus... mi/žiniški darbai. Tiek daug kas gali nepavykti. 


Darbai užtruko apie septynis mėnesius. Pusrūsis buvo beveik visai išgriau- 
tas, palikti tik keli sandėliukai namo gale. Atidengus galinę ir priekinę sienas, 
jas apšvietus, buvo pasiektas stulbinamas efektas. Į atvertą didžiulę tuščią erdvę 
plūdo šalta šiaurinė šviesa, tobulai tinkanti neutralioms balkšvoms, akmenėlių 
pilkšvumo ir gelsvumo spalvoms, kokių Laura ir norėjo. Jos su Džese beveik 
tris mėnesius ieškojo tinkamos virtuvės — galiausiai Laura rado ko ieškojusi 
vienoje šaunioje vokiečių virtuvės baldų parduotuvėje už Oksfordo gatvės. Ji 
vos įstengė ištarti pavadinimą — Poggenpob/, — tačiau paprastos pilkos spin- 
telės, ledo šaltumo plieninė virtuvės įranga ir blizgančios medinės grindys visai 
pakeitė tamsų, drėgną ir šaltą pusrūsį. Nauja erdvė buvo šviesi, rami ir gražiai 
atrodė — kaip tik taip Laura ir įsivaizdavo. Viena siena pačiame gale buvo nu- 
dažyta gražia, sodria rūdžių spalva; ši spalva jai priminė rausvą gimtosios salos 
dirvą. Kai siena galiausiai buvo nudažyta, Džesė pažvelgė žavėdamasi ir pasakė, 
kad išties labai įdomu, nes visi čia panaudoti atspalviai yra mineralų atspalviai 
— nuo geležies rūdos raudonio iki akmens pilkšvumo ir balkšvumo. Laura tik 
dirstelėjo į ją menkai ką supaisydama. Ji nenutuokė, apie ką architektė kalba. 
Jos išsirinko nuostabų rausvo marmuro stalviršį, išvagotą juodomis ir pilkomis 
gyslelėmis, vingriu raštu raibuliuojančiomis lygiu, blizgančiu paviršiumi. Kelios 
sunkios ąžuolinės kėdės su pagalvėlėmis, apvilktomis įspūdingais pilkos, juodos 
ir šiltai rausvos spalvos afrikietiškos batikos užvalkaliukais, suteikė visam kam- 
bariui tiesiog tobulą akcentą. 

Laiptai, vedantys iš pusrūsio į kitus namo aukštus, buvo iškloti storu rus- 
vai pilku kilimu su vos įžiūrimu prislopintos rausvos spalvos atspalviu. Turėklai 
pakeisti į šviesius, pilkšvai rudos spalvos ąžuolinius, priderintus prie koridoriaus 
tonų; žvilgsnį aukštyn traukė stoglangis, Džesės siūlymu įrengtas virš laiptų. 
Laurai patiko žvelgti pro laiptų spiralę į dangaus langą, kaip ji pati sumanė pa- 
vadinti, ir stebėti tai šviesėjantį, tai pilkėjantį Londono dangų. 

Tris pirmo aukšto kambarius nutarė palikti nepakeistus, tik nuėmė gra- 
žias, bet suklypusias medines langines ir išlupo grindis, atidengdamos origina- 
lias ąžuolines lentas. Kambaryje, kurį Laura išvydo vos įėjusi, buvo įrengtas ka- 
binetas. Jai patiko stovėti prie aukštų langų ir žiūrėti į sodą, į gretimoje gatvėje 

sutūpusių vienaaukščių namų stogus. Džesė nuolat kartojo, kad Laura moka 
labai neįprastai derinti spalvas — geba sukurti tokią paletę, kokią kiti žmonės 
iškart atmestų. Ir tos spalvos suskamba. Akmenukas, kaulas, smėlis... Laura 
ieškodavo ramesnių Haitį primenančių spalvų, tačiau, anot architektės, ji tarsi 
instinktyviai žinojo, kaip jas suderinti, kad namuose nebūtų akį rėžiančių ar ne 
vietoje sušvitusių tonų. 

Laura aiškiai matė, kad Danielis buvo priblokštas pasikeitusių namų. Jis 
vaikščiojo po kambarius, vis dar pilnus darbininkų paliktų statybinių šiukšlių, 
ir kartojo, kad tai pačios gražiausios erdvės, kokias tik jam yra tekę matyti. 
Pastaruosius šešis mėnesius jis tiek daug dirbo įgyvendindamas projektą, kad 
beveik nekreipė dėmesio į Lauros ir Džesės planus. Bet juk tai, ką ji padarė, yra 
nuostabu, tiesa, — klausinėjo Danielio architektė, vedžiodama po kambarius. 
Jis suėmė Lauros ranką. 

— Jos tikrai nejprastas skonis, — jiems kylant laiptais pasakė Džesė. — Ji 
išties nieko nebijo. Tačiau efektas yra, kaip manote? 

— Be jokių abejonių, — Danielis spustelėjo Laurai ranką. Ši nuraudo iki 
plaukų šaknų. Jai labai palengvėjo, kad vyrui patiko; klausytis Džesės liaup- 
sių — tai tarsi laižyti nuo torto kremą. 

— Aš jai nuolat kartoju, jeigu ji panorės dirbti... 

Laura girdėjo tolstantį Džesės balsą, šiai vedant Danielį į viršuje įrengtą 
vonios kambarį. Ji apsigręžė ir paliko juos vienus. Ji nebuvo pratusi prie kom- 
plimentų, neišmanė, kaip į juos reaguoti ir ką atsakyti. 

Laura stabtelėjo laiptų aikštelėje, vedusioje į gyvenamuosius kambarius, 
ir atsirėmusi į ką tik išdažytą sieną atlošė galvą. Buvo neapsakomai laiminga; 
iki absoliučios laimės trūko tik vieno — Amelinos. Niekam nieko nesakiusi, 
viršutiniame aukšte vieną palėpės kampelį įrengė specialiai jai. Rinkdama me- 
džiagas, spalvas ir raštus galvojo tik apie ją. Gal tai pasiutusiai kvaila fantazija... 
Ji nematė Amelinos beveik septynerius metus; ką tik atvykusi į Čikagą, gavo 
kelis laiškus iš Haičio, tačiau daugiau nieko apie ją negirdėjo. Ji per daug bijojo 
svarstyti apie tai, ką toji tyla gali reikšti, tačiau niekada neprarado vilties dar 
kartą ją pamatyti. Dabar, kai šis namas jau tikrai jos, ji pasirūpino, kad būtų 
vietos ir Amelinai. Amelinai visada bus vietos. Visada. 


— Mieloji, tu — tikra žvaigždė, — pasakė Danielis išlydėjęs Džesę ir už- 
darydamas duris. Jis apkabino žmoną atsistojęs už nugaros ir pabučiavo į ausį. 

— Gal surengsime vakarėlį? — paklausė manydama, kad būtų šaunu pasi- 
kviesti žmonių ir parodyti, ką ji sukūrė. Ir pajuto, kaip krustelėjo Danielio lūpos, 


liečiančios plaukus. Jis energingai linktelėjo. — Aš čia beveik nieko nepažįstu... 

išskyrus Džesę ir statybininkus, Dagą ir Keitę. Buvau tikrai užimta statybomis, 
bet dabar... Gal galėtume surengti vakarėlį? 

— Žinoma. 

— Bet ne tokį, kokie būdavo ten, — nuleidusi balsą pasakė ji. 

— Aišku, ne. 

— Danieli, ką darai? Liaukis... ką... ooi! — Danielis ją pakėlė. — Kur tu 
mane neši? 

— Pradėsime viršuje, 202 amour. O paskui keliausime per visus šio namo 
kambarius. Tai senas anglų paprotys. Tai vadinama kambarių krikštijimu. Žinai, 
tų kambarių tikrai nemažai. 


Danielis labai norėjo pasigirti žmonos darbu — pati Laura, žinoma, taip 
pat. Ji ganėtinai jaudindamasi klausėsi jo planų, nepamiršusi, kas nutiko, kai 
kartą jau buvo supažindinta su būreliu jo draugų. 

— Nesijaudink, — tikino ją Danielis. — Šie bičiuliai visai nepanašūs į 
anuos. Pamatysi. Jie tave pamils. Pažadu. 

Kitas kelias dienas ji su Džese praleido besirūpindamos paskutiniais nau- 
jų namų akcentais — Laura psichologiškai rengėsi išeiti iš jaukaus pasaulėlio, 
kuriame jie gyveno pastaruosius šešis mėnesius. Dabar Džesė buvo daugiau 
nei nusamdyta architektė darbui atlikti; ji tapo beveik bičiulė. Išties ji buvo 
vienintelė Lauros draugė; kartkartėmis parašydavo Šelei ir Donui, bet iš tikrųjų 
po vestuvių su Danieliu jos gyvenimas neatpažįstamai pasikeitė ir jau beveik 
niekuo nepriminė nei jų, nei ankstesnio pačios Lauros gyvenimo. Čikagoje ji 
būdavo viena; bent jau pirmaisiais metais jai visai pakako Danielio draugijos. 
Prasidėjus antriesiems jų vedybinio gyvenimo metams, vyro džiaugsmui, ji įsto- 
jo į visuomeninį koledžą, buvusį netoli namų, ir gavo atestatą; tai jai nedavė ra- 
mybės nuo tada, kai išvyko iš Haičio. Tuo metu ji net ir sau negalėjo paaiškinti, 
kodėl atestatas jai toks svarbus, tačiau rankose laikydama dokumentą suprato, 
kodėl ryžosi šiam žingsniui. Danielis nebuvo vienintelis, turintis smegenų ir 
ambicijų, neturint atestato, apie universitetą negalima nė svajoti. Ši pradžia 
buvo menkutė, labai nedrąsi, bet vis dėlto pradžia. O paskui, žinoma, vyras jai 
pateikė staigmeną, nutaręs kraustytis į Londoną... ir tada tasai namas... ir štai 
dabar, po šešių mėnesių, Džesė Smit yra vienintelis žmogus, kurį Laura iš tik- 
rųjų pažįsta, bet greitai jų draugystė baigsis. Vakarėlis joms abiem bus pirmas 
bendras viešas pobūvis; nors ji dėl to nerimavo, širdies kertelėje ilgėjosi artimų 
draugų, žmonių, su kuriais galima pasikalbėti, žmonių, tokių kaip ji. 

Tą vakarą, kai turėjo įvykti pobūvis, Laura sėdėjo prie veidrodžio persi- 
rengimo kambaryje, įrengtame šalia jų miegamojo, ir staiga ėmė savimi abejoti. 
Ji girdėjo tyliai niūniuojantį besiskutantį Danielį. Laura spoksojo į savo at- 

spindį veidrodyje, tarsi žvelgtų į save pirmą kartą. Jos plaukai buvo sušukuoti 
į viršų, nubraukti nuo kaktos ir viršugalvyje susegti puošnia juoda aksomine 
rože. Garbanos, sutramdytos nuolatinių lankymųsi kirpykloje, krito ant pečių 
ir tūkstančiu standžių garbanėlių gulė ant nugaros. Jos veidas išliko toks pat 
— tos pačios tamsios, beveik juodos akys, riestos, tankios blakstienos, pateptos 
tušu, putlios raudonos lūpos, tokios, kokios patiko Danieliui. Ji tyrinėjo savo 
atspindį, tarsi ko ieškotų — kokio nors ženklo, bylojančio apie tai, kas atsitiko 
per tuos metus, kai ji taip skubiai išvyko iš Haičio. Juk kažkas turi būti? Kokia 
nors menka žymelė, išraiška, kažkas, kas išduotų kaltę?.. Bet... ne, nieko nėra. 
Į ją žvelgė kruopščiai nugrimuotas be jokios išraiškos veidas, tas pats veidas, 
kuris žvelgė ir iš vestuvių nuotraukų sunkiuose sidabro rėmeliuose, — Danielis 
norėjo laikyti jas matomoje vietoje. Tuščia, nepalytėta drobė. Bet juk ji nėra ne- 
palytėta, tiesa? Ji padarė... Staiga jos mintis nutraukė Danielio balsas. 

— Ohoho! Atrodai taip, kad norėtųsi... — sumurmėjo jis, atsistojęs jai už 
nugaros. — Kur tokius radai? — parodė į įmantriai nukaltus sidabro auskarus, 
gulinčius priešais Laurą ant tualetinio stalelio. 

— Šituos? Ai, vienoje nedidelėje parduotuvėje. Aną dieną kartu su Džese 
buvome apsipirkti. 

— Gražūs. Įsisek, parodyk, kaip atrodo. 

Laura nusišypsojo — Danielis puikiai moka įvertinti daiktus, kurių dau- 
guma Žmonių nė nepastebėtų. Ji įsisegė auskarus apsidžiaugusi, kad jis išblaškė 
jos mintis. Dabar ne metas liūdėti. 

— Ar gražūs? — paklausė ji žvelgdama į veidrodinį jo atspindį. 

— Nuostabūs. — Vyras lengvai palietė jos pečius ir beveik apgailestauda- 
mas pažvelgė į laikrodį. — Eime, ponia Berman... liko tik pusvalandis. Einu, 
atkimšiu vyną, — jis šyptelėjo ir dingo nusileidęs laiptais. 

Po penkių minučių Laura uždarė miegamojo duris. Jai stabtelėjus suktų 
laiptų aikštelėje ir pažvelgus į elegantiškai išriestus turėklus, vėl grįžo ankstesnė 
melancholija. Tik pažvelkite, ką ji dabar turi, kur ji dabar gyvena. O kažkada 
glaudėsi kambarėlyje Belos bute neturėdama net savo lentynos... Ji taip toli 
pažengė. Ar visa tai jai nutiko iš tikrųjų? Ji giliai atsiduso ir ėmė leistis laiptais. 
Laura meldėsi, kad vakaras praeitų sklandžiai. Nenorėjo nuvilti Danielio — ji 
už tiek daug ką jam turi būti dėkinga. 

Mėgindamas paskambinti Melani Miler, jis sugaišo daugiau nei pusę 
dienos. Gatvėse buvo nutrauktos telefono linijos; jam teko nusigauti į vakarinę 

Beiruto dalį ir nueiti į seno de Monfort viešbučio, buvusio netoli paplūdimio, 
vestibiulį. Tarptautinės linijos čia taip pat neveikė, bet durininkas pasakė, kad 
jis gali užsisakyti skambutį tarpininkaujant operatorei, tik reikės kelias valandas 
palaukti. Jis sėdėjo lauke mėgaudamasis vasarišku oru, slapta džiaugdamasis 
tokia pertrauka, kol durininkas jį vėl pakvietė. Pokalbiui skirta dešimt minučių; 
kelias minutes kažkur Londone skambėjo telefonas, bet niekas nekėlė ragelio. 
Kur ji sakėsi gyvenanti? Čelsyje? 

— Alio? — atsiliepė Melani, telefonui suskambus aštuntą kartą. Ji buvo 
uždususi. 

— Melani, čia Markas Abadi. 

— Markas? — jos balse aiškiai girdėjosi nuostaba. 

— Taip. Atleisk, kad šiek tiek užtrukau, kol paskambinau... iš čia sunku 
prisiskambinti. — Jis kiek patylėjo. Tai ne vienintelė priežastis, dėl kurios jis 
užtruko mėnesį. — Kaip gyveni? 

— Aš? Gerai, — ji kalbėjo taip, tarsi jai trūktų kvapo. 

— Gal užklupau netinkamu laiku? 

— Oi, ne, bėgau laiptais, štai ir viskas. Jau rengiausi išeiti. 

Ar ji džiaugiasi, kad jis paskambino? Markas nesuprato. Jis juto, kaip nu- 
gara lėtai teka prakaito srovelė. 

— Klausyk, po poros savaičių būsiu Paryžiuje... viešėsiu apie dešimt dienų. 
Tiesiog pamaniau... — jis patylėjo, paskui giliai įkvėpė ir tęsė toliau: — Gal 
norėtum susitikti? 

Akimirka dvejonės, o paskui — tas subtiliai abejingas balsas; jis kone iš- 
vydo Melani gūžtelėjimą pečiais. 

— Eee... taip, gerai. 

Jis laukė. Ar tikrai? O gal ji tik puikiai žaidžia? 

— Na, ar tai reiškia „taip“? — juokdamasis paklausė jis ir nusistebėjo, kad 
kalbėdamasis su ja taip nervinasi. 

— Taip, manyčiau. O kodėl gi ne? 

Jis šyptelėjo. Ji — tikrai kietas riešutėlis. 

— Gerai. Kai būsiu Paryžiuje, paskambinsiu. 

— Lauksiu. | 

Tebesišypsodamas padėjo ragelį. Markas pats stebėjosi, kodėl nori ją pa- 
matyti dar kartą. Paprastai jam taip nebūdavo. 


Melani padėjo ragelį, klestelėjo ant lovos ir vos įstengė susilaikyti neklyk- 
telėjusi. Ji laukė keturias savaites — Melani dirstelėjo į laikrodį — ir aštuonias 
valandas, kad pakeltų ragelį ir išgirstų šį gilų balsą su nežymiu akcentu. Mėnesį! 

Ji jau buvo bepasiduodanti. Ir štai jis paskambino. Jis paskambino! Pažadėjo pa- 
skambinti, ir paskambino. Pavėlavęs keturias savaites! Ji įsikniaubė veidu į pa- 
galvę ir vos neapsipylė ašaromis. Nuo tada, kai išėjo iš jo viešbučio kambario, 
ištisą mėnesį gyveno tarsi apsvaigusi; ne, ji buvo tokios būsenos ne tik todėl, kad 
taip, kaip mylėjosi su juo, nesimylėjo niekada gyvenime. Marko Abadi ji nega- 
lėjo pamiršti. Ji dar niekada nebuvo sutikusi tokio žmogaus. Vien nuo minties 
apie jį imdavo linkti keliai, nors Melani jo beveik nepažinojo. Ji apsivertė ant 
šono, paėmė telefoną ir impulsyviai paskambino Polei į Sidnėjų. Nusispjaut, 
kad brangu. Jai reikia su kuo nors pasikalbėti. 

Gal Polė ir nustebo sulaukusi jos skambučio, tačiau puikiai tai nuslėpė. Po 
kelių nereikšmingo pokalbio minučių Melani viską išliejo. 

— Aš susipažinau su tokiu žmogumi, — be kvapo dėstė ji, — kad nėra 
žodžių jam apibūdinti. Tiesiog negaliu. Jis nuostabus. Po dviejų savaičių su juo 
susitinku Paryžiuje. Negaliu sulaukti! Jis tobulas. Tiesiog tobulas. 

— Oi, Mela, tobulų nėra. Kas jis? — Polė kalbėjo ganėtinai skeptiškai. 

— Manyčiau, jis... daktaras. Su juo susipažinau per kažkokius apdovano- 
jimus. Jam buvo įteiktas medalis ar dar kažkas. Kažkoks apdovanojimas, susijęs 
su pabėgėliais. 

— Dieve... prieš apkeliaudama pusę pasaulio, kad už jo ištekėtum, išsi- 
aiškink, ką jis veikia. 

— Aš neketinu apkeliauti pusę pasaulio. Aš tik vykstu į Paryžių. Ir ne- 
ketinu už jo tekėti. Dar ne dabar. 

Polė nekreipė dėmesio į paskutinę jos pastabą. 

— Arjis prancūzas? 

— Ne, nemanyčiau. Na, jis kalba prancūziškai, bet yra pusiau libanietis ar 
dar koks... Jis nuostabus. 

— Tu nuolat kartoji tą patį. Na, man atrodo, kad tau dar daug ką reikia 
išsiaiškinti, Mela. Būk atsargi, gerai? 

— K3 nori pasakyti? 

— Na, juk pati žinai, kokia esi; tikriausiai galų gale atsidursi jo hareme ar 
dar kur nors. Štai tada ir sulauksiu kito tavo skambučio, — Polė neleido Melani 
pamiršti fakto, kad, anot draugės, „įsisukusi į Los Andželo reikalus“, ji nesivar- 
gino jai paskambinti. 

— Nekvailiok, išvykstu tik kelioms dienoms. 

— Na, taip... kur aš esu tai girdėjusi?.. 


Kitos kelios dienos prabėgo pasidavus jaudinančiam apsipirkinėjimo ir 
svajonių įkarščiui. Melani ruošėsi viskam — net užsisakė procedūras Karaliaus 

gatvėje esančiame salone, kad atliktų tai, ką jai buvo pasiūliusi Kim tą dieną, kai 
jos abi pirmą kartą išėjo apsipirkti. Padėjusi telefono ragelį ji sekundėlę lukte- 
lėjo. Kim. Jau senokai apie ją negalvojo. Atrodė, kad viskas, kas jai nutiko Los 
Andžele, nutiko kažkam kitam. Ji pagalvojo apie Stivą — ką jis dabar veikia? 
Tikriausiai tą patį, ką veikdavo tada, kai ji buvo ten. Jis nepasikeis, o ji pasikeitė. 
Ir dabar ji pasirengusi dar labiau keistis. Vien pagalvojusi apie Marką Abadi 
pajusdavo perbėgančius šiurpuliukus. Ir tai viską patvirtino. Ji dar niekada taip 
nesijautė ką nors prisiminusi, juk taip? Jis buvo ypatingas. Visi tai matė. Na, tai 


kada /iksliai jis sakė paskambins? 

Jeinas stebėjo, kaip Amelina traukia iš orkaitės keptas bulves. Staiga jam 
šovė mintis, kad žmona nepratarė nė žodžio jau daugiau kaip... jis skubiai dirs- 
telėjo į virtuvėje kabojusį laikrodį... oi, daugiau nei valandą. Mažiausiai tiek. 

— Ama, — suraukęs antakius pratarė jis. — Ar gerai jautiesi? 

— Kas? Aš? 

Ji pakėlė į vyrą akis taip nuoširdžiai nustebinta tokio klausimo, kad Jeinas 
iškart apsisprendė jau kitą rytą nupirkti jai gėlių arba į lovą atnešti arbatos puo- 
delį. Nejau jis išties toks neatidus? 

— Taip, tu atrodai... atrodai kiek išsiblaškiusi. „Lulu“ viskas gerai? 

— Ūi, taip, gerai. Viskas gerai, — ji šyptelėjo vyrui ir vėl grįžo prie orkai- 
tės — buvo sekmadienio popietė, ir Amelina gamino jo mėgstamą sekmadienio 
kepsnį. 

Jis pastebėjo, kad žmona darbuojasi jau valandų valandas. Ką tik pagal 
naują receptą iškeptų paplotėlių ir sausainių su apelsinų žievelėmis krepšiai jau 
laukė, kol bus nugabenti į pakalnę. 

— Gal ir aš galėčiau ką nors padaryti? — paklausė jis, po kelių minučių 
iškišęs iš už laikraščio galvą. 

— Ką nors padaryti? 

— Na, taip... galėčiau... nežinau... padengti stalą, ar ką? 

— Taip, būtų puiku. 

Jis atsargiai pažvelgė į ją. Gal ji kalba sarkastiškai? Jis svarstė apie tai 
kelias minutes, bet jo mintis išblaškė Amelina, triukšmingai dėdama ant stalo 
lėkštes. 

— Oi, mieloji, atleisk... jau rengiausi stotis, — jam šovė į galvą, tiesa, labai 
trumpam, kad siūlyti pagalbą nėra tas pats, kaip padėti iš tikrųjų. 


— Pietūs paruošti. 

Ji ir per pietus buvo tyli. Net garsios Jeino pagyros, atrodo, nepasiekė jos ausų. 
Tylėdama suplovė indus ir pasakė einanti pasivaikščioti. Seni Jeino keliai ir silpna 
širdis negalėjo lygintis su stipriomis, raumeningomis jos kojomis — jis tik kartą, 
vos jiems čia atvykus, su Amelina buvo pakilęs į Malverno kalnus ir prisiekė dau- 
giau niekada to nedaryti. Jis linktelėjo ir nutaisęs rimtai pašaipų veidą pasakė: 

— Tik nepasiklysk, gerai? Kalnuose šmirinėja įvairiausių vaiduoklių. 

— Vaiduoklių? 

— Nekreipk dėmesio. Ar grįši arbatai? 
dulkė; bjaurus oras pasivaikščiojimams, bet, pagalvojo Jeinas, niekada negali 
žinoti, kas moterims šaus į galvą. Pasiėmęs laikraščių ir pypkę jis įsitaisė ant pa- 
togios sofos kambaryje. Jeigu pavyks, jis dar ir nusnūs. Kabinete jo laukė tuščias 
kompiuterio ekranas; jau kelintas mėnuo mėgina pradėti naują knygą. Tačiau 
niekas neateina į galvą. 


Kalnų takeliu į viršų, paskui — pro nedidelę užtvarą, o tada — takeliu į 
kairę per kalnus. Ji atmintinai žinojo kelią. Ant striukės su gobtuvu krito lengvi, 
smulkūs lietaus lašeliai, bet Amelina nekreipė dėmesio. Toks oras jai atrodė 
kone raminantis. Po kelių minučių iš akių dingo paskutiniai nameliai; dešinėje 
matėsi tik gelsva kalnų žolė, o apačioje, kalno papėdėje, — besidriekiantys ža- 
liuojantys laukai, siekiantys miestelį. Ji kopė dar aukščiau, girdėdama garsų savo 
pačios alsavimą, kartkartėmis dirsčiodama, iš už striukės gobtuvo krašto leisda- 
ma šaltiems, geliantiems lašeliams čaižyti skruostus. Ar ji verkia? Amelina ne- 
galėjo atsakyti. Jau ištisas savaites ji nešiojasi krūtinę slegiantį baimės akmenį, 
dėl kurio patyrė baisiausią panikos priepuolį ir kaltės jausmą. Ji nieko nepadarė. 
Ji nieko nepadarė. Amelina taip dažnai kartojo šią frazę, kad dabar ji jau nieko 
jos sąžinė. Ji stabtelėjo norėdama atgauti kvapą. Tiesą sakant, jai patiktų ką nors 
padaryti. Ir tai yra baisiausia. 

Aukštyn, aukštyn, aukštyn... Ji kopė takeliu, vedančiu į viršūnę. Dabar lijo 
smarkiau, po kojomis žliugsėjo šlapia žemė. Polas Veitsas. Ji negalėjo prisiversti 
garsiai ištarti jo vardo. Kler dėka apie Polą Veitsą ji žinojo daugiau nei apie savo 
vyrą. Na, beveik daugiau. Ši mintis ją verte pervėrė. Koks netinkamas palygini- 
mas. Polas ateidavo į kavinukę pačiu netikėčiausiu laiku, dažniausiai anksti rytą, 
kol joje dar nebūdavo mamų ir kitų darbininkų, ir prieš uždarant, kai kavinukė 
vėl ištuštėdavo; tada jis galėdavo kartu su ja kilti į kalną iki autobusų stotelės. Su 
juo buvo taip paprasta kalbėtis. Jis jai užduodavo daugybę klausimų: koks yra 
Haitis, kokia jos šeima, kaip ji atkeliavo į Angliją... klausinėdavo ir apie Jeiną. 

— Aš ištekėjusi... — leptelėjo Amelina praėjus kelioms dienoms po to, kai 
jis lydėjo ją į autobusų stotelę. Ji neišmanė, ką dar pasakyti. 

Polas pažvelgė į Ameliną, jo žvilgsnis buvo kažkoks tolimas, bet linksmas. 

— Žinau. 

Kelias minutes jie žingsniavo tylėdami; Amelinos mintys sūkuriavo. Ar ji 
įžeidė Polą? Gal ką nors ne taip pasakė? 

— Ar dėl to tau negerai? — staiga paklausė jis prieš jai sustojant. 

Ji pažvelgė į vaikiną atsargiu žvilgsniu. Taip, norėjo atsakyti Amelina, bet 
ne dėl to, dėl ko manai. 

— Ne... aš... man gera. Na, gera su tavimi kalbėtis. 

— Tai puiku. 

Tada atvažiavo autobusas, be to, neatrodė, kad būtų galima dar ką nors 
pasakyti. Kitą rytą jis atėjo be penkiolikos aštuntą, kaip įprastai. Daugiau jie 
apie tai nekalbėjo. 

Bėda ta, ji garsiai tarė žodžius kalbėdamasi pati su savimi, nes nebuvo su 
kuo kalbėtis, kad iš tikrųjų yra bėda. Ji negali liautis apie jį galvojusi... 5žten/ 
taip. Taip, kaip neturėtų galvoti. Taip, kaip Lulu kalbėdavo apie tą berniuką iš 
savo klasės... kuo, po velnių, jis buvo vardu? Filipas. Filipas Delakrua. Amelina 
nusišypsojo tai prisiminusi. Kaskart pagalvojusi apie Polą Veitsą ji pajusdavo 
visą kūną apimantį svaiginamai malonų jausmą; nuo šio jausmo jai darydavosi 
silpna. Ji niekada nebuvo prie jo prisilietusi, tačiau dabar tegalėjo svajoti apie 
tai, kaip jis prie jos prisiliečia. Todėl jai buvo dar sunkiau gulėti šalia Jeino. 
Dėkui Dievui, paskutines kelias savaites jis jaučiasi per daug pavargęs, kad 
imtųsi kokių nors meilės žygių. Amelina nebuvo tikra, kad galėtų ką nors pana- 
šaus iškęsti. Būdraudama šalia miegančio vyro, vidury nakties pajuto tokį fizinį 
geismą Polui, kad gulėjo virpėdama, bijodama net pasijudinti. Ji sapnavo Polą 
taip, kaip dar niekada nebuvo sapnavusi jokio vyro, o paskui bijojo užmigti, kad 
kartais garsiai neištartų jo vardo. 

Ji prisėdo ant pajuodusio kelmo. Kas jai darosi? Ji drebėjo. Nebuvo nieko, su 
kuo galėtų pasikalbėti. Savaime suprantama, su Viva apie tai nepasikalbėsi. Vivai 
Jeinas tarsi brolis, o tai — išdavystė. Pati baisiausia išdavystė. O, Lu/u. Amelina 
liežuviu pajuto lūpų sūrumą — ašaros, sumišusios su šaltu lietumi. Padėk man. 

Laurai patiko visi Danielio draugai ir ji kelis kartus tai pakartojo. Ypač 
Džeinė — aukšta, įspūdinga raudonplaukė, turinti drabužių parduotuvę visai 
netoli Raktažolių kalvos. Jai taip pat patiko Klarisa — graži, guvi brunetė, 

valdžiusi iš tėvo paveldėtą baldų verslą. Džesė supažindino ją su dviem savo bi- 
čiuliais — Malkolmu ir Patricija — architektų dizainerių pora, kuriems Laura, 
atrodo, taip pat padarė įspūdį. Po pirmos vakarienės ji sulaukė kvietimų į dar 
kelias vietas, į įdomius, su kūryba susijusius renginius — artėjančią meno paro- 
dą, naują spektaklį; ją net pakvietė keliauti į Paryžių, kur jie rengėsi apžiūrėti 
medžiagas Klarisos rengiamai pavasario lauko baldų kolekcijai. Per visą vaka- 
rienę ji prasėdėjo ilgo, gražiai išblizginto stalo gale, su malonumu klausydamasi 
aplinkui skambančių kalbų. Menas, politika, mada, vietiniai gandai — tik dabar 
suprato, kaip visus šiuos metus jai trūko tokios draugijos. 

— Danieli, jie tokie mieli, — pasakė po vakarienės nusivilkdama suknelę 
ir nusiaudama batelius, krestelėdama paleistus plaukus. 

— Juk sakiau, ką? — sumurmėjo vyras jau gulėdamas savojoje lovos pu- 
sėje. — Eikš, — nekantravo jis. — Eikš čia, gerai? Visą prakeiktą vakarą šito 
laukiau. 

— Nebūk toks nekantrus, — ramiai atsakė Laura uždarydama drabužių 
spintos duris. Prieš eidama miegoti ji visada įsitikindavo, ar viskas sutvarkyta, 
ar viskas savo vietoje. Tai erzino Danielį. Jis bumbėdavo, kad tokiems darbams 
yra tarnaitės. Laura niekada nekreipė dėmesio į jo žodžius. 

— Klausyk, jei būtum mano vietoje ir sėdėtum viename to nepakenčiamai 
ilgo stalo gale... beje, kieno buvo ta prakeikta mintis? Spoksojau į savo gražiąją 
žmoną visą sušiktą vakarą ir... Ooi! 


— Tu per daug keikiesi. Ces: impoli. 


Po kelių dienų ji susitiko su Džeine ir Klarisa kartu papietauti Karaliaus 
gatvėje, netoli Klarisos parduotuvės. Rengėsi visą rytą — rinkosi drabužius, kei- 
tė juos vieną po kito, tai surišdavo, tai vėl paleisdavo plaukus; Laura nervinosi, 
nors nervintis jai nebūdinga. Jai teko tai pripažinti. Džinsai? Tikriausiai per 
daug kasdieniška. Kostiumėlis? Per oficialu. Sijonas? Aukštakulniai ar be kul- 
čią baltą palaidinę ir užsimesti minkštą tamsiai žalios vilnos švarkelį. Plaukus 
susirišo žalios, rausvos ir baltos spalvų afrikietiško kartūno kaspinu ir įsisegė 
didelius sidabrinius žiedo formos auskarus. Stilinga, bet ne per puošnu. 

— Man /abai patinka ši medžiaga, — vos joms susitikus prie kavinės pra- 
tarė Klarisa. — Kur tokią radai? 

— Ee, parduotuvėje... Atrodo, kažkur Sbeperds Bush rajone. Ten yra afri- 
kiečių turgus... 

— Tik paklausykite! Tu čia gyveni mažiau nei pusmetį, o jau žinai, kur 
reikia eiti. Nuostabu. 

— Sveikos. — Prie jų priėjo Džeinė. — Atsiprašau, kad vėluoju. Atspėkite, 
ką sutikau vaistinėje. 

— Ką? — iš smalsumo net palinkusi paklausė Klarisa. Jau per pirmąjį 
vakarėlį Laura pastebėjo, kad ji ryte ryja gandus. Laura nusišypsojo. Jos vi- 
sos — protingos, sėkmės lydimos moterys, bet vis tiek labai juokingos. 

— Melani Miler. Prisimeni? Ji stovėjo visai šalia manęs! 

— Kas toji Melani Miler? — įsidrąsino paklausti Laura. 

— Maiko Milerio dukra, — nustebusi įbedė žalias akis į ją Klarisa. — Tos 
roko žvaigždės. Jos nuotraukos visada mirgėdavo laikraščiuose... Net neįsivaiz- 
duojate, kokia ji liesa! 

— O kąjji veikia? — šypsodamasi paklausė Laura. 

— Ne kažin ką, — linksmai atsakė Džeinė. — Ji — viena tų kvailų mer- 
giočių, kurios iš tikrųjų nieko neveikia. 

— Išskyrus tai, kad gražiai atrodo, — prunkštelėjo Klarisa. — O tai labai 
svarbu. Gražiai atrodyti. 

Moterys sukikeno. Laura tylėjo. Staiga jai šovė mintis. Ar ir apie ją visi 
taip galvoja? O ką j/ veikia? 


— Danieli, — po kelių dienų per pusryčius pratarė Laura. — Aš galvojau... 

— Apie ką, mieloji? — jis vartė skaitomo laikraščio puslapius. 

— Na, apie tai, kad man vertėtų ką nors veikti. 

— Veikti? Tau nieko nereikia veikti, — nepakeldamas akių sumurmėjo jis. 

— Bet aš tai ir norėjau pasakyti. Kai tvarkiau namus, viskas buvo gerai, 
tačiau dabar... Na, norėčiau ko nors imtis. Pati. 

— O! Gerai. 

— Aš svarsčiau... gal... na, o kas, jei pradėčiau mokytis? Žinai, gal verta 
pradėti lankyti kokius nors kursus?.. 

— Mieloji, gali daryti ką tinkama. Nuolat apie tai kalbu. Tau nereikia pra- 
šyti mano leidimo. Tiesiog imk ir daryk. 

Laura sekundėlę patylėjo. 

— Mąsčiau apie tekstilės dizainą, — dvejodama kalbėjo ji. — O gal inter- 
jero dizainą. Man tikrai patiko kurti namus ir... 

— Žinoma, mieloji, ką tik sugalvosi, — nutraukė ją Danielis žvelgdamas 
į laikrodį. Jis sakė, kad laukia svarbus susitikimas. — Ar paprašyti Sofijos, kad 
tau paieškotų tinkamos vietos? 

Sofija buvo labai stropi Danielio sekretorė. Laura papurtė galvą. 

— Ne, nesuk jai galvos. Aš pati ką nors susirasiu. Ar tu tikrai nepriešta- 
rauji? 

— Prieštarauju? Kodėl, po galais, turėčiau prieštarauti? — sutrikęs pa- 
žvelgė į ją Danielis. 

— Na, vadinasi, aš būsiu užimtesnė nei... paprastai. 

— Bet jei dėl to tapsi laiminga, Lulu... Kas? Ar aš ką nors pasakiau? Kas 
atsitiko? — jis pažvelgė į staiga pasikeitusį jos veidą. — Kas yra? 

— Pr... prašau manęs daugiau taip nevadinti... — sumikčiojo Laura. 
Danielis pirmą kartą ją pavadino Lulu. 

— Kodėl? Ar tau nepatinka? Ar tave taip pravardžiuodavo? Mokykloje? — 
erzino ją Danielis. 

— Ne... prašau, — ji atstūmė kėdę ir atsistojo supykusi dėl savo pačios 
reakcijos. — Aš... aš tik... — nutilo bijodama apsipilti ašaromis. Ji apsigręžė ir 
išbėgo iš kambario. Laura meldė Dievo, kad Danielis neateitų iš paskos. Dabar 
ne laikas aiškintis. 

Laimė, jis neatėjo. Ji buvo vonios kambaryje, kol išgirdo, kaip nuo kelkraš- 
čio atsiplėšė Danielio automobilis. 


Laura įsitikino, kad dėl vieno dalyko Danielis vis dėlto buvo teisus: 
Londone išties buvo gausu koledžų, siūlančių įvairiausių kursų tokioms 
moterims kaip ji — jaunoms ir ne tokioms jaunoms, turtingoms, nuobo- 
džiaujančioms... Ji apsilankė keliuose atvirų durų renginiuose, kur visokiausi 
mokytojai mėgino ją įkalbėti atsisveikinti su be saiko didele pinigų suma 
mainais į „sertifikatą“ ar „diplomą“, kuris nebuvo vertesnis už skiautę popie- 
riaus, ant kurios išspausdintas. Po savaitės ji nenorom sutiko, kad viskas nėra 
taip paprasta, kaip atrodė. Galiausiai kreipėsi į Džesę patarimo ir baigiantis 
kitai savaitei jau lankė rimtus kursus „Marginiai ir mada“, vykusius Švento 
Martino koledže, netoli greitkelio, toje Londono dalyje, kurios ji visai nepaži- 
no, tačiau pamilo iš pirmo žvilgsnio. Dvi dienas per savaitę išpūtusi akis ji en- 
tuziastingai pasakojo Danieliui: jai patiko mokytojai, patiko dėstomi dalykai, 
patiko kursai... labai patiko ir jis. Ji niekada niekada neįstengs jam atsidėkoti. 
Už ką, klausė vyras, pralinksmintas tokio staigaus dėkingumo protrūkio. Už 
fai, kad man suteikei tokią galimybę. Jis įsikniaubė veidu jai į plaukus. Kartais 
žmona jį trikdė. Jam atrodė, kad, nepaisant visko, ji ir pati galėjo tai pasiekti. 
Danielis dažnai pagalvodavo, kad ji paprasčiausiai neįvertina savo gebėjimų. 
Ji — stipriausias kada nors jo sutiktas žmogus. Kodėl pati to nemato? Vėl 
viską neigdama ji purtė galvą prisiglaudusi prie Danielio krūtinės. Jos niekaip 
neįtikinsi. Jis pasidavė. Lietingą sekmadienio rytą gulint lovoje atsiranda ir 
kitų labai svarbių reikalų. 

Kas kažkada yra dainavęs, kad „niekada nebebus taip gera, kaip pirmą- 
kart“? Kad ir kas būtų dainavęs, jis tikriausiai niekada nepažinojo Melani. Ji 
lygiai tokia bat žavinga. Net žavingesnė. Taip mąstė Markas, pasitikęs ją Šarlio 
de Golio oro uoste ir veždamas į miestą; šalia sėdinti Melani plepėjo, šiek tiek 
pašaipiu tonu kartodama, kad jam iškilo grėsmė ją įsimylėti. Markui tai nebuvo 
įprasta. Dirbdamas savo darbą jis retai kada sutikdavo protingų, linksmų, tarsi 
kiek netikėtų merginų, kurioms pasirodžius viskas aplinkui nušvisdavo, kurias 
išvydę visi pralinksmėdavo. Jam patiko jos humoro jausmas ir aštrus sąmojis. Ji 
jam patiko. Taškas. Negana to, Melani jį traukė. Už šių geraširdiškų pašaipėlių 
slypėjo kažkas kita, nors buvo dar per anksti kalbėti, kas tai; Markas stengėsi į ją 
nežiūrėti specialisto akimis. Tačiau Melani jį intrigavo, ir tai ganėtinai jaudino. 
Jis jau labai seniai artimai bendravo su merginomis, o ir tų merginų anksčiau 
nebuvo daug. Paprasčiausiai tam niekada nelikdavo laiko. Jis negalėjo po darbo 
užsukti į barą išgerti vyno ar netikėtai su kuo nors susipažinti vakarieniauda- 
mas. Jis dirbo tokiomis sunkiomis sąlygomis, kad „normalus“ gyvenimas atrodė 
neįmanoma prabanga. Buvo sau pasakęs, kad jam nereikia jokių artimų santy- 
kių, kad jų nenori. Ir tuo tvirtai tikėjo, kol nesutiko Melani. Vos po dviejų trum- 
pų, bet labai malonių susitikimų jis labai stengėsi išmesti ją iš galvos. Ieškojo 
priežasčių, galinčių paaiškinti, kodėl iš jų bendravimo negali išeiti nieko gera: ji 
— per jauna, jis — sunkiai pasiekiamas, o ji ne iš tų merginų, kurios pasitenkin- 
tų kartais „numetamomis“ dešimčia greitai pralekiančių dienų. Jis ieškojo prie- 
žasčių, dėl kurių viskas negalėtų trukti ilgiau nei trumpos jam duotos atostogos, 
ir, žinoma, suprato, kad suradus tas priežastis beveik niekas nepasikeitė. Ji jam 


patiko. Labai. Paryžiuje juodu praleido jau penkias dienas. 


Paskutinę dieną jis išėjo anksti, ketindamas su kažkuo susitikti mieste. 
Melani atsikėlė vėlai ir nutarė pasivaikščioti Senos pakrantėmis. Des Rosiers 
gatvėje veikė turgus po atviru dangumi. Ji vaikštinėjo tarp prekystalių kvėp- 
dama aštrų salierų aromatą, švelnius žemuogių ir braškių kvapus, stebėdama, 
kaip putlūs, atrodo, plyštantys braškių pilvukai atspindi ryto šviesą; jai užėmė 
kvapą einant pro kreminius Camembert sūrių kalnus ir storus, trupančius luitus, 
išvagotus mėlynomis pelėsių gyslelėmis. Blizgančios žuvys, vis dar drėgnos ir 
slidžios nuo jūros vandens, mediniai kubilai, prikrauti ledo ir raudonų omarų 
kietomis žnyplėmis, saldus karštos duonos aromatas... Sustoję žmonės ap- 

žiūrinėjo ir čiupinėjo parduodamas gėrybes, nė iš tolo nepanašias į didžiųjų 
Londono prekybos centrų prekes. Aplink ją be paliovos šurmuliavo: girdėjosi 
pokalbiai apie kainą, skonį, kvapą, orą... Ji tarsi sapnuodama lėtai vaikščiojo tarp 
įvairiausių formų, faktūrų, atspalvių ir raštų parduodamų gėrybių, o kūną vis 
dar maloniai gaivino visa ko, kas prieš kelias valandas nutiko tarp jos ir Marko, 
prisiminimai. Ji grįžo namo su prinokusių purpurinių vynuogių dėžute, sūriu ir 
prancūzišku batonu. Galėčiau čia gyventi, pamanė lipdama laiptais. Markas dar 
nebuvo grįžęs; Melani pravėrė tuščio buto duris. 

Ji sudėjo maistą į nedidelį šaldytuvą ir nusiplovė rankas. Keistoka būti 
vienai jo bute. Melani apsižvalgė — viskas taip švaru ir tvarkinga. Atidarė vieną 
spintelių — krūvelė švarių lėkščių, puodelių, stiklinių. Švari buvo net spintelė 
po kriaukle. Ji nuėjo į gyvenamąjį kambarį. Virš židinio stovėjo nuotrauka si- 
dabriniais rėmeliais. Anksčiau Melani nebuvo jos pastebėjusi. Ji paėmė nuo- 
trauką — trys merginos; viena jų neįtikėtinai graži. Padėjo nuotrauką pajutusi, 
kaip smarkiai daužosi širdis. Kas ji? Kas jos tokios? Jos visos atrodo panašios, 
tikriausiai seserys, bet jų bruožai visai nepriminė Marko. Ji nuėjo į miegamąjį ir 
pravėrė prancūziškas duris į balkonėlį. Norėjosi rūkyti. Melani vėl ėmė galvoti 
apie nuotrauką. 


Netrukus jis grįžo ir parnešė beveik tą patį, ką nupirko Melani — vaisių, 
sūrio ir duonos. 

— Gal valgykime lauke? — iš virtuvės jis šūktelėjo Melani. — Ar tau ne 
per karšta? 

— Ne, viskas labai gerai. 

— A... beje, — šypsodamasis kyštelėjo pro duris galvą. — Tos merginos 
nuotraukoje virš židinio? Jeigu apie tai mąstei, jos — netikros mano seserys. 

Melani sumirksėjo. Kaip jis atspėjo? 

— Nori pasakyti, kad visai į tą nuotrauką nežiūrėjai, bet vis dėlto svarstai, 
kas jos tokios? — kalbėjo Markas eidamas pas ją su padėklu rankose. 

— Neee. Na, taip. Užmečiau žvilgsnį... bet tikrai nieko nepagalvojau... 

— Nieko? — erzino jis Melani. 

Ji nuraudo. 

— Gerai, gerai. Ėmiau galvoti... — sutiko ji pakeldama rankas, tarsi pa- 
siduotų ir pripažintų savo kaltę. Ji pamanė, kad viena jų galbūt buvo jo mergi- 
na. — Jos — netikros tavo seserys? 

— Taip. — Jis atsilaužė sūrio gabalėlį. Melani atidžiai jį stebėjo. — Jos yra 
mano tėtės antros žmonos dukros. 


— O... O kurjos gyvena? Čia? 

— Ne, jos gyvena Akroje. 

— Kur? 

— Ganoje. 

— Kur tai yra? 

— Vakarų Afrikoje. 

— Tu — afrikietis? — nustebo Melani. 

— Lyg ir... Mano motina buvo iš Ganos. 

— Buvo? Ji... mirė? 

— Ne. Bet mane užaugino močiutė. Beirute. 

Melani papurtė galvą. 

— Velnias. O aš maniau, kad mano gyvenimas sudėtingas. Aš vis dar gy- 
venu tuose pačiuose namuose, kuriuose gyvenau būdama dešimties. 

— Tik kitaip susiklosčiusios aplinkybės, štai ir viskas, — jis gūžtelėjo 
pečiais. 

— Bet tai ir yra... tai ir yra viskas! Tu turi... net nežinau... dvi šeimas, tris 
motinas, ketverius namus... Koks patrakęs gyvenimas! 

— Nieko ypatinga, Melani, taip susiklostė aplinkybės, — pakartojo jis 
ramiu balsu. 

— Bet... 

Ji nutilo. Marko akyse matėsi įspėjimas, kurio neįstengė suprasti. Melani 
paėmė jo pasiūlytą vyno taurę, vildamasi, kad jis nepastebės drebančių jos pirš- 
tų. Penkios dienos, o ji jau įsimylėjusi iki ausų. Ji desperatiškai vylėsi, kad ir jis 
jaučia tą patį. 

Laura su siaubu laukė Kalėdų, ir tam buvo priežasčių. Visus metus jiems 
gyvenant Londone Danielio tėvai gailestingai laikėsi atokiau. Ji beveik įstengė 
pamiršti, kad jie apskritai egzistuoja. Tačiau vieną lapkričio vakarą sienas sudre- 
bino griausminga žinia, skelbianti, kad jie vis dėlto yra; suskambo telefonas, ir 
Laura su Danieliu buvo iškviesti — taip taip, iškviesti —į Indianos vasarnamį, 
kad šventes praleistų su tėvais ir rinktiniais plataus Bermanų klano nariais. 

— Ar mes privalome vykti? — beveik maldaujamu balsu paklausė Laura 
Danielio. 

— Deja, taip, mieloji, — atsakė vyras įsipildamas išgerti. — Nori? 

Ji papurtė galvą. 

— Gal... gal galėtum pasakyti, kad mes turime kitų planų? — paklausė ji. 

Dabar buvo jo eilė purtyti galvą. 

— Klausyk, nuvyksime tik savaitei ir grįšime čia švęsti Naujųjų metų. 
Nebus taip baisu. Juk jie nėra tokie jau 6/ogi, ką? 

— Aš... tiesiog man norėtųsi švęsti čia. Maniau... būsime tik dviese... — 
varganu balseliu kalbėjo Laura. Ir kaip ji galėtų jam pasakyti? Taip, jie tikrai 
labai blogi. Ir dar blogesni. 

— Ir dabar būsime dviese, — pasakė Danielis tuštindamas taurę. — 
Klausyk, suprantu, jie tau nelabai patinka, bet vis dėlto jie — mano tėvai. Jie 
susitaikė, apsiprato, kaip ir sakiau. Jie nori su tavimi susitikti. Tikrai. 

— O štai žu0 man tikrai sunku patikėti, — sausai atsakė Laura. Ji vis dar 
prisiminė pagiežą uošvio balse, nugirstą tą vakarą. 

— Nori. Mano mama tave jau pripažino. Juk sakiau, kad taip bus. 

Laura suirzusi tyliai prunkštelėjo. Iš kokios planetos tasai Danielis? 

— Tavo motina mane pripažintų tik tada, — piktai kalbėjo nusigręžusi 
nuo Danielio ir pasukusi durų link, — jei man persodintų odą. O kai paskutinį 
kartą teiravausi, man pasakė, kad tokių operacijų dar nedaro! 

Nelaukusi vyro atsakymo trenkė durimis ir užlipo laiptais. Ko jau ko, bet 
tokių švenčių ji mažiausiai norėjo. Kalėdos su Bermanais. Na, ir kas, kad dabar 
jau ir ji — Berman. 

Danielis apačioje kalbėjosi telefonu; jo balsas sklido laiptais į viršų. Net 
nekyla abejonių, kad skambina tėvams. Laura nuėjo į persirengimo kambarį ir 
uždarė duris. Ji pravėrė vienas spintos dureles, išėmė baltą dėžutę. Įvyniotas į 
baltą popierių ten buvo saugomas slaptasis jos talismanas. Lengvai jį palietė vėl 
pradėdama normaliai kvėpuoti. Žvelgdama į ryšulėlį Laura nurimo, nors ir už- 
slinko skaudus liūdesys. Kartais ištisas dienas ir savaites ji apie tai negalvodavo. 
Tačiau kartkartėmis, būdama viena, ateidavo į persirengimo kambarį, uždary- 
davo duris ir paimdavo į rankas mažąjį drabužėlį. Kartais tyliai verkdavo, apsi- 
pylusi karčiomis ašaromis, ilgėdamasi jo ir Amelinos, kurią paliko. Drabužėlis 
jai visada padėdavo, nors Laura negalėtų pasakyti, kokiu būdu. Mažieji šliauž- 
tinukai nuolat primindavo, kad niekada nieko negalima pamiršti. Laikydama 
juos ir jį prisimindama ji jausdavosi ne tokia vieniša, o Amelina atrodydavo 
esanti artėliau. 


Kaip ir buvo planuota, į Čikagą jie atskrido prieš Kalėdas; Laura pasi- 
ryžo ištverti jos laukiančias dvylika dienų, ir ši kelionė tapo pakenčiama tik 
pagalvojus apie tai, kad ji vėl susitiks su Donu. Šelė persikėlė į priemiestį, į „kitą 
planetą“, kaip paskutiniame laiške rašė Donas. Laura nusišypsojo. Kelias dienas 
jie pagyvens savo tuščiame name Čikagoje, o paskui Mičigano ežero pakrante 
nuvažiuos į Bermanų vasarnamį. 

— Pasakyk dar kartą, kas ten bus, — paprašė Laura jiems sėdantis į galinę 
limuzino sėdynę; limuzinas buvo atsiųstas jų paimti iš O'Haros oro uosto. 

— Du tolimi pusbroliai iš Hamburgo, dėdė Stefanas, tėčio brolis, ir jo 
žmona teta Brunhilda. Per pačias Kalėdas atvyks Džulis Viljamsas; jis su mu- 
mis pabus porą vakarų. Pameni, tau apie jį pasakojau. Jis — tai tasai vyrukas, 
kuris, kaip tikimės, ras mums rėmėjų. Jo tėvai yra mūsų draugai. Paskui dar 
mama su tėčiu, tu, aš... gal dar pora kaimynų... nedaug. 

— Ir mes visi gyvensime tame pačiame name? 

— Taip, bet namas didžiulis. Nesijaudink, vargu ar mes vieni kitus ma- 
tysime. 

Laura nieko neatsakė. Ištisos dešimt dienų su septyniais ar aštuoniais ne- 
pažįstamaisiais. Linksmų Kalėdy. 

— Kaip manai, ką turėčiau padovanoti tavo tėvams Kalėdų proga? — suk- 
dama galvą paklausė Laura. 

— Nežinau. Ką nors sugalvok. 

Danielis buvo užsiėmęs. Jis retai kada pasakodavo apie institutą. Iš nu- 
girstų pokalbių nuotrupų ji suprato, kad jiems reikia didesnio finansuotojo, 
ir vyras nenorėjo kreiptis į tėvus. Ir gerai, mąstė ji. Jų gyvenimas ir taip daug 
priklauso nuo Giunterio Bermano. O, taip, Danielis turėjo sąskaitų savo vardu, 
Laura — taip pat, tačiau labai aišku, iš kur plaukia pinigai. Jai nebuvo malonu 
lipti laiptais į prabangų Bermanų šeimos bankininkų fojė. Tuoj kas nors atbėga 
ir pasiūlo sėstis, kavos, laikraščių... ar ji norėtų paimti grynųjų? Paimti grynųjų; 
po kelių minučių atsiras tamsiai geltonas vokas gražiais paauksuotais kraštais, o 
jame — šiugždantys, švarūs banknotai tokiomis kupiūromis, kokių ji pageidavo. 
Viskas tvarkoma pritilusiu, pagarbiu balsu; kaip tik taip anglai mėgsta kalbėti 
apie pinigus. Ir tai yra bankas? 


Kiek vėliau tą popietę, jiems atvažiavus ir išsikrovus daiktus, Laura išėjo 
pasivaikščioti įsisupusi į ilgą, šiltą avikailio paltą. Šalo. Žiemos Čikagoje prisi- 
minimai nebuvo malonūs — jai nuolat tekdavo kęsti šaltį užsimetus plonus, 
pigius žieminius paltukus, menkai tesulaikydavusius vėją: Šį kartą ėjo įsisupusi 
į šiltą kokoną. Kalėdos Čikagoje visada būdavo slegiantis metas — ji stebėdavo 
laimingas šeimas, paskutinę dieną išsirengusias į parduotuves, perkančias do- 
vanas, kavinukėse geriančias karštą šokoladą. Kiek kartų yra stovėjusi prie vai- 
kiškų drabužių parduotuvės prispaudusi prie vitrinos veidą, alpdama iš skaus- 
mo? Ji niekada negalėjo išlaidauti — kokia nors smulkmenėlė Donui, pigūs 
auskariukai Marilei, kaklaraištis Chulijui; kai Laura jam padavė savo dovanėlę, 
jis nusijuokė nustebęs... Kaklaraištis? Kada, po velnių, jis tą kaklaraištį užsiriš? 

Tačiau vis tiek šiltai ją apkabino. O dabar... viskas kitaip, visur viskas kitaip. 
Dovana Donui, šis tas Šelei, nors gali būti, kad jos ir nesusitiks. Ir gal kas nors 
Leonui ir Chulijui?.. Jau praėjo nemažai laiko, būtų miela vėl juos pamatyti. Ji 
labai atidžiai rinko dovanas, mėgaudamasi malonumu vaikščioti po parduotu- 
ves, nes žinojo, kad gali pirkti ką tik panorėjusi, nes piniginėje guli tvarkingai 
sudėliotos nedidukės auksinės ir sidabrinės kortelės. Ji gali pirkti ką panorėjusi. 
Laura nusprendė, kad duoti yra gerokai smagiau nei imti. Nėra per brangių 
dovanų; ji stengėsi išrinkti tokias, kurios nesutrikdytų. Graži šilkinė liemenėlė 
Šelei, dėžutė puikių cigarų Chulijui ir butelis viskio Leonui, mažutė storo si- 
dabro gertuvėlė Donui. Laura stebėjo, kaip pakuojamos dovanėlės, o kai viskas 
buvo atlikta, ją užliejo tikro džiaugsmo ir pasitenkinimo banga. Jai buvo sunku 
praeiti pro vaikiškų drabužėlių lentynas; čia nebuvo nė vieno daiktelio, kurio 
nebūtų norėjusi paliesti, nusipirkti, saugoti. Tačiau pasižadėjo: nieko daugiau, 
tik tie mažyčiai šliaužtinukai. Daugiau nieko iki tol, kol nepasiryš jo ieškoti, kol 
negalės pati jo prižiūrėti. Ji privalo laikytis pažado. Kitaip būtų nupirkusi pusę 
parduotuvės... o kaip paskui pasiaiškintų Danieliui? 

Po poros valandų ji jau džiaugėsi visais pirkiniais. Jai supakavo Danielio 
dovaną — dailų kašmyro megztuką, naują fotoaparatą, porą retų džiazo muzi- 
kos albumų, gautų iš perpardavinėtojo Ontarijuje. Ji net įstengė šį tą nupirkti 
ežero buvusioje galerijoje. Brangu, bet ji nesirengė suteikti Oktavijai malonumo 
susukti nosį. Paveikslas bus pristatytas tiesiai į namus ankstyvą rytą, pasakė jai 
akivaizdžiai patenkintas galerijos savininkas. Taip, brangus pirkinys. Laura jau 
buvo bepradedanti perprasti ryšį tarp kainos etiketėje ir atitinkamos šypsenos. 


Į Indianą jie išvažiavo kitą rytą. Keliai jau buvo padengti plona šlapdribos 
antklode. Debesys kabojo žemai, dangus atrodė grėsmingai — puikiai derėjo 
prie Lauros nuotaikos. Kai paveikslas buvo pristatytas, Danielis iškalbingai kils- 
telėjo antakį, tuo Laurai sukeldamas nemalonių abejonių. Jis mėgino ją įtikinti, 
kad, jo manymu, paveikslas puikus. Tačiau dėl to ji pasijuto dar prasčiau. Blogai, 
blogai, blogai; viskas, kas tik su ja susiję, yra blogai. Ji pati yra blogai. Taškas. Kad 
ir ką ji darytų, niekas šito nepakeis. Jai buvo keista, kad Danielis to nepastebi. 

Amelina nerangiai pasimuistė. Ar ji turėtų atsiklaupti? O gal atsisėsti? 
Klausykloje buvo audeklu užtiestas klauptas, — anksčiau niekada nėra buvusi 

šioje ankštoje patalpėlėje su užuolaidomis, — ir ji nežinojo, kaip juo naudotis. 
Tik kartą buvo didelėje bažnyčioje — katedroje priešais Tautos rūmus Port o 
Prense. Tada visur šmirinėjo makutai, jie rėkavo ir visiems įsakinėjo. Buvo aišku, 
ką turi daryti. O šioji bažnytėlė už Malverno geležinkelio stoties visai maža. 
Amelina nežinojo, kaip turėtų elgtis. Ji atsiklaupė, sunėrė ant krūtinės rankas ir 
panarino galvą. 

Po kelių minučių išgirdo už širmos kažką bruzdant. 

— Klausau, mano vaike? — prakalbo kunigas. Jo balsas buvo gilus, geras. 
Amelina menkai nutuokė, ką dabar turėtų sakyti. 

— E, palaiminkit mane, tėve. Aš... aš turiu... aš galiu... galėčiau... norėčiau 
kai ką išpažinti, pone. Tėve. 

— Klausau, mano dukra. Kada paskutinį kartą buvai išpažinties? 

Amelinai užėmė kvapą. Ji dar niekada niekam nieko neišpažino. Garbusis 
tėvas nebuvo iš tų kunigų, kuriems galima ką nors pasakoti. Ji sumikčiojo: 

— Jau seniai, pone. Tėve. 

Ji išgirdo, kaip kunigas atsiduso. 

— K3 nori išpažinti? — paklausė jis gana maloniai. 


Amelina giliai įkvėpė. Ji suprato, kad pradėjusi nebegalės sustoti. 


Po pusvalandžio nepaprastai palengvėjusia širdimi ji išėjo iš bažnyčios. 
Amelina jau šešis mėnesius jautėsi kamuojama problemos, apie kurią dabar 
išsikalbėjo, todėl pirmą kartą pasijuto taip, tarsi kažkokiu būdu būtų nusi- 
metusi didelę naštą. Jai nebuvo svarbu, kiek reikės sukalbėti „Sveika, Marija“ 
— gerokai svarbiau buvo tai, kad ji pasikalbėjo, kad išgirdo kunigo žodžius, jog 
nepadarė nieko bloga, bent jau iki šiol. Kunigas ją įspėjo. Jos santuokos prie- 
saika šventa. Ji negali elgtis taip, kad jiems kiltų pavojus ar imtų kas nors grėsti. 
Ji užsimovė pirštines ir apsivyniojo šaliku galvą. Buvo labai šalta. Amelina kopė 
kalnu mąstydama apie laukiančią popietę. Kler geriau nei puikiai galėjo susi- 
doroti su popiečio arbatėlės atėjusiais svečiais, tačiau likus savaitei iki Kalėdų 
darbo buvo kalnai. Amelinai vis dar buvo keista ateiti į jai priklausančią arbati- 
nę, matyti savo darbo vaisius ir, visų keisčiausia, kalbėtis su Kler, laukiančia jos 
nurodymų. Paprastai būdavo atvirkščiai — ji vykdydavo kitų nurodymus. Na, 
dabar jau nebevykdo. 

Ji atidarė duris ir apsidžiaugė pamačiusi, kad arbatinėje svečiuojasi tik 
pora pagyvenusių ponių, kampe siurbčiojančių arbatėlę. Polo nebuvo. Ačiū 
Dievui. Ji nemanė, kad galės ramiai pažvelgti jam į akis po ką tik atliktos išpa- 
žinties. Nusišypsojo dviem ponioms, nusivilko paltą ir nuėjo į virtuvę. Laukė 


daug darbų. Ji buvo pasiryžusi „Lulu“ surengti tokias Kalėdas, kokių Malvernas 

niekada nepamirš. Sudarė ištisą gaminių ir kepinių sąrašą — nuo skaniųjų mie- 
linių bandelių su kiauliena iki jos sumanyto cinamonu ir muskatu pagardinto 
vaisinio pyrago ir mažų pyragaičių su uogų įdaru, kuriuos taip mėgsta anglai. Ji 
nusipirko visas receptų knygas, kokias tik rado, ir mirtinai įkyrėjo Vivai klausi- 
nėdama; o dabar teliko pasiraitoti rankoves ir kibti į darbą. 

Sąrašo pradžioje buvo bandelės su kiauliena. Ji pradėjo minkyti tešlą ir 
minkė tol, kol ši tapo lygi, elastinga; Amelinai buvo gera delnais jausti minkštą 
gniužulą. Išminkiusi apdengė dubenį maistine plėvele, kaip buvo parašyta re- 
cepte, ir valandai paliko pakilti. Tada ėmėsi Kalėdų pyrago. Ilgai netrukus po 
virtuvę pasklido sodrūs, pikantiški muskato, imbiero ir gvazdikėlių aromatai. Ji 
sumaišė džiovintus vaisius — vyšnias, auksines ir tamsiąsias razinas, įbėrė mig- 
dolų ir pradėjo sukti sviestą su cukrumi. Močiutė nuolat primindavo Kleonai, 
kad reikia vengti elektrinių maišytuvų; tiesą sakant, Kleona niekada jų ir ne- 
naudodavo. Močiutė buvo teisi; išties malonu sukti sviestą ranka ir stebėti, kaip 
šis bala tiesiog akyse. Amelina atsargiai įmušė kiaušinius ir viską maišė tol, kol 
masė tapo puri ir lengva kaip oras, tada subėrė miltus, džiovintus vaisius, įpylė 
šlakelį romo ir viską paskanino maltu imbieru... Kler įkišo pro duris galvą ir 
paklausė, ar galėtų suvalgyti pyragą žalią — kvapai smelkiasi į arbatinę ir visus 
varo iš proto. Tada Amelina vėl ėmėsi bandelių su kiauliena — tešlą supjaustė 
ilgomis juostomis ir ant kiekvienos uždėjo po riekelę kumpio, paskui sujungė 
abu visų juostų galus, papuošė bandeles rozmarino šakelėmis ir įkišo į orkaitę. 

Atėjus arbatėlės metui, visa patalpa kvelėjo prieskonių ir šiltos duonos 
aromatais. Du Kalėdų pyragai jau pūpsojo dėžutėse po truputį siurbdami romo 
šlakelius. Tose dėžutėse jie lauks savaitgalio. Amelina prikepė kvapių, purių py- 
ragų su įdarais, tamsaus šokolado ir apelsininių biskvitinių pyragėlių, mažyčių 
pyragaičių su pistacijomis ir citrinomis, migdolų duonelės kepaliukų... Kunigas 
buvo teisus: tris ar keturias valandas prastovėjusi prie orkaitės, ji negalvojo apie 
nieką, ką jau kalbėti apie Polą. Kunigas jai pasakė, kad tai padės įveikti pagundą. 
Padėjo. 

Kler išėjo prieš šešias, padėjusi Amelinai virš prekystalio pakabinti gražią 
lempučių girliandą ir ant kiekvieno staliuko išdėliojusi po puokštelę žieminių 
uogų ir po Kalėdų žvakutę. Amelina susikaupusi skaičiavo staltieses ir medžia- 
gines servetėles, kai į duris kažkas pabeldė. Ji pakėlė akis — lauke buvo visai 
tamsu. Dirstelėjo pakėlusi užuolaidėles, ir jos širdis apsivertė. Polas. Pašoko ir 
nuskubėjo atrakinti durų. 

— Sveikas. — Amelina laikė duris praviras. Jis atrodė labai sutrikęs. — 
Na, užeik... lauke labai šalta. 

— Labas... aš... ėjau pro šalį. Nemaniau... pagalvojau, kad jau būsi išėju- 
si... — mikčiojo jis purtydamas nuo striukės lietaus lašus. 

— Ne, aš... šiandien vėlai atėjau, nes... turėjau kai ką padaryti, — kalbėjo 
Amelina aiškiai jausdama, kaip ima kaisti skruostai. Ne jis vienas jautėsi ne- 
jaukiai. Ji uždarė duris. Abu stovėjo prietemoje ir, atrodo, nė vienas nežinojo, 
ką turėtų sakyti. 

Jis persibraukė ranka šlapius plaukus. 

— Šiandien neužėjau, — pratarė mėgindamas kalbėti savimi nepasiti- 
kinčio žmogaus tonu. — Na, tiesą sakant, ketinau užeiti, jau buvau nusileidęs 
kalnu. Bet paskui pamaniau... Na, nebuvau tikras, ar... — jis nutilo. Amelina 
stovėjo įbedusi į jį akis. Ji dar niekada nebuvo jo mačiusi tokio nepasitikinčio. 

— Ar viskas gerai? — susirūpinusi paklausė ji. Moteris vos neištiesė ran- 
kos norėdama jį paliesti. 

— Taip. Ne. Taip. Taip, viskas gerai. 

— Ar tikrai? Atrodai truputį... nuliūdęs? Ar kas nors atsitiko statybose? 

Polas dvejojo. Jis vėl pakėlė ranką, norėdamas pasitaisyti plaukus, bet 
ranka kažkokiu būdu atsidūrė ant Amelinos peties. Ji stovėjo per daug apstul- 
busi, kad įstengtų pajudėti. Išgirdo, kaip jis atsikvepia, o paskui pajuto jo ranką 
petimi keliaujančią link kaklo išlinkimo; tada labai lėtai, tarsi jam priklausytų 
viso pasaulio laikas, jis palietė jos smakrą, jį kilstelėjo ir ją pabučiavo. Raktai, 
kuriuos ji laikė vienoje rankoje, nukrito ant grindų. Kita Amelinos ranka, tarsi 
atkartodama jo rankos judesius, nuslydo Polo petimi ir kaklu; dabar ji bučiavo 
Polą — ir susijaudinusi, ir apimta siaubo vienu metu, pravėrusi lūpas, kad bur- 
noje pajustų šiltą, drėgną jo liežuvį. Polas ją apkabino abiem rankomis; Amelina 
pasijuto netenkanti jėgų — jo vėsios rankos ant nuogo jos pilvo, po drabužiais... 
koks malonus šokas... Visas jos kūnas ėmė tirpti; ji pastūmė vyrą už prekystalio, 
toliau nuo lango, o kunigo žodžiai vis labiau tolo sulig kiekviena malonumo 
banga. | 

— Amelina, — dusdamas kartojo Polas. Jis neįstengė liautis; Amelina ne- 
norėjo, kad jis liautųsi. Virpėdami ir skubėdami jie mylėjosi tiesiai ant grindų, 
už prekystalio. Amelina manė, kad tikrai numirs. Štai apie ką kalbėdavo Lulu. 
Kaip tik /ai ji matė filmuose ir skaitė knygose, tik niekada — taip, niekada! — 
netikėjo, kad taip gali nutikti ir jai. Ji laikėsi įsikibusi šių jaunų, tvirtų rankų, 
stipriai užsimerkė ir atsidavė ją užliejusiam stulbinamam emocijų pliūpsniui, 
kuris dar ilgai neslūgo nurimus Polui. 


Kalėdų vakarienė pas Bermanus buvo prašmatnus, puošniais kostiu- 
mais švytintis renginys. Vos nusileidusi laiptais Laura suprato, kad per mažai 
stengėsi rinkdamasi drabužius. Ji vilkėjo paprastą juodo džersio suknelę su 
plačiu odiniu diržu, buvo pasipuošusi didele sidabro sege ir įsisegusi kaban- 

čius sidabro auskarus. Oktavija atrodė taip, tarsi būtų pasirengusi eiti į teatrą: 
absurdiškai pompastiška aksomo ir taftos vakarinė suknelė, liesas kaklas ap- 
vyniotas keliomis perlų eilėmis. Vos pamačiusi laiptais besileidžiančią Laurą 
ji išsižiojo ir pamiršo susičiaupti. Laura nurijo kartėlį. Dieve, jos laukia labai 
ilgas vakaras. 

Visi susirinko prie puošnios Kalėdų eglutės kambaryje, kurio langai žvelgė 
į ežerą. 

— Pirmiausia — dovanos, — pareiškė Giunteris tokiu komišku tonu, 
kokio Laura dar nebuvo girdėjusi. Giminės iš Vokietijos žvelgė į ją atvirai ro- 
dydami nepasitikėjimą. Laura laikėsi arčiau Danielio, tarsi jis galėtų ją apginti 
nuo viso prieš akis laukiančio siaubo. Oktavija pirmoji ėmėsi vynioti dovanas. 
Lauros širdis nukrito į kulnus. 

— Kaip labai... modernu, — sumurmėjo Oktavija išvyniojusi paveikslą. 
Dirstelėjo į jį kartelį, o paskui padėjo į šalį ir ėmė apžiūrinėti kitas dovanas. 
Laura su palengvėjimu atsikvėpė. Gerai nors tiek, kad nepasakė negalinti jo 
Dakgsti. 

— Nemanau, kad paveikslas jai labai patiko, — pasakė Danieliui, kai jie 
pagaliau užlipo laiptais į miegamąjį. Vakaras išties buvo labai ilgas. 

— Na, man jis patinka, — taktiškai atsakė Danielis. 

— Ne tau jis turėtų patikti. Dovana skirta ne tau, — atkirto Laura. 

— Oi, kam tai rūpi? Kiek mums dar liko dienų? — sušnabždėjo jis. Ji nu- 
stebusi pažvelgė į vyrą. 

— Bet juk norėjai čia vykti, — pasakė švelniai bakstelėdama jam į šoną. 

— Jau buvau pamiršęs, ką tai reiškia, — sausai atsakė Danielis. — Man 
atrodo, kad žmogus prisimena tik tai, kas gera. 

— O kas buvo gera? — erzino jį Laura. 

Staiga surimtėjęs jis sugriebė ją už rankos. 

— Pažadėk man, — šnabždėjo vyras jai į ausį, — kad niekada taip nesielg- 
si su mūsų vaikais. Pažadėk man, kad jie visada m0rės grįžti namo. 

Laura neįstengė kalbėti. Jos akys staiga paplūdo ašaromis. Ji mėgino su- 
sitvardyti. 

— Pažadi? — šnabždėjo Danielis. Laura gulėjo labai tyliai; ji linktelėjo 
kiek įmanydama atsargiau. 

— Aš... aš tik... aš tik nubėgsiu į vonią, — sušnabždėjo nusigręždama, kad 
vyras nepastebėtų jos veido. — Po sekundėlės grįšiu, — ji nusisuko ir dingo. 

Kada įstengs suvaldyti šiuos aštrius, nepakeliamai skaudžius dūrius, klau- 
sė ji veidrodinio savo atspindžio. Kada pagaliau atslūgs nuolat širdį užliejanti 
banga? Ar visada bus šitaip? Amžinai? Ji apšlakstė veidą šaltu vandeniu, steng- 
damasi nenubraukti blakstienų tušo. Buvo sunku išsaugoti blakstienas nuo 

ašarų — jeigu nebus atsargi, galiausiai atrodys kaip meškėnas. O tada jie tikrai 
turės į ką paspoksoti. 

— Mieloji, — Stela griežtai pažvelgė į dukrą. — Ar tu tinkamai maiti- 


niesi? 

— Oi, mama, — piktai atsiduso Melani. 

— Jokių „oi, mama“, — atkirto motina. — Tik pažiūrėk į save. Vieni 
kaulai ir oda! 


— Man viskas gerai, aišku? Labai gerai. 

— Beje, kur pastaruoju metu buvai, ką? — klausinėjo ji. — Tavęs beveik 
nemačiau nuo to vakaro... Palauk, ar tik tu po vakarienės su juo neišėjai? 

— Su kuo? — Melani nesėkmingai pamėgino suvaidinti abejingą. 

— Su Marku Abadi. Juk neišėjai, ką? Ar išėjai?.. — Ji dar įdėmiau žvelgė 
į dukrą. — Ar jūs susitikinėjote? — Melani tylėjo. — Juk susitikinėjote, ką? Ta 
kelionė į Paryžių... sakei, kad keliausi su Pipa ar su kuo... — ji atsiduso. — Oi, 
Melani... kvailiuke... 

— Ką čia šneki? — jau imdama pykti pratarė dukra. — Kas čia kvaila? 

— Mieloji, jis... jis tiesiog ne tau. Jis — labai rimas jaunas vyras. 

— Ką, po velnių, tai galėtų reikšti? 

— Supranti, apie ką kalbu. Jis labai atsidavęs savo darbui. Taip, jis labai 
žavus, bet aš tiesiog nenoriu tavęs matyti įskaudintos, mieloji. Štai ir viskas. 

— Ką... o aš tai jau nerimta? Aš — nerimtas žmogus? 

Ją skaudino motinos žodžiai, nes juose slypėjo nemažai tiesos. 

— Na... — Stela dvejojo žaisdama su žiedais. — Rimta, žinoma, mieloji, 
tik... tik kiek... kiek kitaip. 

— Oi, mama, trauk velniai. Kodėl tau nepaėmus ir visko neišrėžus? Manai, 
aš kvaila, taip? Kvaila ir tinginė! 

— Ne, aišku, ne! Tu labai sumani, Melani, ypač tada, kai gerai viską apgal- 
voji, bet jis gyvena... na... net nežinau, aplink jį visada karai ir visa kita. Negaliu 
įsivaizduoti... 

— Kad jis norėtų kur nors išvažiuoti su tokiu žmogumi kaip aš? Kodėl ne- 
imi ir nepasakai? Tu manai, kad iš manęs jokios naudos, taip? — staiga suspiegė 
Melani nusipurtydama motinos ranką, kurią ji mėgino uždėti dukrai ant riešo. 
Melani išbėgo iš virtuvės taip smarkiai trenkdama duris, kad net sudrebėjo 
langų stiklai. 


Sunerimusi Stela atsiduso. Dukra taip lengvai įsižeidžia ir supyksta, su- 

sinervinusi mąstė ji. Stela gerai suprato, kodėl Melani galėtų lengvai įsimylėti 
tokį žmogų kaip Markas, — Dieve, pusė salėje buvusių moterų, taip pat ir ji, jau 
buvo jį įsimylėjusios jam net nepriėjus prie pakylos, — bet net ir ji matė, kad 
Markas iškrenta iš Melani rato dėl pačių įvairiausių priežasčių. Melani grožis 
ar sumanumas čia niekuo dėtas, — dėl Dievo, Melani yra jos dukra, — bet ji 
tiesiog nenorėjo matyti kenčiančios Melani. Toks žmogus kaip Markas Abadi 
paprasčiausiai pristigs kantrybės būti su tokia mergina kaip Mela. Jis buvo 
vedęs savo darbą; Stela ir anksčiau buvo tokių sutikusi. Jai norėjosi sušukti, 
kad ir ji buvo už tokio ištekėjusi. Oi, Mela. Stela pasitempė ir užlipo laiptais. 
Sprendžiant iš garsių šniurkščiojimų, sklindančių iš dukros kambario, žala jau 


padaryta. O, varge... 


Ji viską ne taip supranta, įpykusi svarstė Melani. Visiškai ne taip. Ji net 
nepažįsta Marko. Ir tik todėl, kad jos pačios vedybinis gyvenimas nesusiklostė. 
Melani sukluso pajutusi paširdžius pervėrusį aštrų skausmą — ji jautėsi kalta. 
Prikando lūpą. Kodėl motina taip nusistačiusi prieš Marką? Gal ji — Melani 
atsargiai svarstė šią galimybę — pavydi? Kita vertus, o kas nepavydėtų? Jis 
— tobulas. Apie tokį visada ir svajojo; keista, tačiau jai atrodė, kad jau seniai 
pažįsta Marką, kad jį jau mylėjo dar prieš jiems susipažįstant. Na, ar tai nėra 
keista? Jis pildydavo kiekvieną jos troškimą jai nė nesuvokus, kad to nori. Jie 
skirti vienas kitam. Kiekvienas tai pamatytų. 

Melani pažvelgė į telefoną prie lovos. Fizinis skausmas, kurį pajuto ilgė- 
damasi jo balso, buvo beveik nepakeliamas. Jam paskambinti ne;manoma — jai 
teks laukti, kol Markui pavyks užsakyti pokalbį. Gulėdama ji susirietė kaip 
mažas vaikas ir užsimerkė. Jai teks išlaukti ilgas šešias savaites, kol jį pamatys. 
Koks, po velnių, tasai jo darbas? 


Jis grįžo beveik po septynių savaičių. Septynios savaitės skaičiuojant va- 
landas, minutes, net sekundes, kol galėjo jį paliesti, vedžioti pirštais per šiurkš- 
čius tarsi švitrinis popierius skruostus, lytėti kietus kaip akmenys raumenis po 
švarko rankove. Hitrou oro uoste ji prasibrovė pro nekantriai laukiančių gimi- 
nių ir draugų būrį ir puolė jam į glėbį vos neparversdama, kai jis pasirodė ne- 
šinas įprastu krepšiu, permestu per vieną ranką. Ji neįstengė kalbėti; Melani net 
drovėjosi ją apėmusio džiaugsmo. Viena akimi ji žvelgė į kelią, o kita dirsčiojo į 
jį negalėdama patikėti, kad Markas jau čia. 

— Oooi, — juokėsi jis, kai judrioje sankryžoje ji tik paskutinę minutę pa- 
stebėjo motociklininką. — Sulėtink, kam taip skubėti? 

Kam skubėti? Ar jis kalba rimtai? Ji ištisas keturiasdešimt šešias dienas, 
šešias valandas ir vienas Dievas težino kiek minučių apie jį galvojo, svajojo, juo 
alsavo laukdama šios akimirkos... o jis mano, kad nėra kur skubėti? Staiga ji nu- 
kėlė koją nuo greičio pedalo. Ar jis nori pasakyti?.. 

— Ei, Mela, gal nori, kad vairuočiau aš? — paklausė, kai ji vos pastebėjo 
autobusą. Melani papurtė galvą staiga per daug išsigandusi, kad galėtų kalbėti. 
Ar ji... ne taip jį suprato? Ar gali būti, kad jai Markas jaučia ne tą patį, ką ji 
jaučia jam? Likusį kelią iki savaitei užsakyto viešbučio važiavo jusdama gerklėje 
besidaužančią širdį. 


Ne, Melani viską suprato teisingai. Ir jis jai jaučia lygiai tą patį. Ji matė, 
kaip Markas į ją žiūri, kai vilkosi per galvą megztuką ir liko tik su plonyte nė- 
riniuota juoda liemenėle, kurią visai neseniai nusipirko, girdėjo Marko atodūsį 
išsinerdama iš sijono ir klaupdamasi šalia jo, sugavusi ir suspaudusi jo rankas, 
kai šis mėgino ją paliesti. Ne, purtė galvą ji, nurimk. Dar ne dabar. Ir vėl visą 
kūną užplūsta tas pats saldus geidulys, savo galios suvokimas — šiomis erotiš- 
komis silpnumo akimirkomis ji tampa tikra vyrų valdove. Markas priklauso jai. 
Nėra nieko, ko ji negalėtų padaryti, ko ji nepadarytų. Melani labai lėtai ant jo 
užslinko ir su nenusakomu pasitenkinimu žiūrėjo, kaip Markas užsimerkia ap- 
girtęs nuo jos teikiamo malonumo. Ji lenkėsi vis žemiau, kol galiausiai jos krū- 
tys prisispaudė prie jo krūtinės, o jo veidas paskendo ilgų, žvilgančių jos plaukų 
krioklyje. Melani. Ji girdėjo Marką, šnabždant; jos vardą. Melani. Ji galėjo taip 
būti ištisą naktį — jusdama Marką savyje. 


Savaitė baigėsi beveik tą pačią akimirką, kaip ir prasidėjusi. Važiuodami į 
oro uostą jie pirmą kartą susiginčijo. Markas žinojo, kad taip nutiks. Nuo vakar 
vakaro ji buvo užsisklendusi ir paniurusi, tarsi norėtų jį nubausti už tai, kad iš- 
vyksta. 

— Bet... — ašaringu balsu pratarė Melani žiūrėdama į jo profilį, kai 
Markas vairavo automobilį Hamersmito viaduko link. Po to karto, kai jam 
atvykus ji vežė Marką į viešbutį, Melani šypsodamasi padavė jam savo auto- 
mobilio raktelius. — Gal galėtum jiems paskambinti ir pasakyti, kad tau reikia 
dar vienos savaitės, ką? — kalbėjo ji graudžiu balsu. 

Markas atsiduso. 

— Klausyk, Melani, mes apie tai jau kalbėjomės. Negaliu. Manęs laukia 
visa žmonių komanda. Negaliu taip imti ir nuspręsti nevažiuoti. 

— Bet aš tavęs laukiu. Kodėl tai nieko nereiškia? 

— Reiškia, bet toks mano darbas. Grįšiu po šešių savaičių. Tu atvyksi į 
Paryžių. Mes jau tai aptarėme. 

— Šešios savaitės. Markai, tai metų metai. Kaip aš ištversiu šešias savaites? 
Ką aš žurėčiau daryti? 

Markas trumpai nusijuokė. 

— Šešios savaitės — tai beveik visai nieko. Liaukis, Mela. Laikas prabėgs 
tau nė nepastebėjus. 

— Neprabėgs, — paniurusi atsakė ji. — Praeis šimtmečiai. 

Markas pajuto, kaip kyla jau anksčiau patirtas susierzinimas. Ji elgiasi kaip 
išlepintas vaikas. 

— Klausyk, kitą kartą pasistengsiu gauti dvi savaites, gerai? Galėsime kur 
nors išvykti — į Ispaniją ar Portugaliją, kur nors prie jūros, jeigu panorėsi. Bus 
tikros atostogos. Kaip manai? — kalbėjo mėgindamas ją apraminti. 

— Vis tiek tai šešios savaitės. Man nerūpi, ką veiksime paskui. 

— Melani, — staiga jis ėmė kalbėti tyliai. — Nereikia. Nesielk taip. 

Jis labai stengėsi suvaldyti pyktį. Ji norėjo bartis. 

— Aš nieko nedarau, — piktai atkirto ji. — Tai tu mane palieki. 

Staiga jis sumažino greitį ir sustabdė automobilį asfaltuotame kelkraštyje. 
Matė į save įbestas nerimo kupinas Melani akis. Marką visada stebino greitis, 
kokiu du žmonės gali pereiti nuo intymumo iki ginčo, kurį pradėti Melani buvo 
nusiteikusi ryžtingai. 

— Klausyk, — kalbėjo jis tyliai, stengdamasis sutramdyti pyktį. — Melani, 
tu dabar pat privalai suprasti vieną dalyką: aš žavęs nepalieku. Aš vykstu į darbą. 
Štai ką aš darau. Jeigu mums kada nors teks išsiskirti geriems dviem mėne- 
siams, tu ir tada turėsi su tuo susitaikyti, nes toks mano darbas, aišku? Jeigu ir 
toliau taip elgsiesi, neištempsime nė dviejų savaičių, — jis pažvelgė į Melani. 
Pro šalį zvimbė automobiliai, važiuojantys į M4. Ne pati geriausia vieta tokiam 
ginčui, pamanė Markas. O kur tokią vietą rasi? 

Melani akyse jis pastebėjo staigų pasidavimą. Ji iškart ėmė trauktis, aki- 
mirksniu pasigailėjusi savo „išpuolio“. Mergina nuliūdo — ji tikrai nenorėjo 
sukelti tokio triukšmo. Aišku, ji viską suprato. Jai tik buvo sunku, štai ir viskas. 

— Žinau, kad nenorėjai to pasakyti, bent jau ne taip greitai, — pratarė 
Melani nervingai pašiodama plaukus. Jis nujautė, kas artėja. Markas ištiesė 
ranką, tarsi norėdamas ją sustabdyti, tačiau buvo per vėlu. Jos akyse pasirodė 
ašaros. — Nors mes pažįstame vienas kitą tik porą mėnesių, tačiau niekaip ne- 
galiu nuslopinti savo jausmų. Aš tave myliu. Štai, žiūrėk, ėmiau ir pasakiau. 

Kelias minutes buvo tylu. Markas jautė į save įbestą neramų jos žvilgsnį. 
Jis neišmanė, ką pasakyti. Ji teisi — viskas per greitai. Jie beveik nepažino vienas 


kito. Jis pažvelgė į Melani. Ji atsikvėpė, o tada pilte išpylė: 

— Gerai, puiku, pirmyn, mesk mane... Taip ir atsitinka, tiesa, kai mergina... 

— Melani, — nutraukė ją Markas imdamas už rankos ir tvirtai spausda- 
mas delną. — Neketinu tavęs mesti, nekvailiok. Aš tik sakau, kad mano darbas 
labai sunkus. Tau teks išmokti būti kantriai. 

Jai taip palengvėjo, kad net darėsi skaudu. Ji negalėjo greitai rasti žodžių. 

— Aš būsiu kantri, pažadu. Atleisk, Markai, tikrai labai atsiprašau... — at- 
rodė, kad ji tuoj pravirks. Markas suglumęs papurtė galvą. 

— Puiku. Viskas gerai. Kartais... žmonės susiginčija. Na, viskas gerai? 
Klausyk, — kalbėjo jis rodydamas į laikrodį automobilio prietaisų skydelyje, — 
geriau jau važiuokim, nes pavėluosiu į lėktuvą. Ar gerai jautiesi? — paklausė 
užvesdamas variklį. Melani linktelėjo tramdydama ašaras. — Liaukis. Nebūsiu 
tik šešias savaites; kodėl tau nepaieškojus kokios nors malonios vietelės mud- 
viem? 

— Gerai, — pralemeno Melani. 

Markas pajuto, kaip sugniaužė širdį. Ji tokia keista — vieną minutę gali 
būti kieta kaip titnagas, o kitą — minkšta kaip sviestas. Markas įsuko į auto- 
mobilių eilę. Iki skrydžio liko šiek tiek daugiau nei valanda. Kiek vėliau, jau 
skrisdamas iš Londono į Larnaką, jis dar kartą viską permąstė. Kartais — pa- 
vyzdžiui, lovoje, — ji mokėjo būti drąsesnė už bet kurį kitą jo pažįstamą žmo- 
gų; šis faktas jam atrodė neįtikėtinai žavus. Tamsoje, intymioje aplinkoje, ji 
šnabždėdavo tokius žodelius, nuo kurių jis pamesdavo galvą... o rytą elgdavosi 
kaip vaikas, iš kurio nukniaukė ledinuką. Markas papurtė galvą. Jis atpažino 
pavojaus signalus — tai neigimas, tai per didelis atsidavimas ir nuolaidžiavi- 
mas. Markas šį tą žinojo apie jos tėvą — Žymų artistą ar dainininką, žodžiu, 
tų sluoksnių žmogų. Jis gyvena su penkta ar šešta žmona, kuri yra beveik vien- 
metė su Melani. Jos motina ištekėjusi trečią ar ketvirtą kartą... Taip, klasikinis 
vadovėliuose aprašomas atvejis. Ir nors buvo pasižadėjęs netaikyti įgytų Žinių 
asmeniniame gyvenime ir visiems pažįstamiems žmonėms, Melani atvejis at- 
rodė tiesiog akinamai aiškus: ji yra kamuojana nuolatinio nesaugumo jausmo; 
Melani — tikras nervų kamuolys. O ką apie tokius yra sakęs Froidas? 


6/ 


Džulis Viljamsas tikrai turėjo tokių bruožų, kurie Laurai nepatiko. Pirma 
— jo akys buvo kaip gyvatės, kažkokios užkritusios; jos tarsi persekiojo Laurą 
nuolat šiurpindamos. Antra — aišku, Danielį jis pažįsta „nuo senų laikų“, kaip 
pats sakė, vadinasi, Viljamsas priklauso tai Danielio draugų grupelei, kurios ji 
labai nemėgo; tai nėra geras ženklas. 

— Jis man bjaurus lyg koks š/iužas, — pusiau juokais pasakė ji Danieliui 
jiems rengiantis vakarienei. 

Danielis atsiduso. Jis pažvelgė į žmonos atspindį veidrodyje, stovėjusiame 
ant tualetinio staliuko. 

— Klausyk, Laura, žinau, kad tau visa tai — tam tikras išbandymas, žinau, 
kad tau nepatinka mano tėvai, žinau, kad kartais tau nepatinka faktas, jog esu 
prisirišęs prie savo šeimos, bet, dėl Dievo, toks jau esu! 

Laura išsigando. Ji nenorėjo nuliūdinti vyro. 

— Atleisk, — pratarė atvėsinta jo protrūkio. — Aš nenorėjau pasakyti... 
aš tik... klausyk, atsiprašau. 

— Tie žmonės — mano šeima. Džulį pažįstu beveik visą savo gyvenimą. 
Ko, po velnių, tu iš manęs nori? — kaistančiais skruostais kalbėjo Danielis. 

— Atleisk, — išties nuoširdžiai pakartojo Laura. — Šiurkščiai pasakiau. 
Nepagalvojau. 

— Puiku. Tai gal jau ma/onėtum eiti vakarieniauti, baigusi begalinę kan- 
džių pastabų virtinę? 

— Taip, žinoma. Aš tikrai atsiprašau. Tiesiog nepagalvojau... 

Danielis pasitaisė kaklaraištį. Jis buvo įpykęs labiau nei kada nors anks- 
čiau, kiek tik Laura prisiminė. 

— Puiku. Tai eime. 

Nepalaukęs jos užgesino šviesą ir nužingsniavo koridoriumi. Apstulbusi 
Laura tamsoje sėdėjo ant lovos. Ji dar niekada nebuvo mačiusi jo taip įpykusio. 
Gal ji perlenkė lazdą? Jis buvo teisus. Ji išskubėjo iš kambario paskui vyrą. 

Danielis gana greitai nurimo. Jis nebuvo iš tų, ilgai pykstančių. Per ketve- 
rius vedybinio gyvenimo metus Laura tik kartą ar du matė jį įpykusį, tačiau nei 
vieną, nei kitą kartą jo pykčio priežastis nebuvo ji. Po stalu ji spustelėjo ranką ir 
su palengvėjimu atsipūtė pajutusi, kaip ir Danielis atsakydamas spusteli delną. 

— Atleisk, — sušnabždėjo jam į ausį vieno itin garsaus kelių žmonių po- 
kalbio metu. Jis pabučiavo jos plaukus. 

Laura labiau stengėsi pasikalbėti su jo pusbroliais, teta Brunhilda; ji pa- 
mynė savo išdidumą ir pasikalbėjo su Danielio dėde Stefanu apie Haitį ir ap- 
gailėtiną šios šalies padėtį. Ji net įstengė išspausti šypsenėlę Džuliui Viljamsui. 
Vakarienė tęsėsi iki vidurnakčio, nors Bermanų namuose tai nebuvo įprasta. 
Laura matė, jog iš dalies ir ji prisidėjo, kad atmosfera prie stalo būtų malonesnė; 
vynas ir pašnekesiai liejosi laisvai. Gal Danielis ir buvo teisus — ji jiems tiesiog 
nesuteikė progų. 

Linkėdami vieni kitiems labos nakties, svečiai pakilo nuo stalo apie vidur- 
naktį. Laura paspaudė ranką uošviui, o nuo Oktavijos net susilaukė pakštelė- 
jimo į skruostą. Netikėtai sujaudinta aptirpusio priešiškumo Laura jautėsi su- 

trikusi; na, ir kas, kad atodrėkio kaltininkas buvo vynas. Ji jau rengėsi išeiti, kai 
į priekį išskėtęs rankas, tarsi ketintų ją pabučiuoti į abu skruostus, žengė Džulis 
Viljamsas. Laura droviai atsuko jam kairį skruostą... ir staiga jis ištarė Žodžius, 
nuo kurių jai sustingo kraujas. Ji atšlijo. Sumišusi pažvelgė į jį... Ką?.. Gal ji 
ne taip išgirdo? Jis vis dar laikė ją už rankos. Vėl pasilenkė paliesdamas dešinį 
Lauros skruostą. Ne, jai nepasigirdo. Jis sušnabždėjo jai į ausį: „Vudu prince- 
sė. Puikus filmas!“ Tada nuėjo. Lipdamas laiptais į savo kambarį paplekšnojo 
Danieliui per nugarą. Lauros kraujas pavirto į ledą. 

Ji nesuvokė, kaip iš valgomojo nusigavo į miegamąjį, neprisiminė, kam ir 
kaip linkėjo labos nakties, kaip pakėlė mažytę rankinę, nukritusią ant grindų 
Džuliui Viljamsui sušnabždėjus į ausį. Palikusi Danielį ji netvirtu žingsniu nu- 
ėjo į vonią, uždarė duris ir į jas atsirėmė, visu kūnu tirtėdama iš baimės. Ir kaip 
jai galėjo šauti į galvą, kad pavyks viso to išvengti? Vudu princesė. Ji buvo tokia 
kvaila, kad vylėsi galėsianti pamiršti tuos gėdingus, bjaurius dalykus, palaidoti 
praeitį, kad niekas nieko neprisimintų, ir viską pradėti iš pradžių, kad galės 
gyventi gražiai ir švariai, būdama madinga turtingo, gražaus, jauno vyro žmona. 
Ir ką ji sau galvojo? Aišku, viskas negali taip susiklostyti. Aišku, jai teks už viską 
sumokėti. Aišku... 

— Laura? — jau gulėdamas lovoje šūktelėjo Danielis. — Ką ten veiki? 
Eikš į lovą, mieloji. 

— At... ateinu, — virpančia širdimi sumikčiojo ji. 

Kas dabar bus? Džulis ją atpažino... net nekyla abejonių, kad jis netylės. 
Ji spoksojo į veidrodyje atsispindintį nukamuotą, baimės apniktą savo veidą. 
Jis kažko iš jos nori, ji tuo neabejojo. Tas jo žvilgsnis, varstęs ją visą dieną... jai 
viskas buvo aišku. Ji suprato, kad nuo jo dvelkia kažkokia grėsme. Lauros akis 
aptraukė lengva migla. Ką ji dabar darys? 

— Laura? Ką ten veiki? 

Ji greitai nusiprausė veidą, apšlakstė vandeniu kaklą ir rankas mėgindama 
atsivėsinti. 

— Minutėlę, — šūktelėjo šluostydamasi rankšluosčiu. — Tuoj ateinu. 

— Po velnių, — mieguistu balsu niurnėjo Danielis jai pravėrus duris. — 
Net nenutuoki, ką reiškia versti vyrą laukti, — kalbėjo nuklodamas antklodę, 
kad jai būtų patogiau atsigulti. Jis buvo nuogas. Laura pajuto, kaip sutraukė 
skrandį. | 

— Aš... aš... ne šįvakar, Danieli... nelabai gerai jaučiuosi, — mikčiojo ji. 
Laura nemelavo. Jai buvo bloga. 

— Gal šįvakar ką nors suvalgei? — švelniai klausinėjo vyras susirūpinusiu 
balsu. — Truputį susikivirčijome, ką? Neturėjau ant tavęs šaukti. 

— Ne... ne dėl to. 

— Bet juk pati matei, ką? Tu jiems patinki... jiems visiems. Net Džuliui. 

Laura pamanė, kad tuoj apsivems. Susiėmusi už pilvo ji įsikniaubė į pa- 
galvę. 

— Man... rytą, man viskas bus gerai, — sumurmėjo vildamasi, kad 
Danielis greitai užmigs. Jai atrodė, kad pati nesudės nė bluosto. 

Po valandos ji vis dar vartėsi ir blaškėsi, sulig kiekvienu krustelėjimu 
žadindama Danielį. Laura nusimetė antklodę ir išlipo iš lovos. Ją troškino, o 
nuo išgerto vyno nemaloniai maudė galvą. Užsimetusi chalatą pravėrė duris. 
Visame name buvo tamsu ir tylu. Rankinėje turėjo aspirino; reikia nusileisti į 
virtuvę ir išgerti pieno stiklinę. Laura basomis kojomis minkštai leidosi laiptais, 
stengdamasi žengti kuo tyliau. Atėjusi į virtuvę nutarė nedegti šviesos; Laura 
greitai priėjo prie šaldytuvo. Ji pravėrė milžiniškas plienines duris ir prisimerkė 
nuo nemaloniai ryškios šviesos, sklindančios iš šaldytuvo. Jau laikė rankoje mi- 
neralinio vandens butelį, kai kažkas prabilo. 

— Na, sveikutė. 

Laura vos neišmetė butelio. Tai Džulis Viljamsas. Žinoma. Ji apsigręžė. Jis 
sėdėjo tamsoje prie virtuvės stalo ir kažką nerūpestingai vartė rankose. 

— Cigaretę, — tarstelėjo laikydamas žiebtuvėlį, su kuriuo žaidė. — Matai, 
negalėjau užmigti. Nusileidau į apačią norėdamas parūkyti kiemelyje. Šalta, ar 
ne? — Jis buvo nusiteikęs plepėti. Jo balsas Laurą gąsdino, jai darėsi bjauru. — 
Atrodo, ir tau nesimiega, a? Įdomu, kodėl? 

— Ko tu nori? — tyliai paklausė Laura. — Nesuprantu, kokį velnią čia mali. 

— Tikrai? Įsitikinusi? — Jis spragtelėjo žiebtuvėlį ir prie veido prisikišo 
melsvą liepsnelę. — Nė nenutuoki, apie ką kalbu, ką? 

— Klausyk, man atrodo, kad tu mane su kažkuo supainiojai. Nežinau, kas 
esi, nežinau, kur sakaisi mane matęs, bet... 

— Baik tuos paistalus, Laura. Mudu kuo puikiausiai žinome, apie ką aš 
kalbu. — Staiga jo balsas tapo šiurkštus. Laura pajuto gniaužiančią šaltą baimės 
ranką. — Neįsivaizduoju, kaip tau pavyko, bet susiradai labai šiltą vietelę, ar 
tau taip neatrodo? Kitaip tariant, nuo Vudu princesės iki Raktažolių kalvos, ką? 
Įkopei į labai statų kalną, kaip manai? 

— Nesirengiu viso to klausytis, — atsakė Laura uždarydama šaldytuvo 
duris. 

— Oi oi, tačiau turėtum. Matai... — Jis pakilo iš užstalės ir ėmė eiti jos 
link. Lauros ranka atsidūrė prie chalato dirželio. — Man labiausiai patinka 
ta filmo vieta... prisimeni? Kai ji parpuola ant kelių ir plačiai išsižioja... štai 
taip, — kalbėjo artėdamas ir tiesdamas ranką, norėdamas paliesti Laurą. 

— Patrauk nuo manęs savo sušiktą ranką, — sušnypštė Laura traukdama- 
si. — Jeigu tik mane paliesi, imsiu rėkti. 

— Oi, tikrai? — Jis stovėjo vos už kelių colių nuo moters. — Ir ką pa- 
sakysi? „Oi, Danieli, aš tik ketinau jam parodyti tą sceną, kurioje...“ Ei, kur, po 
velnių, eini? 

— Nesiartink, — pasakė Laura nuo pykčio prikimusiu balsu. — Nesiartink, 
girdi? Nelįsk, po velnių! 

Ji apsigręžė ir beveik bėgte nubėgo koridoriumi nebijodama, kad kas nors 
gali išgirsti. Ji padarytų bet ką, kad tik atsidurtų kuo toliau ir nebegirdėtų jo 
balso. Laura nepastebėjo Giunterio Bermano silueto, slepiamo storų draperijų, 
kurios skyrė nuo virtuvės laiptus. Ji nežinojo, kad jis jau kurį laiką ten tūno. 


Laura buvo teisi. Ji nesudėjo bluosto — gulėjo klausydamasi sunkaus, 
lygaus Danielio alsavimo iki pat aušros, apkvaitusi iš baimės. Ką ji pasakys? 
Ką ji galėtų pasakyti? Taip nutiko tik kartą... Buvau buolusi į neviltį. Kodėl buvai 
puolusi į neviltį? Viskas trenks kaip perkūnas iš giedro dangaus — subliūkš vi- 
sas melas. Delrojus, kelionė iš Haičio, Bela... kūdikis. O kas tada? Kai Danielis 
pagaliau nubudo po vakarykščio apsunkusia galva, ji drebėjo. Laura atnešė vyrui 
dvi aspirino tabletes ir vos įstengė nulaikyti stiklinę. 

— Ar gerai jautiesi? — nesiliovė klausinėjęs Danielis. — Atrodai baisiai. 

— Manau, dar kiek pagulėsiu, — sumurmėjo užsitraukdama ant galvos 
antklodę. 

— Gerai, mieloji, atrodai siaubingai. Kiek vėliau ateisiu pažiūrėti, kaip 
jautiesi. Džulis dar prieš pietus išvyksta į Čikagą. Ar perduoti nuo tavęs labų 
dienų? 

Laura linktelėjo nieko nesakiusi, nepasitikėdama savo balsu. 

— Pailsėk, — tarstelėjo Danielis bučiuodamas jai į pakaušį. 

Laura išgirdo, kaip jis nuėjo į vonios kambarį, o tada paplūdo ašaromis. Ji 
negalėjo liautis. Šį kartą nebereikės laukti, kol audra praeis. 


Tačiau nieko nenutiko. Ji beveik visą dieną prabuvo savo kambaryje pro- 
tarpiais snūduriuodama, šokdama iš snaudulio vos Danieliui įžengus į kambarį, 
ieškodama jo veide atsispindinčių tamsių pykčio, nuoskaudos, skausmo žen- 
klų... bet nieko nepamatė. Jis atėjo apie šeštą valandą vakaro sužvarbusiu veidu 
— lauke smarkiai šalo. Buvo išėjęs pasivaikščioti su pusbroliais... Ar ji nusileis 
vakarieniauti? Kaimynai išvyko... bus tik šeimos nariai. Laura nenorom atsi- 
kėlė, nusiprausė po dušu, apsirengė ir nusekė paskui vyrą laiptais žemyn tokia 
apsunkusia širdimi, jog atrodė, kad tuoj kris ant grindų. Oktavija atrodė ja susi- 
rūpinusi, todėl Laura pasijuto dar blogiau. Vakarieniaujant Giunteris su marčia 

nesikalbėjo, tačiau tai neatrodė keista — jis beveik su niekuo nesikalbėdavo. 
Jai truputį atlėgo vėl užbėgus laiptais į viršų, išsitiesus lovoje po vėsia drobine 
antklode ir užsimerkus, ginantis nuo baimės, besitaikančios apraizgyti visą jos 


esybę. 


Po dviejų dienų ji su Danieliu sėdėjo vienas greta kito pakeliui į Londoną. 
Nieko nenutiko. Kiekvieną kartą suskambus telefonui jos širdis tarsi sustodavo. 
Ji su nerimu žvelgdavo vyrui į akis vos šiam įžengus į kambarį, ieškodama kokio 
nors ženklo, išduodančio, kad jam jau pasakyta... kad Džulis Viljamsas padarė 
tai, ką grasino padarysiąs. Tačiau nieko neatsitiko. Beje, Danielis tapo dar švel- 
nesnis. Jis labai vertina jos pastangas bendrauti, kartojo jai nosimi liesdamas 
ausį. Ji ir pati pamatė, tiesa? Jo motina jau pradeda susitaikyti ir apsiprasti. Ji 
taip nerimavo tą paskutinę dieną, kai Laura liko lovoje. 

— Ji net manęs paklausė, gal tu laukiesi; taip ir pasakė. Ji labai sutriko, gali 
įsivaizduoti? — patenkintas išsišiepė Danielis. — Aš jai atsakiau, kad niekada 
negali žinoti, bet nemanau. Ji labai nuraudo, tikrai, — juokėsi jis. — Gal tu iš 
tiesų laukiesi, ką, mieloji? 

— Ne, — sušnabždėjo Laura. — Nepanašu. 

— O aš neprieštaraučiau, — švelniai tarė Danielis. — Tiesą sakant, aš... 

— Danieli... prašau. Aš... mieliau apie tai nekalbėčiau. Ne dabar, — pra- 
lemeno Laura. — Gal galėtume apie tai pasikalbėti kitą kartą? 

— Žinoma, — nustebęs pažvelgė į ją vyras. — Vis dar prastai jautiesi? 

Ji papurtė galvą. Danielis suėmė jos delną ir lengvai perbraukė pirštais per 
deimantu puoštą platininį sužadėtuvių žiedą, tarsi sau ir jai primindamas, kad 
Laura yra jo. Beveik visą kelią iki Londono ji sėdėjo užsimerkusi. 

— Ji vardu Laura Estela Sen Lazar. Norėčiau, kad apie tą kaliūkštę išsi- 
aiškintumėte viską. Viską. Man nerūpi, kiek tai kainuos ir ar ilgai užtruks. Man 
nerūpi, kur jums reikės vykti. Jūs man pristatote viską, supratote? 

— Žinoma, pone Bermanai. Kada norėtumėte, kad pradėčiau? — paklau- 
sė privatus seklys Solas Lopesas, kuris ir anksčiau dirbo Bermanui. Jis žinojo, 
kad šis ponas turi labai gilias kišenes, o jo kantrybės taurė dar gilesnė. Kad 
gautų tai, ko nori, Bermanas gali laukti labai ilgai. 

— Dabar. Tuoj pat. Tas filmas vadinasi Vudu princesė. Tai kažkoks porno- 
filmas, nežinau, kada jis susuktas. Tik noriu, kad viskas būtų atlikta diskretiškai. 

Ar mes vienas kitą supratome? — Jis stumtelėjo per stalą segtuvą su dokumen- 
tais ir sunkiai atsistojo. — Absoliučiai jokio viešumo. Ar aiškiai pasakiau? 

— Žinoma, pone Bermanai, — pakartojo Lopesas. Jis ir tai galėjo pa- 
daryti. 

Seklys luktelėjo, ko! Bermanas išeis iš kabineto, tada atvertė segtuvą ir 
švilptelėjo. Prieš jį — Danielio Giunterio ir kažkokios Lauros Estelos Sen 
Lazar vedybų liudijimo kopija. Jis kilstelėjo antakius. Ji ištekėjusi už jo sūnaus? 
Nieko keista, kad senis nenori kalbų. Solas Lopesas pasiėmė raktus ir išėjo. 

Amelina suprato, kad kaltės jausmas yra siaubingas ir nevaldomas, tarsi 
danties skausmas — maudžiantis, įkyrus, nerimstantis, niekada nenutolstantis. 
Kai tariesi pripratęs prie gniaužiančio, gręžiančio jo buvimo, jis ima ir trenkia 
lyg; žaibas, priverčia sustoti lyg įkirstam. Blogiausia, kad šito nuspėti niekaip 
negalima. Ji gyveno tarsi atrakcionų traukinuko vagonėlyje. Vieną minutę 
sėdėdavo šalia Jeino trokšdama, kad šis liautųsi zirzęs dėl kažkokio smulkaus 
incidento leidykloje, dėl kvailo ginčo su traukinio konduktoriumi ar dėl nerim- 
to pokalbio su kokiu nors nereikšmingų žmogumi, sutiktu prie spaudos kiosko, 
o kitą minutę jau grauždavosi išvydusi jo žvilgsnį, išduodant; nepasitenkinimą 
jos nedėmesingumu. Beveik kiekvieną dieną ji iš paskutiniųjų stengdavosi susi- 
kaupti ir galvoti apie verslą — nepamiršti, ko reikia užsakyti, ko jiems trūksta, 
prisiminti, ar Kler sakė rytoj rytą iškepsianti paplotėlių, ar nesakė. Be kaltės 
jausmo, ji tebejuto jo skonį, prisilietimą ir kvapą. Po/as. Vien pagalvojusi apie jį 
Amelina pajusdavo tokias stiprias emocijas, kad jai darydavosi silpna, o kartais 
imdavo virpėti. Tarsi vaikščiotų pusiau akla ir pusiau kurčia — atskirta nuo 
pasaulio grožio, spalvų ir džiaugsmo. Ištisomis dienomis jis neišeidavo jai iš 
galvos. Ji po truputį kraustėsi iš proto. 


— Kur šiais metais norėtum vykti atostogauti? — po kelių dienų paklausė 
jos Jeinas, kai Amelina pradėjo krauti į automobilį maistą. Dabar vyras liovėsi 
dažnai važinėti į Londoną, ir jos nervai gerokai pašlijo. 

— Atostogauti? — pakartojo ji staiga puolusi į paniką. Ji mažiausiai no- 
rėjo atostogauti. 

— Taip. Beveik trejus metus vykome į Prancūziją. Tik pamaniau, gal no- 
rėsi keliauti kur nors kitur, štai ir viskas. Ko taip nustebai? 


Vaje. Štai ir vėl. Aštrus, visur tykantis kaltės dyglys. 

— Aš... tiesą sakant, apie tai dar negalvojau, — uždarydama bagažinę at- 
sakė Amelina. — Aš ką tik... na, supranti, kavinukė... Gal šiais metais galėtume 
vykti atostogauti vėliau? — viltingai paklausė ji. Amelina padarytų bet ką, kad 
tik būtų galima atidėti atostogas. Ji negalėjo pagalvoti apie dvi savaites, pra- 
leistas tik su Jeinu. 

— Žinoma. Tik pagalvok apie tai. Mums nebūtina nuspręsti dabar. 

— Pagalvosiu. Ar... ar šią savaitę vyksi į Londoną? — paklausė ji. Bakst. 
Dar vienas dūris. 

— Tiesą sakant, turiu vykti šiandien popiet. Susitinku su Berniu. 
Tikriausiai grįšiu rytoj, į pavakarę. Rytoj rytą turiu susitikti su banko atstovu. 
Ar gerai? 

Amelina nustebusi pažvelgė į jį. Paprastai Londone jis praleisdavo po 
kelias dienas per savaitę. 

— Aišku, gerai. 

— Aš tik pamaniau... na, pastarosiomis dienomis tu atrodai baisiai pa- 
vargusi, — šypsodamasis kalbėjo Jeinas. — Pamaniau, gal tau kas nors yra. Gal 
koks gripas ar kas. | 

Vaje. Dar vienas dūris; šįkart jau giliau. 

— Jaučiuosi gerai, — kiek įmanoma natūraliau atsakė Amelina. 

— Tikrai gerai jautiesi? — dar kartą paklausė Jeinas. — Atrodai taip, lyg 
negaluotum. Gal man atidėti susitikimą su Berniu? 

— Ne! Ne... ne, aišku, ne. Aš puikiai jaučiuosi. Tu važiuok ir dėl manęs 
nesikrimsk. Rytoj vakare atvažiuosiu tavęs pasiimti, gerai? Atvyksi penktą ke- 
turiasdešimt penkios? 

— Tikriausiai. Nebent jis mane įkalbėtų pasielgti kitaip! Paskambinsiu iš 
stoties. 

Amelina žiūrėjo, kaip jis išeina — rankoje nešasi portfelį, per petį persi- 
metęs paltą. Prie vartų vyras jai pamojavo, paskui ėmė leistis kalnu stoties link. 
Ji stovėjo kaip įbesta, mėgindama įveikti siaubingą pagundą pakelti telefono 
ragelį. Nuo tos nakties beveik prieš savaitę ji matė Polą tik kartą, o Kler buvi- 
mas, dėkui Dievui, pakreipė visą situaciją reikiama teisinga linkme. Tai negalėjo 
nutikti dar kartą. Ji vengė jo žvilgsnio ir beveik visą pusvalandį, kiek tik vaikinas 
buvo kavinukėje, slėpėsi kažkur gale. Vis dėlto visus kitus vakarus užrakinusi 
kavinukę ji dar kelias minutes lūkuriuodavo netoliese, pusiau vildamasi, pusiau 
baimindamasi išvysti jį tarp šešėlių, bet... ne. Jis turėjo sveiko proto laikytis ato- 
kiau. Amelina uždarė bagažinę ir grįžo į namelį. Jai reikės išeiti po dvidešimties 
minučių; pakankamai laiko puodeliui arbatos. Vos įjungusi arbatinį išgirdo 
Vivos žingsnius. Tikriausiai tai ir yra sunkiausia. Amelina /roško jai papasakoti 


viską, kas dedasi. Tačiau negalėjo. Todėl jautėsi dar kaltesnė. 

Diena prabėgo gana ramiai; kavinukė buvo pilna, tačiau nei Polas, nei jo 
bičiuliai neatėjo. Amelina pasijuto besiblaškanti tarp pakilių nuotaikų ir ne- 
vilties. O jeigu jis nusprendė daugiau niekada čia negrįžti? Jeigu po paskutinio 
apsilankymo, kai ji nenorėjo pakelti į jį akių, Polas labai įsižeidė? Kas bus, jei 
daugiau niekada jo nepamatys? Prisiminusi, ką jie darė, kaip ji jautėsi, Amelina 
buvo bepradedanti ašaroti — jai nedavė ramybės mintis, kad daugiau niekada 
to nebepatirs. Pro duris kyštelėjo galvą Kler, ir jai teko suvaidinti čiaudulio prie- 
puolį. Čiaudulys jai pasirodė labai jau nevykęs. | 

Pusę šešių Amelina užrakino kavinukę, įsimetė į kišenę raktus ir patraukė 
automobilio link. Štai ir jis — stovi po gatvės žibintu susikišęs į kišenes rankas 
ir atrodo dar varganiau nei ji pati, jei apskritai gali taip būti. Jos širdis suspurdė- 
jo; ji niekaip negalėjo sulaikyti džiaugsmo ir palengvėjimo bangos, užliejusios 
vos susitikus jų žvilgsniams. 

— Ama, — pasakė jis bejėgiškai skėstelėjęs rankomis. — Atleisk. 
Stengiausi laikytis atokiau... Tiesiog negaliu. 

Amelina stovėjo kaip įkirsta, klausydamasi neįtikėtinai garsių savo širdies 
dūžių. Vos pamačiusi kančią ir nežinią atspindintį jo veidą, išgirdusi sielvartin- 
gą jo balsą, pajuto, kaip išsisklaidė visą savaitę kamavęs kaltės jausmas. Ji jau 
nebegalėjo susilaikyti prie jo nepriėjusi, nepaėmusi už rankų, kaip kad negalėjo 
išbūti nekvėpavusi. Svaiginama saldaus, virpančio laukimo, nusekė paskui jį į 
nedidelį namelį su veranda, stovėjusį toje kaimo dalyje, kurioje ji dar niekada 
nesilankė; Amelina laikėsi įsikibusi jo rankos, kol Polas ją vedė siauru, tamsiu 
koridoriumi, o paskui tiesiog ten nuogu kūnu jausdama šiurkštų kilimą ji patyrė 
tai dar kartą. 

Kai nuvairavo mažąjį automobilį kalnu aukštyn, sustojo kitoje kelio pu- 
sėje ir išjungė variklį, jau beveik aušo. Ir jos, ir Vivos namelius gaubė tamsa; 
Amelina lengviau atsikvėpė. Tyliai išlipo iš automobilio, perbėgo per kelią ir 
įkišo į spyną raktą. Ji prisileido vonią ir gulėjo vėsinančiame vandenyje, kol pro 
užuolaidas ėmė smelktis šviesa. Mintyse tarsi pajuoka vėl suskambo kunigo 
žodžiai: „Kartą tai padariusi, padarysi ir vėl. Neturėtum pasiduoti pagundai, 
mano dukra.“ Na, ji pasidavė. Ne kartą, bet du kartus. Ji pasmerkta. Dabar jau 
nėra kelio atgal. Ne dabar. 


/Ū 


Grįžus į Londoną dienos skriejo viesulu. Du kartus per savaitę Laura 
eidavo į koledžą, Danielis — į darbą. Vis dar nieko nenutiko. Jie gavo abiem 

adresuotą atviruką nuo Oktavijos. Paveikslas pakabintas Ežero kranto aparta- 
mentų koridoriuje, ir keli jų draugai labai juo žavėjosi... gal Laurai bus malonu 
tai išgirsti. Triumfuojantis Danielis prisegė atviruką prie šaldytuvo durelių. 

Baigiantis sausiui jie kelioms dienoms išvyko į Ženevą — ir tada nieko 
nenutiko. Po truputį, labai po truputį Laura ėmė atsipūsti. Gal ji gerai padarė, 
kad prieš jį atsilaikė? Gal ji išgąsdino Džulį? Gal... gal nieko bloga dėl to nebus. 
Pagaliau jei jis ketino viską papasakoti Danieliui, jau tikrai būtų tai padaręs. 
Kokia prasmė laukti? Laurai pamažu palengvėjo; pirmą kartą po to nutikimo 
išmiegojo visą naktį. Daugiau ji niekada nemeluos. Niekada niekada. Vieną rytą 
Danieliui išėjus į darbą ji išėmė iš komodos stalčiaus nedidelį ryšuliuką ir laiky- 
dama jį rankose prisiekė daugiau niekada nieko nuo jo neslėpti. Laura nebuvo 
religinga, bent jau tradiciškai suprantama šio žodžio prasme, o priesaika vieną 
ranką uždėjus ant Biblijos, jeigu ji ir įstengtų kur nors ją gauti, Lauros manymu, 
būtų netikra. Senasis talismanas atrodė tinkamesnis. 

Ji atsigulė laikydama prie pilvo prispaustą ryšulėlį, mąstydama apie tai, 
ko jai tik per plauką pavyko išvengti. Per pastaruosius dvejus metus gal ir buvo 
kiek sudvejojusi dėl savo meilės Danieliui, tačiau dabar nebeabejojo. Iš pradžių 
ją neramino toji plonytė linija, skirianti meilę ir dėkingumą; dosni Danielio 
prigimtis dar labiau tą liniją menkino. Jam paprašius už jo tekėti, Laura nuo- 
širdžiai kamavosi prieš atsakydama — kaip ji gali atskirti tai, ką jis siūlo, nuo 
to, kas jis yra? Pinigai, gerovė, pasirinkimai... Tai irgi Danielio dalis, kaip ir ne- 
rūpestingas juokas, nesugebėjimas praeiti pro gatvėje stovintį elgetą ne;metus 
monetos, kaip ir aistra nespalvotiems vesternams, kurių ji negalėjo žiūrėti; ir 
visa tai yra Danielis; ir namas, kuriame jie gyvena, yra jo dalis. O ką ji įnešė į 
jų vedybinį gyvenimą, dažnai svarstydavo Laura. Kelis tūkstančius sunkiai su- 
taupytų dolerių? Ne, tai dar ne viskas. Yra šis tas daugiau; tik jis to nežino. Ji 
atsinešė slaptą gyvenimą, kuriame buvo susilaukusi vaikelio, paskui jį pardavė, 
paskui nusifilmavo filme, apie kurį negalėjo pagalvoti iš gėdos neprispaudusi 
prie krūtinės kelių. Ji tikrai labai bijojo, kad viską gali prarasti dėl kažko, ką 
buvo padariusi apimta didžiulės nevilties. Ne, ji visiškai neabejoja dėl savo 
jausmų Danieliui. Jis jai davė viską, taip pat ir tai, ko ji niekada nesitikėjo susi- 
grąžinti — savigarbą. Kaip gali būti, kad kas nors ir vėl visa tai atims? 

Laura atsisėdo staiga susivokusi, kad burna pilna ašarų. Ji sulankstė šliauž- 
tinukus ir įkišo juos į stalčių. Labai keista, tačiau, jos manymu, lyg ir turėtų būti 
dėkinga tam siaubingam Džuliui Viljamsui. Nė pats to nežinodamas, jis atvėrė 
jai akis. Ir už tai, mąstė Laura, ji turėtų būti jam dėkinga. Kartais būtina patirti 
krizę, kad lengviau rastum savo kelią. 

Prasidėjus kitam semestrui į koledžą atėjo nauja dėstytoja. Džilė Tig buvo 
penktąją dešimtį bebaigianti graži, tiesiog pritrenkianti moteris, kurią studentai 
iškart ėmė garbinti. Ji išvedė juos iš tvankių, karštų kabinetų ir blausių, prastai 
apšviestų auditorijų, supažindino su didžiule VCS4 audinių kolekcija, nuvežė į 
mažą, bet puikiai prižiūrimą Geffrye muziejų Kingslendo gatvėje Ist Ende, kur 
turėjo savo studiją. Laura įsimylėjo tą didelę netvarkingą erdvę, pilną iškarpų, 
atvirukų, medžiagų pavyzdžių ir nuotraukų. Ji užsibuvo Džilės studijoje tiek, 
kiek tik leido padorumas, vartydama eskizų bloknotus, kilnodama įvairiausius 
daiktelius, apžiūrinėdama jos nuotraukas. Laurai atrodė, kad nėra nieko, kas 
mokytojai nebūtų reikšminga — kiekvienas gyvenimo potyris nuo eilėraščio 
eilutės iki indų ploviklio, padėto virtuvėje prie kriauklės; spalvos buvo svarbūs 
įkvėpimo šaltiniai. Džilė vadovavo labai nedidelei kompanijai „JT dizainas“, 
kuri specializavosi baldų apmušalų, kilimų ir užuolaidų gamybos srityje; ir 
Laura svajojo vieną dieną tuo užsiimti. Iš jos sužinojo apie spalvų gamą, audinio 
faktūrą, sudėtį, raštus... Ji skaitė apie prekybą kinų šilku, apie Bizantijos imperi- 
jos iškilimą ir klestinčios laivybos Italijos miestus — Veneciją ir Florenciją, pre- 
kiavusius audiniais su Rytais. Ji gilinosi į devynioliktojo amžiaus Prancūzijos 
toile de Jouyu apibrėžimus, mokėsi apie vilnos karšyklas Anglijoje ir apie ško- 
tiškus languotus vilnonius audeklus. Džilė juos skatino dairytis toliau, domėtis 
sudėtingais Indijos ir Pakistano siuvinėtais raštais, austinėmis Ašanti drobėmis 
iš Vakarų Afrikos, islamo meno geometrija. Baigiantis semestrui Laurai tiesiog 
sukosi galva. Kabinetas, kurį įsivaizdavo kaip tylią, ramią skaitymo ir apmąs- 
tymų erdvę, po truputį pavirto chaotiška, dar netvarkingesne nei Džilės studija 
vieta. Danielis skundėsi, kad jam teks išnešti iš kabineto brangiuosius verslo 
vadovėlius, nes vieną gražią dieną gali juos rasti nutaškytus dažais ar nuteplio- 
tus rašalu. Jo kantrybės taurė buvo perpildyta, kai kartą aptiko Laurą kruopščiai 
plėšančią senų Zže Economist egzempliorių juosteles, kurias ji ketino panaudoti 
koliažui sukurti. Kodėl jai neįsigijus savo studijos? Jeigu tik nori, jis gali nu- 
pirkti. Gal jai patiktų kokia nors nedidukė studija šalia tos dėstytojos, kuo ji 
ten vardu?.. Kažkas jam sakė, kad Ist Ende galima įsigyti nekilnojamojo turto 
beveik už dyką. Tikra beprotybė. Kas, po velnių, ten norėtų gyventi? 

Baigiantis savaitei Sofija pateikė visą parduodamų nedidelių dirbtuvėlių 
sąrašą. Begėdiškai pigu — jos kainavo mažiau nei jų namuose įrengta virtuvė. 


/1 


Giunteris Bermanas peržiūrėjo visą įrašą nuo pradžios iki pabaigos. 
Kai Lauros burna dingo iš ekrano, jo veidas buvo išmuštas rausvai rudomis 

dėmėmis. Jis kelias sekundes pasėdėjo milžiniškame odiniame krėsle, pirštais 
barbendamas į žvilgantį didžiulio darbo stalo paviršių. Ant jo buvo paskleisti 
keli dokumentai, liudijantys sunkaus, du mėnesius trukusio Lopeso darbo re- 
zultatus. Bermanas tvarkingai sudėjo dokumentus pagal chronologiją, o tada 
ištraukė iš magnetofono vaizdajuostę. Jis viską sukišo į didelį minkštą voką ir 
padėjo į seifą. Kirsti reikia tinkamu momentu. Jis jau iš pat pradžių įtarė šią 
aukso medžiotoją šliundrą. O, dabar labai aišku, kaip jo sūnus užkibo. Toji kalė 
tikrai graži, negali ginčytis. Koks kūnas... Kad ir kaip jis bjaurėjosi, filmas buvo 
neabejotinai erotiškas. Jeigu tik būtų keleriais metais jaunesnis... Susijaudinęs 
atsistojo. Tokiai mergiotei yra tik viena vieta — ant kelių, kaip ir buvo parody- 
ta filme. Ji jau rado tikrą savo vietą; jam telieka vėl ją ten grąžinti, kol galutinai 
nesuvystė jo sūnaus. Bermanas neramiai pasimuistė. Kaliūkštė. Net 77 sugebėjo 
sujaudinti. 


2 


Juk dabar jai tikrai bus lengviau, tiesa? Melani spoksojo į savo miegamojo 
sienas, manydama, kad tikrai išprotės. Turėfy būti lengviau. Dabar jau turėtų 
priprasti prie jo vizitų ritmo. Dvi savaitės rojuje, o vėliau — šešios ar aštuonios 
savaitės pragare. Tarsi begalinis transliuojamas įrašas. Dvi savaitės, šešios savai- 
tės; dvi savaitės, aštuonios savaitės. Be jokio žodinio pasižadėjimo, kaip mėg- 
davo kartoti Markas. Toks jo darbas; toks jis pats. Ji priva/o su tuo susitaikyti, 
kitos išeities nėra. Tačiau jau praėjo beveik metai, o jai vis dar sunku taikytis. 
Tiesą sakant, dabar buvo dar blogiau. Kiekvieną kartą jam išvykstant tarsi 
mirdavo maža jos dalelė, ir prireikdavo šešių savaičių, kad ji atsigautų; o tada 
jis jau rengdavosi grįžti ir viską pakartoti iš pradžių. Tai ją slėgė. ZTurėfy būti 
kokia nors išeitis. Reikia priversti Marką praregėti. Jam gerai — jis skraido į 
Beirutą, Ramalą, Gazą, Kabulą... į vietoves, apie kurias ji niekada nebuvo girdė- 
jusi. Po aštuonių jų bendravimo mėnesių Markas pasakė, kad jį perkėlė. Dabar 
dar toliau. Uganda, Burundis... Jai teko nusipirkti atlasą, kad galėtų vedžioti 
vingiuotas linijas po visą Afrikos žemyną, aiškindamasi, kur jis yra. Pagaliau ji 
ėmė nutuokti, koks tasai Beirutas — prisižiūrėjo reportažų per žinias. Dabar jis 
sakėsi vykstąs į... Gomą? Bomą?... Po velnių, ji niekada nebuvo girdėjusi apie 
tokią šalį. Ji net negalėjo Marko įsivaizduoti. Kai ypač retais atvejais jam pa- 
vykdavo prisiskambinti, Melani negalėdavo įsivaizduoti, kur jis yra, kaip atrodo 
jo aplinka. Ji girdėdavo tik silpną, dažnai trūkinėjantį balsą kitame laido gale. 
Ji kraustėsi iš proto. Turėtų būti išeitis iš šios baisios baisios situacijos. Tiesiog 
turėtų būti. 

— Oi, Mela, — pasakė motina, vieną rytą įėjusi į jos kambarį, — kaip 
būtų gerai, kad negulinėtum visą dieną. Mieloji, taip nesveika. Tau reikia kuo 
nors užsiimti. Negali taip gulėti. 

— O ką dar galėčiau veikti? — atkirto įžeista duktė. Kodėl motina negali 
palikti jos ramybėje? 

— Nežinau... Išeik, susirask naujų draugų... veik ką nors. Bet ką! 

— K, kaip ir tu? O kur žų vaikštai? Į sporto salę? Į bažnyčią? 

Motina atsiduso ir greitai užtrenkė duris. Nuvargusi Melani vėl dribo į 
lovą. Ji nemokėjo šito paaiškinti — negalėjo paaiškinti stingdančios baimės, 
apimdavusios kiekvieną kartą Markui susirengus išvykti. Panika užplūsdavo 
likus dviem ar trims dienoms iki jo išvykimo. Ir visada kartodavosi tas pats. 
Markas tarsi nutoldavo, jo mintys jau skrajodavo kitur. Melani prisiminė pirmą 
kartą, kai taip nutiko — tai buvo trečias ar ketvirtas jo apsilankymas. Jie nuėjo 
į vieną Paryžiaus restoraną. Ji kažką linksmai, kvailai plepėjo ir staiga suprato, 
kad jo dėmesys sutelktas į kažką kita, tik ne į ją. Jis klausėsi įsimetęs kąsnį ir jį 
nurijęs linkčiojo bei murmėjo — mmm? Taip? Tikrai? Marko akys žvelgė į ją, 
bet iš tikrųjų kalbėjosi su kažkuo kitu, ne su ja; jis kalbėjosi su auditorija, kurios 
ji nematė. Ją apėmė šalta, kibi panika. Vėl pasijuto esanti trylikmetė, žvelgianti 
į vis labiau tolstantį tėvą, paskui — penkiolikmetė, žiūrinti patėviui į akis, ku- 
rios žvelgia tarsi kiaurai ją. Aš čia, norėjo šūktelėti palinkusi virš baltos drobi- 
nės staltiesės ir gražių vyno taurių. Nesie/k taip su manimi. Tačiau vėl pajutusi 
Marko dėmesį stvėrėsi jo tarsi skęstantysis šiaudo. Nuo tada ji išmoko atpažinti 
šiuos ženklus ir siųsti savus signalus, galinčius pasipriešinti. Gerklės skausmas, 
staigus ašarų priepuolis, o kartą, sutelkusi visas pastangas, paskutinę naktį ji 
įstengė pareikšti, kad nenori mylėtis... Tačiau taktikos ištekliai jau išseko, o ir 
Markas buvo gudrus. Melani sučiupo jį žvelgiantį į ją taip, tarsi mėgintų kažką 
išsiaiškinti. Ne, ji nebegali taip elgtis. Jai reikia 44 n07s daryti. 


Grįždamas į savo namelį jis brovėsi pro šabakštynus, visu kūnu gerdamas 
aplink tvyrančius kvapus ir garsus. Galugerklyje pajuto geležimi atsiduodantį 
aitrų žemės skonį, nuprisodrintą ką tik prašniokštusių liūčių. Žalios, tirpstan- 
čios šviesos migloje šoko ką tik suvešėję krūmokšniai, lapai ir žolynai; Afrikoje 
— augimo metas. Jo vaikeliui — taip pat; Marko ranka užčiuopė užpakalinėje 
kišenėje gulintį laišką. Jo vaikelis. Tą rytą jis gavo Melani laišką. Pirma jo reak- 
cija buvo baimė. Aš žam nepasirengęs. Tačiau Markas pasėdėjo vienas laikinai 
suręstoje kontorėlėje, kelis kartus perskaitė laišką ir galiausiai įsisąmonino 

naujieną. Aukščiausios klasės Melani — iš pradžių pasakojimai apie šį bei tą, 
linksmi gandai iš Londono gyvenimo, kuris čia, sėdint tarp krūmų pačiame že- 
myno viduryje, atrodė absoliučiai nerealus... Ji rašydavo gražius laiškus; atplėšti 
juos ir skaityti pirmąsias eilutes — tarsi stačia galva nerti į vėsų, gaivinantį 
vandenį. Melani sugebėdavo jį nublokšti į tą kitą gyvenimą, esantį toli nuo 
stovyklų, kur jis darbuodavosi, kur beveik kasdien jiems tekdavo iškęsti tikras 
ar kitų sukeltas audras. O paskui apie praktinius dalykus: sugedo garo katilas; 
motina visai pametė galvą; ji pati nusileido į rūsį pažiūrėti. Markui darėsi links- 
ma įsivaizduojant, kaip Melani tupi susilenkusi tarp keisčiausiai susiraizgiusių 
vamzdžių ir elektros laidų su veržliarakčiu rankose. Tada — didžioji naujiena. 
„Buvau pas gydytoją Malinderį. Suprantu, netinkamas laikas, suprantu, patirsi 
lengvą šoką — aš nėščia. Na, štai, jau ir pasakiau. Esu per daug susinervinusi, 
kad galėčiau ištarti garsiai! Tik pasakyk, kad džiaugiesi!“ 

Jis vėl palietė laišką. Buvo pavakarė, tačiau ore tebetvyrojo vidurdienio 
kaitra; po marškiniais Marko krūtinė ir nugara buvo išpiltos prakaito. Jis priėjo 
nedidelį namelį, atsirakino duris ir įjungė ventiliatorių. Tolumoje girdėjo mo- 
notonišką generatoriaus gausmą, dabar jau pažįstamą kaip palei Seną lekiančių 
automobilių ūžesys. Jis nusimetė drėgnus drabužius ir nuėjo į dušą. 

Po pusvalandžio, nusiprausęs, nusiskutęs, beveik visai atsigavęs po suži- 
notos naujienos, patraukė taku, vedančiu į valgyklą, kur kiekvieną vakarą kartu 
valgydavo jo žmonės. Kaip paprastai būna tropikuose, naktis atėjo greitai: ma- 
Žiau nei per trisdešimt minučių šviesą pakeitė tamsa. Dangus tarsi užsitraukė, 
tapo matinis, juodas, atrodė, kad jį galima paliesti kaip vandenį. Jie gyveno tarsi 
pasaulio krašte. Chartumas yra beveik už tūkstančio kilometrų į šiaurę. Čia, 
prie sienos su Nigeriu, kur Sachara pereina į savaną, Jungtinės Tautos įkūrė 
stovyklą tūkstančiams pabėgėlių, mėginusių išsigelbėti nuo šiaurėje liepsno- 
jančio pilietinio karo. Balandį Markas išskrido susipažinti su nuolat stovykloje 
dirbančiais žmonėmis; dabar — spalis, ketvirtasis jo vizitas, trunkantis mėnesį. 
Čia dirbo gera komanda — ir atsidavę, ir kartu naivūs žmonės. Markui patiko 
darbų vykdytoja Felisitė Feinberg iš Anglijos, neįprastai pravardžiuojama 774 
neklausinėk. Kaip būdinga anglams, visi ją vadino Fida. Ji paaiškino, kad pra- 
vardė — tai jos inicialai. Fe/isitė Izabelė Darla. Juk prašiau neklausinėti! Ji buvo 
stambi, linksma mergina, kaip pati sakė, dirbusi visur — Etiopijoje, Sumatroje, 
Albanijoje. Markas išsiaiškino, kad iš Londono ji išvyko nesusiklosčius kaž- 
kokiems svarbiems asmeniniams santykiams; kaip ir daugelis žmonių, jo su- 
tiktų stovyklose, ji užmegzdavo trumpalaikį romaną su kitu pagalbą teikiančiu 
darbuotoju ar vizituojančiu pareigūnu, jeigu tik apimdavo atitinkama nuotaika 
ar susiklostydavo palankios aplinkybės. Ji buvo labai tvirta. Jos niekas negąs- 


dino. Gyvatės, skorpionai, kareiviai, saulės smūgis... visa tai ji jau buvo paty- 

rusi. Mergina sutelkė aplink save daugiau nei dvidešimties žmonių komandą; 
Markas išties žavėjosi jos gabumais vienyti tokius skirtingus žmones. 

Markas pravėrė mažo namelio duris; namelis atstojo ir valgyklą, ir kamba- 
rį, ir papildomą miegamąjį. Prie radijo imtuvo sėdėjo Fida ir sukinėjo rankenėlę 
ieškodama kažkokios stoties. 

— Labas, — pratarė Markas klestelėdamas ant arčiausiai stovėjusios kėdės. 

Ji pakėlė akis. 

— Labas. Ar girdėjai? Paliaubos nutrauktos. Maždaug prieš penkiolika mi- 
nučių išgirdau per CNN, bet nesugaunu BBC. Tikriausiai nusmigo siųstuvas. 

Markas išsitiesė kėdėje. Pažeisti susitarimai, kuriais buvo mėginta išsau- 
goti netvarią pusiausvyrą tarp dviejų grupių, besikaunančių dėl šalies ateities, 
reiškė tik viena: į perpildytas stovyklas priplūs dar daugiau pabėgėlių. Visada 
tas pats. Nesvarbu, kur tokie sprendimai būdavo priimami — sostinėje ar kur 
nors kitur — politikai ir kariai iš pradžių susikurdavo taisykles, o paskui jas lau- 
žydavo. Aišku kaip dieną, kad už viską turi sumokėti civiliai. Markas atsiduso. 
Čia jis gyvena jau beveik tris savaites — nieko nepagailėtų už padorų dušą ir 
gero vyno butelį... 

— Galvijai, — tarstelėjo Fida skaitydama jo mintis. Ji atsistojo ieškodama 
cigarečių. 

— Melani nėščia, — išsprūdo Markui nė nespėjus pagalvoti. 

— O? Ar taip buvo parašyta tame laiške, kurį šįryt gavai? Mačiau pašte. 

— Taip, — linktelėjo staiga susidrovėjęs. 

Markas pamatė, kad mergina kiek nustebo — jis mažai pasakodavo apie 
asmeninį gyvenimą. Tačiau čia viskas buvo kitaip — gyvendami fiziškai labai 
arti vieni kitų, svetimi Žmonės mažiau negu per savaitę tampa tarsi vienos 
šeimos nariai. Markas nujautė, kodėl Fidos meilės romanai niekada ilgai ne- 
sitęsia. 

— Ir tu patenkintas, tiesa? — smalsavo Fida. 

Markas neryžtingai linktelėjo. 

— Manyčiau. Taip, aš patenkintas. 

— Man atrodo, prireiks šiek tiek laiko, kol prie to priprasi. Dabar tau daug 
kas pasikeis. 

-— Ką turi galvoje? 

— Na... visa tai, — ji mostelėjo ranka rodydama į stovyklą. — Galiu įsi- 
vaizduoti... kai gims kūdikis, visa tai tau ims atrodyti, na, net nežinau, kaip visai 
kitas pasaulis. Nemanau, kad tavo žmona labai džiaugsis matydama, kaip vis 
kelioms savaitėms dingsti. 

— Ji nėra mano žmona, — ir vėl žodžiai išlėkė anksčiau nei galėjo juos 


sulaikyti. 


305 


Fida pažvelgė į jį ir nusišypsojo. 

— Greitai bus, — kandžiai tarstelėjo ir vėl nusisuko į radiją. Markas liko 
sėdėti rūkydamas cigaretę po cigaretės, pasiklydęs mintyse. 

Paskutinė savaitė slinko kankinamai ilgai. Jis kelis kartus mėgino skam- 
binti į Londoną, bet vis nebuvo ryšio. Jam buvo sunku patikėti, kad mažiau nei 
už trijų tūkstančių kilometrų, saulėtame bute Paryžiuje, jo laukia moteris su 
įsčiose augančiu vaikeliu. Pasijuto esąs kupinas švelnumo jai, net ir jos ydoms; 
jis nekantravo tą švelnumą išlieti. Naktį gulėjo rūkydamas ir mąstydamas. Jis 
prisiminė švelnioje odoje išryškėjusias voratinkliu surizgusias kraujagysles vi- 
dinėje dešinio jos kelio pusėje, mažyčius įstrižus brūkšnelius ant užpakaliuko, 
kurių ji taip nekentė ir dėl kurių išleido vienas Dievas težino kiek tūkstančių 
frankų kremams, garanžavusiems, kad brūkšneliai išnyks. Jis prisiminė, kaip bū- 
dama sutrikusi ar išsigandusi ji puola kramtyti kairės rankos mažylio nagą. Jis 
ir vėl pasijuto jos apkerėtas. 

Pagaliau kai Markui ėmė atrodyti, kad nebeištvers nė sekundės ilgiau, 
atėjo paskutinė diena. Jis susikrovė krepšius, paskutinį kartą labai sunkiai ir 
skausmingai atsisveikino su vaikais, už kurių globą buvo atsakingas, ir sėdo į 
baltą UN 4x4, turėjusį jį šešias valandas vežti į pietus iki Niamėjaus. Iš ten jam 
teks keturias valandas skristi per Vakarų Afriką iki Bamako, o iš ten — dar 
keturias valandas iki Paryžiaus. 

Paryžiuje, nervindamasi ir laukdama jo atvykstant, Marko buto grindis 
matavo Melani. Jis nenorėjo net girdėti apie jos ketinimus atvažiuoti į oro 
uostą jo pasitikti. Prieš dieną jie trumpai pasikalbėjo. Jis patikino Melani, kad 
yra labai laimingas. Net neverta svarstyti — jie būtinai išsaugos kūdikį. Jie pa- 
sikalbės, kai Markas grįš namo. Melani sunėrė ant pilvo rankas ir pamėgino 
nusiraminti. Ji pažvelgė į savo pilvą. Prieš dvi savaites jam pasakė, kad yra nėščia 
septynias savaites, — ji stengėsi labai kruopščiai viską apskaičiuoti, — bet ar tai 
reiškia, kad jau kas nors turi matytis. Ji nenutuokė. Velnias. Melani išgirdo iš 
už kampo įsukant automobilį ir nuskubėjo prie lango. Štai ir jis — virš galinės 
sėdynės durelių kyšteli Marko galva; jis persimetęs per petį lietpaltį. Merginos 
širdis ėmė plakti sparčiau. Ji žiūrėjo, kaip Markas moka vairuotojui, meta skubų 
žvilgsnį į pirmo aukšto langus; Melani stebėjo, kaip jo aukštas, tvirtas stotas 
dingsta tarpduryje. 

Po dviejų sekundžių išgirdo spynoje besisukantį raktą. Tikriausiai jis bėgte 
užbėgo laiptais. Pašėlusiai plakančia širdimi ji nuskubėjo prie durų. 

— Mela! — Ją apsivijo Marko rankos, ji prisiglaudė prie jo, įveikta pažįstamo 
pojūčio ir kvapo. Jo apsikabinimas buvo toks švelnus, kad merginos akys paplūdo 
ašaromis. Susijaudinusi pasilenkė norėdama pakelti jo lagaminą, bet Markas jai 


neleido. — Jokių kilnojimų, — šiltu balsu pratarė jis. — Kada atvykai? 

— Vakar, — sušnabždėjo Melani stengdamasi neverkti. 

— Kas čia dabar? — švelniai paklausė jis kilstelėjęs jos smakrą. — Kodėl 
ašaroji? 

— Aš... aš nežinojau... — pratarė ji, dabar jau tikrai pradėjusi verkti. — Aš 
nebuvau tikra... 

Minutėlę laikė ją apkabinęs, paskui paėmė už rankos. 

— Aišku, esu laimingas. Juk tu nori vaikelio, taip? 

Melani linktelėjo nepasitikėdama savimi, nesiryždama kalbėti. 

— Vadinasi, viskas aišku. Mes susituoksime, viską padarysime taip, kaip 
pridera. 

Melani liovėsi verkusi. Jai ėmė linkti keliai. Ji pažvelgė Markui į akis — 
gal jis juokauja? 

— Ar tu rimtai? — galiausiai sukrenkštė ji. 

— Aišku, rimtai. 

— Bet... — Melani nurijo skaudžiai įstrigusį gumulą. — Visa tai ne tik dėl 
kūdikio, ką? — sušnabždėjo ji. 

Jis vėl ją prisiglaudė ir įsikniaubė veidu į plaukus. 

— Ne, ne tik dėl jo. Vis tiek būčiau tau pasipiršęs. Kūdikis tik viską pa- 
spartino. Mela, mes turėsime vaikelį... Noriu, kad viskas būtų kaip pridera. Taip, 
kaip reikia. 

Melani užsimerkė. Jai tik tokio patikinimo ir tereikėjo. Ji tiek ir tepadarė 
— viską truputį paspartino; jis vis tiek būtų jai pasipiršęs. Juk pats pasakė. Jis ją 
myli. Jis nori ją vesti, nesvarbu, ar yra tasai vaikelis, ar nėra. 

— Ar sakei mamai? 

— Bet juk ką tik pasipiršai! — mėgino protestuoti Melani, jau siekdama 
jo kaklo. 

— Ne, apie kūdikį. 

— O... Ne, ne... sakoma, kad tai blogas ženklas. Reikia laukti... 

— Turiu pasakyti tetai Leilai. Ji bus devintam danguj, — kalbėjo Markas 
ją bučiuodamas. Tiesą sakant, tai nebuvo gryna tiesa. Teta Leila į Melani žvelgė 
kiek kitaip, nei jis tikėjosi. Vis dėlto kūdikis viską pakeis. 

— Ne! Negali! — Melani nuoširdžiai išsigandusi žengė žingsnį atatups- 
ta. — O kas... o kas bus tada, jei kas nors atsitiks? 

— Nieko neatsitiks, — pratarė Markas vėl ją prisitraukdamas. — Nebūk 
kvailutė. Pasikalbėsiu su daktare Vilela; pažiūrėsim, ką galima padaryti dėl ki- 
tos mano kelionės. Gal man pavyks susitvarkyti taip, kad galėčiau pabūti kiek 
ilgiau, bent jau iki pabaigos. 

Melani nesumetė, ką atsakyti. Kaip tik to ji troško labiau už viską pasau- 
lyje. O dabar, kai jau pasiekė savo tikslą, ją ėmė kamuoti įvairiausios abejonės. 

Kas bus, jei ją palietęs Markas kokiu nors būdu supras, kad ji nėra nėščia? Arba 


jiems mylintis? Juk jis gydytojas, tiesa? Ji užsimerkė. Jai išties pasidarė bloga. 


Kiek vėliau tą patį vakarą, susirietusi šalia jo ant sofos, Melani ėmė aiškiau 
rikiuoti mintis; Markas su kažkuo arabiškai kalbėjosi telefonu. O kas, jeigu... 
kas, jei ji išties pasto/y? Jis juk paprašė jos tekėti; atrodo, iš tiesų nori visą gy- 
venimą nugyventi su ja, kaip ir ji su juo. Jis taip džiaugėsi kūdikiu — juk visai 
nesvarbu, kad to kūdikio dar nėra; juk tik kelios savaitės, tiesa? Ji bet kada gali 
pasakyti, kad gydytojas Malinderis klaidingai nustatė datą. Melani prisiglaudė 
prie Marko giliai alsuodama iš susijaudinimo. Staiga tapo aišku, kad tai vienin- 
telė logiška išeitis. Ji gali pastoti per porą dienų, o gal net šįvakar! Tiesą sakant, 
ji nė nemelavo. Ji tiesiog užbėgo įvykiams už akių ir anksčiau pasakė visą tiesą. 
Ji tiek ir tepadarė — truputį paspartino tai, kas neišvengiama, štai ir viskas. 
Niekas negalėtų jos kaltinti dėl to, ką padarė, tai jau tikrai. Juk Markas pats to 
norėjo. Ji to norėjo. Čia nėra nieko bloga. Ji tik padarė tai, ką turėjo padaryti, 
štai ir viskas. Ir čia tikrai nėra nieko bloga. 

„Kartą tai padariusi, padarysi ir vėl.“ Ne kartą, ne du, bet visada, kai tik 
susiklostydavo palankios aplinkybės. Amelina už tai savęs nekentė, bet negalėjo 
liautis, o santūrus, tylus ir vis didesniu užuomarša tampantis Jeinas viską dar 
labiau supaprastino. Ji jau neprisiminė, kada paskutinį kartą miegojo su Jeinu. 
Prieš šešis mėnesius? Prieš aštuonis? Ji nebuvo įsitikinusi. Dabar žinojo tik tiek, 
kad būtų fiziškai neįmanoma grįžti atgal. Polas jai parodė kai ką kita, ir ji su- 
vokė, kad kelio atgal nebėra. Kita vertus, kaltė ją tiesiog žudė. Viva suprato, kad 
kažkas vyksta. Amelina tik džiaugėsi, kad draugė nelinkusi smalsauti; moteris 
nė neabejojo: pakaktų dviejų ar trijų klausimėlių, ir ji viską išklotų. Tai mirtinai 
įskaudintų Vivą. Jeinas jai patinka, bet dabar jau kitaip nebus... viskas susiklostė 
labai blogai. Bjauru. Nuodėminga. Ji užsimerkė, pamėginusi įsivaizduoti lieps- 
nas ir skausmą, visa tai, ką reiškia žodis pragaras. Kad ir kur tasai pragaras būtų, 
ji jame sudegs. 

Suskambėjęs telefonas nutraukė jos mąstymus. Skambino Jeinas. Šiandien 
jis negrįš popietiniu traukiniu; kartu su Berniu ketina vakarieniauti Londone. 
Grįš rytoj. Ne, nerimauti nereikia, jis įlips į traukinį, kuris išvyksta vienuoliktą 
penkios, ir gerokai įdienojus bus Malverne. Iš stoties atvažiuos taksi. 


Amelina padėjo ragelį besidaužančia širdimi. Ar ji galėtų?.. Ar išdrįstų? 

Būtų visai paprasta... Po dešimtos Polas galėtų įsmukti nepastebėtas. Viva 
visada eina miegoti apie pusę dešimtos; jai, kaip ir Amelinai, nešautų į galvą 
jau sutemus žvalgytis į kiemą; Amelina nekentė tamsos. Iš jaudulio jai sudrėko 
delnai. Visa naktis kartu... Ji bus taktiška ir pasiūlys miegoti svečiams skirtame 
miegamajame. Tai gražus kambarys; ji pati pasiuvo saulėtas, geltonas užuolai- 
das, o lova ten gili ir plati, su pūkine antklode. Jiems bus daug patogiau nei 
jo apytuščiame mažame butuke su viengule lova ir virš jos kybančia elektros 
lempute be gaubto. Amelina prikando lūpą. Vis tiek ji jau pasmerkta. Ši proga 
atrodė per daug viliojanti, kad būtų galima jai atsispirti. 


— Nuostabūs, — pasakė Polas pasirėmęs viena alkūne, jusdamas minkštų 
ir švelnių moters plaukų debesėlį. Jos skruostai liepsnojo. Jis primygtinai prašė 
palikti degančią šviesą, kad po savimi matytų jos veidą; suėmė abu jos riešus, iš- 
keltus virš galvos, kantriai laukdamas ir jį, ir ją užliesiančios malonumo bangos. 

— Ne, nenuostabūs, — neigė Amelina mėgindama išsisukti. 

— Ne, nejudėk. Jie tokie švelnūs. Kaip medvilnės pūkas. Kodėl nenešioji 
palaidų? Visada vaikštai susirišusi. 

— Taip patogiau, — tarė gūždamasi iš malonumo. Kada paskutinį kartą 
kas nors jai pasakė ką nors malonaus ne apie jos kepinius? — Pamatytum Lauros 
plaukus... Mano sesers, — apstulbusi ji nutilo. Kažkaip ėmė ir išsprūdo. 

— Nežinojau, kad turi seserį, — nustebo Polas, o jo balsas Amelinai buvo 
visai prie ausies. Polo ranka nuslydo jos nugara ir apsistojo ties klubų įlinkiu. 
Moteriai atrodė, kad ji tuoj nualps. — Kur ji? Haityje? 

— Aš... na, tiesą sakant, ji nėra tikra mano sesuo. Pas mus taip būna... — 
kalbėjo ji krustelėjusi taip, kad patogiau priglustų prie Polo. — Tuose namuose 
aš buvau augintinė, resfe-avec. Na, mes kartu augome. 

— Reste-avec, — murmėjo Polas. — Ar tai tarsi žaidimų draugė, ar kas? 

— Taip! — nusišypsojo Amelina, iš jo lūpų išgirdusi gimtąją kalbą. — 
Kaip tik tai. 

— O kokie jos plaukai? — vis dar liesdamas moters plaukus murmėjo 
Polas. 

— Oi, labai ilgi, labai garbanoti, ne tokie kaip mano. Jos plaukai švelnūs, 
galima perbraukti pirštais, ir pirštai neįstrigs. 

— Hmm. Per tavo plaukus pirštai neprasibrautų. Kaip juos šukuoji? 

— Nešukuoju. 

Jie abu tyliai sukikeno. 

— Tai kur ji yra? Tavo sesuo, kuri nėra sesuo? 


Minutėlę Amelina tylėjo. 

— Nežinau, — galiausiai pratarė ji. — Ji išvyko iš Haičio tuo pačiu metu, 
kaip ir aš — prieš aštuonerius metus. Išvyko į Ameriką. Nuo tada nieko apie ją 
negirdėjau. 

— Žiūrėk tu man... Turėtų būti nelengva... na, nežinoti, kas jai nutiko. 

— Taip. Taip, tikrai nelengva. Kartais man net atrodo, kad būtų geriau, 
jei ji būtų mirusi. Na, tada bent jau žinočiau, — kalbėjo Amelina. — O dabar.. 
nuolat svarstau, kur ji, ką veikia, kas jai galėjo nutikti. 

Ji ir pati stebėjosi. Niekada net Jeinui nepasakojo apie Laurą, o štai dabar 
kalba gulėdama savo vyro namų svečių kambaryje apsivijusi kojomis perpus už 
vyrą jaunesnį Žmogų ir atvirauja. 

— Kai mirė mano mama, — po minutėlės prabilo Polas, — man atrodė, 
kad atėjo pasaulio pabaiga. Žinai, ji visada būdavo šalia — kai grįždavau iš 
mokyklos ir vėliau, visada. Ji likdavo namuose, o tėtis eidavo į darbą. Manyčiau, 
taip gyvena dauguma čionykščių žmonių. Vusteryje turėjau draugų... jų mamos 
dirbdavo. Prisimenu vieną savo draugą, Timį Galisterį; raktą jis nešiodavosi ant 
kaklo, pakabintą ant grandinėlės. Jo mamos niekada nebūdavo namie. Ji dirbo 
valytoja ar kuo... vakarais valydavo visokias kontoras. Tada man atrodė, kad ne- 
šioti ant kaklo raktą yra labai juokinga. 

— Kler man sakė, kad ją partrenkė autobusas? — kiek dvejodama tarste- 
lėjo Amelina. 

— Taip. Tai nutiko vieną popietę. Ji ėjo per gatvę, ir vairuotojas jos nepa- 
stebėjo. Štai taip. 

— K... kada tai nutiko? 

— Prieš šešerius metus. Prieš šešerius metus ir du mėnesius. Buvau pasi- 
rengęs studijuoti koledže, jau turėjau vietą Kardife. Domėjausi inžinerija. 

— Kas atsitiko? 

— Oi, negalėjau palikti tėčio. Jis buvo toks palūžęs... visai. Mes visi palū- 
žome. Mažajam mano broliukui buvo tik dešimt. Negalėjau palikti jų vienų. 

Amelinai atrodė, kad tuoj plyš širdis. Ji ėmėsi vienintelio dalyko, kurį 
mokėjo — palenkė Polo galvą ir ėmė švelniai jį bučiuoti vildamasi palengvinti 
jo skausmą. 


Kai prasivėrė durys, jai prireikė kelių sekundžių suvokti, kur esanti 
— tebebuvo tamsu; kažkas, stovintis kambaryje, grabinėjo ieškodamas lempos 
jungiklio. Amelinai sutraukė vidurius — šalia jos giliai ir lygiai alsavo Polas. Ji 
išgirdo tyliai nusikeikiantį Jeiną — jis užčiuopė jungiklį, ir visą kambarį užliejo 
šilta geltona šviesa, kurios atspalvį parinko ji pati — šilkinis gaubtas su kaban- 
čiu vieninteliu spurgeliu, beveik siekiančiu lovą — lovą, kurioje ji nuoga gulėjo 

su meilužiu, ne su savo vyru. Jeino veidas išdavė sumaištį; po truputį jis ėmė 
susivokti stebėdamas visas detales — netvarkingai išmėtytų Amelinos drabužių 
takelis, vedantis prie ant grindų numestos lovatiesės, džinsai, pora darbininkų 
nešiojamų batų, ant krėslo ranktūrio numestas švarkas. O paskui nuo miego 
prikimęs Polo balsas: „Ama? Kas čia vyksta? O, velnias. O, velnias.“ Tada tarsi 
viskas sulėtėjo. Vieną minutę Jeinas stovėjo sutrikęs, žvelgdamas skausmingo- 
mis akimis, o kitą minutę jo veidas tarsi aptemo, ranka nuslydo nuo jungiklio, ir 
jis ėmė smukti, smukti, smukti... 

— Jeinai! — šoko iš lovos Amelina čiupdama paklodę, norėdama prisi- 
dengti, o paskui stengdamasi jį sulaikyti. Jeinas buvo stambus vyras; iš jo ger- 
klės pasigirdo baisus garsas — tarsi aimana, tada ėmė švokšti, lyg jam trūktų 
oro. — Polai! — šaukė Amelina. — Padėk man! Jis krenta! 

Po sekundėlės Polas jau buvo šalia jos ir griebė vyrui už švarko skverno, 
bet tada Jeinas griuvo veidu į grindis. Akiniai nukrito ir sudužo. Polui mėginant 
jį pakelti Amelina bejėgiškai verkšleno išsigandusi, kad sudužę stiklai gali jam 
įpjauti, tačiau Jeinas pasirodė gerokai per sunkus, o ir gulėjo jis labai jau keistai. 

— Amelina, — iš baimės trūkinėjančiu balsu pratarė Polas, — kviesk grei- 
tąją. Turi iškviesti greitąją! Greičiau! Eik... aš jį palaikysiu. Bėk prie telefono! 

Ji vargais negalais atsistojo siaubo iškreiptu veidu. 

— K... ką man sakyti? 

— Jį ištiko širdies smūgis. Amelina... O, Jėzau, Amelina... Man atrodo, jis 
nebegyvas. 

— O, Danieli, — tarė Sofija, jo sekretorė, jam susirengus pietauti. — Ką 
tik gautas siuntinukas. Manau, iš tavo tėvo, — kalbėjo ji tiesdama jam paketė- 
lį. — Čia yra ir laiškelis. Jis klausia, gal galėtum paskambinti po pietų, kai viską 
peržiūrėsi. 

Danielis paėmė iš sekretorės siuntinuką svarstydamas, ką tėvas galėjo 
atsiųsti. Jo nuostabai, gimdytojas menkai kišosi į dabartinius jo reikalus, nors 
jam tai ir neįprasta. 

— Ačiū, — atsakė Danielis pasikišdamas paketėlį po pažastimi. — Ilgai 
netruksiu, „Gebenėje“ susitinku su Džimu Makrėjumi. Užsakei mums staliuką, 
tiesa? 

— Taip... pirmai valandai. . 

— Ačiū. 

Danielis pasuko lifto link. Buvo birželis; nors vieną dieną nelijo. Tais 
metais balandžio liūtys akivaizdžiai vėlavo. Jis greitai atėjo į netoli buvusią 
„Gebenę“. Staliukas jau buvo paruoštas; Danielis atsisėdo ir pasidėjo paketėlį 
ant stalo. Praplėšė jį — viduje buvo keli tamsiai geltono popieriaus vokai ir 
— Danielis suraukęs antakius naršė toliau — vaizdajuostė. Jis apvertė vaizda- 
juostę — jokios etiketės, jokio užrašo, apie ką ji. Gūžtelėjo pečiais ir praplėšė 
vieną vokų. Jam prireikė šiek tiek laiko suprasti, į ką žiūri. Gimimo liudijimas. 
Kažkokios moters, vardu Bela Sen Lazar, pareiškimas. Gana apšiurusio, nugy- 
vento namo kažkur tropikuose nuotrauka. Ketverių penkerių metų berniukas... 
Lauros akimis. Jam užgniaužė kvapą. Danielis ištraukė kitą voką. Laura įvai- 
riausiomis pozomis — beveik neprisidengusi, pusnuogė, gundomai čiulpianti 
ledinuką. Jis vėl nurijo seiles ir apsidairė. Niekas į jį nežiūri. Sukišo dokumentus 

ir nuotraukas į didįjį voką ir atsistojo. Svaigo galva. Pasiėmė paltą, atsiprašyda- 
mas kažką sumurmėjo administratoriui ir išėjo iš restorano. 


Sofija pamatė jį įžengiantį pro duris išbalusį po patirto šoko. 

— Ar tau... kas nors atsitiko? — susirūpinusi paklausė ji, Danieliui pro ją 
praėjus ir greitai patraukus kabineto link. 

— Paskambink ; Makrėjaus kontorą, — pratarė jis virpėdamas visu 
kūnu. — Atsiprašyk už mane. Pasakyk, kad prastai jaučiuosi. Pietus nukelsime 
kitai dienai. 

— Ar tikrai nieko bloga? — paklausė sekretorė. 

Danielis neatsakė. Jis užtrenkė duris ir užsirakino. Minutėlę atrodė, kad 
jį tuoj supykins. Priėjo prie bufeto, įsipylė didelį stiklą brendžio ir vėl pra- 
skleidė voką. Į nedidelį leistuvą, stovėjusį ant specialaus stalelio, įkišo vaiz- 
dajuostę, gurkštelėjo gerą mauką brendžio ir keturiasdešimt minučių sėdėjo 
žiūrėdamas, kaip jo žmona „aptarnauja“ du nepažįstamus vyrus. Paskui pra- 
dėjo vemti. | 

Atspalvis, tonų santykis, šešėlis, dažai, spalvos. Pagrindinės sbalvos, antrinės 
spalvos, trečios pakopos sbalvos. Sodrios, blukios, virbančios. Džilei kalbant Lauros 
parkeris skrebeno puslapius. Tik praktikos ir stebėjimo dėka galima maišyti sbal- 
vas ir sukurti dinamiškus arba hbarmoningus sbalvų derinius. Laura atsiduso. 
Viskas, ką pasakoja Džilė, įdomu. Ji mąstė apie namų spalvas — ryškius, drą- 
sius geltonos atspalvius, raudoną, žalią... Pagrindinės spalvos, kaip ji jau buvo 
išmokusi. Haitis — pagrindinių spalvų sala. Anglija blausesnė, beveik bespalvė, 
achromatinė. Achromatinė. Jai patiko šio žodžio skambesys. Turės apie ką šįva- 
kar pasikalbėti su Danieliu. Jam patinka, kai ji pasakoja apie tai, ko išmoko. Jo 
dienos buvo perpildytos žemiškesnių praktinių klausimų — daugybė skaičių, 
statistika, vadyba, reklama. Beveik nelieka vietos tikrai kūrybingam darbui, apie 
kurį jis taip dažnai svajodavo; dabar jam telieka klausytis jos, gailiai sakydavo 
vyras. | 

Laura dirstelėjo į laikrodį. Vakare su Danieliu ketino eiti vakarieniauti pas 
Džeinę; ji žadėjo grįžti iki septintos. Kelionė iš Holborno iki Raktažolių kalvos 
užtrunka beveik valandą; nepaisydama Danielio protestų, ji visada važiuodavo 
metro, nes niekaip negalėjo įsivaizduoti savęs, atvykstančios į koledžą asmeni- 
nio vairuotojo vairuojamu „Mercedes“ automobiliu. Jokiu būdu ne. 

Džilė baigė paskaitą. Dar keli nurodymai savaitei užduodamiems namų 
darbams, ir viskas. Laura pasidėjo užrašus, atsisakė kvietimų užbėgti į kitoje 
gatvės pusėje esančią aludę ir išėjo. Tikrai negerai, dažnai galvodavo ji, kad jos 
gyvenimas už koledžo ribų toks intensyvus. Ji jau lankėsi kitoje gatvės pusėje 
esančiame bare „Lapė ir skalikai“, ar kaip jis ten, net ir su Džile. Jai patiko mar- 
gas studijuojančiųjų būrelis — Marija, į pensiją išėjusi dailės mokytoja, visada 
dėvinti pašėlusiai drąsius drabužius, Džorždas iš Ispanijos, norintis būti drabu- 
žių modeliuotoju, tačiau jo tėvai mano, kad jis studijuoja mediciną, Kristoferis, 
rimto veido sąskaitininkas, pasidavęs vaikystės aistrai... Kiekvienas galėjo papa- 
sakoti kokią nors neįprastą istoriją, nors tik nedaugelis jų kartkartėmis šmėkš- 
telėdavo mados žurnalų ir bulvarinių laikraščių puslapiuose. Laura ir dabar nu- 
sišypsodavo prisiminusi, kaip smulkutė studentė iš Honkongo Chun Ji pirmą 
kartą pamatė jos nuotrauką žurnale He//o/. Ji atsinešė žurnalą į auditoriją tiesiog 
trykšdama džiaugsmu. Ir visi susigrūdo aplink ją išsižioję, negalėdami patikėti. 
Ar čia tikrai ji? Sutrikusi Laura gūžčiojo pečiais. Ji beveik visai nekreipdavo 
dėmesio į tokius žurnalus. Kaip ir Danielis, išmoko abejingai šypsotis išvydusi į 
save nukreiptą fotografo objektyvą, tačiau taip nutikdavo nedažnai, tik tada, kai 
ji ir Danielis būdavo pakviesti į kokio nors filmo premjerą ar naujos galerijos 
atidarymą... ir panašiai. Paprastai Lauros nuotraukos pasirodydavo su nedideliu 
prierašu apie jos stulbinamą mados pojūtį. Laura nesuprato, ko visi taip stebisi 
— jos kurso draugai buvo gerokai drąsesni nei ji. 


Metro traukinys į paviršių išniro Kemdene; Laura yrėsi pro nuvargusius 
iš turgaus einančius pirkėjus, studentus, bilietų perpardavinėtojus, kvaišalų pre- 
keivius ir skubiu žingsniu pasileido bulvaru. Pusiaukelėje pastatai ėmė šiek tiek 
keistis — neseniai nudažytos sienos, nauji langai, geri automobiliai... Jai pa- 
siekus Šventojo Morkaus gatvę, apšepusio ir nublukusio Kemdeno žavesys jau 
buvo pavirtęs į elegantišką blizgesį. Laura stumtelėjo nedidelius baltus vartelius, 
vedančius į tryliktuoju numeriu pažymėtą namą, ir ėmė ieškoti rankinėje rak- 
tų. Ji pakėlė akis — visame name buvo užtrauktos užuolaidos. Suraukė kaktą; 
tikriausiai jas užtraukė Danielis, bet kodėl? Staiga raktas. užstrigo, nebenorėjo 
suktis kaip paprastai — du kartus. Pyktelėjusi įkišo jį giliau. Jau beveik šešta, o jai 
dar reikia palįsti po dušu ir išsitrinkti galvą. Ne, raktas nesisuka. Gal spyna suge- 
do? Ji stumtelėjo duris; durys užrakintos. Po velnių. Kone juokdamasi spustelėjo 
skambutį ir laukė. Nieko. Viduje irgi buvo visai tylu. Ji suraukė kaktą, grįžo prie 
vartelių ir pažvelgė į kelkraštį. Taip, kitoje gatvės pusėje stovi Danielio automo- 
bilis. Vėl nuėjo prie durų, pakėlė sunkų varinį belstuką ir garsiai pabeldė. Gal jis 


duše? Palaukė dar penkias minutes, tačiau nebuvo jokio atsako. 
t 

Ji apsižvalgė. Gal... Greitai nuėjo prie kaimynų durų ir pasibeldė. 

— Sveiki, — pratarė Laura, kai durys atsidarė. — Atleiskite, kad truk- 
dau. Mano raktas neberakina; pamaniau, gal matėte vidun įeinantį mano vyrą? 
Neatrodo, kad kas nors būtų namie. 

Pagyvenusi smalsuolė kaimynė, kuri Laurai niekada nepatiko, labai apsi- 
džiaugė galėdama viską papasakoti. 

— Taip, mačiau, kaip jis grįžo namo... gal apie trečią, na, maždaug tada. 
Taip, apie trečią. Paskui kažkas atėjo pakeisti spynų. Mačiau, kaip jie dirbo prie 
laukųjų durų. Ar pas jus kas nors įsilaužė? 

— Ne, — lėtai pratarė Laura. — Nemanau. Vadinasi... atgal jis nebeišėjo? 
Jis vis dar namuose? — sutrikusi klausinėjo ji. 

— Taip, jis tikrai namuose. Maždaug prieš pusvalandį girdėjau muziką. 
Turiu pasakyti, kad grojo siaubingai garsiai. 

— Ačiū, — padėkojo Laura gręždamasi eiti. Ji pajuto stingdantį šaltuką 
ir kylantį drebulį. — Tikriausiai jis užsidėjęs ausines, — pasakė ji atsikrenkšda- 
ma. — Dar kartą ačiū. 

— Nėra už ką. 

Durys užsidarė, tačiau Laura žinojo, kad kaimynė ją stebi pro durų akutę. 
Ji priėjo prie savo namo durų ir vėl pamėgino paskambinti. Tarsi kažkas krus- 
telėjo jai virš galvos. Pažvelgė aukštyn. Sujudėjo priekinio svečių miegamojo 
užuolaidos; kambario langas žvelgė į gatvę. Už plonyčių tinklinių užuolaidų ji 
aiškiai pamatė Danielio galvą. Laura sustingo. Jis taip stovėjo kelias sekundes; 
veido nesimatė. Tačiau jis nesirengė atidaryti durų. Laura buvo per daug išsi- 
gandusi, kad galėtų pajudėti. Tada užuolaidos tyliai krustelėjo, ir vyras pasitrau- 
kė nuo lango. Laura užsimerkė. Taip, ji teisingai suprato, ką jis padarė. 

Ji kiek netvirtu žingsniu nuėjo į kampiniame name buvusią aludę. Įžengė 
vidun negirdėdama bičiuliško baro padavėjos pasveikinimo; ji su Danieliu sek- 
madieniais čia dažnai ateidavo pusryčių, kuriuos valgydavo mažame vidiniame 
kiemelyje. Atsisėdo prie vieno stalelių, stengdamasi sėdėti labai tiesiai. Laura 
drebėjo kaip lapas. Virpančiais pirštais išsitraukė piniginę. Kiek daugiau nei 
dvidešimt svarų ir keli pensai. Bent jau gėrimui užteks. 

— Atrodai taip, tarsi būtum išvydusi vaiduoklį, — pasakė jai viena pažįs- 
tama padavėja. Laura sėdėjo per daug priblokšta, kad įstengtų pajudėti. 

— Ą? 

— Ar gerai jautiesi? — mergina atidžiau pažvelgė į ją. 

— Ne... taip, gerai. Ar galėčiau... ar galėčiau išgerti? Romo su koka? 

— Žinoma. Ar tikrai manai, kad gerai jautiesi? Pažiūrėjus nepasakytum. 

— Gerai, ačiū. 

— Jokių problemų. Netruksiu nė minutės. 

Mergina dingo. Laura sėdėjo sukumpusiais pečiais, jau pajutusi to, kas 
nutiko, siaubą. 

— Štai, mieloji. Šįvakar viena? — linksmai paklausė padavėja. Laura tik 
pažvelgė į ją. Tada savo pačios siaubui pajuto, kaip skruostu ėmė riedėti didžiu- 
lė, šilta ašara. Mergina išpūtė akis. Staiga ji sutriko. — Atleisk, aš... aš paliksiu 
tave ramybėje, gerai? — rausdama mikčiojo ji. Tankiai mirksėdama Laura link- 
telėjo. Mergina greitai padėjo jai krūvelę servetėlių ir skubiai nuėjo. 

Laimė, aludė buvo beveik tuščia. Laura sėdėjo labai ramiai, giliai alsuoda- 
ma, mėgindama susitvardyti. Ji gurkštelėjo gėrimo, tačiau nelabai galėjo nuryti. 
Buvo beveik septinta. Antradienio vakaras. Kur jai eiti? Į viešbutį? Ar netoliese 
yra viešbučių? O kur dar ji galėtų nueiti? 

— Ar čia yra telefonas? — stodamasi paklausė padavėjos. 

— Taip, koridoriaus gale, prie tualetų. 

Laura nuėjo prie telefono, giliai atsikvėpė ir surinko numerį. Telefonui 
suskambus trečią kartą, Džesė pakėlė ragelį. Ji išklausė trūkinėjančios Lauros 
istorijos apie pamestus raktus ir apie tai, kad Danielio šiuo metu nėra mieste; 
gal ji galėtų pernakvoti pas Džesę? | 

— Žinoma. Iškart važiuok. 

Laura pajuto tokį palengvėjimą, kad manė vėl apsipilsianti ašaromis, bet 
kol per pusvalandį pasiekė jos namus Kentištaune, įstengė susitvardyti. Ji visą 
kelią ėjo pėsčia. 

Spustelėjo durų skambutį, nubraukė nuo veido plaukus ir pamėgino nu- 
taisyti kiek įmanoma normalesnę veido išraišką. Džesė priėjo prie durų ir nu- 
žvelgė ją sunerimusiu žvilgsniu. 

— Užeik, — tarstelėjo prilaikydama duris. 

— Ačiū, — atsakė Laura mėgindama išspausti šypseną. — Aš tokia kvai- 
ša... tikriausiai palikau raktus koledže, o Danielis Paryžiuje... Rytoj jis grįš, tai 
aš tik vienai nakčiai. 

— Laura, Danielis pas Džeinę. Prisimeni, šįvakar ji rengia vakarienę. Aš 
jai skambinau — vėlai grįžau iš darbo, todėl nusprendžiau neiti. Ar jūs... ar jūs 
susipykote? — švelniai nutraukė ją Džesė. Laura žvelgė į moterį apimta siaubo. 
Žinoma. Ji pamiršo — jie visi vienas kitą pažįsta. Viena didelė, laiminga šeima. 
Tikriausiai šią minutę visi apie ją kalba. — Eimę į virtuvę. Gal norėtum puode- 
lio arbatos? — paklausė Džesė. 

Laura suprato, kad viskas išties labai keblu; kad ir kaip ten būtų, ji buvo 
Džesės darbdavė. Nors jos bičiuliavosi, Laurai buvo žinomas faktas, kad padir- 
bėjusi jų namuose Džesė susilaukė labai daug darbo pasiūlymų, ji, kaip ir Laurą, 
buvo skolinga Danieliui. 

Laura nusekė paskui moterį į; mažutę virtuvėlę ir susmuko ant kėdės. Ji 


nežinojo, ką pasakyti. 

— Pieno? — paklausė mergina kaisdama arbatinį. 

— Ačiū, ne, — gergždžiančiu balsu atsakė Laura. Jai džiūvo gerklė ir 
skaudėjo galvą. — Atleisk, — užsikirsdama kalbėjo ji. — Neturėjau čia ateiti... 
man nereikėjo tavęs prašyti... 

— Nesąmonė, — skubėjo jai atsakyti Džesė. — Viskas labai gerai. 
Nemanau, kad Londone turėtum daug pažįstamų, ką? 

Laura papurtė galvą; akyse vėl kaupėsi ašaros. 

— Klausyk, esu tikra, kad viskas praeis, kad ir dėl kažin ko susipykote. 
Danielis — labai mielas vaikinas. Tik leisk jam atvėsti. 

Laura užsimerkė. Tiesa. Danielis jai visada buvo geras. Tačiau dabar ji 
prisiminė, kaip jis atsisakė tų siaubingų savo draugų. Kokie buvo jų vardai?... 
Tagas? Dinas? Jis tiesiog išbraukė juos iš savo gyvenimo. Tada ji stebėjosi. 
Vieną dieną jis turi draugus, o kitą — jau nebeturi. Kiek ji žino, vyras daugiau 
niekada su jais nesikalbėjo. Niekada. Ji atsimerkė; skruostais viena po kitos 
ritosi ašaros. 

— Tu nežinai, — galiausiai sukūkčiojo Laura nebeįstengdama tramdyti 
baimės, — ką aš padariau. 


Vakarienės šurmulys jį pasiekė tarsi iš labai toli — taurių skimbčiojimas, 
tylus atkemšamo butelio pokštelėjimas, pilamo gėrimo kliuksėjimas. Jis dar su- 
prato, kad sėdi atsigręžęs į Džeinę, pasodintą jam iš kairės, kad atsakinėja į kitų 
klausimus apie Laurą — kur ji? Ar gerai jaučiasi? Prastai jaučiasi? Jis kantriai at- 
sakinėjo į klausimus, iš tikrųjų girdėdamas tik venomis plūstantį kraują, ausyse 
kalančius širdies dūžius — buką dundesį, beveik — tačiau ne visai — paskan- 
dinusį jo paties vaizdinį: rėkdamas jis vaikšto po miegamąjį; ant grindų išmėtyti 
ankstesnio jo žmonos gyvenimo įkalčiai. Kartkartėmis jį nupurtydavo drebulys, 
imdavo virpėti rankos. 

Jis anksti išėjo iš Džeinės namų, bet, užuot taksi grįžęs į Raktažolių kalvą, 
liepė vairuotojui vežti į Čelsį, į tėvų butą. Įėjęs vidun prisipylė didelį stiklą viskio, 
pakėlė telefono ragelį ir surinko privačios tėvo linijos numerį. Kitame laido gale 
išgirdo ramų, lėtą Giunterio balsą ir stvėrėsi jo tarsi gelbėjimosi rato. 

— Tėti, — pratarė jis staiga užlūžusiu balsu, — sakyk, ką man daryti. 


/6 


Melani atsargiai pažvelgė į Marką. 
— Vykti į Ganą? — pakartojo ji suraukdama antakius. — Nori pasakyti... 
ten, kur užaugai? Į Afriką? 

— Taip. Ten gyventume ketverius metus. 

— Ketverius metus? K... kada išvyktume? 

— Kai grįžčiau iš Sudano, maždaug po dviejų mėnesių. Klausyk, Melani, 
juk kaip tik to ir nori, tiesa? Tu negali pakęsti nuolatinių mano kelionių, nori, 
kad būtume vienoje vietoje, kad būtume kartu. Taip, sutinku, tai ne Niujorkas, 
Berlynas ar koks kitas miestas, tačiau ten nėra labai daug pabėgėlių stovyklų. 
Deja, manau, tai geriausia, ko galime tikėtis. Ir ten mano šeima. Tu nebūsi 
viena. 

Melani nurijo susikaupusias seiles. 

— Bet ir tu ten būsi, taip? — baikščiai paklausė ji. Jai buvo baisu vien pa- 
galvojus apie tai, kad bus palikta Ganoje viena su jo šeima. Jis niekada nekalbėjo 
apie savo šeimą; Melani nenutuokė, kokia ji. 

— Aišku, būsiu. Ten dirbsiu regiono vadovu. Teks keisti darbo pobūdį, 
anksčiau niekada nesu to daręs, bet, žinai, Mela, jeigu kaip tik to nori, tegu taip 
ir būna. 

Ji vėl nurijo. Po tariamo persileidimo Markas pasikeitė. Nors konkrečiai 
ji negalėjo pasakyti. Žvelgiant iš šalies jis buvo toks kaip visada, bet vis dėlto 
kažin kas... gal tas jo žvilgsnis, kurį ji kartkartėmis pastebėdavo, tarsi jis ja ne- 
tikėtų, gal suirzęs tonas į ją kreipiantis... Ji pastebėjo, kad ir Markas moka sau- 
goti paslaptis. Tai ją labai neramino. Kai ji jam pasakė, kad persileido, Markas 
atskrido net iš Ugandos ar dar iš kažkur, bet net ir tada, kaip atrodė Melani, 
negalėjo tuo patikėti. Jis nieko nepasakė, — nė žodelio, — tik klausėsi jos 
atsiprašinėjimų dėl gydytojų išvadų, išsiųstų ne tuo adresu; taip, jei jis norėtų 
pasižiūrėti, ji gautų kopiją... Tačiau Markas tik papurtė galvą ir nepratarė nė 
žodžio. Ir vėliau tylėjo, bet tą popietę išėjo nepasakęs kur. Melani mėgino iš- 
gauti, kur jis lankėsi. Tačiau jis tįk kartojo: „Buvau išėjęs.“ Tai varė ją iš proto. 
Tačiau jis buvo tiek užsispyręs, kiek ji atkakli; galiausiai laimėjo Markas. Jis 
buvo už ją gudresnis. 

— Na... tai ar mes vyksim? — paklausė vyras stodamasis nuo sofos. 
Kišenėje jis ieškojo cigaretės. Melani pažvelgė į jį. Gražu, kad jis sako „mes“, 
nors iš tikrųjų tai jos apsisprendimas. Ji vėl nurijo, paskui linktelėjo. — Gerai, — 
pratarė jis lėtai. — Nebus taip blogai, kaip manai. 

— Markai? — staiga paklausė Melani pakeldama į jį akis. — Ar tu... — ji 
giliai įkvėpė, — ar tu vis dar pyksti ant manęs? 

Vyras pažvelgė į ją iš proto varančiu nieko nesakančiu žvilgsniu; Melani 
nutirpo iš baimės. 

— Kodėl turėčiau ant tavęs pykti? — ramiai paklausė jis. 

— Nežinau, tiesiog šiomis dienomis atrodai... kažkoks tarsi nutolęs, ir 
tiek. 

— Ne, aš nenutolęs. 

Markas pasiėmė paltą. 

— Trumpam išbėgsiu nusipirkti laikraščių, — pasakė gesindamas cigare- 
tę. — Gal ko nors norėtum? 

Melani abejingai papurtė galvą. Vos užsimezgus jų santykiams, dar prieš 
„persileidimą“, jis būtų ją apkabinęs, ką nors pasakęs, nors trumpai tarstelėjęs 
keletą padrąsinamų žodelių, ne vien tik: „Ne, aš nenutolęs.“ Melani klausėsi ko- 
ridoriumi tolstančių žingsnių, išgirdo, kaip tyliai užsivėrė laukujos durys. Gana. 
Ne tokią jų ateitį ji įsivaizdavo. Įsivaizdavo kai ką daugiau... na, kažką panašiau 
į Londoną. Arba į Paryžių. Gal net į Niujorką. Bet Gana? Ar tai miesto pa- 


vadinimas? 


Ne. Miesto pavadinimas Akra. Po savaitės ji jau turėjo ganėtinai daug rei- 
kiamos informacijos, ir ta informacija jai nė trupučio nepatiko. Karšta, drėgna, 
beviltiška. Pasak jauno vyruko, atsiliepusio telefonu Vidaus reikalų ministerijo- 
je, šie žodžiai puikiai tinka visai šaliai. Valdomas jauno, charizmatiško buvusio 
kariuomenės karininko, iš beveik turtingiausios Afrikos šalies šis kraštas tapo 
skurdžiausiu. Melani širdis nusmuko į kulnus. Nuo septintos valandos vaka- 
ro mieste prasideda komendanto valanda, linksmai pasakojo vyrukas; ten yra 
keli tarptautiniai viešbučiai, britų karininkų klubas ir... daugiau beveik nieko. 
Prikandusi lūpą Melani padėjo ragelį. Ką, po šimts pypkių, ji ten veiks? Markas 
krovėsi daiktus rengdamasis išvykti į Burundį. Jo nebus mėnesį, ir per tą laiką, 
pasakė jis, ji turėtų suorganizuoti persikraustymą. Į Akrą jis išskris tiesiai iš 
Bužumbūros, tikriausiai per Hararę, ir su ja susitiks jau Akroje. Melani ap- 
stulbusi klausėsi jo kelionės planų. Ir ką gi tai reiškia, bejėgiškai klausinėjo ji 
Marko. 

— K3 turėčiau suorganizuoti? 

— Porai savaičių apsistosime pas mano tėvą, kol rasiu mums namus. 
Nesijaudink, ten tikrai civilizuota, — pridūrė jis pastebėjęs Melani veido iš- 
raišką. — Kad ir kaip ten būtų, geriau nei kuriame nors viešbutyje. 

— K... ką turėčiau pasiimti? 

— Geriau paimk viską; kiek galėdama daugiau. 

— Bet... pavyzdžiui, ką? 

— Melani, — pasakė jis kilstelėjęs pečius, — nežinau, ko tau reikia. 
Drabužių, batų, virtuvės reikmenų... visko. 

— Virtuvės reikmenų? — cyptelėjo Melani. — Kokių virtuvės reikmenų? 


46, 


322 


kvietė Melani su Stela arbatėlei į savo numerį C/aridges viešbutyje. Teta pateikė 
ilg4 „gyvybiškai svarbių dalykų“, kaip ji pati juos pavadino, sąrašą, taip pat ir 
praktinių patarimų, kaip rasti namą, ko ieškoti, kur eiti. Markas, žinoma, padės 
susirasti namus, „o kai tik susirasite, siūlau grįžti čia, nusipirkti viską, ko reikia, 
ir nugabenti laivu. Užtruks porą mėnesių, bet turėsite tai, ko reikia. Nurodysiu 
gerą laivybos agentą.“ 

— Afrika, — svajingai pratarė Stela. — Ar galite įsivaizduoti? — trijulė 
sėdėjo viešbučio kambaryje ir gėrė arbatą. 

— Vai vai, — įspėjamu balsu pratarė teta Leila. — Žinote, viskas bus ne 
taip, kaip jums atrodo. Galiu jus patikinti, kad Gana — ne Kenija. 

— Bet ji turės tarnų, ir visa kita, tiesa? — neramiai paklausė Stela. — Na, 
juk ta šalis vis dėlto britų? 

— Viskas priklauso nuo to, ką jūs turite galvoje sakydama „britų“, — paslap- 
tingai atsakė teta Leila. — Ar jie kalba angliškai? Taip, galima sakyti, kad taip. 

— Oo. 

— Nesijaudink, tau pavyks. Kas žino, gal ten jūs dar labiau suartėsite. Toji 
šalis tau padės geriau jį suprasti. Pamatysi, iš kur jis kilęs. 

Melani spoksojo į ją. Ką ji nori pasakyti? Juk jie ir taip kuo puikiausiai 
vienas kitą supranta, tiesa? 

— Ten yra ligoninių ir kitokių įstaigų, taip? — paklausė Stela su nerimo 
gaidele. — Baseinų? 

— O, taip. Tų tai jau daugybė. Baseinas yra kiekviename sode. Gal ir ne- 
didelis, bet išties tinkamas. 

— Vaje, gerai. Tikrai skamba neblogai, ką, Mela? 

Melani įstengė tik linktelėti. Su kiekviena nauja žinia jos širdis darėsi vis 


sunkesnė. 


Tvankų rugpjūčio rytą po siaubingai ašaringo atsisveikinimo išvykstančių- 
jų salėje Melani išskrido iš Getviko oro uosto. Bilietą grįžti atgal pirko rugsėjo 
pradžiai. Mėnesio tikrai pakaks apsižvalgyti, susirasti namą ir įsikurti. Tada ji 
grįš į Londoną, nupirks viską, ko reikia, ir teta Leila jai padės suorganizuoti 
pergabenimą laivu. Viskas atrodė ganėtinai paprasta. Skrisdama Melani mau- 
kė vieną džino su toniku stiklinaitę po kitos, vildamasi, kad viskas nebus taip 
blogai, kaip ji baiminosi. Oro uoste jos lauks Markas. Nuo šios minties jai su- 
spurdėjo širdis. 

Paskui lėktuvas nusileido, ir Melani išėjo į tokią tirštą kaitrą, jog pamanė, 
kad numirs. 

Kaitra. Kaitra. Kaitra. Tarsi būgno dudenimas. Net neįmanoma galvoti 
apie ką nors kita. Melani gulėjo gaubiama tamsos, tvyrančios namelyje, kur ją 
apgyvendino Markas, iš paskutiniųjų stengdamasi kvėpuoti. Ji negali gyventi 
saunoje, gaudydama kvapą kalbėjo Melani Randai, neįtikėtino grožio Marko 
pamotei. Ji neišgyvens, ji negali išgyventi. Randa tik papurtė dailią galvytę ir 
nusišypsojo. 

— Priprasi, — pasakė ji žemu balsu, nuostabiu akcentu. — Visi pripra- 
tome. 

Kaip? Melani labai norėjo to paklausti, tačiau net ir žodžiams ištarti rei- 
kėjo pastangų. Jai vos pakako jėgų pakelti ranką ir paprašyti dar vienos stiklinės 
vandens. Ji žiūrėjo į Randą ir gražią paauglę Vajihą, netikrą Marko seserį. Kitos 
dvi merginos — tos gražiosios mergaitės, kurių nuotraukas ji matė Paryžiuje 
— jau buvo ištekėjusios ir seniai išvykusios iš šalies. Dar vienas keistas dalykas: 
prie pietų stalo jo žėvo namuose jie kalbėjo apie vienintelį dalyką — išvykimą iš 
šalies. Kodėl ji su Marku čia atvyko, jei visi taip skuba išvykti? Melani niekaip 
negalėjo to išsiaiškinti. 

Markas buvo pažadėjęs, kad padės jai susirasti namą, bet dabar buvo taip 
užsiėmęs naujuoju darbu ir naujos kontoros įrengimu, jog Melani jo beveik ne- 
matė. Akroje jie gyvena jau dvi savaites, tačiau ji galėjo ant vienos rankos pirštų 
suskaičiuoti, kiek kartų buvo likę dviese. Randa juos apgyvendino svečių kam- 
baryje, buvusiame šalia milžiniško kambario, kuriame ji gyveno su Marko tėvu. 
Tėvas buvo nekalbus stambus žmogus, iš veido net nejaukiai panašus į sūnų... 
tačiau tuo visas panašumas ir baigėsi. 

Buvo keista gyventi su jo šeima. Iki atvykdami į Akrą Melani ir Markas 
menkai pažino vienas kitą. Jis gyvendavo tolimose šalyse, kuriose Melani 
niekada nebuvo svečiavusis, tarp žmonių, kurių ji nepažinojo; jie retai kada 
susitikdavo, o ir tie susitikimai būdavo trumpi — jiems nebuvo laiko ilgiau 
bendrauti tarpusavyje ar su kitais. Dabar, gyvendama su kitais žmonėmis šiame 
dideliame, tyliame name, Melani staiga suvokė, kad jie mažai žino apie vienas 
kito gyvenimą. 

Jo bendravimas su šeimos nariais ją nuolat stebino. Niekas niekada ne- 
kalbėjo apie jo motiną. Kas ji? Ar ji mirusi? Markas paprasčiausiai nenorėjo 
apie tai kalbėti. Atrodė, kad tarp jo ir tėvo sudarytos nuolatinės netvarios 
paliaubos. Randa gyveno įsiterpusi tarp jų — uždėjusi raminantį delną vyrui 
ant rankos, atsukusi surauktą kaktą Markui; nieko nebuvo sakoma, bet kartu 
pasakoma viskas. Niekada neturėjusi galimybės interpretuoti tokių subtilybių, 
Melani buvo sutrikusi. Jie kalbėdavosi neaiškiu anglų, prancūzų ir arabų kalbų 

mišiniu, kartais visų šių kalbų žodžiai nuskambėdavo viename sakinyje. Melani 
žvalgydavosi tai į vieną, tai į kitą, iš jos veido niekada nedingdavo nuostaba. Be 
nuostabos ir sumaišties, dar buvo ir kaitra. Buvo per karšta net pagalvoti apie 
mylėjimąsi, nors vargu ar Markas būtų sutikęs mylėtis tėvo namuose. Melani 
prisiminė, kaip jis pirmą kartą jai parodė savo vaikystės kambarį koridoriaus 
gale, už penkių ar šešių durų nuo kambario, kuriame jie dabar miegodavo. 

— Koks didžiulis, — pasakė Melani apsidairiusi. Kambarys buvo beveik 
tuščias. Kampe, prie lango, stovėjo lova, mažas stalas, pora plakatų, nenukabin- 
tų iki šiol. Švaru, tvarkinga, paprasta, kaip ir jo bute Paryžiuje. — Ar ilgai čia 
gyvenai jau vėliau? 

— Daugiau nei metus. Čia atvykau, kai mirė močiutė. 

Melani pažvelgė į kiemą, ir ją beveik apakino baseino paviršiuje atsispin- 
dinti šviesa. Ji svarstė, kodėl nusiėmė saulės akinius — net būnant namuose 
šviesa atrodė per ryški. Melani priėjo prie Marko; jos lūpų kampučiuose žaidė 
šypsena. 

— Vadinasi... — murmėjo ji viena ranka apsikabindama jo liemenį, — čia 
buvo tavo kambarys. Ar tu... na, ar vesdavaisi čia merginas? Į šią nedidelę lo- 
velę? 

— Mela, liaukis, — sutrikęs nusijuokė Markas. 

— Ne, tu imk ir pasakyk, — šnabždėjo ji palenkdama jo galvą. Markas 
suėmė ją už rankos ir tvirtai spustelėjo delną. 

— Nereikia, — švelniai pasakė jis su ta pačia sunkiai įskaitoma akių iš- 
raiška, kurios Melani vis dar nesuprato. — Eikš. Einam, — Markas švelniai 
stumtelėjo ją pro duris. Tai buvo pirmas kartas, kai jis privertė Melani kvailai 
pasijusti. 


Markas stebėjo, kaip Melani lipa iš vandens, nugręžia storą plaukų virvę 
ir permeta ją per petį, o paskui grakščiai pasilenkia paimti rankšluosčio. Net 
ir būdama įpykusi, sutrikusi ir išsigandusi ji yra graži. Ar jis suklydo atsivež- 
damas ją į Akrą? Jie nebegalėjo gyventi taip, kaip gyveno anksčiau; net ir jis 
tai matė. Jis tenorėjo rasti kokį nors kompromisą, leidžiantį jiems abiem kartu 
gyventi. Markas giliai atsikvėpė ir atsirišo kaklaraištį. Buvo ketvirta valanda, 
dienos kaitra pagaliau pradėjo slūgti. Jis turėjo gerų naujienų. Jis rado namą. 
Pagaliau. Beveik keturis mėnesius pragyvenusi su jo tėvais, Melani pasijus kaip 
devintame danguje. Atvirai kalbant, Markas stebėjosi, kad ji taip ilgai ištvėrė. 
Jis žiūrėjo, kaip žmona apsivynioja juosmenį plonyčiu sarongu, įsispiria į plas- 
tikines šlepetes, kokias čia visi nešioja, ir traukia vidinio kiemelio link. Jo tėvo 
nebus namie iki kokių šešių; ir gerai. Pamačius ją pusnuogę, vaikštinėjančią po 

kiemą, jį tikriausiai ištiktų priepuolis. Taip, labai gerai, kad jis rado namą — ir 
ten yra baseinas. Markas abejojo, ar Melani sutiktų gyventi be baseino. 

— Sveika, — pasisveikino atidaręs stumdomąsias duris, kai šlepsėdama 
šlapiomis šlepetėmis betoniniu takeliu Melani priėjo arčiau. — Kaip paplau- 
kiojai? 

— Puikiai, — atsakė nuspausdama nuo plaukų paskutinius lašelius. 
Melani nutilo, jausdama, kad jis nori kažką pasakyti. — Anksti parėjai, — pra- 
tarė žvelgdama į Marką. 

— Mhm. Ar greitai galėtum persirengti? 

Žmona pažvelgė į jį nušvitusi tokio tyro ir skaidraus džiaugsmo šypsena, 
kad jam suspaudė širdį. Gyventi su Melani — tai tarsi gyventi su trimis ar ke- 
turiais skirtingais žmonėmis, kurie, atrodo, tokie nepanašūs. 

— Ar tu?.. — susijaudinusi paklausė ji. 

Markas linktelėjo. 

— Manau, taip. Vis dėlto norėčiau, kad pirmiausia jį pamatytum. 
Šeimininkai davė raktus. Eime, kol dar nesutemo. 

Melani nuspyrė šlapias šlepetes ir kaip džiūgaujantis vaikas basomis už- 
lėkė laiptais, atsispirdama į kas antrą pakopą, ant blizgančių grindų palikdama 
drėgnus pėdsakus. Markas šypsojosi. Jos džiaugsmas buvo užkrečiamas. Kaip 
tik ši jos savybė jam labiausiai patiko. Jis skųsdavosi, kad žmona viską per daug 
dramatizuoja, bet iš tikrųjų Melani jam labiausiai patikdavo tada, kai būdavo 
įsiaistrinusi ir susijaudinusi. Ši jos savybė pirmiausia jį ir patraukė. 


— Ar tau patinka? — po pusvalandžio paklausė Markas, kai jiedu stovėjo 
didelio kambario aukštomis lubomis tarpduryje; kambarys buvo sename kolo- 
nijiniame vienaukščiame name kariniame miestelyje, netoli jo tėvo namų. 

— Aš jį įsimylėjau! — tuščioje erdvėje nuaidėjo aukštas, skardus Melani 
balsas. — Kada galėsime įsikelti? Rytoj? 

— Luktelėk, — nusijuokė Markas čiupdamas ją už rankos. — Čia nieko 
nėra. Jokių baldų, oro kondicionieriaus, viską reikia išdažyti... čia nieko... 

— Man nerūpi! Miegosiu ant grindų, — kalbėjo jį apkabindama 
Melani. — Oi, Markai, gal galėtume persikraustyti rytoj? Surasiu čiužinį, viską, 
ko tik reikės... po velnių, aš net ir sienas nudažysiu! Prašau! — ji kone karščiavo 
iš susijaudinimo. 

— Ar tau blogai ten, kur gyvename? — paklausė jis nuoširdžiai jausda- 
masis kaltas. 

— Neee, — lėtai nutęsė ji, — bet ten.... ne namai. Nesijauti kaip namuose. 
Ir tu kitoks, kai ten būni. Aš... aš tik noriu, kad būtume vieni. 

Markas nustebo pamatęs, kaip suvirpėjo jos apatinė lūpa. 

— Nagi, — tarstelėjo prisitraukdamas žmoną arčiau. Iš ankstesnės pa- 
tirties žinojo, kaip greitai jos šypseną pakeičia ašaros. — Nereikia liūdėti. Jeigu 
nori, rytoj pasirašysiu nuomos sutartį, — jis pajuto, kaip Melani linktelėjo įbe- 
dusi jam į krūtinę galvą. — Mums reikės išvalyti visą namą; man atrodo, kad jau 
senokai čia niekas negyveno. Tai užtruks kelias savaites, Mela... čia — Gana. Tu 
jau žinai, kad čia niekas greitai nevyksta. Gal norėtum grįžti į Londoną ir ten 
palaukti, kol viskas bus sutvarkyta? 

— Aš tik noriu būti su tavimi, — sušnabždėjo ji jam į marškinius. — 
Nekenčiu, kai visą laiką būname atskirai. 

Markas atsiduso. 

— Na, jeigu neabejoji, kad ištversi, — lėtai pratarė jis glostydamas jai 
plaukus, — pažadu, kad ilgiau nei sakiau visa tai neužtruks. 

Melani linktelėjo ir staiga po jo marškiniais pakišo rankas, kad paliestų 
nuogą Marko kūną. Jos plaukai vis dar buvo drėgni nuo maudynių, lengvai 
dvelkė chloru ir pieneliu nuo saulės. Ji prasegė dvi pirmas jo marškinių sagas ir 
priglaudė prie krūtinės delnus. 

— Ei, — juokdamasis tarstelėjo Markas. — Ką darai? 

Melani prisiglaudusi kažką neaiškiai sumurmėjo, o jos pirštai jau darbavo- 
si prie diržo. Markas apsidairė — jie buvo visai vieni. Kol jie kalbėjosi, sutemo. 
Jis stebėjosi, kaip greitai viskas nutiko: vieną minutę jie žvelgia į sodą, o kitą jau 
mylisi stovėdami prie sienos. Jis jautė žmonos nagučius, vagojančius nugarą. Per 
kelias sekundes jis tarsi pradingo joje. 

— Melani, — sudejavo Markas. Ką jis begali padaryti? Ji — pats bepro- 


tiškai sunkiausias ir pavojingiausias jo sutiktas žmogus. 


// 


Po laidotuvių, tylios ir liūdnos ceremonijos, kurios metu Viva be paliovos 
verkė, o Amelina neįstengė išspausti nė ašarėlės, senas Jeino bičiulis ir agentas 
Bernis pasivedėjo Ameliną į šalį. 

— Brangioji, — švelniai pradėjo jis tiesdamas didelį rusvo popieriaus 
voką. — Suprantu, dabar nėra tinkamas metas... o gal tinkamo meto nė negali 
būti? Tačiau tai yra Jeino darbas, dirbtas iki... Pamaniau, gal norėsite pas saite 

Drebančiomis rankomis Amelina paėmė iš jo voką. 

— K... kas tai? — paklausė ji skausmo rakinama burna. 

— Romanas. Aišku, nebaigtas, tik juodraščiai, tačiau esmė jau yra. 
Pamaniau... na, gal jums padės. 

— Ačiū, — pasakė ji spausdama prie krūtinės voką. — Ar... ar užeisite į 
namus? Yra arbatos ir... 

— Ne, — papurtė galvą Bernis. — Jūs labai maloni. Jeigu neprieštarausite, 
aš jau važiuosiu. Jūs labai gražiai mane priėmėte, brangioji. Niekada nepamir- 
šiu. Jeigu dar kuo nors galėčiau būti naudingas... — jis suėmė Amelinos ranką. 
Jo akyse blizgėjo ašaros. Jis gyveno jų namuose beveik savaitę, padėjo jai ir Vivai 
pasirengti laidotuvėms, guodė jas kaip išmanydamas. 

— Ačiū, — sušnabždėjo Amelina stipriai spustelėdama Bernio ran- 
ką. — Už viską... 

Jis linktelėjo ir nuėjo. Pradėjo purkšti lietus; laidotuvių dalyviai skirstėsi 
nuo kapo ir traukė link savo automobilių. Maždaug po valandos viskas baigsis. 
Visi bus pamaitinti, visi bus apkabinti, jiems bus tyliai padėkota, užsivers lau- 
kujės durys, ir ji liks viena. Žinoma, Viva ir Suzana pasisiūlys pasilikti; pasilikti 
pasisiūlys ir Jeino sesuo Dela, kurią Amelina matė pirmą kartą — ironiška, tie- 
sa? Tačiau jai reikėjo pabūti vienai, visiškai vienai. Ji matė tolėliau stoviniuojan- 
čio Polo siluetą, kuris kartu su Kler atėjo pagerbti Jeino, bet negalėjo pažvelgti 
jam į akis. Dar ne dabar. Tą naktį, vos paskambinusi greitajai, Amelina išstūmė 
jį iš namų ir nuo tada neįstengė su juo pasikalbėti. O, ne, ji tikrai jo nekaltino; 
tiesą sakant — atvirkščiai. Ji nieko daugiau nekaltino, tik save. 

Prie jos priėjo Viva ir Suzana, abi pasiūlė savo parankę. Ji atsidavė ramina- 
mai jų globai, ir jos visos kartu nuėjo tuos kelis žingsnius iki Vivos automobilio; 


Amelina tebelaikė prie krūtinės prispaustą Bernio voką. 


Kai ji baigė skaityti Bernio atiduotus užrašus, buvo beveik antra valanda 
nakties. Tebelijo — tyliai ir monotoniškai barbeno į virtuvės langą, o ant pa- 
langės susikaupę vandens klaneliai atspindėjo virpančios šviesos pluoštelius. 
Amelina tvarkingai sudėjo krūvelę mašinraščio lapų ir priėjusi prie lango 
įsižiūrėjo į juodą tamsą. Jos galva ūžte ūžė. Ji neperprato kruopščiai sukom- 
ponuotos Jeino prozos; kad ir kaip puikiai Amelina kalbėjo ta kalba, skaityti 
angliškai jai tebebuvo tikra kankynė. Tačiau visa kita buvo aišku. Savo kūrinį 
Jeinas pavadino romanu. Jis aprašė jų gyvenimo istoriją — jos ir savo gyveni- 
mą; šioje istorijoje buvo atsakymai į klausimus, kurių užduoti jai nė nebuvo 
šovę į galvą. 

Amelina nusisuko nuo lango ir išjungė šviesą. Užlipo laiptais į nedidelį 
kambarėlį, kurį Jeinas vadino savo kabinetu, atidarė stalčių, kuriame jis laikė 
dokumentus, ir ėmė jame raustis. Rado norimą segtuvą. Šviesiai geltoną, ne- 
didelį. Gražia, tvarkinga Jeino rašysena ant viršelio buvo užrašyta Amne/ina. Ji 
giliai įkvėpė ir atvertė segtuvą. Prireikė kelių minučių, kol pervertė visus pus- 

lapius iki paskutinio; paskui ji stovėjo ir spoksojo į Jeino aptiktą informaciją, 
kuri, kaip jis rašė romane, suteiks jai taip reikalingos drąsos irtis pirmyn visą 


likusį gyvenimą. 


/6 


Laura spoksojo į informacinį lapelį, kurį jai padavė jaunas vyras, ir nurijo 
staiga gerklėje įstrigusį gumulą. Du tūkstančiai šimtas septyniasdešimt šeši svarai 
ir penkiasdešimt keturi pensai. Vyrukas mandagiai kostelėjo. Laura pakėlė akis. 

— Ar norėtumėte pinigų grynaisiais? — paklausė jis. — O gal čekį? 

— Čekį? — ji akimirksniu sutriko. 

— Ee, taip. Sąskaita... na, sąskaita uždaryta, ponia Berman. Gavus... gavus 
jūsų vyro nurodymus. Mums nurodyta... hmm, išmokėti tik tiek, kitos išmokos 
negalimos. 

— Išmokos? 

— Ponia, jūs jau nebeturite sąskaitos mūsų banke. Kaip jums duoti pi- 
nigus? 

Laura vėl pažvelgė į lapelį. Du tūkstančiai šimtas septyniasdešimt šeši sva- 
rai ir penkiasdešimt keturi pensai. Staiga ji viską suprato. Apytiksliai trys tūks- 
tančiai dolerių; suma, kurią turėdama ji ištekėjo. Ji vėl nurijo įstrigusį gniužulą. 

— Prašyčiau grynaisiais, — sušnabždėjo ji. — Bus gerai grynaisiais. 

— Žinoma, ponia. Luktelėkite minutėlę. Penkiasdešimties svarų bankno- 
tais? Gal dvidešimties? 

— Nesvarbu, — pavargusiu balsu pratarė Laura. — Bet kokiais. 

Po kelių minučių ji išėjo iš banko liepsnojančiais skruostais. Vieną po 
kitos privalėjo atiduoti kreditines korteles, čekių knygelę ir garantines čekių 
korteles, o paskui turėjo žiūrėti, kaip veidmainis pataikūnas banko valdytojas 
tiesiai jai prieš nosį gražiai pjausto jas perpus. Ji dar niekada gyvenime nesi- 
jautė taip pažeminta. Kampe sėdinti jauna praktikantė kasininkė pakėlė akis, 
pamatė Lauros žvilgsnį ir greitai nusigręžė, bet ji spėjo pastebėti piktdžiugišką 
merginos išraišką. Turžinga kalė. O dabar... tik pažvelkit. Tikriausiai jau pasklido 
kalbos. Laura apsisuko ir netarusi nė žodelio išėjo. 

Prie kampo įlipo į autobusą ir laipteliais pakilo į antrą aukštą. Autobusas 
dardėjo Londono Sičiu, pro gražius senovinius pastatus, kuriuos ji jau buvo 
pamilusi. Laura pažvelgė į patamsėjusį baltą Šventojo Pauliaus kupolą, įsukus 
į Laivyno gatvę dirstelėjo į upę. Ji priglaudė prie stiklo galvą — jau praėjo 
daugiau nei savaitė nuo tada, kai Danielis užsirakino ir jos neįsileido, ir per 
visą šį laiką — nė žodelio. Nė vieno žodelio. Ji skambino ir siuntė namo ži- 

nutes, skambino jam į kontorą, begales kartų kalbėjosi su Sofija, prašydama 
jam perduoti žinutes, kol praėjus; penktadienį iš sekretorės balso tapo aišku, 
kad skambinti nebėra jokios prasmės. Laurai ėmė degti skruostai prisiminus, 
kaip mėgino patekti į jo kontorą. Žinoma, kai tik jis ją pamatytų... Tačiau prie 
pirmojo stalo sėdėjo du apsaugininkai — Adas ir Ayo iš Nigerijos; Laurai jie 
patiko, ir jiems ji patiko, tačiau vyrukai turėjo vykdyti įsakymus. Ne, jie tikrai 
labai atsiprašo, ponia Berman. Ne, jos tikrai negalima įleisti. Jiems labai gaila. Ji 
sukaupė visą likusį orumą ir išėjo šlapiais nuo ašarų skruostais. Kai jai nepavyko 
paimti pinigų iš bankomato, pasiskolino iš Džesės šimtą svarų; pagaliau šian- 
dieninis epizodas banke viską labai aiškiai parodė; neįmanoma suprasti kitaip. 
Tikriausiai blogiau būti negali, tiesa? 

Laura įkišo į spyną raktą ir atidarė duris. Bute buvo tylu. Džesė tikriausiai 
dar darbe. Ji tyliai uždarė duris ir giliai įkvėpė. Du tūkstančiai šimtas septynias- 
dešimt šeši svarai ir penkiasdešimt keturi pensai. Ne, iš tikrųjų tik du tūkstan- 
čiai septyniasdešimt šeši svarai ir penkiasdešimt keturi pensai; šimtą svarų ji 
skolinga Džesei. Ką dabar turėtų daryti? Visą rytą vidurius spaudęs šaltas bai- 
mės kamuolys dabar ėmė spausti dar labiau. Kur jai eiti? Jau rengėsi stumtelėti 
virtuvės duris, kai išgirdo draugės balsą. Ji kalbėjosi telefonu. 

— Nežinau, ką man daryti, — Laura girdėjo tyliai kalbančią Džesę. — Juk 
negaliu taip imti ir ją išmesti. Nežinau, koks velnias tarp jų nutiko, bet Danielis 
Džefui šįryt labai aiškiai viską išdėstė. Jeigu aš leisiu jai čia pasilikti, galime pa- 
miršti apie ICF pastatą. Dieve, tiesiog nežinau, ką daryti. Ji man tikrai patinka, 
pats žinai, kad patinka... bet... 

Jos balsas nutilo. Laura stovėjo kaip įbesta. Visas jos kūnas degte degė; ji 
tirtėjo nuo galvos iki kojų pirštų galiukų. Vėl išgirdo draugės balsą, bet nebe- 
įstengė toliau klausytis. Apsigręžė ir kiek įmanydama tyliau nuėjo prie durų. 
Laura pravėrė ir vėl jas tyliai uždarė sau už nugaros, o paskui patraukė gatve. 


Ihe Crown BtSB; dvi žvaigždutės. Penkios minutės nuo Kemdeno. Yra 
laisvų vietų. Laura stumtelėjo stiklines duris ir paspaudė skambuų. Taip, 
vienviečio kambario? Jai pasisekė, dar yra vienas neužimtas. Laiptais į viršų ją 
palydėjo nedidelio ūgio liesa moteris, apsisiautusi ryškiai rožiniu ir auksiniu 
sariu. 

— Tualetas laiptų aikštelėje, mieloji. Vonia — taip pat. Dusvaraiužkarš- 
tąvandenį, — greitakalbe išpylė ji. Laura padavė keturiasdešimt du svarus. 

— Kur vonios kambarys? — paklausė vildamasi, kad balsas nesudrebės. 

— Apačioje. Dešinėjevalgomasisokairėjetelefonas. — Moteris apsigręžė ke- 
tindama išeiti. — Pusryčiaipusgaštuntos. 

— Dėkoju, — sušnabždėjo Laura ir užtrenkė duris. 

Kambarys buvo mažytis, ne didesnis už jų namų sandėliuką. Staiga Laura 
stabtelėjo. Namų? Ką tai reiškia? Ar iš tiesų gražus tryliktuoju numeriu pažy- 
mėtas namas Šventojo Morkaus gatvėje yra jos namai? Ji tarėsi galinti paliesti ją 
apėmusią paniką pagalvojus apie tai, kad daugiau niekada tų namų nepamatys. 
Laura klestelėjo ant siauros lovos krašto ir sunkiai gaudydama kvapą pasirėmė 
rankomis galvą. Jai reikia tikėti, kad Danielis aprims, kad jis viską permąstys, 
kad priims ją atgal. O jeigu ne... na, kas tada? Kas tada bus? 


Po pusvalandžio nusipraususi ji nusileido laiptais ir išėjo į gatvę. Didžiosios 
Kemdeno gatvės kampe stabtelėjo prie kiosko ir nusipirko puokštelę narcizų ir 
atviruką. Pasilenkusi prie kiosko langelio brūkštelėjo Džesei kelis padėkos žo- 
delius ir patraukė Kentištauno gatve atiduoti atviruko. Ji nebegalėjo naudotis 
draugės gerumu; kad ir kaip buvo skaudu klausytis tą rytą nugirsto pokalbio, 
Laura jautėsi dėkinga jai už tai, kad kelias dienas turėjo kur gyventi. Nors te- 
beturėjo raktus, pirmiausia paskambino į duris. Laura išgirdo žingsnius; durys 
prasivėrė. Džesės skruostai buvo nuraudę. 

— Sveika... Laura, — mikčiojo ji. — Klausyk, man išties labai gaila dėl šio 
ryto... išgirdau, kaip uždarei duris, ir supratau, kad tu... 

— Nesijaudink, labai prašau, — taip pat sutrikusi atsakė Laura. — Man 
tikrai metas išeiti. Susiradau laikiną būstą, tik kol... — jai ėmė strigti žodžiai. — 
Štai tavo raktai, — pratarė tiesdama raktus, — mažytis padėkos atvirukas ir 
kelios gėlytės. Aš... aš Žinau, kad tau tikrai nebuvo labai lengva... 

— Oi, tau nereikia... 

— Ne, tikrai. Išties esu labai tau dėkinga. O čia šimtas svarų, kuriuos bu- 
vau pasiskolinusi. Man... pavyko gauti iš savo sąskaitos pinigų, taigi... Na, štai. 
Dar kartą ačiū. 

— Laura, — lėtai pratarė Džesė. — Klausyk, yra dar kai kas. Danielis pra- 
šė tau perduoti. Atleisk, man labai nepatinka maltis šioje košėje. Jis... jis prašė, 
gal galėtum... na, pasirašyti... 

— Kas? — staiga Lauros širdis apsivertė. — Ar jis?.. 

— Nesu tikra. Klausyk, luktelėk minutėlę, tuoj atnešiu. — Džesė paliko 
atviras duris ir nubėgo koridoriumi. Po minutėlės grįžo rankoje laikydama du 
vokus. — Jis... ee, prašė, kad šitą atplėštum ir pasirašytum, — aiškiai sutrikusi 
mikčiojo Džesė. Laura žvelgė į abu vokus. Vienas buvo elegantiškos kreminės 
spalvos su aukso raidėmis išraitytu firmos pavadinimu; tos firmos paslaugomis 
naudojosi Danielio tėvas. K/ainbofas, Slavinas, Sloteris. Kitas vokas buvo pap- 
rasto rudo popieriaus. Ji sunkiai nurijo. Pirmą kartą nuo praėjusio antradienio 

pajuto dar kažkokį jausmą, nepanašų į baimę. Pažiūrėjo į vokus ir elegantiškąjį 
grąžino Džesei. Draugė pažvelgė į Laurą sunerimusiu žvilgsniu. 

— Pasakyk Danieliui, — staiga iš pykčio sudrebėjusiu balsu prabilo 
Laura, — jei jis skuba manęs atsikratyti, turi būti drąsus ir tai padaryti pats. 

Ji apsigręžė ir greitai nuėjo. 


Vos atplėšusi voką iškart pamatė — dešimt dolerių. Žalias gurgždantis 
banknotas. Laura puikiai suprato, kas tai. Ji prisiminė, kaip Danielis pirmą 
kartą pasakė, kad ją myli. Tai nutiko po vakarienės Čikagoje, kai ji įžeidė jo 
draugę. Ji kuo puikiausiai prisiminė tuos žodžius. Dešimt baksy? Padori suma. 
Laura paleido iš rankų voką, ir šis nusklendė ant grindų. Ji žinojo. O, Dieve, ji 
žinojo. Ji žinojo, kokie tai dokumentai, kodėl jis taip primygtinai reikalavo, kad 
ji juos pasirašytų. Ji matė per televiziją, kaip tai daroma. Kai žmonės skiriasi, 
būtinai reikia pasirašyti. Ji negalėjo tuo patikėti. Ar tikrai jie vos prieš dešimt 
dienų sėdėjo prie virtuvės stalo kalbėdamiesi apie tai, kaip būtų gerai jai nu- 
pirkti studiją, kad ji turėtų kur dirbti? Laurai buvo per daug skaudu prisiminti. 
Jis jai rodė nuotraukas, kurias buvo atnešęs nekilnojamojo turto agentas. Ji, 
žinoma, protestavo — tikras absurdas, niekas jos kurse neturi savo studijos... 
Jai tereikia kambario, kuriame galėtų dirbti, kam taip išlaidauti. Danielis pa- 
bučiavo jai į pakaušį ir gūžtelėjo pečiais. Ir kas čia bloga? Jis juk žino, kad ji bus 
geriausia dizainerė tekstilės pasaulyje. Ir kas čia bloga, kad jis nori jai parūpinti 
visa, kas geriausia? Juk ji — jo Žmona, ar jis negali retkarčiais jai padaryti ką 
nors gera? 

Laura krito į lovą per daug išsekinta emocijų, kad galėtų verkti. Ar tai tas 
pats žmogus? Ar jis gali taip pasikeisti, taip staiga atšalti? Štai taip, per vieną 
naktį? O jos kursai? Viskas baigta. Nuo šios minties ji garsiai sudejavo. Kaip jai 
toliau gyventi turint kiek daugiau nei du tūkstančius svarų? Dėl Dievo, ką jai 
dabar daryti? 


Kažkas daužė į duris. Laura akimirksniu nubudo svaigstančia galva, o pas- 
kui pakišo ją po plona pagalve, manydama, kad tas, kas daužo, nueis. Minutėlė 
tylos, ir vėl beldimas. Ji pagulėjo ramiai kelias sekundes, pratindama akis prie 
vaiskios dienos šviesos, plūstančios pro mažytį užuolaidų plyšelį, paskui neno- 
riai nuleido ant grindų kojas. Buvo apsirengusi tais pačiais džinsais ir marški- 
nėliais, kuriuos dėvėjo beveik dvi savaites. Ji jau porą kartų skalbė marškinėlius 
ir juos džiovino pakabinusi prie kriauklės; apimta nevilties Kemdeno turguje 
nusipirko pigių medvilninių apatinių rinkinuką, bet iš viešbučio nebuvo išėjusi 

nuo... kada? Ji labai stengėsi prisiminti. Vėl pasigirdo beldimas, tik šį kartą jau 
garsesnis. 

— Ateinu, — gergždžiančiu balsu pratarė Laura šluostydamasi burną. 
Trūktelėjusi atidarė duris. Priešais stovėjo ir rūsčiai žvelgė viešbučio savi- 
ninkė. 

— Kasaugalvoji? Sumokėjaitikužvienąsavaitgodabarjaudvidienos? — kle- 
gėjo ji, o Laura tik mirkčiojo. — Arbasumokišiandienarbaišeini. 

— Ką? — staiga riktelėjo jai Laura. — Aš jūsų nesuprantu! 

— Sumokėjai tik už vieną savaitę, — kiek aprimo moteris. — Jeigu nori 
čia pasilikti ilgesniam laikui, turi sumokėti. 

— Gerai! Nusileisiu laiptais ir sumokėsiu už kitą savaitę, tinka? — dėb- 
telėjo į ją Laura. 

— Gerai, — moteris staiga nurimo. — Tik kitą kartą pasakyk, gerai? 

— Gerai, — nuleido balsą Laura. 

Moteris žvelgė į ją. 

— Nemačiau tavęs nuo penktadienio. Šiandien — pirmadienis. Net ne- 
žinau, ar gerai jautiesi, — susirūpinusi žvelgė į ją šeimininkė. 

— Man viskas gerai, — krenkštelėjo Laura. — Dėkoju. Aš... aš tuoj nu- 
lipsiu žemyn. 

— (Gerai, — moteris nenoriai apsigręžė ir nulipo laiptais. 

Drebančiomis rankomis Laura uždarė duris. Pirmadienis? Ji apsidairė. 
Kur jos laikrodis? Prislinko prie mažyčio tualetinio stalelio. Štai... Dirstelėjo 
į datą. Gegužės dvidešimt penktoji. Laura skubiai suskaičiavo... ir atsisėdo 
ant sujauktos lovos. Ar gali taip būti? Ji dvi dienas išbuvo šiame mažyčiame 
kambarėlyje? Laura prisiminė, kaip penktadienio vakarą išėjo pirkti maisto 
— nusipirko sumuštinį, apelsinų sulčių pakelį; ant stalelio tebebuvo pusė ne- 
suvalgyto sumuštinio. Ji paėmė apelsinų sulčių pakelį. Tuščias. Tikriausiai visą 
išgėrė. Ji pradėjo verkti. Iš pradžių tyliai, paskui — vis garsiau, pasikūkčiodama, 
visa drebėdama. Ji šiame kambarėlyje nuo penktadienio ir nieko neprisimena? 
Ji kraustosi iš proto. Kas būtų nutikę, jei ta moteris nebūtų atėjusi pasižiūrėti? 
Ar ji ir būtų taip gulėjusi šioje mažoje, siauroje lovoje, kol galiausiai... numirtų? 
Apstulbinta tokios minties atsisėdo. Vėl atsigulusi klausėsi pro šalį važiuojančių 
mašinų ūžesio, tame pačiame aukšte kažkur dardančio kambarinės vežimėlio 
girgždesio. Laura pagalvojo apie Ameliną — kaip rašė paskutiniame savo laiš- 
ke, ji irgi stumdo koridoriais vežimėlius, kaip ir ši kambarinė, stabtelėdama 
pabelsti į duris, už kurių miega, slepiasi, mylisi žmonės, už kurių tiesiog mėgi- 
nama kažkaip išgyventi. 

Už lango, gatvėje, pasigirdo automobilio signalas; moteris riktelėjo ant 
vaiko. Lauros mintys kažkur klajojo, kartkartėmis vėl grįždamos į tą pačią vietą. 

Ji gali slėptis, kaip dabar, arba atsikelti ir stumtis pirmyn. Kažkada anksčiau 
buvo pasiryžusi. Ir dabar gali pasiryžti. 


Laura pardavė sužadėtuvių žiedą ir Roleksą, kurį per paskutinį gimtadienį 
jai padovanojo Danielis. Vestuvinį žiedą pasiliko. Šordičo gatvėje, virš turkiškų 
saldumynų krautuvėlės, susirado vieno kambario butą, į kurį buvo galima pa- 
tekti suklypusiais laiptais; koridoriaus sienos buvo prisigėrusios šleikštaus me- 
daus kvapo. Vieninteliame kambarėlyje buvo dušas ir tualetas. 

— Deja, nėra kriauklės, — pasakė šeimininkas, — dantis valytis turėsite 
štai ten, prie viryklės. 

— Viskas gerai, — skubiai atsakė Laura. 

Butas buvo pigus. Nuompinigiai — už mėnesį į priekį, jokių rekomenda- 
cijų, kreditinių čekių, jokių dokumentų iš darbdavio; palyginti su Čikaga, viskas 
labai paprasta. Laura nusipirko čiužinį, patalus, kambario kampe įsitaisė ilgą 
kartį, ant jos susikabino kelis nusipirktus drabužius. Kambaryje buvo išklerusi 
viryklė, kokios dar niekada nebuvo mačiusi — nepajudinama, pagaminta iš ke- 
taus, su dviem degikliais ir mažyte orkaite. Viryklė veikė. Šiame kvartale buvo 
daugybė komiso parduotuvių, sendaikčių krautuvėlių. Jeigu tik Danielis žinotų, 
kiek mažai reikia, kad apstatytum kambarį ir išgyventum. Ji nusipirko kelis ri- 
tinėlius pigios afrikietiškos medžiagos, kuria taip žavėjosi Džeinė su Klarisa, ir 
pasisiuvo užuolaidas, saugančias nuo ryškios neoninės šviesos. Laura neišgalėjo 
nusipirkti dažų, todėl aptraukė sienas; Haknio gatvėje beveik už dyką įsigijo 
didžiulį lenktą toršerą. 


Ji greitai pastebėjo, kad Ist Endas visai kitoks nei likęs Londonas. Po kietu 
tvirtumu slėpėsi šiluma, ir tai ją labai stebino. Čia gyveno visas pasaulis — keis- 
tai kalbantys kokniai, kurių šnektos ji beveik visai nesuprato, plepūs Vakarų 
Indijos žmonės, pasipuošę veltomis kasytėmis, saldžiabalsiai meilikautojai iš 
Vakarų Afrikos, vairuojantys taksi automobilius, bet besidedantys advokatais. 
Dar toliau į rytus, perėjęs Prekybininkų gatvę, galėjai išvysti moterų, kokių 
Laura niekada nebuvo mačiusi — smulkutės, prisidengusios nuo galvos iki kojų 
pirštelių, kartkartėmis blykstelinčios rubino auskarėliu šnervėje ar skimbtelin- 
čios į ausis įvertais žiedeliais. Somaliečiai, pakistaniečiai, kurdai, arabai... Laura 
po truputį ėmė juos atskirti pagal akcentus ir drabužius. Gatvės gale kepyklėlę 
turėjusi italų šeima buvo vieninteliai Lauros sutikti europiečiai, be dailininkų, 
besidarbuojančių Hokstono aikštės prieigose, tačiau jie negyveno Ist Ende. 
Šiose vietose buvo galima lengvai pasislėpti nuo žmonių iš ankstesnio gyve- 

nimo; visiškai niekas neišdavė, kad džinsais ir paprastais marškinėliais vilkinti 
jauna moteris — tai toji pati Laura Sen Lazar, kažkada fotografuota išeinanti 
iš Teito galerijos, nuo galvos iki kojų apsirengusi Versači kūriniais, lengvai susi- 
kabinusi pirštų galiukais su savo vyru. Gatvės gale įsikūrusiai taksistų įmonėlei 
vadovaujantiems amerikiečiams ji buvo graži mergina, gyvenanti kitoje gatvės 
pusėje, kartais nusišypsanti išgirdusi jų komplimentus, bet visada greitai nu- 
einanti. Už kelių šimtų jardų buvusios komiso parduotuvės šeimininkui — ret- 
sykiais čia užbėganti mergina, tarp šlamšto visada pastebinti gerą daiktą. O 
jaunuoliui, Kolumbijos gatvėje turinčiam gėlių kioską, ji buvo mergina, keistai 
alkanomis akimis žvelgianti į saulėgrąžas. Kai vieną sekmadienio rytą jis jai 
padovanojo saulėgrąžą, — „taip, tikrai, ši gėlė jums; būkit gera, paimkit“, — jos 
veidas nušvito šypsena, kokios jis dar niekada nebuvo matęs. Kiekvieną kartą jai 
einant pro šalį jo širdis imdavo plakti dažniau. 

Laura gavo darbą ispaniško maisto bare, Kolumbijos gatvės gale, vos de- 
šimt minučių nuo savo namų. Viskas kaip anksčiau — grynieji vokelyje, penki 
vakarai per savaitę. Vėlai vakare grįžusi namo nusiplaudavo nuo plaukų dūmus 
ir palindusi po dušu išsivalydavo dantis. Vienintelis dalykas, ko jai trūko, apie 
kurį pagalvojus ją tarsi peilis perverdavo aštrus skausmas, buvo mažasis paketė- 
lis, paslėptas už krūvų puikių nėriniuotų apatinių, kurių jai tikrai netrūko. Būtų 
atidavusi bet ką, kad tik būtų galėjusi jį pamatyti; viso kito, ką buvo priversta 
palikti, galėjo ir nebūti. 

Amelinai prireikė šešių mėnesių sutvarkyti visus Jeino reikalus, uždaryti 
arbatinę ir viską susipakuoti. Ji pardavė namą žinodama, kad į Malverną dau- 
giau niekada negrįš. Tą rytą, kai buvo pasirašyti dokumentai, ji ir Viva sėdėjo 
virtuvėje, paskutinį kartą drauge gerdamos arbatą. Nei Viva, nei Suzana ne- 
turėjo ganėtinai jėgų ar noro perimti „Lulu“. Arbatinė — Amelinos mintis, 
Amelinos polėkis, padėjęs įgyvendinti planą ir sėkmingai dirbti. Dabar, kai ji 
rengiasi išvykti, atrodė nepadoru kavinukę išlaikyti. 

— Kada išskrendi? — vis klausinėjo Viva, tarsi nepajėgdama atsiminti 
tokios informacijos. 

— Rytoj rytą, vienuoliktą, — vos vos šyptelėjusi atsakė Amelina. Taip 
Viva mėgina pasakyti, kad jos pasiilgs. 

— Teisingai. Vis užmirštu. Tai ar viską susikrovei? 

— Taip. Beveik. Vis rengiuosi paklausti, gal nori duonkepės? 

— Mmm. Būtų miela. Bet vis tiek jau taip nebus, — staiga tarstelėjo Viva. — 
Negalėsiu iškepti su tokia traškia plutele, kaip iškepi tu. Suzana labai nusivils. 

— Ne, nenusivils, — švelniai atsakė Amelina ir uždėjo Vivai ant rankos 
delną. Kelias minutes jos sėdėjo tylėdamos. Viva buvo artimiausia jos draugė. 
Amelina prisiminė tą dieną, kai atvyko į Malverną. — Ar prisimeni savo veido 
išraišką? — šyptelėdama paklausė ji. 

— Kokią? Kada? 

— Tada, kai jis mane čia atsivežė. Ar prisimeni? Koks veidas! 

Viva sunkiai atsiduso. | 

— Dieve, ar prisimenu? Man gėda tai prisiminti. 

Amelina linktelėjo. 

— Na, dabar suprantu, kaip tau visa tai galėjo atrodyti, — kalbėjo ji gurkš- 
telėjusi arbatos. — Bet tada nesupratau nė žodelio, ką kalbėjo kiti. Gal taip ir 
geriau, — liūdnai pridūrė Amelina. 

Viva vėl atsiduso. 

— Tu mus taip nustebinai. 

Amelina pažvelgė į Vivą. 

— Aš? Gal norėjai pasakyti „Jeinas“? 

— Ne, puikiai buvo galima suprasti, kodėl jis taip padarė. Ne, tikrasis ne- 
tikėtumas buvai tu, — moters balsas užlūžo. — Niekada nemaniau, kad taip 
labai man patiksi. Man atrodo, kad nė vienas mūsų nemanė. 

— Oi, Viva, nereikia, — Amelina padėjo puodelį. — Per pastaruosius 
šešis mėnesius tiek priverkiau, kad užteks iki gyvenimo pabaigos. 

— O man nerūpi, — atsakė Viva ir juokdamasi, ir šniurkščiodama vienu 
metu. Ji rankove nusišluostė akis. — Dar šįryt sakiau Suzanai: net nežinau, ką 
be tavęs darysiu, Ama. Tu... tu man buvai kaip dukra, kurios niekada neturėjau. 
Man tavęs taip labai žrūAs. 

Amelina prasižiojo, bet pajuto, kad negalės kalbėti. Tai labiausiai jaudi- 
nantys žodžiai, kokius tik buvo girdėjusi. Ir juos pasakė ne kas kitas, bet Viva. 
Įžeidi, kieta kaip akmuo, stebuklinga Jeino pirmoji žmona. Išsiskirdama su Viva 


Amelina sielojosi galvodama apie daug ką... 


Ji pamojavo Vivai atsisveikindama ir jau rengėsi uždaryti duris, kai žvilgs- 
nis kliudė kažką, stovintį gatvėje tolėliau. Jos širdis nustojo plakusi. Tai Polas. 
Vaikinas luktelėjo, kol dingo Viva, ir patraukė sodo takeliu Amelinos link. 

— Nereikia, — tyliai šūktelėjo pamatęs, kad ji gali uždaryti duris. — 
Amelina, mums reikia pasikalbėti, — pasakė tiesdamas ranką, kad sulaikytų 
duris. — Negali taip imti ir mane atstumti. 

Amelina užsimerkė. Per visus tuos šešis mėnesius po Jeino mirties ji mė- 
gino išmesti Polą iš galvos. Ji jautėsi kalta — dėl jos mirė Jeinas. Ji net negalėjo 
prisiversti galvoti apie tos nakties įvykius... 

— Aš... aš negaliu, — pasakė griebdamasi už durų, tarsi mėgintų išsilai- 
kyti ant kojų. 

— Tu turi. Mes turime. Klausyk, Ama, net negaliu apsakyti, kaip man gaila 
dėl to... dėl to, kas nutiko. Tačiau tu nekalta. Ir aš nekaltas, niekas nėra kaltas. 
Juk pati sakei, kad jo širdis silpna. Jėzau, Ama, negali savęs kaltinti. Taip ne- 
galima. 

— Polai, — užsimerkdama tyliai pratarė Amelina. Ji negalėjo prisiversti 
žiūrėti jam į akis, kupinas švelnaus rūpesčio ir skausmo, kurį iškart pastebėjo. 
Net jo balso skambesys lengvai galėjo ją įveikti. — Atleisk, — po kelių minučių 
vėl atsimerkdama pratarė Amelina. Ji papurtė galvą. — Atsiprašau už viską, 
kas nutiko. Net negaliu apsakyti, kaip dėl visko gailiuosi. Patikėk, žinau, kad 
ne tu dėl to kaltas. Bet aš tiesiog negaliu taip gyventi... — jai buvo skaudu 
kalbėti, — ...žinodama, kad visa tai atsitiko todėl, kad... kad aš leidau tam nu- 
tikti, nors neturėjau leisti. Polai, aš buvau 7šfekėjusi. Neturėjau elgtis taip, kaip 
elgiausi. Jeinas mane išgelbėjo, tu net nenutuoki, ką jis dėl manęs padarė. Ir štai, 
pažvelk, kaip aš jam atsilyginau. — Amelina pakėlė ranką norėdama nusišluos- 
tyti ašaras. — Todėl ir prašau: būk geras, palik mane ramybėje. Tiesiog pamiršk 
mane. Pamiršk viską, kas tarp mūsų nutiko. Prašau. 

Sunku buvo ką nors išskaityti Polo veide. Jis stovėjo tarpduryje vis dar 
laikydamas duris, beveik liesdamas Amelinos ranką. Akimirką jie žiūrėjo vienas 
į kitą, o paskui vaikinas labai švelniai paėmė jos ranką į kitą, tarsi bijodamas, kad 
ši gali lūžti. Jis žiūrėjo į Ameliną ir labai labai lėtai papurtė galvą. 

— Ne, — tylutėliai, tarsi kalbėtų su savimi, pratarė jis. — Ama, aš nega- 
liu... ir nepamiršiu. 

— Bet rytoj aš išvykstu, Polai, — jausdama, kaip dega jos ranka ties ta 
vieta, kur jis palietė, verkė Amelina. — Aš jau turiu lėktuvo bilietus. 

— Tada ir aš skrisiu su tavimi. Tu manęs nesulaikysi. 


Paskutinis Amelinos regėtas vaizdas išskrendant iš Haičio buvo liepsno- 
se banguojantys laukai, o grįždama po septynerių metų ji pirmiausia pamatė 
plytinčius pajuodusius plikus kalnus. Ji su Polu skrido mažu užsakomojo reiso 
lėktuvėliu; besileidžiantis lėktuvėlis buvo blaškomas nuo jūros pučiančių vėjų; 
Amelina sėdėjo prispaudusi prie liuko veidą. Daug kas pasikeitė per tą laiką, 
kol jos nebuvo. Rūmuose, iš kurių pabėgo Diuvaljė, dabar šeimininkavo kari- 
nė chunta, o jai vadovavo kažkoks Sedras. Kai jie nusileido ir mėgino įveikti 
chaotiškai dirbančius oro uosto biurokratus, Amelina pastebėjo, kad visur pilna 
kareivių. Nors, kita vertus, niekas nepasikeitė. Jiems derantis dėl galimybių iš- 
trūkti iš oro uosto, Polas tvirtai laikė delne jos ranką. Pajudėjus taksi automo- 

biliui Amelinai pasirodė, kad ji nė nebuvo išvykusi. Praėjo septyneri metai, kai 
ji nebekalba gimtąja kalba; dabar toji kalba ją liete užliejo tarsi vanduo smėlį, 
maloniai glostė jos skambesys ir skonis. Taksi vairuotojas, vardu Protokolas, 
išsirinkęs juos iš visos atvykusiųjų minios, dardėdamas Didžiąja gatve, vedan- 
čia link greitkelio, kuriuo reikia važiuoti pietų kryptimi į Pesjonvilį, šūktelėjo 
Amelinai: 

— Majamis? Niujorkas? Ne? Iš kur? Mal-vernas. Kur jis yra? 

— Angleterre, — pati sau šypsodamasi pasakė Amelina. 

— Aa. Anglija. Gerai kalbate angliškai, 04. Myliu Ameriką, moi. 

— Taip, matau, — Amelina priglaudė galvą Polui prie peties, pajutusi, 
kaip nuo minties apie tai, kas jos laukia, ima traukti skrandį. 

Išvažiavę iš miesto jie ėmė kilti į kalnus. 7ė/e de "Eau, Morne Calvaire, Bois 
Moguette; Amelina tyliai skaitė užrašus; sulig kiekvienu užrašu jai vis smarkiau 
suspurdėdavo širdis. Reikia pasiekti Pesjonvilį, paskui sukti į kairę, į Pinchinat 
gatvę, privažiuoti prie Šventojo Petro aikštės, o paskui leistis La2a77e gatve, kol 
privažiuosi Rigaud gatvę. Amelina paplekšnojo Protokolui per petį — Ce//e /d. 
Štai čia. Posūkis į dešinę. Vairuotojas pasuko į kelkraštį ir išjungė variklį. 

— Tikriausiai jūs turtinga, ponia, — sumurmėjo jis atidarydamas 
Amelinai dureles. 

Ji nieko neatsakė. Nepalaukusi Polo atsistojo gatvės viduryje ir žiūrėjo į 
namą, kuris daugiau nei dvidešimt jos gyvenimo metų jai atstojo namus. Namas 
jau senesnis, nuo sienų beveik visai nusilupę dažai, langai uždaryti, užvertos 
nuos saulės saugančios langinės. Po septynerių metų, praleistų Vusteršyro drėg- 
mėje ir vėsoje, buvo sunku kęsti karštį. Amelina žengė žingsnį namo link. Ji 
nenutuokė, ar ponia čia tebegyvena, ar ji dar gyva. Per septynerius metus — nė 
vieno laiškelio, nė vienintelio skambučio telefonu, o dabar — tik tyla, gaubianti 
mieguistą fasadą. 

— Žiūrėk tu man, — beveik į ausį tarė Polas. — Būtų gerai padažyti, — jis 
spustelėjo Amelinai ranką. — Bet vis tiek gražus. 

— (Gal galėtumėte minutėlę palaukti? — atsigręžusi ji paklausė 
Protokolo. — Tik pažiūrėsiu, ar kas nors yra. 

— Žinoma. Pinigai jūsų, ponia, — gūžtelėjo pečiais Protokolas. Jam visaip 
buvo gerai. Jis niekur neskubėjo. Vairuotojas prisidegė cigaretę. 

Spausdama Polo ranką Amelina perėjo gatvę; jos širdis daužėsi taip, kad 
net ėmė svaigti galva. Ji pravėrė vartelius ir užlipo laipteliais. Čia gyvendama 
vaikščiodavo pro galinius vartelius. Centrinis įėjimas buvo skirtas svečiams ir 
Laurai su ponia. Ji su Kleona vaikščiodavo per tarnams skirtą įėjimą C/erveau 
gatvėje. Na, dabar ji jau ne tarnaitė. Turėdama už „Lulu“ ir parduotą Jeino 
namą gautus pinigus grįžo gerokai turtingesnė nei buvo išvykdama. Tačiau yra 

ir svarbesnių dalykų: iš Anglijos išvyko turėdama dokumentą, — jeigu tik jis 
pasirodys esąs tikras, — o jis daug vertingesnis už visus jos sąskaitoje esančius 
pinigus. Tai paskutinė ir pati geriausia jai skirta Jeino dovana. Gimimo liudiji- 
mas. Šis dokumentas vienu žingsniu ją priartino prie galimybės išsiaiškinti, kas 
ji yra iš tikrųjų. 

Amelina pakėlė ranką ir garsiai pabeldė į duris, jausdama, kaip vis stiprėja 
pasitikėjimas savimi. Prašau, tegu tik ji dar būna gyva... 

Vos tik prasivėrė durys, plūstelėjo vėsus namo kvapas ir užliejo visus pojū- 
čius, todėl Amelinai prireikė kelių sekundžių suvokti, kas stovi kitapus slenks- 
čio — skaudžiai sulinkusi nugara, susiraukšlėję gumbuoti pirštai, spaudžiantys 
rankeną... 

— Kleona! — aiktelėjus išsprūdo Amelinai. 

Senutė žvelgė į ją padūmavusiomis traiškanotomis akimis. Tada jos lūpos 
krustelėjo, ir Amelina pirmą kartą pamatė ją besišypsančią. 

— Am... Amelina? Ces/ žo:? Amelina? 

Po sekundėlės pajuto, kaip į pilvą bakstelėjo senutės galva. Kleona dabar 
buvo beveik perpus mažesnė. Amelina minutėlę dvejojo, — ji neprisiminė, ar 
kada nors gyvenime buvo palietusi Kleoną, — bet paskui apsivijo ją rankomis 
ir iš visų jėgų prie jos prisispaudė. 

Po penkių minučių jos nusišluostė ašaras; Kleona vedė ją ir Polą į viršų 
probėgšmais klausinėdama. Amelina supažindino tarnaitę su Polu kaip su savo 
vyrų; taip buvo lengviau. Tai pasakiusi pajuto veriantį kaltės skausmą, prisi- 
minė vargšo Jeino veidą, tačiau Polo prisilietimas reiškė, kad kaltę jie dalijasi 
abu. Amelina sekė paskui Kleoną ir stebėjosi, kaip mažai kas pasikeitė. Taip 
pat girgždantis ketvirtas laiptelis, susigarankščiavusi No/re Dame vaizduojanti 
akvarelė laiptų aikštelėje, ore vis dar tvyrantis kamparo ir kiek priblėsęs Kleonos 
kepinių kvapas... tarsi čia būtų sustojęs laikas. 

— Gal ji dar nenubudo, — sunkiai alsavo Kleona eidama prieky- 
ji = Žinai, pastarosiomis dienomis ji dažniausiai miega. Gydytojas sakė, 
kad dabar jau ilgai netruks... 

Ji nutilo lengvai belsdama į duris. Rankos su skaudžiai išklaipytais 
pirštais pagrabinėjo aplinkui ir galiausiai spųstelėjo durų rankeną. Amelina 
paprašė Polo minutėlę palaukti ir kartu su Kleona įėjo į kambarį. 

Kambarį gaubė šešėliai; buvo kelios minutės po vienuoliktos, rytas, saulė 
švietė beveik virš galvos. Langinės, kurias Amelina taip gerai prisiminė, pri- 
vertos, plonos nėrinių užuolaidos užtrauktos; dabar užuolaidos buvo dar labiau 
išskydusios nei tada, kai jai tekdavo jas labai atsargiai skalbti ir lyginti; jos ne- 
judėdamos kabojo tyliame kambaryje. Amelina ausyse juto širdies dūžius. 


— Ponia? — sušnabždėjo Kleona šlepsėdama link lovos. — Ponia? 

Po plona medvilnine antklode kažkas nežymiai krustelėjo. Amelina išpūtė 
akis pamačiusi mažytį, liauną kūnelį. 

— Kai kas atėjo jūsų aplankyti, ponia... neatspėsite... 

— Laura? — šį klausimą senutė sušnabždėjo tiesiai iš širdies. 

Amelinai pradėjo perštėti akys. Ją gulte užgulė pastarųjų septynerių metų 
tyla ir skausmas, ilgesys ir baimė — nežinomybės baimė. Ašarodama papurtė 
galvą. 

— Ne, ponia, ne Laura, — šnabždėjo ji. — Tai aš, Amelina. 

— Amelina? — kūnelis krustelėjo. Kleona pasistengė ją pasodinti. — 
Amelina? Prieik... arčiau. 

Amelina priėjo prie lovos. Kaip ir Kleona, ponia buvo sumenkusi lyg 
skiedrelė. Amelina atpažino tik aukštą, lygią kaktą ir kadaise buvusios įspū- 
dingai gražios moters skruostikaulius. Kleona jau buvo ją įspėjusi — greitai 
plintantis vėžys; tačiau ji nesitikėjo išvysti tokį mažytį, sunykus; kūną. Plaukai 
beveik nuslinkę — tie ilgi, tiesūs, sidabriškai balti plaukai, kuriais ponia taip 
didžiavosi; beveik nebebuvo ir jos akių — gražiųjų mėlynų akių, žvelgusių į 
savo protėvius, išskyrusių ją iš kitų devyniasdešimt penkių procentų Haičio 
gyventojų; dabar jos akis slėpė užkritusios odos klostės, karojusios tose vie- 
tose, kur kažkada buvo vokai. Net jos oda buvo patamsėjusi; Kleona sakė, 
kad odos pigmentas pasikeitė dėl vartojamų vaistų. Nieko nebeliko, viskas 
nubluko, sunyko. Tarsi tai, nuo ko ji visą gyvenimą gynėsi, galiausiai atslinko 
jos pasiimti. 

Amelina nurijo ašaras. Ir kaip galėtų iškloti ją pribloškusią tiesą šiai mirš- 
tančiai, išsekusiai senai moteriai? Kaip galėtų? Buvo aišku, kad šios moters, ku- 
rios Amelina taip siaubingai bijojo visą gyvenimą, dienos baigiasi. Koks dabar 
skirtumas? Kam rūpi praeitis? Laura iškeliavusi ir tikriausiai niekada nebegrįš. 
Niekas nepasikeis, jei trisdešimt metų ponios saugota paslaptis išaiškės. 

Staiga antklodė sujudėjo. Amelina nuleido akis. Senutės ranka neramiai 
siekė jos rankos. Amelina žvelgė į ją. Per visus dvidešimt ketverius metus, nu- 
gyventus šiame name, ji neprisiminė, kad ponia nors kartą būtų ją palietusi, 
nebent skeldama antausį... Drebantys pirštai ieškojo Amelinos delno. Ponia 
įsikibo jai į ranką ir prisitraukė arčiau, o paskui dar arčiau veido. Apstulbusi 
Kleona žiūrėjo, kaip Amelinos galva atsidūrė kone ant pagalvės. 

— Merci, ma elle *, — sušnabždėjo ERB taip, kad girdėtų tik Amelina. — 
Tu sugrįžai. Tu sugrįžai pas mane. 

Amelinos akys pasruvo ašaromis. Ji žinojo. Jos abi galiausiai išsiaiškino 
tiesą. 


— Oui, Maman, — trūkčiojančiu balsu sušnabždėjo Amelina. — Aš čia. 
* Ačiū, mano dukra — pranc. (vert. past.). 

Nepaisant džiaugsmo sulaukus konteinerio, vaikščioti nėščiai gyvenant 
ten, kur temperatūra niekada nenukrenta žemiau kaip 30 laipsnių, yra menkas 
juokas. Nors Melani buvo labai malonu žiūrėti, kaip prieš ją ant pievelės rikiuo- 
jami visi mieli daikteliai, pirkti Londone, ji vos įstengė sukaupti jėgų šypsniui. 
Ji buvo išsipūtusi kaip begemotukė, bent jau taip pasakė atvykusi Stela. Motina 
siuto ant Marko. Kaip jis galėjo jai taip padaryti? Ji turėtų būti namuose, 
Londone, kur viską būtų lengviau iškęsti. Ką jis sau mąsto? Dabar ji kiekvieną 
minutę gali sprogti. 

— Mama, — sudejavo Melani nuo sofos, kur gulėjo jau beveik dvi savai- 
tes. — Liaukis nervintis. Man viskas gerai. Po poros savaičių būsime namuose. 

Buvo nutarta, kad ji gimdys Londone, o Stela atvyks į Akrą palydėti ją 
namo. Motina gyveno Akroje vos savaitę, tačiau Melani jau dabar pasijuto 
trokštanti, kad ji niekada nebūtų atvykusi. 

— Tu kaip koks velnias. Tik pažiūrėk į save! Tu tik šešių mėnesių, o at- 
rodai taip, tarsi jau rytoj gimdytum. 

— Dėl Dievo, gal paprašytum Giftės atnešti vandens? 

— Žinoma, mieloji. Gifže! — iš visų plaučių subaubė Stela. 

Melani pervertė akis. 

— Ir aš galėjau taip suklykti, — kandžiai pasakė ji. Melani nevengė iro- 
nijos. Atbėgo Giftė. 

— Ponia? 

— Prašau atnešti vandens, — gergždžiančiu balsu pratarė Melani. 

— Spėriau, spėriau, — pusbalsiu pridūrė Stela. 

— Jėzau, mama, iš kur si/ai ištraukei? 

— Apie ką kalbi? 

— Spėriau, spėriau... 

— Oi, na, aš nė žodžio nesuprantu, ką ji kalba, bet ji velniškai lėta. Nuo 
virtuvės iki mūsų eina valandą. Kuo jie maitinasi? Slopinamaisiais? 

— Mama, nuo tavęs galima susirgti. Kodėl tau nepaprašius Festo nuvežti 
tave į paplūdimį? 

— O, ne, viena ten nevažiuosiu. Bet kas gali nutikti. 

O tu taip apsidžiaugtum, — po nosim sumurmėjo Melani. 

— Nebūk kvaila, nieko tau nenutiks. O gal nueitum į klubą? 

Britų klubas (daugiausia britų) Stelai tiko, ypač po to, kai vyriausiojo ko- 


misaro Žmona ją atpažino iš nuotraukos, išspausdintos sename 7a//er žurnale, 

jau kurį laiką besimėtančiame klubo patalpose. Stela buvo maloniai sujaudinta 
— jau seniai spaudoje nesimatė jos nuotraukų. Tiesą sakant, jau seniai bebuvo 
fotografuotas bet kuris iš Milerių. Be Melani vestuvių, kai visu pusvalandžiu 
pavėlavęs pasirodė girtas Maikas, termpdamas paskui save už dukrą jaunesnę 
merginą, jau šimtą metų išėjusi iš parduotuvės ar restorano Stela nebematė aki- 
nančių fotoaparato blyksčių. Jos supratimu, kelionė į Afriką — tai tarsi kelionė 
į Mėnulį. Tikrasis pasaulis, jos pasaulis, atrodė siaubingai nutolęs. 

— O, tada gerai, — stodamasi pasakė motina. — Mieloji, gal pakviestum 
man vairuotoją? Bijau, kad nesuprasiu, ką jis sako. 

— Tu tik eik rengtis, mama, gerai? — įspėjmu tonu pasakė Melani. 

Gerasis Dieve... Dar dvi savaitės viso šito... ar ji ištvers? Melani žinojo, 
kad negalima taip galvoti. Kai tik jos motina atvyko į oro uostą ir pamatė, 
kad viskas yra ne taip, kaip ji įsivaizdavo: visi patarnautojai turi būti apsivilkę 
gurgždančiomis baltomis uniformomis su raudonomis juostomis, lankstytis iki 
žemės ir jai žengiant mojuoti palmės šakelėmis, — ji nualpo. Kaitra. Aitrus 
tropikų kvapas. 

— Siaubinga, — daugybę kartų kartojo ji kelionės į jų namus metu, tvirtai 
prispaudusi prie nosies nosinaitę. — Tiesiog siaubinga. Per daug siaubinga, kad 
galėtum nusakyti žodžiais. 

Jos neatgaivino net pamatytas žavusis Markas. Melani sėdėjo šalia jo iš 
gėdos svylančiomis ausimis. Jis nieko nesakė. Šiomis dienomis Markas buvo 
labai malonus ir nieko nesakė. 

Tik įžengusi į namus Stela truputį atsigavo — jai padėjo tyliai burzgian- 
tis oro kondicionierius. Melani neišdrįso pasakyti, kad per daug prie jo nepri- 
prastų; kiekvieną dieną nutrūkdavo elektros tiekimas. Duktė džiaugėsi, kad 
jiems atvykus pakako sukauptų energijos atsargų. 

— Neblogai, — pareiškė Stela visiems susėdus vėsiame, erdviame kamba- 
ryje; tarnas atnešė jai atšaldyto džino su toniku. Tiesa, tarnas nevilkėjo baltos 
uniformos su raudona juosta, bet vis tiek linktelėjo galva ir nusišypsojo, paro- 
dydamas stulbinamai baltų dantų eilę, tokių Stela dar niekada nebuvo mačiusi. 
Moteris spoksojo į jį šiam einant iš kambario. — Neįtikėtina, — sumurmėjo 
nurydama didelį gurkšnį. 

— Ar tau patinka? — paklausė Melani pajutusi palengvėjimą, kad nors 
kažkas susilaukė Stelos pritarimo. 

Motina apsižvalgė po didelį, gražiai apstatytą kambarį. Melani išties šau- 
niai padirbėjo — didžiulės užtiesalais apklotos sofos, pintos kėdės iš Indijos, 
milžiniškos lakuotos skrynios iš Balio ir Kinijos, plonytės užuolaidos iš Liberty 
salono... Apsipirkinėti — tikras malonumas. Tačiau — ir tas „tačiau“ išties 
svarbus — niekas negalėjo paruošti Stelos tokiai kaitrai ir šių vietų nykumui. Ji 

tikėjosi išvysti rančą ar mažų mažiausiai seną kolonijinę sodybą su ilga, elegan- 
tiška alėja, palmėmis ir laukinių žvėrių maurojimu, suprantama, tolumoje. O čia 
— ji dirstelėjo į sodą ir pasipiktino pamačiusi virš gyvatvorės kyšantį kaimynų 
stogą — viskas šiek tiek primena vieną siaubingiausių Londono rajonų, gal į 
kok; Pekhemą, tik dar karščiau. Ir keliai siaubingi. 

— Labai miela, brangioji, — pratarė Stela tokiu balsu, kokį išgirdus iš- 
kart tapo aišku, kad toli gražu taip nėra. Ji pastebėjo, kaip Melani ir Markas 
susižvalgė; tada Markas atsistojo. Jam labai gaila, bet jis nebegali čia būti... jam 
reikia į kontorą. Su jomis jis susitiks per vakarienę. 

— Mama, — sušnypštė Melani vos jam išėjus iš kambario. 

— Na, atsiprašau, — suirzusi pratarė motina tuštindama taurę. — Na, 
tikrai. Aš taip ant jo pykstu. Ką jis sau galvojo tave čia atsigabendamas? Iš tiesų. 
Aš /aip pykstu. 


Ir taip, nuvargusi mąstė Melani, stebėdama, kaip Festas išveža jos motiną, 
viskas klostosi nuo pat jos atvykimo. Dar pratempti dvi savaites, o tada jos abi 
grįš į Londoną. Markas atskris visai prieš gimdymą. Melani palietė pilvą. 

— Berniukas ar mergaitė, ponia? — aną dieną paklausė jos Giftė, kai 
Melani stebėjo, kaip gaminama vakarienė, nors jai visai nereikėjo stebėti; 
Giftė buvo neabejotinai geresnė virėja nei Melani. Tiesa, ji ir nesistengė gerai 
gaminti. 

— Nežinau, — lėtai pratarė Melani. — Nepaklausiau. 

— O... tikiuosi, kad turėsite berniuką. Berniukas yra daug geriau. 
Berniukas atneša pinigus. 

Melani šyptelėjo. Jai nebuvo svarbu, ko susilauks. Vienintelis svarbus daly- 
kas — vaikelis bus jų. Jos ir Marko. Pagaliau atsiras patikimas įrodymas, kurio 
jai reikia, kurio ji laukė (o gal jai tik taip atrodė) visą gyvenimą. Vaikelis juos 
suriš taip, kaip ji seniai norėjo. Vaikelis — gyvenimui. 


Ir staiga atėjo metas išvykti. Joms buvo sųnku įtikinti Britanijos avialinijų 
personalą, kad ji nėščia tik šešis mėnesius. Ne, ji tikrai dabar nepagimdys. Tai 
vis dėl kaitros, ji visa ištinusi. Beveik visą kelią iki Londono Melani praverkė 
— ištisi trys mėnesiai be Marko; kaip, po velnių, ji ištvers? 


Tačiau ištvėrė. Turėjo ištverti. Ir beveik po trijų mėnesių pagimdė sveiką 
tamsiaplaukę mergytę. Ji nėra tokia jau mažutė, nuolat kartodavo Melani kiek- 

vienam, atėjusiam jos aplankyti. Tik pažvelkite, visi aštuoni svarai ir dvi uncijos! 
Markas ir vėl buvo įsimylėjęs. Melani išėjo iš privačios klinikos Velingtone ir 
grįžo namo su kūdikiu ir Marku. Vyras nekantravo grįžti į Akrą su vaikeliu; 
Stela siuto. Dukrai reikia pailsėti, atsigauti, sukaupti jėgų. Jau nekalbant apie 
Melani, kaip jis gali atimti iš jos vienintelę anūkę praėjus vos kelioms dienoms 
po jos atėjimo į šį pasaulį? Markas purtė galvą; ką jis galėjo padaryti? Jis pa- 
buvo su jomis dvi savaites ir vienas grįžo namo. Per daug išvarginta netikėtų 
vaikelio reikalavimų, kuriems, kaip suprato, dar nebuvo pasirengusi, Melani 
atlyžo ir patenkinta leido viskuo rūpintis Stelai. Pirmą savaitę ji manė, kad 
nualps nuo miego trūkumo. Buvo daug bruzdesio ir renkant mergaitei vardą, 
tačiau Markas liko nepalaužiamas: mergaitė gali turėti tiek angliškų vardų, kiek 
tik žmona ir jos motina panorės, tačiau ją reikia pavadinti jo močiutės vardu 
— Soraja. Apimta siaubo Stela pažvelgė į jį. Soraja? Taip, Soraja. Ir dar, kaip 
reikalauja Ganoje gyvuojanti tradicija, Akosua, sekmadienio garbei, nes mažylė 
gimė sekmadienį. Kalbant telefonu girdėjosi ir pykčiu purslojantis Stelos bal- 
sas. Tačiau Markas atsilaikė. Mergaitė buvo pakrikštyta Soraja Liusi Akosua 
Abadi. Akroje Marko šeima jau vadino ją Susu. Melani buvo per silpna, kad 
protestuotų. 

Kai Susu suėjo trys mėnesiai, Melani grįžo. Jie jau beveik šešis mėnesius 
gyveno atskirai; ji kiek drovėjosi prieš susitikdama su Marku oro uoste. Pirmas 
kelias dienas namuose, Giftei caksint liežuviu ir kiekvienai progai pasitaikius 
kalbinant apskritaveidį kavos spalvos kūdikėlį, viskas buvo kaip anksčiau. 
Melani norėjo, kad Markas jai iškart padovanotų dar vieną vaikelį. Vaiko gimi- 


mas vėl juos suartino. Dabar ją užliejęs jausmas buvo panašus į pilnatvę. 

Amelina spoksojo į nedidelę kortelę, kurią jai padavė Kleona. Jos buvo vir- 
tuvėje, o tarnaitė, galima sakyti, šokinėte šokinėjo iš jaudulio. Amelina perskaitė 
užrašą. Privatus seklys Solas Lopesas. Amerikietiškas telefono numeris. 

— Kas jis? — paklausė Amelina. 

— Jis buvo... ee...eee... na, kažkaip... — Kleona negalėjo ištarti žodžio. 
Ji ir skaityti nemokėjo. Ji pasakė, kad vieną gražią dieną vyras nukrito tarsi iš 
dangaus, kaip kad dabar Amelina. Maždaug prieš metus. 

— Bet kas jį atsiuntė? — sutrikusi paklausė Amelina. Ji parodė kortelę 
Polui. 

— Nežinau, jis nepasakė. Ponia buvo per silpna su juo susitikti, tad jis 
norėjo pasikalbėti su manimi, — didžiuodamasi pasakojo Kleona. — Jis visko 

klausinėjo apie Laurą, apie 6ėbė... Jis buvo malonus. Tikrai malonus. Tačiau ne- 
mokėjo kreolų kalbos. Turėjome pasikviesti iš miesto Ti Žano sūnų. 

— Jis klausinėjo apie Laurą? — paklausė Amelina tarp pirštų vartydama 
kortelę. 

— Taip, jis norėjo sužinoti, kokia ji buvo, kokia buvo Bela, kur ji išvyko, 
na... supranti. Jis daug apie ją žinojo. 

Amelina spoksojo į ją. Kas, po galais, galėtų atsiųsti į Haitį privatų seklį, 
kad šis viską išsiaiškintų apie Laurą? Ar kas nors — Amelina sunkiai galėjo 
prisiversti apie tai pagalvoti — jai atsitiko? Susijaudinusi nusigręžė karštligiškai 
dairydamasi telefono. Telefonas šiuose namuose neveikė beveik nuo tada, kai ji 
išvyko iš Haičio. 

Amelina čiupo rankinę ir virtuvėje palikusi nustebusius Kleoną ir Polą 
bėgte nubėgo į parduotuvę, buvusią už kelių kvartalų. Drebančiais pirštais su- 
rinko numerį ir laukė, jausdama, kaip ausyse kala širdies dūžiai. Dieve, prašau, 
padaryk taip, kad jai nieko nebūtų nutikę. Telefonui suskambus trečią ar ket- 
virtą kartą, atsiliepė kažkoks vyras. Kaip minėjo Kleona, jis buvo labai malonus, 
tačiau neketino atskleisti kokių nors smulkmenų apie savo kelionę į Haitį ar tos 
kelionės priežastis. Amelinos širdis nusmuko į kulnus. 

— Ar galėčiau... ar galėčiau paklausti... ji gyva? — moteris vos prisivertė 
ištarti šį Žodį. 

— O, taip, labai gyva, — sukikeno pajutęs Amelinos neviltį. Jai truputį 
palengvėjo. 

Amelina lėtai pėdino namo vis labiau pykdama. Dabar, kai grįžo į Lauros 
namus, kai vėl atsidūrė tarp Lauros vaikystės daiktų, didžiulis noras ją pamatyti 
ir ilgesys dar labiau sustiprėjo. Kas jai atsitiko? 


Ponia mirė po kelių savaičių, šeštadienio rytą. Amelina buvo sode ir žiūrė- 
jo, kaip Polas ravi saulėgrąžų lysves, kurias Ti Žanas seniai buvo apleidęs; tada 
ji ir išgirdo Kleonos balsą, nuskambėjusį visai taip pat, kaip kadaise, kai ji buvo 
dar maža mergaitė. 

— Amelina! O, Amelina! 

Amelina pasileido pievele kiek kojos neša, bet buvo per vėlu. Pokalbis, 
kurio ji taip vengė, jau niekada nebejvyks. 

Po pusvalandžio iš ponios kambario išėjęs gydytojas pasakė, kad ji mirė 
ramiai. Ir jis pavėlavo kelias minutes. Tačiau gydytojas pridūrė, kad stebisi, jog 
ji tiek ilgai ištvėrė. Kai pirmą kartą buvo diagnozuota liga, jis jai „davė“ kiek 
daugiau nei mėnesį. Keista, tiesa, kiek daug gali padaryti protas. Gaila, kad ne- 


atsirado jos anūkė — ji vardu Laura, tiesa? Lankydamas ponią pastaraisiais me- 

tais jis žinojo, kad ji norėjo ją pamatyti. Gal kartais Amelina žino, kur gyvena 
anūkė? Ašarotomis akimis Amelina papurtė galvą. Maždaug prieš metus iki jai 
grįžtant į Haitį, ilgesingai pasakojo jam moteris, čia buvo atvykęs žmogus, kuris 
apie ją klausinėjo, tačiau iš to nieko neišėjo. Ponios dukra Bela jau nebegyvena 
Čikagoje tuo adresu, kuriuo Amelina gavo kelis pirmuosius brangius laiškus. 
Nė viena Lauros klasės draugė nieko apie ją nežinojo. Regina de Manjeres 
(neištekėjusi, kaip jai pasakė triumfuojanti Kleona) vis dar iš aukšto žiūrėjo į 
Ameliną, nors ir stebėjosi matydama jos manieras, drabužius ir gražų, draugišką 
jauną vyruką, sėdintį virtuvėje ir skurdoka prancūzų kalba plepantį su Kleona. 

— Buvai Europoje? Esi ištekėjusi? Už anglo? Tikrai? Na na na... 

Jos pastabos Amelinos nejaudino. 

Siurprizų buvo ir daugiau. Praėjus maždaug savaitei po ponios mirties, 
prie jų namo privažiavo senasis ponios advokatas ir bičiulis M. Lavalua; seno- 
vinį amerikietišką juodą automobilį jis paliko kitoje gatvės pusėje. Amelinai 
grįžus jis lankėsi jų namuose kartą ar du; Amelina šiltai jį sutiko. Ji pakvietė 
advokatą į svetainę ir pasitempusi atsisėdo priešais; jie sėdėjo kambaryje, kurį 
anksčiau ji galėjo tik valyti. Advokatas demonstratyviai traukė iš seno juodos 
odos portfelio dokumentus ir dėliojo juos ant žalia gelumbe traukto stalelio, 
ant kurio ponia su viešniomis lošdavo bridžą. Amelina žiūrėjo į mašinraščiu 
išmargintus lapus svarstydama, kodėl jis panoro su ja susitikti. Ji svarstė, ką po- 
nia paliko Kleonai ir Ti Žanui. Atvykusi Amelina juos apdovanojo apvaliomis 
sumelėmis, tačiau puikiai suprato, jog nebeaišku, ar dabar, kai ponios nebėra, jie 
ir toliau galės pasilikti Pesjonvilyje. 

— Hm, — atsikrenkštė M. Lavalua. Jis sunėrė pirštus ir parėmė ran- 
komis smakrą. — Tavęs laukia netikėtumas, Amelina, — švelniai pratarė 
jis. — Prireikė šiek tiek laiko, kol sutvarkiau jos dokumentus, bet, — kalbėjo 
advokatas, paėmęs pluoštą lapų, juos sklaidydamas ir kosčiodamas, kad nuslėp- 
tų akivaizdų sumišimą, — yra kai kas, apie ką aš jau žinojau... na, ganėtinai ilgai, 
ir dabar turėčiau viską išdėstyti. Atrodo, — jis vėl kostelėjo, — kad tu... kad esi 
susijusi su ponia Sen Lazar. Ne, — skubiai pridūrė jis, — ne taip, kaip tau pačiai 
atrodo. Reikėtų pasakyti, — mikčiojo advokatas, — kad... tu... 

— Kad aš buvau jos dukra, pone M. Lavalua, — atsargiai įsiterpė 
Amelina. — Taip, aš žinojau. Jau anksčiau tai išsiaiškinau. 

— O, matai! — akivaizdžiai palengvėjusia širdimi šūktelėjo M. Lavalua. — 
O, gerai... taip. Suprantu, naujienos ganėtinai netikėtos. Taip, aš kalbėjausi su 
ponia Sen Lazar likus maždaug savaitei iki jos... per ankstyvos mirties, ir mes, 
ponia ir aš, nutarėme, kad ankstesnis jos testamentas turi būti pakeistas — ji 
norėjo, na, net nekyla abejonių, šiek tiek... jį pataisyti... Aš tikrai manau... 


— M. Lavalua, ką jūs sakote? — tyliai paklausė Amelina. 

— Aš sakau, kad ji, na, viską paliko tau. 

— Man? — pakartojo Amelina vis dar iki galo nesuprasdama. — Ką pa- 
liko man? 

— Namą, mieloji. Savo nuosavybę, viską. Ji viską paliko tau. 

Amelina spoksojo į jį. Kelias sekundes buvo tylu. Tolėliau ji girdėjo lėtą 
senelio laikrodžio tiksėjimą. Jie abu prabilo vienu metu: 

— O kodėl?.. 

— Ji stengėsi... — jis nutilo, mandagiai leisdamas kalbėti Amelinai. 

— O kodėl ji viską paliko man? — užsikirsdama paklausė Amelina. — 
Laura... Laura buvo jos dukraitė. Jai turėtų priklausyti namas, pinigai, viskas, 
ką ponia paliko. 

M. Lavalua atidžiai į ją pažvelgė. 

— Bet tu — jos dukra, juk taip? 

Amelina papurtė galvą. 

— Gal ir esu biologinė jos dukra. Bet iš tikrųjų — ne. Buvau tik au- 
gintinė. Mes niekada apie tai nekalbėjome, — minutėlę ji dvejojo. — Mano 
gimimo liudijimas... — mikčiojo ji. — ...mano tėvas paminėtas kaip nežino- 
mas... Aš vis galvojau... gal vis dėlto išdrįsiu paklausti... gal ji kada nors... jums 
prasitarė? 

— Deja, ne, — atsakė M. Lavalua stodamasis. Amelinai buvo sunku jį 
suprasti. — Tuo klausimu mes niekada nesikalbėdavome. Bet esmė yra ta, kad 
mano klientė visą savo užgyventą nuosavybę paliko tau, panele Sen Lazar. Ne 
savo dukraitei. O dabar, jei neprieštarausi, turiu spėti į gana svarbų susitikimą; 
tikrai turiu eiti. Tau, žinoma, reikės užpildyti kelis dokumentus, kuriuos arti- 
miausiu metu atsiųsiu. Esu įsitikinęs, kad tau bus nuobodu. 

Tebešnekėdamas jis leidosi Amelinos palydimas iki durų. Jai svaigo galva. 
Pirmą kartą į ją kreipėsi tikra pavarde. Amelina Sen Lazar. Didesniąją gyvenimo 
dalį ji nugyveno būdama tiesiog Amelina; išskyrus tuos septynerius metus, kai 
tapo Amelina Bleik, ji niekada nekreipė daug dėmesio į tai, kad nežino tikrosios 
savo pavardės. Ją ištiko didžiulis šokas sužinojus, kad visą laiką ji buvo Amelina 
Sen Lazar. Kas, beveik su baime mąstė ji, buvo jos tėvas? Šis klausimas nedavė 
jai ramybės nuo tada, kai Jeino segtuve rado gimimo liudijimą su Olesijos Sen 
Lazar vardu toje vietoje, kur turėjo būti nurodyta motina, ir įrašu „nežinomas“ 
ten, kur turėjo būti nurodytas tėvas. Kas jos tėvas? Akivaizdu, kad jis nėra Belos 
tėvas, legendinis Gustavas Sen Lazaras, apie kurį Amelina buvo daug girdėjusi, 
tačiau niekada nebuvo mačiusi. Ne, ji ne Gustavo dukra; ji per tamsi, kad būtų 
jo dukra. Ar gali būti — įkyriai lindo mintis, — kad ponia pasielgė taip, kaip 
pasielgė jos dukra? Ar ji galėjo susilaukti vaikelio nuo arklininko? Arba nuo so- 


dininko? Nuo kokio nors tamsiaodžio žmogaus? Ji sunkiai nurijo seiles. 

Išėjus M. Lavalua Amelina uždarė duris ir apstulbusi į jas atsirėmė. 
Kadaise buvęs toks paprastas jos gyvenimas pavirto į daugybę veidrodžių, kurių 
kiekvienas buvo labiau iškreiptas už ankstesnįjį. Dažnai kartotas anekdotas apie 
ją ir Laurą — jos abi panašios kaip seserys — dabar jau neatrodė toks juokingas. 
Jos yra giminaitės. Laura yra jos... dukterėčia. Amelina ir Bela — netikros sese- 
rys. Ji suraukė kaktą. Ji neįstengė galvoti apie Laurą kaip apie dukterėčią, kaip 
kad neįsivaizdavo Belos kaip netikros sesers. Ar kaip tik taip ir jautiesi būdama 
Sen Lazar? — prisimerkusi svarstė Amelina. Visada viskas yra ne taip, kaip at- 
rodo. Ar tokia ir yra priėmimo į šeimą, kuria ji kažkada taip žavėjosi, kaina? 

Neilgai trukus žinia apie netikėtą Amelinos paveldėjimą pasiekė Kleonos 
ir Ti Žano ausis; Amelinos manymu, apie tai sužinojo ir pusė kaimynystėje gy- 
venusių tarnų. Vis dėlto jai liko paslaptis, kaip toji informacija nutekėjo. Nors, 
kiek prisiminė Amelina, tarnai visada viską sugebėdavo išsiaiškinti. Kaip ir 
buvo galima numanyti, Kleona nė trupučio nenustebo, išgirdusi naujienas apie 
tai, kad ponia Sen Lazar viską užrašė Amelinai, ir sužinojusi, kad Amelina iš 
tikrųjų yra ponios dukra. Atrodo, ji ir taip viską žinojo. Demonstruodama retą 
taktą nesileido įveliama į kalbas apie Amelinos tėvą. Jeigu ji taip ilgai išgyveno 
to nežinodama, kandžiai kalbėjo Kleona, ir toliau gali ramiai sau gyventi. Ne ji 
turi pasakyti. 

Ir Kleona, ir Ti Žanas džiaugėsi galėdami nebedirbti — Kleona išvyko pas 
savo šeimą į Žakmelį, esantį už dviejų šimtų mylių į pietus, o Ti Žanas grįžo 
į savo namus šalies šiaurėje. Jie abu visą gyvenimą pradirbo poniai Sen Lazar; 
dabar ji jau baigė gyvenimą, o jie džiaugėsi galėdami pradėti gyventi sau. Jiems 
prireikė stulbinamai mažai laiko susipakuoti daiktelius, taip pat įvairiausius 
reikmenis bei baldus, kurie, Amelinos manymu, galėtų būti naudingi gyvenant 
kitur. 


Kleona išvyko kito sekmadienio rytą užsakytu taksi automobiliu, visus 
daiktus ir žalia gelumbe trauktą stalelį iš svetainės vargais negalais pririšusi prie 
automobilio stogo. Amelina ir Polas stovėjo mojuodami, kol automobilis dingo 
horizonte. Ti Žanas buvo išvykęs prieš dieną; ji su Polu liko dideliame name. 
Jie nuėjo į sodą. Juodosios dalbergijos medis prie Lauros kambario lango buvo 
apsipylęs žiedais; jiems priėjus sunkūs purpuriniai žiedai suvirpėjo. Amelinai 
vis dar sunkiai sekėsi viską suvokti. Dabar ji — turtinga moteris, turinti tvirtą 
pagrindą po kojomis; dabartinė jos padėtis nė iš tolo neprimena ankstesnio 
gyvenimo. Turėdama Jeino paliktus pinigus ir pelną, gautą už „Lulu“, galėjo 
daryti ką panorėjusi. Tačiau ko ji nori? Amelina ir Polas viešėjo Haityje jau 
beveik šešias savaites. Greitai Polas turės vėl vykti į Angliją. Tiesą sakant, jie 

dar nekalbėjo apie savo ateitį; gerbdamas Ameliną ir vadovaudamasis intuicija, 
kuri labai nustebino Ameliną pirmą kartą jį pamačius, Polas suprato, kad jai 
labiau už viską reikia laiko priprasti prie pasikeitusių aplinkybių. Juk nėra taip 
paprasta, šnabždėjo jis jai į ausį tą patį vakarą jiems gulint siauroje lovoje se- 
najame Lauros kambaryje, iš tarnaitės tapti namo savininke — to paties namo, 
kuriame ji dirbo, taip pat nėra paprasta per vieną naktį iš ištekėjusios moters 
pavirsti į našlę. Jai prireiks laiko, kol išsiaiškins savo jausmus ir nuspręs, ką da- 
ryti. O dabar jis šalia jos kaip visada. Amelina negalėjo nusakyti žodžiais savo 
dėkingumo. 

Pro prancūziškas duris, vedančias į vėsią, šešėliuotą verandą, Melani 
stebėjo Amą — merginą, nusamdytą prižiūrėti Susu; Ama pakėlė mergytę, 
kone išmetė į orą, o paskui vėl sugavo ir nuleido iki pat žemės. Melani girdėjo 
ekstazės pagautos Susu riksmą. Dukrytė niekada taip nekrykštauja, kai ją ne- 
šioja 77, niauriai mąstė Melani. Ji pastatė taurę ir priėjo prie lango. Vėlyvo ryto 
kaitroje turkio spalva švyti baseinas; vėjyje virpa bambukai; pievelė — nupjauta 
ir palaistyta; viskas taip, kaip turi būti. Tarnaitė užsiėmusi su jos vaiku, vyras 
užsiėmęs kontoroje. Viskuo pasirūpinta, jai nėra dėl ko nerimauti. Bet ir nėra 
ką veikti. Akroje jie jau beveik dveji metai, tačiau Melani dar ir dabar nėra su- 
galvojusi, ko nusitverti, lygiai kaip tą vakarą, kai čia atvyko. Prie kaitros ji pri- 
prato per pirmuosius kelis mėnesius; tada grįžo į Jungtinę Karalystę ir pagimdė 
Susu... Net sunku patikėti, kad nuo jos grįžimo čia prabėgo beveik metai. Susu 
— šeši mėnesiai; dar po šešių mėnesių jie džiaugsmingai švęs pirmąjį jos gim- 
tadienį... O kas tada? 

Ji plačiai nusižiovavo, ir jos akys apsiašarojo. Melani dirstelėjo į laikroduką, 
užsegtą ant liauno, įdegusio riešo. Vienuolikta ryto. Ką dabar veikti? Mankšta, 
greitas plaukiojimas baseine, pietūs pamėgtoje kavinukėje, o paskui — lėtai 
slenkančios popiečio valandos, kol iš darbo grįš Markas. Nors... ji suraukė 
kaktą. Ar ne šįvakar jis sakėsi grįšiąs vėliau? Lyg turėjo dalyvauti susirinkime 
vienoje iš ministerijų? Melani atsiduso. Turint galvoje tai, jog čia beveik nie- 
ko nevyksta, būtų galima pamanyti, kad visai paprasta viską prisiminti, bet ne, 
šiomis dienomis ji beveik nieko neprisimena, ką sako Markas. Kai jis vykdavo 
į tas prakeiktas keliones dievai žino kur, jis jai pasakodavo apie darbą, apie tai, 
ką matė, tačiau pastaruoju metu atrodo, kad jam jau lyg ir nebeįdomu... O gal 
atvirkščiai? Jeigu atvirai, — visai visai atvirai, — Melani turėjo pripažinti, kad 
jai būdavo šiek tiek nuobodu klausytis. Galiausiai juk iš tiesų velniškai sunku 

suvokti tuos nelemtus konfliktus, kylančius, atrodo, iš nieko — vieną minutę jis 
keliauja į; Ruandą, o kitą — jau į Burundį... o gal į Burkiną? Ji nesupaisė tų visų 
prakeiktų pavadinimų. Beje, jie nuolat tuos pavadinimus keičia. Vieną mėnesį 
tai Cofe d Ivore, kitą — jau Dramblio Kaulo Krantas; Kongo Demokratinė 
Respublika niekaip negali apsispręsti — Zairas? Kongas? Kongo Demokratinė 
Respublika? Prancūzų Kongas? Belgų Kongas? Oi, to jau per daug. 

Melani žiūrėjo, kaip sodą tvarkantis vaikinukas Džonsonas velka per 
pievelę sunkią rausvą žarną. Kokia keista spalva, pamanė sau Melani, kai šis 
mėgino sujungti žarną su purkštuvu, kurį ji atsigabeno iš Jungtinės Karalystės. 
Moteris stebėjo vaikinuką kelias minutes, tarsi netyčia įsižiūrėdama į nuogą jo 
nugarą ir judančius nugaros raumenis jam keliant žarną. Jis tikrai visai neblogai 
atrodo — tvirtas, raumeningas kūnas, tamsi aksominė oda, drąsi šypsena, atve- 
rianti nuostabiai baltus dantis, kuriais gali pasigirti dauguma Ganos gyventojų. 
Taip, jis ži4rai gražus. Ir visai ne berniukas. Melani, staiga sutrikusi nuo tokių 
minčių, greitai nusigręžė nuo lango. Nuo šalia stovėjusio stalo paėmė sidabrinį 
varpelį ir garsiai paskambino. Po kelių sekundžių ant plytelėmis išklotų grindų 
išgirdo tylius basų pėdų žingsnius. 

— Ponia? 

— Gifte, prašau dar džino su toniku. Ir daug ledo. 


Kaip jau buvo nutikę anksčiau su patėviu, viskas prasidėjo kaip kvailas 
žaidimas. Kai pirmą kartą su juo pasikalbėjo pamačiusi pro langą, pilve pajuto 
keistą plazdenimą; vos nuėjusi Melani suvokė, kad tokio plazdenimo nejautė 
jau kelis mėnesius. Faktas, kad jis akivaizdžiai vertino kiekvieną jos ištartą žo- 
delį, taip pat nepadėjo. Vaikinas tik stovėjo šypsodamasis tobulų dantų šypsena, 
nušvitusiu iš susižavėjimo veidu, kai suprato, kad Melani kreipiasi kaip tik į jį... 
Prakeikimas! Jau šimtą metų miežas — ką jau kalbėti apie Marką — neatrodė 
taip be galo patenkintas ją matydamas. Jai labai patiko jo švelniai ir tyliai taria- 
mas žodis „ponia“, kai ji prie jo prieidavo. Ji greitai rado daugybę priežasčių su 
juo pasikalbėti. Reikia išvalyti baseiną; reikia nugrėbstyti pievelę; reikia apkirpti 
gyvatvorę. 

Melani ėmė neįprastai domėtis sodu. Markas buvo patenkintas; jam 
buvo gera matyti žmoną veikiančią kažką kita, ne tik einančią į sporto salę 
ar pietauti su pulkeliu moteriškių, kurias ji vadino draugėmis; jis taip ir pa- 
sakė kartą grįžęs namo. Melani kaltės jausmą greitai pakeitė rūsčiai suraukti 
antakiai. Ji tiesiog negali suprasti, kodėl jam nepatinka jos draugės; o ką dar 
čia galima veikti? Žmona tvirtino, kad jos draugai — labai šaunūs žmonės. 
Markas gūžtelėjo pečiais. Kita vertus, su kuo dar ji galėtų draugauti? Kelios 

moterys, su kuriomis jis supažindino Melani, buvo arba per daug uždaros ir 
ramios, kad iš jų būtų galima ką nors išpešti, arba atvirkščiai — taip apsivertu- 
sios įvairiausiais darbais, jog sužinojusios, kad Melani nieko neveikia, imdavo 
iš aukšto į ją Žiūrėti ir greitai nuo jos nusigręždavo. Viena (reikia pripažinti, 
išties graži) išpuikusi gydytoja, su kuria žmoną supažindino Markas, buvo tiek 
įžūli, kad sumurmėjo: „Jūs labai skirtingi, tiesa?“ Paskui, išvydusi nieko nesa- 
kančias Melani akis, pridūrė: „Turėjau galvoje jus ir Marką. Keista pora.“ Taip 
pasakiusi nuėjo, palikusi įpykusią Melani be žado. Po šio susidūrimo ji labiau 
vertino švelnesnę ir ne tokią reiklią emigrantų draugiją. Baigiantis pirmiems 
metams Melani labai susidraugavo su Petra Tinagel, nekaltos išvaizdos blon- 
dine, pagalbą teikiančios danų agentūros vadovo žmona, ir Barbara — „Oi, 
vadink mane Barbe! — Donaldson, vienos daugelio kalnakasybos kompanijų 
vadovo žmona. Barbė buvo iš Niukaslo; šį faktą ji liguistai norėdavo nu- 
slėpti; moteris buvo miela ir gana sąmojinga, o žaisdama tenisą triuškinamai 
smūgiuodavo iš dešinės; paauglystėje ji buvo karšta Maiko Milerio gerbėja ir 
manė, jog jai be galo pasisekė, kad dabar bičiuliaujasi su jo dukra. Melani ji 
atrodė labai linksma ir miela. 

Ir Barbė, ir Petra labai didžiavosi draugyste su Melani — ji buvo ne tik 
graži ir, savaime suprantama, turtinga, bet ir sugebėjo sumedžioti tokį pri- 
bloškiamai gražų Marką Abadi, kurį dievino visos emigrantės moterys. Tik, 
gaila, šis dievinimas nebuvo abipusis. Nors jos ir stengdavosi, Markas Abadi 
likdavo abejingas ir nepagaunamas kaip visada. Kai jis su Melani pirmą kartą 
pasirodė tarp negausių išeivių (taip buvo sakoma), visi nėrėsi iš kailio kviesda- 
mi juos vakarieniauti, pietauti, į savaitgalio vakarėlius paplūdimyje, į kokteilių 
vakarėlius... bet kur. Iš pradžių Markas pasirodydavo tai viename, tai kitame 
pobūvyje, bet greitai liovėsi ten vaikščiojęs. Buvo akivaizdu, kad jam mieles- 
nė jo bendradarbių draugija, nors niekas aiškiai negalėjo pasakyti, kokie tai 
žmonės. Kita vertus, jo žmona atrodė daugiau žadanti — ji greitai tapo pa- 
grindine beužsimezgančio menininkų ratelio siela, todėl jai kelioms savaitėms 
išvykus į Europą jos visi iškart pasigesdavo. Kokteilių vakarėliams ar kukliems 
naujai atrastų menininkų parodų atidarymams Melani suteikdavo aukštuo- 
menės gyvenimo prieskonį. Tai, kad kartais nusipirkdavo kokį paveikslą ar 
didžiulę skulptūrą, kuri vėliau ištisus mėnesius uždengta stūksodavo garaže, 
tik pridėdavo renginiams dramatizmo ir žavesio. Kitaip nei daugumai moterų, 
kiekvieną kartą pravėrus piniginę jai nereikėdavo tartis su vyru ar draugu. Ji 
darydavo, ką norėdavo ir kada norėdavo. Buvo nuo kitų nepriklausoma žaidėja, 
todėl atrodė dar ypatingesnė. 

Žvelgdama į veidrodį Melani pasisuko šonu ir atidžiai tyrinėjo savo at- 
spindį. Viskas gerai; net ir po kūdikio maitinimo (krūtimi ji įstengė išmaitinti 
mėnesį; niekas jai nepasakė, kad Susu bus įsikibusi krūtį ištisas valandas!) 
krūtys vis dar stulbinamai pilnos. Plokščias pilvas, dailus užpakaliukas, ilgos ir 
grakščios šlaunys. Ji dar kartą nužvelgė save. Siauri berniukiški klubai, ties ke- 
liais ir kulkšnimis elegantiškai išplonėjančios kojos... mažai kas pasikeitė. Tiesą 
sakant, ji atrodo geriau nei kada nors anksčiau. Gelsvai žalsvas maudymosi kos- 
tiumėlis, kurį išsirinko pusvalandį pasvarsčiusi, derėjo prie tamsių jos plaukų ir 
lengvai įdegusios odos. Jai patiko, kaip kostiumėlio liemenėlė suspaudė krūtis, 
tarp kurių atsirado dailus tarpelis. Melani sukėlė ties viršugalviu plaukus, susegė 
juos segtuku ir užsidėjo saulės akinius. Metas atsipalaiduoti prie baseino. Buvo 
pusė devintos; ji galės gulėti maždaug iki dešimtos, o tada jau pasidarys per 
karšta, ir ji tikrai per daug nudegs. 

Susu ir Ama darbavosi virtuvėje; ji girdėjo dukrelės gugenimą tarnaitei 
kaip, po galais, Ama gali pravaikščioti visą dieną su nuolat štai taip įsikibusiu 
vaiku — ji pati vargu ar ištvertų dešimt minučių; žinoma, ji neturi tokių šlaunų, 
ant kurių galėtų įsitaisyti vaikutis. Markas tik juokėsi. Jis pasakė, kad čia visi 
taip nešioja vaikus. Arba taip, arba medžiagos skiaute pririštus ant nugaros. 
Melani pasibaisėjo. Pririštus medžiagos skiaute? Petra jai sakė, kad kaip tik dėl 
to pusės gatvėje lakstančių vaikų kojos yra kreivos — jie per ilgai buvo pririšti 
prie mamų nugarų. Kai Melani tai išdėstė, Markas tik pavartė akis. Ji greitai iš- 
gyvendino šį bjaurų įprotį — nenorėjo, kad jos dukra būtų kreivomis kojomis. 

Ant juosmens lengvai užsirišusi baltą sarongą Melani perėjo kambarį ir 
atidarė į verandą vedusias duris. Verandoje buvo maloniai vėsu. Ji prisiminė, 
kaip nenoriai Markas pasakė, kad anglai, be abejo, žinojo keletą svarbių daly- 
kėlių statydami namus tropikuose. Pavėsinga juosta aplink visą namą saugojo 
nuo tiesioginių saulės spindulių ir kartu sudarė vėsų „apsauginį“ ruožą tarp 
namo ir išdegančio sodo. Ji patraukė ką tik nupjauta pievele; šlepetės smigo į 
minkštą žemę. Tikriausiai Džonsonas šįryt laistė sodą; ant žolės stiebelių dar 
matėsi tviskantys vandens lašeliai. Oras buvo ramus, kiek drėgnokas. Melani 
nuspyrė šlepetes ir atsisėdo ant vieno šezlongų. Atsargiai apsidairė. Džonsono 
nebuvo. Ji atsigulė, įsitaisė taip, kad atrodytų kiek įmanoma gražiau, ir pla- 
čiakrašte šiaudine skrybėle prisidengė akis. Stela primygtinai reikalavo nepa- 
miršti vienos taisyklės — laikyk veidą šešėlyje, nuolat kartojo ji. Per skrybėlės 
pinučius Melani matė sodo gale augančias ryškiaspalves purpurines ir vyšnines 
bugenvilijas, kitoje baseino pusėje žaliuojančią palmę vėduoklės formos lapais, 
tamsiai žalią baltais žiedais apsipylusį jazmino krūmą, gožiantį visą medinės 
pavėsinės šoną. Tada pagaliau išgirdo žemą, jausmingą Džonsono švilpavimą, 

kuris sklido nuo takelio, vedančio iš vaikinų namelių, esančių už namo. Melani 
ištiesė vieną koją, kitą truputį sulenkė ties keliu ir užsimerkė. Ji girdėjo, kaip 
vaikinukas išsuka iš už kampo vis dar niūniuodamas. Jis ją pastebėjo ir sustojo. 
Ypatingos įtampos akimirka — jis stebėjo ją miegančią, blizgantį šviesų jos 
kūną ir dailius išlinkimus; pro blakstienų pūką Melani matė, kaip jis žvelgia 
į ją neslėpdamas susižavėjimo. Tada tyliai pasitraukė liovęsis švilpauti, kad jai 
netrukdytų. Melani žinojo, kad jam patiko tai, ką pamatė. Ji vėl pasijuto esanti 
šešiolikos, vėl išsikovojusi dėmes; — kažkas ją pastebėjo. Ji dar kelias minutes 
pagulėjo šildydamasi savo pačios galios šilumėle. 


Gal Markas ir pastebėjo staigų Melani pagyvėjimą, tačiau nieko nesakė. 
Dabar jis buvo daug labiau užimtas nei kada nors anksčiau — kiekvieną darbo 
dienos minutę privalėjo išnaudoti vadovaudamas šešioms stovykloms ketu- 
riose šalyse. Jis retai kada grįždavo namo prieš devynias ir dar prieš auštant 
išeidavo. Jis ilgėjosi darbo ir „lauke“, stovyklose. Ilgėjosi ne tik tų vietų, kurių, 
kaip galima numanyti, pasibaigus kontraktui niekada daugiau nebeaplankys, 
bet ir bendradarbių bičiulystės, pilnatvės jausmo, sugebėjus atlikti net ir pa- 
prasčiausią darbelį; jis ilgėjosi net tų varganų gyvenimo sąlygų, kurių dažnai 
nepavykdavo išvengti. Būdamas kur nors brūzgynuose ar tyruose jautėsi išties 
gyvas; tokio jausmo negalėjo patirti sėdėdamas kabinetuose su oro kondi- 
cionieriais, įrengtuose trečiame aukšte virš gatvės žiedo, stebėdamas pro šalį 
važiuojančias mašinas. Kai Markas sau leisdavo apie tai pamąstyti — nors 
taip būdavo nedažnai, — suprasdavo, kad pasirinkęs darbo stalą padarė klaidą. 
Norėdamas nuraminti Melani tik dar labiau viską pablogino. Jis jau beveik 
dvejus metus vadovauja regionams. Nuo minties, kad čia teks dirbti dar dvejus 
metus, jį tiesiog pykino. 


— Kodėl ji niekada mūsų neaplanko? — kitą sekmadienį Marko paklausė 
jo pamotė. 

Jis nusinešė Susu pas senelius — Melani buvo paplūdimyje su draugėmis. 
Jai niekada nepatiko šeimos suėjimai, kuriuose iš pradžių Markas primygtinai 
prašydavo dalyvauti. Jau vėliau jis lankydavo saviškius vienas arba su dukrele, 
kuria Randa tiesiog negalėdavo atsidžiaugti. 

— Ji užsiėmusi, — atsakė Markas vildamasis, kad šios pastabėlės nepavirs 
į valandą trunkančią diskusiją apie tai, kodėl Melani atmeta viską, ką tik Randa 
pasiūlo. 

— Kuo užsiėmusi? Juk ji nedirba, kaip gali būti užsiėmusi? — Randos 

balse girdėjosi pykčio ir susierzinimo gaidelės, visada atsirandančios jai kalbant 
apie Melani. 

— Nežinau. Klausyk, ji susirado kelias drauges, ji džiaugiasi darydama tai, 
ką jos kartu sugalvoja; tegu taip ir būna, gerai? 

— Ai, Markai, — tarstelėjo pamotė purtydama galvą. — Aš tau sakau: 
tai negeras ženklas. Ji turėtų būti su tavimi, su Susu. Mergytė beveik nekalba 
angliškai. Juk žinai, jos auklytė su ja kalba tik savo genties kalba. Dėkui Dievui, 
mes galime ją išmokyti arabiškai. Kitaip... 

— Randa, — ramiai pratarė Markas. — Liaukis. 

— Gerai, tik nesakyk, kad tavęs neįspėjau, — niauriai atsakė pamotė. 


— Nesakysiu. 


Po kelių valandų Markas ištraukė Randai iš rankų kūkčiojančią dukrelę 
ir pasodino į galinę automobilio sėdynę. Išsukdamas iš alėjos jis vos nekliudė 
juodo mersedeso, kurį vairavo kaimynystėje gyvenęs jau išėjęs į pensiją teisėjas. 
Markas pamojavo atsiprašydamas ir akies krašteliu žvilgtelėjo į galinėje sėdy- 
nėje sėdintį pagyvenusį vyrą akmeniniu veidu; paskui už jų tyliai nusileido 
elektroniniai vartai. 

Parvažiavęs Markas palengvėjusia širdimi pamatė, kad žmonos automobi- 
lis stovi prie namų. Jis atnešė miegančią Susu ir padavė ją Amai. 

— Kur ponia? — paklausė dirstelėjęs į kambarį. 

— Prašau, pone... ji... miega. 

Markas atidžiai pažvelgė į Amą. Jos balsas kažkoks keistas. Sakydama 
„miega“ ji tarsi sudvejojo. Ne, jam tik taip atrodo. Vis dar suraukęs antakius jis 
išėjo iš virtuvės. 

Melani iš tiesų miegojo. Markas atidarė miegamojo duris ir pamatė ją 
gulinčią, atgręžusią į jį nugarą; po linine antklode matėsi grakštus jos klubo 
išlinkis. Jis nusišypsojo. Miegodama ji visada atrodydavo tokia rami — tada 
dingdavo nuolatinė raukšlelė, susimetusi jai tarp antakių, o šiek tiek žemyn 
nusvirę lūpų kampučiai, stipriau išryškėję jiems gyvenant Akroje, būdavo pa- 
kilę, todėl atrodydavo, kad Melani šypsosi. Markas priėjo prie lovos ir atsisėdo, 
žiūrėdamas, kaip ji po truputį bunda. Jis jai nusišypsojo. 

— Kada grįžai? 

— Mmm?.. — sumurmėjo Melani mėgindama susivokti. Buvo beveik 
penkios; kambarys užlietas paskutinės popiečio šviesos. Tuoj bus tamsu. 

— Iš paplūdimio... 

— O, aš... aš nėjau, — žiovaudama atsakė ji. — Paskutinę minutę Petra 
atšaukė susitikimą. 

— Galėjai važiuoti su mumis, — pratarė Markas lengvai uždėdamas 
ranką ant jos klubo iškilumo. Jis ėmė iš lėto ją glamonėti. Melani krustelėjo ir 
staiga atsikėlė, abiem rankomis nubraukusi nuo veido plaukus. Ji išsliuogė iš 
lovos Markui nespėjus ko nors pasakyti ar padaryti, nuėjo į vonios kambarį ir 
užsitrenkė duris. Kiek nustebęs jis suraukė kaktą. Paprastai žmona niekada ne- 
prieštaraudavo jo vilionėms, kad ir kokia pavargusi ar mieguista būtų. Jis išgirdo 
bėgantį vandenį. Melani leido į vonią vandenį. Markas atsistojo. Ši popietė 
kažkodėl jį neramino, nors ir negalėjo pasakyti kodėl. 

Londone ir vėl žiema; pilkas švininis dangus ir lietus, jokio sniego. Net 
sunku patikėti, kad jau daugiau negu dvejus metus ji gyvena Ist Ende, eidama 
Kolumbijos gatve mąstė Laura, mėgindama išvengti balučių, giliai į kišenes su- 
sikišusi rankas. Keista, kažkodėl jautė, kad tikrieji namai yra čia, o ne Raktažolių 
kalvoje. Ji pažinojo beveik visus šioje gatvėje dirbančius parduotuvių savinin- 
kus, beveik išmoko bendrauti su kitomis padavėjomis, dirbančiomis „Viva!“ 
bare, kuriame ji irgi dirba jau beveik aštuoniolika mėnesių. Laura turėjo porą 
draugių; jos nebuvo labai artimos, tačiau su jomis galėjai praleisti šeštadienio 
vakarą, jeigu tądien nereikia dirbti; ji turėjo ir kelis telefonų numerius, kuriais 
prireikus galėjo paskambinti. Ji jau pasimokė — dabar Laura puikiai suprato, 
kokia buvo vieniša tada, kai jos gyvenime atsirado Danielis; ji buvo tvirtai apsi- 
sprendusi antrą kartą nepadaryti tos pačios klaidos. Ji su niekuo nesusitikdavo 
iš senosios draugijos. Taip buvo geriau. Dabar jos gyvenimas visai kitoks — apie 
ką dabar kalbėtųsi su Džese ar su kuo nors kitu? Ji vis dar pyko ant Danielio už 
tai, kaip jis viskam padėjo tašką: Ji buvo nuteista, pasmerkta ir atstumta nesu- 
teikus galimybės prabilti. Kartais naktį, gulėdama lovoje ir negalėdama užmigti, 
mąstydavo apie tai, ką prarado, prisimindavo kai kurias smulkmenas — jo balso 
skambesį, ant sprando krintančius jo plaukus, gaivų įdegusios jo odos kvapą 
jiems kartu atostogaujant... Keisti dalykai, tik atskiros nuotrupos. Skausmas 
maišėsi su pykčiu. Ir nuoskauda. Nuo tada ji nesidairė į kitus vyrus. Tarsi būtų 
staiga mirusi kažkuri jos dalelė. Laura neįsivaizdavo, kad kada nors galėtų pasi- 
tikėti kitu žmogumi taip, kad jį įsileistų. Po truputį ėmė manyti, kad kiekvienas, 
prie kurio ji prisiliečia, yra arba iš jos atimamas, arba pats pasitraukia. Amelina, 
kūdikis, Bela, Danielis. Daug geriau visus laikyti atokiau; gal ji niekada nebe- 
turės to, ką tarėsi turinti gyvendama su Danieliu, bet jau geriau tai, nei rizika 
dar kartą viską prarasti. Taip yra geriausia. 

— Na, Laura? Kaip gyvenimas? — tai Pitas, gėlininkas, padovanojęs sau- 
lėgrąžą pačią pirmą savaitę jai čia atsikėlus. 

— (Gerai, — šypsodamasi atsakė ji. Jai patiko, kaip čionykščiai žmonės 
sveikinasi vieni su kitais. Gerai? Gerai. Jai prireikė laiko tai suprasti. Laura pasi- 
lenkė pažiūrėti į kibirą pamerktos milžiniškų lelijų puokštės kraujo raudonumo 
žiedais. Tokios gėlės augdavo Pesjonvilio soduose. 

— Gražios, tiesa? Šiandien gėlių nepirksi? — klausė gėlininkas trindamas 
šąlančias rankas. 

— Šiandien nepirksiu. Užsuksiu rytoj eidama į darbą. Tada bus piges- 
nės, — šyptelėjo ji. 

— Aišku. 

Laura atsitiesė ir sukdamasi netyčia į kažką stuktelėjo kone išvirsdama iš 
kojų. 

— Oi, atsiprašau, — pratarė tiesdama ranką, kad išlaikytų pusiausvyrą. 
Popierinis maišelis, kurį nešėsi moteris, išslydo šiai iš rankų. 

— O, šūdas! Kiaušiniai! — maišeliui nukritus ant žemės riktelėjo moteris. 
Pasigirdo nemalonus kiūžtančių lukštų garsas — sudužo pustuzinis kiaušinių, 
akimirksniu ištiškusių ant grindinio. 

— O, ne! O, Dieve... atsiprašau, — lenkdamasi kartojo išsigandusi Laura. 
Ji pakėlė nuo žemės iš maišelio iškritus; duonos kepaliuką ir apelsinų sulčių pa- 
kelį, tačiau krepšelis buvo visas permirkęs. 

— Laura? — moters veide atsispindėjo nuostaba atpažinus. 

— Džile? 

— Laura... Negaliu parikėti! Tiesiog negaliu patikėti! Kas, po galais, tau 
nutiko? Nebevaikštai pas mus, — žvelgė į ją senoji jos dėstytoja netikėdama 
savo akimis. Sudužę kiaušiniai gulėjo ant grindinio. 

Laura spoksojo į ją nuoširdžiai vildamasi, kad jos veidas nepersimainys. 
Jos skruostai liepsnote liepsnojo ieškant atsainaus tono kokiam nors atsakymui. 
Laura ištiesė rankas — vienoje buvo Džilės duonos kepaliukas, kitoje — apel- 
sinų sultys; ką ji galėtų atsakyti? 

— Aš... tiesiog... tiesiog nebegalėjau tęsti, — galiausiai pralemeno ji. 

— Bet tu buvai geriausia mano mokinė, — beveik verkšlendama pratarė 
Džilė. — Negalėjau patikėti, kad metei. Ar viskas... ar tau viskas gerai? 

— Taip, ne... na, taip. Aš... ilga istorija, — galiausiai sumikčiojo Laura. 
Ji nelabai žinojo, ką pasakyti. Staiga ją užliejo ilgesio banga — jai labai trūko 
mokslo draugų, su kuriais taip ir neatsisveikino. 

— Ką veiki šioje miesto dalyje? — paklausė Džilė pagaliau lenkdamasi 
gelbėti mirkstančio popierinio krepšelio. 

— Aš čia gyvenu; kitoje pagrindinės gatvės pusėje. 

— Tikrai? O aš maniau, kad gyveni Raktažolių kalvoje. 


— Ee, taip. Na, aš... aš... persikėliau. 

— O! O, atleisk, aš kaip visada kvailai paklausiau. Nemaniau... 

— Ne, viskas gerai. Na... tai nutiko jau seniau. 

Laura žvelgė nudūrusi akis. Džilė tylėjo. 

— Klausyk, ar turi laiko? — staiga paklausė mokytoja. — Gal norėtum 
išgerti kavos? Juk esi buvusi mano studijoje, tiesa? Kodėl mums ten nenuėjus? 

— O, ne... aš... — dvejojo Laura. Ji žvelgė į kantrias, geras, bet ne mal- 
daujančias Džilės akis ir staiga nusišypsojo. — Na, jeigu jūs tikrai nesate labai 
užimta, — netvirtai pasakė ji, — man tikrai būtų malonu. 

— Fantastika. Tada eime, tik paieškosiu šiukšliadėžės... — pasakė Džilė 
mostelėdama į krepšelį. 

— Duokit jį man, — tarė Pitas prieidamas arčiau ir imdamas iš jos 
rankų sumirkusį krepšelį. — Skanios kavos, ponios, — palinkėjo mirktelėjęs 
Laurai. — Iki rytojaus. Tas raudonąsias palaikysiu tau. 

Laura nusijuokė. Prasidėjusi kaip įprasta, nuobodi žiemos diena staiga nu- 
švito taip, tarsi būtų pasirodžiusi saulė. 

Džilės studija buvo lygiai tokia pati, kokią ji ir prisiminė; vos įėjusi pajuto 
dažų ir klijų kvapą, išgirdo tylų kompiuterio burzgimą ir kartkartėmis suzvim- 
biantį fakso aparatą. Oi, kaip labai ji šito pasiilgo. Kaip ji pasiilgo! 

— Štai, nusivilk paltą, — pasiūlė Džilė įjungdama šildytuvą. — Ką gersi? 
Arbatos? Kavos? 

— Kava būtų puiku, — šūktelėjo Laura, akies kampučiu dirsčiodama į 
kambario viduryje stovintį milžinišką stalą. Akivaizdu, mokytoja kuria naują 
audinių seriją; čia buvo spalvų pavyzdėlių, raštuotų atraižų, puodelis su teptu- 
kais, išmėtyti mediniai šaukšteliai, taip pat kelios dažais suteptos prijuostės ir 
dėmėti skudurėliai. Ant stalo metaliniuose rėmeliuose — tampriai ištemptas 
balkšvos medžiagos gabalas, o šalia stovėjo didelis indas su kažkokiu rudu 
skysčiu. Vienoje pusėje matėsi kelios plokščios lentos, dengtos guma... Laura 
svarstė, kas tai galėtų būti. 

— Spaustuvas, — pastebėjusi jos žvilgsnius, pasakė Džilė eidama ar- 
čiau. — Atrodo, kad iki tau išeinant dar nekalbėjome apie šilkografiją. Ant sta- 
lo yra visos reikalingos priemonės, — kalbėjo ji, — o čia... — Džilė mostelėjo 
į kibirėlį su klijais — „Manuteksas“. Jeigu nori, po minutėlės parodysiu, kaip 
viskas daroma. 

— Būtų gerai pamatyti, — pratarė Laura imdama puodelį su kava. — Ar 
aš jūsų netrukdau? 

— Aišku, ne. Dabar kuriu naujus raštus; jau įpusėjau. Domisi Liberty... 
matysim. Tau būtų įdomu pažiūrėti. Ar po to, kai išėjai, dirbai kūrybinį darbą? 

Laura papurtė galvą. Ji pajuto pilve šokančius drugelius; jau dvejus metus 
nebuvo patyrusi šio jausmo. 

Ji išbuvo iki pusės septynių, beveik šešias valandas nieko neveikė, tik ste- 
bėjo, klausė, gerte gėrė informaciją. Ji jau... na, dvejus metus nesijautė tokia guvi. 
Tą popietę negalėjo liautis galvojusi apie tai, kiek daug prarado nesimokydama. 
Pagaliau pažvelgusi į laikrodį ir pamačiusi, kad mažiausiai pusvalandį vėluoja į 
darbą, beveik suriko — ne todėl, kad vėlavo, bet todėl, kad baigėsi popietė. 

— Labai labai jums ačiū, — pasakė Džilei skubiai vilkdamasi paltą. — 
Buvo fantastiška. Net negaliu jums apsakyti, kaip labai man trūko... viso šito. 
Jau turiu bėgti, dar kartą ačiū, buvo fantastiška. Man labai patiko. 

— Laura, — staiga surimtėjusi atsigręžė į ją mokytoja. — Kodėl tau ne- 
grįžus? ] kursus? 

— Aš... deja... aš negaliu, — akimirksniu nuliūdusi atsakė Laura. Ji labiau 
už viską to norėjo, tačiau apie tokią galimybę nebuvo ko nė kalbėti. — Tiesiog 
neišgalėčiau, — atvirai prisipažino ji. — Bent jau ne dabar. 

— Klausyk, žinau, kad dabar turi bėgti, bet jeigu kaip nors būtų galima 
tai sutvarkyti... nežinau, gal galėtume tau parūpinti stipendiją, ar ką? Kodėl tau 
ketvirtadienį neatėjus į koledžą? Ketvirtadienį ryte? Ar galėtum? 

Laurai ėmė daužytis širdis. 

— Ryte? Taip, galėčiau. Paprastai dirbu vakarais. 

— Gerai. Prisimeni, kur mano kabinetas, taip? Trečiame aukšte. Aš dar 
nieko nežadu, bet turi būti kokia nors išeitis. Tu tokia talentinga... būtų didelis 
praradimas... — Džilė nutilo. — Klausyk, žinau, kad turi bėgti. Tad susitiksime 
ketvirtadienį, gerai? 

Laura linktelėjo, jos akys žibėjo. 

— Ačiū, — švelniai tarstelėjo imdama rankinę. — Už... viską. 

Džilė jai nusišypsojo. K4 nors sugalvosime, tarsi sakė ji. Tačiau Laurai jau 
tikrai reikėjo bėgti — ji bėgo visą kelią Kolumbijos gatve. Ji nebeturėjo laiko 
užsukti namo persirengti. 


Ketvirtadienio rytą nervindamasi taip, kaip pirmą kartą eidama į mokyklą, 
Laura pabeldė į Džilės kabineto duris. 

— Užeikite, — išgirdo ji mokytojos šūksnį. — Oi, Laura, sveika, atleisk už 
netvarką. Žinau, kad labai susikuitusi. Štai, prisėsk. Taip, ten... prieisi? 

Laura peržengė knygų, popierių, pranešimų, laikraščių iškarpų, medžiagų 
pavyzdžių krūvas ir gana nejaukiai jausdamasi atsisėdo ant kėdės, kurią jai 
parodė Džilė. 

— Ūi, viskas gerai. Tikrai, — patikino ją Laura. Jai daužėsi širdis. 

— Na, yra ir gera, ir bloga žinia, — iškart griebdama jautį už ragų pradėjo 
Džilė. — Pirmiausia blogoji. Deja, šiais metais mes tau negalime skirti stipen- 
dijos ar projektinių pinigų. Mokslo metai jau įpusėjo, todėl nebegalime kreiptis 
paramos šiems metams; labai gaila. 

— O... — Lauros širdis nukrito į kulnus. 

— O geroji žinia — tiesą sakant, tau tikrai nusišypsojo sėkmė — yra ta, 
kad esi sumokėjusi už visus metus, na, kai kažkada mokėjai už mokslą; pa- 
prašiau, kad Liusė pasiraustų po dokumentus, ir paaiškėjo, kad tau priklauso 
mokytis visą semestrą, — triumfuodama žvelgė į ją Džilė. 

— Ką... ką tai reiškia? — paklausė Laura. 

— Na, tai reiškia, kad tu jau esi sumokėjusi už semestrą, per kurį nesi- 
mokei; už tuos pinigus gali mokytis dabar. Galėsi baigti pirmų metų studijas. 
Tikriausiai turėsi sumokėti nedidelį administracinį mokestį, bet gausi diplomą, 
kurį įteikiame mokslo metų pabaigoje. Tai nėra mokslo laipsnis, bet vis šis tas. 
Yra dar vienas dalykas, dėl kurio norėjau pasikalbėti; atleisk, jei pasirodysiu 
per daug įkyri, — pasakė ji dirstelėjusi į Laurą. — Gal norėtum pas mane šiek 
tiek padirbėti? Dienos metu, žinoma. Kiek prisimenu, sakei, kad dirbi vakarais? 
Negaliu labai daug mokėti, bet man reikia gerų rankų, kurios galėtų padėti ren- 
giant šią kolekciją ir... — ji atsilošė kėdėje, kilstelėjo rankas delnais į priekį. 

Laura dvejojo. Ji sėdėjo nudūrusi į grindis akis. 

— Net nežinau, ką pasakyti, — galiausiai tyliai pratarė ji. — Bet... bet ką 
jūs pasakytumėte, jeigu dėl pirmo pasiūlymo atsakyčiau neigiamai, o dėl ant- 
ro — teigiamai? — ji krenkštelėjo. 

— Kaip suprasti? 

— Negaliu tų pinigų paimti, — tyliai kalbėjo ji. — Mano vyras. Jis sumo- 
kėjo už mokslą. Aš... aš tiesiog negaliu. Jeigu grįšiu į koledžą, už mokslą norėsiu 
mokėti pati. Nenoriu, kad mokėtų jis. Mes jau kartu nebegyvename, — susi- 
jaudinusi ji gniaužė pirštus. Laura buvo per daug sutrikusi, kad įstengtų pakelti 
akis. 

Minutėlę Džilė tylėjo. Paskui Laura išgirdo, kaip jai palinkus į prie- 
kį girgžtelėjo kėdė. Ji atsargiai pakėlė akis. Džilės žvilgsnis buvo kažkoks... 
keistas. 

— Aš suprantu, — tarė mokytoja labai rimtu tonu. — Labai gerai supran- 
tu. — Ji atsistojo. Susitikimas, atrodo, baigtas. Laura pašoko ant kojų. — Na, 
tai dabar apie darbą. Kada gali pradėti? — tiesdama ranką paklausė Džilė. 
Nustebusi Laura spustelėjo ištiestą delną. Džilės rankos paspaudimas buvo 
tvirtas. 

— Ee... bet kada... bet kurią dieną... nesvarbu, kurią... 

— O kaip pirmadieniais ir ketvirtadieniais, bent iš pradžių? 


— Puiku, — karštai atsakė Laura. 

— Vadinasi, iki pirmadienio. 

— Taip. Iki pirmadienio. 

Svaigstančia galva ji nusiyrė per knygų ir popierių krūvas iki durų ir jas 
atidarė. Staigiai atsigręžė. Džilė žvelgė į ją ta pačia keista veido išraiška. Laura 
skubiai šyptelėjo nervinga šypsenėle ir uždarė duris. Vis dar apstulbusi ji ėjo 
koridoriumi. Net ir drąsiausiose svajonėse nedrįso tikėtis nieko panašaus. 

Nustėrusi išėjo iš koledžo. Gatve skubėdama į metro susivokė — toji iš- 
raiška Džilės veide... Pagarba. Mokytoja žvelgė į ją su pagarba. Laura pajuto 
deginančias ašaras. Kaip seniai niekas į ją taip nežiūrėjo. 


Baigiantis pirmai savaitei Laurai atrodė, kad tuoj plyš galva. Jai reikėjo 
tiek daug visko išmokti ir padaryti. Džilė darbavosi išsijuosusi ir jai reikėjo labai 
stengtis, kad prilygtų mokytojai. Per pastaruosius mėnesius Džilė buvo gavusi 
kelis užsakymus; ji parinko vieną, kuris, jos manymu, Laurai turėtų patikti. Tai 
buvo Osžorne €S Little užsakymas; jiems reikėjo naujos audinių gamos, kurią pa- 
vadino „Buduaras“; užsakovai pateikė visą raktinių žodžių sąrašą: ši/kiniai siūlai, 
moteriškas abatinis trikotažas, subtilu, trabu, karbiniai, siuvinėjimas, paslėptos siū- 
lės, odos spalvų gama, grimo spalvos. Laura stačia galva nėrė į projektą — rinko 
audinių pavyzdžius, braižė bandomuosius eskizus, kūrė spalvas, kurios, jos 
manymu, užsakovams turėtų patikti. Ji jautėsi dėkinga už galimybę galvoti apie 
ką nors kita, o ne apie tai, ar dešimtas staliukas jau sumokėjo, ar ne, arba kam ji 
galėtų paskambinti sekmadienio rytą, kad rastų kuo pakeisti į darbą neatėjus; 
padavėją. Kiekvieną laisvą kitos savaitės minutę ji praleido kurdama idėjų ir 
pavyzdžių bloknotą, kurį turės parodyti Džilei, ir jau Džilė šias idėjas vystys to- 
liau; praėjus maždaug savaitei nuo darbo pradžios, Laura tikrai didžiuodamasi 
— ką jau kalbėti apie drebuliuką iš jaudulio — padavė bloknotą mokytojai ir 
pasitraukė į šalį nervingai laukdama, ką ši pasakys. 

Džilė atidžiai įsižiūrėjo į kiekvieną puslapį, o paskui pakėlė akis. Jose aiš- 
kiai matėsi nusivylimas. Laurai sustojo širdis. 

— Čia tikrai... gražu, Laura, — pratarė ji, o balse aiškiai girdėjosi nusi- 
vylimas. — Bet čia ne tu. — Džilė garsiai užvertė bloknotą. — Viskas tobulai 
praktiška, puikios spalvos, puikūs raštai, bet tu gali padaryti daug geriau — aš 
žinau, mačiau tavo darbus. Klausyk, kodėl tau nepadarius pertraukėlės? Nuo 
kur nors, kur galėtum pasisemti įkvėpimo... bet kur. Grįžk dar šią popietę, ir 
mes pasikalbėsime. 


Laura neturėjo ko atsakyti — Džilė buvo visiškai teisi. Ji užsivilko paltą 

ir išėjo į gatvę svylančiomis nuo neišverktų ašarų akimis. Kur nors eiti pasi- 
semti įkvėpimo? Džilė akivaizdžiai nesupranta, kur nusirito jos kasdienybė. 
Įkvėpimas? Ji nelabai gerai suprato šį žodį. Žingsniavo Kingslendo gatve nuo 
pykčio ir nusivylimo apsunkusia širdimi, tačiau priėjus Šordičo gatvę jos akį 
patraukė nuostabiai spalvinga sario medžiaga, vienos niekuo neišsiskiriančios 
parduotuvės vitrinoje užmesta ir lengvai suklostyta ant begalvio manekeno. 
Laura sustojo. Tarp monotoniškų pilkų ir rusvų spalvų plykstelėjo ryški, subtili 
fuksija. Staiga jai toptelėjo: „Buduaras“ — nebūtinai subtilu, pastelinių gėlių at- 
spalvių ar blyšku; beje, apie kieno odos atspalvius jie kalbėjo? Ji pažvelgė į savo 
šokolado spalvos ranką — jai patiko drąsios, sodrios spalvos, jausmingos, tur- 
tingos faktūros ir audiniai, o ne lengvi, gracingi, nedrąsūs potėpiai, kuriuos taip 
stengėsi išgauti visą praėjusią savaitę. Laura beveik bėgte nubėgo į autobusų 
stotelę gatvės kampe. Sbeperds Bush turgus — štai kur ji ras įkvėpimą, tarp sarių 
ir afrikietiškų raštų, o ne audinių skyriuje L:beržy salone! Nekantraudama įlipo 
į autobusą. Jautėsi taip, tarsi galvoje staiga būtų įsižiebusi elektros lemputė. Ji 
įrodys Džilei, kad yra verta jos pasitikėjimo. Dar viena sunkiai išmokta pamoka: 
metas liautis būti tokiai, kokią ją visi nori matyti, ir pradėti būti savimi. 


Po trijų dienų Džilės reakcija buvo tokia, kokios Laura ir tikėjosi. Ji 
užmetė akį į atverstus puslapius ir sušvilpė — pratisas žemas garsas buvo 
sklidinas susižavėjimo ir tikro pasitenkinimo. Laura šypsojosi pavargusi, bet 
palengvėjusia širdimi. Ji sukūrė spalvų paletę iš drąsių, sodrių spalvų, iš kurių 
išgavo turtingus, sunkiai nusakomus atspalvius, ir užrašė savo pačios sugalvo- 
tus pavadinimus — cinoberis, jaučio kraujas, šilkas, karjeras, rubinas. Ji sukūrė 
prisiminimų apie namus pagimdytą paletę — prisiminė neįprastas faktūras ir 
gražius audinius, kuriuos su Amelina tądien aptiko palėpėje atidariusios Belos 
lagaminus. Ji rado senovinių juodų nėrinių gabalėlius, juos priderino prie sun- 
kaus aksomo; buvo ir klostuoto apsiausto, vyno spalvos sario auksu siuvinėtais 
kraštais, puošto sidabro ir turkio dygsniais, švytinčio visomis stulbinamomis 
povo plunksnų spalvomis nuotraukų: purslojantys pliūpsniai intensyvių, sodrių 
tropinių spalvų, jausmingų faktūrų... safyrais, smaragdais ir rubinais žybsintys 
blizgūs žvyneliai, griežti Afrikos įkvėpti raštai, nors ir be gyvūnų siluetų. Tai 
drąsus, seksualus „buduaras“, nepanašus į drovius mergaitiškus pavyzdžius, nuo 
kurių Laura pradėjo. Greitas ir profesionalus Džilės žvilgsnis slydo bloknoto 
puslapiais, o baigus žiūrėti jos šypsena pasakė viską, ką jai reikėjo žinoti. Jai pa- 


vyko. Dievuli brangus, jai pavyko! 


361 


Laurai ir Džilei prireikė beveik mėnesio pirmiesiems pavyzdžiams 
parengti. Juos turėjo pristatyti Lidijai Grei, Osborno kompanijos pirkimų 
skyriaus vadovei. Džilė padarė didelę kartoninę pavyzdžių lentelę, kurioje pri- 
segė Lauros eskizų bloknoto kopijas ir nedidelius keturkampius kelių pirmųjų 
sukurtų audinių pavyzdėlius. Ji parodė Laurai, kaip reikia lyginti medžiagų 
skiautes, kaip jas atsiūlėti mašina, kad neapspurtų krašteliai. Iš viso buvo dešimt 
pavyzdžių — visi pritvirtinti prie lentos baltos drobės juostele su viduryje iš- 
rašytomis paprastomis juodomis raidėmis DTD — Džilės Tig dizainas. Visa 
tai atrodė išties profesionaliai; Laura negalėjo atplėšti akių. Ties lentos viduriu 
truputį įpjovė kartoną, kaip jai buvo parodžiusi Džilė, stengdamasi neperpjauti 
kiaurai; dabar pavyzdžių lentą buvo galima sulenkti tarsi knygą. Žiūrėjo, kaip 
Džilė kiša lentą į gražų, didelį juodos odos portfelį ir rengiasi susitikimui. Tą 
vakarą Laura nuėjo į darbą visai negalvodama apie savo pareigas. Ji įstengė 
galvoti tik apie Lidijos Grei reakciją pamačius jos darbus, apie tai, ar tie darbai 
jai patiks, ar ne. Džilė jai pažadėjo paskambinti iš pat ryto ir viską papasakoti. 
Kaip išlaukti naktį? 


— Jai patiko! — rėkė į ragelį Džilė. Laura prispaudė prie krūtinės ragelį 
ir tyliai šūktelėjo. Džiaugsmas buvo per daug didelis, kad būtų galėjusi kalbė- 
ti. — Ji buvo priblokšta! — juokdamasi kalbėjo Džilė. — Kada dabar ateisi? 
Turime daug ką aptarti. 

— Arjai iš tiesų patiko? — kone susidrovėjusi paklausė Laura. 

— Juk sakau, jai /2bai patiko. 


Po Lauros sėkmės sukūrus „Buduaro“ seriją, DTD gavo dar du didelius 
užsakymus. Apatinių drabužių medžiagų kolekciją Lidija Grei norėjo papildyti 
sienų apmušalų ir medžiagos sodo baldams kolekcija. Laura darbavosi visą mė- 
nesį kurdama eskizus ir pavyzdžių lentas, kurias jau abi su Džile turės tobulinti 
toliau; baigiantis mėnesiui, kai pagaliau viskas buvo baigta ir užsakymai patvir- 
tinti, Džilė pasiūlė jai dirbti jos studijoje visą darbo dieną. Laurai šis pasiūly- 
mas pasirodė per daug žavus, kad būtų realus. Per trumpučius du mėnesius jos 
gyvenimas vėl apsisuko ratu. Džilės pasiūlytas atlyginimas buvo mažesnis už 
pinigus, kuriuos parsinešdavo iš restorano, tačiau tokį darbą būtų dirbusi beveik 
už dyką. Pilnatvės jausmas, apimdavęs kiekvieną kartą jai baigus naujo rašto ar 
medžiagos pavyzdį, buvo saldesnis už bet kokį kada nors jos patirtą jausmą. 


Septinta dalis 

Bilietai, pasas, piniginė. Laura mintyse greitai perbėgo visą sąrašą. Taip, 
viską turi. Iš lauko pasigirdo pyptelėjimas — ženklas, kad atvyko mini taksi. 
Ji paskutinį kartą nužvelgė butuką, pasiėmė lagaminą ir atidarė laukujes du- 
ris. Lijo, žinoma, tačiau šį kartą jai tai nerūpėjo. Ji dviem mėnesiams vyksta į 
Vakarų Afriką! Laura užrakino duris ir padavė vairuotojui krepšius. 

— Į Hitrou, panele? — paklausė vairuotojas grįždamas į savo vietą ir už- 
vesdamas variklį. Ji linktelėjo, nes buvo per daug susijaudinusi, kad įstengtų 
kalbėti. — Kur susirengėte? Į kokią nors gražią šalį? 

— Taip, tikiuosi. Vykstu į Ganą. 

— O... o kur ji yra? 


Laura nusišypsojo. 


— Afrikoje. 
— O... tikrai? Na, man atrodo, kad ten geresnis oras nei čia, — pasakė 
vairuotojas įsukdamas į automobilių srautą Greihemo gatvėje. — Manau, ten 


ne taip kaip pas mus šią prakeiktą vasarą. Ten gyvena jūsų šeima? 

— Ne, — purtydama galvą atsakė Laura. — Vykstu darbo reikalais. 

— Aa, aišku... 

Atrodo, po tokių žodžių vairuotojas nebeišmanė, ką pasakyti, ir jie važiavo 
tylėdami. Ji spaudė prie krūtinės nedidelį aplanką. Ištisi du mėnesiai Ganoje 
nieko neveikiant, tik ieškant įkvėpimo ir idėjų naujam sezonui. Tai mokytojos 
mintis. Vieną vakarą taip patarė senas universiteto laikų Džilės draugas Kofis 
Kvoršis, pamatęs kelių darbų aplanką, kurį ji buvo atsinešusi namo. Jį pribloškė 
Lauros darbų panašumas į kai kuriuos jo gimtosios šalies audeklų raštus; jo 
sesuo dažnai vieši Akroje — ji apsidžiaugtų galėdama pabendrauti su Laura ir 


viską jai aprodytų, jeigu tik ji atvyktų... O kodėl gi ne? 

Jau kitą rytą Džilė išdėstė šį sumanymą Laurai. Kaip ir buvo galima nu- 
manyti, moteris net suvirpėjo iš džiaugsmo. Per dvejus su puse metų, kiek ji 
dirba pas Džilę, mažoji studija daugiau nei tris kartus padidino gamybos apim- 
tis, o pajamos išaugo keturis kartus. Galiausiai Džilė liovėsi klausinėjusi, ar ji 
ketina baigti kursus, ir pasiūlė Laurai tapti jos partnere. DTD dabar buvo Tig 
Sen Lazar. Užrašyta gražiomis šokolado rudumo ir rausvomis raidėmis. Taip, 
TSL galėjo sau tai leisti. Kodėl gi ne? — pakartojo ji Kofio žodžius. 

— Na, štai, — nutraukė Lauros mintis vairuotojas. Jis padėjo įkelti į veži- 
mėlį jos daiktus. — Ačiū labai, — pridūrė žiūrėdamas į gausius moters paliktus 
arbatpinigius. — Puikiai praleiskite laiką. 

— Ačiū, — Laura nustūmė vežimėlį skersai gatvės ir įžengė į oro uosto 
pastatą. 

Kol ji užsiregistravo, užtruko beveik valandą — Laura iškart pastebėjo, 
kad ganiečiai labai panašūs į Haičio gyventojus. Jie lygiai taip pat braunasi 
mėgindami užkrauti milžiniškus lagaminus ant registracijos stalelių, taip pat 
rėksmingai ir visai be reikalo protestuoja dėl priemokų už bagažą, taip pat 
chaotiškai lekia prie-kito pradėjusio dirbti registracijos stalelio. Už nugaros 
palikusi apspistus stalelius ir įėjusi į išvykstančiųjų laukimo salę ji nusišypsojo. 
Susirado vietą prie lango ir atsisėdo laukti, kol bus pranešta sėsti į lėktuvą. 
Žvelgė į priešais milžiniškus langus išsirikiavusius lėktuvus. Ji vėl galvojo apie 
Haitį ir apie kelionę pas saviškius. Dabar močiutei turėtų būti daugiau nei 
septyniasdešimt... Ar ji kam nors kada nors apie ją pasakoja? Močiutė matė, 
kas atsitiko Belai. Ar tas pats atsitiko ir jai? Amelina jos nepamirš, bet močiu- 
tė?.. Laura papurtė galvą. Dabar ne metas tokioms mintims. Dabar ji pakeliui 
į Vakarų Afriką, kur ketina ieškoti taip reikalingo įkvėpimo ateinantiems 
metams. Geras metas; ji — geroje vietoje. Dievas mato, jai buvo sunku iki čia 
nusikasti. 

Staiga aplinkui visi sujudo, ėmė chaotiškai puldinėti į visas puses. Laura 
pakėlė akis. Ką tik paskelbė skrydį į Akrą. Ji paėmė krepšį, pasispaudė po ranka 


aplanką ir atsistojo į besistumdančios ir besigrumdančios eilės galą. 


Nuo minkšto, šilto oro, iškart plūstelėjusio pravėrus lėktuvo duris, Laura 
kone apsiverkė. Nors ir buvo pasiryžusi negalvoti apie Haitį, pasijuto atsidūrusi 
Pesjonvilyje, kaitriose gatvėse, kuriomis ji su Regina vaikštinėdavo kiekvieną 
popietę. Net ir aplink skambančių kalbų ritmas bei bangavimas jai atrodė pa- 
žįstamas. 

Laiptais besileidžiančiame būryje buvo ir keli europiečiai raudonais, 
prakaituotais veidais; vis giliau klimpdamos į kibų, drėgną debesį, moterys 

įnirtingai vėdavosi. Laura giliai įkvėpė; ji dar nepastatė kojos ant Ganos že- 
mės, o jau buvo ją įsimylėjusi. Kartu su visu keleivių būriu nuėjo į muitinę 
ir stebėtinai greitai, nepaisant riksmų ir suirutės, pasiėmė krepšius, rado iš- 
ėjimą ir pamatė didelį automobilį, kuris, kaip tikino Kofis, turėjo ją pasitikti. 
Ant seno visureigio šono ryškiomis, žioruojančiomis raidėmis buvo užrašyta 
„Šviesiausios vietelės svečių namai“. Sunku tokio nepastebėti. 

Vairuotojas džiugiai atskubėjo pasitikti Lauros. Jis išdidžiai pareiškė, kad 
jo vardas Braitas*. Braitas iš „Šviesiosios vietelės“. Ji vos susilaikė nesukikenusi. 

— Malonu susipažinti, Braitai, — tarstelėjo ropšdamasi į galinę visureigio 
sėdynę. Ar ji — vienintelė viešnia, kurią jis turi paimti? 

— Taip, ponia, — pro springstančio variklio keliamą triukšmą riktelėjo 
Braitas. 

— Ar toli iki svečių namų? — paklausė Laura jiems smunkant pro siaurus 
skersgatvius, neriant pro žmones ir nešikus. 

— Netoli, ponia, — patikino ją vairuotojas. Pasirodė, Braito „netoli“ yra 
tik penkių minučių kelias; svečių namai buvo kitoje pagrindinio kelio pusėje. 
Laura žvelgė į tamsą; ten jau turėjo būti svečių namų teritorija. Taip arti oro 
uosto? — Taip, ponia. Oro uosto rajonas, — šūktelėjo vairuotojas. — La-bai 
gražu, ponia. Aukščiausia klasė. 


Po dvidešimties minučių Laurai buvo parodytas jos kambarys. Jai greitai 
paaiškėjo, kad Braitas yra ne tik „Šviesiosios vietelės“ vairuotojas, bet dar ir vi- 
rėjas, nešikas bei administratorius. Svečių namai buvo dideliame sode išsibarstę 
malonūs, nors ir kiek aptriušę nameliai. Jiems einant link trečiuoju numeriu 
pažymėto namelio, Laura akies krašteliu pamatė nedidelį baseinėlį ir dengtą vi- 
dinį kiemelį, kuriame sėdėjo kelios poros, besiklausančios tolėliau skambančios 
„gyvos“ muzikos. Kambarys buvo didelis ir vėsus; vos jiems įėjus, Braitas įjungė 
garsiai ūžiantį oro kondicionierių. Vonia, spintelės, mažytė virtuvytė... Laura 
linkčiojo apsidžiaugusi, kad čia išties švaru, kaip ir buvo žadėjęs Kofis. Gaila, 
bet jo sesuo Beatričė kelioms savaitėms išvykusi atostogų į Didžiąją Britaniją; 
dar Londone jis pasakė Laurai, kad pirmą mėnesį ji turės gyventi viena; jis neri- 
mavo, ar ji viena įstengs išbūti. Laura nusijuokė. Nejau jis nežino, iš kur ji kilusi? 
Ar įstengs išbūti? Aišku, įstengs! Tiesą sakant, jai patiko siūlymas pirmas kelias 
savaites pabūti vienai — ji pamatys tikrąją Ganą, o ne leisis vedžiojama po vie- 
tas, kurias, kitų manymu, verta pamatyti. Ji jau trečią ar ketvirtą kartą padėkojo 


* Bright išvertus iš anglų kalbos reiškia „šviesus“. Vairuotojo vardas — aliuzija į svečių namų pavadi- 
nimą. 

Braitui, ištraukė kelis banknotus iš viso pluošto, kurį jai davė oro uoste, ir švel- 
niai uždarė duris, klausydamasi jo padėkos žodžių. Laura buvo pavargusi; nors 
ir jautėsi kaip namie, nuo kaitros apsnūdo. Ji išjungė tarškantį kondicionierių ir 
pravėrusi langines giliai įkvėpė nakties oro. Ją pasiekė seniai pamiršti, tačiau vis 
dar pažįstami cikadų garsai; Laura, pajutusi užplūdusią nostalgiją, užsimerkė. Ji 
ilgokai taip stovėjo mąstydama, mąstydama.... 


Kitą rytą per pusryčius ji užsibuvo prie nedidelio stalelio — prinokusios, 
sultingos papajos, aštraus skonio citrinos geltonumo ananasai, žalieji apelsinai, 
milžiniški mangai kiek sumuštais šonais... Jos gimtinės vaisiai. Laura mielai 
jų ragavo. Nors aptarnavimas buvo poprastis, atsiprašančios padavėjo šypsenos 
atrodė išties nuoširdžios ir tikros, todėl jai nepakilo ranka atiduoti lėkštės su 
kiaušiniene, kurios jis neprašytas staiga įdėjo, ar ištiesus tuščią arbatos puodelį 
paprašyti karšto vandens. Vis dėlto grupelė amerikiečių tolimame valgyklėlės 
kampe aršiai skundėsi už visus. Laura paėmė šalto vandens butelį, kurį suklydęs 
jai atnešė padavėjas, ir grįžo į savo kambarį. Vakar ji klausė Braito, ar būtų gali- 
ma visai dienai gauti taksi ir vairuotoją; atrodo, jis pasistengė ir surado. Priėjusi 
prie savo durų pamatė neramiai lūkuriuojantį jaunuolį. Taip, jis — taksi vairuo- 
tojas. Jis yra Braito brolis. Kuo jis vardu? Adonis, nors ištarė 4b-donis. Laura 
nusišypsojo. Net vardų skambesys pažįstamas. 

Po dvidešimties minučių, apsiginklavusi fotoaparatu ir eskizų bloknotu, 
ji su Adoniu išriedėjo iš svečių namų automobilių stovėjimo aikštelės ir įsiliejo 
į automobilių srautą, ramiai važiuojantį miesto centro link. Pasiekus miestą 
peizažas pasikeitė. Laura pastebėjo, kad jis yra lygumoje, žemumoje; dešinėje 
greitkelio pusėje matėsi tūkstančiai mažų surūdijusių skardinių namelių, men- 
kai kuo besiskiriančių nuo tų, kuriuos ji kartais matydavo Ci/ė Solei/. Palei auto- 
mobilius kuo ramiausiai bėgo ožiai, kreivakojai vaikai, važiavo dviračiai; tikras 
stebuklas, tačiau niekas niekam, atrodo, nekliudė. Rodos, net ir ožiai žinojo, 
kada sustoti ar kurion pusėn pasukti. Ten, kur turėjo būti šaligatvis, buvo prista- 
tyta laikinų kioskelių; juose pardavinėjo viską — nuo loterijos bilietų iki gyvų 
viščiukų. Automobiliai šliaužė pirmyn; tarp jų pavojingai arti zujo prekeiviai, 
apsikrovę mažais plastikiniais vandens maišeliais. Le-e-e-do vanduo! Le-e-e-do 
vanduo! Adonis keikėsi, Laura šypsojosi: Jie pamažu stūmėsi į priekį. 

Balti grakštūs kolonijiniai rūmai, atšiaurūs, purvini betoniniai įstaigų pas- 
tatai, vargani gatvės turgeliai — viskas slinko pro jos akis. Visur buvo žmonių 
— jie įlipdavo ir vėl išlipdavo iš mažų vagonėlių su ryškiomis raidėmis užrašy- 
tais šūkiais: „Gerasis Dieve“, „Visgi Tu — ir žmogus“, „Užtark mane, o Jėzau“, 
vagonėliai tai sustodavo, tai vėl pasileisdavo gatvėmis kaip papuola. Laura pa- 

matė grupelę gražių pastatų raudonais stogais; Adonis pasakė, kad tai Teismo 
rūmai. Staiga kitoje kelio pusėje pro suvešėjusius sąžalynus jos žvilgsnis kliudė 
jūros lopinėlį — nuostabios tamsiai mėlynos spalvos raibuliuojantis pliūpsnis 
horizonte. Eismą reguliavo stulbinamai balta uniforma vilkintis policininkas, 
užsitempęs baltas pirštines; jo rankų gestai grakštūs lyg dirigento — kairėn, 
dešinėn, važiuokite, sustokite. 

Pravažiavę Teismo rūmus pasuko į kairę ir staiga pateko į turgų. Taksi 
visai nebegalėjo pravažiuoti per prekeivių minią; galiausiai Laura priešais matė 
tik grakščią moters nugarą ir siūbuojančius klubus; moteris ant galvos nešė di- 
džiulį padėklą su... ji atidžiau pažvelgė pro langą... su sraigėmis. 

— Ponia, automobilį pastatysiu čia, — šūktelėjo jai Adonis perrėkdamas 
pardavėjus ir pirkėjus. — Prašyčiau išlipti. 

— Čia? 

— Taip, prašyčiau, ponia. 

— Ar čia ir yra medžiagų turgus? — paklausė ji kuisdamasi rankinėje ir 
ieškodama Kofio planelio. 

— Taip. 

— O... Ee... kaip... kaip aš jus susirasiu? 

— Ponia, tai aš jus susirasiu, — pasitikinčiu balsu pareiškė Adonis. — 
Nesijaudinkit, tik eikit laikydamasi kairės. Pamatysite audinių turgų. 

Laura išlipo iš taksi nervingai spausdama prie krūtinės rankinę; beveik 
akimirksniu ją prarijo minia. Ji ir neturėjo iš ko rinktis — teko leistis prary- 
jamai, irtis pirmyn tarp ryškiaspalvių marškinių, ant klubų apvyniotų sijonų 
ir geltonų bei rudų uniformų — Lauros manymu, taip vilkėjo mokinukai. 
Pasijutusi galinti tuoj paklysti banguojančioje kūnų jūroje, ji akimirksniu prisi- 
minė Haitį ir barus, kur ją vesdąvosi Delrojus; tarsi Alisa, bėganti paskui Baltąjį 
Triušį, Laura dingo minioje, ir galiausiai jau buvo neaišku, kas paskui ką seka; 
ją nešte nešė iš abiejų pusių susispaudę kūnai. Visa gatvė buvo viena milžiniška 
prekybos aikštė; abiejose jos pusėse matėsi kruopščiai sudėtos aukštos krūvos 
prekių — visko, kas tik čia parduodama: knygų, padėvėtų batų, batų raištelių, 
milžiniškų dydžių moteriškų apatinių ir itin didelių liemenėlių, kokias dar 
vaikystėje buvo mačiusi vėjyje besiplaikstančiuose amerikietiškų žurnalų pus- 
lapiuose, blizgančių aliumininių puodų ir vietinių žmonių nulipdytų molinių 
dubenų, rizikingai sukrautų į piramides, rožinio porceliano puodelių, stiklinių, 
lekštelių, griozdiškų skalbiamųjų mašinų, sidabru blizgančių pastatomų ven- 
tiliatorių... Atrodė, kad nėra nieko, ko nebūtų galima rasti Makolos gatvėse. 
Laura pastebėjo moterį, ant galvos nešančią medžiagos rietimus, ir pamėgino 
sekti paskui manydama, kad ji nuves ten, kur prekiaujama audiniais. Kai namų 
apyvokos prekės ėmė užleisti vietą padėvėtiems drabužiams ir siuvimo reikme- 

nims, minia po truputį ėmė sklaidytis. Gatve vėl galėjo pravažiuoti autobusai 
ir vagonėliai, o prekystaliai dingo, susislapstę abiejose kelio pusėse sutūpusiose 
„padoriose“ parduotuvėlėse. 

Laura sustojo paklausti kelio, ir didžiulė besišypsanti moteris, švelniai pa- 
ėmusi ją už rankos, nuvedė pro parduotuvių virtinę. 

— Štai ten, — parodė ji arkinį įėjimą, vedusį, kaip Laurai atrodė, į tamsą. 

— Ar tikrai? — sunerimusi paklausė Laura. Pro arką visai nieko nesi- 
matė. 

— Taip! — nusijuokė moteris, pajutusi jos dvejonę. — Taip bus greičiau. 
Įeik, pasuk kairėn... ir pamatysi. Viena dvi minutės. Jeigu eitum keliu... 

Ji apsigręžė ir truktelėjo pečiais, kažką šūktelėjusi ant žemų kėdučių su- 
tūpusioms moterims, apžergusioms priešais pastatytus dubenis su žaliais lapais. 
Jos nusijuokė, tačiau jų balsai nebuvo pikti. 

— Taip, tikrai gali eiti! — viena per kitą šūkčiojo kudakuodamos ir krai- 
pydamos galvas moterys. Kvaila turistė. Laura gailiai nusišypsojo, tvirčiau pri- 
spaudė rankinę ir patraukė pirmyn. Ji nuėjo pro arką, peržengė lataką vandeniui 
nutekėti ir staiga pasijuto patekusi į didžiulę stogu dengtą salę. Prireikė kelių 
sekundžių, kad akys priprastų prie prieblandos, ir tada aiktelėjo. Tai išties audi- 
nių turgus; nieko panašaus ji dar nebuvo mačiusi. 

Visa salė buvo padalyta į narvelius primenančių prekystalių eiles; prie 
kiekvieno jų matėsi pakylėlė, ant jos sėdėjo prekystalio savininkas, apsuptas 
šimtų tvarkingai sulankstytų medžiagos gabalų; prieblandoje matėsi rietimų 
kalnai. Vienoje pusėje buvo tarsi vitrina, kur kabojo vienas šalia kito visu ilgiu 
išskleisti medžiagos rietimai, kad aiškiai matytųsi raštas. Net išsižiojusi Laura 
patraukė prie pirmų kelių prekystalių. Akinamomis, svaiginamomis versmėmis 
ją užliejo niekada nematytos spalvos. Net ir blausioje šviesoje jos tarsi hipnoti- 
zavo. Ryškūs, sodrūs mėlynos atspalviai, padūmavęs turkis, tarsi purvinos rudos 
ir prislopintos oranžinės spalvos, aukso geltonumo blyksniai, gili, sodri juoda... 
Laura sustojo; ji niekada nemanė, kad juoda gali būti tokių skirtingų atspalvių 
ir intensyvumo. 

— Čia geidulinga medžiaga, — pasakė viena moterų, mikliai išvyniodama 
rietimą ir rodydama audinį. 

— Šis audeklas skirtas romantiškam vakarui? — paklausė Laura, glosty- 
dama lygų, tarsi vaškuotą paviršių. Medžiaga buvo juoda, pamarginta prislopin- 
ta vyno spalva. Tamsus, niūrokas audinys. — Oi, jūs norėjote pasakyti gedu/inga 
medžiaga? 

— Taaip, gedulinga medžiaga. Laidotuvėms. 

Aplink susibūrusios moterys linkčiojo ir šypsojosi patenkintos, kad Laurai 
tikrai gražu. 

— Norėtum nusipirkti? 

— Gražu, — tyliai tarstelėjo Laura. — Ne, tik žiūrinėju. 

— Ateik, ateik... — šūktelėjo Laurai viena moterų. — La-bai graži me- 
džiaga. Ateik ir pažiūrėk. 

Visą valandą ji vaikščiojo nuo vieno prekystalio prie kito, ant kiekvieno 
stalelio jai buvo išvyniojami žvilgančios raštuotos medžiagos rietimai, o nuos- 
tabūs marginiai atspindėjo kasdienius ritualus ir pavidalus, kuriuos ji jau buvo 
mačiusi. Audiniai mirgėjo moliūgų ir išskobtų aguročių, kuriuos matė turguje, 
raštais, mažytėmis vištelėmis ir įmantriomis jaunų moterų — vaikščiojančių 
tarsi modeliai, ne einančių žeme, bet tarsi sklendžiančių — šukuosenomis. 
Čia buvo visko: saulė, mėnulis, žvaigždės, lietaus lašai, augalai, lapai, gyvūnai... 
Patenkintos Lauros susižavėjimu pardavėjos leido jai fotografuoti ir apkrovė 
ją šešių jardų ilgio rietimėliais taip, kad ji vos galėjo panešti. Skambant links- 
miems atsisveikinimų šūksniams, Laura išsvirduliavo iš salės slegiama įsigytų 
audeklų svorio ir įpuolė tiesiai Adoniui į glėbį. 

— Adoni! — sušuko svarstydama, kaip, po galais, jis ją rado. Ji su dėkin- 
gumu atidavė jam dalį rietimų. — Kaip sužinojai? 

— Oi, ponia, tai jūs manimi netikėjote, — liūdnai pasakė jis. — Juk sakiau, 
kad jus susirasiu? — mirktelėjo jai Adonis. — Eime, automobilis štai ten. 


Baigiantis pirmai savaitei, Laura jau turėjo pakankamai medžiagos nau- 
jojo sezono eskizams pradėti. Savo kambarį „Šviesiausioje vietelėje“ ji greitai 
pavertė laikina studija; ant lovos buvo paskleisti medžiagų rietimai; kiekvienas 
paviršius — sienos, baldai, jos lagaminai — buvo nuklotas audiniais, kuriuos 
arba pirko, arba kur nors rado. Nuoširdžiai padedant Braitui ir Adoniui, ji net 
surado netoli kelio dirbančią siuvėją, kuri iš Laurai labiausiai patikusių audinių 
greitai pasiuvo kelias paprastas sukneles. Dabar ji pasiėmė vieną naujųjų sukne- 
lių, prisidėjo prie savęs ir, pravėrusi spintos duris, pažvelgė į savo atvaizdą veid- 
rodyje. Penktadienio vakaras, lygiai savaitė nuo jos atvykimo; vakar kavinukėje 
susipažinusi su olandų žurnaliste ji buvo pakviesta vakarienės Ispanijos amba- 
sadoriaus namuose. Laura išsirinko suknelę, margintą tamsios žalių alyvuogių 
spalvos ratilais, pagyvintais ryškiai oranžiniais apskritimais; visas apskritimų 
raštas buvo išmargintas mažyčiais juodais taškeliais. Tikrai pribloškiantis vaiz- 
das. Galbūt susirišti plaukus į uodegą neblogas sumanymas — su smulkiomis 
garbanėlėmis papurusia galva ir patrakusio rašto suknele ji atrodytų mažumėlę 
perlenkusi lazdą. Laura pasirinko paprastas bekulnes juodas basutes, pasiėmė 
rankinę ir išėjo į karštą naktį laukti Silkės, žurnalistės, žadėjusios ją pasiimti. 
Nors kiek ir nuogąstavo, džiaugėsi galėsianti pabūti ypatingame vakarėlyje. 

Londone beveik su niekuo nebendravo ir niekur neidavo. Tiesą sakant, ji jau 
beveik pamiršo, ką reiškia svečiuotis. 

— Gal liausies krapštytis! — piktai drėbė kirpėjai Agnesei, karštligiškai 
mėginančiai susukti kelias garbanėles iš tiesių, žvilgančių Melani sruogų. — 
Man patinka tiesūs plaukai. Štai kodėl naudoju šitą, — ji bakstelėjo raudonai 
nulakuotu smiliaus nagučiu į buteliuką su užrašu „Plaukams tiesinti“. 

— Taip, ponia. 

Ramus, abejingas Agnesės atsakymas dar labiau ją suerzino. Čia visi tik 
ir kartoja tą patį. Taip, ponia, ne, ponia, trys pilni krepšeliai, ponia. Ją jau pyki- 
no nuo žodžio „ponia“. Ji buvo itin bjaurios nuotaikos dėl dviejų priežasčių. 
Pirmoji: Markas kategoriškai atsisakė ją lydėti į Ispanijos ambasadoriaus 
rengiamą vakarienę; antroji priežastis buvo daug svarbesnė — praėjusį vakarą 
vyras pareiškė, kad jis pratęsia darbo sutartį dar vieneriems metams. Ne tokių 
naujienų ji laukė. Kartą jis jau pratęsė kontraktą metams, vadinasi, Ganoje jie 
išgyveno ketverius ilgus metus; žinios apie tai, kad jis nori čia likti dar vienerius 
metus, jai pakako, kad imtų rėkti. 

— Kaip galėjai nuspręsti iš pradžių nepasitaręs su manimi? — rėkė 
Melani. 

— Aš nieko nenusprendžiau, — protestavo Markas iš pykčio patamsėjusiu 
veidu. — Dėl Dievo, aš juk 4a6a7 su tavimi tariuosi! 

— Nesitari! — kone apimta isterijos rėkė įpykusi Melani. — Tu tik sakai, 
kad tariesi, bet aš tave pažįs/4! Tu jau apsisprendęs, tau nerūpi, ką manau aš, 
tau nerūpi, ko aš noriu, — lūžinėjančiu balsu kalbėjo ji. — Tu tik leki pirmyn ir 
darai ką tinkamas, tu tik... 

— Melani! — taip pat užriko ant jos Markas. — Liaukis! Tai mano da7- 
bas! Ko, po velnių, iš manęs tikiesi? 

— Kodėl negali būti toks, kaip visi, — kūkčiojo Melani. — Kodėl negali 
dirbti 20rma/aus darbo? Kodėl negalime gyventi civilizuotai, kur nors Londone, 
Paryžiuje, kaip gyvenome anksčiau? Markai, nekenčiu šio krašto... nekenčiu! 

Markas pažvelgė į ją taip, kad jai nuėjo pagaugais visas kūnas. 

— Susiimk, — šaltai tarstelėjo purtydamas galvą, — ir liaukis klykusi. 
Prižadinsi vaikus. 

— Po velnių vaikus! — šaukė Melani vyrui einant pro duris. — Po velnių 
tave ir vaikus! 


Ji nubloškė antklodę ir išbėgo iš kambario ketvirtą valandą ryto. Bėgdama 

kojos nykščiu kliudė komodą. Dabar nykštys buvo ištinęs ir dvigubai didesnis 
nei įprastai, o tai reiškė, kad negalės autis dailių aukštakulnių, kuriais avėdama 
ketino eiti į pobūvį — ir viskas tik dėl to, kad Markas, iš pradžių su ja nepa- 
sitaręs, nutarė priimti pasiūlymą ir pasilikti dar vienerius metus. Kai pagalvoji, 
šaukti ant Marko, vos jam įėjus pro duris, gal ir nebuvo geriausias būdas šiam 


klausimui spręsti, bet žala jau padaryta. 


Na, gerai, tarė ji sau, paskutinį kartą dirstelėjusi į veidrodį ir įvertinusi 
Agnesės pastangas, o paskui pradėjusi raustis rankinėje ieškodama cigaretės. 
Žala jau padaryta. Drebančiomis rankomis prisidegė cigaretę. Šį kartą ji tikrai 
prisidirbo. Po velnių vaikus? Net pati susiraukė. Melani žinojo, kad ji, Marko 
manymu, yra baisi motina. Neišmanė, kaip jam tai paaiškinti — kartais jie net 
neatrodė esantys jos vaikai. Jie daugiau laiko praleisdavo su tarnais nei su ja. 
Dažniausiai Melani nė nenutuokė, ką turėtų su jais veikti. Kiek ji prisiminė, 
Stela beveik nieko su ja neveikdavo — galima sakyti, vos išmokusi vaikščioti ji 
buvo išsiųsta į pensioną, o kiek kartų vaikystėje matė tėvą, galėtų suskaičiuo- 
ti ant vienos rankos pirštų. Ne, laimingos šeimos susibūrimai, kokių tikėjosi 
Markas, buvo ne tai, ką ji būtų pajėgusi įsivaizduoti. Be to, Susu ir Gajus angliš- 
kai kalbėjo tarsi trečia ar ketvirta kalba; būdama ketverių metukų Susu kalbėjo 
vaikišku Ganos dialektu — Amos išmokyta kalba, dėl to nuolat svilo Melani 
ausys, o Gajus dažniausiai atsisakydavo kalbėti kitaip nei tvi kalba arba arabiš- 
kai, ir Randa labai tuo džiaugėsi. Ir dar vienas dalykas — Melani išties nekentė 
savo anytos, kitaip tariant, netikros anytos. 

Mokėdama už ištrinktą galvą ir išdžiovintus plaukus ji liūdnai svarstė, 
kaip gali būti, kad jaučiasi tokia svetima savo vaikams. Kartais ji žvelgdavo į 
Susu, į putlius rudus jos skruostelius ir garbanotus rudus plaukus, ieškodama 
kokio nors ženklo, že kokio ženklo, įrodančio, kad ši mergytė tikrai yra jos. Abu 
vaikai, gimę su dvejų metų pertrauka, buvo tikros Marko kopijos. Dvi tobulos 
mažos būtybės — tik jo paveikslas. Ji, aišku, juos mylėjo; dar ir dabar toji diena, 
kai Gajus įkrito į baseiną Amai kažkur užsižiūrėjus, Melani atrodė pati baisiau- 
sia jos gyvenime. Ji sėdėjo vidiniame kiemelyje tingiai vartydama žurnalą, kurį 
buvo atnešusi Barbė, bet staiga kažkodėl pakėlė akis. Ir pati nežinojo kodėl, ta- 
čiau po kelių sekundžių jau bėgo basomis kojomis pievele gerklėje įstrigusia šir- 
dimi; Melani su drabužiais įšoko į baseiną ir ištempė jo kūnelį be gyvybės žen- 
klų per daug išsigandusi, kad galėtų rėkti. Atmintyje iškilo dar mokyklos laikais 
įgytos žinios — atsiklaupusi prie sūnaus pravėrė jo burnytę, uždėjo abi rankas 
jam ant krūtinės ir ėmė „pumpuoti“, reguliariai giliai įkvėpdama ir įpūsdama 
jam oro, kol pro vaiko burnelę ėmė veržtis vanduo ir pusryčių likučiai, o jis ėmė 

verkšlenti. Siaubo apimtos ir šoko ištiktos Susu akivaizdoje ji iš visų jėgų skėlė 
antausį Amai, o paskui nuėjo į namus jausdama, kaip stingsta visas kūnas, nors 
buvo vidurdienis ir labai karšta; paskui ji nualpo. Markas tada buvo Liberijoje. 
Melani prireikė dviejų dienų žiniai nusiųsti, bet per tą laiką ji spėjo atleisti 
Amą, nugabenti Gajų į brangiausią miesto ligoninę visai nereikalingiems (kaip 
vėliau paaiškėjo) tyrimams atlikti ir pasamdyti berniuką, kurio vardo nepajėgė 
ištarti ir kurio darbas buvo nuo ryto iki vakaro sėdėti prie baseino. 

Ne, ji mylėjo savo vaikus. Na, tik kartais jie tarsi nenorėdavo bū/i jos vaikai. 
Jie tarsi priklausė kažkam kitam. Jie, kaip ir Markas, priklausė savo Dievulio 
apleistai šaliai, kur ji net nesugebėjo aklimatizuotis, ką jau kalbėti apie priklau- 
symą; ir šiuo atveju ji, po šimts pypkių, tikrai nieko negali padaryti. 

— Ablan, Melani, — pasakė kažkas. Ji atsisuko. — Marbaba? 

Melani suraukė kaktą. Tai Fatima, libanietė salono savininkė. Kode/, na 
kodėl, mąstė sau Melani blausiai šyptelėdama ir sveikindamasi, kodė/ jie nesi- 
liauja jos kalbinę arabiškai? Nejau jie nesupranta? Ji niekada nekalbės ta brakeikta 
kalba. Niekada. Ir jai nesvarbu, kad Markas kalba; su ta kalba fi nenori turėti nieko 
bendra. 

— Gerai, gerai,... — skubėjo atsakyti Melani. 

— Ji puikiai padirbėjo, tiesa? — Fatima kalbėjo apie jos plaukus. 

— Taip taip... turiu bėgti, dėkoju... — pasakė Melani ir paskubėjo išeiti iš 
salono. Įkyri moteriškė. Nejau ji 2ema/0, kad Agnesė puikiai padirbėjo? Melani 
įsėdo į automobilį ir nuvažiavo. Beveik trečia valanda. Ji šiek tiek snustelės ir jau 
turės ruoštis vakarėliui. Nelemtas Markas. Ji labai nenorėjo eiti viena. 


— Ambasadoriau, — gražiai šypsodamasi Melani spaudė suglebusią jo 
ranką. — Ačiū, kad pakvietėte. Man /ai> malonu vėl jus matyti. 

— Ponia Abadi, — linktelėjo ambasadorius žvilgčiodamas į moterį pro 
pensnė viršų. — O ponas Abadi? Jis jūsų neatlydėjo? 

— Ne, deja, ne, — trumpai nusijuokė Melani. — Jis dirba... Esu tikra, 
žinote, kaip ten būna. 

— Taip, tikrai žinau. Prašau... — jis mostelėjo į saloną tolėliau. 

— Melani, mieloji! — tarė Viktorija, Naujojoje Zelandijoje gimusi am- 
basadoriaus žmona. — Tu kaip visada atrodai dieviškai. Ateik... Noriu tave su 
kai kuo supažindinti. O paskui norėsiu, kad viską papasakotum apie kelionę į 
Londoną. Ar matei kokių nors tikrai gerų šou? Turėsi man papasakoti. 

Melani šypsojosi. Jų santuoka buvo pati netikėčiausia: Viktorija — buvusi 
Sadlers Wells šokėja; būdama šešiasdešimties išlaikė grakščią berniukišką figūrą, 
šviesius plaukus ir nežemiškai puikią išvaizdą. Ambasadorius tikriausiai buvo 

tokio paties amžiaus, bet atrodė dvidešimčia metų vyresnis; jį gana sunku api- 
būdinti; aukštas, gunktelėjęs senosios diplomatų mokyklos aristokratas, mėgs- 
tantis išlaikyti atstumą, nevengiantis prieštarauti. Melani, ne taip kaip Markui, 
Viktorija patiko, kita vertus, jam niekas nepatiko iš žmonių, kuriuos ji vadino 
savo draugais. Tai buvo viena iš daugelio tarp jų tvyrančios įtampos priežasčių. 

— Klausyk, — tarstelėjo Viktorija bičiuliškai įsikibdama Melani į parankę 
ir vesdamasi ją link durų į vidinį kiemelį, — ar prisimeni tą olandų žurnalistę, 
kuri važinėjo po našlaičių namus? Na, kuri ten fotografavo? 

— Manau, prisimenu... tokia tamsiaplaukė mergina? 

— Taip. Silkė. Na, tai štai, ji atsivedė nepaprastai mielą merginą iš 
Londono; ji yra tekstilės dizainerė ir čia atvyko porai mėnesių — ieško kaž- 
kokių medžiagų ar ko... Žodžiu, tiesiog pribloškianti, o kai su ja susipažinau, 
pamaniau, kad su tokiu žmogumi būtinai turi susipažinti ir Melani. A, štai kur 
jos, — linktelėjo jai rodydama baseino pusėn. 

Išgirdusi Viktorijos žodžius Melani pajuto pavydo dyglį — kad ir kaip 
ten būtų, ji buvo įpratusi, kad su 7a visi turi susipažinti, o ne atvirkščiai. Ji pa- 
žvelgė ten, kur rodė Viktorija, ir nustėro. Mergina, stovėjusi šalia žurnalistės 
Silkės, buvo išties įspūdinga. Aukšta, grakšti, tamsiai rudos odos, tankius juodus 
plaukus kietai surišusi į uodegą, vilkinti nuostabiausia suknele, į ausis įsivėrusi 
didelius sidabrinius žiedus, pasipuošusi plačia sidabrine apyranke, apsiavusi 
dailiomis bekulnėmis basutėmis. Viktorijai priėjus ji atsigręžė ir nusišypsojo. 
Melani širdis nukrito į kulnus. Plati, graži jos šypsena nušvietė visą veidą. 

— Laura, mieloji, — burkavo Viktorija imdama ją už parankės, — norė- 
čiau tave supažindinti su labai labai miela savo drauge. Ką tik sakiau Melani, 
kad jūs būtinai turite susipažinti. Manau, jūs labai greitai ir lengvai susidrau- 
gausite, — kalbėjo ji taip, tarsi pasakotų apie vertingą ir įdomų naminį gyvūnė- 
l;. — Melani, tai Laura. 

Viktorija paėmė Silkę už rankos ir nusivedė, be jokių abejonių, norėdama 
supažindinti su kuo nors kitu. 

— Klausyk, mieloji Silke, norėčiau tave su kai kuo supažindinti... — pa- 
lengva tolo jos balsas. 

— Malonu susipažinti, — pratarė moteris atsisukdama į Melani ir tiesda- 
ma jai ranką. Melani širdis nusmuko dar žemiau. Žemas, kiek prikimęs balsas, 
sunkiai nusakomas intriguojantis akcentas, užvaldantis akimirksniu, skatinantis 
svarstyti, iš kur ji. Melani akimirksniu prisiminė Kim. Paprastai visos jos draugės 
būdavo ne tokios patrauklios ir, savaime suprantama, ne tokios kerinčios kaip 
ji. Ji neketino dar kartą padaryti /okios klaidos. Net Lauros rankos paspaudimas 
buvo malonus ir tvirtas. — Ar tu... tu čia gyveni? — maloniai paklausė ji. 

— Deja, taip, — atsakė Melani liūdnai apsidairiusi aplinkui. — Klausyk, 

gal išgertume? Viktorijos vaikinai visada gamina pačius geriausius punšus. Nors, 
tiesą sakant, net nežinau, kur jie šįvakar dingę. Paprastai jų negali atsiginti. 

— Jos sūnūs? 

— Ne, kvailute. Tarnai, — nusijuokė Melani. — Eime jų ieškoti. Man jau 
visai išdžiūvo gerklė. 


tinkantis vardas — yra tekstilės S visai neseniai nusipirkusi butą Ist 
Ende („Tikrai? Vaje, koks drąsus žingsnis. Aš net niekada nesu ten buvusi!“ ). 
Ji ketina viešėti Ganoje porą mėnesių. Taip pat išsiaiškino, kad medžiagą 
šiai nuostabiai suknelei moteris nusipirko vos prieš dieną tame bjauriame 
Makolos turguje, kuriame Melani lankėsi tik kartą, o ją pasiuvo paprasta siu- 
vėja. Ji buvo priblokšta. Moterys sutarė susitikti puodeliui kavos sekmadienio 
rytą Lauros svečių namuose. Melani anksti išėjo iš pobūvio maloniai susi- 
jaudinusi, kad rado naują įdomią pašnekovę. Nors ji ir per graži, kad Melani 
galėtų jaustis rami. 


Markas nustebęs pakėlė akis nuo skaitomos knygos. Jis dirstelėjo į laikrodį. 
Dar tik vienuolikta; žmona paprastai negrįždavo iš tokių pobūvių iki antros. 

— Anksti grįžai, — atsargiai tarstelėjo jis. 

— Ir išgėriau tik dvi vyno taures, — kone fAirtuodama atsakė Melani. Ji 
numetė rankinę ant kėdės, stovėjusios šalia jo, ir krito į sofą. Markas atidžiai 
pažvelgė į žmoną. Ji buvo pagyvėjusi, skruostai lengvai įraudę arba nuo vyno, 
arba nuo draugijos, kurioje viešėjo. Jis kiek pasvarstė, kas būtų blogiau. — Ar 
vis dar pyksti? — paklausė ji vyptelėjusi. 

— Aš? 

— Taip, tu, — Melani balsas išties buvo valiūkiškas. 

Markas atsiduso ir padėjo knygą. Neįmanoma prognozuoti jos nuotaikų. 

— Ne, nepykstu. Ar gerai praleidai laiką? 

— Mhm. Susipažinau su tokia moterim. Ji yra madų dizainerė... ne, au- 
dinių dizainerė. Ji vardu Laura. Ji žikrai šauni. Ji tau patiktų, tikrai, — Markas 
prunkštelėjo. — Ne, tikrai. Ji visai nepanaši į tas moteris, kurios... na, kurios tau 
nepatinka. Žodžiu, susitinku su ja sekmadienį kavutei. Gal galėčiau kitą savaitę 
pasikviesti ją pietų? Ar pažadi gerai elgtis? — Melani pakilo nuo sofos ir pri- 
ėjusi atsistojo už jo kėdės. Jai palinkus Markas užuodė svaigius jos kvepalus; 
Žmonos plaukai apkrito jo veidą, šilkinės sruogos nuklojo marškinių priekį. 
Jos smakras atsidūrė tarp jo peties ir skruosto; Markas sučiupo jos ranką šiai 

slystant krūtine žemyn. Jie nesimylėjo mėnesį ar daugiau; prisitraukęs ją arčiau 
ir veidu įsikniaubęs į Melani sijono klostes pagalvojo, kad pastaruoju metu ji 
taip nesielgia. Melani beveik šiurkščiai nutempė Marką nuo kėdės. — Ar vai- 
kai miega? — sušnabždėjo prieš paliesdama Marko lūpas minkštomis, šiltomis 
savo lūpomis. Jis teįstengė linktelėti. Melani apsikabino vyrą ir nekantraudama 
padėjo jam surasti tiesiausią kelią. Štai kokia ji — ištisas savaites vengia jo prisi- 
lietimų, o paskui, tarsi perkūnas iš giedro dangaus, štai tokia naktis... Jis niekada 
jos nesupras. 

Amelina žiūrėjo, kaip nuo kelkraščio pajuda paskutiniai automobiliai, o 
paskui apsigręžė, palypėjo pora laiptelių ir uždarė paskui save laukujes duris. Ji 
apsidairė. Beveik tuščiame koridoriuje staiga pasidarė ramu. Polas buvo sode, 
tvarkė paskutinius augalus. Po beveik dvejus metus trukusių svarstymų jie nu- 
tarė namą paversti viešbutuku. Metas buvo tinkamas, ekonominė situacija po 
truputį gerėjo. Pernai rinkimus laimėjo politikas Renė Prevalis, surinkęs beveik 
devyniasdešimt procentų gyventojų balsų. Pagaliau pradėjo mažėti nedarbas, 
į šalį ėmė traukti privačios kompanijos, taip pat ir turistai. Viskas po truputį 
gerėjo. Tiesą sakant, tai Polo idėja. Tai jis ėmė galvoti apie viešbutį. Jam patiko 
gyventi Haityje — jis nuolat kartodavo Amelinai, kad čia jo rankos atrištos. O 
štai Anglijoje, Malverne, ko jis galėjo tikėtis? Ko jie galėjo tikėtis? Tik lėto sly- 
dimo į pensiją? Amelina juokėsi iš tokio melodramatiško jo pasakymo, tačiau 
jis buvo teisus. Dabar Haityje atsirado galimybių. Kam rūpėjo, kad jis — sta- 
tybininkas, o ji — augintinė patarnautoja. Jie daug kalbėjo, viską suplanavo ir 
išsiaiškino; taip, jie gali tuo užsiiimti. Jie turėjo kapitalą ir geras rankas... Būtų 
kvaila nieko nedaryti. 

Ar Laura pritartų jų sprendimui? Amelina vaikštinėjo po tuščius kamba- 
rius; kabinetas, buvusi svetainė, valgomasis; paskui ji patraukė koridoriumi į du 
svečiams skirtus miegamuosius apačioje, kurie buvo tušti, paliktos tik lovos. Ir 
virtuvė buvo ištuštinta, kad būtų erdvės, kad būtų pa/0g, kad Amelina ir dar 
dvi virėjos galėtų smagiai gaminti pusryčius ir lengvus užkandžius, kuriuos ji 
ketino tiekti visą dieną. Amelina užlipo laiptais į antrą aukštą. Jai buvo sun- 
kiausia iškraustyti Lauros kambarį. Moteris pravėrė duris ir dirstelėjo vidun. 
Kaip ir kituose miegamuosiuose, čia buvo likusi tik lova — senovinė žalvariu 
puošta viengulė lova. Čiužinį ji atidavė Kleonai — Laurai išvykus juo niekas 
nesinaudojo. Keli merginos daiktai ir drabužiai, kuriuos ji paliko, buvo atsargiai 
nugabenti į palėpę ir sudėti šalia Belos daiktų. Išties ironiška, kad jie atsidūrė 

greta. Visi sukrauti daiktai laukė tos dienos, kada kuri nors jų grįš paprašyti. 
Amelina pakilo, nusišluostė į prijuostę rankas ir tyliai uždarė duris. 


Ji erzino Polą kartodama, jog išties gerai, kad netoliese sukiojasi staty- 
bininkas. Yra net keletas privalumų. Kai tik jie apsisprendė, viskas stebėtinai 
greitai sukrito į savo vietas: Polas turėjo prižiūrėti namo atnaujinimo darbus, 
o Amelina rūpinosi visomis būtinomis smulkmenomis. Ji labai aiškiai žino- 
jo, ko nori — paprastų, patogių svečių namų su šešiais miegamaisiais, trimis 
vonios kambariais, vėsiu ir maloniu pasėdėti valgomuoju, kur svečiai galėtų 
pusryčiauti, ir pavėsinga veranda už namo popiečio arbatėlei. Nieko ypatinga, 
tiesiog patogu, kaip kad Jeinas buvo išmokęs. Kartais Amelina galvodavo apie 
jį; išgirsdavo jo balsą pačiose netikėčiausiose vietose. Ji mąstė, kad vyras būtų 
pritaręs jos grįžimui namo, jam patiktų, kad ji surado būdą, kaip panaudoti di- 
delį seną namą, iš kurio kažkada išvyko. Jam taip pat būtų patikę stebėti gerus 
Haičio pokyčius. Jį būtų nudžiuginęs optimizmas, po truputį pradėjęs grįžti į 
Port o Prenso gatves. 

Vieną sekmadienio popietę ji su Polu išėjo pasivaikščioti link kalno, nuo 
kurio kažkada pabėgo. Ten jau nebebuvo Pa/me 4'Or viešbučio; švelniame va- 
karo vėjelyje ant vienos vinutės siūbavo vieniša aprūdijusi iškaba. Amelina pa- 
klausė daržą ravinčio senuko, kas atsitiko viešbučio šeimininkui. Jis mirė, atsakė 
skaudamą nugarą tiesdamas senukas. Neilgai trukus po to, kai pabėgo Diuvaljė. 
Buvo baisūs laikai, prisiminė jis pasirėmęs ant paties pasidaryto kauptuko koto. 
Tačiau dabar reikalai gerėja, tiesa, paklausė Polas. Senukas iš lėto linktelėjo. 
Oui, oui, beut-ėtre, msieur. Bet čia yra Haitis. Gali nutikti bet kas. Amelina nu- 
sišypsojo ir apsigręžė ketindama eiti. Jis sakė tiesą. Gali nutikti bet kas. Buvusi 
augintinė ir patarnautoja gali tapti namo Rugaud gatvėje savininke. Ne, pasitai- 
sė Amelina jiems leidžiantis ilgu kalno takeliu žemyn, dabar ji — svečių namų, 
pavadintų „Pas Bleiką“, bendrasavininkė. Štai kuo ji ketina tapti. 


6/ 


Melani namai buvo labai panašūs į ją pačią — sudėtingi, šiek tiek paslap- 
tingi, vietomis netikėtai jausmingi, o kartais beveik šalti. Sodai nepriekaištingi, 
tolumoje tarsi kvieste kviesdamas mirga baseinas, veši akį džiuginančių sodrių 
spalvų bugenvilijos. Vėsus, tamsokas interjeras, brangūs baldai ir įdomūs meno 
kūriniai, tačiau čia maža šių namų gyventojų ženklų. Melani sakė, kad gyvena 
su vyru ir vaikais, tačiau Laura neįstengė rasti tokio pasakymo įrodymų. Ji 

klusniai nusekė paskui Melani per kambarį į daiktais neperkrautą erdvų val- 
gomąjį. 

— Vaikai jau miega, — pasakė nujausdama Lauros klausimą. — Deja, esu 
siaubingai griežta. Jie privalo gultis vėliausiai septintą. 

— O tavo vyras? — paklausė Laura pamačiusi, kad ilgas, nepriekaištingai 
nublizgintas stalas serviruotas tik dviem asmenims. 

— O, galbūt jis prie mūsų prisijung vėliau. Jis vėlai grįžta iš darbo, — 
Melani pavartė akis. — Jis visada vėlai grįžta iš darbo. 

— Kuo jis užsiima? — paklausė Laura sėsdamasi į nurodytą vietą. Tyliai 
įėjo tarnas, ant padėklo nešinas jau spėjusiu aprasoti baltojo vyno buteliu. 

— Tikiuosi, butelį išėmei iš šaldymo kameros? — gyvai paklausė Melani. 
Tarnas sutrikusiomis akimis pažvelgė į ją. — Iš šaldiklio ar iš šaldytuvo? 

— Šald... iš šaldiklio, ponia, — sumikčiojo jis aiškiai nesuprasdamas, ko 
buvo paklaustas. 

Melani vėl pavartė akis. 

— Na, tai gal būsi geras ir padėsi butelį. 

— Taip, ponia. 

— Beviltiškas, — tarstelėjo Melani, kai tarnas paskui save uždarė du- 
ris. — Absoliučiai beviltiškas, nelabasis. 

— Butelis atrodo ganėtinai atšalęs, — švelniai pasakė Laura. — Gal įpilti 
taurę? 

— O, taip, prašom. Visą dieną mirtinai norėjau gurkštelėti. 

— O ką tu veiki per dienas? — atsargiai paklausė Laura. 

— Aš? O, aš... na, aš... žaidžiu tenisą, einu į sporto salę... susitikinėju su 
žmonėmis. Tiesą sakant, net nežinau. Tiesiog man atrodo, kad diena per trum- 
pa, — nerūpestingai kalbėjo ji, nors Laura pastebėjo lašelį gynybos. — Markas 
man nuolat kartoja, kad susirasčiau darbą, kad veikčiau, jo žodžiais tariant, ką 
nors naudinga, bet aš ir esu naudinga. Bent jau taip manau. Aš suburiu žmones. 
Rengiu išties puikius vakarėlius... 

— Ir turi du mažus vaikus, — pasakė Laura. — O juk tai ir yra darbas, 
tiesa? 

— Taip, žinoma, darbas. Tu teisi, — staiga pragiedrėjo Melani. 

Prasivėrė virtuvės durys, ir įėjo tas pats tarnas, vienoje rankoje laikydamas 
milžinišką dubenį su salotomis, o kitoje — gražiame keraminiame pusdubenyje 
pūpsančią keptą žuvį. Liepusi jam išeiti Melani pati patarnavo prie stalo; ji be- 
veik be perstojo plepėjo apie savo drauges, jų draugus, jos organizuotus paplū- 
dimio vakarėlius, rinkliavas labdarai ir visa kita; valgydama Laura stebėjosi su- 
sivokusi, kaip puikiai supranta ją. Moteris kažkaip keistai jai priminė jos pačios 
gyvenimą po vestuvių. Pirmuosius kelis gyvenimo su Danieliu mėnesius Laura 

taip pat jautėsi neturinti ko nusitverti, neturinti aiškaus plano, kuo vertėtų už- 
siimti gyvenime. Kaip ir anksčiau jai, Melani pinigai nebuvo problema; kad 
ir ką veiktų jos vyras, moters, atrodo, nelepino gyvenimas jos pačios šeimoje. 
Motina dabar ištekėjusi už ketvirto vyro, tėvo, tiesą sakant, niekada nė nebu- 
vo... Baigiantis vakarui Laura pasijuto netikėtai sujaudinta Melani pasakojimo. 
Nepaisant draugės sukurto nuobodžiaujančios lengvabūdės vargšės turtingos 
mergaitės įvaizdžio, ji atrodė išties patraukli ir miela. Laura nujautė, kad mote- 
ris slepia kažką daugiau nei galima išvysti akimis. Atkimšus antrą butelį vyno, ji 
sužinojo, kad Melani praeitis išties įdomesnė nei atrodė. Joms išgėrus dar vieną 
butelį ir prasėdėjus iki dešimtos valandos, Laura jau žinojo, kad Melani po 
kažkokio siaubingo incidento su patėviu išvyko į Los Andželą ir ten kurį laiką 
gyveno su narkotikų prekeiviu, kuris, kaip paaiškėjo, miegodavo su geriausia jos 
drauge... Viskas skambėjo taip, kaip buvo rašoma tuose pašėlusiuose pikantiš- 
kuose amerikiečių romanuose, kuriuos paauglystėje ji su Regina ryte rydavo. 
Seksas, narkotikai ir rokenrolas. 

Tada prasivėrė durys, ir Melani akimirksniu prablaivėjo. 

— O, šūdas. Tai Markas, — sušnabždėjo greitai apkeisdama taures — prie 
savęs statydama tuščią Lauros taurę. Laura nustebusi žiūrėjo, kaip Melani užsi- 
kiša už ausų plaukus, mėgindama atrodyti kiek įmanoma santūriau. — Greitai 
kišk po stalu butelį! 

— Išgėrei tik kelias taures. Juk neketini kur nors važiuoti, ką? — sušnabž- 
dėjo Laura. 

— Nesvarbu... tai... o, sveikas. Vėlai grįžti, mielasis, — patempusi lūpą 
pasakė Melani. Laura dirstelėjo į duris. Tarpduryje į jas žiūrėdamas stovėjo 
aukštas, tvirtai sudėtas vyras, kurio odos spalva buvo visai kaip jos. Nustebusi 
ji sumirkčiojo — nemanė, kad Melani vyras tamsiaodis. Ji buvo tikra, kad jis 
baltasis, kaip Melani. — Eikš pas mus, — šūktelėjo Melani. — Čia Laura, mie- 
lasis, prisimeni, aš tau apie ją pasakojau? 

Jis gūžtelėjo pečiais ir trumpai linktelėjo Laurai. 

— Einu miegoti, — trumpai tarė jis. — Rytoj man į darbą. 

Žodžius „į darbą“ ištarė šiek tiek pabrėžtinai. Laura pajuto, kaip jai ėmė 
kaisti skruostai. 

— Oi, Markai, tu toks nuoboda, — pasakė Melani grūmodama jam pirš- 
teliu. Jis kone paniekinamai dėbtelėjo į ją ir net neatsisveikinęs dingo. Laura 
spoksojo į tarpdurį negalėdama patikėti — ji niekada gyvenime nebuvo sutiku- 
si tokio atšiauraus žmogaus! Jis net nepasisveikino! 

— Ar jis dėl ko nors pyksta? — su užuojauta paklausė ji išpūtusi akis, o 
Melani akys dabar buvo liūdnos. Tikriausiai ji gerokai per daug išgėrė. 


— ŪO,jis visada piktai sa manimi kalba. Aš per daug geriu, per mažai laiko 

praleidžiu su vaikais, nedirbu... Atvirai kalbant, tasai sąrašas ilgas kaip prakeikta 
jo ranka. Na, bet man nerūpi. Jeigu jam tai nepatinka... 

— Melani, — švelniai nutraukė ją Laura. — Manau, man išties metas eiti. 
Gal galėtum iškviesti taksi? 

— Iškviesti taksi? — Melani ėmė juoktis. — Kaip? Kaip tu čia patekai? 

— Atvažiavau taksi, — sutrikusi atsakė Laura. 

— Ir nepaprašei, kad palauktų? 

— Kad lauktų visą vakarą? Juk aš čia nuo septynių, — purtydama galvą 
atsakė Laura. 

— Nesvarbu. Jie neprieštarauja, jie laukia. 

— Galbūt, bet vis tiek... Na, tada susistabdysiu kokį automobilį prie kam- 
po, gerai? 

— Gal išprotėjai. Ne, paprašysiu Marko parvežti tave namo, — pasakė 
Melani stodamasi ant jau netvirtų kojų. — Gyveni vos už poros mylių. Bet jau 
vėlu, nebesaugu. 

Laura ištiesė ranką norėdama ją sulaikyti. Ji mieliau sutiktų nueiti pėsčia 
tris mylias nei leistų Melani vyrui parvežti ją namo. Tačiau moteris jau buvo 
dingusi už durų. Laura užsimerkė nuoširdžiai supykusi. To ji mažiausiai norėjo. 
Tikriausiai ir jis mažiausiai to norėjo. 

Po kelių minučių tarpduryje vėl pasirodė Markas, o jo veido išraiška ne- 
buvo pasikeitusi. 

— Kitą kartą arba paprašykite, kad vairuotojas palauktų, arba, jei jūsų tai 
netenkina, pasakykite, kad jis grįžtų jūsų paimti, — jis ir vėl šiek tiek pabrėžė 
žodį „netenkina“. Laura dabar jau rimtai pasišiaušė. Vyras tikriausiai mano, kad 
ji yra viena jo žmonos draugužių, kiek įmanydama rimtesniu veidu eidama pa- 
skui jį iš valgomojo galvojo Laura. 

— Atleiskite, — šaltai tarė ji. — Apie tai nepagalvojau. Maniau, bus visai 
paprasta išsikviesti taksi. 

— Čia ne Londonas. 

— Aš tai žinau, — atkirto nebeįstengdama susivaldyti. Jis nieko neatsakė. 
Tiesą sakant, visą kelią iki „Šviesiosios vietelės“ jis nepratarė nė žodžio. Trys 
mylios visiškoje tyloje. Jam privažiavus prie priekinių vartelių, Lauros skruostai 
liepsnote liepsnojo. Markas stipriai spustelėjo garso signalą, bet ji atidarė du- 
reles dar nespėjus atbėgti budinčiam sargui. — Nesivarginkite ir nevažiuokite 
į kiemą, — tarstelėjo lipdama iš automobilio. — Ačiū, kad pavėžėjote. Beje, — 
pratarė jam dar nespėjus apgręžti automobilio, — ir aš rytoj dirbu. 

Laura trinktelėjo durelėmis, neatsigręždama greitai užkilo į kalvelę ir ati- 
darė šoninius vartelius. Ji išgirdo, kaip sucypė automobilio padangos jam greitai 


išsukus iš keliuko. Arogantiškas bukagalvis! 

Ji visą likusią savaitę nematė Melani. Laura darbavosi planuodama ke- 
lionę į Bonvirą, esantį visai netoli Kumasio; Kofis jai pasakojo, kad Bonviras 
yra specifinių 4en/ė audeklų industrijos centras. Mažajam Braito taksi kelionė 
buvo pernelyg tolima; nuliūdęs jis apie tai pranešė Laurai. Geriau nusisamdyti 
visureigį ir vairuotoją. La-bai brangu. Braitas nukabino nosį, pamanęs apie tai, 
kad darbas atiteks kažkam kitam. 

— Ar nėra kokio nors kito būdo ten nukakti? 

— Galite pasinaudoti VTK paslaugomis, ponia. Valstybine transporto 
korporacija. Tik važiuosite lėtokai. 

— Gerai, kad lėtokai. Kur turėčiau laukti autobuso? — Laura džiaugėsi 
vien pagalvojusi, kad galės lėtai ir ilgai keliauti per šalį, pasidairyti į užmiesčio 
peizažus. Ji netruko pamatyti, kad Akra nėra labai jau vaizdinga. 

Braitas viską sutvarkė taip, kad kitą rytą, dar prieš auštant, Laura buvo nu- 
gabenta į centrinę autobusų stotį. Ji turės pernakvoti Kumasyje, taksi nuvažiuoti 
į Bonvirą, o kitą dieną autobusu grįžti į Akrą. Viskas atrodė ganėtinai paprasta. 


Iš autobusų stoties išlingavęs kriokiantis autobusas buvo modernus, su 
oro kondicionieriais, prikimštas nuo grindų iki lubų. Juo buvo vežami ir keli 
gaidžiukai. Aušo, todėl gaidžiukai be paliovos giedojo. Vairuotojas dirbo už du 
— ir vairavo, ir pamokslavo, ragindamas keleivius daug dirbti, taupyti pinigus 
ir gerbti vyresniuosius. Kai jie privažiavo tiesaus kelio, vedusio į Kumasį, ruožą 
— maždaug keturiasdešimt minučių kelio nuo Akros, — Laurai atrodė, kad 
tuoj plyš galva. Buvo giedamos giesmės, už nugaros kažkas ginčijosi, o jos 
kaimynas išvyniojo į laikraštį susuktus keptus plantanus, apibarstytus karštais 
žemės riešutais, ir mirtinai įsižeidė Laurai mandagiai atsisakius pasivaišinti. 

— Amerikietė? — linksmai paklausė jis. Laura papurtė galvą. — Britė? — 
mandagiai šypsodamasi Laura vėl papurtė galvą. Ji tenorėjo pamiegoti. — 
Prancūzė? Amerikietė? Švedė? 

— Aš iš Haičio, — pratarė kaimynui nespėjus pradėti vardyti ilgiausio 
netikėčiausių „šalių kandidačių“ sąrašo. 

— Iš Haičio? — pakartojo jis suraukdamas antakius. 

— Iš Karibų. 

— Aa, Jamaika. 

— E, taip. 

— Vaje, man patinka jamaikiečiai, — patenkintas kalbėjo kaimynas, atsi- 
lauždamas geltono garuojančio plantano. — Kai viešėjau Londone, sutikau 7ie4 

daug jamaikiečių. — Jis lėtai žiaumojo plantaną. — Nors, tiesą sakant, vienas 
dalykas, kalbant apie jamaikiečius, man nepatinka — jūs peeeer daug mėgstate 
narkotikus. 

— Ee, na, ne visi jamaikiečiai, — kiek nuvargusiu balsu atsakė Laura. 

Jis tarsi negirdėjo jos žodžių. 

— Tiesą sakant, — tęsė kaimynas vis labiau įsijausdamas, — mūsų 
Viešpats Jėzus Kristus sako, kad... 

Laura užsimerkė. Atrodo, jos kelionės bendras jautė malonumą pamok- 
slaudamas mieguistai savo kaimynei. Jis tęsė monologą beveik visą kelią iki 
pirmosios stotelės — autobusas sustojo maždaug po valandos. Laura svarstė, 
gal vertėtų ką nors paprašyti pasikeisti su ja vietomis, bet keleiviams vėl sulipus 
į autobusą lengviau atsipūtė pamačiusi, kad kaimynas ją aplenkė. Jis nuėjo į 
autobuso galą pamokslauti būreliui jaunų merginų, kurios pasielgė lygiai taip 
kaip ji. 

Laura atsisėdo šalia jaunos moters, vardu Belinda, Kumasio universiteto 
studentės. Likusi kelionės dalis buvo gana rami. Beveik visą laiką ji praplepė- 
jo su Belinda, kuri studijavo buhalteriją ir tikėjosi vieną gražią dieną išvykti į 
Ameriką. Kad ir ką sakė, Laura niekaip negalėjo jos atkalbėti. Belinda droviai 
prisipažino, kad Amerika jai yra lyg pažadėtoji žemė. 

Į Kumas; jie atvažiavo šiek tiek po dešimtos. Laura susirado taksi, nu- 
vežusį ją į viešbutį labai gražiai pavadintoje Lietaus medžių gatvėje. Viešbutis 
buvo švarus ir erdvus; palindusi po vėsiu dušu ir persimetusi keliais žodeliais 
su administratore, sėdėjusia prie stalelio, susitarė dėl taksi ir vairuotojo, kuris 
ją turėjo paimti po pietų. Prisiminusi Marko Abadi patarimą susitarė, kad vai- 
ruotojas palauks, kol ji vaikštinės po nedidelį audėjų kaimelį. Laura šiek tiek 
nusnaudė, ir pirmą valandą, kaip buvo sutarta, ją pašaukė į apačią, nes jau laukė 
vairuotojas. 

Jonas buvo linksmas, plepus vyrukas, vairuodamas nė karto nepalietė stab- 
džių pedalo; ar bent jau taip atrodė. Apie Bonvirą jis žinojo viską; kol jis atvyko 
prie, tiesą sakant, niekuo neišsiskiriančių kelių pastatų, nuo kurių prasidėjo 
kaimas, ir Laura jau žinojo beveik viską, ką tik galėjo Žinoti. Ji smalsiai apsi- 
dairė. Visa tai išties nepriminė audėjų pasaulio centro: eilės vienodų, tarsi ne- 
baigtų statyti slegiančių pastatų iš cemento blokų, visur šmirinėjantys viščiukai 
ir aplinkui lakstantys ožiai, tik per plauką išvengiantys mirties po automobilių 
ratais, ir vaikai, plonomis, ilgomis kartelėmis be paliovos ridenantys išklypusias 
senų dviračių padangas. Jonas pastatė automobilį po milžinišku vešliu medžiu 
ir mostelėjo jai sekti paskui. Jis stumtelėjo duris, vedusias į didelę dirbtuvę pri- 
menančią patalpą. Įeidama Laura palenkė galvą, o kai išsitiesė, net išsižiojo. Ir 
liko išsižiojusi beveik visą valandą. 

Kambaryje buvo dvidešimt ar trisdešimt vyrų, ir visi jie kaip pašėlę darba- 
vosi kiekvienas prie savo staklių; klapsinčios staklės kėlė didžiulį triukšmą, tarsi 
ant spyruoklinių čiužinių šokinėtų vaikai. Visi vyrai buvo plikomis krūtinėmis; 
blausioje auksinėje šviesoje blizgėjo prakaitas, kuris žvilgančiomis srovelėmis 
tekėjo jų kūnais. Staklės atrodė neįtikėtinai — tarsi suręstos naudotis laikinai; 
Ganoje beveik viskas taip atrodė; jos buvo padarytos iš nevienodų tašų ir baslių, 
surištų virvėmis. Visą dirbtuvę buvo apraizgiusios ilgos, įtemptos visų, kokias 
tik galima įsivaizduoti, spalvų gijos, primenančios didžiulį įmantrų voratinklį 
— pirmyn atgal, pirmyn atgal, pykšt bokš!, pykšt pokšt. Virš staklių mirgėjo vyrų 
rankos... po kelių sekundžių kitame staklių gale jau pasirodė raštuotos medžia- 
gos kraštas. Ga/ galėčiau nufotografuoti? — mostelėjo fotoaparatu Laura, kreip- 
damasi į vaikštinėjantį po dirbtuvę pagyvenusį vyrą. 

— Tai ponas Džijasis, audėjų meistras, — sušnabždėjo jai Jonas. Ponas 
Džijasis grakščiai linktelėjo. 

Laura išfotografavo tris fotojuosteles ir gailėjosi, kad neatsivežė daugiau. 

Meistras paaiškino vieno audinio prasmę. Audeklą jis pavadino adwe- 
na asa apremoo. 

— Mūsų kalba tai reiškia „aš jau išsisėmiau“. Tą audeklą taip vadiname 
todėl, kad raštas yra la-bai la-bai sunkus. Galima la-bai pavargti. 

Laura juokėsi švelniai braukdama pirštais per pinklų audeklo paviršių. 

— O kas čia? — paklausė rodydama į ovalinius raštus audeklo centre. 

— Šią vietą vadiname n/0ma/ire. Tai reiškia „medžiagos galas“. Medžiagos 
vidurį vadiname 74024 ffnfžni. Audeklo viduryje yra daug 25rem00, vadinamųjų 
„kanonų“. Taigi, — tęsė jis po truputį įsijausdamas, — taip pat matote, kad 
ntomatire turi tarsi skydą akye. Audeklo kraštas tarsi saugo audeklo vidurį. Ši 
medžiaga dar yra vadinama ja bia kofwere agyeman. "Tai reiškia „vadas tave iš- 
gelbės nuo skurdo“. 

— Oho! — Laura dar kartą pažvelgė į gražų geltonos vyno spalvos ir 
aukso atspalvio raštą. — Vadinasi, kiekvienas audeklas pasakoja kokią nors isto- 
riją, — pratarė rodydama į arčiausiai stovinčias stakles. — Kiekvienas audeklas 
ką nors reiškia. 

— Taaip. Galite apžiūrėti štai šį. — Jis pakilo ir nuėjo prie vieno audėjų. — 
Štai šį audeklą vadiname asam takra. Ntomatire vadinamas nkyinkyim. Lai reiškia 
kažką panašaus į zigzagus, — jis mikliai mostelėjo pirštais. — Asam takra — tai 
perlinės vištos plunksnų pavadinimas. Matote, kaip jos klostosi? Zigzagais. 

— Žigzagais, — susižavėjusi nusijuokė Laura. — Taip, matau, — ji parodė 
į apmatų ir ataudų raštą. — Tikrai zigzagais! 

Laura ištisą valandą praleido su ponu Džijasiu, šiam kantriai aiškinant 
kiekvieno audeklo ir rašto prasmę ir patarles. Ji nusipirko kelis didesnius au- 

deklus ir mažesnių skiaučių paaiškinusi, kad yra tekstilės dizainerė (tik nė iš 
tolo nėra tokia talentinga kaip jo vyrai, skubiai pridūrė ji) ir atvyko į Ganą no- 
rėdama sužinoti įdomią ir jaudinamą garsiausių Afrikos tekstilininkų istoriją. 

— O kur jūsų vaikai? — netikėtai paklausė jis, jiems rengiantis išeiti. 

— Mano vaikai? — pakartojo Laura svarstydama, ar gerai išgirdo. 

— Taaip. Jūsų šeima. Ar jie visi Amerikoje? 

— Ne... ne, aš... neturiu vaikų, — droviai sumikčiojo ji. 

— O! Tai labai liūdna. O jūsų vyras? 

— Aš... aš neištekėjusi, — lėtai pratarė Laura. — Aš... aš gyvenu viena. 

— O! — ponas Džijasis atrodė nuoširdžiai nustebęs. — Atsiprašau. 

Laura suglumo. Jo klausimas užklupo labai netikėtai. 

— Na, tai gal aš jau eisiu, pone Džijasi. Dar kartą ačiū, buvo nuostabu. 
Aš... aš tiek daug sužinojau. 

— Palaukit, — tarstelėjo ponas Džijasis ir kažką sušuko vienam savo mo- 
kinių. Po minutėlės pasirodė vyrukas, rankose laikydamas nedidelę geltonais, 
juodais ir šviesiai žaliais raštais margintą gražią medžiagos skiautę. — Noriu 
jums padovanoti šį gabaliuką. Ar žinote, kaip tokį audinį vadiname? — Laura 
lėtai papurtė galvą. — Aberewabene. Tai reiškia „drąsi moteris“. Jūs man tokia 
ir atrodote. 

Laura neteko žado. Staiga jos akys pasruvo ašaromis. Laimė, Jonas priėjo 
paimti pirkinių ir dar kartą jos vardu apipylė meistrą padėkos žodžiais; lydimi 
dirbtuvėje buvusių audėjų atsisveikinimo šūksnių, jie nuvažiavo pakėlę dulkių 
debesį, o paskui juos nulėkė dvidešimt vaikų su kartimis ir dviračių padango- 
mis. Laurai nereikėjo labai stengtis, kad nurytų ašaras ir sugebėtų sekti Jono 
pradėtą pokalbį. Gal jis ir pastebėjo sudrėkusias jos akis, tačiau nieko nepasakė. 
Laura buvo bepradedanti suprasti, kad ganiečiai — patys subtiliausi ir manda- 
giausi žmonės, kokius tik ji yra sutikusi. 


Po kelionės į Bonvirą Laura patyrė tikrą kūrybinės energijos audrą. 
Išryškinusi nuotraukas visą savaitę praleido beveik vien tik savo kambaryje 
piešdama, darydama eskizus, koliažus, vis kartodama raštus. Ji sunaudojo visas 
popieriaus atsargas, primargino visus bloknoto puslapius; galiausiai išgirdo bel- 
dimą į duris, ir pasirodė Melani galva. Laura nustebusi pakėlė akis. 

— O, sveika! — pratarė Melani, tarsi čia būtų užsukusi visai netyčia. — Aš 
tau jau šimtą metų skambinu. 

— Oi! Oi... seniai bebuvau išėjusi, aš... 

— Žinau. Prie stalelio sėdinti ponia man sakė, kad tavęs nematė nuo sek- 
madienio. Pamaniau, geriau užeisiu ir pažiūrėsiu, ar tu dar gyva. 

— Man viskas gerai. Tiesiog dirbau, juk žinai, kaip būna... 

— Tiesą sakant, nežinau, — geraširdiškai atsakė Melani žengdama į 
kambarį. — Ką čia darai? Vaje, ar čia tavo? — klausinėjo rodydama į didelius 
popieriaus lapus, kuriuos Laura buvo priklijavusi prie sienos. 

— E, taip. Tuos kelis pavyzdžius sukūriau grįžusi iš Bonviro. 

— Gražu, — atsiduso Melani, atidžiau viską apžiūrinėdama.— Nemaniau, 
kad tu... menininkė. Šituos galėtum įrėminti! 

— O, tai tik idėjos, — kukliai atsakė Laura. — Kai grįšiu namo, viską dar 
labiau patobulinsime. 

— Ne, rimtai. Klausyk, man šovė mintis — kodėl tau nesurengus ne- 
didelės parodos? Net galėtume ją surengti mano namuose. Pakviestume keletą 
žmonių, galėtum parodyti savo sukurtus darbus ir gal šiek tiek pakalbėti. Visi 
pajustų įkvėpimą. Tu net nežinai, kaip čia visi išalkę nors lašelio kultūros. 

— Bet juk šios vietovės kupinos kultūros, — protestavo Laura. — Kur tik 
pažvelgsi... 

— Na, akivaizdu, kad tu, mieloji, užsidėjusi geresnius akinius nei aš, nes 
aš nieko nematau. Nieko, tik laidotuves ir beverčius turistams skirtus drožinius. 
Na, pasakyk, kad sutinki, prašau. Bus taip šaunu! 

Sunku buvo atsispirti jos entuziazmui. Laura dvejojo, Melani neatlyžo. Ji 
turėjo sutikti. 

— Tik visko neišpūsk, — meldė Laura, kai Melani susirengė išeiti. — Tik 
keli žmonės. Labai nemėgstu kalbėti apie savo darbą. Būsiu beviltiška. 

— Aišku, nebūsi. Nesijaudink, pakviesiu tik kelis savo draugus... ne dau- 
giau kaip tuziną. 

— Pažadi? 

— Garbės žodis, — Melani mostelėjo ranka. — Nieko pompastiška; pa- 
dėsiu tau įrėminti darbus, o tada galėsime juos sustatyti kambaryje. Parūpinsiu 
vyno, maisto... Bus labai miela! Paimsiu tave rytoj, devintą, — eidama pro duris 
šūktelėjo ji. Vis dar suglumusi Laura linktelėjo. Ji ne tik buvo sugundyta su- 
rengti parodą, bet ir kitą dieną sutiko nueiti su Melani į paplūdimį. Kaip tai 
nutiko? Ji turėtų dirbti; jai ne atostogos. Tačiau tai tikra tiesa — Melani išties 
labai sunku atsispirti. 


Markas įvažiavo į keliuką prie namo ir susinervino pamatęs, kad auto- 
mobilių stovėjimo aikštelę užėmę dideli, brangūs visureigiai; kai kuriuose jų 


snūduriavo vairuotojai. Keli automobiliai buvo pažymėti diplomatiniais nu- 

meriais. Jis suraukė kaktą. Kas čia vyksta? Ar Melani surengė vieną jau įprastų 
bridžo lošimo vakarėlių? Jis pastatė automobilį ten, kur rado vietos, ir išlipo. 
Trečiadienio vakaras, devinta valanda; kitą rytą jis turėjo išskristi į Dramblio 
Kaulo Krantą, todėl dabar mažiausiai norėjo bendrauti. Išties opus reikalas. Jis 
jau ir taip jautėsi šiek tiek kaltas dėl savo elgesio su naujausia Melani drauge; 
rodos, ji vardu Laura. Ji nustebino Marką. Melani draugės paprastai būna arba 
pernelyg koketiškos, arba tikros storžievės. Kelios jų, taip pat ir siaubingoji 
Petra Tinagel, nė nemėgino slėpti, kad, jų manymu, Melani stulbinamai ne- 
vykusiai pasirinko. Jis nenorėjo gilintis, iš kur kyla jų priešiškumas, bet puikiai 
viską numanė. Vieną popietę, kai Petra ir Melani rūkydamos sėdėjo vidiniame 
kiemelyje, Markas išgirdo Petros žodžius: „Na, mieloji, o ko gi tu tikiesi? Jeigu 
jau visai atvirai, afrikiečiai ganėtinai prasti, na, o libaniečiai? Tu tikrai atsikan- 
dai daugiau nei gali praryti, mano vargšiuke.“ Nuo tada tarp jos ir Marko pra- 
sidėjo atviras karas. Jai viešint jis stengdavosi nekreipti į moterį dėmesio, tačiau 
tai, kaip jam atrodė, dar labiau viską blogino. Nors kad ir kaip ten būtų, Markui 
tai nerūpėjo. 

Jis pravėrė virtuvės duris, pasisveikino su Džeimsu, kuris skubėdamas 
pjaustė raudonų ir žalių pipirų žiedus ir dėliojo juos į lėkštę. Įsimetė vieną pi- 
piro žiedą į burną ir nužingsniavo koridoriumi. Išgirdo juoką, o paskui žemą, 
ramų Lauros balsą. Markas sustojo. Dirstelėjo pro duris. Šviesa buvo užgesinta, 
ji rodė skaidres. Mirgančioje melsvoje šviesoje jis pamatė dešimt ar penkiolika 
žmonos draugių, kurios sėdėjo ir jos klausėsi. Kur, po galais, Melani išpešė pro- 
jektorių skaidrėms rodyti, svarstė Markas. Visa aplinka taip skyrėsi nuo įprastų 
jos organizuojamų renginių, kad Markas pasijuto stovintis tarpduryje ir bes- 
istengiantis išgirsti, ką sako Laura. 

Staiga jam už nugaros kažkas sujudėjo, ir jis atsigręžė ranka stuktelėdamas 
stiklines duris. Atėjo Džeimsas, nešinas lėkšte su pipirais ir nedideliu dubenėliu 
kažkokio neaiškaus padažo. Melani pašoko, Laura liovėsi kalbėjusi, o Markas, 
savaime suprantama, buvo užtiktas slapčia besiklausantis. 

— Brangusis, — šūktelėjo Melani tokiu balsu, kokio Markas buvo išmo- 
kęs bijoti, — nestovėk ten, užeik į vidų. Laura mums pasakoja apie savo darbą, 
išties Žavinga. 

— Ne ne, aš tik ėjau pro šalį. Labas vakaras visiems, — pasakė jis greitai 
linktelėdamas į jį atsigręžusių veidų pusėn. Akies krašteliu pamatė atsigręžusios 
Lauros profilį — neįtikėtinai gražus! — ir nuėjo. 

Jis užtrenkė kabineto duris ir pyktelėjęs minutėlei į jas atsirėmė. Jau dau- 
gelį metų nebuvo taip kvailai jautęsis. Jis papurtė galvą, neišmanydamas, ar ant 
savęs pykti, ar iš savęs pasijuokti. Markas priėjo prie darbo stalo ir atsisėdo, o 
paskui trumpam susimąstė, apie ką Laura galėtų pasakoti. Jis matė kelias skaid- 

res — stulbinamai gražios visų mėgstamos Aem/ė medžiagos nuotraukos... na, 
ji juk stiliaus dizainerė, tiesa? Jos darbas visur lakstyti ir ieškoti gražių daiktų. 
Tačiau, turėjo prisipažinti Markas dėliodamas dokumentus, kurių jam prireiks 
rytojaus kelionei, jo dėmesį patraukė ne tik skaidrės. Ji kažkaip keistai trikdė. Ir 
ne tik todėl, kad graži; taip, ji neabejotinai labai graži. Ne, yra dar kažkas — gal 
jos manieros, gal žvilgsnis. Ji žvelgė į Marką taip, tarsi jį pažinoty. Jis nė nenu- 
manė kodėl. 


— Tau tikrai reikėjo ateiti, — piktai pratarė Melani po valandos, kai 
jie rengėsi miegoti. Išvažiavo paskutinės jos viešnios; pro miegamojo langus 
matė, kaip Laura įlipo į didžiulį Petros Tinagel automobilį. Jis vyptelėjo. 
Markas niekam nepavydėjo Petros draugijos. — Tu toks nemandagus sa mano 
draugais. 

Markas atsiduso. Šįvakar buvo kažko sunerimęs; jis tiesiog nebuvo pra- 
tęs nejausti po kojomis žemės, tačiau tokią būseną išprovokavo toji prakeikta 
moteris. Tai jį siutino. 

— Abejoju, ar jos apskritai mane pastebėjo, — sausai atsakė per galvą 
vilkdamasis marškinėlius. — Jūs visos taip įsijautusios gaudėte jos mėtomus 
išminties perliukus... 

— Eik po velnių, — atkirto Melani atsukdama jam nugarą. — Tai, kad 
mes susėdusios nekalbame apie suknistas pabėgėlių stovyklas, dar nereiškia, kad 
esame kvailos. 

— Niekada taip ir nesakiau, — kiek švelniau atsakė Markas. 

— Tau ir nereikia sakyti. Jeigu tik būtum suteikęs jai progą, būtum pa- 
matęs, kad tai išties įdomi moteris. 

— Melani, ji — žav0 draugė. Po poros savaičių ji išvažiuoja. Kam rūpi, ką 
aš apie ją manau? Ar apie kurią nors kitą tavo draugę? 

— Man rūpi, — staiga kone apsipylusi ašaromis atsakė Melani. — Negaliu 
pakęsti, kai tu iš anksto nusprendi apie žmones, jų nė nepažinęs. 

Markas nieko neatsakė. Tylėdamas jis toliau nusirenginėjo. Giliai širdyje 
žinojo, kad Melani teisi. Jis tikrai kategoriškai vertina. Tiesiog dažniausiai būna 
teisus. Dešimt metų su vakariečiais išdirbęs pagalbą teikiančiuose būriuose, 
gyveno tarsi su gruboka apsaugine kauke, už kurios galėjo slėpti tikruosius savo 
jausmus. Jis nemokėjo šito paaiškinti Melani. Jis nežinojo, kaip tai paaiškinti 
kam nors kitam. Tai buvo dar viena tema, kuria jis niekada nekalbėdavo. Iš pa- 
tirties žinojo, kad tokiais atvejais saugiausia nieko nesakyti. Prieš užmigdamas 
nerimastingai galvojo, ką apie tai pasakytų Laura. 

Po trijų savaičių jis vis dar apie ją galvojo. Kaitra aižė apleisto misio- 
nierių namelio sienas; namelis dabar buvo Larabangos stovyklos kontora. Jis 
vaikščiojo tarp vaikų ir jaunų suaugusių žmonių, kurių laikina išvyka lėktuvu 
iš kariaujančios šalies šiaurės virto tikra tremtimi, niekaip negalėdamas išmesti 
jos iš galvos. Dirbo iki aušros rengdamas ataskaitas ir atlikdamas beprasmes 
administracines užduotis, kurios galbūt kur nors, kada nors padės gauti be galo 
reikalingų lėšų pamirštiems pasaulio kampeliams, kur jis ir darbavosi. Namelyje 
nebuvo užuolaidų; kiekvieną dieną tuo pačiu metu ant apsilupinėjusio medinio 
stalo, prie kurio sėdėdamas spausdino mašinėle ir rūkė, krisdavo saulės spindu- 
lių pluoštas. Markas jautėsi esąs kupinas keistos nekantros. Tai jį trikdė. Jis ne 
iš tų Žmonių, kuriems patinka mįslės ir netikrumas. 


— Neįtikėtina, — kalbėjo Laura Džilei; jos balsas aidėjo dūzgiančia tarp- 
tautine linija. — Man čia /abai patinka. Net negaliu apsakyti. Pamatysite iš 
nuotraukų, kurias atvešiu. 

— Puikiai skamba. Kada grįžti? 

— Po dviejų savaičių. Grįžo Beatričė; ji nuostabi. Visai kaip Kofis. Ji 
mėgina surasti žmogų, kuris mane nuvežtų į Voltos regioną; tai audėjams labai 
svarbi vieta. Džile, jūs tikrai turite čia atvykti, jums patiktų. 

— Esu tikra. Na, šis skambutis man kainuos milžiniškus pinigus... pa- 
sakysiu Kofiui, kad puikiai leidi laiką. Jis labai apsidžiaugs. Gal galėtum pa- 
skambinti prieš išvykdama? Tik pasakyk, kada išskrendi, kad galėčiau pasitikti 
Hitrou. O, beje, visai neseniai gavome dar vieną didelį užsakymą... bet apie tai 
papasakosiu, kai grįši. Tai paskubėk grįžti, gerai? Yra kalnai darbų! — juokda- 
masi Džilė padėjo ragelį. 

Laura lėtai padėjo ragelį. Štai, ir vėl... Tas keistas plazdenimas pilve jai pa- 
galvojus apie namus. Staiga Londonas tapo nerealus. Ji nebegalėjo įsivaizduoti 
neseniai Viltono gatvėje įsigyto buto; ji dar negalėjo patikėti, kad butas tikrai 
jos; jai buvo sunku įsivaizduoti pro ryžių popieriaus širmas besismelkiančią po- 
piečio šviesą, ankstyvais ketvirtadienio rytais atvažiuojančio šiukšliavežio bil- 
dėjimą ar kartkartėmis pro šalį pravažiuojančio dviračio tylų padangų čežėjimą. 
Ar ji tikrai ten gyveno? Ar ten turėtų ir grįžti? Drėgname, minkštame Akros 
vakaro karštyje, sėdint kambaryje, pilname eskizais išmargintų lapų ir nuotrau- 
kų, su ant lovos ištiestu didžiuliu sodrių spalvų audeklu, vadinamu adwena'asą, 

jai buvo sunku įsivaizduoti savo butą su šaltomis, pilkomis sienomis ir keliais 
baldais. Keistai sunerimusi ji atsistojo. Gal paplaukiojusi pasijustų geriau? 


Kiek vėliau tą patį vakarą ji vėl stovėjo priešais veidrodį. Beatričė pakvietė ją 
pavakarieniauti su keliais savo draugais. Laura laukė vakarėlio; nors jai buvo sma- 
gu su Melani Miler, Melani gyvenimas ir žmonės, kuriuos ji vadino savo draugais, 
Laurai atrodė tarsi netikri, suvaržyti; ji nujautė, kad jie visi yra turtingi nuobo- 
džiaujantys europiečiai, gyvenantys šalyje, kurios niekada negalėtų pavadinti na- 
mais. Neatrodė, kad Melani pažinotų daug ganiečių. Be to, jos vyro kilmė atrodė 
miglota, gal todėl moteris nuolat jautė įtampą. Iš to, ką ji papasakojo, buvo galima 
numanyti, kad jis — pusiau ganietis, pusiau libanietis, tačiau tėvo motina jį už- 
augino Beirute; kai jam buvo trys mėnesiai, jo ganietė motina be jokių skrupulų 
jį paliko prie jo tėvo durų slenksčio. Išgirdusi šią istoriją Laura pajuto sielvarto ir 
kaltės dyglius. Nieko keista, kad Markas Abadi taip šiurkščiai elgiasi. 

Ji išsirinko ilgą sijoną, puoštą drąsiais grafiniais raštais, — tai dar vienas 
audeklas, kurį vos atvykusi pavertė drabužiu, — prie jo priderino jūros žalumo 
palaidinę, surišamą už kaklo, ir apsiavė basutes plačiais kulnais. Laura suėmė 
plaukus, bet, užuot susisukusi įprastą tvarkingą kuodelį, susirišusi paleido ant 
nugaros. Ji įsisegė įmantriai raižytus nefrito auskarus, kuriuos buvo pirkusi sen- 
daikčių krautuvėlėje Portobelo gatvėje, ir pasikabino masyvų vėžlio kiauto vė- 
rinį. Dvi ar tris dienas pabuvus saulėje ir paplūdimyje, jos oda vėl įgavo sodriai 
tamsų atspalvį, kaip vaikystėje. Laura jau buvo pamiršusi, kokia gali būti tamsi 
— jai patiko veidrodyje matomas atspindys; jis nustebino ją. 

Lygiai aštuntą atvažiavo Beatričė. 


— Nežiūrėk taip nustebusi, — nusijuokė ji, įkišusi pro duris galvą. — 
Kartais ir mes, ganiečiai, mokame būti punktualūs! 

— Aš... aš ne... — juokdamasi protestavo Laura. — Na, aš tik žrupužį nus- 
tebau... — teisinosi ji, joms kartu išeinant iš kambario. 


— Nuvešiu tave į Pimiento, — kalbėjo Beatričė, atidarydama Laurai auto- 
mobilio dureles. — Tai geriausias mūsų restoranas. Prancūzų restoranas, puikus 
maistas, nuostabus aptarnavimas. 

— Man didelė garbė, — šypsojosi Laura. — Bet aš tiesiog mirštu, kaip 
noriu paragauti ži4ro ganietiško maisto..: kad ir kur nueičiau, atrodo, man duo- 
da tą patį maistą. 

— Vištieną su ryžiais? — sausai paklausė Beatričė. Laura linktelėjo. — 
Man atrodo, kad jie mano, jog dauguma užsieniečių tik tai ir valgo. Ateik pas 
mane sekmadienį. Pagaminsiu tikro ganietiško maisto. 


— Ūi, nenorėjau pasakyti, kad... 

— Aišku, ne. Bet sekmadienio pietūs — sena mano namų tradicija. Bus ir 
mamytė; esu tikra, ji apsidžiaugs galėdama su tavimi susipažinti. Ir mama do- 
misi medžiagomis. Ten bus ir mano brolis Kojas. Neabejoju, kad jūs, jaunuoliai, 
sutarsite. 

— Kiek turi brolių? Pažįstu tik Kofį. 

— Mūsų yra trylika, — šypsodamasi pasakė Beatričė. — Septyni berniu- 
kai ir šešios mergaitės. 

— Trylika? — Laurai nepavyko nuslėpti nuostabos. 

— O tu kiek turi brolių ar seserų? 

— Aš tik viena. 

— Tik viena? Lurėjai jaustis vieniša. 

Minutėlę ji tylėjo. Beatričė buvo labai šilta ir suprantanti; Laurai atrodė, 
kad jeigu tik čia pagyventų ilgiau, su ja susibičiuliautų taip, kaip jau labai seniai 
su niekuo nesibičiuliavo. 

— Ne, dar buvo Amelina. Ji man kaip sesuo, — pasakė ir skubiai paaiški- 
no Haityje įprastą 7es/e-avec situaciją — augintinės statusą. 

— Ir pas mus yra panašus dalykas, — linktelėjusi atsakė Beatričė. — Net 
negaliu suskaičiuoti, kiek vaikų mamytė buvo paėmusi auginti; kai žmonės ma- 
nęs klausia, kiek mūsų šeimoje narių, niekada nežinau, kaip tiksliai atsakyti! 

Laura nusijuokė. 

— Man atrodo, jei jau yra trylika, dar vienas ar du mažai ką tepakeis. 

— Tikrai ne, — sutiko Beatričė. — Na, štai ir atvykome. 

Laura pakėlė akis. Jos pravažiavo vos kelias gatves ir sustojo priešais švie- 
siai geltoną namą, apsuptą brangių automobilių. 

— Čia visada pilna žmonių, — pratarė Beatričė sveikindamasi su atskubė- 
jusiu apsaugininku. — Kaip sakiau, čia bene skaniausias maistas visame mieste. 
Tikiuosi, tau patinka kepsniai. 

Joms priėjus, tyliai prasivėrė durys. 

— Labas vakaras, ponios, — moterims einant girdėjosi balsai. Kelneriai 
žemai joms lenkėsi. Interjeras buvo maloniai šiltos abrikosų spalvos; sienas 
puošė dideli paveikslai ir elegantiškos medinės skulptūros. Kairėje pusė- 
ję — nedidelis baras; į aukštas piramides sustatyti buteliai ir taurės gražiai atsi- 
spindėjo veidrodinėje sienoje. Tai buvo ilgas „L“ raidės restoranas su maždaug 
dvidešimčia baltai padengtų staliukų; kiekvieno jų viduryje žydėjo tropikų gėlė. 
Restoranas iš tiesų buvo pilnas — prie baro šnekučiavosi ir rūkė kostiumuoti 
vyrai ir nepriekaištingai pasipuošusios moterys. Prie jų priėjo restorano šeimi- 
ninkas ir į abu skruostus šiltai pabučiavo Beatričę. Jie kalbėjosi prancūziškai; 
šeimininkas barė Beatričę, kad ši seniai lankėsi restorane. Pasakęs, kad kiti jau 


atvyko, nuvedė jas prie stalelio. 

Už jo sėdėjo šeši ar septyni žmonės, nors stalas atrodė skirtas visai dešim- 
čiai. Laura buvo supažindinta su džiazo muzikantu Deniu, tikriausiai jau įko- 
pusiu į penktąją dešimtį, su jo partnere teisininke Diana, bankininku Fransiu, 
kuriam iš kairės sėdėjo Dela, nuostabiai patraukli moteris išskirtinai maloniu, 
dailiu veidu. Laura visiems paspaudė rankas ir iškart pastebėjo, kaip ši draugija 
stipriai skiriasi nuo tos, kuri renkasi Melani namuose. Akivaizdu, kad mieste 
yra daug labai skirtingų visuomeninių ratelių. 

— Kas dar turėtų ateiti, Bea? — kilstelėjusi vyno taurę paklausė Dela. 

— Chloja ir Vinstonas; tai baldų dizaineriai, apie kuriuos tau pasakojau, 
Laura. Ji — olandė, jis — ganietis ir... o, ir Markas, žinoma. Nemanau, kad 
ateis jo Žmona, bet jis visada vėluoja. Tikras ganietis, — mirktelėjusi pridūrė 
Beatričė. 

— Markas? — pakartojo Laura pajutusi, kaip keistai sutraukė skrandį. 

— Markas Abadi. Girdėjau, kad per Viktorijos vakarėlį susipažinai su jo 
Žmona. 

— O! | 

Atrodo, Akra, kaip ir Pesjonvilis, yra labai mažas miestas. Bent jau žvel- 
giant tam tikrais aspektais. 

— Ar jūs pažįstami? — paklausė Beatričė, aiškiai pastebėjusi sutrikusį 
Lauros žvilgsnį. 

— E, taip... buvome susitikę kartą ar du. 

— Ar jis buvo nemandagus? — juokėsi Dela. — Nekreipk dėmesio, jis 
visada grubus. 

— Kas visada grubus? — jai už nugaros pasigirdo Marko Abadi balsas. 
Laura nervingai nurijo gerklėje įstrigusį gumulą. Nepanašu, kad vakaras bus 
toks, kokio ji tikėjosi: 

— Tu grubus! — Dela iškėlė rankas ir mostelėjo jam, kad prieitų. — Aš 
pirma. Žinai taisykles. Pirmas bučinys priklauso man. 

Markas šyptelėjo ir mielai palenkė galvą. Laura pajuto, kaip akimirksniu 
nukaito skruostai. 

— O dabar gali pasisveikinti su kitais, — paleisdama jį nusijuokė Dela. 

— Tu man niekada nesakei, kad jūs jau pažįstami, — pristatydama Laurą 
kalbėjo Beatričė. — Girdėjau, buvai nemandagus. 

— Ne... ne, aš nesakiau, kad... aš tik... — iškart ėmė protestuoti Laura. 
Beatričė juokėsi. 

— Ne ne... tu teisi. Buvau nemandagus. Atsiprašau, — kalbėjo Markas 
imdamas jos ranką. 

Ar jis iš jos šaiposi? Suvokdama, kad skruostai tebeliepsnoja, Laura nulei- 
do akis. Markas atsisėdo priešais ją, ir iš užsimezgusio bičiuliško pokalbio buvo 

galima numanyti, kad draugai jau senokai nesimatė. Laimė, atvykę keli pasku- 
tiniai svečiai vėl sukėlė šurmulį ir visus prablaškė, o Laura galėjo susikaupti; kai 
Markas galiausiai vėl atkreipė į ją dėmesį ir paklausė, ką ji veikia Ganoje, Laura 
įstengė atsakyti gana ramiai ir aiškiai; ji nustebo, kad Markas atrodė nuoširdžiai 
susidomėjęs. 

Maistas buvo geras; draugija — dar geresnė. Laurai patiko visi prie stalo 
sėdėję žmonės, net Markas Abadi. Jo abejingumas ir uždarumas slėpė žavų hu- 
moro jausmą ir neabejotiną protą — jis iškart suprato, kaip ji mėgina panaudoti 
įgytas žinias apie afrikietiškus raštus ir audimo techniką; jis net pateikė keletą 
pasiūlymų. 

— Pažiūrėk į išvirkščiąją 4en/4 audeklų pusę, — kalbėjo jis. — Nustebsi. 
Paprastai jie palieka kybančius siūlelius, todėl audinys atrodo kaip purus kili- 
mas, ir dažnai išvirkščia pusė būna tokia pat graži, kaip ir geroji. 

Laura tik linktelėjo ir nugurgė vyno mauką. Ji mėgino šio to paklausinėti 
apie jo kilmę, tačiau suprato, kad Markas neįtikėtinai gerai moka nukreipti nuo 
savęs pokalbį, jei klausimas jam nėra labai patogus. Paaiškėjo, kad šalia Lauros 
sėdinti olandų dizainerė Chloja su juo lankė tą pačią mokyklą, todėl jiedu visą 
vakarą linksmai ir šmaikščiai šnekučiavosi. 

Kai Laura kartu su Beatriče pakilo nuo stalo ir pradėjo su visais atsisvei- 
kinti, Chloja išties labai apgailestavo. Keli naujieji jos pažįstami paklausė, kada 
Laura vėl pasirodys. Laura buvo sujaudinta. 

— Nežinau. Kitą penktadienį išvykstu. Kelionė buvo nuostabi, tikrai. Man 
išties labai patiko. 

— O, tu sugrįši, — mojuodama jai pratarė Chloja. — Nujaučiu. Mes dar 
pasimatysime, Laura Sen Lazar! Jeigu galėsi, užsuk kitą savaitę į parduotuvę. 

Laura šypsojosi. 

— Būtų smagu, — labai nuoširdžiai atsakė ji. Laura atsigręžė į Marką, 
kuris taip pat jau buvo atsistojęs. — Na, man... man buvo labai malonu su 
tavimi pasikalbėti, — pasakė ji, staiga pasijutusi tvirčiau. — Gaila, kad nebuvo 
Melani. Aš... aš nežinau, ar... Na, jeigu kartais nepasimatytume iki man išvyks- 
tant... sudie, — staiga kažkaip keistai leptelėjo Laura. Ji ištiesė ranką, vildamasi, 
kad Markas duos kokį ženklą, pasakantį, jog ir jam patiko su ja šnekėtis. Nieko 
nenutiko. Laura iškart pastebėjo, kad jo nuotaika pasikeitė. Langinės užsidarė. 
Tarsi kas būtų skėlęs antausį. 

— Sudie, — pratarė jis spustelėjęs moters ranką. Ir viskas. Jis vėl atsisėdo 
ir atsigręžė į Chloją. Atrodo, tarsi iškart būtų išmetęs Laurą iš galvos. Ji sumirk- 
sėjo, paskui apsigręžė ir nuėjo, kol niekas nespėjo pamatyti jos veido. Laimė, 
restorane tvyrojo prieblanda, o Beatričė jau skubėjo atsisveikinti su šeimininku. 
Laura prasibrovė pro vis dar prie baro stoviniuojančius būrelius ir giliai kvė- 

puodama išėjo į šiltą naktį. Ji jautėsi tarsi apkvaitusi, bet ne nuo vyno ar gyvų 
pokalbių, o nuo kažkaip grėsmingai nuskambėjusio Marko Abadi balso — tarsi 


jam būtų visai paprasta su ja atsisveikinti. 


Paskutinę savaitę Laura praleido sukdamasi kaip voverė rate — skubė- 
dama nufotografuoti tai, ko dar nebuvo spėjusi nufotografuoti; vieną popietę 
ji praleido su Beatriče, paskutinį kartą išgėrė kavos su Melani, nuėjo apžiūrėti 
nuostabios Chlojos ir Vinstono parduotuvės ir išleido paskutinius dolerius 
pirkdama dovanėles visiems, kuriuos tik prisiminė. Ir staiga vėl atėjo penkta- 
dienio vakaras; Ganoje ji buvo praleidusi du mėnesius ir dabar tikrai nenorėjo 
išvykti. Ji atsisakė Beatričės, Melani ir Chlojos pasiūlymų pavėžėti ją iki oro 
uosto — Braitas ją atsivežė, Braitas ir nuveš. Tiesą sakant, jos visai nedžiugino 
nuojautos, kad visą kelią iki Londono teks verkti. Ji dar niekada gyvenime ne- 
buvo pajutusi tokio artumo grupelei nepažįstamųjų. Net Melani, su kuria ją 
mažiausiai kas siejo, Laurai buvo atvira ir šilta; atrodė, kad moteris daugiau nie- 
ko netrokšta, tik Lauros draugijos. Laura vylėsi, kad Chloja teisi, kad ji greitai 
grįš, nors dabar ir nenumanė, kaip tai galėtų padaryti. Gal jai pavyktų įtikinti 
Džilę išleisti ją dviem mėnesiams ir kitais metais. 14 popietę iš svečių namų ji 
paskambino Džilei ir pasakė, kad jau grįžta. Džilė buvo sujudusi; užsakymai 
plaukte plaukia; ji svarsto, gal vertėtų pasamdyti kelias asistentes; oras — tikrai 
bjaurus. „Paskubėk, greičiau grįžk!“ Laura pajuto Londono atmosferą bei trau- 
ką ir nustebo pastebėjusi, kad priešinasi. 

Ji nebepamatė Marko Abadi; atvirai kalbant, gal taip ir geriau. Po kelių 
dienų ausyse skambėjęs jo balsas nuslopo, ir ji galėjo susitelkti mąstydama apie 
svarbesnius dalykus. Jis — paslaptingiausias žmogus, kokį tik jai buvo tekę kada 
nors sutikti; tas paslaptingumas tiesiog varė iš proto; štai kodėl Laurai buvo 
taip sunku išmesti jį iš galvos. Jis aiškiai parodė, kad jam nebuvo ypač įdomu 
su ja kalbėtis; gali būti, kad jis niekada nepakeis susidarytos pirmos nuomonės, 
kad Laura yra tik dar viena bukagalvė jo žmonos draugė. Gal taip bei geriau, 
griežtai tarė sau Laura. 


Iš Akros ji išskrido Britanijos avialinijų lėktuvu vienuoliktą trisdešimt 
penkios vakaro, rugpjūčio naktį, kuri buvo tokia pat karšta, kaip ir pasibaigusi 
diena, su šešiolika kilogramų bagažo perviršio. Laimė, Braitas turėjo pažįstamą 
Britų avialinijų registratūroje... Ar apskritai yra tokia vieta, kur jis neturėtų pa- 
Žįstamų? Laura išvyko sklidina idėjų galva ir kategoriškai atsisakančia išvykti 
širdimi, nors lėktuvas jau kilo sklęsdamas virš tamsaus, tylaus Atlanto vandeny- 

no. Jiems skrendant šiaurės kryptimi virš apačioje plytinčio žemyno, ji teįstengė 
galvoti apie Marko Abadi akis jai pasakojant apie tai, ką matė Bonvire. Jis ne 
tik buvo dėmesingas — jis tarsi skaitė joje kažką, ko ji pati nežinojo turinti. 
Markas Abadi ją pamatė tokią, kokios niekas niekada nebuvo matęs. Tačiau jis 
priklausė kitai. 


90) 


Melani yra užmezgusi romaną. Faktas. Jis jau prieš metus buvo kažką pa- 
stebėjęs — siaubinga klišė, kuri galiausiai pasirodo esanti tikra tiesa. Neilgai 
trukus žmona atleido iš darbo sodininką; giliai širdyje Markas žinojo. Aišku, 
žinojo. Jis tik nenorėjo to pripažinti. Antrą kartą, po kelių mėnesių, ji išsidavė 
nė pati nepajutusi. Senas kaip pasaulis būdas išsiduoti... Lovoje ji buvo tokia, 
kokia niekada nebūdavo. Mirtinas būdas išsiduoti. Bet ir tada Markas užsimer- 
kė. Tai jis mokėjo. Jis buvo išsiugdęs toki gebėjimą. 

Tačiau šį kartą negelbėjo jokie išugdyti gebėjimai; Markas drebančiomis 
rankomis sėdėjo ant lovos krašto. Šalia, ten, kur jis ir buvo numetęs, gulėjo 
įrodymai — lėktuvo bilietas ir viešbučio čekis. Bilietas į Kopenhagą, nors ji tu- 
rėjo būti Londone; viešbučio sąskaita, išrašyta pono Kristiano Tinagelio vardu. 
Krisas Tinagelis. Petros vyras. Geriausios Melani draugės vyras. Su Petra ji el- 
gėsi taip, kaip kažkada pasielgė su ja. Tokia prakeikta klišė; būtų juokinga, jeigu 
visa tai nebūtų tiesa. Markas negalėjo pasakyti, kas jam bjauriau — faktas, kad ji 
užmezgusi romaną, ar faktas, kad ji apgaudinėja geriausią savo draugę. Viena yra 
pasiduoti vienos nakties nuotykiui ar kokį kartą nuklysti į šalį — Dievas mato, 
per septynerius vedybinio gyvenimo metus jis ir pats kokį kartą ar du jautė pa- 
gundą, tačiau tokiam žingsniui reikia rengtis ir viską apgalvoti iš anksto. Reikia 
planuoti. Bet juk yra ir vaikai. Nuo tokios minties jam ėmė traukti skrandį. 
Susu ir Gajų ji paliko Londone su savo motina, o pati nuskrido į Kopenhagą... 
Jis pasilenkė ir paėmė viešbučio sąskaitą... penkioms dienoms. Ištisos suknistos 
penkios dienos. Ji penkioms dienoms paliko jo vaikus vienus. Markas užsimerkė. 
Ką jis turėtų daryti? Iš pradžių jį labai neramino tai, kad Melani neturi jokio 
motiniško instinkto; tiesą sakant, jis net buvo išsigandęs. Atrodė, kad į vaikus 
ji žiūri kaip į paprastą jų abiejų santykių tąsą; vaikai buvo tarsi laidas, kurio ji 
taip ieškojo, patvirtinantis, kad viskas bus gerai, kad jie ir toliau gyvens kartu. Jis 
neabejojo — Melani juos mylėjo. Tik kad jos meilės samprata skyrėsi nuo kitų 
žmonių supratimo. Jos mintys sukosi tik apie meilės ver7ę. Kiek tu mane myli? 
Tiek? Daugiau nei tiek? Daugiau nei ją? Markas niekaip negalėjo jos įtikinti, 


kad kiti čia niekuo dėti. Įsivaizduojamoji „ji“ čia niekuo dėta, nors „ji“ įsibrovė 

tarp jų beveik nuo pat vedybinio gyvenimo pradžios ir valdė tą gyvenimą nepri- 
klausomai nuo to, ką Markas sakė ar darė. Melani tarsi laukė, kol jis išeis; kad 
ir ką jis sakytų, niekaip negalėjo jos įtikinti, kad yra kitaip. Visi išeina. Kodėl jis 
turėtų būti kitoks? 

Markas išgirdo, kaip privažiavo automobilis. Tikriausiai Melani. Jis pa- 
žvelgė į bilietą rankoje. Ką, vėl paklausė savęs, jis dabar turėtų daryti? Studijų 
laikais prarytuose vadovėliuose lyg ir nieko nebuvo apie tai rašoma. Žinoma, jis 
buvo daug prisiskaitęs abstrakčių dalykų apie meilę, šeimą ir santuoką, tačiau 
niekada nesusimąstė, kad kada nors, vieną gražią dieną netolimoje ateityje, jis 
a/s gali tapti savo skaitymų objektu. Jam dabar reikia pagalbos. Trinktelėjo 
laukujės durys; jam suskaudo skrandį. Pagalbos. Jis buvo ne iš tų, kuriems labai 
paprasta prašyti padėti. 


Vos jam išėjus pro miegamojo duris, Melani viską suprato. Ji buvo iš- 
mokusi slėpti jausmus po įvairiausiomis kaukėmis, tačiau Markas to nemokėjo. 
Vyras pažvelgė į ją nepaprastai įskaudinto žmogaus žvilgsniu, to žvilgsnio ji dar 
niekada nebuvo mačiusi; jos širdis nukrito į kulnus. Sekundėlę jie žiūrėjo vienas 
į kitą, paskui ji nuleido akis. 

— Tikriausiai nematei Susu teniso raketės, ką? — kiek įmanoma rames- 
niu balsu paklausė Melani. 

Ir vėl įtampos sklidina akimirka; dabar jau Markas nudelbė akis. 

— Ne. 

Melani giliai įkvėpė. Kad ir kaip jie susiimtų, tai nenutiks dabar. Ji sten- 
gėsi tvardytis. Matė šalia Marko ant lovos gulintį bilietą ir viešbučio sąskaitą. 
Aišku, jis jau žino. Ji dėjosi ieškanti raketės drabužių spintoje ir ant komodos, 
tarsi ji ten galėtų būti, ir kiek įmanydama greičiau išėjo iš kambario. Atsidūrusi 
koridoriuje atsirėmė į sieną, jausdama, kaip tarpeliu tarp krūtų varva prakaitas. 
Jis viską išsiaiškino. Ir nieko nepasakė. Ji nežinojo, dėl kurio fakto turėtų jaustis 
blogiau. 

Melani nuvežė Susu ir Gajų į teniso pamokas „Labadi paplūdimio“ vieš- 
butyje jausdama stingdančią baimę. Ten buvo ir Petra su dviem vaikais; eidama 
terasos link, kur sėdėjo draugė, Melani pasijuto dar prasčiau. Tarsi staiga ją būtų 
užgriuvusi visa pastaruosius mėnesius persekiojusi kaltė. Keisčiausia buvo tai, 
kad Krisas Tinagelis jai net nelabai patiko. Jis buvo pilkas, nuobodus, nelabai 
patrauklus ir dar pasipūtęs. Kai jis pirmą kartą sučiupo Melani savo namų vir- 
tuvėje per jo ir Petros surengtą vakarienę, ji vos neprapliupo juokais. Blizgantis, 
įraudęs, nuo kaitros, alkoholio ir gyvuliško geismo suprakaitavęs jo veidas buvo 
stulbinamai kvailas. Staiga dar labiau išryškėjusiu danišku akcentu šnabždėjo, 

kad kraustosi dėl jos iš proto. Jis negali miegoti, negali valgyti, negali susikaupti; 
jam „važiuoja stogas“. Tada į virtuvę įėjo tarnaitė, ir jis atšoko nuo Melani, tarsi 
] jį būtų kas šovęs. Bet — ir tai buvo siaubinga pripažinti — Melani jautėsi 
pamaloninta. Daktaras Krisas Tinagelis, vienos galingiausių pagalbą teikiančių 
agentūrų Afrikoje vadovas, negali valgyti, miegoti ar dirbti, nes nuolat galvoja 
apie ją. Ji jam atrodė graži, pašėlusi ir žavi, nors giliai širdyje Melani nujautė, 
kad tokia tikrai nėra. Ji pasijuto tarsi viename mėgstamų prancūzų filmų, kur 
gausybė vogčiomis mėtomų žvilgsnių, slopinamų švelnių emocijų, kur ji pati 
vaidina žavų naivios merginos vaidmenį. Oi, kaip ji jautėsi pamaloninta! Kaip 
seniai ji jautėsi turinti galią kitam žmogui. Markas per daug gerai ją pažinojo. 
Seksas su juo būdavo aistringas tik tada, kai ji mylėdavosi nuoširdžiai, o jai da- 
rėsi vis sunkiau tai pasiekti. 

Ji lipo laiptais į terasą ir svarstė, kaip prastumti šį rytą. 

— Vaje, kaip baisiai atrodai! — pamačiusi Melani linksmai pratarė Petra. 
Svetur praleidusi daug metų ji kalbėjo keistai sumišusiu Londono grafysčių ir 
danišku akcentu, o jos vartojamas žodynas priminė Enidos Blaiton romanus. 

— Dėkoju, — sausai atsakė Melani apsidžiaugusi ką tik nuvilnijusia pyk- 
čio banga. Jos manymu, pyktis yra geriau nei kaltė. 

— Ar vakar vakare buvai kur išėjusi? Išdykėle, geriau būtum man paskam- 
binusi. Vakar vakare buvau visai viena... Krisas kažkur užtruko. Vėl kažkokie 
bjaurūs darbai ar kas... 

Melani atsikrenkštė. 

— Ne, tik išgėriau porą butelių vyno... 

— Ką? Pati viena? Vargeli vargeli, nieko keista, kad atrodai tokia apdu- 
jusi, — kalbėjo Petra atsisukdama ir mojuodama Helei, šešerių metų dukrelei, 
kuriai ką tik pavyko permesti per tinklą kamuoliuką. — Puiku, mieloji! — šūk- 
telėjo Petra per visą terasą. — Super! 

Melani vogčiomis pavartė akis. Ji būtų galėjusi sau įspirti — jie su Krisu 
išgėrė du butelius vyno kažkokiame baisiame viešbutyje Adabrakoje. 

— Oi, pamiršau tau pasakyti... — staiga pratarė draugė, lenkdamasi iš 
didelio medžiaginio krepšio, kurį visada nešiojosi su savimi, paimti Žurnalo. 
Visa švytėdama ji numetė žurnalą ant stalelio joms prieš nosį. — Eli, tu, tyli 
kiaule, — kalbėjo žaviai nuleidusi balsą — Neprasitarei nė žodeliu. Ar dabar ir 
tu tapai... na, kaip ten sakoma... hercogiene ar kuo? 

— Apie ką kalbi? — suirzusi paklausė Melani. Ji žvelgė į žurnalą. 
„Įžymybės“. Jau daugybę metų nematė savo atvaizdo šio žurnalo puslapiuose. 
Ką čia Petra svaičioja? 

— Štai... pažvelk! — draugė paėmė žurnalą ir atvertė per patį vidurį. 

Milžiniška du puslapius užimanti nuotrauka, kurioje seras Mičelas ir ledi 

Miler. Melani spoksojo į staiga surimtėjusį, garbų savo tėvą su pilku cilindru ir 
kostiumu. Šalia jo, užsidėjusi neįtikėtinai absurdišką skrybėlę, buvo jo žmona. 
Kosima Saton-Miler. Ledi Kosima Saton-Miler. Ji neatrodė vyresnė nei še- 
šiolikos. Jauniausia kažkokio Sičio finansininko dukra. Melani prarado žadą. 
Maikui Mileriui ir dar kelioms pagyvenusioms roko žvaigždėms buvo suteiktas 
sero titulas. Jų žmonos, kartu nufotografuotos „išplaukusioje“ visą šviesiaplau- 
kių būrį vaizduojančioje nuotraukoje, savaime suprantama, buvo labai paten- 
kintos. Melani metė žurnalą ant stalelio. Ji net nežinojo, kad tėvas vedęs. 


— Tiesiog nenorėjau... tavęs liūdinti, mieloji, — telefonu kalbėjo Stela. — 
Tau ir taip pakanka rūpesčių su vaikais ir... e, sodu, su viskuo... 

Melani nuraudo. Paskutinis jos motinos vizitas į Akrą sutapo su pirmai- 
siais klaidingais jos poelgiais. Tiesą sakant, jeigu tada nebūtų buvę motinos, 
įsukti visų tų reikalų. 

— Bet, Jėzau Kristau, mama, ji perpus už mane jaunesnė! 

— Žinau, žinau. Tačiau ką aš galiu padaryti? O dabar ji — ledi Miler. Man 
tiesiog verda kraujas. 

— Kur jie dabar yra? Tik nesakyk, kad persikraustė į kokius nors rūmus 
užmiestyje ir dabar ims mokėti mokesčius, kaip ir visi kiti. 

— Tiesą sakant, — paniurusi kalbėjo Stela, — persikraustė. Jis perka seną 
Klivo Bromptono namą Viltšyre, Ešdine. Lordas ir ledi iš dvaro. Ar gali pa- 
tikėti? 

— Ne, ne, negaliu. 

— Na, tai jo gyvenimas. Aš visada taip sakydavau, — nelabai įtikinamai 
tarstelėjo Stela. — Na, o kaip tu, mieloji? Kada atvyksti? 

— Mama... gali būti... gali būti, kad atvyksiu greitai. Jeigu gausiu bilietus, 
jau šį savaitgalį. 

— O! Super. Ar... ar viskas... gerai? — atsargiai paklausė motina. 

— Gerai, gerai. Tik man išties reikia pertraukėlės. 

— Žinoma, reikia, mieloji. Ar atsiveši vaikus? 

— Ne, dabar pats pusmečio vidurys. Susu perėjo į kitą grupę; ją ištiks prie- 
puolis, jei dabar ją išvešiu. | 

— Na, tu tik pasakyk, kada atskrisi. Paprašysiu, kad Dovis tave pasitiktų 
oro uoste. Beje, mieloji... 

— Ką? 

— Tik pasistenk, kad tie kvaili tėvo reikalai negadintų tau nuotaikos. Juk 


žinai, jis tave myli. Žinau, jis ne visada... 

— Mama, man reikia eiti, — gergždžiančiu balsu pratarė Melani staiga 
pajutusi, kad ima ašaroti akys. — Paskambinsiu, kai nusipirksiu bilietą, — dre- 
bančiomis rankomis ji padėjo ragelį. Jai reikėjo šio to daugiau nei pertraukos — 
jai reikėjo išklampoti iš prisivirtos košės. Ir jai tik dabar ėmė aiškėti, kad viskas 
gerokai blogiau nei manė. 


— Kuriam laikui? — žvelgė į ją Markas kaip visada nieko nesakančiomis 
akimis. 

— Eeee... gal dviem savaitė? — atsakė Melani, kiek įmanydama stengda- 
masi kalbėti linksmai ir smagiai. — Tiesiog noriu padėti mamai išgyventi visus 
tuos lordystės reikalus, — tyliau pridūrė ji. 

— Kodėl? Ar ir jai buvo suteiktas titulas? — sarkastiškai paklausė 
Markas. 

— Ne, aišku, ne. Bet... juk žinai... žiniasklaida ir visa kita... 

— Ne, Melani, nežinau. Tačiau jeigu tu nori vykti, ką galiu pasakyti? 
Gyveni beprotišką gyvenimą, taip... manyčiau, kartkartėmis tau reikia atostogų. 
— Markai, liaukis, — sušnabždėjo ji negalėdama pažvelgti vyrui į akis. 

— Man atrodo, kad aš turėčiau tau pasakyti šiuos žodžius. Melani. Liaukis. 
Tiesiog liaukis, — jis pasiėmė automobilio raktelius ir išėjo iš kambario. 

Viskas baigta, norėjosi surikti tolstančiai Marko nugarai. Viskas buvo 
baigta dar beveik niekam nė neprasidėjus. Jis man nieko nereiškia, nieko! Tačiau 
tai ištarusi ji pirmiausia pripažintų, kad romanas tikrai buvo, o Melani nekvaila. 
Ji išgirdo, kaip trinkteli laukujės durys, kaip sucypia keliuku nuvažiuojančio 
Marko automobilio padangos. Staiga labai nuvargusi ji atsisėdo ir taip prasėdė- 
jo nejudėdama, kol namo buvo.parvežti vaikai. 

Laura pakėlė ragelį telefonui suskambus trečią kartą. Buvo sekmadienio 
rytas, vienintelė diena per savaitę, kai leisdavo sau miegoti kiek norėjo ar kiek 
reikėjo, kai žadintuvas nenutraukdavo sapnų. Ji grabaliojo ragelį mėgindama 
susikaupti. 

— Alio? — atsiliepė šnairuodama į šalia lovos stovintį laikrodį. Buvo trys 
minutės po pusės devynių. Kas, po velnių, jai galėtų skambinti sekmadienį, trys 
minutės po pusės devynių? 

— Laura? Čia Melani. 

— Kas? 

— Melani... iš Akros. Aš čia, Londone! Ar tu neužimta? 

— Aš dar nepabudusi, — sunkiai atsiduso Laura. — Kur... kada atvykai? 

— Prieš porą valandų. Atleisk, ar aš tave pažadinau? — atgailaujančiu 
tonu paklausė ji. Paskui, nelaukdama atsakymo, kažkaip sugebėjo įsipiršti į sve- 
čius, todėl be dešimt devynios, nepaprastai greitai nusipraususi po dušu, Laura 
jau sukosi po butą tvarkydamasi, slėpdama savo darbus ir svarstydama, ar turės 
laiko nulėkti į parduotuvę nusipirkti pieno. 


— Melani, — pratarė Laura atidarydama duris, vis dar suglumusi dėl to- 
kio netikėto jos vizito. Jau praėjo trys mėnesiai, kai matėsi su ja Akroje, ir per tą 
laiką tebuvo iš jos gavusi atviruką. O Laura jai nė atviruko nepasiuntė; ji buvo 
per daug užimta darbe. Vis dėlto kas svarbaus nutiko, kad Melani atvažiavo jos 
aplankyti tiesiai iš oro uosto? Juk net nekyla abejonių, kad ji turi ir geresnių 
draugių, pas kurias galėtų svečiuotis. — Užeik, tikriausiai labai pavargai. 

— O ne, pirmoji klasė, brangioji. O tu gulkis ir pamiegok, — nerūpestin- 
gai ir žaismingai kalbėjo Melani. Ji tikriausiai jautė, kad Laura suglumusi. 

— A, gerai. 

— Koks mielas butas, — pratarė nusivilkdama gražų juodą paltą su kailine 
apykakle ir mesdama ant sofos odines pirštines. — Viskas lygiai taip, kaip ir 
įsivaizdavau. 

— Gal išgertum kavos? — nedrąsiai paklausė Laura. Nors ir jaudino vieš- 
nios entuziazmas, vis dėlto šiek tiek ir glumino. 

— Išgerčiau puodelį. Su pienu ir be cukraus, mieloji. 

— Žinoma, — Laurai teliko nusišypsoti. 

Po dviejų valandų ji jau beveik aiškiai žinojo, kodėl Melani pasirinko vieš- 
nagę pas ją — akivaizdu, kad Miler ir Abadi šeimoje ne viskas klostosi gerai. 
Laura mokėjo išklausyti, bent jau Džilė visada taip sakydavo. Džilės manymu, 
tai galėjo paaiškinti faktas, kad per pirmą trečdalį gyvenimo Laura patyrė tiek, 
kiek kiti Žmonės patiria per visą gyvenimą, ir dar, skubiai pridūrė ji, labai svarbi 
Lauros intuicija. Nors jos buvo artimos draugės ir verslo partnerės, nors kartu 
dirbo šešias dienas iš septynių, Laura visada stengėsi per daug neatvirauti ir ne- 
išsikalbėti. Jau iš pradžių nujautė, kad kai kurias paslaptis geriau pasilaikyti sau. 
Joms buvo svarbiausi verslo santykiai; Lauros ir Džilės manymu, bus sveikiau, 
jei viskas taip ir liks. 

Kita vertus, Melani reikalai — visai kas kita. 

— Bet, — švelniai pratarė draugei baigus kalbėti, — neabejoju, kad viskas 
nėra /a/p blogai. Markas... na, aš jo beveik nepažįstu... bet su juo paprasta kal- 
bėtis, juk taip? 

— O! Su nepažįstamais jis kalbasi. Ir su pacientais. Bet jis ne... — Melani 
nutilo. — Iš tikrųjų, — atsargiai tęsė ji, — Markas manimi nepasitiki. Niekada 
nepasitikėjo. Jau iš pradžių nepasitikėjo. 

— Ne, taip tikrai negali būti. Na... kodėl jis būtų tave vedęs, jei nebūtų 
pasitikėjęs? — Laura vylėsi, kad jos balsas liks ramus. Jai buvo labai keista taip 
intymiai kalbėtis apie Marką Abadi. Ji svarstė, kaip nutiko, kad vos prieš keletą 
mėnesių susitikusios ir netikėtai susipažinusios jos dabar tapo geriausiomis 
draugėmis, sėdi viena priešais kitą prie pietų stalo ir kalba apie vedybinį drau- 
gės gyvenimą. Neatrodė, kad Melani tai būtų keista. Ji nuolat kartojo, kaip jai 
palengvėjo, kai rado su kuo pasikalbėti — iš fikryjų pasikalbėti. Ganoje nėra 
nieko, kam ji galėtų išsipasakoti. Visi tik ir laukia, kad ji veidu kristų į purvą; ji 
tai gerai žino. Visi jos nekenčia; net Petra. Jau rengėsi dar kažką pasakyti, bet 
laiku nutilo. 

— Aš norėjau vestuvių, ne Markas. Aš... aš lyg ir pasistengiau, kad vestuvės 
įvyktų, — pasakė Melani, pakeldama į Laurą gražias mėlynas akis. — Tiesiog 
maniau, kad jis yra tobuliausias mano sutiktas vyras. Jis taip puikiai viską iš- 
manė. Visi jį tiesiog dievino. 

Melani žiūrėjo į draugę laukdama pritarimo. Laura juto, kaip ima svilti 
skruostai. 

— Jis labai... šaunus, — galiausiai pralemeno ji. — Aš... niekada neturėjau 
progos ilgėliau su juo pasikalbėti... 

— Tikrai? Jis man sakė, kad buvo su tavimi susitikęs per kažkokią vaka- 
rienę, per vieną tų siaubingų pobūvių, kuriuos rengia Beatričė Kvorši. Jie manęs 
niekada nekviečia; Beatričė negali manęs pakęsti. 

— Esu tikra, kad tai netiesa, — atsakė Laura; dabar jos širdis ėmė plakti 
tankiau. Ką Markas apie ją sakė? Ji mirė iš smalsumo. — Taip, aš sėdėjau prie- 
šais jį, bet ten buvo tiek daug žmonių. 

— O, jis tik minėjo, kad apie tave buvo susidaręs klaidingą nuomonę. 
Pasakė, kad tu visai nepanaši į tas visas bukagalves, kurias aš vadinu savo bi- 
čiulėmis. Matai... būtent tai ir noriu pasakyti. Jis absoliučiai negerbia to, ką aš 
darau ar sakau. Jis mano, kad esu tokia pati kaip ir mano draugės. 

— Na, jeigu sutinki, — mandagiai kalbėjo Laura, — kad iš tikrųjų jos 
nėra tie žmonės, su kuriais /i47ai norėtum draugauti, kodėl nesusirandi naujų 
draugų? Atrodo, tau pakaktų vienos ar dviejų tikrų draugių. 

— Štai kodėl taip apsidžiaugiau sutikusi žave, — pravirko Melani staiga 
kildama nuo stalo. Ji atrodė labai susijaudinusi. — Tu nė nežinai, ką reiškia su 
jomis būti! Nekenčiu visų tų moterų, jos tokios apsimetėlės. Suknista Barbė su 
savo kvailais džino vakarėliais ir suknistais šunimis. Ji tik apie tai ir tekalba... 
apie suknistus savo šunis. Man jau b/oga nuo jų! O kalbant apie Petrą ir suknistą 

kvailį jos vyrą... Dieve, kiekvieną kartą, kai pamatau styrantį nuogą jo... — 
Melani akimirksniu nutilo; skruostus staiga išpylė raudonis. Ji prisidengė ranka 
burną. — Nenorėjau to pasakyti, — lėtai pratarė neramiai žiūrėdama į Laurą. 

Laura nežymiai papurtė galvą ir skėstelėjo rankomis. 

— Nemanyk, kad būtinai turi man viską pasakoti. Pagaliau juk manęs 
beveik nepažįsti. 

— Bet čia ir yra visa esmė, — pasakė Melani braukdama nuo skruosto 
ašarą. — Aš tavęs gerai nepažįstu, tačiau tai nesvarbu. Keista, tiesa? Per šią va- 
landą tu pasirodei esanti geresnė draugė nei tos kalės per visus penkerius metus. 
Tau galiu pasakoti bet ką... o tai šutvei net negaliu pasipasakoti, kai prisiverdu 
košės, — pasakė Melani ir pradėjo juoktis. — Na, aš niekada neverdu, bet tu 
tikriausiai supranti, ką turiu galvoje. 

— Tiesą sakant, — lėtai linktelėjo Laura, — suprantu. 

Staiga ji prisiminė, kaip stovėjo koridoriuje klausydamasi Džesės Smit pa- 
siaiškinimų, kodėl ji nebenori su ja turėti ką nors bendra. Visi galingieji žemai 
puolę. Laurai išsiskyrus su Danieliu, niekas jai nepratarė nė žodelio. Praėjus 
kelioms dienoms po to, kas nutiko, ir jai apsigyvenus pas Džesę, niekas nieko 
nepasakė, net ir pati Džesė. Jokių man /abai gaila, girdėjau, kas atsitiko, arba 
Jeigu tau ko nors reikėtų, arba net kaip laikaisi? Ne, nieko, visi apsimetė, kad tai 
ne jų reikalas, nors Laura žinojo — o, taip, ji išties žinojo! — kad jie be perstojo 
gromuluoja šią istoriją, kol galiausiai iš jos nieko nebeliko, tik pačios Lauros 
pažeminimas, o kas norėtų ir toliau apie /a/ kalbėti? 

— Tiesiog... kai gyveni su žmogumi, kuris yra toks... toks velniškai tobu- 
las... norisi šiek tiek nuklysti ; šalį, štai ir viskas. Jie man nieko nereiškia... tikrai 
nereiškia. 

— Kodėl nemėgini pasikalbėti su Marku? — paklausė Laura vis dar karš- 
čiu tvinksinčiais skruostais. 

— Ūli, jis pasiustų, — pūsdama nosį pasakė Melani. — Todėl viską laikau 
paslaptyje. Bet kartais... tiesiog... tiesiog sunku tverti savyje, supranti? — re- 
toriškai paklausė ji ir atsiduso. — Na, nemanau, kad suprastum, — nuliūdusi 
kalbėjo Melani. — Negaliu įsivaizduoti, kad galėtum turėti paslapčių. Tu tikrai 
per daug sąžininga ir nuoširdi. 

Laura sumirkčiojo. Staiga ir netikėtai ji panoro ką nors pasakyti. Gal todėl, 
kad Melani taip savitai į ją pažvelgė, o gal dėl to, kad nežymiai pabrėžė žodį 
„tu“ — negaliu įsivaizduoti, kad tu galėtum kaib nors panašiai elgtis. Laura save 
prisiminė kartu su Regina sėdinčią ant lovos namuose Pesjonvilyje, mergaitiškai 
kikenančią iš vaikiškų paslapčių ir vilčių. Ji pravėrė burną, ir žodžiai lėkte išlėkė. 

— Tiesą sakant, gerai žinau, kaip jautiesi. Kartą ir aš kai ką padariau... nie- 
kam niekada nesu to pasakojusi. Kartais net negaliu patikėti, kad padariau. 

— Ką padarei? — liovėsi verkti Melani. 

Laura giliai įkvėpė. Ji taip ilgai gniaužė emocijas, niekada niekuo nepasi- 
tikėdama viską laikė paslėpusi savyje, kad paprastas Melani klausimas pamynė 
jos budrumą. Staiga ją užvaldė begalinis noras viską papasakoti. Melani iškėlė į 
paviršių seniai palaidotą jos dalelę, kuri, kaip Laurai atrodė, buvo giliai paslėp- 
ta visiems laikams. Melani buvo tarsi Regina, Martina ir net Sandra viename 
asmenyje. Jos juokas ir lengvas tonas, nerūpestingas elgesys buvo neįtikėtinai 
užkrečiami... Jai kažkaip pavyko priversti Laurą nusimesti šarvus pačiai to 
nepastebint. Laura sekundėlę žvelgė į moterį, o paskui išsižiojo. Žodžiai tarsi 
patys liejosi. 

— Aš turėjau vaikelį, — ištarė ji. — Pagimdžiau, kai buvau septyniolikos. 
Niekada jo nemačiau. Vos tik jis gimė, atidaviau įvaikinti. Štai kodėl turėjau iš- 
vykti iš Haičio. Aš... atidaviau savo vaikelį. 

— Vaje, — po minutėlės švelniai tarstelėjo Melani. — Tau turėjo būti 
labai sunku. 

Laura linktelėjo priblokšta naujo pojūčio — kaip gera, kai pagaliau kaž- 
kam išsikalbėjo. Jos skruostai kaito; ji palietė ranka veidą. 

— Nebūna nė dienos, kad apie jį negalvočiau, — lėtai pratarė, pagalvėlėje 
pirštu vedžiodama kažkokius ornamentus. 

— Vaje, — antrą kartą tarstelėjo Melani, tik tiek teįstengdama pasakyti. 
Ką čia daugiau ir besakysi. Ji pasilenkė arčiau sofos ir spustelėjo Laurai ran- 
ką. — Negalvok apie tai. Tik imsi liūdėti. O man nepatinka, kai liūdi. Liūdesys 
tau netinka. 

Laura nervingai nusijuokė. Tai tipiška Melani pastaba, tačiau ji, kad ir 
kokia banaliai absurdiška būtų, vis dėlto pasiekė savo tikslą. Laura išsitraukė iš 
dėžutės popierinę nosinaitę ir nųsišnypštė nosį. 

— Nežinau, kodėl tau tai papasakojau, — vis dar truputį drebančiu balsu 
pasakė Laura. — Niekada niekam nesu pasakojusi. 

— Todėl kad mes — draugės, — nuoširdžiai atsakė Melani. — Juk sakiau. 
Mes viena kitai galime pasakoti viską. Draugės tam ir yra. O dabar geriau jau 
eisiu, — stodamasi pasakė ji. — Po pusvalandžio turiu būti pas kirpėją. Turiu 
susitvarkyti plaukus, — kalbėjo mesdama per petį žvilgančią sruogą. 

— Kuo jie blogi? — paklausė Laura apsidžiaugusi, kad gali pakeisti 
temą. 

Melani pavartė akis. 

— Viskuo, — dramatiškai atsakė ji. — Tiesiog turėsiu ramiai sėdėti ir leisti 
Nikiui jais pasirūpinti. Susitiksime rytoj vakare, gerai? Eisime pavakarieniauti. 
Žinau tokią šaunią vietelę Regento gatvėje. Aš tau paskambinsiu. Iki, mieloji. 

Laura jau taip seniai nebuvo patyrusi tokios svaiginančios, jaudinančios 

bičiulystės, kokią siūlė Melani, ir jau ne pirmą kartą pasijuto netikėtai į ją 
linkstanti. Nors Melani nei išvaizda, nei charakteriu nepriminė Amelinos, nuo 
jos sklido šiluma, atgaivinusi prisiminimus apie ją — ji kažkaip droviai žvelgė 
1 Laurą, tarsi ieškodama pritarimo ir kartu norėdama įsiteikti. Tačiau draugė 
turėjo ir vaikiškų bruožų, kurie ją erzino, dėl kurių jai norėjosi gerokai ją pa- 
purtyti. Tuo atžvilgiu ji visai nebuvo panaši į Ameliną; kaip tik galvodama apie 
kietą Amelinos ištvermę ir didžiulį ryžtą Laura įgydavo naujų jėgų tada, kai jai 
būdavo sunkiausia, Melani negalėjo taip įkvėpti. Melani reikėjo pagalbos; ji, 


savaime suprantama, negalėjo padėti kitiems. 

Net keista galvoti apie tave, sėdinčią kažkur, kur termometras rodo 105 laips- 
nius ir tyvuliuoja mėlyna jūra. Į] Malverną pagaliau atėjo pavasaris. Parke jau ėmė 
sprogti lapeliai; gražu. Dabar jau nebeilgai liko laukti! Tik porą mėnesių! Negaliu 
sulaukti! Amelinai pasidarė nejauku. Ji vis dar nebuvo papasakojusi Vivai apie 
Polą. Tačiau nespėjusi įsijausti į savo mintis, viršuje išgirdo trenksmą. Tarsi 
kažkas būtų kritęs kiaurai lubas. Suraukusi kaktą padėjo laišką. Aplinkui pa- 
kilo dulkių debesis; įtartinai siūbavo elektros lemputė. Koks velnias dedasi? 
Amelina atsiduso. Anksčiau ši mintis atrodė tikrai puiki. Polo skaičiavimais, 
jiems prireiks keturių šešių mėnesių, kol darbai bus baigti. Tada, kai jis taip 
sakė, Amelinai buvo šovusi miglota mintis, kad keturių mėnesių statybos darbų 
grafikas Jungtinėje Karalystėje gali nesutapti su grafiku Haityje, tačiau nieko 
nepratarė. Dabar ji jau pradėjo suprasti, kaip smarkiai klydo. Ir po aštuonių mė- 
nesių darbai nebuvo baigti. Nebuvo tokio vakaro, kad Polas skeptiškai nepasa- 
kotų apie tai, kas tądien nutiko. Jis negalėjo suprasti, kaip Haityje apskritai kas 
nors padaroma. Jis sakė Amelinai, kad čia dirbantys darbininkai yra šauniausi ir 
draugiškiausi, kokius tik jam yra tekę sutikti, tačiau jie beveik visai neturi laiko 
nuovokos. Jo manymu, jiems prireiks dar šešių mėnesių. Ir tai optimistinis pla- 
nas. Amelina klausėsi vyro neramiai suraukusi kaktą. Ji nebeturi šešių mėnesių, 
kad galėtų tiek laukti. Liepos pradžioje dviem savaitėms atvyksta Viva. Mažiau 
nei po trijų mėnesių. | 

Amelina pravėrė svetainės duris ir dirstelėjo į juodą ertmę viršuje. 

— Kas atsitiko? — šūktelėjo ji. 

— Pardon, madame, — atsklido atsiprašinėjantis meistro balsas. 

Amelina išgirdo besikeikiantį Polą. Ji papurtė galvą. Jie tik klojo vonios 
kambariuose naujas plyteles ir dažė sienas; kas būtų, jei ji paprašytų ką nors 
pastatyti? 

— Ar niekas nesusižeidė? 

— Non, madame. 

Amelina pervertė akis. Kai paskutinį kartą beviltiškas santechnikas 
Fanfanas nukabino nuo sienos kriauklę, per kelias sekundes buvo užtvindytas 
visas vonios kambarys. Meistras atsiprašinėjo, kad, deja, jam nešovė į galvą už- 
sukti pagrindinio vamzdyno čiaupo. Taip, deja. Meistras, kurio vardo Amelina 
neprisiminė, nuolat atsiprašinėdavo. 

Ji grįžo į svetainę ir vėl paėmė laišką. Prisimeni ponią Dikens? Jai priklau- 
sė pašto kontorėlė kelio gale, iškart už mokyklos; praėjus; šeštadienį ji atsisveikino 
su šiuo pasauliu. Suzana ėjo su manimi; keista, kad buvome tik dviese. Suzana 
tavęs pasiilgo beveik taib pat, kaip ir aš! Pasigirdo antras galingas trenksmas. 
Amelina vėl padėjo laišką. Tokiomis akimirkomis jai labai trūkdavo Malverno. 
Pesjonvilyje nebuvo kur išeiti, kai triukšmas namuose tapdavo nepakeliamas. 
Malverne visada galėdavai ištrūkti į kalnus. Minutėlei ji užsimerkė, įsivaizduo- 
dama galingus stūksančius kalnus, dunksojusius iškart už jų namų. Jai patiko 
prisiminti rudeninius kalnus, kai dygiakrūmiai nusidažydavo deginto gintaro 
spalva ir imdavo kristi lapai. Tada žolė po kojomis dar būdavo žalia, žibanti 
ir tviskanti. Ji labai mėgdavo vaikščioti nuo Šventosios Onos šaltinio iki pat 
žemiausio iš keturių grandinę sudariusių kalnų viršūnės. Iš ten matydavo visas 
tris grafystes; apie tai jai papasakojo Jeinas, kai pirmą kartą ją ten nusivedė. 
Vusteršyras, Herefordšyras, Glosteršyras. Ji tik žvalgėsi klausydamasi jo žodžių. 
Kaip?.. Tada jai atrodė, kad neįmanoma priprasti prie šalčio ir drėgmės, prie iš- 
tisas savaites merkiančio lietaus ir ore tvyrančio pūvančių lapų kvapo. Ji negalė- 
davo pakęsti žiemos rytais iš burnos besiverčiančių garo kamuolių ar žinojimo, 
kad po saulėtos dienos nebūtinai turi išaušti kita saulėta diena. 

Bet taip ir nutiko; po truputį, beveik nepastebimai, ji prie visko priprato, 
o paskui išmoko ir mylėti, kaip mylėjo Jeinas. Dabar ji būtų galėjusi atiduoti 
bet ką, kad tik ištrūktų iš dulkių ir kaitros, kad nebegirdėtų viršuje dirbančių 
vyrų riksmų ir galėtų pradingti tarp plačių, didelių medžių aukso geltonumo 
lapų. 

— Ji išties labai visuomeniška, — šypsodamasi tarė Džilė, kai už Melani 
nugaros užsidarė durys. — Ir jeigu tai, ką ji pasakoja apie naująją savo tėvo 
žmoną, yra tiesa... 

— Neguldyčiau galvos, — sausai atsakė Laura. — Melani visada kupina 
įvairiausių minčių. Kiek žinau, ji niekada tos moters nematė. 

— Taip taip... Mums būtų gera reklama, — vyptelėjusi kalbėjo Džilė. — 
Bet ką atiduočiau, kad tik mūsų darbai pakliūtų į toki puošnų žurnalą. Tada 
tikrai galėtume sakyti, kad padarėme viską. 

— Gelbėkite! Bet naujas idėjas turiu siūlyti aš, — sušuko Laura. — 
Nebegalime priimti daugiau užsakymų. Grįžau vos prieš porą mėnesių ir jau 
dabar jaučiuosi tuoj iškrisianti iš rikiuotės! 

— Kodėl tau neatidarius nedidelės studijos kitur? — tarstelėjo į ją atsi- 
gręždama Džilė. — Na, žinai, nereikia didelės ar prabangios patalpos, pakaktų 
kokios vietelės, kur galėtum nuvažiuoti keletą kartų per metus. Gal ne dviem 
mėnesiams, bet jeigu kur nors turėtum savo... — svarstė ji barbendama pieštu- 
ku į dantis. — Nebūtų labai brangu, bent jau Kofis taip sako. lr man norėtųsi 
nuvykti tavęs aplankyti. Viskas, kas tave įkvepia sukurti štai tokius dalykus, — 
parodė į medžiagos gabalą, džiūstantį stalo viduryje, — yra verta dėmesio. 

Laura spoksojo į Džilę. Ar ji kalba rimtai? 

— Tikriausiai juokaujate, — galiausiai pratarė ji. 

— Ne. Visai nejuokauju. Na, nesuprask manęs klaidingai, aš nudirbčiau 
visus administracinius darbus, kurie man pažinka. Bet jei lošime labai atsar- 
giai — štai kodėl mane taip sujaudino tavo draugės žodžiai, — galėsime par- 
duoti tris ar keturis kartus daugiau nei parduodame dabar. Mieliau parduočiau 
po mažiau, siųsdama į kelias skirtingas vietas, nei sutikčiau su didžiuliais įsi- 
pareigojimais vienai parduotuvei. 

— Sutinku, — kiek dvejodama atsakė Laura; jos mintys vijo viena kitą. — 
Bet ar... ar tai nėra siaubingai toli? 

— Gana? Šešių valandų skrydis. Užtruktum tiek pat laiko, jei skristum į 
Prancūzijos pietus. O ten daug šilčiau. 

— Niekada apie tai nepagalvojau, — pasakė Laura vildamasi, kad sukilęs 
jaudulys dar neatsispindėjo veide. Viltis galima. 

— Neabejoju, kad nepagalvojai, — juokėsi Džilė. — O rimtai... Atrodo, 
tu išties atradai tikrą įkvėpimo šaltinį, bet manau, kad geriausius savo darbus 
tu dar sukursi ateity... atleisk, dabar kalba manyje tūnanti mokytoja, — juokėsi 
ji. — Kodėl tau apie tai nepamąsčius? Esu tikra, tavo draugė Melani labai ap- 
sidžiaugs galėdama padėti. 


Ji išties apsidžiaugė. Tiesą sakant, Melani jautėsi esanti devintame dangu- 
je. Ji imsis ieškoti jai vietelės, kai tik sugrįš. Tą pačią minutę! 

— Liaukis, — juokėsi Laura kalbėdama telefonu. — Aš dar nesu įsiti- 
kinusi, kad tai gera mintis. Viskas priklauso nuo to, kiek tai kainuos, kaip bus 
sudėtinga... Man reikia labai daug ką išsiaiškinti, kol kas nors pajudės. 

— Žinau, žinau. A, beje, skambinau tėčiui. Mano pamotė — varge, kaip 
keista ją taip vadinti — rytoj norėtų pažiūrėti tavo kūrinių. Ar turi ką nors, ką 
galėtum jai parodyti? 

Laura vos neišmetė ragelio. 

— E, taip, — kiek įmanydama ramiau pratarė ji. — Taip... turime segtuvą, 
kurį paruošėme Osbourne 69 Little. Ir dar vieną, kurį sukūrėme dizainerių gildi- 
jai. Dar turiu kelis pavyzdžius, kuriuos galėčiau jai parodyti... 

— Puiku. Gal norėtum vykti su manimi ir viską pati parodyti? Paprašysiu, 
kad mamos vairuotojas mus nuvežtų. Kelyje užtruksime tik porą valandų, o ten 
tikrai labai gražu, kad ir kaip nenorėčiau to pripažinti. 

— Ar tu kalbi rimtai? — ji vis dar negalėjo patikėti savo ausimis. 

— Aišku, rimtai. Paimsiu tave rytoj, dešimtą. 

Laura padėjo ragelį ir pažvelgė į Džilę. 

— Kas? — paklausė mokytoja pastebėjusi keistą jos išraišką. 

— Skambino Melani. Naujoji jos tėčio žmona nori pamatyti mūsų darbus. 
Rytoj. 

— Juokauji. 

— Nejuokauju. 


Melani negalėjo paaiškinti, kodėl ji paėmė telefoną ir surinko tėvo nume- 
rį. Ji neketino to daryti; tiesiog taip jau nutiko. Po to ilgo rytmetinio pokalbio 
su Laura tarsi viskas lėtai ir tyliai stojo į savo vietas. Ir ne todėl, kad draugė 
būtų ką nors pasakiusi — tiesą sakant, ji kalbėjo labai mažai. Tiesiog... Melani 
stebėjosi, kokia rami pasijuto baigusi kalbėti. Tarsi kažkas buvo nuimta jai nuo 
pečių, ir tik nukėlus šią naštą sųvokė, kokia sunki ji buvo. Kokia prasmė pykti 
ant tėvo? Kokia prasmė triukšmingai reikalauti jo dėmesio? Jei būsi gera — tai 
nieko nepadės; būsi bloga — taip pat nieko negelbės. Ji galėtų pasiduoti ir... 
tiesiog gyventi. Būti savimi. Tokia, kokia ir yra. Klystanti ir visokia kitokia. Šalia 
tėvo ji niekada-nebuvo pati savimi, nors, tiesą sakant, jis jai ir nesuteikė progos. 
Bet dabar jai beveik trisdešimt, dėl Dievo... Kaip ilgai visa tai gali tęstis? 


Dovis įsuko į Peno gatvę ir lėtai važiavo ieškodamas „I'ig Sen Lazar stu- 
dijos“. Melani suraukė nosį. Kokia keista vieta studijai, mąstė ji, žvelgdama į 
liūdnus, apšiurusius pastatus abiejose gatvės pusėse. Labai keista. O gal jie ne 
ten atvažiavo? Staiga pamatė pro studijos duris iškištą ir po gatvę besidairančią 
Lauros galvą. Tikrai keista, svarstė Melani mostelėjusi Laurai. Laura teisi, jos 
beveik nepažįsta viena kitos, bet kažkodėl jai atrodė, kad jos visada buvo drau- 

gės. Laura buvo tarsi išmintingesnė, ramesnė vyresnioji sesuo, kurios Melani 
niekada neturėjo. Kai netoliese būdavo Laura, ji jausdavosi labiau susivaldanti 
ir geriau save suprantanti. Fantastika, kad ji mąsto apie nuolatinę darbo vie- 
tą Ganoje. Melani niekaip negalėjo pamiršti užplūdusio pasididžiavimo, kai 
Markas — pagaliau! — pripažino Laurą. Jis nekentė jos draugių; jis niekada 
nesužinos, kiek daug jai reiškia jo Žodžiai, giriantys ją dėl jos pasirinkimo. Tai 77 
atsivedė Laurą į jų namus. Laura buvo Melani, o ne kieno nors kito, radinys. Jai 
buvo gera. Geriau nei gera. Tiesą sakant, tiek daug dalykų staiga įgavo prasmę. 
Didesniąją gyvenimo dalį ji nugyveno nerimaudama dėl Maiko ir kovodama 
dėl jo pripažinimo, nors iš tikrųjų norėjo pelnyti vyro prielankumą. Ji buvo taip 
susirūpinusi savimi, kad neskyrė tinkamo dėmesio jų santykiams. Ir vaikams 
neskyrė dėmesio. Ji buvo savanaudė; štai dėl ko užvirė ta nelemta košė su Krisu 
ir tuo prakeiktu sodininku — po velnių, kuo jis vardu? Viskas dėl savanaudiškų 
jos pačios tikslų. Ne dėl Marko. Ne dėl vaikų. Na, dabar viskas pasikeis. Pagaliau 
ji pamatė šviesą tunelio gale. Markas nė nenumano, kas jo laukia grįžus. Melani 
užplūdo maloni švelnumo vyrui banga; kai Laura pagaliau pastebėjo automo- 
bilį ir atidarė dureles, Melani skruostai buvo nuraudę. 

— Labas, — pasisveikino Laura grakščiai sėsdama greta Melani. Ji vilkėjo 
ilgą pilką paltą ir juodas plačias kelnes, avėjo žemakulnius juodus jojimo batus. 
Kaip visada atrodė žavingai. Jos oda tebebuvo Ganoje įgyto saulėto atspalvio, 
o nuostabūs palaidi garbanoti plaukai gaubė pečius ir krito ant nugaros; Laura 
buvo panašesnė į modelį, vykstantį į fotosesiją, o ne į žmogų, ketinantį suda- 
ryti pirkimo ir pardavimo sandorį. — Gerai jautiesi? — paklausė ji pastebėjusi 
įraudusius Melani skruostus. 

— Taip, tik čia karšta, — pratarė Melani atidarydama langelį. — Prašau 
į Viltšyrą, Dovi, — palinkusi į priekį pasakė ji. — Į naujuosius mano tėtės 
namus. 

— (Gee-rai, — atsakė Dovis sukdamas sunkų automobilį į siaurą akmeni- 
mis grįstą gatvę ir įsiliedamas į automobilių srautą, skubantį vakarų kryptimi. 


Ešdyno namas, kurio savininkas kažkada buvo ekscentriškas anglų me- 
nininkas, buvo lygiai toks, kokį Laura ir įsivaizdavo; jos manymu, kaip tik taip 
turi atrodyti tikras anglų užmiesčio namas. Jiems priartėjus prie Viltšyro, staiga 
pasikeitė oras — lietaus debesys išsisklaidė, pasirodė vaiskus mėlynas dangus 
su baltais medvilnės purumo debesėliais. Dabar pati žiemos pradžia; medžiai 
jau beveik visai pliki; peizažas gražiai atšiaurus. Pagaliau Dovis sustojo priešais 
sunkius kaltinius geležies vartus, ir iškart atsirado žmogus, atrodantis kaip tik- 
ras užmiesčio dvaro prižiūrėtojas. Vartai tyliai prasivėrė, žmogus net atidavė 

jiems pagarbą. Laura vos susivaldė nesukikenusi. Visa tai nepriminė jai pažįs- 
tamos Anglijos, net juokinga. 

Tačiau žvelgiant į namą juokas neėmė. Jie važiavo žvyruotu keliu, iš abie- 
jų pusių apsuptu pačia žaliausia ir tvarkingiausia veja, kokią tik Laura buvo 
mačiusi; atrodė, kad net medžiams atliktas „manikiūras“. Čia nebuvo nieko 
nereikalinga. Paskui jie staiga pasuko kairėn, už didingų ir įspūdingų ąžuolų 
guotelio, ir pradėjo lengvai leistis namo link link. Gana asketiškas gražus rau- 
donų plytų namas stovėjo slėnyje, iš trijų pusių apsuptas miškais apaugusių 
kalvų. Pasakymas, kad namas milžiniškas, būtų per švelnus; jis driekėsi tolyn už 
santūraus, gražaus fasado, tarsi pasidalydamas į visą būrį mažesnių namelių ir 
statinių, kurių kiekvienas buvo tikriausiai šimtą kartų didesnis už Lauros butą. 
Kupina nuostabos ji atsigręžė į Melani. 

— Žinau, žinau. Neįtikėtina. Palauk, kai pamatysi ją... 

Pasirodė, kad 7; — tai neįtikėtinai aukšta, neįtikėtinai liesa ir neįtikėtinai 
šviesių plaukų mergina, kuriai negalėjo būti daugiau nei dvidešimt. Ji nešėsi du 
šuniukus, o jų vardai, kaip ji pareiškė mažos mergaitės balseliu, kurį išgirdusi 
Laura susiraukė, buvo Sniegius ir Juodis. Vardai nelabai originalūs; kaip galima 
numanyti, vienas šunelis buvo baltas, o kitas — juodas. Melani tėvas iškišo pro 
duris galvą ir trumpai pasisveikino. Nors čia pat stovėjo dukra ir žmona, jis 
nužvelgė Laurą moterų užgrūdinto vyriškio žvilgsniu, Laura pasijuto purtanti 
galvą, kai Maikas išėjo, jo žodžiais tariant, „nenorėdamas klausytis viso to pra- 
keikto triukšmo“. Staiga Laurai ėmė aiškėti kai kurie su Melani susiję dalykai. 

Namas buvo didžiulis ir jį būtinai reikėjo dažyti. Lauros vaizduotė plačiai 
išskleidė sparnus. Namo dažymas Raktažolių kalvoje buvo vieni niekai, paly- 
ginti su šiuo namu. Ji mėgino įsivaizduoti spalvas, faktūras, medžiagas, baldus, 
net meno kūrinius. Dieve, kaip turėtų jaustis žmogus, turintis tokius namus? Ji 
ėjo paskui Melani ir Maiko žmoną, kartkartėmis sustodama ir pažvelgdama pro 
tobulai įstatytus tobulų proporcijų langus, žvelgiančius į dvaro teritoriją. 

Po valandos, po dešimties minučių pokalbio su Džile ir dviejų sekundžių 
pokalbio su Maiku Mileriu, viskas buvo nuspręsta. Laura ir Melani išvažiavo 
iš senojo dvaro; Melani patenkinta šypsojosi, o Laura mąstė apie didžiulį biu- 
džetą ir penkiolika procentų komisinių, niekaip negalėdama atsikratyti įkyrios 


nuojautos, kad viskas susiklostys prastai. 

Paminėjus Lauros Sen Lazar vardą, Markas tarsi sustingo. Jis beveik ne- 
siklausė žmonos kalbų; praėjusį mėnesį grįžusi iš Londono ji be paliovos kal- 

bėjo apie tai, kaip viskas pasikeis, kaip pagerės gyvenimas, kokie bus šaunūs 
artėjantys Naujieji metai. Ji nė žodeliu neužsiminė apie savo kaltę — viskas 
buvo nustumta į užkaborius, tarsi nieko niekada nė nebuvo nutikę. Dabar 
svarbi tik ateitis, maldaujamai kalbėjo ji. Nėra prasmės kalbėti apie praeitį. 
Markas jautėsi per daug pavargęs, kad ginčytųsi. Bet ką ji ten pasakojo apie 
Laurą? 

— Ji ketina čia įsirengti nedidelę studiją, — susijaudinusi kalbė- 
jo Melani. — Pažadėjau jai surasti patalpas. Galvojau... žinai, gal kur nors 
Kokomlemlyje, už šveicarų mokyklos? 

— Gal išprotėjai? — dėbtelėjo į ją Markas. — Kokomlemlyje? Ten ne- 
saugu, nebūk juokinga. 

— Dieve, gerai, — atkirto Melani. — Nėra ko kapoti galvų. Aš tik svars- 
tau. Ten gyvena krūvos menininkų, štai ir viskas. 

— Atleisk, — sumurmėjo Markas ir pats truputį nustebęs. Jį nerami- 
no mintis, kad Laura gali apsigyventi kažkokioje vieno miegamojo lūšnoje 
Kokomlemlyje. — Aš... tiesiog tai ne itin saugus kvartalas, štai ir viskas. Kodėl 
tau nepamėginus paieškoti kur nors arčiau centro... pavyzdžiui, Osu rajone? 

— Ar ten nebus per daug triukšminga? 

— Bent jau saugu. Ir tu būtum netoliese, jei jai kas nors nutiktų čia 
viešint. 

— Taip, tu teisus. Tu visada teisus. Gerai. Pasižvalgysiu po Osu. Juk ten ir 
tavo kontora; būtų gerai, jei būtum netoliese. 

Markas negalėjo atsakyti. Staiga gerklėje ėmė strigti žodžiai. Kol vėl įsten- 
gė kalbėti, jis skubiai kišo į voką kažkokį raštą. 

— Kada, sakei, ji atvyksta? — kiek įmanydamas abejingiau paklausė 
jis. — Tikiuosi, nelabai greitai... Artėja konferencijos, o aš galiu lažintis, kad ji 
prašys pagalbos kraustantis ir visa kita. 

— O aš maniau, kad tau ji patinka, — sudejavo Melani šnairuodama į 
Marką. — Koks tau skirtumas? Paprašysiu, kad jai padėtų Mensa ar kas nors 
kitas. Ji nė sapne nesusapnuotų prašyti tavęs, nesijaudink. 

— Teisingai, — atsikrenkštė Markas. — Aš kai ką pamiršau... kontoro- 
je, — skubiai pratarė jis. — Geriau nubėgsiu pasiimti, — jam būtinai reikėjo 
ištrūkti iš namų. 

— Tokiu metu? — Melani pažvelgė į laikroduką. — Jau beveik dešimta. 
Negali palaukti rytojaus? 

— Ne. Iš pat ryto susirinkimas. Ilgai netruksiu. Nelauk manęs. 

Jis išėjo žmonai nė nespėjus atsakyti. 

Kitos kelios savaitės buvo tokios sunkios, kokių jis neprisiminė. Pirmą 
kartą gyvenime nesugebėjo kontroliuoti savo minčių. Jis kažko laukė — bet ko? 
Iš pirmo žvilgsnio nedaug kas pasikeitė, nors Melani ir pranašavo geresnę bei 
šviesesnę ateitį. Jis ir dabar kiekvieną dieną eidavo į darbą; ji gulėdavo prie ba- 
seino arba be entuziazmo vežiodavo vaikus į įvairius būrelius. Jis grįždavo namo 
ankstyvą vakarą, kai gatvėse sumažėdavo automobilių, o Melani gulėdavo ant 
sofos, tikriausiai išvarginta pastangų paguldyti vaikus miegoti. Po valandos ar 
daugiau girgžtelėdavo virtuvės durys, ir tyliai išeidavo Efua arba Nana; tai jos, o 
ne Melani, vakarais būdavo prie vaikų. Markas jau pavargo nuo viso to. 


Kalėdos atėjo ir praėjo, o po jų praslinko ir gana ramūs Naujieji metai. 
Baigiantis sausiui jis dviem savaitėms turėjo išvykti į Liberiją, ir pasirengimas 
kelionei buvo kupinas keisto nerimo. Kas bus, jei Laura atvyks jam nesant? 
Melani nieko nesakė, bet juk tokie dalykai ilgai netrunka, tiesa? Stovykloje buvo 
karšta, tvyrojo įtampa, o tai dar labiau didino jo neviltį. Ramesnėmis, raciona- 
lesnėmis akimirkomis jis vertindavo savo elgesį kaip absurdišką. Tikriausiai ji 
turi vaikiną; Markas buvo įsitikinęs, kad ji netekėjusi. Dėl Dievo, bet juk 725 ve- 
dęs. Markas nuobodžiavo, jautėsi vienišas, troško prasiblaškyti. Jis norėjo tapti 
jos draugu, ne daugiau. Joje atpažino kažką, ko tikriausiai ir pats ieškojo. Tik 
draugystė, daugiau nieko. Jis net įsijautė į pramanyto paciento vaidmenį, kad 
išsiaiškintų to pavojingo nerimo esmę. 

Kai grįžo namo ir sužinojo, kad Laura ketina čia persikelti per mėnesį, jam 
taip stulbinamai greitai palengvėjo, kad tegalėjo pasišaipyti iš savo ryžto. 

Melani nekantraudama laukė atvykstančios Lauros. Ji džiaugėsi ir dėl savęs. 
Ji tikrai ne vieną kartą pasitarnavo Laurai, o tai, kaip pasakytų visi, kurie pažįsta 
Melani, išties nemenkas laimėjimas. Ji rado nedidelį namelį su dideliu garažu, 
kurį galima paversti studija; ji supažindino Laurą su Kosima; ir dar ji pateikė pui- 
kų pasiūlymą — Laura galėtų vesti dviejų dienų seminarą Susu mokyklėlėje, už 
tai direktorė būtų labai dėkinga, todėl jau vėliau, be jokių abejonių, Susu pagaliau 
gautų vietą taip visų trokštamos prestižinės Tarptautinės mokyklos jauniausių 
vaikų skyriuje. Tiesą sakant, kad užtikrintų Susu vietą, Laura galės ir nerengti tų 
seminarų. Kad dukros vardas įsispaustų į jų sąmonę priimant svarbius sprendi- 
mus ir skirstant daugybės konkuruojančių pretendentų vietas, pakaks fakto, kad 
Melani kreipėsi į juos su pasiūlymu. Taip, viskas kuo puikiausiai klostosi. 

Vienintelis šaukštas deguto medaus statinėje, savaime suprantama, buvo 
Markas. Melani viską planuojant jis neatrodė maloniai susijaudinęs kaip visi 
kiti. Atrodo, jis pakeitė nuomonę apie Laurą — vos tik žmona imdavo ta tema 
kalbėti, jis suirzdavo. Oi, su juo taip sunku, nes iš visų tikisi nežinia ko, labai 
aukštai iškeldamas kartelę. Nusprendusi reguliariai lankytis Ganoje ir tam 
rengdamasi Laura, atrodo, jį kažkuo nuvylė, todėl jo nuomonė ir pasikeitė, 
tačiau Melani jau pavargo nuo mėginimų išsiaiškinti, kas iš tikrųjų yra. Gal jis 
manė, kad ji neturėtų perimti Kosimos darbo? Jis ne kartą priekaištavo Melani 
dėl to, kad ji trikdo žmones, per daug aktyviai mėgindama kištis į jų gyvenimus; 
tai prisiminus ją užliedavo raudonis. Ji 2esistengia kištis į Lauros gyvenimą! Jos 
'— draugės, štai ir viskas. Priešingai Marko nuomonei, draugai padeda vieni 
kitiems, kai gali ir kur gali. Jos gyvenime visi draugai elgėsi priešingai, todėl jai 
taip gera, kad ji atrado Laurą, kuri, kaip atrodo, nieko iš jos nenori, kuriai ji pa- 
tinka tokia, kokia yra, kuri yra įdomi, graži ir linksma, be to, su ja malonu būti. 


Ir kas gi čia bloga? 


Po savaitės Laura pagaliau atvyko. Jos manymu, Melani surastas namas ir 
garažas yra nuostabūs; tik šį namą ji būtų išsirinkusi, jeigu būtų „medžiojusi“ 
pati. Melani švytėte švytėjo. Šį kartą Laura galėjo pabūti tik dvi savaites ir visą 
laiką ketino praleisti įrenginėdama studiją, tačiau ji planavo grįžti balandį ir 
čia dirbti mėnesį. Darbas Londone — ačiū Melani už pagalbą — sekėsi kuo 
puikiausiai. Viena televizijos kompanija ketino kurti dokumentinį filmą apie 
Ešdino atnaujinimo darbus; keli laikraščiai ir žurnalai jau išspausdino straips- 
nių; vienas tokių leidinių kažkokiu būdu pasiekė ir Ganą. Melani iš džiaugsmo 
netilpo savame kailyje. 


Praėjus porai dienų po Lauros atvykimo, kažkas Melani sustabdė pre- 
kybos centre. Tą moterį ji lyg ir pažinojo, nors neįstengė prisiminti vardo. Ji 
paklausė, gal ta graži jauna moteris, kurią matė praėjusios savaitės Sunday 
Times žurnalo numeryje, yra jos draugė. Jos bičiulė atvežusi žurnalą iš Jungtinės 
Karalystės. Moteris ištraukė iš rankinės žurnalą. Ji sakėsi anądien juodvi ma- 
čiusi kartu sėdinčias „Gebenės“ kavinėje. Straipsnyje buvo paminėta Gana. Ji 
pamėginusi „suvesti galus“... juk tai ji, tiesa? Melani nekantraudama linktelėjo. 
Ji metė skubų žvilgsnį į nuotraukas. Kelios Kosimos nuotraukos, dvi labai geros 
Lauros fotografijos ir keli paties namo atvaizdai. Staiga Melani žvilgsnis už- 
kliuvo už eilutės: Laura Sen Lazar, dizainerių kompanijos „Tig Sen Lazar“ ben- 
dradarbė, taip bat yra atskirai gyvenanti kino ir žiniasklaidos kompanijos vadovo, 

ICF direktoriaus Danielio Bermano žmona. Pora išsiskyrė 1998-aisiais... Melani 
vos neišmetė žurnalo. 

— Ar galėčiau jį pasiskolinti? — maldaute maldavo moters užversdama 
žurnalą. — Aš jį grąžinsiu, prižadu! 

Akroje tokio žurnalo niekur nenusipirksi. Moteris nenoromis sutiko ir už- 
rašė vairuotojui savo adresą. Melani išlėkė iš parduotuvės ieškodama Mensos. 

Grįžusi namo perskaitė straipsnį nuo pirmos iki paskutinės eilutės ir iš- 
kart paskambino motinai. Jai kažkur buvo girdėtas Danielio Bermano vardas. 
Po pusvalandžio padėjo ragelį išdidžiai šypsodamasi. Viskas aišku. Labdaros 
vakarienėje, kurioje beveik prieš septynerius metus ji susipažino su Marku, kaip 
labai geidžiami svečiai turėjo dalyvauti Laura ir Danielis Bermanai, tačiau jie 
taip ir nepasirodė. Net Stelai tai paliko įspūdį. Melani sėdėjo kambaryje išsi- 
žiojusi, kai pro duris staiga įėjo Markas. 

— Aš ketinu... Kas atsitiko? — žvelgdamas į žmoną paklausė jis. 

Melani ištiesė žurnalą. 

— Net nenumaniau... — iš nuostabos beveik praradusi žadą pradėjo ji. 

— Ko? 

— Laura... Ar žinai, už ko ji ištekėjusi? 

Šie žodžiai taip kirto Markui, kad jis net krūptelėjo. 

— Aš maniau... ar tu nesakei... ar ji nevieniša? — galiausiai pratarė jis. 

— Jie išsiskyrę; atrodo, jie jau gana seniai išsiskyrė; ji buvo ištekėjusi už 
Danielio Bermano! 

Markui ši pavardė nieko nesakė. Jis mėgino suvirškinti visą informaciją. 

— Jo tėvas — Giunteris Bermanas; žinai, jis tarsi Rupertas Merdokas. Jie 
neįtikėtinai turtingi. Tikrai nežinojau. Ji niekada neprasitarė. 

Markas pajuto didžiulį, saldų palengvėjimą. 

— Na, jeigu jie išsiskyrę... — pralemeno jis. 

— O, aš ją už tai 7ubausiu, — pasakė Melani sumosavusi susuktu žurnalu. 
Ji šypsojosi. 

— Nereikia, — nespėjęs prikąsti liežuvio leptelėjo Markas. 

— Ką tu tuo nori pasakyti? 

— Kartais, — jis nesąmoningai ėmė kalbėti specialisto tonu, — geriau 
leisti žmogui pačiam... 

— Markai, aš nesu koks nors nelemtas tavo pacientas, — piktai tarstelėjo 
Melani stodamasi. — Laura yra man0, o ne tavo draugė. Manau, susitvarkysiu 
pati, dėkoju, — ji išėjo iš virtuvės rankose tebelaikydama susuktą žurnalą. 

Markas atsiduso. Bravo, liūdnai pagalvojo jis. Tikrai labai geras sumanymas. 

Po dviejų dienų, prikalbintas dalyvauti naujo UNICEF vadovo Ganoje 
garbei surengtame kokteilių vakarėlyje, jis stovėjo „Auksinės tulpės“ viešbučio 
kambario viduryje ir gurkšnodamas ganėtinai prastą viskį viena ausimi klausėsi 
Melani ir Barbės plepalų; jos kalbėjosi su dviem vyrais, kurių suglumusios iš- 
raiškos buvo panašios į per ilgai žiūrėjusiųjų į moterų iškirptes. Dabar buvo 
žiūrima į Melani iškirptę. Markas nurijo dar vieną gurkšnį silpno vandeningo 
viskio ir apsidairė. Ir staiga pamatė ją. Ji leidosi plačiais dvipusiais laiptais; jai 
lipant per sijono skeltuką matėsi tobula blauzda ir dailus klubo išlinkimas, jos 
kulniukai lengvai kaukšėjo į žvilgančias mozaika puoštas grindis. Markas pra- 
rijo ledo kubelį. Visi kruopščiai apgalvoti santūrūs monologai apie norus tapti 
jos draugu išplasnojo pro langą. Jis jos geidė. Ir baigta. Viskas paprasta. Ir ne- 


įmanoma. Irgi paprasta. 


Tą vakarą jis šoko su Laura vieną kartą. Būtų buvę kvaila jos vengti, ji būtų 
aiškiai supratusi. Jis nepadarė nieko bloga, tačiau kiekviena dešimt minučių 
trukusios dainos sekundė buvo persunkta nepaprastai keisto kaltės jausmo. Vos 
pripažinęs tiesą jis nebegalėjo atsukti laikrodžio atgal ir apsimesti, kad viskas 
yra kitaip — kad kiekvieną kartą į ją pažvelgus jam neapsiverčia širdis, kad 
kiekvieną kartą jai kilstelint ranką permesti per petį sunkių garbanų jo neužval- 
do neapsakomas noras ją paliesti, pirštų galiukais perbraukti per tamsią, švelnią 
odą, pajusti kietai susisukusių ir susivijusių sruogų svorį ir švelnumą. Jai kalbant 
balsas buvo žemas ir dvejojantis, balsas, skirtas tik jo vieno ausims. 

Pasiteisinęs nuo prasto viskio prasidėjusiu galvos skausmu, iš vakarėlio jis 
išvažiavo anksti. Vairuotojas jį parvežė, pažadėjęs vėliau sugrįžti paimti ponios 
Melani ir ponios Lauros. Markas nusimetė drabužius, atsistojo po šaltu dušu 
ir ten prastovėjo, kiek tik įstengė tverti, o paskui paniro į kankinamą auksinį 
sapną, iš kurio, suprato jis, atsimerkęs pusę šešių, pažadintas čaižaus žadintuvo 
skambučio, niekada nenubus. 


Susitvarkiusi darbo ir gyvenimo vietas — du kambarius, iš kurių viena- 
me stovėjo lova, buvo įrengta mažytė virtuvėlė ir vonia — Laura išskrido į 
Londoną daugiau nesusitikusi su Marku Abadi. Ir gerai. Vakarėlio metu, kai 
Melani primygtinai paprašė pakviesti Laurą šokti, jo veido išraiška buvo tokia 
skausminga, kad net atrodė komiškai; būtų juokinga, jei nebūtų taip apmaudu. 
Jis su ja šoko tik todėl, kad buvo priverstas. Melani ir jos draugių akivaizdoje 
būtų buvę per daug nemandagu atsisakyti. Tačiau, kaip buvo galima spręsti iš jo 


veido išraiškos ir iš kiekvieno judesio, jis būtų mieliau šokęs su kokiu nors baldu 

nei su ja. Kartą ar du Laura mėgino užmegzti pokalbį, pasakyti ką nors — bet 
ką, kas sumažintų nuo jo aukšto, galingo stoto spinduliuojančią įtampą, tačiau 
jis tik nukreipė žvilgsnį. Arba žvelgė kažkur pro ją. Kad ir kokia būtų tokio 
jo elgesio priežastis, jai jau gana. Paniuręs, nenuspėjamas, atšiaurus ir grubus 


Markas Abadi gali eiti po velnių. 

Iš naujosios savo kontoros, įkurtos Hoptono gatvės mansardoje, žvelgian- 
čioje į didžiulę, knibždėte knibždančią statybų aikštelę, kurios vietoje turės iš- 
dygti naujoji Teito šiuolaikinio meno galerija, Danielis matė ir ramų, drumzliną 
Temzės paviršių, ir Sitų. Naujosiose patalpose jie dirba kelis mėnesius, bet jam 
niekada nenusibosta žvelgti į šį vaizdą. Upė tarsi gyvsidabris... pilka, sidabrinė, 
mėlyna... šilkinis jos paviršius keičiasi kartu su dangaus spalva. 

Kaip ir kiekvieną rytą, jis greitai pervertė laikraščius, peržvelgė didžiausias 
antraštes, išmetė į šiukšliadėžę sporto puslapius ir ėmė skaityti kultūros ir verslo 
skiltis, kurios jam buvo kur kas įdomesnės. Zė/egra6b viršelyje smulkiomis rai- 
dėmis užrašyta antraštė skelbė, kad pradėtas atnaujinti Ešdino namas. Jis kils- 
telėjo antaki; aną dieną, per kviestinę vakarienę, kažkas užsiminė, kad parduotas 
Ešdinas. Pagyvenusi roko žvaigždė Maikas Mileris, rodos, vedė kažkokią ke- 
turiasdešimčia metų už save jaunesnę nuotaką, ir dabar jie ketina greitai tapti 
dvarininkais. Danielis vartė puslapius ieškodamas straipsnio. Septyneri metai 
Britanijoje nesušvelnino ganėtinai priešiško jo požiūrio į absurdiškai juokingą 
senamadį snobizmą. Na, ir kas, kad jis vedė moterį, jaunesnę už savo dukrą? Na, 
ir kas, kad jie nori gyventi vėjo perpučiamuose senuose rūmuose kaimo vidu- 
ryje? Galbūt Amerika paliko ryškesnius pėdsakus jo dvasioje, nei jis pats norėjo 
pripažinti. Jis vartė puslapius ir staiga liovėsi. Prireikė sekundėlės, kol susivokė, 
kad žvelgia į Lauros veidą. Ir pajuto, kaip stingsta kraujas. 


Praėjo mėnuo, kol Danielis prisirengė paskambinti. Dvidešimt šešias die- 
nas jis kankinosi tai paimdamas telefoną, tai vėl jį numesdamas, taip ir nepa- 
skambinęs; jis sėdėjo savo kabinete spoksodamas pro langą ir nieko nematyda- 
mas, prisimindamas tai, ką buvo sau prisiekęs pamiršti, taip pat ir tuos dalykus, 
dėl kurių tiesiog fiziškai sirgo. Jis niekam nieko nesakė. Jo mergina Sara liovėsi 
klausinėjusi, ar jam nieko nenutiko; ji buvo užsiėmusi savo bičiuliais ir arkliais; 
ji — ne iš tų, kurios visur kaišioja nosį. Jam būtinai būtinai reikia pasikalbėti su 


Laura, tyliai mąstė Danielis, kad būtų pasirašyti skyrybų dokumentai. Ir viskas. 

Tik formalumas. Gal jam net nereikės su ja susitikti — kas nors galėtų nuvežti 
dokumentus, ji juos pasirašytų, ir viskas būtų baigta. Kodėl jam reikia skambin- 
ti? Kodėl jis negalėtų ko nors pasiųsti? Įsivaizduojami klausimai ir atsakymai 
varė jį iš proto. Galiausiai, praėjus dvidešimt šešioms dienoms po to, kai pamatė 
jos nuotrauką, paėmė telefoną ir surinko numerį. 

— Sveiki, „Tig Sen Lazar“. Kuo galėčiau padėti? — labai profesionaliai 
skambantis balsas. Jauna moteris. Gal sekretorė? Administratorė? Gal kokia 
menus studijuojanti studentė, sėdinti prie didelio stiklinio stalo? — Alio? Gal 
galiu kuo padėti? — kantriai pakartojo ji. 

— O! Taip... e, gal galėčiau pasikalbėti su Laura Ber... e, atleiskite, su Laura 
Sen Lazar. Prašyčiau... — Danielio mintys vijo viena kitą. Jis laikė suspaudęs ra- 
gelį, jausdamas, kaip kairiuoju smilkiniu lėtai varva prakaitas. Jį ėmė pykinti. 

— Deja, šiuo metu Lauros nėra šalyje. Ji išvykusi į Ganą. Grįš keturioliktą. 
Gal galėčiau jai palikti žinutę? — giedriu balsu kalbėjo moteris. 

Nusivylimas jį parbloškė. Danielis prasižiojo norėdamas atsakyti, bet ne- 
galėjo. Jis padėjo ragelį. Gana? Kur, po velnių, toji Gana? Ir ką ji ten veikia? Jis 
nusišluostė nosine kaktą ir pažvelgė į ant stalo stovintį kalendorių. Keturiolikta 
bus... maždaug po trijų savaičių. Tačiau po trijų dienų jis beveik visai vasarai 


išvyksta į Jungtines Valstijas. Jis pasijuto alpstąs. 


97 


Taigi matome, kodėl atstatyti žmonių psichinę pusiausvyrą, suteikti jiems ba- 
sirinkimo teisę, laisvę ir galimybę veikti savuose pasauliuose yra taip bat svarbu, 
kaib juos bamaitinti, sušildyti ir slaugyti. Pranešime teigiama, jad sujungiant ir 
koordinuojant... 

Markas suturėjo žiovulį. Sujungiant ir koordinuojant; tikriausiai tai du 
dažniausiai jo darbe pasitaikantys žodžiai. Iš darbo lauko stovyklose, iš tikro 
darbo, atimamas brangus laikas, gaištamas pranešimams, kurių niekas nematė, 
neskaitė ir net pagal juos nedirbo. Jis apsidairė po konferencijos salę, nužvelg- 
damas šimtus susižavėjusių naivių jaunų mokslininkų ir ką tik pradėjusių dirbti 
specialistų, kruopščiai užsirašinėjančių kiekvieną Žodį, ir senus kuinus, tokius 
kaip jis, besistengiančius nežiovauti ir nežiūrėti vieni kitiems į akis. Išties ab- 
surdiška. Kodėl jie paprasčiausiai neišeina? Kodėl nepalieka tų, kurie vis dar 
tiki tokiais dalykais, kad jie ir toliau atviromis akimis sapnuotų pamokančius 
sapnus apie „laisvę“ ir „pasirinkimą '? Jam prieš akis iškilo greitai išsisklaidęs 
eilės prie vandens čiaupo Larabangos pabėgėlių stovykloje vaizdas. Laisvė? Tie 
žmonės nesveiki. 

Staiga net nepamąstęs Markas atsistojo. Jis prasispraudė pro arčiausiai sė- 
dinčiųjų kelius ir pakilo auditorijos laipteliais. Pastebėjo kažkieno į save įbestą 
susižavėjusį žvilgsnį kaip tik tada, kai rengėsi uždaryti sau už nugaros duris; štai 
taip netikėtai jis ėmė ir išėjo. Ištrūko iš troškios, oro kondicionieriais vėsinamos 
patalpos ir ūžiančių balsų, kurių tembras ir stiprumas aiškiai bylojo apie pra- 
laimėjimą. 

Jis nusileido laiptais ir pro sukamąsias duris išėjo į plačią, įspūdingą aikštę, 
plytėjusią priešais pastatą. Ženevoje buvo pati birželio pradžia; miestas tokiu 
metų laiku gražiausias. Markas pažvelgė Taikos prospekto pusėn, į įspūdingą 
Jungtinių Tautų pastatą, prie kurio plazdėjo daugybės tautų vėliavos. Čia vis- 
kas buvo sutvarkyta, tylu, ramu. Jis nulipo milžiniškais laiptais ir nuėjo gatve, 
aiškai nežinodamas, nei kur eina, nei kodėl. Paskutinį kartą Ženevoje lankėsi 
prieš dešimt metų; tada buvo atvykęs pokalbiui su Mėdecins du Monde. Nors tuo 
metu konferencijos nevyko, jis buvo vienas tų jaunų, ką tik koledžą baigusių 
entuziastų, įsiklausančių į kiekvieną pasakytą Žodį, desperatiškai besistengian- 
čių prisiminti viską, ką buvo išmokę studijuodami pasirinktą profesiją, kad iš 
klausėjų kūno kalbos išsiaiškintų, ar gaus darbą, ar ne. Visa tai atrodė tarsi kitas 
gyvenimas. Tarsi tai būtų kitas žmogus, o ne jis. 

Markas perėjo į kitą gatvės pusę ir įšoko į tramvajų, važiuojantį į miesto 
centrą. Tvarkingas, sumaniai suplanuotas miestas išties viliojo po chaotiškos, 
karštligiškos Akros. Didingi, tamsūs pastatai jam priminė Beirutą, kur jis pralei- 
do pirmuosius septyniolika gyvenimo metų, apie kurį kartkartėmis pagalvodavo 
kaip apie savo namus. Tačiau jam ten grįžus po devynerių metų nostalgija per- 
augo į nuolatinę sumaištį, kuri, kaip jam kartais atrodė, taip niekur ir nedingo. 
Ironiška, mąstė Markas tramvajui dardant centrinės aikštės link, kairėje pusėje 
atsiveriant ežero vaizdui, kad jis skaito paskaitas, bendrauja su žmonėmis mė- 
gindamas juos išgydyti, aiškindamas, kad „namai“ yra geriausi vaistai, tačiau pats 
tų namų neturi. Elegantiškas, žavingas, nepaliestais kaimais kerintis Beirutas, iš 
kurio jis išvyko po močiutės mirties, jau tada po truputį pradėjęs ristis žemyn, 
jam grįžus buvo visai suniokotas. Kulkų suvarpyti, išsprogdinti pastatai, tarp ku- 
rių jis klaidžiojo, niekuo nepriminė kažkada buvusių įspūdingų jo vaikystės vieš- 
bučių ir įstaigų. Kornišas, anksčiau vienas gražiausių pajūrio bulvarų pasaulyje, 
buvo užkariautas betoninių baidyklių, nelegaliai pastatytų statinių ir pigiausių 
greitojo maisto užkandinių. Jam prireikė šiek tiek laiko įsisąmoninti šią naują 
realybę. Kita vertus, kaip tik dėl to jis galėjo kraustytis iš vienos vietos į kitą 
— iš Gomos į Gazą ir visur kitur. Namai jam buvo ten, kur atsidurdavo. Kitiems 
komandos nariams, su kuriais dirbdavo, būdavo sunku prisitaikyti; kiekviena ke- 
lionė namo buvo tarsi kova, nes reikalaudavo pastangų adaptuotis. Tačiau tik ne 
jam. Jis ateidavo ir išeidavo, jis galėdavo miegoti, dirbti ir ilsėtis bet kur. 


417 


Bet dabar jau taip nebebuvo. Per pastaruosius kelis mėnesius kažkas nu- 
tiko — staiga suiro visa pusiausvyra. Jis kuo puikiausiai suprato, kas tai yra 
— žinojo, kas ji tokia, — tačiau, po velnių, tikrai neišmanė, ką turėtų daryti 
ir kodėl jį taip stipriai tai veikia. Iš pirmo žvilgsnio jam nieko netrūksta. Jam 
patinka darbas, jis turi du vaikus, kurie jį neabejotinai dievina, žmoną, kuri... jį 
myli. Taip, Melani jį myli. Gal ji jo ir nesupranta, tačiau myli. Ko dar jis nori? 
Jis negalėjo patikėti, kad galvoja apie apgavystę. Ne, staiga įnirtingai pasitaisė. 
Jis ją jau apgavo. Jis labai gerai žinojo, kad neištikimybė neturi nieko bendra su 
seksu. 

Nors-viskas atrodė keistai, Laura po truputį pratinosi prie pasikeitusio 
gyvenimo būdo. Ji net baigė priprasti prie dviejų didžiųjų savo gyvenimo mar- 
šrutų — į Viltšyrą ir į Afriką. Kad ir kaip absurdiškai visa tai skambėtų, nuolat 
keisdama tokias skirtingas gyvenamąsias vietas ji jautėsi kuo puikiausiai. Net 
nežinojo, kaip tai paaiškinti, tačiau išvykusi iš vėsaus, tvarkingo Hitrou pasaulio 
ir po šešių valandų atsidūrusi šiltame, drėgname Kotokos chaose ji jausdavosi 
taip, kad būdavo sunku nusakyti žodžiais. Akra buvo sudėtingas „svetima“ ir 
„pažįstama“ mišinys; pusiau namai, pusiau svetima šalis. Jai patiko miesto kva- 
pas, skonis ir pojūtis; net ir kalbos, kurių ji nesuprato, atrodė tiek pažįstamos, 
kad ji galėjo nekreipti dėmesio į gaudžiančius žodžius. Gatvėje sutiktų žmonių 
gestai ir šūksniai buvo kaip Port o Prense, o gal net ir Pesjonvilyje. Ji jautėsi lyg 
namuose, nors kartu ir ne namie. Vos pripratus prie triukšmo ir po miegamojo 
langu čirpiančių svirplių garsų, ateidavo metas išvykti. Ir vėl į darbų, susitikimų, 
interviu su žurnalistais pasaulį; dabar žurnalistai su vis didėjančiu entuziazmu 
smėlėtu taku automobiliais plūdo į Ešdiną. Projektas, prižiūrint Džesei Smit, 
buvo vykdomas puikiai. Laura džiaugėsi įstengusi paskambinti Džesei. Ji įžen- 
gė įjos kabinetą avėdama naujais bateliais ir segėdama vieną sijonų, kuriuos pa- 
sisiuvo Ganoje; Laura buvo nudžiuginta — taip, ji turi tai pripažinti, mepžikėti- 
nai nudžiuginta! — pamačiusi nustebusį Džesės veidą; nuostabą greitai pakeitė 
pagarba. Išgyvenusi, perskaitė Džesės akyse, ir sugebėjusi pakilti į aukštumas. 
Pati viena. Tai teikė didesnį pasitenkinimą nei galima įsivaizduoti. 


Laura paskleidė nuotraukas, kurias parsivežė iš savo paskutinės kelionės, 
ir ėmė segti jas prie sienos. Ji ieškojo spalvų, tinkančių Ešdino valgomiesiems 
ir pramogų kambariams — tokių iš viso buvo aštuoni; kaip paprastai ji ieškojo 

pradinės spalvos, kuri būtų neutrali, bet ne nuobodi, prie kurios galėtų derinti 
intensyvesnes, drąsesnes spalvas. Baigusi smaigstyti nuotraukas pasitraukė kelis 
žingsnius, greitai ir kritiškai įvertindama keliamą efektą. Nuotraukas ji sugru- 
pavo pagal spalvas — žaluma, mėlis, geltonumas, raudonumas; nuotraukose 
buvo pavaizduoti paprasti dalykai — augalai, lapai, dangus skirtingu metu... Ji 
suraukė kaktą. Kalbant apie dangų... kodėl staiga patalpoje taip sutemo? Laura 
priėjo prie garažo durų, atidarė jas ir pažvelgė į lauką. Ji aiktelėjo: ties horizontu 
matėsi plati, tirštai juoda juosta, tokia tiesi, kad atrodė nenatūrali. Sodo gale 
smarkiai lingavo palmės — staiga per pievelę atskriejo vėsaus oro gūsis. Turėjo 
prasidėti lietingasis sezonas; Laura nieko panašaus dar nebuvo mačiusi. Ji už- 
degė šviesą ir grįžo prie lango. 

Kitoje gatvės pusėje matė skubančius susitvarkyti laikinus prekystalius 
kenkey pardavėjus, niauriai kvarksinčius prie kalnų neparduotų raugintos teš- 
los kukulaičių, kurių skonio dar nebuvo perpratusi. Valgyti kenkey kukulaitį, 
tai tas pats, kas valgyti cementą, kartą ji girdėjo sakant Melani. Gal kukulaitis 
kiek minkštesnis, tačiau skonis toks pats. Laura nusišypsojo — Melani mokėjo 
parinkti žodžius. Kaimynų viščiukai kaip patrakę lakstė po kiemą, sunerimę 
plakdami sparnais, nujausdami artėjantį vėją ir lietų. Staiga dar ryškiau sužibo 
šviesa, o paskui visa studija paskendo tamsoje. Nutrūko elektros srovė. Melani 
buvo ją įspėjusi, kad prasidėjus liūtims taip nutinka dažniau. Laura pamiršo nu- 
sipirkti žvakių, nors ir buvo gavusi tokį patarimą. 

Ji neramiai pažvelgė į artėjančią juodą debesies juostą. Kiek toliau šioje 
gatvėje buvo nedidelis kioskas — visai priešais degalinę; pardavėjas turėjo žva- 
kių. Ji užtruks penkias minutes, kol pabėgės gatve... Ar jai pakaks laiko, kol pra- 
kiurs dangus? Laura dar kartą dirstelėjo į lauką. Vienintelis būdas išsiaiškinti. 
Gali būti, kad elektra atsiras tik po daugelio valandų. Ji užtrenkė garažo duris, 
gana sunkiai jas užspaudusi atūžus gūsiams, ir nubėgo pievele. Visi buvo pakilę 
ant kojų artėjant oro permainoms — lojo šunys, šen ten, tiksliau, visur, lakstė 
vaikai, tarsi būtų prasidėjęs karnavalas. Priėjusi prie kiosko Laura juokėsi. 

— Gražioji mama, — kaip visada ją pasveikino pardavėjas. 

— Prašyčiau dėžutės žvakių, — gaudydama kvapą pratarė Laura. 

— Oi, ponia... oi, atleiskite. Žvakės baigėsi. Kadangi artėja lietus ir nėra 
šviesos. 

— Šūdas. 

— Ponia, jei nueitumėte štai ten, pas mano brolį... už Nando... Ten žvakių 
būtų. 

Laura pažvelgė į žmonių prisigrūdusią gatvę. 

— Ar toli? 

— Netoli. 

Ji vyptelėjo. Tipiškas ganiečių atsakymas. Viskas „netoli“. Net Londonas. 

— (Gerai. Bet ar jūs įsitikinęs, kad jis žvakių turi? 

— Taip, tikrai. 

Laura nusišypsojo. Dar vienas tipiškas atsakymas, kuris dažnai neturi nie- 
ko bendra su tiesa. Vis dėlto ji nutarė rizikuoti. Jau buvo prasibrovusi pro auto- 
mobilių virtinę ir beveik pasiekusi kitą gatvės pusę, kai pasigirdo kurtinantis 
trenksmas, žybtelėjo skaisčiai baltas žaibas ir dangus pratrūko liūtimi. Po kelių 
sekundžių ji jau buvo permerkta iki siūlelio. Laura buvo beveik priėjusi parduo- 
tuvę; galėtų nusipirkti tų prakeiktų žvakių ir bėgti namo. 

Po dviejų minučių ji stovėjo gatvėje spausdama dėžutę su šlapiomis žva- 
kėmis, mėgindama išsiaiškinti, kurią akimirką būtų saugiausia perbėgti upeliais 
pasruvusį kelią, ir tada prie jos staiga sustojo automobilis su lietuje švytinčiais 
žibintais. Ji pyktelėjusi suriko ir mėgino aplenkti automobilį, bet kažkas pasi- 
lenkė ir tiesiai prieš ją atidarė keleivio dureles. 

— Laura! — iš automobilio pasigirdo vyriškas balsas. Ji nubraukė nuo 
akių permirkusių plaukų sruogą ir dirstelėjo į automobilio vidų. Tai Markas! — 
Eikš, lipk į vidų. Pavėžėsiu. Kur tau reikia? 

— Oi, ne... Aš visa šlapia... tikrai, aš... 

— Lipk į automobilį, — nekantravo jis. — Per tave lyja į vidų. 

Jai jau sukosi ant liežuvio galo žodžiai, kad jis pats sustojo, ji neprašė, kad 
jis pavėžėtų, bet tada pasigirdo kitas kurtinantis trenksmas, ir lietus prapliupo 
dar smarkiau. Laura įsiropštė į automobilį ir uždarė dureles. 

— Atsiprašau, — suaikčiojo ji, kai ant sėdynės ir grindų nuo jos pasruvo 
vanduo — buvo permirkusi iki siūlelio. Laura mėgino atplėšti nuo kūno plo- 
nyčius baltus marškinėlius, žinodama, kad kuo aiškiausiai matosi kiekvienas 
išlinkimas, kaspinėlis ar nėrinukas, ką jau kalbėti apie spenelius. 

Markas dirstelėjo į ją. 

— Mačiau, kaip bėgai per gatvę, — pasakė didžiausiu greičiu įjungdamas 
langų valytuvus ir žvelgdamas pro šoninį langelį. Staiga metėsi į kelio vidurį. — 
Atleisk, prastai matosi. Kur keliauji? 

— Ūi, tik iki studijos. Ji visai netoli, šioje gatvėje. Dingo elektra, o aš pa- 
mačiau, kad neturiu žvakių... 

— Dingo elektra? 

— Taip, Melani sakė, kad dažnai taip nutinka, ypač per liūčių sezoną. 

— Keista. Mano kontora čia pat už kampo, bet kai išėjau, elektra buvo. 
Tau čia, taip? 

— Taip, antras pastatas dešinėje. Rausvas. 

— Bet pas tavo kaimynus elektra yra, — pasakė jis žiūrėdamas per lietaus 
čiurkšles. — Pažiūrėk, dega gatvės žibintai. 

— O! Gal jau atsirado? — su viltimi kalbėjo Laura. Markas įvažiavo į jos 
keliuką. — Ne, žiūrėk... garaže buvau palikusi įjungtą jungiklį. Paprastai aš ten 
dirbu. 

— Tikriausiai kaltas saugiklis. Ar yra kas nors, kas galėtų jį pakeisti? 

— Manau, ir pati galiu pasikeisti, — šypsodamasi atsakė Laura. Jai pra- 
vėrus dureles basutėse sužliugsėjo vanduo. 

— Palauk, eisiu su tavimi. Kai kuriuose senuose namuose elektros instalia- 
cija tikrai apgailėtinos būklės ir gali būti pavojinga, — pasakė Markas atsiseg- 
damas saugos diržą. Jis truktelėjo rankinį stabdį, atidarė dureles, ir jie nubėgo 
purvinu takeliu į verandą. 

— Niekada nebuvau mačiusi nieko panašaus, — perrėkdama skambantį ir 
ūžiantį lietų šaukė Laura. — Neįtikėtina. 

— Oi, po valandos viskas baigsis. Retai kada lyja ilgai. 

— Tas triukšmas... — Laura mostelėjo rodydama į stogą. 

Markas nusišypsojo. 

— Sena, gera gofruota lakštinė danga. Pro stogą nebėga, ką? 

— Nežinau, nuo tada, kai čia įsikūriau, lyja pirmą kartą. 

— Na, greitai viską apžiūrėsime. O kur saugiklių dėžė? Ar turi prožektorių? 

— Ne. Bet turiu štai ką, — ji ištiesė varvantį žvakių pakelį. Abu nusijuokė. 

— Kodėl man nepaieškojus? Manau, turėtų būti garaže. O tu geriau per- 
sirenk. Peršalsi. 

— Tokioje kaitroje? 

— Kaitra čia niekuo dėta, — gręždamasis eiti pasakė Markas. — Tiesiog 
negalima leisti, kad kūno temperatūra tai pakiltų, tai vėl nukristų, štai ir vis- 
kas, — jis atsisuko ir šyptelėjo. — Gydytojo nurodymai. 

Laura pajuto, kaip jai ima linkti keliai. Taip, jis yra arogantiškiausias žmo- 
gus pasaulyje, ir tai varo iš proto, bet... toji šypsena... Ir tos akys. Pabusk, mergai- 
te, tai Melani vyras. Liaukis. Ji labai sunkiai apsigręžė ir stumtelėjo duris. 

Po penkių minučių sausai išsišluosčiusi galvą ir į uodegą susirišusi plaukus 
ji grįžo į kambarį. Markas tebebuvo garaže, o namas tebeskendėjo tamsoje. Ji 
uždegė vieną žvakę ir pastatė ant stalo. Staiga Laura labai aiškiai suvokė, koks 
skurdus ir aptriušęs jos interjeras. Dviejų kambarių namelis buvo nedidelis; 
miegamasis atrodė linksmiau. Ji buvo nudažiusi sienas ir kambaryje pakabinusi 
mėgstamų audinių atraižų, bet pirmajame, vadinamajame „gyvenamajame“ 
kambaryje, tebuvo senas medinis stalas, kurį kažkur rado Melani, ir trys prie jo 
nederančios kėdės. Laura vėl pažvelgė pro langą. Per nuo uodų saugant; tinklęlį 
ji įžiūrėjo tik po garažą vaikščiojančio Marko galvą. Po kelių minučių išgirdo, 
kaip užsidaro durys; jis bėgo laiptais į verandą. Markas buvo permirkęs. Laura 
greitai atidarė spintelę ir jam įėjus pro duris padavė rankšluostį. 

— Niekur nerandu saugiklių dėžės, — pasakė imdamas iš Lauros rank- 


šluostį ir energingai šluostydamasis galvą. — Neįsivaizduoju, kur ji nukišta. 
Neatrodytų, kad ji būtų čia... — kalbėjo dairydamasis. 
Laura papurtė galvą. 


— Ir kitam kambary nėra, aš žiūrėjau. Gal virtuvėje? Beje, gal nori kavos? 
Aš... atsivežiau labai skanios. 

— Taip, ačiū. Aš tik greitai apsidairysiu virtuvėje ir gal atsiųsiu iš savo 
kontoros kokį nors elektriką, jeigu nesusitvarkysime. Esu tikras, kad problema 
nėra rimta. 

Laura atidarė duris į mažytę virtuvėlę. 

— Nėra tiek vietos, kad būtų sudėtinga ieškoti, — pasakė imdama ne- 
didelį itališką kavinuką. 

— Taip... — jis atidarė vieną spintelę. — A, taip ir maniau. Štai kur ji. Ir... 
taip, perdegė saugiklis. Gal galėtum atnešti žvakę? 

Laura nuo viryklės pridegė žvakę ir priėjo arčiau. Markas truputį pasi- 
traukė, kad jai būtų vietos, ir mostelėjo pakelti žvakę aukščiau. Laura pažvelgė 
1 jį; jam mėginant atidaryti plastikinę saugiklių dėžutę, veidas buvo susikaupęs. 
Jo marškiniai buvo permirkę ir prilipę prie kūno; Laura pastebėjo po šlapia 
rankove išryškėjusius pūpsančius raumenis, tvirtą, gražiai išlinkusį raumeningą 
dilbį ir dailų riešą. Jo gražios rankos, suglumusi pagalvojo ji. Stiprios, galingos, 
pro kavos spalvos odą aiškiai matosi sausgyslės... Išėmus saugiklį blykstelėjo 
vestuvinis žiedas, ir Laura akimirksniu prablaivėjo. Jis — Melani vyras. Ką, po 
galais, ji sau mano? 

Ji žengė žingsnį atgal, ir tą akimirką Markas į ją pažvelgė. Jų akys susitiko; 
kelias akimirkas abu tylėjo. Laura pastebėjo, kad jis tebelaiko rankoje saugiklių 
dėžutę. Markas, nenuleisdamas nuo Lauros akių, atsargiai ją padėjo. Žvakės 
liepsnelė ėmė blaškytis kaip pašėlusi, ir jai prireikė kelių sekundžių suprasti, kad 
dreba jos ranka; ranka, kurioje laikė žvakę. Markas ištiesė ranką ir paėmė iš jos 
žvakę, padėjo ją šalia perdegusio saugiklio. Lauros širdis pašėlusiai daužėsi; jai 
beveik skaudėjo. Jie žvelgė vienas į kitą nejudėdami. Ir tada kažkuris krustelėjo; 
Laura negalėjo pasakyti, kuris. Ji pajuto į nugarą įsirėžusį stalo kraštą ir ją ap- 
glėbiančias Marko rankas. Jis buvo šiltas ir tvirtas; jo oda — drėgna ir švelniai 
kvepianti lietumi bei losjonu. Aš /aukiau šito visą gyvenimą. Ši mintis ją nu- 
smelkė vos jiems susilietus. Laura juto nugara slystančias jo rankas, mėginan- 
čias ją prisitraukti arčiau. Ji pakėlė savo rankas ir palietė jo sprandą apžėlusius 
trumpus, švelnius plaukelius. Jis sekundės dalelytę padvejojo, o paskui ją pabu- 
čiavo. Stipriai. Paskui bučiavo lėtai ir aistringai. Laurai pakreipus galvą ir veidu 
įsikniaubus į šiltą Marko kaklą, skruostą perbraukė jo veidą apžėlę šereliai. 
Niekam nešovė į galvą kalbėti. Niekam nešovė į galvą liautis. Buvo neįmanoma 

protestuoti ar atsitraukti. Nė sekundėlei. Bučinys buvo ilgas ir karštas; Laura 
pakišo rankas Markui po marškiniais ir juos nuvilkdama vos neišplėšė sagų. Ją 
pačią šokiravo tokia drąsa. Ji svaigo pirštais jusdama nuogą Marko odą; ji pri- 
glaudė delnus prie kieto, plokščio pilvo ir apvalių nugaros raumenų. Kiekvienas 
jo kūno lopinėlis atsiliepė į jos geismą. Tai ne švelnios glamonės su Danieliu, 
kurių dar nebuvo pamiršusi, ir net ne vaikiškas stebuklingas pojūtis, patirtas su 
Delrojumi. Tai kažkas, ko ji dar niekada nebuvo patyrusi. 

Ji neprisiminė, kaip iš tarpdurio jie pateko į lovą; ji pajuto Marko kūno 
svorį ir karštai spausdama jį prie savęs pasijuto jame skęstanti. Jo kūnas beveik 
visai uždengė jos kūną. Lietus liovėsi, ir pro langines prasismelkė vienintelis 
saulės spindulys, užkritęs Markui ant veido; Laura pamatė jo akyse susitelkusią 
gražią aistrą, o tą akimirką, kai jo ranka slydo šlaunimi ir ją palietė /e2... joje 
sukilo visi nuostabiausi jausmai. Tarsi skęstum, tirptum, dingtum... Jis lėtai 
smelkėsi į ją, ir tai buvo tobula. Aš /aukiau šito visą gyvenimą. 

Amelina neramiai pažvelgė į Vivą. 

— Tu tikrai neprieštarauji? — šimtąjį kartą paklausė ji. 

Viva ryžtingai papurtė galvą. 

— Amelina, tu nusipelnei nors truputį laimės, — pasakė tiesdama delną 
ir spustelėdama moters ranką. — Po to, ką patyrei per pastaruosius metus. Beje, 
galiu drąsiai pasakyti, kad, mano manymu, jis mielas. Jeigu būčiau keleriais me- 
tais jaunesnė... — nusišypsojo mirktelėdama Amelinai. — Visada žinojau, kad 
tu jam patinki, — kalbėjo Viva meiliai žvelgdama. — Man viskas tapo aišku, 
kai pirmus kelis kartus jį pamačiau „Lulu“. Niekas negalėtų išgerti tiek puode- 
lių arbatos. Net statybininkas! 

Amelinos skruostai liepsnojo. Viršuje pasigirdo dūžiai. Gerai nors tiek, 
kad jie įstengė baigti Vivos kambarį — anksčiau buvusį svečių miegamąjį kori- 
doriaus gale, netoli Lauros kambario, kuriame dabar miegojo ji su Polu. 

— Aš... aš tik pamaniau... gal viskas per greitai?.. — sušnabždėjo 
Amelina. — Žinai... po Jeino. 

Viva pažvelgė į ją. 

— Ama, Jeinas tave mylėjo. Aš tai žinau. Bet, atleisk, kad taip sakau, jis tau 
buvo kaip... globėjas, tiesa? Prieš tave sutikdamas jis jau buvo nugyvenęs ištisą 
gyvenimą, turėjo žmoną. Tu buvai tokia bejėgė, prisimeni? Beveik nė žodęlio 
nemokėjai angliškai! Bet jeigu jau radai žmogų, su kuriuo galėtum... susilaukti 
vaikų, turėti normalią šeimą, susikurti savo gyvenimą. Jeinas... jis jau žurėjo su- 
sikūręs savo gyvenimą. Nepamiršk to. Tikrai tau sakau. 

Amelina pažvelgė į Vivą nušvitusiomis akimis. Ji jau žiojosi kažką saky- 
ti, kai pasigirdo dar vienas kurtinantis trenksmas. Ji nusijuokė trūkčiojančiu 
juoku. 

— Ir šitaip kiekvieną dieną, — pratarė skubiai perbraukdama per akis 
nosinaite. 

— Na, dabar esi gerose rankose, — kikendama pratarė Viva. — Kalbu 
apie statybas, — mirktelėjusi pridūrė. Staiga ji pašoko ir nuskubėjo paimti 
rankinės. — Oooi! Vos nepamiršau! — Viva ištraukė iš rankinės suglamžytą 
žurnalą. — Tik pažvelk! Pasiėmiau Getvike, — kalbėjo lygindama žurnalo 
puslapius. — Man atrodo, trisdešimtame puslapyje yra straipsnis... štai čia, — 
ji greitai pervertė puslapius. — Žiūrėk... ar čia... kaip manai, ar galėtų būti?.. 

Amelina aiktelėjo. Ji pasijuto, tarsi kas būtų užpylęs ant galvos ledinio 
vandens. Abiem rankomis stvėrė žurnalą. Išsižiojusi pirštu baksnojo į Lauros 
nuotrauką. 

— Tai ji! Tai Laura! 

— Aš nedrįsau viltis. Skaičiau žurnalą laukdama lėktuvo ir pastebėjau jos 
pavardę, — susijaudinūsi šaukė Viva. — Ji — dizainerė, ji yra toji, kuri... 

— Viva... kaip man ją pasiekti? — juodos Amelinos akys patvino aša- 
romis. 

— Na, čia parašyta... „Tig Sen Lazar“. Tai jos kompanija. Turėtume rasti 
telefonų knygoje ar padedant operatorei. Ar tu įsitikinusi, kad tai ji? 

— Tai ji! Tai Laura, — šnabždėjo Amelina spausdama prie krūtinės žur- 
nalą. Ji negalėjo patikėti. Ji nerado žodžių, kuriais būtų galėjusi nusakyti ją už- 
plūdusį švelnumą ir ilgesį pamačius Lauros veidą. Kiek vyresnė, griežtesnė, bet 
vis tiek Laura. — Kas čia apie ją rašoma? 

— Pasiskaityk, kvailiuke, — atsakė Viva, ir jos akyse spindėjo ašaros. — 
Po velnių, Ama, pas tave prabuvau ne ilgiau kaip penkias minutes ir jau verkiu. 
Maniau, kad kvieti mane atostogauti, — juokdamasi kalbėjo moteris. 

— Ir yra atostogos. Ir bus. Tai pati... pati geriausia dovana, Viva, — dre- 
bančiu balsu kalbėjo Amelina. — Paskaityk kartu su manimi... štai, — pa- 
skleidė ant stalo žurnalą. Amelina skaitė lėčiau nei Viva; perskaičiusi straipsnį 
pamanė, kad tuoj sprogs širdis. Laurą aplankė sėkmė. Ji šio to pasiekė. Ji ne- 
tapo panaši į Belą ar dar blogesnė. Amelina padėjo galvą ant sunertų rankų ir 
pratrūko raudoti. 

Jos sugaišo beveik visą dieną, kol rado telefono numerį. Galiausiai Viva iš 
kampinės parduotuvės paskambino Suzanai į Malverną ir gavo numerį. 

— Niekaip negaliu suprasti, kodėl neturi telefono ar interneto, — skundė- 
si Viva joms kartu grįžtant iš parduotuvės. — Velniškai karšta vaikščioti vidury 
dienos. 

— Jie vis žada įvesti liniją, — slopindama šypseną atsakė Amelina. Viva 
tiesiog nebuvo pratusi prie trečiojo pasaulio. Viskam reikia laiko. Daug laiko. 

— Na, gerai nors tiek, kad gavai numerį. Kiek dabar valandų? Dešimta? 
Kiek valandų Londone? Keturios? Jeigu rytoj iš pat ryto paskambinsim, gal ją 


1r sugausim. 


Amelina nesudėjo bluosto. Lygiai šeštą ji atsikėlė besidaužančia širdimi. 
Nepažadinusi nei Polo, nei Vivos, išsliūkino iš namų. Skambindama šiuo svar- 
biu numeriu ji turi būti viena. Auštant vėsiam rytui, bėgte bėgo iki kampinės 
parduotuvės. Drebančiais pirštais surinko numerį. 

Lauros nebuvo. 

— Ne, — maloniai kalbėjo administratorė. — Deja, jos nebus iki keturio- 
liktos. Gal norėtumėte palikti žinutę? — mandagiai paklausė ji. 

— Taip, norėčiau, — beveik išrėkė Amelina į traškantį ragelį. — Amelina. 
A-M-E-L-I-N-A. Iš Haičio. Ji gali paskambinti šituo numeriu. Kas nors priims 
žinutę. 

— Puiku. Aš jai pasakysiu. Iki... 

Ryšys nutrūko. Amelinos pečiai nulinko. Jos vos nepribaigė administrato- 


rės žodžiai. Dabar teliko laukti. Lengva pasakyti, sunku padaryti. 


Kad turėtų kuo užsiimti tas dvi savaites, kol grįš Laura, Amelina ir Viva 
savaitgalį nutarė praleisti pajūrio kurorte Port o Prenso pietuose, šalia gražaus 
Žakmelio miesto, o Polas per tą laiką turėjo baigti tvarkytis namuose. Amelina 
tik antrą kartą buvo prie jūros. Kilo nesklandumų dėl kambarių. 

— Ne, aišku, ne, ji ne prakeikta tarnaitė! — girdėjosi piktas Vivos bal- 
sas. — Kambarius užsisakėme vakar. Du kambarius. Kas jums yra? 

Amelina mėgindama ją įspėti purtė galvą. Tokios klaidos čia pasitaiko 
dažnai. Les Cayes viešbutyje yra nedaug žmonių, kurių odos spalva tokia tamsi 
kaip jos. Jų nedaug tarp svečių, tačiau tokių kaip ji daug daugiau už baro. 

— Čia visada taip būdavo, — pasakė Amelina Vivai, kai jos nusekė paskui 
viešbučio darbuotoją į savo kambarius su langais į paplūdimį. — Prireiks šiek 
tiek laiko, kol viskas pasikeis. 

— Jeigu apskritai pasikeis. Koks įžūlumas! — Viva negalėjo atsigauti po 
tokio įžeidimo. Ji tiesiog neįstengė suprasti, kodėl Amelina nepyksta. 


— Tiesiog čia taip jau yra. 

Prisidengusi nedideliu skėčiu nuo saulės Amelina žiūrėjo, kaip Viva drą- 
siai brenda iki juosmens į vandenį. Vanduo buvo ramus, bet ji žinojo, kad po 
turkio spalvos paviršiumi slypi įvairiausių pavojų. Ji, žinoma, niekada taip ir ne- 
išmoko plaukti, o būdama mergaitė net nedrįsdavo lipti į vonią, tačiau nuvykus 
į Malverną viskas pasikeitė — ji paprasčiausiai neturėjo iš ko rinktis. Tačiau 
Vivai, atrodo, vanduo patiko; Amelina nenuleido nuo jos akių — raudonai da- 
žyti draugės plaukai styrojo ant galvos kaip seno mango kauliuko plaušeliai. Į 
Haitį po truputį ėmė grįžti turistai; Amelina juos matė paplūdimio restorane; 
paplūdimyje blyškūs, nedrąsūs kūnai droviai lukštenosi iš drabužių. Kelias ar 
daugiau dienų čia praleidusios moterys tapdavo panašios į ryškiaspalvius virtus 
omarus; jos nevengdavo pasišnekučiuoti su būreliais triukšmingų jaunų vyriš- 
kių, besisukinėjančių aplink viešbutį ir užkabinėjančių užsienietes savo gimtąja 
kalba. Kai kurie jų iš to ir pragyvendavo; kartkartėmis Amelina matydavo vi- 
dutinio amžiaus baltaodę moterį, stovinčią tarp būrelio tamsiaodžių ilgapirščių; 
kartą ar du kita gerokai drąsesnė moteris, absoliučiai ignoruodama adminis- 
tracijos darbuotojus, pakvietė vieną tų jaunuolių prie jos prisėsti; ji pasisiūlė 
sumokėti už maistą... ir už visa kita. Ar kitiems taip atrodė ir ji su Jeinu? Išties 
absurdiška, svarstė Amelina, kojos pirštu smėlyje brėždama ratą, kad tokie da- 
lykai sureikšminami. Ir kam turėtų būti svarbu, kaip koks žmogus atrodo? Kad 
ir pažvelgus į Vivą: Haityje visi pamanys, kad Viva — turtinga, privilegijuota, 
net išlepusi, nors nė iš tolo taip nėra. Amelina buvo daug turtingesnė, o Viva, 
kad ir ką būtų galima apie ją kalbėti, tikrai neišlepusi. Čia daugiau nebuvo tokių 
porų kaip ji ir Viva; vyresnės baltaodės moters ir jaunesnės tamsiaodės haitie- 
tės draugystė buvo ne;manoma, kaip ir neįmanomi taikūs haitietiški rinkimai, 
prieš tai vargais negalais išgyvenus praėjusių metų jovalą. Na, gerai, gal jai tikrai 
vertėtų ir čia, kaip ir ten, pamėginti keisti žmonių suvokimą. 

— Apie ką taip rimtai mąstai? — paklausė Viva atklibinkščiavusi prie 
šezlongo. Ji ilgai lepinosi saulėje, o blyški, jautri jos oda jau pradėjo grėsmingai 
raudonuoti. 

— Ai, tik galvojau apie... ar prisimeni tą nedidukę seną ledi, gyvenusią 
kalno papėdėje, visai prie posūkio į kairę? 

— Ponią Holms? Mėlynais plaukais? 

— Taip, — pradėjusi juoktis atsakė Amelina. — Ar žinai, ką ji vieną kartą 
man pasakė? 

— Baisu ir pagalvoti. Neraliuota karvė. 

— Ne, buvo juokinga, — juokėsi Amelina. — Vieną dieną apsipirkusi 
ėjau keliu... oi, tada tikriausiai buvo praėję šeši ar septyni mėnesiai, kai atvy- 
kau į Malverną. Žodžiu, ji pamatė mane kylančią į kalną ir išėjo iš namelio; 
žinai, priešais tokius namelius būna mažytis darželis, tiesą sakant, tik žolės 

sklypelis... Na, ji išėjo ir pasakė: „Oi, tu, juodule... Turiu pasakyti, kad nieko 
gera apie tave nemaniau, bet tikrai esi gera darbininkė. Vis matau, kaip vaikštai 
aukštyn žemyn. Tikiuosi, jis su tavimi elgiasi gerai. Vadinasi, tu ten ir dirbi, ir 
gyveni, ką?“ Aš tik stovėjau kaip įbesta, nesuprasdama nė žodžio. Na, supratau, 
ką ji pasakė, bet man buvo neaišku, ką ji turi galvoje. Grįžau namo ir paklausiau 
Jeino, kur yra „juodulė“. Pamaniau, kad tai kokia nors šalis. 

Abi prapliupo juoktis. 

— O, Ama, — pratarė Viva šluostydamasi akis, — su tuo susiduri visur, 
tiesa? Nesuprantu, kaip išlieki tokia rami. Kad ir tas vyras dabar... būčiau galė- 
jusi jam žrenkti. 

— Ar žinai, kaip atskirti haitietį? — šelmiškai paklausė Amelina. Viva pa- 
purtė galvą. — Kai haitietis tikrai ant ko nors labai supyksta, jis nusiauna batą ir 
trenkia pašnekovui. Tikra tiesa. Jeinas taip sakė. Jis sakė, kad anglus ir mus taip ir 
galima atskirti; kai anglas supyksta, jis sučiaupia lūpas. Bent jau 77s taip elgdavosi. 

— Na, galiu pasakyti tik tiek: jeigu man tektų ištverti tiek, kiek ištveri tu, aš 
visą.dieną dešinėje rankoje nešiočiausi batą. Nežinau, kaip tu ištveri. 

— Aš mokausi sučiaupti lūpas, — nusišypsojo Amelina. — Nors, manau, 
tau būtų lengviau, — sukikeno pirštu rodydama į savo putlią burną. 

— Plonos ir blausios? — juokėsi Viva. — Gal tu ir teisi. Kad jau prakal- 
bome apie burnas... kiek dabar valandų? Aš iš4adėjau. 

— Tu visada išbadėjusi, — juokėsi Amelina. — Eime, pažiūrėsime, ar jau 
atidarė restoraną. Nemėgstu ant smėlio valgyti traškučių. 

— Traškučių? Tu? Niekada nemačiau tavęs valgančios traškučius, Ama. 
Štai todėl tu liekna, o aš — ne. 

— Liekna? Aš? — Amelina nustebusi pažvelgė į Vivą. — Norėjai pasakyti 
sudžiūvusi. Visada buvau džiūsna. 

— Ne. Tavo labai graži figūra. Nesuprantu, kodėl tu ją taip slepi; turiu pa- 
sakyti, tavo skonis yra siaubingas, — juokdamasi kalbėjo Viva. 

— Žinau, — paniurusi atsakė Amelina. — Tai dar vienas haitiečių skiria- 
masis bruožas, kurį minėjo Jeinas. 

— K3 jis sakė? Kad jūs visi nemokate rengtis? Netiesa, tik apsižvalgyk 

aplinkui. 
— Jis sakydavo, kad temperatūrai nukritus žemiau kaip dvidešimt pen- 
ki laipsniai mes nebesugebame savęs kontroliuoti, — prisiminusi kikeno 
Amelina. — Manau,jis taip pasakė, kai aš užsidėjau dvi vilnones kepures ir juos- 
menį apsivyniojau šaliku. Tada gerai nesupratau, kur ką reikia vilktis ar rištis... 

— Mum... Gal jis ir buvo teisus. Štai kad ir tu! Dabar tikrai ne mažiau nei 
dvidešimt penki laipsniai, bet tik pažvelk į save. Po maudymosi kostiumėliu tu 
pasivilkusi dviratininkų šortus. Kuriems galams? 

Amelina nudūrė akis į savo kojas. Gal Viva ir teisi: ji išties atrodo keisto- 
kai. Bet būtų dar keisčiau, jei vaikščiotų visiems rodydama savo kojas iki pat už- 
pakalio, kaip ir visi kiti, tarp jų ir Viva. Amelina negalėjo suprasti, kodėl žmonės 
nori visam pasauliui rodyti šlaunis ir pakinklius. Tai dar vienas iš tūkstančio ir 
vieno klausimo, kurį jai reikės pateikti Laurai. Nuo minties apie Laurą jai ap- 
salo širdis. Amelina greitai suskaičiavo — dar dešimt dienų. Po dešimties dienų 
ji pagaliau — pagaliau — su ja pasikalbės. Sąrašas dalykų, apie kuriuos būtinai 
reikės pasikalbėti, augo sulig kiekviena diena. 

Jis negali trauktis. Tai suprato vos išvažiavęs. Niekas pasaulyje jo neatplėš- 
tų nuo Lauros. Nei Melani, nei jo vaikai, nei šeima — niekas. Jos pažadintas 
alkis buvo nežmoniškas, niekada nepatirtas. Po savaitės ji išvyksta. Per mažai 
laiko ką nors daryti, telieka mąstyti. Jis puikiai žinojo, ką jo vietoje darytų kiti. 
Tarėsi girdįs draugų patarimus užmegzti romaną, merginą įtaisyti kokiame nors 
viešbutyje ar dar kur... išmesti ją iš galvos. Galiausiai juk kaip tik taip Akroje 
ir tvarkomi reikalai. Niekas nerizikuodavo savo santuoka ar visuomenine pa- 
dėtimi dėl staiga tarsi iš dangaus nukritusios moters. Apie skyrybas nėra ko nė 
kalbėti. Beje, vargu ar galima galvoti apie skyrybas vieną kartą išklydus iš kelio, 
kad ir koks saldus tas nuklydimas būtų. 

Tačiau tai ne nuklydimas, o Laura — ne ta, kurią galima nusivežti į vieš- 
butį. Šįkart viskas kitaip. Labiau už viską jam reikėjo laiko pagalvoti. Žinojo, 
kad šįkart jo gyvenimas turės pasikeisti. 

Jam grįžus namo Melani nebuvo; Markas atsipūtė. Jis įsuko į keliuką; 
įtampa tarsi prakaitas sunkėsi iš viso kūno. Greitai nusiprausė po dušu, visu 
kūnu jausdamas Lauros prisilietimų žymes. Laura. Ją myluodamas girdėjo eks- 
tazės dejonę, matė, kaip gražų jos veidą švelniai pakeitė užplūdęs malonumas. 
Paskui, gulėdamas šalia jos ir jausdamas keistai pažįstamą ant krūtinės paskli- 
dusių jos garbanų švelnumą, Markas suprato, kad tai tik pradžia. Tai jį ir traukė 
prie Lauros nuo pat pradžių — nuojauta, jog kad ir ką jie vienas kitam sakytų 
ar darytų, visada bus galima tikėtis daugiau. Kaip kartais būna pasimylėjus, jis 
labai aiškiai suprato, kad Laura kupina dabar dar aiškiai nematomų galimybių; 
nenusakomas malonumas būti su ja buvo tik dalelytė to, ką ji jam gali duoti. Tai 
patirti yra viena; to atsisakyti — visai kas kita. 

Markas gulėjo lovoje iš lėto rūkydamas cigaretę po cigaretės. 

Paskutinė savaitė Akroje buvo persunkta keistos beprotybės. Markas pas 
ją ateidavo beveik kiekvieną vakarą — kartais pusvalandžiui, kartais ilgesniam 
laikui. Jie ne tik kartu miegodavo — toli gražu. Ji dar niekada gyvenime ne- 
buvo patyrusi tokio intymumo, tokio lengvumo bendraujant. Markas nebuvo 
panašus į jokį kitą jos sutiktą žmogų. Jau iš pat pradžių jie labai greitai suprato, 
kad vienas kitam gali sakyti bet ką — beveik viską. Sėdėdama prie mažyčio 
virtuvės stalo ji įpylė jam kavos — tokios, kuri patiko jiems abiem, išvirtos ant 
viryklės; kavą gėrė iš dubenėlių formos puodelių, kaip prancūzai. Jis kalbėjo; 
Markas nemurmėjo viskuo abejodamas kaip išlepęs tėvelio sūnelis, netauškėjo 
kaip patyręs gudrus jūreivis; jis laisvai, sklandžiai dėstė mintis kaip suaugęs 
žmogus, kuris yra visko matęs, daug nuveikęs; dauguma žmonių niekada tiek 
nepamatys ir nenuveiks; ir vis dėlto jis jautė pagarbą viskam, ką gali pasiūlyti 
gyvenimas. Jis pasakojo Laurai apie savo darbą stovyklose, apie vaikystę, pada- 
lytą Ganos ir Libano, apie universitetą Prancūzijoje, net apie Melani. Jis nieko 
nenutylėjo. Maža to: jis, atrodo, be žodžių suprato, kad ji negali atsilyginti tuo 
pačiu — bent jau ne dabar; dar ne dabar. Jis buvo neįtikėtinai nuovokus. 

Paskutinį vakarą Akroje jis atėjo pas Laurą vėlai vakare, truputį po de- 
šimtos. Jie mylėjosi ant kambaryje patiesto kilimo skubėdami ir virpėdami, net 
nenusimetę visų drabužių. 

— Ar ilgai gali pabūti? — šnabždėjo Laura. 

— Neilgai, — iš lėto atsikvėpė jis. — Melani mano, kad aš kontoroje. 
Ji — vakarėlyje „Iulpėje“. 

Laura žvelgė į Marką, tamsoje vedžiodama pirštus jo lūpų kontūrais; ją 
stebino jos pasitikėjimas savimi. Delrojus pirmasis pažadino ugningą jos jaus- 
mingumą, kurį buvo galima įžiūrėti po mergaitiškomis manieromis; jis pirmasis 
jį ir užgesino. Danieliui prireikė labai daug laiko, kad Lauros jausmingumas vėl 
būtų atrastas, tačiau vėliau jis pats jį užpūtė, o Laura tapo atsargi ir šalta, nuo 
pasaulio atsitvėrusi įprasta kauke. Markui Abadi pakako vienintelio bučinio. 
Jis gulėjo šalia jos, pamažu rimdamas ir kvėpuodamas lygiau, Lauros ritmu. 
Galiausiai Markas pakilo. Laura stebėjo, kaip jis rengiasi, žvelgė į tamsiais plau- 
keliais apaugusias jo šlaunis, standaus, kone įdubusio pilvo įlinkį jam segantis 
džinsus, į plačią raumeningą apžėlusią krūtinę ir link juosmens besileidžiantį 
plaukuotą takelį — ji turėjo užgniaužti beveik akimirksniu sukilus; pašėlusį 
norą vėl palenkti jo galvą, vėl prispausti jo kūną prie savojo. Markas baigė reng- 
tis; galugerklyje plakančia širdimi Laura laukė kitų jo žodžių. 

— Ar gerai laikysiesi? — paklausė jis lenkdamasis prie jos taip, kad jo akys 
būtų sulig Lauros akimis. Jis nepasakė „aš tau paskambinsiu“ arba „buvo nuosta- 
bu“, „pakartokim“. Laura linktelėjo per daug nepasitikėdama savo balsu, kad pra- 
kalbėtų. Kaip ir anksčiau, jis švelniai palietė jos skruostą ir tyliai dingo pro duris. 

Kitą rytą pas ją užsuko Melani. Laura buvo Akroje paskutinę dieną. Ji 
skubiai vyniojo medžiagų pavyzdžius ir dėliojo juos į kartonines tūtas, kai pa- 
matė privažiuojantį vidurnakčio mėlio visureigį. Ji giliai įkvėpė ir nuėjo prie 
durų. 

— Sveiiii-kutė, — pasigirdo bičiuliškas Melani sveikinimas jai žingsniuo- 
jant takeliu. Laura iškvėpė. Ją užliejo kaltė ir palengvėjimas, vienodai stiprūs 
jausmai. — Kur vakar vakare buvai? Mums tavęs trūko... Regis „Tulpėje“ buvo 
surengęs parodą. 

Laura nesuprasdama pažvelgė į Melani. 

— Regis? 

— Na, žinai, tas dailininkas, su kuriuo aną kartą tave supažindinau... Oi, 
nesvarbu. Nebuvo daug žmonių. Vargeli, negaliu patikėti, kad ir vėl išvyksti, — 
kalbėjo Melani žiūrėdama į Lauros lagaminus kambario kampe ir raukydama- 
si. — Atrodo, ką tik atvykai, o jau vėl turi iškeliauti. 

— Aš... taip, laikas prabėgo labai greitai, — sumikčiojo Laura vildamasi, 
kad balsas bus ramus, o širdį varstantis skausmas neatsispindės akyse. Kaip ji 
gali taip elgtis su Melani? 

— Rugsėjo pradžioje vykstu į Londoną... tu ten būsi, tiesa? Gal net ir 
Markas prie mūsų prisidės. Ar gali patikėti, aš vežuosi ir vaikus. Kosima sako, 
kad jau bus parengtas svečių sparnas Ešdine. Bus labai smagu! Tu būtinai turėsi 
ten paviešėti. 

— Aš... aš... taip, — Laura nesumetė, ką atsakyti. Laimė, Melani — ne 
pats nuovokiausias žmogus, ji šito nepastebėjo. 

— Žinai, aš tau nebetrukdysiu. Po minutėlės turi prasidėti teniso pa- 
moka, — kalbėjo Melani imdama šiaudinį krepšelį. — Ar tikrai nenori, kad 
pavėžėčiau iki oro uosto? Visada galiu paprašyti Marko. Jis tikriausiai dirbs iki 
vėlumos, o jo kontora visai netoli, už kampo. Jam nebūtų sunku. 

Melani žodžiai pervėrė Laurą tarsi peiliai. 

— Ne ne... viskas... aš ir pati kuo puikiausiai susitvarkysiu. Nesivargink 
ir... — ji sunkiai rinko žodžius — ...ir nevargink Marko. 

— Tu tokia pat užsispyrusi kaip ir jis! — leptelėjo Melani. — Gerai, 
na... pasikalbėsime telefonu. Perduok /a6y dienų Kosai, gerai? — sukikeno 
ji. — Juokauju. Iki rugsėjo. Dabar aš tavęs laukiu svečiuose... nenuvilk. 

— Aš... nenuvilsiu. 

Laura irgi spustelėjo glėbyje Melani ir pasitraukė; ją truputėlį pykino. 
Ji žiūrėjo, kaip Melani persimetė per petį krepšį ir tarsi maža mergaitė nuėjo 
automobilio link. Laura atsisėdo prie stalo ir nubraukusi nuo veido plaukus su- 

ėmė rankomis smilkinius. Iš visų baisių dalykų, kokius tik ji per gyvenimą yra 
padariusi, šis, atrodo, beveik baisiausias. Tik vieną poelgį būtų galima įvertinti 
dar blogiau, tačiau šis faktas jos neguodė. 

Jis nepasakė, kada dabar jie susitiks; nepasakė, ar apskritai susitiks. Tą visą 
vasariškos beprotybės savaitę atrodė neįmanoma nesusitikti. Tačiau pusę sep- 
tintos ryto lėktuvui pradėjus lėtai leistis Hitrou oro uoste ir Laurai pažvelgus 
į tvarkingą, sūkuriuojantį prieš akis besidriekiantį miestą, staiga ėmė atrodyti, 
kad neįmanoma susitikti. Gal ji viską susapnavo? Vėsioje, gaivioje ankstyvos 
Londono vasaros šviesoje kartu praleista savaitė atrodė dar neįtikinamesnė ir 
keistesnė. 

Iš oro uosto ji važiavo taksi. Laura pažadėjo Džilei atvykti tiesiai į darbą. 
Dabar — ji greitai suskaičiavo — praėjo dvidešimt keturios valandos, kai jis 
uždarė jos namelio duris; sulig kiekviena praeinančia valanda faktas apie jų 
buvimą kartu rodėsi vis netikresnis. Jai apie tai — apie jį — galvojant užplūdę 
prisiminimai suvirpindavo visą kūną; atgiję malonūs jutimai maišėsi su grės- 
minga baime, dabar, dienos šviesoje, aplankančia vis dažniau. Kaip jai toliau 
gyventi — kaip tvarkytis kasdienybę, darbą, kaip bendrauti su draugais — taip, 
tarsi nieko nebūtų nutikę? Ir kas jai gali garantuoti, kad visa tai vėl pasikartos? 

— O, Laura... — po poros valandų Laurai įžengus į studiją tarė adminis- 
tratorė Kirstė. — Ar perskaitei žinutes? Gavai kelias... Palikau ant tavo stalo. Ar 
perskaitei žinutę nuo Amelinos? 

Laura sustojo. Ją nupurtė šaltas drebulys. Ji atsigręžė į Kirstę. 

— Ką dabar pasakei? Kas skambino? 

— Amelina. Man atrodo, ji ištarė būtent taip. Iš Haičio... telefono numeris 
ant tavo stalo. Skambino dar kažkas, bet jis nepaliko savo... — Kirstė nutilo. — 
O, šūdas... — kone suriko ji, kai Laura staiga kluptelėjo; prieš susmukdama ant 
grindų ji trenkėsi galva į stalą. 


Atgavusi sąmonę miglotai matė išblyškus; ir sunerimusį virš savęs palin- 
kus; Džilės veidą. Ties smilkiniais pajuto jos rankas, taisančias plaukus. Laura 
lėtai sumirksėjo. Labai lėtai, tarsi iš toli, lyg iš kokio tunelio, atsklido studijos 
garsai — kopijavimo aparato dūzgimas, tylus vandens šildytuvo šnypštimas. Ji 
mėgino pajudėti. 

— Nereikia, — švelniai tarė Džilė. — Krisdama susitrenkei galvą. Ar girdi 

mane? — susinervinusi paklausė ji. Laura labai lėtai linktelėjo. — Tu tik pa- 
gulėk. Kirstė nuėjo atnešti brendžio. Vargšelė. Kas atsitiko? 

— Aš... aš nežinau, — šnabždėjo Laura. — Aš... viskas staiga sutemo. 
Aš...aš dar nieko neturėjau burnoj... — lėtai kalbėjo ji. 

— Oi, Laura. Klausyk, pamėginkime atsisėsti. Ar gali pajudinti galvą? Tau 
iššoko gumbas. 

Laura linktelėjo. Jai iš tiesų svaigo galva ir tik dabar susivokė, kad jau 
senokai valgė. Kirstė atskubėjo nešina brendžiu, ir po kelių atsargių gurkšnelių 
Laura įstengė atsistoti. Džilė iškart išsiuntė Kirstę nupirkti ko nors užvalgyti, o 
pati padėjo Laurai nusigauti iki sofos, buvusios galiniame kabinete. 

— Ari... ar ji tikrai pasakė „Amelina“? — paklausė Laura vėl svarstyda- 
ma, gal susapnavo. 

— Manyčiau. Gal atnešti žinutę? — Džilė nuskubėjo prie stalo. — Taip, 
štai kur ji. Užsienietiškas numeris. 

Laura drebančiais pirštais paėmė lapelį. Ji pažvelgė į laikrodį. Pusė vie- 
nuoliktos ryto. Haityje — pusė penkių ryto. Ji dar neturi savo telefono, bet galima 
paskambinti šiuo numeriu ir palikti jai žinutę, — Laura perskaitė dailia Kirstės 
rašysena tvarkingai surašytus žodžius. Jai dar teks palaukti mažiausiai dvi va- 
landas, kol jau galės žadinti žmones, su kuriais Amelina gyvena. Kad ir kur kas 
gyventų, pusę septintos šeimyna jau būna sukilusi. Markas Abadi išgaravo jai 
iš galvos. 


— Amelina? 

— Lulu? 

Prieš jas nusidriekė beveik trylikos metų tyla, apsivyniojusi aplink kietai 
susivijusią telefono laido spiralę. Kelias sekundes nė viena jų nieko nesakė — tik 
zvimbianti telefono linijos tyla; ir staiga abi prapliupo žodžiais. Sakinys anglų 
kalba, o tada — nuostabus, šiltas, malonus kreolų kalbos prieskonis. Laura nu- 
sinešė telefoną į kitą studijos galą paskui save vilkdama laidą. 

Pokalbis telefonu truko ilgiau nei valandą. Kartkartėmis Džilė ir Kirstė 
išgirsdavo garsus, panašius tiek į klyksmą, tiek į juoką. Jos abi pakėlė antakius 
— nė viena nebuvo mačiusi Lauros taip atgijusios. Pagaliau padėjusi telefono 
ragelį ji ilgai tylėjo tramdydama raudą, o paskui pasirodė sutrikusi, su tuo ab- 
surdišku gumbu kaktoje, ir pareiškė iškart išvykstanti į Haitį. 

Džilė spoksojo į ją. 

— Kada grįši? — bejėgiškai tepaklausė. 

— Nežinau... Paskambinsiu! — pasigirdo Lauros balsas jai paėmus ranki- 
nę ir išskriejus pro duris. 

— Neįtikėtina, — sumurmėjo Džilė ir tada pastebėjo spoksančią išsižio- 
jusią ir susižavėjusią Kirstę. — Oi, ne, tik nereikia, — skubiai tarstelėjo Džilė 
mintyse šypsodamasi. — Tai tik todėl, kad ji tokia talentinga. Ki/aip... — ji ne- 
baigė sakinio. Kirstė buvo viena antrus metus studijuojančių jos mokinių. Džilė 
nenorėjo, kad ir jai šautų panašios idėjos. 


Laurai prireikė kiek daugiau nei pusvalandžio suorganizuoti kelionę į 
Haitį. Kilo šiokių tokių nesklandumų dėl pasibaigusio galioti Haičio paso 
(fen nuvykus jums teks sumokėti baudą, ponia) ir „Air France“ oro linijų grafiko 
— lėktuvai į Haitį skrido tik du kartus per savaitę (ga/iu jus užregistruoti šešta- 
dienio skrydžiui, ponia), tačiau viskas buvo sutvarkyta nepraėjus nė valandai. Po 
dviejų dienų ji iškeliaus. Tada Laura grįžo namo, išjungė telefoną ir išmiegojo 


beveik dvylika valandų. 

Bienvenue, Mesdames et Messieurs, d Vačroport international! de Port-au- 
Prince. Varikliai dirbo lėčiau, ūžesys tilo, ko! galiausiai ir visai nuslopo. Prireikė 
šiek tiek pastangų, kol pavyko atidaryti duris, bet galiausiai jos pasidavė, ir 
lėktuvo įgula ėmė rengtis išlaipinti keleivius. Buvo pats vasaros įkarštis, turistų 
sezonas; turistai sparčiai maišėsi su grįžtančiais haitiečiais; kai kurie haitiečiai, 
vos išlipę, lenkėsi bučiuoti žemės, kurią pajuto po savo kojomis pirmą kartą po 
daugelio metų. Laura nepanoro pasekti jų pavyzdžiu; ji visu kūnu nekantriai 
troško pereiti muitinę ir ištrūkti iš oro uosto. Ji tenorėjo vėl pamatyti Ameliną. 
Jautėsi tikras nervų kamuolys. Ir dabar, kaip ir anksčiau, neįstengė praryti mais- 
to — tai jai būdinga. 

Ji prasibrovė pro atvykusiųjų salės chaosą, įveikė muitinę nesumokėjusi 
šimto dolerių baudos, bet pažadėjusi nelemtam muitinės pareigūnui nupirkti 
mobilųjį telefoną, o pareigūnas begales kartų kartojo, kad ji — gražiausia būty- 
bė, šiandien atvykusi į Port o Prensą. Pamačiusi, kad dar tik septinta ryto, Laura 
nurimo. Ji pasiėmė bagažą ir nustūmė grindimis vežimėlį su sulūžusiu ratu, 
klausydamasi ausyse kalančių širdies dūžių. Girdėjo sunkų ir tankų savo pačios 
laukiančių veidų, neramiai tiriančių visus, išnyrančius iš paslaptingos vietos; 
dauguma laukiančiųjų tos vietos niekada neregės. 4a2? Cest Lui? Ar tai... ne ne... 
tai ne jis. Štai... ar ten?.. Eidama vis tolyn ji girdėjo tai garsėjantį, tai vėl aptylan- 
tį šurmulį; sulūžęs ratukas triukšmingai dardėjo betoninėmis grindimis. 

Staiga sustabdė vežimėlį. Ne toliau kaip už dešimties jardų stovėjo maž- 
daug jos amžiaus moteris. Vis dar grakšti, net liesa, apsivilkusi medvilnine rožių 
raštais puošta suknele, kokią prieš dešimtį metų dėvėjo Laura, apsiavusi rožinė- 
mis guminėmis basutėmis. Galvą buvo apsigobusi šaliku, suklostytu į keturias 
klostes, susegu spaustukais ir segtukais, todėl šalikas atrodė tarsi grublėtas. 
Rankose laikė prie tokios aprangos nederančią brangiai atrodančią rankinę. 
Amelina. 

— Lulu? 

Laura pamiršo vežimėlį ir lagaminą, puolė pro metalines užtvaras pakeliui 
numesdama rankinę ir fotoaparatą. Arčiausiai stovintys žmonės ėmė šurmu- 
liuoti ir šaukti; žmonės murmėjo: Kvaila mergiotė... bažiūrėkite, ką ji padarė. 
Nejau nežino, kad čia pilna vagiy?... Pakelkit kas nors jos daiktus... Oi, tik bažiū- 
rėkite. Oooi... miela, tiesa? Seserys, kaib manote? 

Pirmas prisilietimas po trylikos metų. Jos stovėjosi apsikabinusios tol, kol 
Laurai ėmė trūkti oro. Amelinai nusmuko šalikas, ir jos susidaužė kaktomis abi 
pasilenkusios jo pakelti. Girdėjosi padėkos šūksniai ir juokais mėtomi įspėjimai 
— vienas po kito Laurai buvo grąžinti visi daiktai. Žmonės plačiai šypsojosi 
žiūrėdami į jas ir mielai leido šioms dviem merginoms praeiti. Amelina pasa- 
kė, kad namuose jų kai kas laukia; jis čia atvyko su ja. Aplink Laurą skambėjo 
kreolų kalba — tarsi ji niekada nebūtų iškeliavusi. Ji įsiliejo į einančių žmonių 
srautą sekdama paskui Ameliną; joms už nugarų skubėjo būrelis besijuokiančių 
berniukų, nešančių Lauros bagažą. Viskas beveik visai taip pat, kaip tada, kai ji 
išvyko. 

Pakeliui į Pesjonvilį Amelina pranešė žinią apie močiutės mirtį. Tai iš- 
girdusi Laura pajuto, kaip nemaloniai suspaudė paširdžius. Ji suprato, kad 
tebepyksta. Ir dabar jau nebegalės paklausti močiutės, kas ją taip trikdė pusę 
gyvenimo. 

— Ji man niekada taip ir neparašė, — apmaudžiai pratarė Laura sukda- 
masi pasižiūrėti į laukus. — Nė karto. Aš rašiau kokius dešimt ar penkiolika 
kartų... nieko. Skambinti bijojau. 

— Ji mirė ramiai, — po minutėlės pasakė Amelina. — Taip ją ir turėtum 
atsiminti. Ir aš stengiuosi taip ją atsiminti. Ji... buvo tokių dalykų... ji buvo labai 
nelaiminga moteris, — lėtai pratarė ji. — Manau, nelaimingesnė nei kuriai nors 
iš mūsų atrodė. 

Laura tylėjo. 

— Kodėl ji taip labai tavęs nekentė? — galiausiai paklausė gręždamasi į 
Ameliną. 

Amelinai prireikė šiek tiek laiko, kol įstengė atsakyti. 


— Nežinau, — tyliai pratarė. — Bet prieš mirdama ji mėgino pasitaisyti. 

— Kaip? — paklausė Laura su nežymia paniekos gaidele. 

— Ji man paliko namą, — kiek dvejodama kalbėjo Amelina. — Ji ne... 
mes nežinojom, kur tu esi, kaip tave rasti... todėl... ji viską paliko man. Aš... iš 
pradžių nenorėjau namo priimti, juk jis tavo, Laura. Ne mano. Pagal teisybę... 

— Daugiau nė žodžio, — staiga nutraukė ją Laura. — Jis tavo, Amelina. 
Tu jo nusipelnei daugiau nei galiu apsakyti. Daugiau nė vieno prakeikto žode- 


lio. Arba pradėsiu verkti. 


„Bleiko svečių namai“. Ant paprasto plieninio stulpo, įkasto į žemę iškart 
šriftu baltai išrašytais žodžiais. Namas buvo visai pakeistas. Blyškiai žalsvas 
namo fasadas, kurį Laura prisiminė iš vaikystės, niekada, nė kartelio nedažytas 
ir nevalytas, buvo nugrandytas ir vėl nudažytas. Įmantrūs kaltinės geležies bal- 
konai ir mediniai frontonus puošę raižiniai sutvarkyti, atnaujinti ir nudažyti. 
Namas buvo kukliai gražus, naujomis medinėmis langinėmis ir tarsi blakstienos 
langus rėminančiais plytų ornamentais apsimestinai droviai žvelgiantis į gatvę. 
Brūzgynais apžėlęs sodas iškirstas, išravėtas ir apgenėtas taip, kad nuo apačioje 
esančios verandos žemyn besileidžianti nedidelė kalvelė buvo panaši į lygų žalią 
kilimą, ties kraštais puoštą pūpsančiais rausvų hortenzijų kerais ir grakščiais 
ažūriniais jazminų krūmais, vakarais skleidžiančiais aromatą. 

Laura atsigręžė pažiūrėti į Ameliną ir Polą — gerai atrodantį malonaus 
veido jaunuolį, kurį Amelina jai pristatė kaip savo „partnerį“. Laurą užplūdo 
laimė, kai pasilenkė jo pabučiuoti į abus skruostus. Pagaliau Amelina rado 
ramybę. Ir žmogų, su kuriuo ta ramybe gali dalytis. Laura nė negalėjo būti lai- 
mingesnė apie ją galvodama. 

— Kas jam atsitiko? Jis toks... gražus, — šūkčiojo ji žiūrėdama į namą. 

— Ar tau patinka? — droviai paklausė Amelina ranka siekdama Polo. — 
Mes ką tik baigėme. Polas tau papasakos... buvo tikras košmaras! 

— Oi, viskas ne taip jau blogai, — juokėsi vyras. Jo balsas buvo sodrus ir 
šiltas. 

Žiūrėdama į juos, taip laisvai ir artimai bendraujančius, Laura prisiminė 
Marką, ir jai nudiegė širdį. Ji tylėjo. Ją daug kuo stebino Amelina. Ar gali būti, 
kad ši savimi pasitikinti šiuo/aikiška jauna moteris, nors ir apsirengusi ganėti- 
nai keistais drabužiais, yra toji pati drovi mergaičiukė, kurią ji paliko Haityje? 
Mano partneris. Kaip ir Laura, Amelina kalbėjo kreolų ir prancūzų kalbų mi- 
šiniu, tačiau nuolat įterpdavo ir angliškų posakių; stulbinantis efektas. Prieš 
išvykdama Amelina vos įstengė pasakyti „kaip laikaisi?“, o dabar — tik paklau- 
sykit! Jos pasiekimai buvo kuklesni, palyginti su Lauros, bet, kita vertus... ką 

Amelinai reikėjo patirti, kad pasiektų tai, ką turi dabar? Staiga Laura spustelėjo 
Amelinos ranką. 

— Namas neįtikėtinai gražus, — kalbėjo ji atidarydama duris. — 
Nekantrauju pamatyti daugiau. 


— Regina de Manjeres netvers noru tave pamatyti, — daug vėliau tą patį 
vakarą pasakė Laurai Amelina, kai jos sėdėjo virtuvėje ir kalbėjosi. Tik trumpai 
snustelėjusios po pietų, jos ir toliau sėdėjo toje pačioje vietelėje, mėgindamos 
užpildyti trylikos metų spragas. Išmintingasis Polas lenkė jas iš tolo. Jo žodžiais 
tariant, dabar jos turi baisiai daug apie ką paplepėti, todėl geriau palikti jas 
ramybėje. 

— Kam rūpi ta velnio Regina de Manjeres? — piktai tarė Laura. — Nė 
vieno laiško. Nė vieno suknisto laiško! 

— Na, gerai, — juokėsi Amelina slapčia džiaugdamasi. — Tikriausiai ne- 
turėjo apie ką rašyti. Kiek girdėjau, ji vis dar neištekėjusi. 


— Keista, ar ne... — svarstė Laura žvelgdama į vyno taurę. — Visada 
maniau, kad ji turi viską: gražų namą, šaunią motiną, šaunų vaikiną... — ji su- 
kikeno. — Beje, ir aš viso to neturiu. 

— Kas nutiko tavo... tavo vyrui? Straipsnyje skaičiau... — dvejodama kal- 
bėjo Amelina. — Ten buvo rašoma, kad jūs išsiskyrėte. 

Minutėlę Laura tylėjo. 


— Taip. Po trejų metų. Aš... Amelina, kadaise buvo nutiko tokių dalykų... 
Čikagoje... Žinai, aš jam negalėjau papasakoti, — ji kone maldaujamu žvilgsniu 
žiūrėjo į Ameliną. Ši linktelėjo. — Aš kai ką padariau. Aš... tada aš didžiavausi, 
bet... — Laura nutilo. 

— Mes visi esame padarę kažką, ką norėtume pamiršti, — švelniai atsakė 
Amelina. — Tokiems žmonėms kaip mes — viskas kitaip. 

— Tikriausiai, — netvirtai tarstelėjo Laura. — Tik... tik būtų gerai, jei 
būčiau galėjusi jam papasakoti. Anksčiau. Kad jis nebūtų apie tai sužinojęs iš 
kitų. 

= Ką p us Kai oKi dj 


ovoo 


ovoo 


— Likau Lokdžkė Atrodė, kad taip bus lengviausia. Neturėjau pinigų, 
kad būčiau galėjusi kur nors išvažiuoti. Dirbau bare, šiek tiek dirbau valytoja... 
įstengiau. O paskui pradėjau dirbti tai moteriai — Džilei Tig. Koledže ji buvo 
mano dėstytoja. Anksčiau. Dar prieš mums su Danieliu išsiskiriant. Aš jai dir- 

bau trejus metus, ir tada ji paprašė prie jos prisidėti. O visa kita, kaip sakoma, 
jau istorija. 

— Tau taip puikiai sekasi, — žavėjosi Amelina. — Kai pamačiau tą 
straipsnį, kurį man parodė Viva, negalėjau patikėti. Visada žinojau... 

— Ne. Niekas nežinojo, kas mums nutiks. Močiutė manė, kad aš baigsiu 
savo dienas, kaip ir Bela. Mačiau tai jos akyse. Tai aš galvodavau apie tave, 
kopiančią kalnu į Pa/me 4'Or. Prisimeni tą laišką, kurį man parašei vos išėjusi? 
Kaip tik apie tai galvodavau, kai reikalai imdavo klostytis prastai. Galvodavau 


apie tave, apie tai, kokia tu velniškai drąsi... ne, neverk... tai tiesa. 


Amelina nuščiuvo; ranka, laikanti keptuvę, truputį drebėjo. Lauros klausi- 
mas užklupo labai netikėtai. 

— K... k... ką aš daryčiau? — pakartojo, tarsi nebūtų gerai supratusi klau- 
simo. 

— Taip, — atsakė Laura, iš lėto maišydama kavą. — Mano vietoje. Jeigu 
jis būtų vedęs, ką tu darytum? 

Amelina padėjo keptuvę ant viryklės ir atsigręžė į Laurą. 

— Panašiai ir man nutiko, — lėtai pradėjo ji. — Su Jeinu. Aš... aš... jį ap- 
gaudinėjau. Su Polu, — paprastai pasakė ji. — Niekada Jeino nemylėjau. Na, ne 
taip, kaip būčiau turėjusi mylėti. Ir jis visada tai žinojo. Bet nemanau, kad dėl 
to jautėsi nelaimingas. Man atrodo, tada, kai Jeinas mane vedė, jis jau buvo pra- 
radęs viltį rasti tokią laimę. Matai, jis ir anksčiau buvo vedęs; manau, jis turėjo 
daugybę moterų, bet su manimi viskas buvo... kitaip. Jis man buvo tėvas, o ne 
vyras; nemanau, kad dėl to būtų jaudinęsis. Manyčiau, tuo metu jis norėjo gy- 
venti kaip tik taip. Aš neturėjau.kur eiti, Jeinas mane išgelbėjo. Jis man suteikė 
naują gyvenimą. O kai sutikau Polą, tiesiog neįstengiau susilaikyti, — Amelina 
giliai įkvėpė. — Kai Jeinas mus pamatė, jį ištiko širdies smūgis. Jis mirė mūsų 
akyse. Gulėjome lovoje. Svečių kambaryje. 

— Oi, Amelina, — Laura labai sutriko. 

Amelina papurtė galvą. 

— Kurį laiką maniau, kad kaltės jausmas mane pražudys. Maniau, kad 
Dievas visur mane suras ir nutrenks. Bet nors toji kaltė niekur nedingo ir 
nedings, aš nesigailiu. Mega/iu. Polas — geriausia, kas man gyvenime nutiko. 
Jeigu nebūčiau jo sutikusi, niekada nebūčiau sužinojusi, kad įmanoma tokia... 
tokia kitokia meilė. Visą likusį gyvenimą būčiau nugyvenusi su Jeinu ir nie- 
kada nebūčiau sužinojusi, kaip galima mylėti kitą. Aš jį apgaudinėjau, bet ne- 
galiu dėl to gailėtis. Negaliu. Kitaip tektų gailėtis, kad gyvenu. O aš negaliu 
taip daryti. 

Susimąsčiusi Laura žvelgė į Ameliną. Jos nėra jau tokios skirtingos. Laura 
išties stebėjosi galvodama apie tai, kad Amelinai pakako ryžto ir nuovokos 
pasakyti tai, ką ji turėjo pasakyti. Jau ne pirmą kartą Laura žavėjosi šia drąsia 
Skudurine Onute. Kaip gali būti, kad Amelina, turėdama dešimtadalį galimy- 
bių ir privilegijų, kokias turėjo ji, Laura, visada sugebėdavo kuo aiškiausiai ir 
tiksliausiai pasakyti tai, ką reikėdavo? 


Keista, bet šį kartą palikdama Ameliną ji neliūdėjo. Praėjus lygiai savaitei 
nuo tos dienos, kai čia atvyko, Laura užsisegė lagaminą ir atidarė duris. Kieme 
jau laukė Protokolas, keistokai Amelinos gerbiamas vairuotojas. Bičiuliškai 
apsikabinusios jos paskutinį kartą perėjo per kambarius. Kiekvieną naktį 
kalbėdavosi iki paryčių; dienomis sėdėdavo sode; Amelina labai norėjo pasi- 
dalyti mintimis apie tuoj atsidarysiančius svečių namus. Jos padėjo viena kitai 
taip, kaip niekada nenumanė galėsiančios padėti, bet geriausia buvo tai, kaip 
Amelina paskutinę naktį droviai užsiminė Laurai, kad joms prieš akis — visas 
pasaulio laikas. Ši Lauros viešnagė tikrai nepaskutinė; kiek vėliau tais pačiais 
metais į Angliją planavusi vykti Amelina ketino aplankyti ir Laurą. Joms atsi- 
vėrė tuzinas naujų kelių bendrauti ir likti artimoms. Šis atsisveikinimas nėra 
paskutinis. Tai nauja pradžia. 

Laura stovėjo „Bleiko“ svečių namų tarpduryje laukdama, kol Protokolas 
sudės į automobilį daiktus. Jos abi ašarojo, bet ne iš sielvarto ar nevilties. 
Paskutinis apsikabinimas, švelnus rankos spustelėjimas ir bučinukas... Paskui 
sukosėjęs taksi nudardėjo pirmyn. Laura mojavo, kol tik matė juos — Ameliną 
ir Polą, stovinčius atstatytų namų tarpduryje. 

Savaitės Laurai išvykus iš Akros buvo vienos baisiausių jo gyvenime. 
Viskas pakriko. Tą vakarą, kai ji išvyko, Markas sėdėjo ant stogo įrengtame 
Osu bare stebėdamas kylančius lėktuvus, grakščiai apsisukančius virš Atlanto, 
o paskui pasukančius šiaurės kryptimi, Europos link. Tomis dienomis jis visai 
negalėjo susikaupti, tik galvojo apie tai, kad turi vėl ją pamatyti. Jis dienų die- 
nas, valandų valandas mąstė apie susidariusią situaciją. Laura. Jį tarsi apsėdo 
kažkokia švelni beprotybė, ir jis mažai apie ką teįstengė galvoti. Kai paskutinį 
vakarą lankėsi pas ją, ketino pasakyti visai ką kita. Jis žinojo, kad viską išsiaiš- 
kinusi Melani kuo skubiausiai griebsis aršiausio keršto. Ji buvo ne iš tų, kurios 
nekeršytų. Jis daugiau niekada nebepamatys savo vaikų — tuo nė trupučio ne- 


438 


abejojo. Melani puikiai žinojo, kad jei Markas kada nors nuklys į šalį, taip nu- 
tiks ne todėl, kad tą akimirką jis jausis nelaimingas ar nepatenkintas; tai reikš 
jų vedybinio gyvenimo pabaigą. Štai tuo jie ir skiriasi, taip ji jam pareiškė vieno 
ginčo metu. Melani visi užmegzti romanai jai pačiai nieko nereiškė; jo roma- 
nas — jeigu kada nors taip nutiktų — būtų visai kas kita. Markas ketino kaip 
nors pasakyti Laurai, kad jis nemano galėsiąs atsisakyti savo vaikų. Jis negali 
rizikuoti juos prarasti, kad ir ką jaustų. Žinoma, vos tik jis pravėrė duris, žodžiai 
tarsi įstrigo gerklėje. Markas negali be jos gyventi. Ir tai buvo labai aišku. Iš visų 
galvoje kunkuliuojančių klausimų du buvo svarbiausi — juos reikėjo pirmiausia 
ir spręsti. Pirma, jis turi vėl pamatyti Laurą, kad ir kiek jam tai kainuotų; antra, 
jis pats viską turi pasakyti Melani. Jis niekada sau neatleistų, jeigu žmona pati 
išsiaiškintų arba, Dieve gink, išgirstų iš ko nors kito. 

Markas išlipo iš automobilio, nuėjo prie durų ir atsargiai jas pravėrė. 
Namas skendėjo tamsoje; Melani tikriausiai miega. Jis tyliai nuėjo koridoriumi 
sekundėlei stabtelėdamas prie Susu ir Gajaus kambario. Girdėjo tyliai ūžiantį 
ventiliatorių, o po kelių sekundžių — ir per miegus kažką niurnantį vaikelį. 
Markas užsimerkė. Ji privers jį už tai sumokėti. Oi, kaip jis mokės... 

— Kas tau yra? — kitą rytą paklausė Melani jam įėjus į virtuvę. — Šūdinai 
atrodai. 

— Dėkoju, — sausai atsakė atidarydamas šaldytuvo dureles. 

— Ne... tikrai. Gal tu kuo nors sergi? Maliarija? 

Melani išties buvo susirūpinusi. Markas pasijuto dar blogiau. 

— Abejoju. Tiesiog pavargau. Ar Mensa nuvežė vaikus į mokyklą? 

— Taip. Jie išvažiavo maždaug prieš valandą. Ar tu nevėluoji į darbą? 

Markas dirstelėjo į laikrodį. Beveik devynios. Jis neprisiminė, kada pasku- 
tinį kartą devintą valandą ryto buvo namuose. Jis visą naktį nesudėjo bluosto. 

— Taip... aš tiesiog... vakar ilgai dirbau... 

— Man atrodo, girdėjau, kaip atėjai... apie vidurnaktį? Tu per daug dirbi, 
mielasis. Tau tikrai reikia pailsėti. Visai nusibaigsi... 

— Mela, viskas gerai, — atsakė Markas sukdamas vandens butelio kamš- 
telį. Nekreipdamas dėmesio į piktą žmonos žvilgsnį pakėlė jį prie lūpų. 

"— Tikrai labai norėčiau, kad pasiimtum stiklinę, — dėbtelėjusi į jį piktai 
pasakė Melani. — Kaip galiu drausti taip elgtis Susu ir Gajui, jeigu tu... 

— Gal galėtume dėl to pasiginčyti vėliau? Vėluoju į darbą. 

— Gerai. Užsirašysiu į dienoraštį. Šįvakar — barnis. Arba rytoj vakare, 
kaip tau bus geriau. 

Jam teko nusišypsoti. Kartais Melani išties būna labai juokinga. 

— Atleisk, aš... pavargęs, štai ir viskas. 

— Klausyk, brangusis, — akimirksniu ėmė atgailauti Melani. — Aš vis 

galvojau... Žinai, kad rugsėjo mėnesį vykstu į Londoną, tiesa? Na, mąsčiau apie 
tą namą, kurį Laura tvarko tėtei ir Kosimai. Iki rugsėjo jis bus beveik baigtas, 
todėl visi galėtume ten nuvykti paatostogauti. Su Laura, žinoma. Šiek tiek laiko 
ten bus ir tėtis su Kosa... bet namas milžiniškas, juk prisimeni, aš tau pasakojau? 
Ten yra baseinas ir arklių... mums būtų taip gera. Galėtume gerti daug vyno, o 
jei būtų puikus oras... 

— Mela, man reikia eiti, — nutraukė ją Markas; jo balsas net jam pačiam 
nuskambėjo nenatūraliai garsiai ir griežtai. — Pasimatysime šįvakar. Galiu vėlai 
grįžti. Paskambinsiu. 

Jis pasiėmė portfelį ir išėjo. Daugiau negalėjo klausytis nė žodelio. Kaltė, 
geismas, baimė. Besikeičiančių spalvų kaleidoskopas, nors raštai — visada tie 


patys. 


Melani nustebusi sumirksėjo, kai vyras čiupo portfelį ir išlėkė iš virtuvės. 
Kas, po velnių, jam įgėlė? Pastaruoju metu jis toks paniuręs... Markas per daug 
dirba. Melani stengėsi prisiminti, ką jis jai pasakojo apie šiuo metu vykdomą 
projektą. Kažkur šiaurėje įrengta didelė stovykla, tiesa? Ir dar viena Dramblio 
Kaulo Krante... o gal Liberijoje? Melani papurtė galvą. Ji vis dar sunkiai prisi- 
minė, kur yra tos nelemtos šalys, ką jau kalbėti apie tai, ar toji pabėgėlių stovykla 
įrengta vienur, ar kitur, arba kurioje stovykloje neseniai lankėsi jos vyras. Ne, 
paskutinį kartą jis keliavo į Europą, į Ženevą. Melani nusišypsojo patenkinta sa- 
vimi. Jis visada skundžiasi, kad ji niekada jo neklauso — matai? Aišku, klauso. 

Melani pakilo nuo stalo ir nuėjo koridoriumi į miegamąjį. Gal grįžus iš 
Europos jiems reikėtų pamąstyti apie didesnį namą. Jai reikėjo pokyčių; galbūt 
jiems visiems reikia pokyčių. Šiame name jie gyvena nuo tada, kai čia atvyko; 
nors namuose visai gražu, Melani įkvėpė Lauros ir Kosimos darbai. Gal jai 
reikia kokių nors naujų planų, naujos krypties gyvenime? Būtų nepaprastai 
smagu įrenginėti naują namą. Jai patiktų vaikščioti su motina po Londono par- 
duotuves, kaip jos anksčiau tai darė. Taip, gal jai kaip tik to ir reikia — naujo 
namo. Kaip nors išnaudoti laiką. Melani pasiėmė krepšelį su teniso reikmeni- 
mis ir nuėjo prie automobilio jausdamasi daug geriau. Jie puikiai visi kartu leis 
laiką, Markas paliks ją su vaikais ir grįš į Akrą paieškoti tinkamo nekilnojamojo 
turto... Melani ir toliau sapnavo atviromis akimis, kol privažiavo „Labadi pa- 
plūdimio“ viešbučio administraciją. Ji norėjo greitai pažaisti tenisą, kol dar nėra 
taip karšta. Jau kurį laiką nematė Petros. Prieš porą mėnesių ji buvo pradingusi 
Kopenhagoje, ir dabar jos turėjo žaisti teniso partiją pirmą kartą Petrai grįžus. 
Melani ėjo automobilių stovėjimo aikštele kortų link, o jos mintys vis dar ma- 
loniai sukosi apie ateinančių kelių mėnesių planus. 

Po valandos, kai Petra, parodžiusi kone maniakišką norą laimėti, jau buvo 
sutriuškinusi Melani, jos patraukė prie baseino atvėsti. 

— Po velnių, Petra, — bambėjo Melani joms einant siauru takeliu. — Tu 
tikriausiai slapčia treniravaisi, ką? 

— Ne, — paniurusi atsakė Petra. — Aš tik įsivaizdavau, kad kiekvieną 
kartą atmušdama kamuoliuką trenkiu Krisui į galvą. 

Melani sustojo; staiga jai ėmė stingti kraujas. 

— O?! E, kodėl? 


— Išgerkime ko nors, ir aš tau papasakosiu. 


Po dešimties minučių — po ilgiausių dešimties minučių Melani gyveni- 
me — Petra atsigręžė į ją ir pasakė: 

— Jis buvo užmezgęs romaną. Gali patikėti? 

— Kas? 

— Krisas. Kas gi dar? 

— Ar... ar tu Žinai... su kuo? — atsargiai paklausė Melani. Ji jautėsi kaip 
kalė. Ji nemanė, kad gali taip blogai jaustis. 

— Ne, tas ir blogiausia. Aš jam liepiau pasitikrinti dėl visų užkrečiamųjų 
ligų, tikrai. Jis negali prie manęs artintis, kol jo neištirs gydytojas. Dany gy- 
dytojas. Galiu lažintis, kad tai viena tų bjaurių prostitučių iš klubo... kaip jis 
vadinasi? „Makumba“? 

Melani spoksojo į ją išsižiojusi. 

— Jis en vaikšto? 

— Aišku, vaikšto. Jie visi vaikšto. Savo stalčiuje radau apatines kelnaites. 
Savo stalčiuje. Tikriausiai jas ten įdėjo ta prakeikta tarnaitė. Dievas žino, kur 
ji jas rado. Sakau tau, Melani, jie visi šunys. Ne kas kitas, o suknisti šunys, — 
draugė beveik vienu mauku nurijo džiną su toniku. 


— Bet kaip... e, kaip jos atrodė? — atsargiai paklausė Melani. 


— Kas? | 

— Tos... e, kelnaitės. Na, norėjau pasakyti, gal jos visai ne... prostitu- 
tės... — lemeno Melani. Staiga ją vėl išpylė prakaitas. 

— Cha! Rausvos, tik iš dviejų juostelių, o ant tarpukojo žibančiomis aku- 
tėmis užrašyta — įsivaizduoji! — „Tėvelio dukrelė“. Bjau-ru! Oi, net nežinau, 
kaip tai ištversiu, Melani, tikrai tau sakau. Jeigu ne vaikai... — blausiai melsvos 


Petros akys paplūdo ašaromis. 
Melani pasidarė silpna. 

— Aš... manau... gal geriau jau bėgsiu, Petra, — mikčiojo ji staiga pašok- 
dama. — Aš pamiršau... kad turiu paimti Susu. 

— Bet dar tik vienuolikta, — nustebusi protestavo Petra. — Jų nepaleidžia 
iki popietės. 

— Žinau, bet jai... jai reikia pas gydytoją. Visai buvau pamiršusi. Aš... už- 
bėgsiu pas tave vėliau. Man labai gaila, na, žinai, dėl Kriso. 

— A, taip, bet ką galiu padaryti? — šnirpšdama nosį pasakė Petra. — 
Vaikai... 

— Paskambinsiu tau! — sušuko Melani pasileisdama bėgti. 

Išvažiuodama iš viešbučio automobilių stovėjimo aikštelės ji spustelėjo 
greičio pedalą ir neatleido iki pat gydytojo Asaro klinikos. 

— Man reikia atlikti tyrimus, — pasakė ji nustebusiai sesutei, kuri, Melani 
įsiveržus, dildele šiūravo nagus. — Dabar. Dabar pat. Visus tyrimus. 

Nors jų romanas baigėsi prieš šimtą metų, jeigu Krisas Tinagelis miega su 
prostitutėmis dabar, gali būti, kad miegodavo ir žada. O, Dieve!.. Melani pasi- 
darė silpna. 


Kol buvo gauti tyrimų rezultatai, praėjo beveik mėnuo. Gydytojas Asaras 
jai atliko visus įmanomus tyrimus dėl lytiniu būdu plintančių ligų. Per tą mė- 
nesį Melani buvo įsitikinusi, kad jau yra mirusi. Ji nesiartino prie Marko, nebu- 
čiavo ir neglamonėjo vaikų. Tiesą sakant, niekas nieko nepastebėjo, apmaudžiai 
galvojo sau Melani žiūrėdama į juos pro ašaras. Markui, atrodo, buvo tik geriau, 
kad kas vakarą galėjo ramiai dribti į savo lovos pusę. Susu ir Gajus pastarosio- 
mis dienomis beveik nė nepastebėjo jos esant — jie buvo užsiėmę savo bičiu- 
liais ir popamokine veikla. Jeigu jai pagerės, jeigu tyrimų rezultatai nebus tokie 
prasti, kaip ji baiminasi, jeigu nebus priežasties manyti, kad ji greitai mirs... Na, 
jai teks šį tą namuose pakeisti, mąstė sau Melani sėdėdama verandoje susisupu- 
si į kašmyro skarą, nors buvo karšta. Ji net negalėjo prisidegti cigaretės. Matant, 
kaip jie visi trys elgiasi, galima daryti išvadas, kad jai mirus jie jos visai nepasi- 
ges. Ar jie apskritai pastebėtų? Melani skruostais nutekėjo nauji ašarų upeliai. 
Jeigu tik ji būtų žinojus:! Jeigu būtų nors miglotai numaniusi, kad jis dulkina 
dar ką nors, ką jau kalbėti apie tas ligų platintojas kekšes, stovinčias šalikelėse... 
O, Dieve! Prašau, prašau, prašau... prašau, padaryk taip, kad man nieko nebūtų 
nutikę. Aš būsiu tokia gera motina; būsiu tokia gera žmona. Daugiau niekada dėl 
nieko nesiskysiu. Niekada neabgaudinėsiu savo vyro, aš jau pasimokiau. Dieve, pra- 
šau. Tik suteik man dar vieną progą. 

Buvo gauti rezultatai. Viskas gerai. Nėra dėl ko nerimauti. Matote, ar aš 
nesakiau. Jūsų sveikata puiki. Gal kiek ber didelis cukraus kiekis kraujyje. O šiaid 
— viskas kuo puikiausiai. 

Melani jautėsi tarsi antrą kartą gimusi. Ji sukosi po namus dainuodama 
valso ritmu, stebindama vaikus, tarnus, šunis, o ypač Marką. Suirzęs jis kartojo 
nieko nesuprantąs. Vieną minutę ji slankioja po namus raudodama kaip našlė, 
o kitą jau čiulba iš visų plaučių. Koks velnias čia dedasi? Ji su vaikais kitą savaitę 
turėjo išvykti; Markas atvažiuos po mėnesio. 

Naktį prieš išvykstant ji mylėjosi su Marku taip karštai, šūkčiodama iš pa- 
lengvėjimo, kad tik sėdint lėktuve, skrendančiame į Londoną, jai šovė į galvą... 
jog ji 77 pamylėjo. Markas buvo keistai pasyvus; o, jis atliko viską, ko reikėjo, 
bet ji nujautė, kad jo paties ten nebuvo, jo mintys skrajojo kažkur kitur. Melani 
pirmą kartą pasijuto visai sutrikusi. Apie ką jis galvojo? Tikriausiai jam jau 
iki kaklo įgriso besikeičiančios jos nuotaikos... štai ir viskas, juk taip? Juk jis ir 
pats taip sakė. Jinai jį trikdė. Bet juk ji visada jį trikdė, tiesa? Ar ne tai jis nuo- 
lat kartodavo? Melani sėdėjo įsitempusi pirmos klasės sėdynėje; vaikai parpė 
šalia. Ji mėgino protu suvokti, ką jautė, ir išaušus rytui, lėktuvui pradėjus leistis, 
jai beveik pavyko. Prisiminusi Marko žvilgsnį ji vėl pajuto kaustantį šaltuką. 
Nuolankus, kiek nekantrus... ir toks tolimas jo akių žvilgsnis. Joks vyras niekada 
1 ją taip nežiūrėjo, ką jau kalbėti apie Marką. Lovoje ji buvo gera. Visada gera. 
Kaip tik mylėtis ji tikrai mokėjo. Tai kaip gali būti, kad nieko nepasakęs jis pri- 
vertė ją pasijusti taip, tarsi ji ir žo nesugebėtų? Jai dirstelėjus tą vienintelį kartą 
jis atrodė taip, tarsi būtų už milijono mylių. Bet kur? Kur dar jis norėjo būti? 

Grįžusi į Londoną Laura turėjo labai daug ką nuveikti. Jos nebuvo beveik 
mėnesį, per kurį nutiko tiek daug dalykų, ir dabar jai reikėjo už viską sumokėti. 
Su Džese beveik kasdien važinėdavo į Ešdino namus, į savo darbo vietas; beveik 
visas pagrindinis pastatas jau buvo gražiai sutvarkytas, tačiau svečių nameliai 
dar remontuojami; jos norėjo, kad viskas būtų baigta iki mėnesio vidurio. 

— Niekaip, — visai patenkintas atsakė rangovas. — Gal rugpjūtį. O gal 
net ir rugsėjį. 

Laura paliko Džesę su juo kariauti, o pati nuėjo apžiūrėti pagrindinio 
pastato. Vėjų perpučiamas, pilkokas, purvinas užmiesčio namas jau beveik visai 
buvo pakeistas į erdvius, šviesius, modernius rūmus. Sumanioji Džesė nuplėšė 
sunkias medines plokštes ir pertinkavo sienas, Laurai palikdama prabangias, 
lygias, švarias drobes magiškai jos fantazijai reikštis. Pasirinkusi neutralias na- 
tūralias nendrių, akmenėlių spalvas, ūkanotą baltą ir švelniausius, šilčiausius, 
kokius tik įstengė rasti pilkų tonų paletėje, atspalvius, visą pirmą aukštą — pri- 
imamuosius ir šeimos kambarius — Laura nudažė panašiomis spalvomis. Visur 

buvo iškloti sizalio kilimai, išausti taip puikiai, kad net ir basas galėjai patogiai 
vaikščioti; pakeistos arba restauruotos nepaprastai aukštos elegantiškos langi- 
nės, nudažytos vienu atspalviu tamsiau nei kiekvieno kambario sienų spalvos; 
prašmatniomis užuolaidomis ar klostėmis nepridengti langai atrodė grakščiai ir 
išties įspūdingai. Laura rado firmą, gaminusią modernius, kvapą gniaužiančius 
šviestuvus; trys fantastiški, stebuklingi tos firmos kūriniai kabojo nuo penkių 
metrų aukščio lubų, minimaliai apstatytus kambarius užliedami akinamais 
šviesos ir spalvos pliūpsniais. 

Norėdama pagyvinti ir sušildyti blankų, ramų valgomąjį, Laura pasirinko 
senovės kretiečių ir majų pagrindinius žemės atspalvius — sodrų, intensyvų 
etruskų raudonį ir šiltą akvamarino mėlį su lengvute šalavijo spalvos užuomina. 
Ant langų kabojo „Tig Sen Lazar“ pagal užsakymą pasiūtos tokių pačių spalvų, 
tik kiek ramesnių atspalvių romėniško stiliaus užuolaidos. Efektinga, mąstė 
sau Laura, pasitraukusi nuo langų ir dar kartą viską nužvelgusi. Šviesūs, gelsvi 
skandinaviškos medienos baldai, jų parinkti drąsūs abstraktaus meno kūriniai 
dar labiau didino efektą — kambarys buvo rafinuotas, bet kartu ir žaismingas. 
Laura su palengvėjimu atsikvėpė. Tu visada rizikuoji, o rezultatai, kad ir kaip 
kruopščiai viską būtum apsvarsčiusi ir suplanavusi, visada stebina. Ji dar beveik 
valandą apžiūrinėjo savo rankų darbą vaikštinėdama po namus ir su virpuliu 


paširdžiuose svarstydama, ką apie visa tai pasakytų Markas. 


Tą vakarą Melani paskambino norėdama pasakyti, kad jie ką tik atvyko; 
porą savaičių ji gyvens pas motiną... ji norėjo kuo greičiau susitikti. Gal jos ga- 
lėtų šįvakar kartu ko nors išgerti? 

— Kodėl mums šeštadienį nesusitikus Ešdine? — gynėsi Laura, dar nega- 
lėdama įsisąmoninti minties, kad reikės susitikti su Melani. — Šiuo metu turiu 
tiek darbų — šiandien bus daug susitikimų, o vakare... turiu eiti verslo pietų. 

— O, bet šeštadienis bus tik už šimto metų, — atsiduso Melani. — 
Šiandien tik antradienis. Iki tol man teks čia sėdėti su vaikais. Markas išvykęs į 
Niujorką, į kažkokią prakeiktą konferenciją. Ir aš labai norėjau vykti kartu... ar 
gali įsivaizduoti keliones po parduotuves? — kalbėjo Melani oktava ar dviem iš 
jaudulio pakeltu balsu. 

— K... kodėl nevykai? — paklausė Laura; Melani žodžiai ją pervėrė tarsi 
peilis. Jis Niujorke? 

— Ūli, juk žinai, koks jis... kas prižiūrės vaikus, jau viskas iš anksto supla- 
nuota, jis neturės laiko, bla bla bla... Atvirai kalbant, jeigu jo gerai nepažinočiau, 
— staiga nuleidusi balsą tęsė Melani, — gundyčiausi pasakyti, kad jis kažką 


nuo manęs slepia, nors neįsivaizduoju ką, — ir keistai nusijuokė. Laurai sustojo 

širdis. Ji nenutuokė, ką turėtų atsakyti. Ar gali būti... kad Melani mėgina apie 
kai ką užsiminti? — Bet aš nemanau, — po kelių sekundžių jau pragiedrėjusi 
kalbėjo Melani. — Toks jau tasai Markas... toks velniškai perregimas. Jis mano, 
kad toks nėra, bet iš tikrųjų yra. Jeigu tikrai kas nors 5ž/y, aš žinočiau. Iškart 
sužinočiau. Manau, tai man sekasi. 

— Aš... aš manyčiau... — pralemeno Laura. Dabar ji tenorėjo kuo greičiau 
padėti telefono ragelį. Ją visą užliejo gėdos banga. 

— Na, vadinasi, negalėsiu tavęs prikalbinti kur nors nueiti ir rytoj vakare, 
ką? — paklausė Melani. 

— Ne, šiuo metu darbo turiu iki kaklo, — atsakė pajutusi palengvėjimą; 
pokalbis turėtų greitai baigtis. Jos mintys vijo viena kitą. Niujorke? Po tos nak- 
ties ji nesulaukė iš jo jokių žinių. Jai buvo velniškai skaudu vien išgirsti jo vardą, 
nesvarbu, kad ir ką sakytų Amelina. — Man dabar... dabar jau reikėtų eiti. 
Susitiksime... susitiksime šeštadienį. 

— Negaliu sulaukti. Turiu tiek daug ko papasakoti! 

Laura padėjo ragelį; jai daužėsi širdis ir nuo prakaito lipo delnai. Jautėsi 
taip, tarsi kas nors plėštų pusiau, Melani — jos draugė, Melani vyras — jos 
meilužis; o kas ji pati? Ji apsivijo savo liemenį rankomis tarsi gintųsi. Neįstengė 
prisiversti apie tai galvoti; dar ne dabar. Ji negalėjo prisiversti galvoti apie ką 
nors kita, išskyrus tai, ar jį dar pamatys ir kada pamatys. 


Tamsoje raudonai švytėjo šalia lovos stovinčio laikrodžio skaičiukai. 
Penkiolika po ketvirtos ryto. Markas apsivertė ant kito šono milžiniškoje lo- 
voje; jis buvo labai pavargęs, bet negalėjo užmigti. Mintys sūkuriavo, šokinėjo 
nuo vienos desperatiškos idėjos prie kitos; kiekvieną į galvą šovusį sprendimą 
nugindavo bauginantis netikrumas — ar ir ji jaučia tą patį? Galiausiai suvo- 
kė, kad apie Laurą težino labai mažai. Ji nedaug ką pasakojo — ją išaugino 
močiutė, o kodėl — vis dar neaišku; būdama visai jauna išvyko į Jungtines 
Valstijas, vėliau ištekėjo, bet jie jau kurį laiką išsiskyrę. Laura nepasakojo 
smulkmenų, o gulėdamas šalia jos ir mąstydamas tik apie ramiai besikilno- 
jančias gražias jos krūtis ir apie tai, kad po kelių minučių reikės išeiti, jis tų 
smulkmenų nekvotė. Dabar, gulėdamas ir blaškydamasis lovoje kažkokiame 
viešbučio kambaryje Manhatane, jis suprato, kad dar daug ką turi sužinoti. 
Kada ją pamatys? Ir kaip? 

Keturios trisdešimt penkios ryto. Markas, apsivertęs ant kito šono, vėl 
dirstelėjo į laikrodį. Dar trys dienos konferencijoje, kuri jo visai nedomino... 
Viskas bus taip kaip visada. Jie susirinks, ką nors užsirašys, sukurs veiklos planą, 
į kurį niekas niekada nekreips jokio dėmesio, o paskui, dar po šešių mėnesių, jie 

vėl susirinks, vėl užsirašys ir numatys naujas strategijas, kurios galėtų ištaisyti 
ankstesnio plano klaidas... dar po šešių mėnesių, ir taip toliau, ir taip toliau... 
Beprasmiška, nereikšminga. Šiuo metu jo žmona ir vaikai pakeliui į Jungtinę 
Karalystę; jis guli ir vartosi nuo šono ant šono, o kažkur, Londono širdyje, yra 
Laura. Markas užsimerkė ir prisiminė jos plaukų aromatą ir svorį. 


Kitą popietę jis sėdėjo konferencijų salėje klausydamasis kalbančiųjų. 
Paskui susirinko popierius, kažką pašnabždėjo ant pakylos šalia sėdinčiam 
kolegai ir pakilo nekreipdamas dėmesio į nustebusius aplinkinių žvilgsnius. Jis 
išėjo iš pastato jausdamas, kaip po širdimi susivijęs didžiulis įtampos kamuolys 
ima pamažu tirpti. Darbas konferencijoje tą rytą buvo ne vienintelė bergždžia 
veikla; ir tai yra bergždžia, mąstė Markas, sparčiai žengdamas Vašingtono gatve 
ir ieškodamas kelionių agentūros. Jis turi vėl ją pamatyti. 

Po dvidešimties minučių jis mokėjimo kredito kortele pasirašė čekį; pirš- 
tai truputį drebėjo. Vis dėlto jam pavyko gauti bilietą į lėktuvą, kuris vakare, 
vienuoliktą trisdešimt, išskrenda iš Kenedžio oro uosto. Kitą rytą jis jau bus su 
ja. Markas beveik bėgte nubėgo į viešbutį; jo galva buvo visai tuščia, jam buvo 
aiškus vienintelis faktas — mažiau nei po keturiolikos valandų jis vėl pamatys 
Laurą. 


Ūkanotas, vėsus rytas Markui iškart priminė Paryžių ir ankstyvo ryto 
gaivą, kurios neįmanoma pajusti Afrikoje. Iš Hitrou jis sėdo į traukinį, o nuo 
Pedingtono važiavo taksi; jiems važiuojant per miestą pačiu judriausiu rytme- 
čio laiku, Markas jautė drėgną vasarišką gatvių kvapą. Jis sėdėjo užpakalinėje 
sėdynėje, langai buvo atidaryti; Markas žvalgėsi po miestą, kuriame prasidėjo 
pažintis su Melani, gerai žinodamas, kad dar niekas nepasibaigė. Jis dirstelėjo 
] popieriaus skiautę, kurioje buvo užrašytas Lauros adresas. „Tig Sen Lazar“. 
Peno gatvė. Nežinojo, kur tokia yra. 

Po valandos taksi privažiavo prie sandėlio, stovėjusio niūriame gyvenamų- 
jų namų kvartale; tokių buvo matęs Paryžiaus priemiesčiuose. Markas įtartinai 
apsižvalgė. Taksi vairuotojas neabejodamas patvirtino: 

— Taip, pone, čia. Juk jie menininkai, ar ne? — Ir greitai nuvažiavo. 

Markas dirstelėjo į prie sienos pritvirtintą lentelę. Taip, čia. „Tig Sen 
Lazar. Pirmas aukštas.“ Jau rengėsi spausti skambutį, kai staiga atsidarė durys ir 
išėjo graži šviesiaplaukė mergina. Jis žengė žingsnį atgal. 

— Atleiskite... ketinau skambinti į duris. Ar... ar yra Laura Sen Lazar? — 
paklausė staiga siaubingai išdžiūvusia burna. 

— Taip, ji gale. Paskutinis kabinetas. Užeikite, — pasakė mergina laiky- 
dama atidarytas duris. 

— Dėkoju. 

Markas įėjo. Pasijuto esąs didžiuliame vestibiulyje su aukštomis lubomis, 
ant kurių matėsi sijos; dešinėje buvo durys; tikriausiai pro jas galima patekti 
į kelis nedidelius kabinetus. Palei vieną vestibiulio sieną buvo įrengta visa 
eilė kriauklių, o centre stovėjo trys ar keturi didžiuliai dažais aptaškyti stalai. 
Vestibiulio viduryje, tarsi ne savo vietoje, stovėjo tuščias sekretorės stalelis. 

Markas apsidairė; atrodė, kad čia nieko nėra. Jis priėjo prie durų, kurios, jo 
manymu, turėjo vesti į kabinetus, ir pabeldė. 

— Kas ten? — pasigirdo aiškus Lauros balsas, atsklidęs per žemą sienelę, 
skyrusią kabinetus nuo dirbtuvių. Jis nieko neatsakė. Jam atrodė, kad praėjo 
visa amžinybė, kol sutrinksėjo atitraukiama kėdė ir pasigirdo jo link artėjantys 
žingsniai. Laura atidarė duris. Jis sunkiai nurijo. Džinsai, balti marškinėliai, iki 
alkūnių atraitotos rankovės; jos plaukai buvo susukti į kuoduką ir sutvirtinti 
virš galvos styrančiu pieštuku; ant kaktos nusmaukti akiniai storais juodais 
rėmeliais. Markas automatiškai fiksavo visas smulkmenas. Ji stovėjo tarpduryje 
pridėjusi prie burnos ranką. 

— Markai? 

— Labas, — kiek įmanydamas atsainiau tarstelėjo jis. — Aš... aš keliavau 
pro šalį. Buvau Niujorke ir... — jis mostelėjo ranka, tarsi norėdamas geriau pa- 
aiškinti, — pamaniau, tiesiog užsuksiu. — Jis priėjo arčiau, ir staiga Laura atsi- 
dūrė jo glėbyje. Visos abejonės ir netikrumas, jį kamavęs nuo tada, kai ją išvydo, 
išsisklaidė. — Ar mes galėtume, — murmėjo jis pro šiltą, kvapnų jos plaukų 
debesį, — iš čia išeiti? 

Markas jautė, kaip dreba visas Lauros kūnas. 

— Taip, — sušnabždėjo ji. — Taip. 


Ją pažadino iš pagalvės išlindusi plunksnelė, kuri sulig kiekvienu jos 
įkvėpimu ir iškvėpimu pakildavo ir nusileisdavo. Markas miegojo sunėręs vis 
dar ant jos pilvo užmestas rankas. Lauke jau buvo įdienoję, nors dar ne pietūs. 
Vasaros atostogos, todėl gatvėje triukšmingai žaidė vaikai. Kartkartėmis pro 
pusiau pravertą langą pasigirsdavo šūksniai: Dabar mano eilė! Tavo eilė jau buvo! 
Laura truputį kilstelėjo visą kūną. Ji gulėjo apglėbta jo rankų; susirangiusi ant- 
klodė juodu buvo tarsi surišusi. 

— Pabudai? — Laurai į ausį dvelktelėjo žemas, švelniai an džndnasi jo 
balsas. Moteris linktelėjo. — Kiek valandų? 

Ji pakėlė ranką ir užuolaidų prieblandoje dirstelėjo į laikrodį. 

— Beveik dvylikta. Alkanas? 

— Išbadėjęs, — sukikeno Markas. — Skrisdamas negalėjau valgyti. 

— Ko nors atnešiu, — pasakė Laura vaduodamasi iš jo glėbio. — Lik čia 
ir nejudėk. Greitai grįšiu. 

Ji užsimetė chalatą ir nuėjo į virtuvę. Kiaušiniai, kava, skrebučiai, apelsinų 
sultys. Laura nunešė padėklą į miegamąjį. Markas sėdėjo lovoje atsirėmęs į 
sieną, akimis vedžiodamas per knygas ir laikraščius, kuriuos ji laikė ant stalelio 
prie lovos. Laura giliai įkvėpė. Pro užuolaidomis uždengtus langus besiskver- 
biančioje blausioje šviesoje jis atrodė dar gražesnis nei ji prisiminė. Šiame bute 
jos lovoje dar niekada nebuvo jokio vyro; tarp baltų patalų gulintis dailus, rau- 
meningas Marko kūnas jai atėmė žadą. Laura vėl jo geidė. 

— Pusryčiai, — linksmai pratarė, atsargiai dėdama ant lovos padėklą. — Į 
kainą įskaičiuota. 

— Ar tikrai? — paklausė Markas iškart paimdamas padėklą ir dėdamas jį 
šalia. Jis atsikando skrebučio ir patapšnojo delnu antklodę, kviesdamas Laurą 
ateiti. — Eikš, — sumurmėjo jis, — ir pasidėk tą chalatą ten, iš kur ir paėmei. 
Aš dar nesumokėjau už kambarį. 

Laura atsigręžė ir ėmė jį bučiuoti negalėdama liautis. Atrodė nesuvokia- 
ma, kad už šio kambario, kuriame jie mylisi, sienų egzistuoja dar ir kitas pa- 
saulis, kuriame jo Žmona, jo vaikai ir jos vyras laukia kitų žingsnių dramoje, be 
jokių abejonių, turėsiančioje pasiekti kulminaciją. 


Melani pažvelgė į išdegusią pievelę prie motinos namų ir pamatė besi- 
plaikstantį juodų Susu plaukų debesėlį; mergytė bėgo trumpomis, storomis 
kojytėmis paskui kažką, ko ji nematė. Sode žaidė šeši ar septyni vaikai; Dievas 
žino, iš kur jie išdygo. Melani įkrito į vieną didelių, patogių sofų ir parietė po 
savimi kojas. Ji visai kvaila; čia nieko bloga nevyksta. Ir, žinoma, tarp Marko ir 
Lauros nieko nėra. Ji papurtė galvą nustebinta tokių idiotiškų minčių. Laura 
jam net nepatinka. Jis Niujorke... absurdiška manyti, kad jis... kad ji... Melani 
vėl papurtė galvą. Ji tikrai kvaila. Daugiau nei kvaila; jos mintys absurdiškos. 
Melani atsirėmė į pagalves. Dėl visko kalta Kim; jai vis dar iš pykčio kaisdavo 
skruostai pagalvojus apie tą popietę Los Andžele prieš daugelį metų. Kai ga- 
liausiai viskas išaiškėjo, kai Melani suprato, kas vyksta tarp Kim ir Stivo, ji pa- 
tyrė tokį baisų šoką, kad atmintyje iškilo įvykiai, kuriuos buvo visai užmiršusi. 
Ji prisiminė motiną, neatėjusią jos pasiimti iš mokyklos; tada Melani laukė ko- 
ridoriuje prie mokytojų kambario, kol galiausiai kažkas ją pastebėjo susigūžusią 
už radiatoriaus, pasigailėjo ir parvežė namo; ji prisiminė, kaip vieną šeštadienio 
popietę rinkosi vienus drabužius po kitų, kol galiausiai išsirinko tuos, kurie, jos 

manymu, patiks tėvui, o paskui valandų valandas sėdėjo ant tuščio namo laiptų 
jo laukdama... Motina tikriausiai buvo išėjusi su draugais arba su naujausiu 
savo vaikinu: „Bet jis sakė, kad tikrai ateis tavęs pasiimti, brangute. Jeigu būčiau 
žinojusi, būčiau grįžusi!“ Kartais Melani atrodydavo, kad visas jos gyvenimas 
yra vienas nuolatinis laukimas, kol ją pastebės tie, kuriuos ji myli; o kai tik jie 
ją pastebėdavo, pradingdavo. Arba būdavo atimti. Bet tai tas pats, tiesa? Kad ir 
kaip jie gyventų, jų nebelikdavo. 

Bet, ji prispaudė prie krūtinės kelius, Markas jos nepaliko. Jis ne toks, kaip 
kiti, nors, Dievas mato, kartais ji jam suteikdavo pretekstų. Melani net gerai 
nežinojo, kodėl taip elgdavosi — romanai, kvailas, beprasmis melas, net tasai 
didysis melas apie kūdikį, kurio niekada nebuvo. Ne, ji žino, kodėl tąkart mela- 
vo. Ji labai bijojo, kad jis jos nepaliktų; ji tik norėjo įsitikinti, ar Markas ją myli, 
ir tada tasai melas atrodė kaip mažytis nereikšmingas paklydimas. Beje, praėjus 
metams ji vis tiek tapo nėščia... tai koks skirtumas? Tačiau iš tikrųjų skirtumas 
buvo. Prisivertusi apie tai pagalvoti, — tačiau taip nutikdavo nedažnai, — ji pri- 
simindavo Marko žodžius, ištartus netrukus po to įvykio kilusio barnio metu. 
Tereikia vieną kartą prarasti pasitikėjimą. Melani kaltino Marką įvairiausiais da- 
lykais — jis ją neva baudžia, prasimano neva jos pasakytus žodžius ar padarytus 
veiksmus, net baugina... Tačiau svarbiausia — jis buvo teisus. Ji išlipo sausa iš 
vandens pirmą kartą, todėl panašiai elgėsi ir toliau. Jis jai leisdavo išsisukti. Juk 
dėl visko ir jis šiek tiek kaltas, tiesa? 

Ji vėl pažvelgė į sodą. Gajus kaip visada vėl pargriuvo už kažko užkliu- 
vęs; jis klibikščiavo prie Susu atkišęs ranką ir verkdamas. Melani per stiklą 
girdėjo verksmą. Prie jo pribėgo Susu; Melani matė sunerimusį jos veidelį. Ir 
tada suvokė: kai jos sūnui skauda, jis eina pas seserį. Prie jo pasilenkė Susu, 
ji apsikabino brolį per pečius, o paskui juodu apžiūrinėjo žaizdelę. Tai Susu 
jį guodė ir pabučiavo į skruostą. Melani buvo nemalonus šis suvokimas. Jos 
sūnui dveji metukai. Jis jau žino, į ką gręžtis ir prie ko šlietis. Tačiau tai yra 
ne ji. 

Kitos dienos popietę Melani padėjo telefono ragelį pajutusi, kaip šalta 
siaubo ranka ima gniaužti visus vidurius. Kažkas vyksta. Marko balsas buvo 
toks tolimas. Mandagiai tolimas. Jis skambino iš viešbučio, kuriame gyveno su 
savo pavaduotoju Džefersonu Ovusu, kad pasakytų, jog rytoj grįžta į Afriką. 
Konferencija nuobodi. Šiuo metu jis su kolegomis, tačiau jai paskambins vos 
grįžęs namo. Ar vaikams viskas gerai? Melani atsakė linksmai, bet negalėjo 

atsikratyti nuojautos, kad kažkas vyksta, kad ji kažko nežino. Sunerimusi ėmė 
kramtyti nykščio nagą. Ji vėl paėmė telefono ragelį ir greitai surinko jo mobilio- 
jo telefono numerį. Telefonas buvo išjungtas. Melani širdis ėmė plakti smarkiau. 
Ji paskambino į jo kontorą Akroje. Prireikė beveik pusvalandžio, kol sužinojo 
viešbučio, kuriame jie apsistoję, pavadinimą ir telefoną. Sekretorė patvirtino, 
kad Markas ir Džefersonas apsistoję „Park Plaza“ viešbutyje Manhatane. Jie 
turi grįžti į Akrą kitą vakarą. Drebančiomis rankomis Melani padėjo telefoną. 
Viskas taip, kaip jis sakė. Ir vis dėlto kažkas yra. Ji vėl pakėlė telefono ragelį. 
Keistai sugniaužė paširdžius, kai išgirso pažįstamą ilgą amerikietišką telefono 
signalą. Niujorke pusė dešimtos ryto. 

— Labas rytas. „Park Plaza“. Kam nukreipti skambutį? 

— Prašyčiau Markui Abadi. Deja, nežinau jo kambario numerio, — iš- 
girdo savo žodžius Melani. — Visai neseniai su juo kalbėjausi, — ji laukė kone 
pamiršusi kvėpuoti. 

— Man labai gaila, ponia, — pasigirdo giedras ir saldus tarsi kramtomoji 
guma administratorės balsas. — Ponas Abadi išvyko antradienio rytą. Bet, turiu 
pasakyti, jo kolega ponas Ovusu dar vieši pas mus. Gal norėtumėte, kad su- 
jungčiau? 

Melani paleido iš rankų ragelį. Jai ėmė trūkti kvapo. Tarp šonkaulių 
įsimetė dieglys, skaudžiai badantis kiekvieną kartą jai pamėginus įkvėpti. 
Drebančiomis rankomis vėl paėmė telefoną ir surinko Lauros mobiliojo nume- 
rį. Jai reikėjo su kuo nors pasikalbėti. Telefonas išjungtas. Melani paskambino 
Laurai į studiją; ausyse nemaloniai švokštė jos pačios nelygus kvėpavimas. 

— Ar yra Laura? — vargais negalais prakošė ji. 

— Ne, ji namuose. Prastai jaučiasi, — pasakė Kirstė. — Jos nėra nuo tre- 
čiadienio. Ji, rodos, persišaldė. Ar turite jos telefono numerį? 

— Taip... turiu. Dėkoju. 

Drebančiais pirštais Melani padėjo telefoną. Ji tikrai elgiasi absurdiškai. 
Gal Markas pakeitė viešbutį. Jis visada skųsdavosi dėl viešbučių, kuriuos jiems 
užsako Mėdecins organizacija, juk taip? Jis paprasčiausiai persikėlė į geresnį 
viešbutį, štai ir viskas. Tikrai? Ji pasiėmė rankinę ir automobilio raktelius, ku- 
riuos motina buvo palikusi ant bufeto. Išeidama pasikvietė namų tvarkytoją. 
Melani neilgai trukusi grįš; gal ji galėtų prižiūrėti vaikus? Kol dar visai neišsi- 
kraustė iš proto, jai reikia pasikalbėti su Laura; pasikalbėti su ja telefonu nepa- 
kaks. Melani reikėjo su kuo nors susitikti. Baimė baigė užvaldyti visas mintis, ir 
ji nebežinojo, ką daryti. 

Jai prireikė gerokai daugiau nei valandos, kol iš Čelsio atvažiavo į Haknį. 
Vairavo įsijungusi radiją, bet nieko negirdėjo. Viską slopino auganti panika ir 
įsitikinimas, kad kažkas yra labai blogai. Melani tik kartą lankėsi Lauros bute, 

bet pagaliau jai pavyko rasti posūkį į Karalienės tilto gatvę; ji neskubėdama 
važiavo gatve, kol pažino šviesiai mėlynas duris. Viltono alėja, 14-as numeris. 
Pastačiusi automobilį kitoje gatvės pusėje išjungė variklį, atidarė dureles ir iš- 
lipo. Diena buvo šilta, tačiau eidama per gatvę ji virpėjo. Kai spaudė durų skam- 
butį, jau drebėte drebėjo. Dieve, prašau, meldėsi ji laukdama, kol ateis Laura, 
kad tik aš klysčiau. 

— Kas ten? — išgirdus Lauros balsą ją užplūdo palengvėjimo banga. Jai 
atrodė, kad tuoj pravirks. 

— Tai aš, Melani. Tik šiaip užbėgau... prašau, atidaryk duris. Greitai! 

Akimirką Laura dvejojo. 

— Aš... prastai jaučiuosi, Melani, — lėtai pratarė Laura. Jos balsas buvo 
prislopęs. 

Melani suraukė kaktą. 

— O, dėl Dievo, atidaryk duris. Juk sukoriau tokį kelią iš Čelsio! 

Dar minutėlė dvejonių, ir ji išgirdo atstumiamą velkelę. Atsidarė durys ir 
pasirodė Lauros veidas. Sekundėlę jos žiūrėjo viena į kitą, tada Laura nudūrė 
akis; Melani vėl sudrebėjo iš baimės. Vos įžengusi į kambarį ji pastebėjo, kad 
Laura vilki chalatą. Jos plaukai susitaršę — gal iš tiesų serga? 

— Ar gerai jautiesi? — lėtai paklausė Melani. — Skambinau į studiją. 
Kirstė pasakė... 

Staiga ji nutilo. Kažkas viršuje sujudėjo — sugirgždėjo grindlentės. 
Melani klausiamai pažvelgė į Laurą ir staiga pasuko galvą. Viskas aplinkui tar- 
si sustojo. Ten, kambario kampe, atremtas į sieną... stovėjo Marko lagaminas. 
Melani ėmė trūkti oro. Koridoriuje pasigirdo kažkieno žingsniai, ir ji pamatė 
sutrikusį Lauros žvilgsnį, nuo lagamino nukrypus; į ją. Melani prasižiojo šūks- 
niui, bet siaubas sugniaužė gerklę ir atėmė balsą. Ji žengė žingsnį atgal, nuvertė 
afrikietišką skulptūrą, ant postamento pastatytą prie durų. Statulai nukritus ant 
grindų pasigirdo baisus trenksmas. Tada tarpduryje pasirodė jo galva, ir staiga 
viskas nutilo. Jie spoksojo vienas į kitą. 

— K... ką tu čia veiki? — sušnabždėjo Melani; jau pats siaubingas klausi- 
mas kartu buvo ir atsakymas. 

— Melani... — ištiesusi ranką atsigręžė į ją Laura. 

— Neliesk manęs, — vis tankiau alsuodama sušvokštė Melani. — Markai? 
Eik į automobilį. Paimsiu tavo lagaminą ir... 

— Melani, — Marko balsas buvo ramus. Ji drebėjo. — Nereikia, — pasakė 
jis eidamas žmonos link. Ji nenuleido nuo jo akių. Markas vilkėjo marškinius, 
kuriuos ji jam padovanojo per praėjusias Kalėdas. Marškiniai melsvi, su mažo- 
mis tamsiai mėlynomis sagutėmis. Jam pa7i40o mėlyna spalva. Melani tai žinojo. 
Jis stovėjo priešais jos draugės kambaryje, apsivilkęs jos dovanotais marškiniais. 

Kodėl jis čia? Kodėl jis ne namuose, ne su ja? Vaikai. Pagalvojusi apie vaikus 
pajuto gerklėje sukilus; šleikštulį. 

— Markai, — pratarė sunkiai spausdama žodžius. — Važiuojam namo. 
Tai... tai kvaila. Juk ne... juk ne zu... — jai sunkiai sekėsi regzti sakinius. Į Laurą 
negalėjo Žiūrėti. 

— Mela, grįžk pas motiną. Popiet užvažiuosiu. 

Melani nenuleido nuo vyro akių. Ką jis tuo nori pasakyti? Užvažiuosiu? 
Ką tai reiškia? 

— Ne, nenoriu, kad „užvažiuotum“. Noriu, kad grįžtum namo, — Melani 
pasijuto kelianti balsą. — Vaikai... namuose vaikai. Jiems bus keista... 

— Vaikams viskas bus gerai, Melani. Nepainiok jų į šį reikalą, — Marko 
balsas buvo pavojingai ramus. — Važiuok pas motiną. Mums reikia pasika/- 
bėti. 

— Ne, Markai... prašau. Mums nereikia pasikalbėti, mums tereikia va- 
žiuoti namo ir... 

— Melani? — prabilo Laura. Ji žengė žingsnį arčiau moters. Melani pa- 
stebėjo, kad Laura vilki šampano spalvos šilkinį chalatą su išlindusiu balto šilko 
pasijoniu. Ji suprato, kad Laura ką tik apsirengė. Dabar beveik penkta valanda. 
Jie ką tik iš lovos. Kas žino, kiek ilgai jie toje lovoje buvo? Visą dieną? Dvi 
dienas? Nuo tokios minties jai darėsi bloga. Melani ištiesė ranką mėgindama 
sustabdyti Laurą. 

— Nesiartink prie manęs, — iš pykčio drebančiu balsu pratarė ji. — Sakau, 
nesiartink! 

Melani mintimis perbėgo visas išdavystes. Ji Laurai padėjo; be jos pa- 
galbos ir padrąsinimų Laura niekada nebūtų grįžusi į Ganą; nebūtų studijos 
Osu, nebūtų į „pažintines keliones“, pačios Lauros žodžiais tariant, ją vežiojusio 
vairuotojo, nebūtų pažinties su Kosima, nebūtų Ešdino namo. Dieve, ji buvo 
tokia ak/a. Laura ja pasinaudojo, o tada, pasiėmusi viską, kas tik įmanoma, ėmė 
gvieštis paskutinio jos turto — Marko. 

Melani svaigo galva. Jeigu dar ilgiau pasiliks kambaryje su jais abiem, jai 
tiesiog fiziškai pasidarys bloga. Ji įsmeigė akis į Laurą sugniaužusi kumščius, 
mėgindama kalbėti kiek galima tvirtesniu balsu. 

— Tau nebuvo gana, ką? — iš skausmo trūkinėjančiu balsu kalbėjo 
Melani. — Tau niekada nieko nebūna gana. Laura, aš tau padėjau. Be mangs... 
Tik palauk, kai apie tai sužinos mano tėvas... Gali pamiršti Ešdiną, gali pa- 
miršti... 

— Melani, — įspėjančiu balsu staiga ją nutraukė Laura. — Tu čia nie- 
kuo dėta. Niekada nenorėjau, kad taip nutiktų... ir Markas nenorėjo. Patikėk, 

— Patikė:i? Tavimi? — nuskambėjo apmaudus Melani juokas. Ji atsigrę- 
žė, maldaujančiomis akimis žvelgdama į vyrą. Jis ramiai atlaikė jos žvilgsnį. Ir 
tada ji viską suprato: jis negrįš namo. Jis niekada negrįš namo. Lauroje jis rado 
kitą — geresnį — Žmogų, ir joks maldavimas šito nepakeis. Melani vėl pajuto 
tarsi peilio dūrį paširdžiuose; po visą kūną pasklido skausmo bangos. Kambaryje 
buvo visai tylu. Ji pakėlė galvą ir pažvelgė į Laurą. Žodžiai išsprūdo jai net ne- 
susivokus: — Tau nepakako atsisakyto savo vaiko? — sušuko patenkinta, kad 
šįkart pataikė į skaudžią vietą. — O dabar nori jį priversti atsisakyti savų vaikų. 
Na, gal taip ir reikia. Tikiuosi, jūs abu kaip nors ištversite, nes daugiau niekada 
tų vaikų nebebamatysite! 

Markas žvelgė į ją net prisimerkęs iš skausmo. Niekas nė nekrustelėjo, nie- 
kas nepratarė nė žodžio. Tada Melani apsigręžė ir čiupo durų rankeną; ji beveik 
nieko nematė per susitvenkusias ašaras. 

Ji užtrenkė už nugaros duris. Laura tebestovėjo kur stovėjusi. Ausyse 
garsiai aidėjo paskutiniai Melani žodžiai. Ji jautė įbestą Marko žvilgsnį, bet ne- 
galėjo prisiversti pakelti į jį akių. Ir vėl tai atsitiko jai nespėjus paaiškinti pačiai. 
Dar vienas žmogus apie jos praeitį išgirdo iš kitų lūpų. Pralaimėjimo jausmas 
gniuždė. Bet kas galėtų kaltinti Melani? Staiga jos pasaulis apvirto aukštyn 
kojomis — kas galėtų ją kaltinti dėl to, kad ji nori Laurai atsilyginti? Visų blo- 
giausia, kad tokią pačią kainą ji privers sumokėti ir Marką. Laura pakėlė galvą. 
Vyras įdėmiai ją stebėjo. 

— Markai, negaliu to padaryti, — išgirdo Laura savo žodžius. — Negaliu. 
Tai, ką pasakė Melani, yra tiesa. Turėjau vaiką... prieš daug metų. Aš... aš jo atsi- 
sakiau. Negaliu leisti, kad ir tau taip nutiktų. — Markas ištiesė į ją rankas, bet 
Laura papurtė galvą. — Nebūna dienos, kad apie jį negalvočiau, — trūkinėjan- 
čiu balsu kalbėjo ji. — Jei per mane ir tau taip nutiktų, negalėčiau gyventi. Taip 
būtų neteisinga. Ar supranti, kad negaliu taip pasielgti su tavimi? 

— Laura, tu nieko nepadarei, viskas yra ne taip, — vėl jos siekdamas pra- 
tarė Markas. — Liaukis kamavusis. Jeigu pasakytum, kad nenori su manimi 
būti dėl to, kad manęs nemyli, būtų viena. Galėčiau suprasti. Bet jeigu sakai, 
kad nenori su manimi būti dėl to, jog kai kas atsitiko prieš dešimt ar penkiolika 
metų, kad ir kas ten būtų, yra neprotinga, Laura. Iš kur žinai, kad aš tavęs nesu- 
prasiū, jeigu manimi nepasitiki tiek, kad norėtum viską papasakoti? — Markas 
tvirtai suėmė ją už parankės. 

Laura spoksojo į Marką. Ką jis kalba? Ji papurtė galvą. 

— Ne, tu nežinai, ką aš padariau, — pasakė iš paskutiniųjų mėgindama 
suturėti ašaras. 

— Ir ką gi tu padarei? — staiga piktai pratarė Markas. — Turėjai vaiką. 
Kažkada jau buvai ištekėjusi. Ir kas čia, dėl Dievo, taip siaubinga? 

— Aš... aš jį pardaviau, Markai, — pratrūko Laura nebėsusivaldyda- 
ma. — Aš pardaviau savo vaiką. Aš jį pagimdžiau, o paskui j0 atsisakiau už 
pinigus! — žodžiai tiško tarsi lava. Laura išsivadavo iš jo rankų ir abiem del- 
nais užsidengė veidą nedrįsdama pažvelgti Markui į akis. Jos krūtinė kilno- 
josi. — Aš jį pardaviau! Kažkas man pasiūlė pinigų, Markai... pinigų už mano 
vaikelį! — paskutinius žodžius ji rėkte išrėkė nesuprasdama, kad kalba pati. 
Sukosi visas kambarys. Dabar jis bet kurią akimirką gali pasitraukti, sumurmėti 
kelis paguodos žodelius ir išeiti. Jis grįš pas Melani ir savo vaikus, nes supras, 
kad negali jų prarasti... 

— Laura, pažvelk į mane. — Markas tvirtai suėmė ją už rankos. Kitą 
Marko ranką ji pajuto ant riešo; jis mėgino atplėšti nuo skruostų jos delnus. — 
Pažvelk į mane. Kiek tau buvo metų? Dvidešimt? 

— Se... septyniolika, — drebančiu balsu atsakė ji. 

— Oi, Laura. Tu dar pati buvai vaikas. Ir visus tuos metus gyvenai su šia 
kalte? — Jis paėmė ją į glėbį, vieną ranką užmetęs ant kaklo, spausdamas ją 
prie savęs. Marko balsas buvo žemas, švelnus, kiek virpantis. — Laura, tai buvo 
klaida, tragiška klaida. Juk negali gyventi už tai mokėdama visą gyvenimą. 

Tragiška klaida. Niekas nebūtų galėjęs numalšinti audros, įsišėlusios po 
tokių Marko žodžių. Pirmą kartą kažkas pasakė, kad galbūt jos ir nereikėtų 
labai kaltinti. Sutrikusi nuo užplūdusių emocijų Laura mėgino išsivaduoti iš 
jo rankų, bet Markas jos nepaleido. Jis buvo daug už ją stipresnis. Galiausiai 
Laura suvokė, kad jis paprasčiausiai jos nepaleis — nepaleis jos delnų, jos rankų, 
nepaleis viso jos kūno, kurį buvo tvirtai prispaudęs prie savęs. Jis jos nepaleis. 
Melani metė jam kozirį, galėjusį atrišti rankas, priversti atsisakyti laikinos lai- 
mės, kurią buvo radęs su Laura. Nieko nenutiko. Jis laikė ją stipriai apglėbęs, 
kol galiausiai Laura ėmė po truputėlį suvokti. Jis jos nepaliks. Kad ir ką ji būtų 
padariusi praeityje, jo manymu, dėl jos verta kovoti — kovoti iki galo. Kad ir 
kokią kainą tektų mokėti. Jis manė, kad ji to verta. Niekas niekada taip nemanė, 
net ji pati. Laura pajuto, kaip glemba visas kūnas. Aš laukiau šito visą gyvenimą. 
Šįkart šiuos žodžius ištarė Markas, o ne ji. 

Laura suprato iškart. Ji jau trečią ar ketvirtą kartą šią savaitę matė kitoje 
gatvės pusėje, priešais studiją, pastatytą juodą automobilį. Ji tiksliai neprisi- 
minė, kada pirmą kartą jį pastebėjo — gal praėjus savaitei ar dviem nuo tada, 
kai Markas išskrido į Akrą. Melani su vaikais buvo apsistojusi Čelsyje, tačiau 
jai nepavyko įgyvendinti visų grasinimų. Jau kitą dieną Markas nuvažiavo 
pasimatyti su Žmona ir vaikais. Laura suprato, kad prireiks laiko, kol viskas 
susigulės. Jos draugystė su Melani, savaime suprantama, baigta, bet, kaip 
sakė Markas, ji neturėtų ant savo pečių užsiversti visos kaltės. Ji kalta tik šiek 
tiek. 

Laura atrakino studijos duris ir prieš žengdama vidun dirstelėjo per petį. 
Taip, automobilis stovėjo ten pat. Ji svarstė, kiek jam prireiks laiko, kol išdrįs 
įeiti paskui. Ji žinojo iš Džesės, kad jau porą kartų jis buvo atvažiavęs su ja 
susitikti. Nepaisant pykčio, kuris dabar liepsnojo lygiai taip pat, kaip ir tada, 
kai ji liepė Džesei grąžinti jam dokumentus, širdies kertelėje Laura norėjo 
viską paaiškinti ir sudėlioti į savo vietas. Likus kelioms dienoms iki Marko 
kelionės, jie beveik nieko daugiau ir neveikė, tik kalbėjosi; ji dar niekada su 
niekuo nebuvo kalbėjusis taip, kaip kalbėjosi.su Marku. Nebuvo nieko, ko ji 
nebūtų galėjusi jam pasakyti. Laura buvo nustebinta, kad ji ne vienintelė sau- 
go paslaptis, kad kartais paprastas apsisprendimas pasikalbėti gali palengvinti 
naštą. Pasitikėk manimi, nuolat kartojo jai Markas. Staiga ji suvokė, kad gal- 
būt ieškojo ne tos emocijos. Ji troško meilės — iš močiutės, Delrojaus, Belos, 
net iš Danielio, — nors visą laiką jai trūko pasitikėjimo kitu. Prašydamas juo 
pasitikėti, Markas jai uždavė patį sunkiausią klausimą: ar ji gali pasitikėti 


savimi? 

Po kelių dienų Danielis stebėjo, kaip ji uždaro paskui save duris ir pažvel- 
gia skersai gatvės tiesiai į jo automobilį. Jis pajuto, kaip, Laurai pasukus gatve jo 
mašinos link, ima spausti skrandį. Po velnių, jis sėdi čia dienų dienas žiūrėda- 
mas, kaip ji įeina ir išeina, per daug bijodamas savo jausmų, kad atidarytų auto- 
mobilio dureles, išliptų, prieitų prie jos ir pasikalbėtų, viską išsiaiškintų. Kiek 
ilgai tai gali tęstis? Nieko nelaukdamas nuspaudė rankenėlę ir atidarė dureles. 
Aplinkui automobilių nebuvo. Jis žengė akmenimis grįstu gatvės grindiniu. 
Laura atsisuko. Jam atrodė, kad šešeri metai, praėję nuo tada, kai ją matė pas- 
kutinį kartą, paprasčiausiai dingo, tarsi jų nė nebuvo. 

— Laura, — pratarė vildamasis, kad balsas nedrebės. Ji sustojo. Jos rankos 
buvo sukištos į lietpalčio kišenes. Ji nieko neatsakė. — Laura, — pakartojo 
Danielis eidamas prie jos. — Aš... aš tave stebėjau... einančią gatve. Jau kurį 
laiką. 

— Žinau, — paprastai, be jokios pagiežos atsakė ji. 

Danielis pajuto nemalonią įtampą. Kiek ilgai jis tą įtampą kentė? Gerokai 
seniau nei nuo tos akimirkos, kai prieš kelis mėnesius žurnale pamatė straipsnį. 
Ši įtampa jį vargino metų metus. 

— Ar galėtume pasikalbėti? — staiga pratarė jis dairydamasis po tuščią 
gatvę. Buvo šiek tiek po pusės septynių vakaro. 

Laura sekundėlę padvejojo, o paskui truktelėjo pečiais. 

— Kodėl gi ne? — ji mostelėjo link baro gatvės gale. — Tokiu metu ten 
dažniausiai ramu. 

Po dešimties minučių jie sėdėjo vienas priešais kitą; ant stalo buvo pa- 
statytos dvi vyno taurės. Danielio širdis neramiai daužėsi. Laura pakėlė taurę ir 
gurkštelėjo. — Na, štai, — linksmai tarė ji. — Apie ką norėjai pasikalbėti? 

Danielis pasijuto, tarsi būtų gavęs antausį. Kaip ji gali būti tokia rami? 

— Na, manau, turėtų būti savaime aišku, — užgautas pratarė jis. — Na, 
Laura, dėl Dievo, tu... tu taip ėmei ir pradingai... 

— Danieli, juk tu mane išmetei, atsimeni? 

— Taip, bet... juk tu man me/avai, Laura. Ką dar turėjau daryti? Tu... 

— Ne. Aš tau nemelavau. Aš tik tau kai ko nepapasakojau ir dėl to visada 
gailėsiuosi, bet aš nemelavau, — ramiu balsu nutraukė jį Laura. 

— Kaip gali taip sakyti? — spoksojo į ją Danielis vėl užsidegdamas. — 
Sėdėjai su mano tėvais, mano draugais, sėdėjai apsimesdama, kad viskas gerai 
ir... ir švaru, ir z0rnalu... ir visą laiką tu... tu žinojai, ką esi padariusi, Laura. Aš 
tiesiog nesuprantu, kaip galėjai taip sėdėti ir nė žodeliu neprasitarti... 

— Ne, Danieli, — atsiduso Laura statydama taurę. — Ir nemanau, kad 
galėtum suprasti. 

— Ir viskas? Ar tik tiek ir tegali pasakyti? 

— O ką norėtum išgirsti? Kad atsiprašau? Atsiprašau. Atsiprašau, kad ne- 
galėjau prie tavęs prieiti ir pripažinti savo klaidų. Atsiprašau, kad man pritrūko 
drąsos viską tau papasakoti — pažvelk, aš štai tokia. Štai ką padariau. Taip, aš 
padariau klaidų. Esu padariusi tai, ko nebūtum padaręs tu, tačiau esminė tiesa 
yra ta, Danieli, kad tu niekada nebuvai verčiamas taip elgtis. Nesakau, kad ne- 
turėjai savų sunkumų, kad tavo gyvenimas visada buvo lengvas. Bet svarbiausia, 
Danieli, kad tu turėjai viską, ko reikėjo, kad tikrai niekada nepadarytum tokių 
klaidų, kokias padariau aš. Ir aš negaliu už tai atsiprašinėti. Dariau, ką turėjau 
daryti, nes maniau, kad man to reikia tam, kad išgyvenčiau. Kad ir kokius gy- 
venimo sunkumus tau teko įveikti, niekada nereikėjo nerimauti dėl galimybės 
išgyventi. Todėl prieš pasmerkdamas gerai pagalvok apie tai, ko tau niekada 
nereikėjo daryti, apie sprendimus, kurių tau niekada nereikėjo priimti. 

Danielis spoksojo įbedęs į Laurą akis. Ne tokio atsiprašymo jis tikėjosi. 
Lauros balse jis išgirdo atvirą iššūkį. 

— Ir viskas? 

— Tiesą sakant, taip. Viskas. Daugiau neturiu ko pasakyti. Ne, yra vienas 
dalykas, dėl kurio gailiuosi, — lėtai pratarė Laura baigdama gerti vyną. 

— K... koks? — Danielis pasijuto tarsi karuselėje, kurios vaikystėje ne- 
kentė. Jam skaudžiai maudė skrandį. 

— Tuos dokumentus turėjau pasirašyti prieš šešerius metus, Danieli. 
Mes abu dabar būtume laisvi ir nereikėtų versti vienas kito pripažinti savo 
kaltės. 

— Pripažinti 4a/fės? — kone užspringo Danielis. — O kokį velnią aš pa- 
dariau? Laura, aš tau daviau viską — pinigų, namus, gyvenimą... £274 gyvenimą. 
Kai tave sutikau, tu neturėjai mieko, visiškai nieko. Jeigu ne aš, tu... 

— Tu teisus, — vėl įsiterpė Laura. — Visiškai teisus, — ji atsistojo. 
Danieliui buvo nepatogu į ją Žiūrėti iš apačios, tačiau kojos kažkodėl nepakluso 
įsakymui stotis. — Tačiau tu šiek tiek viską supainiojai. Ne faktas, kad susipa- 
žinusi su tavimi aš neturėjau pinigų, nulėmė tai, jog mums kartu nieko neišėjo. 
Pinigai — ne bėda. Ne pinigų man trūko. 

— Na, tai ko, po velnių, tau trūko? 

— Savigarbos, — Laura paėmė paltą ir apsivilko. — Ar prisimeni, — pa- 
klausė ji Danielio juosdamasi dirželį, — kai pirmą kartą pagalvojai apie galimy- 
bę išeiti iš Scan Corp ir pradėti savo verslą? 

Danielis nenoriai linktelėjo. 


— Taip? 

— Ar prisimeni, ką tau tada pasakiau? — ji žvelgė į Danielį gailesčio ku- 
pinu žvilgsniu. Danielis iš pykčio paraudo. Kas ji tokia, kad jo gailėtųsi? 

— Ne, neprisimenu, — trumpai tarstelėjo jis. — Kur lenki? 

— Kartais ne tai, ką ga/ime padaryti, mums padeda tapti savimi, — ramiai 
kalbėjo Laura. — Mums padeda save atrasti tai, ko negalime padaryti, — Laura 
pasiėmė rankinę. — Štai ir viskas. Viso, Danieli. Žinai, kur būnu. Gali atsiųsti 
tuos dokumentus bet kada. Pažadu, kad šįkart pasirašysiu. 

Laura išėjo banguodama klubais tarp stalelių, kurie po truputį ėmė pilnėti. 
Danielis žiūrėjo į ją, išeinančią, ir pajuto, kaip ima keistai perštėti akis. Paskutinį 
kartą ją matė prieš šešerius metus, tačiau skausmas buvo toks pat stiprus. Laura. 
Jis jautė, kad jos vardą kartos visą likusį gyvenimą. 


Epilogas 


Žaidimas po truputį artėjo į pabaigą. Ji atsirėmė į vielinę tvorą, giliai su- 
kišo rankas į kišenes ir stebėjo juos žaidžiančius. Jie matė, kad ji juos stebi, nes 
jauni vyrukai visada pastebi gražias moteris, nesvarbu, kokio amžiaus jos būtų. 
Aukštas gerai sudėtas blondinas Stivas pamatė ją žiūrinčią ir pakvietė pažaisti. 
Iš pradžių ji sutrikusi papurtė galvą. Tačiau jis ir dar vienas — ne Darelas — su- 
stabdė žaidimą ir priėjo prie jos. 

— Aš tik laukiu draugės, — sumikčiojo pajutusi kaistančius skruostus. — 
Truputį per anksti atėjau... ji dar negrįžo namo. 

— Tai eime pažaisti, — nerūpestingai šyptelėjo Stivas. — Galėsi skaičiuo- 
ti taškus. Mums liko žaisti dešimt minučių. 

. — Taip, saugokis šito vyruko, — kažkas šūktelėjo pliaukštelėdamas 
Darelui per nugarą. Ji prisidengė ranka burną. 

— Kuo tu vardu? — paklausė Stivas atidarydamas jai vartelius. 

— Laura, — dar nejaukiau pasijutusi atsakė ji. 

— Sveika, Laura, aš — Stivas. O čia Glinas. 

Jie paspaudė vienas kitam rankas. Vienas po kito jaunuoliai ėjo prie jos ir 
spaudė jai ranką. Brajenas. Filipas. 1ešlius. Darelas. 

— Tešlius — netikras mano vardas, — baugščiai paaiškino kresnas dar 
paaugliškos išvaizdos vaikinas. Kiti nusijuokė. Jie buvo to keisto amžiaus — kai 
kai kurie jų atrodo vyresni nei yra, beveik vyrai, o kiti, atvirkščiai, dar visai 
berniūkščiai. Ji vos išdrįso pakelti akis į jaunuolį, kurį jie vadino Darelu. Laura 

paspaudė jam ranką, delnu trumpam palietė jo delną. Pirmas ir vienintelis pri- 
silietimas per trylika metų. Besidaužančia širdimi ji atitraukė ranką. 

— Skaičiuok taškus, Laura, gerai? — šūktelėjo Stivas. Jis, atrodo, šiek tiek 
didžiavosi, kad kaip tik jis įtraukė Laurą į žaidimą. Jie žaidė dar energingiau, 
vogčiomis droviai į ją dirsčiodami, norėdami įsitikinti, ar ji tikrai viską stebi. 
Kažkas jai paaiškino taisykles; ji nusišypsojo ir papurtė galvą. 

— Jūs man tik pasakykite, kada stabdyti laiką! 

— Dar penkios minutės! — šūktelėjo Tešlius. 

Laura žiūrėjo, kaip jis žaidžia. Vaikinukas buvo aukštas, plonas, paaugliškai 
išstypęs; tai iškart krito jai į akis. Iš tėvo jis paveldėjo atsikišusius skruostikaulius 
ir šviesias akis, panašias į katino. Net nekyla abejonių, kad lūpas paveldėjo iš jos. 
Jo odos spalva buvo beveik tokia, kaip jos, nors Delrojus už ją buvo šviesesnis; 
jo plaukai — irgi kaip jos, banguoti, stori, tik trumpai nukirpti. Veidas atviras 
ir nerūpestingas, akyse nesimatė jokios įtampos ar baimės, atsispindėjusios jos 
akyse. Jis buvo... gražus. Gražus vaikas. Vieną dieną jis bus gražus jaunas vyras. 
Laura savyje pajuto dar kažką, dėl ko panoro išeiti. 

— Laikas baigėsi, vyručiai, — išsitiesdama šūktelėjo ji. Kažkas iš už nu- 
garos metė kamuolį. Kamuolys atsimušė nuo lentos ir nuskriejo per aikštelę. 
Ji nusišypsojo vaikinams. — Ačiū, — pasakė susikišdama į kišenes rankas. — 
Buvo smagu. Tikriausiai mano draugė jau bus grįžusi, tai aš ir eisiu. 

— Iš kur tu? — šūktelėjo Stivas, neabejotinai suintriguotas jos akcento. 

— Ai, būnu tai šen, tai ten, — atsakė mirktelėdama Stivui. Ji ėmė ieškoti 
Darelo akių ir jas susirado. — Tu tikrai gerai žaidei. Buvo malonu žiūrėti. 

Tada apsigręžė ir nuėjo ten, iš kur atėjusi. Dabar netinkamas laikas, kalbė- 
jo sau grįždama į viešbutį, nepaisydama plaukus taršančio šalto vėjo. Kada nors, 
kai visi bus pasirengę, galbūt Hovardas ir Džeraldina jam apie ją papasakos. Gal 
jis net ir pats mėgins ją susirasti. Ji nusiųs jam laišką ir paaiškins, kodėl kažkada 
taip pasielgė. Gal net ir nuotrauką nusiųs... Tada jis sužinos, kad toji moteris, 
atėjusi į krepšinio aikštelę, pasakė tai, kas buvo skirta tik jam. Buvo malonu į 
tave žiūrėti. Ji tikrai tą ir norėjo pasakyti; išties malonu žiūrėti. Tačiau jis pats 
turės apsispręsti, ar jos ieškoti; jis apsispręs, o ne ji. Ji būtinai pasistengs, kad 
jis žinotų, kur jos ieškoti, ir tiek. O dabar, mąstė pati sau šypsodamasi įsukusi 
į Holstedo gatvę, yra Markas. Ir du vaikai; Melani galiausiai sutiko, kad jie yra 
tiek jos, tiek Marko. Dabar jie yra ir jos vaikai, kaip kad Darelas yra jos sūnus. 
Gal ir ne viskas susiklostė taip, kaip jai norėtųsi, bet, kaip dažnai mėgsta kartoti 
Markas, yra taip, kaip yra. Ji išmoko gyventi su šia tiesa ir ją pamilo. 

Jaudinanti, subtili, dramatiška trijų merginų — 
Lauros, Amelinos ir Melani — gyvenimo istorija. 
Pagrindinės romano temos — meilė ir išdavystė, 
skaudūs nuopuoliai, nusivylimai ir dar sunkesni 


pakilimai, gyvenimo prasmės paieškos. 


Šeimos paslaptys, neapykanta, vienišumas, 
bejėgystė ir ryžtas viską pradėti iš pradžių, riba tarp 
išgyvenimo ir nuopuolio, svaiginantys išbandymai 
pinigais, turtu, šlove; spindinti prabanga ir visiška 
sielos tuštuma. Autorė per pagrindinių veikėjų 
išgyvenimus atskleidžia įvairiapusius jų psicholo- 
ginius portretus, elgsenos motyvus, vertybines 
orientacijas, tariamas ir tikrąsias vertybes. Pasirodo, 
kad nei visi pasaulio pinigai, nei kilmė nėra svar- 
biausi dalykai. Nėra ir taip svarbu, kas tu esi, svarbiau, 


koks esi ar koks nori būti. 


Knyga skaitytoją nukels į įvairias pasaulio vie- 
tas: egzotiškąjį Haitį, su nostalgija laidojantį senąjį 
gyvenimo būdą ir jau pradedančią byrėti turtuolių 
prabangą, tviskantį Los Andželą, daugiaveidę Čikagą 
ir'jos emigrantų kvartalus, elegantišką, konserva- 
tyviai santūrią Angliją, Afrikos pabėgėlių stovyklas, 
alsiai karštą ir skurdžią, europietiškos prabangos 


atmieštą Ganą. 

